
A fi sau a nu fi religios este o'întrebare pe care veacurile 
au ridicat-o în faţa omului, un ecou tulburător pe care 
mintea sa l-a stîrnit, l-a născocit în frigurile cunoașterii şi 
ale creaţiei. Gîndind lumea, omul s-a gîndit şi pe sine: 
învingind forţele naturii în măsura în care izbutea să ]e 
domine, dar şi mistificîndu-le, fetişizîndu-le cînd nu le putea 
supune, el a dat drumul în lumea sa, alături de forţa crea- 
tiei, şi la stihia spaimei. Dar, printr-o inversiune ciudată, 
realizată în canavaua socială şi psihică, teama s-a prefăcut 
într-un iluzoriu şi fantastic. scut sau narcotic. Și narcoticul 
ia, deodată sau pe rind, alambicate forme: de magie, de 
mit, de cult, de vrăjitorie, de superstiție, de mantică, de 
viaţă de apoi, de zeu sau dumnezeu... şi scutul acesta ilu- 
zoriu poartă numele generic de religie. 

Istoria a acumulat date pentru a reduce dubiul la între- 
barea pusă. Răspunsul este, în principiu şi prin fapte cul- 
turale, dat. Dar pentru ca oamenii de toată mîna să poată 
să-şi dea cu inima deschisă şi cugetul limpede singurul 
răspuns drept şi adevărat — cel ateu, este nevoie deo inter- 
venţie activă şi adecvată în conştiinţă. Mutaţiile la care este 
supusă în prezent în toată lumea, şi îndeosebi în cea a socia- 
lismului, conştiinţa socială şi individuală sub bombardamen- 
tul intens al ritmurilor evoluţiei economice, politice și știin- 
tifice contemporane stirnesc reflexe așteptate sau neaștep- 
tate, dorite sau nedorite în sfera afectivă a psihologiei 
sociale şi individuale, cu implicaţii stimulative sau inhibi- 
torii ale vieţii şi atitudinii religioase a oamenilor. Toate 
acestea pun cu acuitate necesitatea abordării cu seriozitate, 
spirit ştiinţific şi discernămiînt critic a studiului problemelor 
originii şi evoluţiei religiei. Este tocmai ceea ce îşi propune 

S. A. Tokarev în prima istorie a religiilor lumii alcătuită 
pe baze marxiste. 

Religia în istoria popoarelor lumii este o lucrare edifica- 
toare, convingătoare, în paginile căreia își dau întilnire un 
bogat materia] faptic cu o trecere în revistă directă şi 
indirectă a înfruntărilor de idei referitoare la diverse etape 
ale apariţiei și evoluţiei religiilor. Autorul procedează la o 
evaluare critică a contribuţiilor anterioare din acest dome- 
niu şi, adăugînd propriile date, reuşeşte să realizeze o sin- 
teză într-un cadru unic de interpretare. 

Înfruntarea de idei nu este simplu şi fidel înregistrată, 
ca pe o bandă, ci este un prilej de confruntări deschise şi 
de elaborare sau precizare pe parcurs a punctelor sau un- 
ghiurilor de vedere marxist-leniniste din care sînt abordate, 
sau, în cazul unor probleme controversate, dar insuficient 
studiate, al demersurilor ce ar trebui iniţiate. Aceasta şi 
pentru că nu sîntem în fața unei opere de filozofie, ci de 
istorie a religiilor şi, mai mult, de istorie a religiilor inte- 
grată în marea şi totala istorie a popoarelor. De aceea, locul 
principal revine faptelor de istorie economică, socială şi 
culturală, în însăși expunerea lor intervenind interpretări 
şi dezbateri. De cele mai multe ori, argumentele sînt vii, 
concrete, recoltate din descripția miturilor şi tradiţiilor reli- 
gioase. Liniile directoare, principale pe care este axată. 
lucrarea sînt trasate cu claritate de autor și pot fi restrinse 
la următoarele trei : 

1. „Istoria religiilor nu este pur şi simplu istoria rătăciri- 
lor minţii omenești“. Dacă ar fi aşa, „rolul ei în istoria 
popoarelor ar fi foarte modest“. Religia a avut însă o soartă 
cu totul diferită. Deşi ea este plină în întregime de idei 
false, fantastice, aceste idei se dovedesc uimitor de rezis- 
tente, ca și cum ar fi impenetrabile pentru adevărul ştiin- 
tific. Or, cum religia ca fenomen social „în tot decursul 
istoriei sale a fost şi este strîns legată de toate aspectele 
vieţii sociale, de la psihologia socială pînă la viaţa econo- 
mică“, decurge firesc că „unul dintre principalele obiective 
ale studiului istoriei religiilor“ este „să găseşti în fiecare 
caz concret adevăratele rădăcini ale cutărei credinţe sau ale 
cutărui ritual“. l | 

2. „Studierea modului în care religia a influențat şi con- 
tinuă să influenţeze arta, științele, morala, dreptul, orîndui- 
rea şocială, economică, politică etc. constituie cea de-a doua 


sarcină, nu mai puţin importantă, a oricărui studiu serios 
al religiei“. 

3. „Se poate oare vorbi despre o treptată slăbire generală 
a rolului religiei în mersul general al dezvoltării istoriei 
omenirii ? Da, se poate, deşi această slăbire nu ne-o putem 
reprezenta ca un proces continuu şi uniform... Șlăbirea 
rolului religiei este indisolubil legată de apariţia şi intensi- 
îicarea liberei cugetări. În acest sens, întreaga istorie a 
dezvoltării intelectuale a omenirii poate fi considerată ca 
o veșnică iuptă între religie şi libera cugetare“. 

Pornind de la aceste linii directoare, autorul „încearcă 
să ofere o: sinteză succintă, în liniile cele mai generale, a 
celor mai importante etape ale dezvoltării religiei, de la 
primii ei pași şi pînă în zilele noastre; el încearcă, de ase- 
menea, să stabilească, pe cît posibil, legătura dintre această 
dezvoltare şi mersul general al istoriei. 

Păşind în scenă cu afirmaţii categorice cum sînt: „dato- 
rită caracterului primitiv al existenţei lor sociale, conştiinţa 
celor mai vechi reprezentanţi ai omenirii era nemijlocit 
legată de practică și nu era în stare să creeze abstracții 
religioase“, S. A. Tokarev conchide că „aceasta a fost aşa- 
numita perioadă prereligioasă“, după care trece la o exa- 
minare atentă a poziţiilor divergente ale unor savanţi din 
trecut de felul lui J. Guyau („şi animalele pot avea senti- 
mente religioase“) sau ale teologilor creştini contemporani, 
nevoiţi să recunoască că oamenii se trag din strămoşi ani- 
male, dar care, de aceea, încearcă sofistic subterfugiul că 
schimbarea priveşte doar corpul omului, în timp ce sufletul 
a fost creat de dumnezeu. 

Respingînd teoriile care propun teza despre religie ca o 
prezenţă veșnică în viaţa şi istoria omenirii, Tokarev pre- 
zintă pe larg dovezile care sprijină singura concluzie știin- 
tific întemeiată — cea a imposibilității apariţiei religiei 
înainte ca omul să fi străbătut obligatoriu anumite etape 
în evoluţia sa. O deosebită atenţie în această privință o 
acordă discutării teoriilor lui A. Lang și W. Schmidt ș.a. cu 
privire la aşa-zisul monoteism originar, prezentind argu- 


mente care risipesc ceața adusă de aceste afirmaţii neînte- 


meiate. 
O punere la punct binevenită se face în lucrare în ceea 


ce priveşte o concepţie de largă circulaţie şi cu mare suc- 

ces la public. Este vorba de o interpretare falsificată a ani- 
matismului indienilor — piei roşii care credeau într-o forță 
impersonală de care e plină întreaga natură şi cu ajutorul 
căreia acţionează oamenii (denumită ovenda, vakan sau 
manitu — echivalente cu „mana“ popoarelor Oceaniei). Mi- 
sionarii iezuiţi au transformai-o în Marele Spirit — formă 
sub care a pătruns în literatura beletristică (Cooper, Longfel- 
low, May), fără ca această calificare să corespundă adevă- 
rului istoric. 

S. A. Tokarev acordă atenţie în lucrarea sa şamanismului, 
deosebit de răspîndit în Asia de Nord, cu concluzia preg- 
nantă că el se bazează pe credinţa că persoanele atinse de 
bolile psihice reprezintă supranaturalul. Însuşi cuvîntul 
şaman la tunguşi înseamnă om surescitat, frenetic, şamanii 
fiind aproape întotdeauna oameni nervoși, anormali, predis- 
puşi la accese. Dealtfel, pregătirea pentru profesiunea de 
şaman începe de la o îmbolnăvire psihică. Bogoraz spune 
despre şamani că mulţi erau aproape isterici, iar unii pur şi 
simplu semidemenţi. | 

În societăţile primitive, în afară de şamani au fost şi alţi 
oameni care, diferenţiindu-se din sînul comunităţii, au deve- 
nit obiect de respect și frică superstițioasă. Este vorba, în 
primul rînd, de cultul fierarilor. „Fierarul şi şamanul sînt 
din acelaşi cuib“, spuneau iakuţii. 

Autorul acestei istorii a religiilor împărtășeşte concepția 
care susţine existenţa unei conştiinţe sociale primitive ne- 
diferenţiate. Întreaga. lucrare poate fi considerată sub acest 
aspect ca o convingătoare argumentare, avînd în plus me- 
ritul de a lăsa deoparte disputele vane despre prioritatea 
univocă a moralei asupra religiei sau invers. Totodată se 
relativizează ipotezele lui Frazer, care indica trecerea cul- 
turii umane prin trei stadii: mitologic, religios, ştiinţific. 
Rezultă că nu poate fi vorba riguros de trei stadii, ci doar 
de trei modalităţi, dintre care ultimele două se. înfruntă. 

După S. A. Tokarev, magia se dezvoltă numai acolo unde 
omul nu are suficientă încredere în forţele sale. Astfel, în 
insulele Trobriand, magia este folosită la sădirea unor cul- 
turi delicate, cum ar fi plantele cu tuberculi, dar nu Ja 
sădirea pomilor, care dau o recoltă stabilă. În piscicultură, 
așijderea, magia este practicată la pescuitul rechinilor, în 
vreme ce la pescuitul peştilor mărunți, care nu prezintă 
nici un pericol, magia e considerată de prisos. 

La fel, credința melanezienilor în mana este descifrată 
de pe poziţii materialiste. „Diferenţierea internă a comuni- 
tăţii, apariţia în sînul ei a unor oameni privilegiați într-o 
anumită privinţă — căpetenii, vrăjitori, membrii asocia- 
țiilor secrete, precum si meșteri iscusiţi, meseriaşi etc. — 
creează o idee confuză despre o anumită superioritate socială 
a acestora, care se întruchipează într-o formă religioasă, 
adică în ideea unei forțe tainice pe care ar poseda-o aceşti 
oameni care se disting în sînul comunităţii“. 

La numeroase populaţii primitive din Asia apar şi divi- 
nităţi supreme, dar acestea nu au un cult al lor. Deci e. 
vorba mai mult de o personificare mitologică a cerului şi a 
pămîntului. În legătură cu religiile anterioare celor mon- 
diale sau recunoscut monoteiste tratate în lucrare este de 
amintit că şi religia străveche a populațiilor de la Carpaţi 
şi Dunăre — religia geto-dacă — ar putea să adauge un 
material preţios şi semnificativ la istoria religiilor po- 
poarelor. 

Despre religia geto-dacilor şi caracterul deosebit de avan- 
sat al acesteia ne furnizează unele informaţii renumitul 
istoric al antichităţii Herodot din Halicarnas. Iată ce scrie 
acesta : 

„Înainte de a ajunge la Istru, [Darius] îi supune mai întîi 
pe geții care se cred nemuritori... 

lată în ce chip se socot ei nemuritori: credinţa lor este 
că ei nu mor, ci că cel care piere se duce la Zamolxis 
— divinitatea lor —, pe care unii îl cred același cu Gebe- 
lcizis. Tot în al cincilea an aruncă sorții şi întotdeauna pe 
acel dintre ei pe care cade sorțul îl trimit cu solie la Zamol- 
xis, încredinţindu-i de fiecare dată toate nevoile lor. | 

Trimiterea solului se face astfel : cîțiva dintre ei, aşezin- 
du-se la rind, ţin cu vîrful în sus trei sulițe, iar alţii, apu- 
cîndu-l de miini și de picioare pe cel trimis la Zamolxis, îl 
jcugănă de cîteva ori și apoi, făcîndu-i vînt, îl aruncă în 
sus peste virfurile suliţelor. Dacă în cădere omul moare 
străpuns, rămîn încredinţaţi că zeul le este binevoitor ;. dată 
nu moare, atunci îl învinuiesc pe sol, hulindu-l că este un 
om rău ; după ce aruncă vina pe el, trimit pe un altul. Tot 
ce au de cerut îi spun solului cît mai e în viaţă. Cînd tună 
și fulgeră, tracii despre care este vorba trag cu săgețile în 
sus, spre cer, și își ameninţă zeul, căci ei nu recunosc vreun 
alt zeu afară de al lor. 


După cite am aflat de la elenii care locuiesc în Helles- 
pont şi în Pont, acest Zamolxis, fiind om [ca toţi oamenii], 
ar fi trăit în robie la Samos ca sclav al lui Pythagoras. Apoi, 
cîştigîndu-şi libertatea, ar fi dobindit avuţie multă şi s-a 
întors bogat printre ai lui. Cum tracii duceau o viaţă de 
sărăcie cruntă şi erau lipsiţi de învăţătură, Zamolxis acesta, 
care cunoscuse felul de viaţă ionian şi moravuri mai 'alese 
decît cele din Tracia, ca unul ce trăise printre eleni și mai 
ales alături de omul cel mai înţelept al Elladei, lîngă Pytha- 
goras, a pus să i se clădească o sală de primire unde-i găz- 
„duia şi-i ospăta pe cetățenii de frunte; în timpul ospeţelor, 
îi învăţa că nici el, nici oaspeţii lui şi nici urmaşii acestora 
în veac nu vor muri, ci se vor muta numai într-un loc unde, 
trăind de-a pururea, vor avea parte de toate bunătăţile. În 
tot timpul cît îşi ospăla oaspeţii și le cuvinta astfel, pusese 
să i se facă o locuinţă sub pămînt. Cînd locuinţa îi fu gata, 
se făcu nevăzut din mijlocul tracilor, coborînd în adincut 
încăperilor subpămîntene, unde stătu ascuns vreme de trei 
ani. Tracii fură cuprinși de părere de rău după el și-l] jeliră 
ca pe un mort. În al patrulea an se ivi însă iarăşi în fața 
tracilor şi aşa îi făcu Zamolxis să creadă în toate spusele 
lui. Iată ce povestesc [elenii] c-ar fi făcut el. 

Cît despre mine, nici nu pun la îndoială, nici nu cred pe 
deplin cîte se spun despre el şi locuinţa lui de sub pămînt; 
dealtfel, socot că acest Zamolxis a trăit cu multă vreme mai 
înaintea lui Pythagoras. Fie că Zamolxis n-a fost decît un 
om, fie c-o fi fost [într-adevăr] vreun zeu de prin părțile 
Geţiei, îl las cu bine“ (Herodot. Istorii, I, București, Editura 
ştiinţifică, 1961, p. 345—346). 

Ceea ce contează în interpretarea acestei relatări nu este 
elementul de legendă, ci menţionarea principiilor religioase 
ale geto-dacilor, care prezintă o vădită importanţă pentru 
relevarea arhetipurilor spirituale ale populațiilor de mii de 
ani autohtone în perimetrul carpato-dunărean. Merită să 
fie, de asemenea, menţionată vechimea relaţiilor culturale 
ale acestor populaţii cu cetăţile greceşti. Pe seama lui Za- 
molxis, uneori confundat cu Gebeleizis sau cu Vasilevs 
Theos, nu altcineva decît Platon citează astfel de înţelep- 
ciuni : „Zamolxis, regele nostru care e şi zeu, spune că, 
precum nu trebuie să încercăm a vindeca ochii fără să vin- 


decăm întii capul, ori capul fără trup, tot aşa nu se poate 

să încercăm a vindeca trupul fără să îngrijim și de suflet 
și că tocmai de aceea sînt multe boli la care nu se pricep 
medicii greci, fiindcă nu cunosc întregul de care ar trebui 
să se ocupe. Căci dacă acesta merge rău, este cu neputinţă ca 
partea să meargă bine“. 

În istoriografia românească, în legătură cu caracterul mo- 
noteist sau politeist al religiei dacice, s-au născut dispute 
înverşunate, care însă nu au dus şi credem că nici nu puteau 
să ducă la concluzii definitive. În genere, monoteism pur 
nici nu credem că poate să existe. V. Pîrvan a susţinut cu 

entuziasm prioritatea şi superioritatea geto-dacică în con- 
“ struirea unei religii monoteiste cu o foarte pregnantă dimen- 
siune transcendentală. Studiile arheologice ulterioare au 
dovedit însă că strămoşii autohtoni ai românilor venerau o 
sumedenie de alţi zei ai Pămîntului, Soarelui, vetrei și ai 
războiului şi deci nu puteau fi detaşaţi de politeism. C. Dai- 
coviciu conchide că dacii împărtăşeau o religie politeistă de 
tip urano-solar. Aceasta nu exclude însă tendinţa spre afir- 
marea unui zeu central, suprem, ceea ce ne face să conside- 
răm că geto-dacii erau într-o situaţie intermediară între 
cele două forme şi trepte de cult religios. Dealtfel, imaginea 
lui Zamolxis se amalgama cu cea solară, indicînd şi sub 
acest raport o tendinţă de centrare. Cităm din C. Giurescu 
şi D. Giurescu: „Acest zeu era cerul senin, luminos. Tot 
ce-i tulbură armonia și frumuseţea, aşadar, furtuna, norii, 
grindina, trebuie combătut. De aceea, dacii trag cu săgețile 
în văzduh spre nori ca să-i gonească şi să ajute în felul 
acesta pe zeul suprem. Locurile de închinăciune sînt sus pe 
munți, cît mai aproape de cer. Iar locuinţa marelui preot 
e tot sus, într-o peșteră de pe Muntele Cogheonul; să fie 
actualul Munte Gugu (2 292 m), situat între Oslea, Godeanu, 
arcu şi Retezatul ?* 

Un merit al lucrării îl constituie, fără îndoială, ideea de 
a grupa şi geografic diversele populaţii într-o asemenea 
ordine, încît din urmărirea înfățișării pe care o iau religiile 
lor să se poată reface astfel un tablou firesc al evoluţiei 
umane, cu oglindirea lor religioasă din ce în ce mai com- 
plexă. A doua parte a lucrării este rezervată studierii reli- 
giilor în societățile împărţite în clase, pornind de la cele 
categorisite ca naţional-statale, cum sînt cele ale incașilor, 
aztecilor, maya, șintoistă, pînă la cele trei mari religii mon- 


11 


diale : budismul, creştinismul şi islamismul, care ocupă un 
loc important în economia cărții. 

În această zonă, analizele întreprinse desprind mai ușor 
funcţiile de clasă politice şi ideologice ale religiilor. Astfel, 
prezentînd confucianismul, autorul subliniază că intangibi- 
litatea orînduirii existente este principiul de bază al acestei 
religii, ce o definește clar ca ideologia monarhiei patriar- 
hale, care a rămas ideologia întregului feudalism chinez 
timp de milenii. Este o religie cu un rol politic evident de 
conservare a tradițiilor, de sacralizare a orînduirii de stat 
despotic-feudale. Această trăsătură este subliniată și de 
acea particularitate originală a acestei religii de a nu avea 
cler profesionist, obligaţia de a oficia riturile revenindu-le 
direct funcționarilor de stat şi capilor de familie sau de 
ginţi. Cit priveşte şintoismul, acesta propovăduieşte carac- 
terul divin al puterii imperiale. În etica sa, principala po- 
runcă este tocmai supunerea necondiționată faţă de îm- 
părat, iar cele mai grâve păcate sînt stricarea instalaţiilor 
de irigare şi excesiva cruzime față de animale (despre cru- 
zimea faţă de oameni nu se pomenește). 

Între mijloacele de comunicare cu zeii ale credincioşilor, 
un rol important, după cum se ştie, revine aducerii de 
jertfe. Dar, așa cum rezultă din străvechea religie vedică, 
„aducerea jertfei era considerată o hrănire a zeilor şi cre- 
dincioşii aveau faţă de acest act o atitudine destul de 
practică ; era un fel de tirg: eu îţi dau ţie, tu îmi dai mie“. 

Notînd hipertrofierea de clasă a cultului funerar la vechii 
egipteni, care transformă mormintele în piramide uriașe, iar 
pe morţi în mumii, S. A. Tokarev subliniază formarea la 
egipteni, din cea mai veche epocă, a unor zeități speciale 
protectoare ale morţilor. Conform acestor reprezentări, su- 
fletele celor morţi tind să ajungă în luntrea solară a lui Ra 
şi împreună cu el să săviîrşească călătoria de fiecare zi pe 
cer. Religia egipteană pune din timpuri străvechi problema 
responsabilităţii morale a omului, stabilind o legătură cu 
viața de apoi, cu credinţa în judecata din urmă, cu care 
preoţii şi stăpînii de sclavi căutau să sperie masa supersti- 
țioasă a poporului. Această concepţie a influenţat într-o 
însemnată măsură creştinismul — după cum ne amintește 
autorul — în elaborarea şi dezvoltarea concepţiei despre o 
necruțătoare și straşnică judecată după moarte. Cititorul va 
urmări cu curiozitate şi prezentarea mazdeismului, religie 

ce diferenţiază atit de categoric principiul binelui de cel 
al răului. Autorul respinge explicaţia dualismului pe baza 
mediului geografic în favoarea uneia sociale, care derivă 
dualismul din antagonismul dintre triburile agricole, seden- 
tare, şi cele nomade, crescătoare de vite (iranienii-agricul- 
tori şi indoarienii-crescători de vite). Mazdeismul este carac- 
terizat ca o treaptă superioară a dezvoltării religiilor de pînă 
la apariţia sa atît pentru motivul amintit mai sus, cît si 
datorită escatologiei sale, care anunță apariția unui izbăvi- 
tor, Saoşiant, fiul sau încarnarea lui Zarathustra, născut 
din fecioară şi care va izbăvi neamul omenesc. În cadrul 
mazdeismului, cultul lui Mithra — asupra căruia autorul se 
opreşte prea puţin — prezintă un deosebit interes, întrucît 
reprezintă un edificator prototip al creştinismului, fiind 
cunoscut cu mai multe secole înaintea acestuia şi relevînd 
atît sub raport doctrinar, cît și sub raportul cultului, al 
simbolicei și fabulaţiilor un sistem aproape identic cu cel 
creştin (vezi Em. laroslavski. Cum se nasc, trăiesc și mor 
zeii și zeițele, Bucureşti, Editura politică, 1962, p. 112—114). 

Cu privire la iudaism — cu aceeaşi semnificaţie ierarhi- 
zantă și evaluativă —, autorul notează că este pentru prima 
oară în istoria religiilor (secolul al V-lea î.e.n.) cînd a fost 
proclamat un monoteism principial. Meritul cel mai de 
seamă al lucrării lui S. A. Tokarev este acela că întreprinde 
un studiu obiectiv al fenomenului religios, fără etichetă de 
circumstanţă, răminînd, în același timp, de o limpezime și 
fermitate ideologică remarcabilă, apărînd consecvent pozi- 
tiile marxiste. 

Nu putem să ne apropiem de încheierea acestui studiu 
înainte de a cuprinde cu privirea și o latură care, deşi nu 
e tratată explicit, nu putea lipsi din comentariul unei lu- 
crări atît de bogate şi erudite: problema înstrăinării spi- 
rituale. După opinia noastră, materialul prezentat dovedeşte 
cu prisosinţă că, atîta timp cît dăinuie într-o societate şi arie 
geografică împărțirea în exploatatori şi exploataţi, are loc şi 
o agravare continuă a înstrăinării spirituale. Istoria religi- 
ilor, departe de a reprezenta o vastă înşiruire' de relatări 
idilice, un prilej de rememorări istorice încîntătoare, este 
în fond o istorie a dramelor popoarelor rătăcite în negura 
necunoaşterii, reţinute de slăbiciune, abătute de la calea 
lor de viziuni şi doctrine pe care în acele timpuri nu le 
puteau evita. Şi pentru că, așa cum pe drept remarcă auto- 

rul, istoria religiilor, eapital important de istorie a culturii, 
nu este, simplist, e istorie a rătăcirilor şi erorilor, ci mai 
degrabă una a căutărilor neputincioase, a improvizaţiilor 
desperate, a inevitabilelor compensaţii cu efecte ambigue, 
a înstrăinării spirituale cu efecte de bumerang, cartea de 
față. are și semnificația unei monografii a tragediilor umane 
şi sociale. O ultimă idee pe care am vrea să o subliniem ca 
fiind ilustrată în cartea de care ne ocupăm este şi aceea că, 
religiile nu apar în generaţii spontanee şi de aceea modelele 
de religii devin emergente. Ni se înfățișează modul cum 
evoluează structurile religiilor, se identifică arhetipurile 
originare, coniluențele între lumi religioase apropiate sau 
aparent îndepărtate. Se subliniază cu multă pregnanţă filia- 
țiile. de idei, dar nu privite ca evoluînd autonom, ci şi în 
determinarea lor ultimă, dependentă de condiţiile vieţii 
materiale. 

Autorul s-a concentrat, pe bună drepiate, asupra începu- 
turilor, pentru: că în „embriologia religiilor“, în religiogeneză 
apar mai clar rădăcinile, sursele, modul de fabulaţie şi 
ideație. miştificatoare,. Mai tirziu, spre și în epoca noastră, 
construirea pe şi din mitologie la un alt nivel de sistema- 
tică social-gnoseologică a doctrinelor religios-transcenden- 
tale nu reprezintă decit o mişcare de translație filtrată prin 
condiţiile. sclavagiste şi feudale. În acest sector, cartea de 
față rămîne însă numai la schiţarea unui cadru general. 

Istoria. consemnează însă nu numai naşteri, ci şi decese, 
nu numai apariţii, ci şi dispariţii. Unele fenomene sociale, 
economice, spirituale se impun unei logici a depășirii. Unele 
se perimează şi dispar, fiind înlocuite cu altele de natură 
contrarie, aşa cum o dovedeşte însăși istoria revoluţionară 
a zilelor noastre. În locul marasmului înstrăinării de sine 
— eliberarea spirituală și perspectiva deplinei realizări a 
esenței. umane. Cititorul ce va parcurge acest volum va do- 
bîndi o viziune clară şi nemistificată asupra nașterii inevi- 
tabilelor, pe vremuri, mistificări religioase, Dacă, pornind 
de aici, va judeca consecvent și va considera atent lumea 
contemporană, va constata că de fapt asistă — dacă nu parti- 
cipă — la etapa finală, cea. a declinului treptatei şi nu 
bruştei, dar totuși dispariţii a religiilor din istoria omenirii. 
Zeii au murit în închipuirea oamenilor care i-au zămisiit. 
Dumnezeu a murit sau este muribund, declară prestigioşi 
ginditori contemporani referindu-se la același teritoriu al 

închipuirilor, dar considerînd atent rezultatele cercetărilor 
riguroase de sociologie şi psihologie a religiilor în condiţiile 
postbelice, determinante ale „secularizării“, la care se referă 
şi autorul în ultimul capitol. 

S. A. Tokarev porneşte de departe şi ne ajută să scrutăm 
viitorul. Învăţaţi din generaţiile ce ne vor urma vor redacta, 
tot așa de științific şi obiectiv tomuri despre amurgul şi ieşi- 
rea din scena istoriei a religiilor. 

Cartea lui S. A. Tokarev demonstrează solidaritatea dintre 
obiectivitatea științifică şi cauza umanismului militant, îl 
înarmează pe cititor cu o valoroasă informaţie științifică 
asupra genezei şi locului istoric al fenomenului religie, con- 
tribuie la educarea lui în spiritul concepţiei materialist- 
dialectice a partidului nostru. Cititorii vor avea prilejul să 
tragă această concluzie. 


Paul Popescu-Neveanu 


Din partea autorului 

Educarea oamenilor în spiritul concepţiei şti- 
inţifice materialiste despre lume constituie una 
din cele mai importante sarcini ale activităţii 
ideologice în perioada actuală de construire a 
comunismului. Programul P.C.U.S. arată că tre- 
buie dusă în mod sistematic o largă propagandă 
pe linia ateismului științific, explicîndu-se cu 
răbdare inconsistenţa credințelor religioase. 

Propaganda ateistă ştiinţifică nu este posibilă 
fără o serioasă şi profundă cunoaştere a ceea ce 
au fost și sînt religiile la diferite popoare. Tre- 
buie să ne dăm seama în mod clar cînd şi cum 
au luat naştere fanteziile religioase, cum au fost 
ele la inceput şi cum s-au modificat ulterior, 
cum s-au constituit şi dezvoltat ritualurile reli- 
gioase, cum s-au constituit grupurile de slujitori 
profesionali ai cultului — vrăjitorii, sșamanii, 
preoţii etc. —, ca niște grupuri aparte, cum au 
luat naştere organizaţiile bisericeşti. Într-un cu- 
vînt, trebuie cunoscută istoria religiilor. 

Dar o istorie independentă a religiei nu există, 
acest lucru l-a relevat chiar Karl Marx. Istoria 
religiei este reflectarea istoriei oamenilor înșiși. 
Religia este o formă a conştiinţei sociale în care 
se reflectă denaturat existența socială, adică 
condiţiile vieţii materiale a oamenilor. De îndată 
ce se schimbă această existenţă, se schimbă şi 
reflectarea ei religioasă. 

În literatura științifică burgheză există multe 
studii de istorie a religiilor, printre care şi unele 

lucrări valoroase, utile. Însă oamenii de ştiinţă 
burghezi fie că nu înţeleg, fie că nu vor să vadă 
legătura dintre istoria religiilor şi istoria vieţii 
materiale a oamenilor și prezintă adesea evolu- 
ţia credințelor religioase ca un fel de autodez- 
voltare a ideilor. 

În literatura marxistă există o serie de remar- 
cabile studii cu privire la diferitele religii, există 
aprecieri profunde şi juste asupra religiei şi 
bisericii în istoria diferitelor epoci şi ţări, însă, 
din păcate, nu există pînă acum un studiu com- 
plet al istoriei religiilor în conexiune cu dez- 
voltarea istorică a umanității. A oferi un aseme- 
nea studiu constituie una din sarcinile impor- 
tante şi urgente ale ştiinţei istorice marxiste. 

Prezenta carte este o încercare de a suplini 
într-o oarecare măsură această lacună. Desigur, 
autorul nu poate avea pretenţia de a face un 
studiu exhaustiv al istoriei religiilor din toate 
țările şi al legăturilor ei multilaterale cu viaţa 
materială. Această sarcină nu poate fi îndepli- 
nită decît de un colectiv de specialişti şi ea ar 
necesita o lucrare în mai multe volume. Autorul 
încearcă să ofere doar o sinteză succintă, în 
liniile cele mai generale, a celor mai impor- 
tante etape ale dezvoltării religiei, de la primii 
ei paşi și pînă în zilele noastre ; el încearcă, de 
asemenea, să stabilească, pe cît posibil, legătura 
dintre această dezvoltare şi mersul general al 
istoriei. 

Pentru a nu depăşi proporțiile rezonabile ale 
„cărții, autorul a fost nevoit să renunţe la ideea 
unei lucrări exhaustive şi să lase netratate unele 
capitole. Desigur, autorul își dă seama că, în 
multe cazuri, nu a izbutit să prezinte destul de 
edificator rădăcinile materiale ale diferitelor 
credințe şi ritualuri, nu a izbutit să prezinte 
rolul şi semnificaţia lor în viaţa poporului res- 
pectiv. Uneori, aceste lipsuri se datoresc şi stării 
izvoarelor disponibile, 


INTRODUCERE 


1. SCURTĂ SCHIȚĂ 
A ISTORIEI CERCETĂRII RELIGIILOR. 
APARIȚIA EI ÎN ȘTIINȚA PREMARXISTĂ 
ȘI BURGHEZĂ 

De problemele privitoare la esenţa, originea şi is- 
toria religiei s-au preocupat multe generaţii de gin- 
ditori şi oameni de ştiinţă. Și, cu toate că nici știința 
antică, nici cea feudală, nici cea burgheză nu puteau 
şi nu au putut să rezolve pînă la capăt aceste pro- 
bleme, truda tuturor celor care -s-au ocupat de ele 
n-a fost zadarnică. O privire generală asupra isto- 
riei luptei duse de oamenii de ştiinţă progresiști 
pentru înţelegerea și explicarea justă a religiei, a 
originii și a dezvoltării ei, arată cum s-a acumulat, 
treptat, materialul faptic şi cum, pas cu pas, ce-i 
drept, cu oscilări şi inconsecvenţe, s-a constituit şti- 
ința despre religie. 

Acest proces nu a fost nicidecum simpla urmare 
a dezvoltării intelectuale a umanității ; lupta pen- 
tru o înţelegere corectă a esenței şi rădăcinilor reli- 
giei n-a fost decît o părticică a luptei ideologice. duse 
de forțele sociale progresiste împotriva forțelor re- 
acțiunii. Apărătorii religiei au fost întotdeauna și 
apărători ai orînduirii bazate pe exploatare — sela- 
vagistă, feudală sau burgheză ; criticii liber-cugetă- 
tori ai religiei au fost în același timp şi luptători 
împotriva tuturor forțelor sociale reacționare. Cri- 
tica religiei este premisa oricărei alte critici, spunea 
K. Marx. Critica religiei a fost întotdeauna o reflec- 
tare a luptei de clasă, și nu numai o reflectare; ci şi 
o armă în această luptă. Nu este de mirare că cele 
mai profunde şi mai pertinente idei cu privire la 

religie au apărut, de obicei, tocmai în perioadele de 
înviorare a vieţii sociale şi de ascuţire a luptei de 
clasă. 


Ginditorii antici despre religie 


Încă din antichitate găsim la scriitorii şi gînditorii 
lumii greco-romane idei interesante, adeseori pro- 
funde cu privire la originea religiei. Astfel de idei 
apar în Grecia începînd din secolele VI-V î.e.n., iar 
la Roma din secolul I î.e.n., adică din perioadele de 
ascuţire a luptei politice. 

La eleatul Xenofan din Colofon, la atenienii Ana- 
xagora şi Antifon găsim ideea că oamenii îşi creează 
zeii după chipul şi asemănarea lor (Xenofan : „Etio- 
pienii spun că zeii lor sint cîrni și negri, pe cînd tra- 
cii și-i imaginează pe zeii lor cu ochi albaștri şi 
roşcovani“ ; „Dacă boii şi alte animale ar ști să 


deseneze — spunea tot el —, atunci boii i-ar înfă- 
tțişa pe zei aidoma boilor, iar caii — aidoma cai- 
lor...“). 


Filozoful atenian Critias (secolul al V-lea î.e.n.) 
a definit cu luciditate rolul social-politic al religiei : 
oamenii i-au născocit pe zei, spunea el, spre a insu- 
fla altor oameni frica şi spre a-i sili să se supună le- 
gilor. O părere asemănătoare cu privire la religie, 
ca fiind o amăgire necesară, susţinea și istoricul 
Polibiu (secolul al II-lea î.e.n.). 

Democrit, întemeietorul materialismului antic, a 
fost primul care a arătat că religia are la bază teama 
în faţa unor fenomene înfricoșătoare ale naturii. 
Aceeași idee au dezvoltat-o și Lucretius Carus, poet 
şi filozof materialist roman (secolul I î.e.n.), și mai 
tîrziu Papirius Statius (secolul I e.n.). 

În antichitate au mai fost emise și alte păreri cu 
privire la religie. Grecul Euhemeros (secolul al 
IV-lea î.e.n.) afirma că zeii au fost cîndva oameni, 
mai ales conducători (această concepție a căpătat mai 
tîrziu denumirea de euhemerism). Romanul Puiniu 
cel Bătrîn (secolul I e.n.) arăta că oamenii, ființe 

slabe, supuse suferințelor, i-au înzestrat și pe zei cu 
însuşiri omeneşti. 


Problema religiei la autori din epoca 
revoluțiilor burgheze 


În evul mediu, în condiţiile influenţei atotputer- 
nice a dogmaticii ecleziastice creștine, nici vorbă nu 
putea fi despre o concepţie ştiinţifică cu privire la 
religie. Primele mlădiţe ale unei concepții critice 
asupra religiei se ivesc în epoca apariţiei capitalis- 
mului şi a primelor revoluţii burgheze. Filozoful 
materialist englez Thomas Hobbes (1588—1679) s-a 
încumetat să enunţe, deși cu foarte multă precauţie, 
idei ateiste cu privire la esența religiei. El considera: 
că religia se bazează pe „născociri admise de stat“ 
(în timp ce „născocirile neadmise de stat“ sînt super- 
stiţii). Hobbes a încercat să definească rădăcinile 
psihologice ale religiei, denumindu-le „seminţele 
religiei“ ; printre acestea el includea necesitatea fi- 
rească pentru om de a căuta cauzele diferitelor fe- 
nomene, teama de forţele nevăzute, îngrijorarea în 
faţa viitorului, înclinația de a trage concluzii prin 
analogie. Cu toate acestea, el nu se pronunţă împo- 
triva religiei ; dimpotrivă, consideră că e necesară 
statului. 

Idei asemănătoare găsim și la Benedict Spinoza 
(1632—1677), care vedea rădăcinile religiei în lipsa 
de încredere a omului în propriile sale forțe, în per- 
manentele sale oscilări între speranță şi teamă. El 
sublinia că religia n-a existat întotdeauna (,starea 
naturală precede religiei atit ca natură, cît şi ca 
timp“). În efortul lui de a explica cum au apărut 
credinţele religioase, el atribuia o mare importanţă 
analogiei. | 

John Toland (începutul secolului al XVIII-lea) a 
emis ipoteza că cea mai veche formă a religiei pă- 
gîne (despre creștinism nu se putea scrie pe atunci 
deschis) a fost credința în suflet şi în existenţa lui 
după moarte, încercînd să explice astfel apariţia cul- 
tului funerar în Egiptul antic. Toland recunoștea 

însemnătatea unor sentimente cum sînt frica și 
speranța pentru explicarea credințelor religioase. El 
a fost printre primii care au atras atenția asupra 
importanţei materialului etnografic pentru stu- 
dierea istoriei religiei. Idei asemănătoare au susți- 
nut David Hume și Joseph Priestley. 

Numiniștii francezi din secolul al XVIII-lea au 
scris despre religie mult mai mult și au criticat-o 
cu mai mult curaj. În concepțiile lor apăreau aceleași 
idei despre esenţa și originea religiei, expuse însă mai 
explicit. l 

Mulți dintre iluminişti au demascat religia ca o 
înșelare a poporului de către conducătorii și preoții 
hrăpăreţi ; despre acest lucru a scris ateistul Jean 
Meslier, fost preot, şi, într-o formă mai atenuată, 
François-Marie Voltaire (care, ce-i drept, a atacat 
cu violenţă numai creștinismul clerical, considerînd 
că religia ca atare e necesară pentru popor şi fiind 
deist), iar mai energic decît toți, Sylvain Maréchal. 

Cel mai deplin a înţeles esenţa religiei Paul-Henry 
Holbach : el a văzut rădăcinile ei mai profund — în 
suferințele și frica ce-l apăsau pe om. Holbach a 
încercat să schițeze și etapele dezvoltării religiei : în 
timpurile cele mai vechi, oamenii s-au temut și au 
adorat forţele elementare ale naturii, obiectele ma- 
teriale ; apoi au început să se închine unor fiinţe 
nevăzute, care, în închipuirea lor, ar dispune de 
aceste obiecte ; în sfîrşit, prin noi speculații, au 
ajuns la ideea că trebuie să existe o cauză primă 
unică, o rațiune supremă — Dumnezeu. Concepții 
asemănătoare a dezvoltat şi Helvetius. Aceste teorii 
îmbină idei materialiste (frica ca rădăcină a religiei) 
cu teorii idealiste (dezvoltarea religiei ca rezultat al 
unor simple speculaţii). 

Spre sfîrşitul secolului al XVIII-lea au apărut în 
Franţa doi scriitori : publicistul Volney și omul de 
ştiinţă Dupuis, care au expus pentru prima oară 
într-o formă sistematică o teorie închegată cu privire 
la apariţia şi dezvoltarea religiei, denumită mai tîr- 
ziu naturistă sau astrală. La fel ca predecesorii lor, 
ei considerau că religia a luat naștere iniţial din ne- 
putinţa omului în faţa forțelor elementare ale natu- 

rii. Însă de aici ei au dedus și o teorie unitară cu 
privire la dezvoltarea concepţiei astral-mitologice, 
pe care au încercat să o susţină cu fapte istorice. În 
lucrarea sa de mari proporţii Originea tuturor cul- 
telor (1794—1795), Charles Dupuis s-a străduit să 
demonstreze că toţi zeii religiilor antice, şi nu numai 
zeii, ci şi eroii mitologici și epici, erau personificări 
ale Soarelui, Lunii şi altor fenomene cerești : „Cultul 
naturii — scria el — a fost religia primitivă și uni- 
versală atît în Lumea Veche, cît şi în Lumea Nouă. 
Dupuis a inclus printre figurile astral-mitologice și 
pe aceea a lui Iisus Hristos. 

Iluminiştii francezi considerau religia doar o su- 
perstiție și afirmau că raţiunea omenească trebuie 
să lupte împotriva ei. Unii dintre ei au făcut compro- 
misuri, admițînd că religia este utilă și chiar nece- 
sară maselor populare, care cu ajutorul ei puteau fi 
ținute în friîu. Acest punct de vedere exprima inte- 
resele clasei burgheze în ascensiune. 


Epoca Restauraţiei. Scoala mitologică 


Reacţiunea politică şi ideologică generală care a 
început în primele decenii ale secolului al XIX-lea 
s-a resimţit şi în domeniul studiului religiei. S-a fă- 
cut auzit glasul apărătorilor ei ideologici şi știinţifici : 
Chateaubriand, Schleiermacher, Benjamin Constant și 
alții. 

Dar şi în această perioadă, studiul istoriei religiei 
a realizat progrese. În acești ani s-a constituit 
și o mare şcoală de cercetare a religiei — prima în 
istoria științei —, școala mitologică. Ea a mers pe 
drumul deschis de Volney şi Dupuis, însă a adus în 
sprijinul opiniilor acestora un bogat material faptic, 
și anume mitologia comparată şi filologia vechilor 
popoare indo-europene, care în acea perioadă deve- 
niseră obiectul unui studiu serios. Comparind mito- 
logia şi religia vechilor indieni, iranieni, greci, 
romani, germani, reprezentanţii şcolii mitologice 
(fraţii Grimm, Adalbert Kuhn, Wilhelm Schwartz, 
Max Muller etc.) au încercat să demonstreze că cele 

mai vechi credinţe religioase au luat naștere prin 
divinizarea fenomenelor cerești, pe care omul, neîn- 
țelegindu-le, se străduia să şi le explice prin perso- 
nificare (întrupîndu-le în oameni sau animale). Adep- 
ţii școlii mitologice considerau că şi eroii basmelor, 
cîntecelor populare, datinile popoarelor etc. sînt eco- 
uri ale vechii concepţii astral-mitologice despre 
lume. Lucrările adepților școlii mitologice s-au bu- 
curat de o mare popularitate în perioada 1830—1860, 
acestui curent alăturîndu-i-se oameni de știință din 
multe ţări, inclusiv din Rusia — A.N. Afanasiev, A. 
A. Potebnea, F.I. Buslaev, O.F. Miller etc. 

Concepţia şcolii mitologice a constituit un pro- 
gres în studiul istoriei religiei, în sensul că pentru 
prima oară s-a pornit de la baza solidă pe care o re- 
prezentau datele ştiinţifice culese în mod sistematic. 
Majoritatea adepților şcolii mitologice erau oameni 
de știință progresiști, democrați ; ei s-au străduit să 
studieze vechile datini populare pentru a dovedi iz- 
voarele adinci ale culturii populare. Concepţia mito- 
logilor avea însă multe lacune. Materialul pus la baza 
ei data dintr-o perioadă situată foarte departe de 
epoca primitivă, căci vechii indo-europeni se aflau 
deja în pragul societăţii împărţite în clase sau chiar 
îl depăşiseră. Însăși interpretarea religiei era la repre- 
zentanţii şcolii mitologice unilaterală și simplistă ; ei 
considerau religia ca o activitate pur contemplativă 
şi speculativă a omului. Ei nu admiteau evoluția re- 
ligiei de la forme simple la forme complexe, ci con- 
siderau, dimpotrivă, că grandioasa concepţie astrală 
despre lume s-ar fi degradat treptat. 

Dintre toţi adepţii curentului mitologic, numai 
Wilhelm Mannhardt a aprofundat în mai mare mă- 
sură istoria credințelor religioase ; el a studiat în 
mod special așa-numita „mitologie inferioară“ — 
credințele populare despre micile spirite ale naturii, 
în special despre spiritele recoltei, şi diverse obice- 
iuri legate de agricultură care s-au păstrat pînă nu 
demult la popoarele Europei. În acest fel, Man- 

nhardt a pus bazele studierii cultelor legate de agri- 
cultură (cultele agrare), foarte importante în istoria 
religiei. 


Curentul antropologic 


Din deceniul al 8-lea al secolului trecut începe 
criza curentului mitologic ; el a intrat în impas ca 
urmare a încercărilor sale, sortite eşecului, de a ex- 
plica toate credinţele religioase, folclorul, datinile 


populare pornind de la vechea mitologie astrală. Lo- 
cul lui l-a luat şcoala antropologică. Aceasta a avut 
însă predecesorii săi. 

Încă în deceniul al 5-lea, Ludwig Feuerbach a 
căutat o bază umană (antropologică) a religiei 
(„Esenţa religiei“, 1845). Obiectul religiei, după pă- 
rerea lui Feuerbach, este același ca al intereselor şi 
nevoilor omenești. El seria că zeii sînt dorinţele omu- 
lui întruchipate, realizate. Potrivit expresiei lui 
K. Marx, care îi dădea lui Feuerbach o înaltă apre- 
ciere (deşi îi aducea şi critici), acesta „reduce esenţa 
religioasă la esența umană“ 1. Se știe că şi V. I. Lenin 
a apreciat elogios ideile lui Feuerbach cu privire la 
religie. 

Școala antropologică pornea, în linii mari, de la 
aceeaşi premisă, potrivit căreia la baza religiei stă 
natura umană. Terenul metodologic al acestei școli 
era pozitivismul și evoluționismul burghez, de aceea 
ea este denumită, pe drept cuvint, evoluționistă. 
Baza factologică a cercetărilor acestor oameni de 
știință a format-o vastul material etnografic acumu- 
lat pînă atunci. 

Pe această bază, iuitooăioali evoluţioniști Edward 
Tylor, H. Spencer, J. Lubbock etc. au încercat să schi- 
teze un tablou mai complet al apariției și evoluţiei 
religiei. Concepţiile acestor autori nu erau identice, 
dar se asemănau între ele. Cea mai cunoscută este 
teoria animistă a lui Edward Tylor (1832—1917). 


1 K, Marx și F. Engels. Opere, vol. 3, București, Editura 
politică, 1962, ed. a H-a, p. 6. 

Potrivit concepției lui Tylor („Cultura comunei pri- 
mitive“, 1871), „minimul religiei“ este credința în 
„ființe spirituale“, suflete, spirite ş.a. Această credință 
a luat naștere pentru că interesul omului primitiv se 
îndrepta în mod deosebit spre acele stări speciale pe 
care le observa la răstimpuri la el însuşi sau la cei din 
jurul lui : starea de somn, leşinul, halucinaţiile, bo- 
lile, în sfîrşit, moartea. Nefiind în stare să-şi explice 
aceste fenomene, sălbaticul filozof a ajuns la ideea 
că în corpul omului ar sălășlui un mic alter ego care 
îl poate părăsi temporar sau pentru totdeauna. Din 
această credinţă în suflet s-au dezvoltat treptat alte 
idei, din ce în ce mai complexe : presupunerea că ani- 
malele, plantele, obiectele neînzestrate cu viață au şi 
ele suflete ; credințele despre sufletele morţilor, des- 
pre soarta lor, despre trecerea sufletelor în alte cor- 
puri sau despre o lume deosebită a sufletului după 
moarte etc. Sufletele se transformă treptat în spi- 
rite, apoi în zei etc., pînă la Dumnezeul unic-atot- 
ştiutor. Astfel animismul primitiv (de la latinescul 
„anima“, „animus“ — suflet, spirit) a evoluat treptat 
spre diferitele forme ale religiei. 

Teoria animistă a lui Tylor şi-a cîștigat repede o 
largă popularitate în cercurile oamenilor de ştiinţă 
din diferite ţări (deceniile al 8-lea şi al 9-lea). Ea a 
însemnat un mare progres în istoria religiei. Superio- 
ritatea teoriei animiste față de cea naturistă era in- 
contestabilă. Avînd la bază un vast material etnogra- 
fic, pe care l-a sistematizat, conformându-se spiritului 
ideilor de evoluţie și progres, care corespundeau con- 
cepţiei despre lume a burgheziei progresiste a epocii, 
teoria animistă părea să găsească un drum în haosul 
de credinţe și ritualuri religioase ; ea părea să fi gă- 
sit o cheie şi pentru religii atît de complexe cum e 
creștinismul, deducîndu-le din aceleași elemente sim- 
ple ; prin aceasta, teoria animistă a constituit pentru 
ştiinţa liber-cugetătoare din acea vreme o armă care 
îi permitea să critice schemele teologice. 

Teoria clericală a monoţeismuliui 
originar 


În scurt timp însă au început să iasă la iveală şi la- 
cunele, deloc neglijabile, ale teoriei animiste. Tylor şi 
adepţii lui, ca și toți predecesorii săi, considerau reli- 
gia ca un fapt al conştiinţei individuale, ignorînd ca- 
racterul ei social. Mai mult decît atit, ei considerau 
credinţele religioase un produs exclusiv al activităţii 
pur intelectuale a omului, inclusiv a sălbaticului ; ei 
prezentau dezvoltarea ideilor religioase ca o înlănțuire 
de raționamente logice, pierzînd din vedere latura 
emoțională a religiei. În sfîrşit — lucru pe care l-au 
putut observa încă de pe atunci şi foarte mulţi oa- 
meni de ştiinţă burghezi —, adeseori faptele etno- 
grafice nu se încadrau în schema animistă, care în 
curînd s-a dovedit a fi pentru fapte un pat al lui 
Procust. 

Încă în ultimul deceniu al secolului al XIX-lea au 
început atacurile împotriva teoriei animiste. Ele ve- 
neau din două direcţii opuse: din partea clericilor, 
apărători ai religiei, care vedeau în teoria animistă 
un pericol pentru concepţia biblică-clericală, şi din 
partea oamenilor de știință de bună-credinţă, nesa- 
tisfăcuţi de caracterul îngust, limitat al schemei ani- 
miste. 

Cercurile clericale au opus teoriei animiste o teo- 
rie a lor — teoria monoteismului originar. Ea a fost 
pentru prima oară expusă succint în anul 1898 de 
către folcloristul englez Andrew Lang (Making of 
religion), care a atras atenția asupra zeităților ce- 
reşti existente în religiile unor popoare înapoiate. 
Lang, el însuși fost adept al teoriei animiste, declara 
că acești zei trebuie să aibă o origine independentă 
de animism, dar n-a putut răspunde la întrebarea 
care este această origine. Preotul catolic Wilhelm 
Schmidt, lingvist şi etnograf, a preluat această idee, 
construind pe baza ei o întreagă concepţie a mono- 
teismului originar (Originea ideii de Dumnezeu, în 
12 volume, 1912—1955). Folosind date ştiinţifice, el 
a încercat să susțină teoria biblică a „revelaţiei ini- 

tiale“, pretinzînd că fiinţele cereşti din credinţele 
popoarelor înapoiate sint rămășițe ale credinţei foarte 
vechi într-un Dumnezeu-creator unic, imaginea lui 
fiind întinată ulterior de adaosuri mitologice, ma- 
gice etc. Pentru a-şi susţine concepţia, W. Schmidt 
a adaptat scopurilor sale teoria „cercurilor culturale“ 
al lui Fr. Grâbner şi teoria „pigmeică“ a lui J. Kol- 
lman. El a interpretat în mod arbitrar şi subiectiv 
faptele etnografice. În cercurile teologice catolice, 
teoria lui W. Schmidt a fost unanim recunoscută 
(principalii lui adepţi erau preoţii etnografi W. Kop- 
pers, M. Gusinde, P. Schebesta şi alţii), însă ştiinţa 
laică a privit-o cu scepticism, deşi oamenii de şti- 
inţă burghezi o criticau cu destulă timiditate. 


Teoriile preanimiste 


Spre sfîrşitul secolului al XIX-lea, ca urmare a cri- 
ticii făcute teoriei animiste, se ivesc noi puncte de 
vedere cu privire la apariţia și istoria religiei. 

Cel dintîi au fost formulate concepțiile preani- 
miste. Adepții lor erau de acord cu ideea că credin- 
tele animiste au putut lua naștere în modul descris 
de Tylor, dar considerau că ele au fost precedate de 
reprezentări mai primitive, preanimiste. După păre- 
rea unor preanimişti, aceasta era credinţa în forţa 
magică a omului însuși (J. Frazer, 1890) ; după păre- 
rea altora, era vorba de credinţa într-o forţă tainică 
impersonală (J. Hewitt, 1902) ; după părerea unui al 
treilea grup, o etapă premergătoare animismului a 
fost credința că întreaga natură este însuflețită 
(V. G. Bogoraz, 1904) ; alţii erau adepţii emanismu- 
lui, considerînd că cei. vechi credeau în emanarea 
unor forţe şi obiecte tainice (Richard Karutz, 1913), 
sau ai dinamismului, atribuirea unor forţe magice 
active lucrurilor (Paul Saintyves, 1914). 

Toţi acești critici ai teoriei animiste nu depășeau 
cadrul limitat al interpretării intelectualiste a reli- 
giei ca o manifestare a activităţii pur mintale a omu- 
lui. Unii au căutat să depășească aceste limite, sub- 

liniind, pe bună dreptate, că în religie au un rol im- 
portant nu numai ideile şi cugetarea, ci şi emoţiile 
și afectele, precum și impulsurile şi reilexele, că 
ideile religioase au apărut mai tîrziu, ca un fel de 
conștientizare a efectelor și acțiunilor devenite obiş- 
nuite. Acest punct de vedere l-a adoptat Robert Ma- 
rett (1899), care a pus în circulaţie însuși termenul 
de „preanimism“, apoi Konrad Preuss (1904) şi Al- 
fred Vierkandt (1907). 

Sub presiunea acestei foarte serioase critici, unii 
adepți ai teoriei animiste au încercat s-o perfecţio- 
neze, trecînd, de fapt, în acest fel pe poziţiile preani- 
mismului. Acesta a fost cazul lui Wilhelm Wundt, 
care a formulat teoria „sufletului corporal“ (1905), 
şi al lui L. I. Sternberg, care a ajuns la concluzia că 
credința în sufletul omenesc a fost nu primul, ci al 
treilea stadiu de dezvoltare a credințelor religioase 
(la început, animatismul, adică credinţa că întreaga 
natură este însufleţită, apoi  născocirea spiritelor, 
iar abia după aceea credinţa în suflet). 


Freudismul 


La începutul secolului al XX-lea a apărut şi un 
curent biologic în studierea religiei, legat de numele 
medicului psihiatru vienez Sigmund Freud. Acesta 
a elaborat aşa-numita metodă psihanalitică, de diag- 
nosticare şi de tratament a nevrozelor și psihozelor, 
încercînd să extindă această metodă şi asupra inter- 
pretării fenomenelor vieții cotidiene, iar apoi şi a 
religiei, literaturii etc. În cartea sa Totem şi tabu 
(1913), el a făcut tentativa de a dovedi că în credin- 
tele religioase se manifestă tot nevrozele şi că la baza 
lor stau impulsurile erotice reprimate în copilărie 
(„complexul lui Oedip“, al atracției sexuale spre 
mamă şi al ostilităţii față de tată, considerat rival). 
Teoria lui S. Freud avea oarecare tangenţă cu concep- 
tiile preanimistului E. Marett cu privire la priorita- 
tea impulsurilor inconștiente faţă de ideile conştiente. 
Freud însă reducea totul la sfera sexuală şi la feno- 

menele pur biologice, privîndu-se implicit de posibi- 
litatea de a înţelege întreaga diversitate și caracterul 
istorie schimbător al credințelor religioase. Deşi teo- 
ria lui nu era fundamentată ştiinţific, el şi-a cîștigat 
mulți adepţi, la început în ţările europene (G. Ro- 
heim, B. Malinovski) şi mai tirziu în S.U.A, unde 
freudismul se bucură şi azi de un anumit succes. 


Scoala -sociologică a lui 
Durkheim 


Școala sociologică franceză condusă de Emile Durk- 
heim (1858—1917) şi-a propus să studieze în mod 
special societatea ca o realitate deosebită, care în- 
seamnă mai mult decît totalitatea indivizilor umani. 
Din acest punct de vedere au examinat Durkheim 
şi adepții săi atît fenomenele sociale, cît şi fenome- 
nele conştiinţei umane. Se pare că Durkheim a fost 
primul om de ştiinţă burghez care a proclamat fățiș 
religia ca un fenomen social (Formele elementare ale 
vieţii religioase, sistemul totemist în Australia, 1912). 
El a respins categoric încercările de a aplica legile 
psihologiei individuale la explicarea credințelor re- 
ligioase. Durkheim a făcut o critică convingătoare 
atît interpretării naturiste, cît şi celei animiste a 
apariţiei religiei, demonstrind că nici un fel de 
observaţii ale omului făcute asupra naturii exterioare, 
ca şi asupra propriei sale naturi n-au putut genera 
credinţele religioase. Aceste credințe n-au putut lua 
naştere decit în societate, în sfera acelor „idei colec- 
tive“, care în genere nu sînt preluate din experienţă, 
ci sînt impuse în mod forţat conștiinței umane de că- 
tre mediul social. În religie, societatea se divinizează 
oarecum, pe sine însăși. Diferitelor forme ale socie- 
tăţii, diferitelor ei stadii le sînt proprii şi diferite 
forme de religie. Durkheim greșea însă privind socie- 
tatea de pe poziţii idealiste, ca un sistem de relaţii 
pur psihice, nevăzînd baza ei materială. De aici de- 
curgea şi o altă eroare : pornind de la faptul că so- 
cietatea va exista întotdeauna, cît timp vor fi oameni 
pe pămînt, el considera că religia este eternă. 

Apropiat de Durkheim a fost psihologul şi filozoful 
francez Lucien Lévy-Bruhl, care a elaborat o teorie 
specială despre „gindirea prelogică“. Pornind de la 
conceptul lui Durkheim al reprezentărilor colective, 
Lévy-Bruhl a căutat să demonstreze (și a făcut acest 
lucru pe baza unui bogat material etnografic) că în 
sfera dominaţiei reprezentărilor colective, adică în 
primul rînd în credinţe, în mitologie, acţionează nu 
legile noastre logice, ci cu totul alte legi, „prelogice“, 
în special legea „coparticipării“ : obiectul poate fi con- 
comitent el însuşi şi un altul, el se poate afla conco- 
mitent aici şi în alt loc etc. În felul acesta, Lévy- 
Bruhl explica nu numai religia și mitologia, ci și 
multe particularități ale culturii, limbii în „societă- 
tile inferioare“ (adică la popoarele înapoiate), unde, 
după el, reprezentările colective predomină într-o 
măsură mai mare decât la noi. Studiile lui Levy-Bruhl 
cuprind multe idei valoroase, dar, ca și Durkheim, şi 
el rămîne în sfera psihologiei pure, pe care a rupt-o 
de baza materială. 


Teoriile moderne 


Ultimul curent independent în ştiinţa burgheză 
despre religie poate fi considerat curentul pragmatic, 
care s-a conturat la începutul secolului al XX-lea în 
S.U.A. Reprezentanţii lui (J. Dewey și W. James) 
s-au situat pe o poziţie de directă negare a adevărului 
obiectiv în funcție de interesul utilitar. În ştiinţă 
este adevărat ceea ce e util. Este adevărat tot ceea ce 
este în mod practic necesar şi util omului. Prin ur- 
mare, şi în ce priveşte religia, important este nu dacă 
ea corespunde vreunei realităţi care există în mod 
obiectiv, ci numai dacă este sau nu utilă oamenilor. 
Religia este utilă pentru că ea, după acești filozofi, ar 
contribui la organizarea societăţii şi ar împiedica 
haosul social. 

Cu această concepţie, de-a dreptul reacționară şi 
apologetică, care justifică toate aberațiile religioase 
prin pretinsa lor utilitate pentru oameni, se închide 
cercul studierii religiei întreprinse de ştiinţa bur- 

gheză. Ştiinţa burgheză nu a oferit în ultimul timp 
noi concepții originale în domeniul studierii religiei. 
Toate lucrările noi privind aceste probleme sînt fie 
reluări ale vechilor teorii, fie combinarea lor eclectică. 


2. MARXISM-LENINISMUL DESPRE RELIGIE, 
ESENȚA ȘI ORIGINEA EI 


O abordare cu adevărat științifică, urmărind clari- 
ficarea esenței religiei şi a cauzelor apariţiei ei, a de- 
venit posibilă datorită concepției materialiste asupra 
fenomenelor vieţii sociale, elaborată de întemeietorii 
marxism-leninismului. 


Religia — formă denaturată 
a conștiinței sociale 


Religia este una din formele conștiinței sociale, una 
din formele ideologiei. Iar orice ideologie este, în ul- 
timă instanţă, reflectarea existenţei materiale a oa- 
menilor, a structurii economice a societăţii. În această 
privinţă, religia poate fi pusă pe același plan cu ast- 
fel de forme ideologice ca filozofia, morala, dreptul, 
arta etc. Sa 

Însă religia ocupă un loc deosebit printre ele.. Dez- 
văluind esența concepției religioase despre lume, 
F. Engels a scris în Anti-Diihring : ,,...Orice religie nu 
este altceva decît oglindirea fantastică în minţile oa- 
menilor a forţelor exterioare care domină viaţa lor de 
toate zilele, o oglindire în care forţele pămintești iau 
forma unor forțe suprapămînteșşti“ 1. Religia este con- 
ştiinţa denaturată, reflectarea denaturată a lumii 
reale. Aceasta este caracteristica ei primă și esențială. 

Ca „reflectare a lumii reale“ (K. Marx), religia re- 
produce, totuşi, într-o formă denaturată un fond real. 








1 K. Marx şi F. Engels. Opere, vol. 20, București, Editura 
politică, 1964, p. 311. 

De aceea, peniru înţelegerea fiecărei forme date a re- 
ligiei este necesar să pornim de la acel fond real, a 
cărui reflectare denaturată este religia respectivă. 


Cauzele denaturării 


K. Marx a fost primul care a explicat clar de ce 
fundamentul real capătă o reflectare denaturată în 
religie. În lucrarea sa „Teze despre Feuerbach“, Marx 
scria : „„...Împrejurarea că fundamentul profan se des- 
prinde de sine însuşi și se transpune în nori ca o îm- 
părăţie independentă nu poate fi explicată decît prin 
faptul că însuși acest fundament proian este în sine 
scindat şi contradictoriu“ i. Prin urmare, faptul că 
însuşi fundamentul profan este în sine contradictoriu 
și scindat constituie cauza datorită căreia acest fun- 
dament este supus unei reflectări denaturate sub 
forma reprezentărilor religioase. 

K. Marx spunea că religia nu are o istorie a ei. Re- 
ligia nu are o istorie proprie. „Morala, religia, meta- 
fizica și toate celelalte domenii ideologice, precum şi 
formele de conştiinţă corespunzătoare lor pierd deci 
aparenţa că ar fi de sine stătătoare — citim în Ildeolo- 
gia germană, — Ele nu au o istorie, ele nu au o dez- 
voltare...“ ?. 

Această idee, firește, nu trebuie înţeleasă în mod 
simplist, în sensul că nu ar exista în genere o istorie 
a religiei şi că ea nu trebuie studiată. K. Marx a vrut 
să spună că religia nu are o istorie de sine stătătoare, 
că istoria religiei nu este decit o reflectare denaturată 
a istoriei societăţii omenești. 


Independența relativă a religiei 


Deși religia se modifică odată cu ansamblul relaţi- 
ilor de producție, odată cu viaţa reală, ea păstrează în 
tot cursul dezvoltării sale, într-o măsură mai mare 


1 K. Marx şi F. Engels. Opere, vol. 3, Bucureşti, Editura 
politică, 1962, ed. a II-a, p.6. 
2 Op. cit., p. 27. 

sau mai mică, un bagaj de reprezentări, de credinţe 
pe care l-a acumulat în perioadele anterioare. Acest 
fapt a fost de repetate ori subliniat de întemeietorii 
marxismului. F. Engels scria în scrisoarea către Kon- 
rad Schmidt (27 octombrie 1890) că religia, ca şi alte 
citeva forme ale conştiinţei sociale are „un conținut 
preistoric, găsit şi preluat de perioada istorică, conți- 
nut pe care astăzi l-am numi nerozie“ 1. În altă parte 
F. Engels scrie : „religia, odată formată conţine tot- 
deauna un anumit material transmis, după cum în 
toate domeniile ideologiei tradiţia constituie, în ge- 
nere, o mare putere conservatoare“ 2. „Odată apă- 
rută, orice ideologie se dezvoltă pornind de la mate- 
rialul de reprezentări dat, pe care îl perfecţionează“ ?. 

Așadar, pînă la un anumit punct, dezvoltarea cre- 
dințelor religioase posedă, totuși, o relativă indepen- 
denţă. Înțelegerea acestei idei este deosebit de impor- 
tantă, deoarece chiar în formele cele mai evoluate și 
complexe ale religiei, în stadiile tîrzii ale dezvoltării 
ei, aşa cum vom vedea mai departe, se păstrează ele- 
mente de credinţă şi ritualuri care își au rădăcinile în 
cele mai vechi timpuri. Aceasta este ceea ce Engels 
numea conținutul preistoric al religiei. 

lată deci caracteristicile generale ale religiei ca do- 
meniu bine definit al ideologiei sociale. 


Deosebirile dintre religiile 
din comuna primitivă şi religiile din 
societatea împărţită în clase 


Acum ne putem explica particularitățile religiei în 
diferitele etape ale dezvoltării sale. 

În primul rînd, trebuie făcută o distincţie între 
religia așa cum se prezenta în condițiile comunei 
primitive şi religia din societatea împărțită în clase. 

Întemeietorii marxism-leninismului au subliniat 





1 K. Marx şi F. Engels. Opere alese în două volume, 
vol, II, București, Editura politică, 1967, ed. a III-a, p. 466. 

2 K, Marx și F. Engels. Opere, vol. 21, Bucureşti, Editura 
politică, 1965, p. 303. 

3 Ibidem, p. 301. 

nu o dată esenţa de clasă a religiei în societatea 
împărţită în clase. În mîna claselor dominante, religia 
este un instrument de opresiune spirituală, indis- 
pensabilă pentru a ţine masele populare în frîu. 
„Religia — scria V.I. Lenin — este una dintre for- 
mele asupririi spirituale care apasă pretutindeni 
asupra maselor populare, strivite de munca pe care 
trebuie s-o presteze pentru alţii, de nevoi și de 
izolare“ 1. Într-o scrisoare adresată lui Maxim Gorki, 
Lenin îi atrăgea atenţia acestuia asupra faptului că 
„ideea de dumnezeu a făcut totdeauna să se tocească, 
să amorțească «simţul social», înlocuind ceea ce e 
viu prin ceea ce e mort, ea fiind totdeauna o idee 
de robie (de robie cumplită, fără ieşire). Niciodată 
ideea de dumnezeu nu «l-a legat pe individ de 
societate», ci a încătușat totdeauna clasele asuprite 
prin credinţa în divinitatea asupritorilor“ 2. 

Divinizarea asupritorilor, justificarea puterii asu- 
pritoare constituie, într-o formă sau alta, trăsătura 
caracteristică a oricărei religii în societatea împărțită 
în clase, 

În orînduirea gentilică, în studiile incipiente ale 
dezvoltării sociale, care nu cunoșteau împărțirea în 
clase, religia a jucat, firește, un alt rol. 

În volumul I din Capitalul, Marx, vorbind despre 
caracteristicile structurii economice a comunităţilor 
antice, scria : „Ele sînt determinate de gradul de dez- 
voltare scăzut al forţei productive a muncii și de re- 
laţiile corespunzător limitate ale oamenilor în cadrul 
procesului de producţie al vieţii lor materiale, deci 
de relaţiile limitate dintre oameni și dintre oameni şi 
natură. Această limitare reală se reflectă ideal în ve- 
chile religii de zeificare a naturii şi în credinţele di- 
feritelor popoare“ ?. 

Această teză explică fondul reprezentărilor reli- 
gioase din epoca comunei gentilice. Caracterul limi- 





1 V. I. Lenin. Opere complete, vol. 12, Bucureşti, Editura 
politică, 1962, p. 137. 

2 V. I. Lenin. Opere complete, vol. 48, București, Editura 
politică, 1968, p. 259. 

3 K. Marx și F. Engels. Opere, vol. 23, Bucureşti, Editura 
politică, 1966, p. 94. 

tat din punct de vedere material al relaţiilor dintre 
oameni, precum și al relaţiilor dintre om și natură se 
reflectă în vechile religii „naturale“. Ele sînt o ex- 
presie a gradului scăzut de dezvoltare a forțelor de 
producție şi a caracterului limitat al relaţiilor dintre 
oameni, în care apar mediate relaţiile dintre om și 
natură. Rolul religiei constă aici în consolidarea și 
consacrarea acestei limitări. 

În ce privește formele timpurii ale religiei, există 
părerea destul de răspîndită că ele n-ar fi legate de 
relaţiile sociale și că aici ar trebui luate în considerare 
numai relațiile omului izolat cu mediul natural în- 
conjurător, dependența omului de forțele naturii. În 
realitate însă, relaţiile dintre om și natură sînt întot- 
deauna mijlocite de forme sociale. 


Religia este generată de neputinţă 


Atit în comuna primitivă, cît și în societatea împăr- 
țită în clase există condiţii comune care întreţin cre- 
dinte într-o lume supranaturală. Este vorba de nepu- 
tinta omului: neputinţa lui în lupta împotriva 
naturii în orînduirea comunei primitive și neputința 
claselor exploatate în lupta împotriva exploatato- 
rilor în societatea împărțită în clase. Tocmai această 
neputinţă generează în mod inevitabil în conștiința 
omului reflectări denaturate ale mediului social și na- 
tural, reflectări care iau forma credințelor religioase. 


Siudiul istoriei religiei 
este inseparabil de sarcinile luptei 
împotriva religiei 


În ştiinţa burgheză despre religie există întotdea- 
una, premeditat sau nepremeditat, o tendinţă apolo- . 
getică de a apăra, de a justifica, de a disculpa, într-un 
fel sau altul, religia, dacă nu totalitatea ei, cel puţin o 
parte a domeniului religiei, în scopul de a o perma- 
nentiza. Dimpotrivă, din punctul de vedere al avan- 

gărzii revoluţionare a omenirii, din punctul de vedere 
al marxism-leninismului, sarcina practică constă în 
a pune în lumină cu toată vigoarea originile religiei 
Şi esenţa ei de opiu pentru popor, ca instrument de 
oprimare spirituală şi în a smulge aceste rădăcini. Din 
acest punct de vedere, studiul istoriei religiei este 
inseparabil de sarcinile propagandei ateiste, de sar- 
cinile luptei împotriva religiei. 

Pentru propaganda ştiințifico-ateistă nu este su- 
ficientă demascarea rolului de clasă al clericilor, nu 
este suficientă lupta împotriva influenţei clerului și a 
propovăduitorilor sectanţi, nu este suficientă lupta 
împotriva anumitor religii, nu este suficientă demon- 
strarea absurdităţii și a caracterului dăunător al ritua- 
lurilor şi dogmelor religiei creștine sau al oricăror 
altor religii. Pentru lichidarea definitivă a rămășițelor 
religioase, după ce în U.R.S.S. au fost smulse rădă- 
cinile ei sociale, trebuie dezvăluite pînă la capăt rădă- 
cinile istorice ale apariției religiei în genere, baza 
apariției credințelor religioase în cele mai vechi tim- 
puri, este necesar să se arate rolul social pe care l-a 
avut religia în tot decursul istoriei sale şi rădăcinile 
sociale ale credințelor religioase. Numai astfel, prin 
explicarea legităţilor apariţiei și dezvoltării religiei, 
pot fi dezvăluite pînă la capăt rădăcinile ei și pot fi 
lichidate rămăşiţele ei din conștiința oamenilor 
muncii. 


RELIGIILE 
ÎN COMUNA PRIMITIVĂ 
ŞI ÎN PERIOADA DE TRECERE 
LA SOCIETATEA ÎMPĂRŢITĂ 
ÎN CLASE 


(Cultele tribale) 


Capitolul 1 


MONUMENTE ARHEOLOGICE DIN ISTORIA 
RELIGIEI 


1. MONUMENTE ALE 
RELIGIEI DIN EPOCA PALEOLITICULUI 


Perioada prereligioasă 


Cele mai timpurii stadii de dezvoltare a religiei 
ne sint cunoscute numai din materialul arheologic, 
care este foarte sărac. De la cei mai vechi strămoși 
ai noștri (pitecantropul, sinantropul), care au trăit 
cu cîteva sute de mii de ani în urmă, n-au rămas nici 
un fel de urme care să sugereze că ei ar fi avut cre- 
dințe religioase, dealtfel nici n-ar fi putut rămîne 
asemenea urme, deoarece, datorită caracterului pri- 
mitiv al existenţei lor sociale, conştiinţa celor mai 
vechi reprezentanţi ai omenirii era nemijlocit legată 
de practică și nu era în stare să creeze abstracții re- 
ligioase. Aceasta a fost așa-numita perioadă prere- 
ligioasă. 

În literatură, această problemă a făcut însă şi con- 
tinuă să facă obiectul unor controverse. Unii oa- 
meni de ştiinţă burghezi încearcă să demonstreze că 
religia este inerentă omului chiar de la începutul 
existenței sale. Alţii (de pildă, Jean Guyau) consi- 
deră că şi animalele pot avea sentimente religioase 
(de pildă, cîinele își adoră stăpînul, multe animale 
manifestă frică de ceea ce e neobișnuit). Teologii 
creștini contemporani, nevoiţi să recunoască faptul 
că oamenii se trag din animale, afirmă însă că, în 
procesul modificării lumii animale, nu a evoluat de- 
cît corpul omului, pe cînd sufletul a fost creat de 
Dumnezeu ; odată cu el ar fi apărut şi primele re- 

prezentări religioase : credința într-un Dumnezeu 
unic. 

Afirmațiile că religia ar fi dintotdeauna inerentă 
omului nu rezistă criticii. În opoziţie cu ele, unii 
oameni de ştiinţă sovietici emit părerea că perioada 
prereligioasă a durat foarte mult — pînă la sfîrşitul 
paleoliticului inferior ; ea ar fi inclus și musterianul 
(aproximativ acum 100 000—40 000 de ani), cînd 
trăia. așa-numitul om de Neandertal, care vina 
ursul peșterilor şi alte animale. În legătură cu 
aceasta, de mulţi ani se poartă discuţii în contradic- 
toriu cu privire la mormintele neandertaliene și la 
alte cîteva monumente materiale din musterian. 


Mormintele neandertaliene 


Arheologii au descoperit doar vreo 20 de schelete 
sau cranii înhumate ale omului de Neandertal. Cele 
mai cunoscute sînt mormintele de înhumațţie din 
grota de lingă Moustier, din peștera din apropiere 
de La Chapelle-aux-Saints, cîteva schelete găsite la 
La Ferassie (toate acestea în Franţa), în grota Kiik- 
Koba (Crimeea), în peșterile Muharet-es-Tabun şi 
Muharet-es-Skhul (Palestina), -în grota Teşik-Taş 
(Uzbekistan). 

Cînd s-au făcut cele mai importante dintre aceste 
descoperiri (în anul 1908 şi ulterior), mulţi oameni 
de ştiinţă le-au considerat ca dovezi că oamenii din 
Neandertal credeau în existența sufletului după 
moarte (A. Bouyssonie, Hugo Obermaier ş.a.). Unii 
arheologi însă (de pildă, Max Ebert) au emis ipoteza 
că pe atunci nu putea încă să existe credința în su- 
flet, dar exista credința în anumite însușiri supra- 
naturale ale cadavrului (ideea „mortului viu“), care 
dădea naștere unei frici superstiţioase faţă de dece- 
dat. Dintre oamenii de ştiinţă sovietici, unii erau 
adepţii unui punct de vedere analog, alţii însă au 
luat în această privinţă o atitudine mai rezonabilă 
și mai sceptică. Astfel, I. I. Skvorţov-Stepanov, cu- 

noscut propagandist al marxismului și al ateismu- 
lui, explica mormintele neandertaliene pur şi simplu 
ca dovezi că oamenii primitivi se îngrijeau de morții 
lor ca de un fel de bolnavi. După părerea lui, însăși 
ideea deosebirii dintre morţi și vii, idee că odată 
cu moartea din om iese ceva (sufletul) a apărut trep- 
tat şi mult mai tîrziu t. Această opinie este, proba- 
bil, justă. » 

Explicaţia cea mai verosimilă ar fi aceea că mor- 
mintele primitive neandertaliene oglindeau, pe de o 
parte, grija semiinstinctivă pentru un membru al 
hoardei, atașamentul față de acest membru, care nu 
înceta odată cu moartea lui, iar pe de altă parte, 
tendința semiinstinctivă de a scăpa de cadavrul în 
putrefacție. 

Mormintele neandertaliene nu pot fi considerate 
o dovadă incontestabilă a existenţei unor credinţe 
religioase la strămoșii noștri din acea vreme. Înhu- 
marea morților a putut însă constitui una din sur- 
sele din care, ulterior, s-au dezvoltat asemenea 
credinţe. 

O dovadă mai convingătoare a existenţei unor 
credințe religioase în musterian pot fi considerate 
un alt gen de descoperiri: resturi de oase de ani- 
male care par să fi fost îngropate cu premeditare. 
Astfel, în peșterile Petershohle şi Drachenloch (în 
Alpi) s-au găsit mari cantități de oase ale ursului 
de peșteră ; o parte din ele fuseseră aşezate într-o 
anumită ordine. Arheologii consideră aceste rămă- 
şiţe fie ca urme ale unui cult al ursului, fie ca urme 
ale magiei vînătoreşti, fie ca urme de totemism (cre- 
dinţa în înrudirea supranaturală a oamenilor cu ani- 
malele). Alţii consideră că este vorba, pur și simplu, 
de rămășițele unor rezerve de hrană puse la păs- 
trare de vînătorii neandertalieni ; acest lucru este 
însă puţin probabil. Unii dintre autorii cercetărilor 
mai recente, ca, de pildă, A. Leroi-Gourhan, privesc 


1 Vezi I. I. Skvorţov-Stepanov. Izbranniîe ateisticeskie pro- 
i2vedeniia, Moscova, 1959, p. 245, 339—345. 

cu foarte mult scepticism aceste descoperiri de ose- 
minte de urşi. Ei presupun că acumularea lor s-a 
produs de-a lungul mileniilor și fără participarea 
omului ; poate că chiar urșii, rătăcind printre ose- 
mintele semenilor lor decedați și făcîndu-și aici bir- 
logul pentru hibernare, au împins aceste oase spre 
marginea peșterilor, înghesuindu-le în forma unor 
şiruri 1. 


Paleoliticul superior 


Începînd cu paleoliticul superior (cu aproximetiv 
40 000—18 000 de ani în urmă), monumentele care 
denotă existența unor reprezentări şi ritualuri reli- 
gioase devin tot mai numeroase şi mai convingă- 
toare. În această epocă, Homo sapiens, omul de tip 
actual, apăruse deja, începuse confecţionarea unor 
unelte mai variate și mai perfecte din piatră și os, 
iar economia bazată pe vînătoare se dezvoltase şi de- 
venise mai productivă. 

Din epoca paleoliticului superior se cunosc mai 
multe morminte. Ele prezintă urme vădite de ritual, 
probabil legat de un cult; scheletele au fost găsite 
împreună cu diferite obiecte uzuale şi podoabe, 
multe din ele vopsite cu ocru ; se întîlnesc morminte 
duble (în apropiere de Mentona, în nord-vestul Ita- 
liei) și cripte cu cranii (în grota Ofnet, Bavaria), ră- 
mășiţe vădite ale ritualului celei de-a doua înhu- 
mări. Este evident că în acea vreme se formau deja 
unele superstiții, credinţe religioase-magice cum că 
mortul ar continua într-un fel oarecare să trăiască. 

Pe de altă parte, începînd din paleoliticul supe- 
rior apar numeroase monumente de artă plastică: 
sculpturi şi picturi în peșteri. Unele din ele au, pe cit 
se pare, o oarecare legătură cu credințele şi ritualu- 
rile religioase. 


1 A. Leroi-Gourhan. Les religions de la préhistoire, Paris, 
1964, p. 36. 

Arta și religia din paleoliticul 
superior 


Oamenii de știință și-au îndreptat atenția spre 
monumentele artei paleoliticului superior încă din 
primii ani ai secolului al XX-lea. Pină atunci se cu- 
noşteau foarte puţine monumente de acest gen și 
mulți se îndoiau de autenticitatea lor. Astfel, renu- 
mita peşteră Altamira din provincia Santander (nor- 
dul Spaniei) a fost descoperită întîmplător de un vi- 
nător încă în anul 1863, iar după aceea cercetată de 
arheologul Marcelino de Sautuola, care în anul 1879 
a văzut pe pereţii și plafonul peșterii o mulţime de 
imagini de bizoni şi alte animale. Descoperirea lui 
a fost însă privită cu neîncredere. Scepticismul s-a 
mai atenuat după ce desene asemănătoare au fost 
găsite într-o serie de peșteri din Franţa : la Mouthe 
(valea Vezere, 1895), Pair-non-Pair (gurile Dordog- 
nei, 1896), Marsoulas (versantul nordic al Pirinei- 
lor, 1897). 

O cotitură hotăritoare s-a produs în concepțiile 
arheologilor în anii 1901—1902, cînd au avut loc, la 
scurt timp una dupa alta, descoperirile picturilor 
din grotele Les Combarelles, Font-de-Gaume (Vé- 
zere) şi Mas d'Azil (Haute-Garonne) și cînd exami- 
narea amănunțită a peşterii Altamira a dovedit au- 
tenticitatea incontestabilă şi vechimea foarte mare a 
imaginilor desenate. Cel mai sceptic dintre arheo- 
un articol cu titlul Mea culpa a unui sceptic, în care 
își recunoștea greșeala. Au urmat apoi noi descope- 
riri : în anul 1903, în nordul Spaniei s-au descoperii 
desene străvechi în peșterile Castillo şi Hornos de 
la Peña; în Franţa, în grota Teyjat ete. În anii 
1906—1909 au fost descoperite și cercetate nume- 
roase desene întăţișînd bizoni într-o peșteră de lîngă 
Niaux (cursul superior al rîului Ariege, în Pirinei), 
iar în 1912 şi în anii următori peștera Le Tuc d'Au- 
doubert şi peştera Les Trois Frères, care fac parte 
dintr-un vast sistem de peșteri situate pe malurile 
unuia din afluenții Garonnei. Aceste peşteri — în 
special peștera Les Trois Freres, denumită astfel în 

cinstea celor trei fii ai contelui Begouen, care a des- 
coperit-o — au căpătat notorietate mondială dato- 
rită umor străvechi desene înfățișind animale și 
figuri omeneşti mascate care s-au păstrat acolo. A de- 
venit vestită şi peștera din apropiere de Laussel (pe 
Vezere), datorită basoreliefului descoperit acolo, re- 
prezentind o femeie care ridică în sus, cu un gest 
ritual, un corn, precum și peștera de la Isturitz (în 
apropiere de frontiera franco-spaniolă, la sud-est de 
Bayonne), unde s-au găsit sculpturi reprezentind 
animale. 

În perioada de după primul război mondial, în 
Franţa s-au făcut noi descoperiri interesante. În anii 
1920—1927, abatele Lemozi a cercetat uriașa peş- 
teră de la Pech-Merle, de la sud de Munţii Au- 
vergne. În anul 1923, vestitul speolog N. Casteret a 
descoperit grota de la Montespan, iar în interiorul 
ei statuia unui urs fără cap şi numeroase desene de 
animale. În 1940 a fost descoperită peştera de la 
Lascaux (pe Dordogne), cu numeroase desene poli- 
crome de animale. În afară de cele arătate mai sus, 
mai sînt cunoscute încă destul de multe peşteri şi 
aşezări paleolitice scoase la iveală prin săpături, cu 
monumente de artă, majoritatea lor în sudul Fran- 
tei și nordul Spaniei 1. 

Pe baza tuturor acestor descoperiri, arheologii 
vorbesc azi cu certitudine de existența unor credinţe 
religioase suficient cristalizate în epoca paleoliticu- 
lui superior. 

În sprijinul acestei păreri mai pledează şi urmă- 
torul fapt : în timp ce reprezentările de animale sînt 
în majoritatea lor foarte realiste, imaginile oameni- 
lor, dimpotrivă, sînt foarte convenţionale, schema- 
tice şi cel mai adesea reprezintă fie ființe fantastice 
zooantropomorfe, fie oameni purtîind măști de ani- 
male ; uneori e foarte greu să distingi un animal de 
un om. Așa sînt desenele din peșterile de la Mar- 
soulas, Les Combarelles, Altamira, Lourdes și Basse 
Laugerie etc. Dintre aceste desene, cea mai renu- 


1 H. Breuil. Quatre cents siècles d'art parietal. Les caver- 
nes ornées de Pâge du renne, Montignac, Dordogne. 

mită este imaginea vrăjitorului din peştera Les 
Trois Frères : un bărbat care dansează avînd coarne 
de cerb pe cap, o barbă lungă, o coadă lungă de 
cal şi o blană de animal aruncată pe umeri. Pe un 
toiag de os găsit în peștera Teyjat sînt încrustate 
imagini ale unor fiinţe bipede dansînd ; ele poartă 
măști reprezentînd capete de capre negre. 

Aceste desene au, evident, o anumită legătură cu 
credinţe şi ritualuri religioase, căci nu se poate pre- 
supune că, dacă artistul primitiv a pictat în locul 
unor oameni adevăraţi monştri şi ființe fantastice, 
el ar fi făcut aceasta pentru că nu era în stare să 
înfățişeze pur și simplu natura. Judecînd după 
admirabilele desene de animale, se poate trage con- 
cluzia că în acea vreme omul se pricepea foarte 
bine să redea natura. Abaterea de la realism a fost 
în aceste cazuri premeditată. 

Ce semnificație au atunci imaginile de fiinţe 
mascate ? 

Este prea puţin verosimilă presupunerea — ac- 
ceptată de către unii — că ar fi vorba despre oameni 
care utilizează măști de vînătoare ; ea este contra- 
zisă de poziţiile rituale și de faptul că aceste imagini 
reprezintă, evident, dansuri. Avem de-a face, fără 
îndoială, cu oameni care îndeplinesc nişte ritualuri, 
cel mai probabil totemice. Iar ființele zooantropo- 
morfe fantastice sînt, după toate probabilitățile, 
strămoşii totemici. Ele prezintă o vădită analogie cu 
reprezentările mitologice ale străbunilor la austra- 
lieni, aşa cum foarte bine au demonstrat-o Lucien 
Lévy-Bruhl * și ulterior D. E. Haitun ?. Toate aceste 
fapte atestă existența unor credinţe și ritualuri to- 
temiste la triburile de vinători din epoca paleoliti- 
cului superior. 

În ultimul timp, marele savant francez Andre Le- 
roi-Gourhan a supus unei analize amănunțite un 
număr foarte mare de monumente picturale de peş- 
teră din paleoliticul superior. El a studiat şi a sis- 


1 Lévy-Bruhl. La mythologie primitive, Paris, 1935, p. 146— 
153. 

2 D. E. Haitun. Totemizm, ego sușcinost i proishoijdenie, 
Sialinabad, 1958, p. 104—106. 

tematizat cîteva mii de desene din peste 60 de peş- 
teri, le-a grupat după locul unde au fost găsite, după 
epoci, după subiecte şi după combinaţiile de su- 
biecte. După opinia lui Leroi-Gourhan, un calcul 
pur obiectiv, statistic al numărului de desene şi al 
diferitelor lor combinaţii arată că în ele se reflectă 
o anumită mitologie primitivă, care făcea de pildă, 
din motive pe care nu le cunoaştem, o apropiere 
între cal şi elementul masculin, pe de o parte, şi în- 
tre bizon și cel feminin, pe de altă parte. Spre 
deosebire de alți cercetători, Leroi-Gourhan nu consi- 
deră posibil să utilizeze analogiile etnografice pen- 
tru a interpreta descoperirile din paleolitic 1. 


Statuetele feminine 


Imaginile sculpturale feminine din aurignacian 
constituie o problemă întrucitva specială. Au fost 
descoperite zeci de asemenea statuete, atit în Europa 
occidentală (Wilendorf, în Austria, Grimaldi, în 
Italia, Brassempouy, în Franța, ş.a.) cît şi în 
U.R.S.S. (Gagarino, Kostenki, Malta, Buret etc.). 
Este vorba de nişte statuete mici, de stiluri diferite, 
uneori foarte realiste ; ele reprezintă nuduri de fe- 
mei cu caracteristici sexuale voit exagerate, cu sîni 
mari şi adesea cu un pîntec foarte proeminent. Este 
interesant faptul că figurine bărbătești, dimpotrivă, 
se întilnesc extrem de rar. 

În ce privește interpretarea care trebuie dată aces- 
tor statuete, părerile sînt împărțite. Unii le consi- 
deră doar ca manifestări ale unor motive estetice 
şi erotice. Majoritatea cercetătorilor le pun însă, în- 
tr-un fel sau altul, în legătură cu religia. Unii văd 
in statuetele de femei din aurignacian reprezenta- 
rea unor preotese care îndeplinesc ritualuri famili- 
ale-gentilice. Alţii le consideră ca reprezentări ale 
mamelor întemeietoare de familii, bazindu-se pe 
faptul că multe din aceste figurine au fost găsite 
în imediata apropiere a vetrei familiale. Acesta este 


1 Leroi-Gourhan, op. cit., p. 85—98, 113, 151—152. 

punctul de vedere al lui P. P. Efimenko!. Trebuie 
însă relevat faptul că materialul etnografic compa- 
rativ nu confirmă această ipoteză : cultul străbune- 
lor întemeietoare de familii nu este atestat la 
popoarele existente azi, cu unele excepţii, a căror 
semnificaţie este destul de îndoielnică. 

Mai verosimilă și corespunzind pe deplin fapte- 
lor ar fi explicarea statuetelor feminine din aurig- 
nacian ca fiind reprezentări ale stăpînei focului (sau 
ale stăpînei căminului) : urmele unei asemenea fi- 
guri mitologice, obiect al cultului gentilic familial, 
s-au păstrat la multe popoare contemporane, în- 
deosebi la popoarele din Siberia ?. Aici avem de-a 
face cu monumente din forma timpurie a cultului 
gentilic-matriarhal. 

Spre sfîrșitul paleoliticului, reprezentările de ani- 
male și oameni aproape că dispar. În locul lor apar 
desene mai mult sau mai puţin schematice. Proba- 
bil că şi ele sînt într-un fel legate de reprezentări 
mistico-religioase. În acest sens, un interes deosebit 
prezintă cunoscutele pietricele vopsite descoperite 
de Eduard Piette în peștera de la Mas W'Azil. El a 
găsit peste 200 de astfel de pietricele. Acestea sînt 
acoperite (numai pe o singură parte) cu diverse 
semne enigmatice, tăcute cu vopsea roşie, în formă 
de fișii paralele, de pete rotunde și ovale, de semne 
asemănătoare unor litere. Nu s-a stabilit pînă în 
prezent care este semnificaţia lor. Piette presupunea 
că sînt un fel de răbojuri pe care se însemnau so- 
coteli sau, poate chiar, litere ale unui alfabet. Acest 
lucru este însă absolut neverosimil. Mult mai ve- 
rosimilă este analogia cu așa-numitele ciuringuri 
ale australienilor de azi — plăcuțe sacre din piatră 
sau lemn, embleme totemice acoperite cu desene 
simbolice, care amintesc într-o oarecare măsură de 
pietricelele aziliene. Din aceste analogii decurge pre- 
supunerea că în azilian ar fi existat credințe totemice. 


1 Vezi P. P. Efimenko. Pervobitnoe obșcestuo, Kiev, 1953, 
ed. a 3-a, p. 402—404 și urm. 

2 Vezi S. A. Tokarev. K voprosu o znacenii jenskih izo- 
brajenii epohi paleolita, în Sovetskaia  arheologhiia, 1961, 
nr. 2, 

2. MONUMENTE CU CARACTER RELIGIOS 
DIN NEOLITIC 


În neolitic (epoca pietrei șlefuite, acum aproxima- 
tiv 7 000—5 000 de ani), în majoritatea ținuturilor 
Europei şi ale Orientului Apropiat s-a produs tre- 
cerea la economia bazată pe agricultură și pe creş- 
terea vitelor ; numai în regiunile nordice, oamenii 
continuau să se ocupe în principal cu vînătoarea şi 
pescuitul. Ginţile şi triburile din neolitic erau în 
majoritatea lor grupuri sedentare și semisedentare, 
cu o bază economică stabilă. În sînul comunităţilor 
începuse deja să apară o oarecare inegalitate, dar nu 
se ajunsese încă la o stratificare socială. Noile con- 
diții de viață nu puteau să nu se reflecte şi în sfera 
religiei. 


Necropolele neolitice 


În neolitic, monumentele cu caracter religios de- 
vin mai numeroase, dar, totodată, şi mai uniforme, 
fiind reprezentate -aproape în exclusivitate de mor- 
minte. Se cunosc un foarte mare număr de mor- 
minte neolitice. Potrivit afirmațiilor arheologului 
francez Jean Dechelette, nici una din perioadele ar- 
heologice, inclusiv cea romană, nu este atît de bo- 
gată în morminte ca neoliticul. Caracterul ritual al 
înmormîntărilor și legătura lor cu credinţele reli- 
gioase sînt, în cele mai multe cazuri, certe. În mor- 
minte se găsesc întotdeauna alături de mort obiecte 
de uz curent, podoabe, unelte, arme, vase, care, pro- 
babil, erau umplute cu mîncare. Este evident că 
oamenii credeau că mortul are nevoie de toate aces- 
tea în viaţa sa de după moarte. 

Avînd în vedere marea varietate a formelor de 
morminte, ele pot fi clasificate, după Déchelette, în 
cinci tipuri principale: 1) înmormîntarea pur și 
simplu în pămînt ; 2) înmormiîntarea sub stinci sau 
în grote; 3) sub dolmene sau în coridoare subte- 
rane ; 4) în grote artificiale ; 5) în urne sau cutii de 
piatră. Cadavrele se puneau în diferite poziţii: în- 

tinse, ghemuite, șezind ; se întîlnesc și cazuri în care 
cadavrul era tăiat în bucăţi. Foarte des, mai ales în 
grote sau dolmene, au fost găsite înmormîntate ci- 
teva schelete laolaltă : sînt, probabil, cripte de gintă, 
în care erau puși, pe măsură ce încetau din viaţă, 
morții aparţinînd unei ginţi sau familii. 

Din epoca neolitică începe să se practice pe 
alocuri incinerarea cadavrelor. E drept că acest fe- 
nomen se întilnește încă rar şi sporadic, dar 
aproape pe întregul teritoriu al Europei, începînd de 
la Nipru pînă la litoralul Oceanului Atlantic. Numai 
în nordul Franţei, îndeosebi în Bretania, începe să 
predomine încă în neolitic incinerarea cadavrelor. 
În schimb, în Scandinavia, Anglia, Italia, incinera- 
rea era încă necunoscută în această epocă. 

Originea obiceiului cremaţiunii cadavrelor n-a că- 
pătat încă pînă azi o explicaţie satisfăcătoare. Acest 
obicei este cunoscut, așa cum se va arăta mai de- 
parte, la popoarele din toate continentele, atît la 
cele mai înapoiate, cît și la cele mai dezvoltate. În 
ce priveşte răspîndirea lui, nu se poate stabili nici 
o legitate. Unii au încercat să explice obiceiul inci- 
nerării cadavrelor pornind de la credinţa vechilor 
popoare în viaţa de după moarte a sufletului ; oame- 
nii — spun ei — au căutat prin arderea cadavrului 
să elibereze din el sufletul, să-i dea libertatea de 
a se ridica la cer. Însă o astfel de idee religioasă 
(acolo unde ea există) constituie mai degrabă o con- 
secinţă decît o cauză a obiceiului incinerării. O ex- 
plicaţie materialistă a acestui obicei n-a fost deocam- 
dată găsită ; cercetătorii marxiști încă nu s-au ocupat 
de această problemă. 


Cultul divinității feminine 


În unele morminte, mai ales în cele situate în 
grote, se întîlnesc figurine feminine cioplite în pia- 
tră. Aceste imagini sînt, probabil, legate de anumite 
credinţe religioase, dar este greu de precizat de care 
anume. Probabil că este vorba de o divinitate femi- 
nină protectoare a ginţii sau păzitoare a mormîn-= 

tului, dar poate că e vorba de o personificare a pă- 
miîntului conceput ca protector al morţilor. Există, 
probabil, o legătură genetică între imaginile la care 
ne referim și figurinele de femei din paleolitic — 
personificări ale căminului familial sau gentilic. 

În orice caz, se pare că în epoca neolitică a exis- 
tat cultul divinității feminine. Siluete de femei sau, 
adesea, numai capete, foarte asemănătoare în ce pri- 
vește execuţia, pot fi întilnite și sub forma unor 
figurine executate grosolan din piatră sau argilă 
sau ca ornamente pe vasele ce au fost găsite în stra- 
turile neolitice (nu numai printre obiectele din 
morminte) din diferite țări : pe litoralul Asiei Mici, 
în Arhipelagul Egeic, în peninsulele Balcanică și 
Iberică, în Franţa, Anglia şi Scandinavia. La toate 
aceste imagini sînt pregnant reliefate arcadele în 
semicerc, ochii rotunzi şi nasul ascuţit ca un plisc, 
iar la statuetele înfăţișînd tot corpul — sînii. Gura 
și celelalte părţi ale feţei lipsesc aproape întotdea- 
una. Pe unele vase sînt desenaţi doar ochii şi sprîn- 
cenele. Printre descoperirile neolitice se găsesc, nu- 
mai în mod excepţional, şi statuete masculine ; așa 
este un mic idol falic din grota Nicolas (departamen- 
tul Gard din Franţa). 


Petrogliiele neolitice 


Fără îndoială că numeroasele desene descope- 
rite în nordul Europei, Spania, Siberia şi în alte 
locuri şi care aparţin în cea mai mare parte neoliti- 
cului au şi ele legătură cu credințele magico-reli- 
gioase. Dar pînă în prezent nu există încă o părere 
unitară cu privire la originea şi semnificația lor. 

În Norvegia sînt cunoscute peste treizeci de ast- 
fel de monumente ; pe ele sînt desenate numai ani- 
male, în special animale mari, și păsări. Arheologul 
Brâgger, care le-a studiat, le atribuie o semnificație 
magică. 

Un interes deosebit prezintă petroglifele carelice 
descoperite pe malul lacului Onega și al Mării Albe ; 
au fost studiate pînă în prezent mai bine de 1 000 

de exemplare. Părerile arheologilor cu privire la 
semnificaţia lor sînt însă împărţite. Majoritatea de- 
senelor înfățișează animale şi păsări. Se întîlnesc și 
siluete omenești, adesea falice, sînt destul de multe 
imagini înfăţișind bărci și vislaşi şi, în sfîrşit, tot 
felul de figuri — cercuri, semicercuri de la care por- 
nesc niște dungi. A. M. Linevski şi A. I. Briusov văd 
în aceste petroglite o reflectare a magiei vinătorești 
şi a cultului spiritelor locale protectoare ale cămi- 
nului V.I. Ravdonikas pune în legătură cu magia 
vinătorească şi cu credinţele totemiste numai cele 
mai vechi dintre petroglife (cele de lingă Marea 
Albă) ; pe cele mai tîrzii (de lîngă lacul Onega), el 
le consideră ca o reflectare a mitologiei solare şi se- 
lenare. În cercurile şi semicercurile enigmatice cu 
raze, el vede simboluri ale Soarelui și Lunii, iar în 
celelalte imagini — diferite semne cosmice. Toate 
aceste ipoteze sînt suficient de verosimile și nu se 
exclud reciproc. Cultul vinătoresc, conținînd şi ele- 
mente falice, pe cît se pare, s-a reflectat într-ade- 
văr în petroglifele carelice, dar unele din ele pot 
avea o anumită legătură și cu cultul Soarelui. 

Dealtfel, unii cercetători contemporani consideră, 
în genere, ca nedovedită existenţa cultului Soarelui 
în epoca neolitică. 


Caracteristica generală a religiei 
în neolitic 


Cu toate că există un număr relativ mare. de mo- 
numente şi deși se pot face o serie de paralele et- 
nografice (despre ele vom vorbi mai departe), ere- 
dinţele religioase ale oamenilor din neolitic rămîn 
pentru noi neclare. E posibil ca adorarea unei divi- 
nități feminine să fi fost legată de cultul fertilității. 
Georg Wilke o pune în legătură cu cultul Lunii. Baza 
socială a acestor culte a constituit-o, probabil, ginta 
matriarhală, care în această epocă trebuie să se fi 
constituit pe deplin ca urmare a dezvoltării agri- 
culturii. 

Nu este clar nici chiar câracterul cultului funerar. 
Fără îndoială că acest cult a luat o dezvoltare con- 
siderabilă, iar credințele despre suflet şi despre 
viața de apoi au devenit mai complexe. Aceasta o 
dovedește diversitatea şi rafinamentul formelor ne- 
cropolelor. Asupra lor și-a pus amprenta orînduirea 
gentilică : dolmenele, cistele, grotele artificiale şi 
naturale serveau, probabil, ca necropole de gintă. 
Inegalitatea de avere care apăruse între membrii 
gintei s-a reflectat și în ritualurile funerare și, ceea 
ce nu este exclus, și în credinţele legate de ele. Apa- 
riția datinii incinerării cadavrelor a fost însoţită, pe 
cît se pare, de dezvoltarea credinţei în existenţa su- 
fletului. Dar cum anume îşi închipuiau oamenii 
acest suflet ? Ce credeau ei despre soarta lui după 
moarte ? Întrebările acestea rămîn deocamdată fără 
răspuns. 


3. RELIGIA ÎN EPOCA TIMPURIE 
A METALULUI 


Un interesant material arheologic ne oferă boga- 
tele și variatele monumente ale religiei din epoca 
bronzului şi fierului. Aceste monumente se referă 
însă în majoritatea cazurilor la popoarele din anti- 
chitatea clasică, de care ne vom ocupa mai amănunţit 
ulterior. Deocamdată vom examina doar cele mai 
generale trăsături ale istoriei religiei în epoca tim- 
purie a metalului în Europa. 

În epoca bronzului, cultul funerar a devenit mai 
complex şi mai variat. În el începuse să se reflecte 
deja diferenţierea de clasă a societăţii. Deosebit de 
fastuoase erau ritualurile funerare prilejuite de în- 
humarea căpeteniilor, prinților şi regilor ; odată cu 
cadavrele lor, în morminte erau puse o mulţime de 
obiecte de preţ, cai uciși, uneori și oameni care tre- 
buiau să-l însoțească pe mort în lumea de apoi; 

mormintele lor erau acoperite eu movile mari, pe 
care se înălțau monumente funerare. Funeraliile 
membrilor de rînd ai tribului erau mult mai mo- 
deste. 

În această perioadă capătă o largă răspîndire obi- 
ceiul incinerării cadavrelor. Ideile despre lumea de 
apoi devin, evident, mai complexe. 

Orientarea mormintelor după punctele cardinale 
dovedeşte o legătură între cultul funerar şi repre- 
zentările cosmice, precum şi adorarea Soarelui. 
Existenţa unei astfel de legături se poate constata 
şi la marile construcții megalitice din Anglia, cu- 
noscute sub denumirea de cromlehuri. Dintre ele 
este deosebit de cunoscut așa-numitul Stonehenge 
din comitatul Wiltshire — un uriaş complex de me- 
galiți avînd forma unui cerc cu un diametru de 90 
de metri. Unii cercetători (de pildă, Wilke) văd în el 
un fel de templu al Soarelui ; alţii (Evans şi Schu- 
chardt) — un monument funerar. Cele două păreri 
nu se exclud reciproc şi se bazează pe următoarele 
fapte : orientarea și poziţia părților care compun 
Stonehenge-ul arată că el avea o anumită legătură 
cu observarea Soarelui (axul principal al întregii 
construcţii este îndreptat spre punctul în care răsare 
soarele în ziua solstițiului de vară) ; totodată, sub 
acest monument și sub altele analoage s-au descope- 
rit morminte. 


Cultul Soarelui 


Și alte descoperiri dovedesc că cultul Soarelui era 
răspîndit în epoca bronzului. Soarele era înfățișat 
sub formă de disc, roată cu raze sau fără raze, sub 
formă de cruce într-un cerc sau altfel. Sînt deosebit 
de interesante un car de bronz tras de cai și avind 
pe el discul solar (Trundholm, Scandinavia), o sta- 
tuetă de bronz reprezentind un cal cu discuri sub 
picioare şi deasupra lui (Teruel, Spania) şi un disc 
pe roate (desen rupestru, Bohuslän, Suedia). 

Cultul Soarelui din epoca bronzului a fost, pro- 
babil, generat de dezvoltarea economiei agricole, de- 
oarece Soarele, potrivit experienţei oamenilor, este 
principalul creator al fertilităţii. Pe de altă parte, în 
acest cult se reflectă diferenţierea socială — forma- 
rea aristocrației gentilice şi tribale, care, așa cum se 
poate presupune pe baza analogiilor etnografice, se 
considera înrudită cu divinitatea solară. 


Capitolul al 2-lea 


RELIGIA AUSTRALIENILOR ȘI A 
'PASMANIENILOR 


Monumentele arheologice conţin, precum am vă- 
zut, date foarte valoroase cu privire la stadiile de 
dezvoltare timpurii ale religiei, începînd chiar de la 
apariția ei. Valoarea deosebită a materialului arheo- 
logic constă în faptul că el poate fi datat cu mai 
multă sau mai puţină certitudine şi se pretează la o 
periodizare temeinică (deşi nu întotdeauna suficient 
de precisă). Deficienţele sale esenţiale constau însă, 
în primul rînd, în faptul că acest material este destul 
de sărăcăcios, fragmentar, iar în al doilea rînd, în 
faptul că el este mut, iar spre a-l interpreta sîntem 
nevoiți să recurgem la ipoteze și analogii. Analogiile 
se fac însă mai cu seamă cu traiul şi cultura po- 
poarelor contemporane, cu credințele și obiceiurile 
lor religioase, adică cu datele etnografice. 

Materialul etnografic este o sursă care conţine in- 
comparabil mai multe şi mai variate date faptice cu 
privire la istoria religiei, începînd cu etapele ei re- 
lativ timpurii. Acest material este alcătuit din nume- 
roasele descrieri etnografice ale popoarelor contem- 
porane din toate continentele, datînd din secolele al 
XVIII-lea, al XIX-lea şi al XX-lea, iar unele din 
perioade şi mai vechi. Aceste descrieri sînt adesea 
foarte valoroase prin faptul că sînt clare şi complete. 
Dar şi această sursă are deficiențe importante. În 
primul rînd, datele etnografice nu ne spun nimic des- 

pre stadiile incipiente ale dezvoltării religiei, de- 
oarece nivelul dezvoltării istorice, chiar şi'a celor 
mai înapoiate popoare contemporane, corespunde, 
aproximativ, trecerii de la paleolitic la neolitic ; ma- 
terialele etnografice nu ne prezintă etape mai tim- 
purii ale istoriei omenirii. În al doilea rînd, în majo- 
ritatea cazurilor, materialul etnografic se pretează 
greu la datare : dacă o anumită credinţă religioasă a 
fost semnalată la un popor oarecare, să zicem, la 
sfîrşitul secolului al XIX-lea, acest lucru nu spune 
nimic despre momentul apariției ei — ea putea să 
existe de milenii sau putea să fi apărut doar cu o 
generație sau două în urmă. De aceea, un istoric al 
religiei recurge în asemenea cazuri la considerații 
indirecte, confruntînd fenomene analoage din credin- 
tele religioase ale diferitelor popoare, comparîndu-le 
cu datele arheologice etc. 

În cele ce urmează, vom prezenta istoria religiei 
în comuna primitivă pe bază de material etnogratic. 

Cel mai indicat este ca acest material să fie or- 
donat după continente : religia popoarelor Australiei, 
Oceaniei, Americii, Africii, Asiei, Europei. Într-o 
anumită măsură, această ordine va corespunde trep- 
telor ascendente parcurse în dezvoltarea lor istorică 
de popoarele acestor ţări. Într-adevăr, australienii au 
păstrat pînă aproape de zilele noastre cea mai ar- 
haică formă economică și socială de organizare, co- 
respunzătoare orînduirii gentilice clasice ; popoarele 
din Oceania au atins în ansamblu un nivel mai înalt 
de dezvoltare ; populaţia băștinașă a Americii și 
Africii a atins, în marea ei majoritate, un nivel și 
mai înalt de dezvoltare. Dar în cuprinsul atit al 
Oceaniei, cît și al Americii şi Africii se pot distinge 
o serie de trepte succesive de dezvoltare, care mar- 
chează un fel de etape ale descompunerii orînduirii 
gentilice şi ale trecerii treptate la societatea împăr- 
țită în clase. Corespunzător cu aceasta, şi formele 
religiei popoarelor din aceste continente constituie 
un fel de forme de trecere de la religiile comunei 
primitive la religiile din societatea împărţită în clase 
sociale. Popoarele din Asia și Europa însă, în co- 
vârşitoarea lor majoritate, adică cu excepţia unui mic 


58 


număr de popoare periferice, trecuseră de mult pra- 
gul arătat, suferiseră marea transformare a împăr- 
ţirii societății în clase și, de aceea, la ele predomină 
de multă vreme religii de tipul pur al religiilor 
de clasă, 


1. RELIGIA AUSTRALIENILOR 


Australienii sînt reprezentanţii celui mai timpuriu 
stadiu de dezvoltare a omenirii dintre cele accesibile 
cercetării noastre nemijlocite — stadiul unei orîn- 
duiri gentilice aproape intacte. De aceea, religia lor 
prezintă pentru cercetător un interes cu totul excep- 
tional. Nu întimplător, în orice lucrare consacrată 
originii şi formelor timpurii ale religiei, cele mai 
multe ex: mple citate provin tocmai din credinţele 
religioase ale australienilor. 


Surse 


Există o serie de studii foarte valoroase de etno- 
grafie a triburilor australiene. Ce-i drept, datele care 
privesc epoca timpurie, cînd aborigenii Australiei 
nu fuseseră încă atinșşi de influența nefastă a colo- 
nizării europene, sînt culese de observatori întîmplă- 
tori ; ele sînt fragmentare şi insuficient de clare. 
Cele mai bune descrieri ale traiului australienilor 
datează nu mai de mult decât din anii 1880—1900, din 
perioada cînd ei erau deja supuși într-o mare mă- 
sură influenței regimului colonial şi începuseră ei 
înşişi să uite vechile credinţe și ritualuri. Ne referim 
la studiile lui Walter Roth (în legătură cu triburile 
din Queensland), la acelea ale lui Alfred Howitt şi 
ale colaboratorilor săi (în legătură cu triburile sud- 
estice, relativ mai înaintate), ale lui Baldwin Spencer 
și Frank Gillen (triburile din părţile centrală și de 
nord ale Australiei de Sud) și la acelea ale misiona- 
rului Carl Strehlow (despre Australia Centrală) ; 

ceva mai tîrziu au fost efectuate studiile lui Adolphus 
Elkin (despre triburile nord-vestice) şi alte cîteva 
succinte observaţii și cercetări. În ultimele decenii 
au apărut și descrieri valoroase ale triburilor din re- 
giunile periferice nordice ale Australiei şi din ţinu- 
turile de deşert din vest, unde în unele locuri s-au 
menţinut pînă în prezent forme de cultură specifice. 


Condiţiile speciale de dezvoltare 


Prin aşezarea sa geografică, Australia s-a aflat în 
condiții de maximă izolare de influenţele unor po- 
poare cu o cultură mai înaltă. Timp de milenii, 
australienii au fost rupţi de lumea înconjurătoare. 
Această situaţie, precum și slaba diferenţiere a con- 
diţiilor naturale interne, inexistenţa unor animale 
sălbatice primejdioase, cu care omul ar fi fost silit 
să lupte, posibilitatea de a asigura satisfacerea mini- 
mală a necesităţilor prin vînătoare şi culesul fruc- 
telor au încetinit simţitor creşterea forţelor de pro- 
ducţie. În virtutea tuturor acestor cauze, australienii 
au rămas într-un stadiu primitiv de dezvoltare. Nu 
există absolut nici un temei de a vorbi despre vreo 
degenerare, despre un regres, cum presupun unii 
cercetători. Nu există nici un fel de dovezi că austra- 
lienii sau strămoşii lor s-ar fi aflat mai înainte pe o 
treaptă mai înaltă de dezvoltare. 

Iată de ce și credinţele religioase ale australienilor 
prezintă un mare interes. Desigur, australienii nu 
pot fi identificaţi cu strămoşii noştri străvechi și nu 
putem atribui în mod mecanic credinţele religioase 
ale australienilor omenirii străvechi în general. În- 
suşi caracterul excepţional al condiţiilor în care se 
aflau australienii atestă că viaţa lor socială şi spiri- 
tuală nu putea să nu capete anumite forme speci- 
fice. Este, totuși, neîndoielnic că, dintre toate po- 
poarele existente azi, australienii sint aceia care au 
păstrat în cea mai pură formă străvechile lor cre- 
dinţe magice-religioase. 

După cum se știe, populaţia de baştină a Australiei 
era constituită, înainte de începutul colonizării euro- 

pene, din triburi nomade care nu ştiau încă să lu- 
creze pămîntul, să crească vite, să țeasă, să facă vase 
de lut sau asemenea arme de vinătoare cum sînt arcul 
și săgeata, să prelucreze metalele. Nici unul din nu- 
meroasele triburi nomade nu formau o unitate so- 
cială închegată. Fiecare din ele era fărimiţat într-o 
serie de mici comunităţi teritoriale — „hoarde“ sau 
grupuri locale — în cadrul cărora se desfăşura în 
esenţă viaţa socială a australienilor. Structura internă 
a fiecărei comunităţi (grup local) era destul de omo- 
genă, slab diferențiată. Existau însă delimitări dis- 
tincte după vîrstă și sex, legate de diviziunea muncii, 
se formase pătura conducătoare a bătrinilor. 

Relaţiile familiale-natrimoniale erau la australieni 
foarte arhaice ; alături de căsătoria-pereche, în curs 
de apariţie, se păstrează rămășițe ale căsătoriei pe 
grupe. 

Toate datele existente dovedesc o mare omogeni- 
tate a credințelor şi ritualurilor religioase și magice 
ale australienilor din aproape toate regiunile, deşi 
acest lucru nu exclude unele deosebiri locale. 


Totemismul 


Dacă examinăm credinţele și ritualurile religioase 
ale populației băștinașe a Australiei din punctul de 
vedere al semnificației ideologice și al rolului pe care 
îl au sau l-au avut în viaţa socială, constatăm că 
forma lor predominantă este totemismul, adică cre- 
dința că între un grup de oameni și un grup de 
obiecte materiale, cel mai adesea o specie de animale, 
ar exista o legătură supranaturală. Acest lucru e ad- 
mis de toţi cercetătorii. 

La australieni se observă totemismul în forma lui 
cea mai tipică, în timp ce la toate celelalte popoare 
mai dezvoltate se cunosc numai manifestări mai 
tirzii, netipice, de totemism sau rămășițe ale aces- 
tuia. Australia este denumită ţara clasică a totemis- 
mului şi aici se văd mai bine decit oriunde înseși 
rădăcinile acestei forme de religie. Nu întîmplă- 
tor abia după descoperirea (la sfirșitul secolului al 

XIX-lea) a credințelor totemiste australiene a cres- 
cut extrem de-mult interesul etnografilor şi istori- 
cilor religiei pentru problema totemismului și a apă- 
rut o întreagă literatură consacrată ei. lată de ce 
trebuie să examinăm mai amănunţii credințele şi 
ritualurile totemiste ale australienilor. 


Grupurile (gintele) totemice 


În totemism se pot distinge doi termeni ai unei 
relații : subiectul (grupul uman) şi obiectul (totemul). 
Subiectul unei astfel de relaţii totemice în Australia 
este, în primul rînd, ginta primitivă sau aşa-numitul 
grup totemic, care uneori coincide, alteori nu co- 
incide cu grupul local. Cazurile de necoincidenţă se 
explică, probabil, prin faptul că la multe triburi s-a 
păstrat obiceiul vechi de a socoti rudenia și a trans- 
mite totemul pe linie maternă, în timp ce căsătoria 
este de acum patrilocală, adică soţia se mută în 
grupul local al soţului. 

Grupul totemic este întotdeauna exogam, cu alte 
cuvinte căsătoriile dintre membrii lui sînt interzise. 
Exogamia este considerată, în genere, una din ca- 
racteristicile totemismului, deși această caracteristică 
este pur socială. S-au făcut chiar încercări (de pildă, 
Emile Durkheim, şeful școlii sociologice franceze) de 
a explica, în genere, originea exogamiei tocmai prin 
credințele religioase, totemice. Aceasta este, desigur, 
o explicaţie eronată, pur idealistă, dar legătura isto- 
rică dintre exogamie şi totemism este neîndoielnică, 
numai că această legătură nu este directă : exogamia 
este o trăsătură caracteristică inerentă organizării 
gentilice (îndeosebi în perioada timpurie), iar tote- 
mismul este suprastructura religioasă a acesteia. 

În majoritatea cazurilor, numărul ginţilor (grupuri 
totemice) care alcătuiesc tribul australian oscilează 
între 10 şi 30. Numai în unele cazuri foarte rare (la 
tribul aranda şi la cele vecine cu el), numărul tote- 
murilor este cu mult mai mare. Aceasta se explică 
prin faptul că la tribul aranda, spre deosebire de 

62 


alte triburi, transrniterea numelui totemic nu se face 
pe linie succesorală (de la mamă sau de la tată), ci 
după locul presupus al zămislirii La aceasta vom 
mai reveni. 


Fratriile totemice 


Ginta (hoarda) nu este la australieni unica uni- 
tate totemică. La majoritatea triburilor, ginţile se 
unesc în fratrii —- semitriburi exogame ; acestea sint, 
pe cît se pare, rămășițele unei împărțiri foarte ar- 
haice, dual-exogame. Şi iată că la unele triburi fra- 
triile au şi ele nume totemice ; de pildă, fratria can- 
gurului și fratria struțului emu, cea a vulturului cu 
coadă în formă de pară şi a corbului, cea a cacaduului 
alb și cea a cacaduului negru. Aceste totemuri sînt 
uneori legate și de anumite credinţe religioase. 


Totemismul pe sexe şi totemismul 
individual 


La o parte a triburilor din Australia — mai ales 
la cele din sud-est — s-au descoperit şi forme spe- 
ciale, netipice, de totemism : totemismul pe sexe şi 
totemismul individual. 

Esența totemismului pe sexe constă în aceea că, 
în afară de obişnuitele totemuri ale ginții, toţi băr- 
baţii tribului consideră ca totem al lor un animal 
oarecare (de obicei, o pasăre sau liliacul), iar toate 
femeile — un alt animal asemănător ; dacă la băr- 
baţi totemul este liliacul, atunci la femei totemul 
este, de pildă, pasărea caprimulg. 

Unii cercetători (de pildă, W. Schmidt) consideră 
totemismul pe sexe drept forma cea mai veche de 
totemism în genere. E greu să fim de acord cu această 
părere. Este însă neîndoielnic că în totemismul pe 
sexe s-a reflectat, pe de o parte, un fel de opoziţie 
socială, iar pe de altă parte, egalitatea în drepturi a 
sexelor, legată probabil de diviziunea muncii pe sexe. 

Cât despre totemismul individual, el este, indiscu- 

tabil. o formă mai tîrzie a credințelor totemice. deşi 
unii oameni de ştiinţă burghezi neagă acest lucru. 
Esenţa lui constă în faptul că omul are, în afară de 
totemul ginţii, şi un totem personal. De obicei, 
aceasta se întîmplă în cazul bărbaţilor şi nici măcar 
al tuturor bărbaţilor, ci cel mai adesea în cazul vră- 
jitorilor, vracilor, ghicitorilor, căpeteniilor. Totemul 
individual fie că se moștenește de la tată, fie că se 
capătă în momentul iniţierii. După toate probabili- 
tăţile, avem de-a face cu o manifestare specifică a 
începutului individualizării credințelor religioase. 


Totemurile 


Ca totemuri apar, de regulă, diferite animale, 
foarte rar plante şi mult mai rar diverse obiecte. 
Dacă alcătuim o listă a totemurilor diferitelor tri- 
buri, putem constata o legitate caracteristică : alege- 
rea totemului este determinată la fiecare trib de ca- 
racterul fizico-geogratic al regiunii și de orientarea 
predominantă a activităţii economice. Un calcul apro- 
ximativ al diferitelor obiecte care apar ca totemuri 
în cele cinci regiuni principale ale Australiei arată că 
grupul predominant de totemuri îl constituie aproape 
pretutindeni animalele — terestre şi zburătoare; 
acestea sînt struțul emu, cangurul, oposumul, cîi- 
nele sălbatic, vombatul (orbete marsupial), șarpele, 
șopirla, corbul, liliacul ş.a.m.d. Aceste animale sînt 
absolut inofensive, neprezentînd nici un pericol pen- 
tru om. Dealtfel, în Australia nu există animale de 
pradă care să prezinte un pericol pentru viaţa omu- 
lui. Acest lucru este important de menţionat, întrucît 
unii cercetători au încercat, în mod eronat, să ex- 
plice originea credințelor totemice prin teama omu- 
lui de fiarele sălbatice puternice. În regiunile de 
semideșert din interior, în regiunea lacului Eyre şi 
la nord de acesta, unde condiţiile naturale sînt ex- 
trem de vitrege, unde vînătoarea nu prea este bo- 
gată și oamenii sînt nevoiţi să recurgă la tot felul 
de alimente inferioare, la culegerea de insecte, larve 
şi plante, apar ca totemuri şi insecte şi plante ; din- 

colo de limitele regiunilor contrală şi ce nord-vest, 
ele nu mai apar nicăjeri ca totemuri. 

În aceeași parte centrală a Australiei, îndeosebi la 
tribul aranda, unde totemismul este, în general, mai 
dezvoltat şi fiecare trib are foarte multe totemuri, 
găsim și o categorie de totemuri cu totul neobișnuite, 
care nu aparţin lumii organice, cum ar fi, de pildă, 
totemurile ploaie, Soare, vînt fierbinte ș.a.m.d. 


Atitudinea faţă de totem. Tabuarea 


Australienii nu văd în totem o divinitate sau, în 
genere, ceva superior lor. De aceea, este eronată afir- 
maţia că totemismul ar însemna adorarea unor obiecte 
materiale. Nu există divinizare a totemului, ci doar 
credinţa într-o înrudire tainică cu el. 

“Triburile din sud şi sud-est, descrise de Howitt, 
îşi exprimau atitudinea faţă de totem de obicei prin 
cuvintele : „acesta-i prietenul nostru“, „fratele nos- 
tru mai mare“, „părintele nostru“, uneori „acesta e 
carnea noastră“, fiind prezentă deci ideea unei în- 
rudiri corporale. Există chiar informaţii că oamenii 
se identifică oarecum cu totemul (Australia Cen- 
trală). 

Apropierea dintre om şi totemul său se exprimă, 
în primul rînd, în interdicţia (tabu) de a ucide și de 
a folosi totemul ca hrană. Această interdicţie, deși 
există pretutindeni, nu este identică peste tot. La 
triburile din sud-est este interzisă uciderea tote- 
mului, dar, dacă el este ucis de un altul, atunci omul 
nu renunţă de a-l folosi ca hrană. La triburile din 
Australia Centrală, dimpotrivă, predomină interdic- 
ţia de a folosi ca hrană totemul, dar uciderea lui nu 
este considerată o încălcare a obiceiului. Totuși, cu 
prilejul îndeplinirii ritualurilor totemice, în acele 
regiuni nu numai că se permite, dar se şi recomandă 
să se mănince puţină carne de totem pentru a în- 
tări legătura magică cu acesta. Se consideră că a nu 
minca niciodată din carnea totemului este tot atît de 
rău ca şi a minca prea mult : şi într-un caz şi în ce- 
lălalt, omul pierde legătura cu toţemul. 

Mituri totemice 


% 

Un rol important în credințele totemice ale austra- 
lienilor joacă numeroasele mituri — destul de umi- 
forme — despre actele de eroism ale „strămoşilor“ 
totemici. Imaginile mitologice ale strămoșilor consti- 
tuie, în general, una dintre cele mai caracteristice 
trăsături în totemism. În realitate, aceşti „strămoși“ 
nu sînt, fireşte,- cîtuși de puţin strămoşi (de aceea, 
nu trebuie în nici un caz să se confunde credința 
în „strămoșii“ totemici cu cultura adevăraţilor stră- 
moși, formă a religiei apărută mai tirziu). Aceștia 
sînt fiinţe fantastice, cu o înfățișare neclară : în mi- 
turi ele sînt prezentate cînd ca animale, cînd ca oa- 
meni cu nume de animale.-Ele apar cînd singure, 
cînd în grupuri, fiind când de sex masculin, cînd de 
sex feminin. Ele vînează, duc o viaţă nomadă, prac- 
tică ritualuri, așa cum fac și australienii, creatorii 
miturilor ; uneori însă în mituri se vorbește despre 
faptul că acești strămoși se deplasau pe sub pămînt. 
La sfîrşitul povestirii, strămoșul, de regulă, intră sub 
pămînt sau se preface într-o stîncă, un copac, o 
piatră. 

B. Spencer și Fr. Gillen au notat foarte multe mi- 
turi de acest gen despre strămoșii totemici la tri- 
burile din Australia Centrală, iar C. Strehlow — un 
număr și mai mare. Originale şi interesante sînt mi- 
turile tribului iulengor, din partea răsăriteană a 
Arnhemlandului, notate de Chaseling ;*ele povestesc 
despre djunkgowa — străbune mitice ale gintei care 
au pribegit pe pămînt și au lăsat pretutindeni tote- 
muri din care s-ar fi tras locuitorii băștinași ai Aus- 
traliei. Această imagine a femeii întemeietoare de 
gintă este, probabil, o reflectare a orînduirii genti- 
lice matriarhale. 

În cea mai strînsă legătură cu mitologia totemică 
stau anumite ritualuri-spectacol, în cadrul cărora 
participanţii interpretează conţinutul miturilor. Aceste 
ritualuri sînt un fel de punere în scenă a fap- 
telor eroice ale strămoşilor totemici. Astfel de ritua- 
luri sînt foarte răspîndite şi destul de variate ; cel 

mai amănunțit sînt descrise la triburile din Austra- 
lia Centrală. De obicei, aceste ritualuri se organi- 
zează în scopul de a-i povățui pe tineri şi coincid în 
timp cu ceremonia iniţierii. 

Miturile totemice sînt deci strîns legate de prac- 
tica rituală. Sînt un fel de librete după care se des- 
fășoară ritualurile sacre ale totemului legat de o anu- 
mită regiune. Ele constituie, totodată, interpretarea 
religioasă sau mitică a unor particularităţi ale mediu- 
lui geografic al tribului și explică originea anumitor 
stînci, defileuri, pietre. Miturile totemice constituie 
un fel de istorie sacră a gintei, istoria ebiîrşiei ei şi 
servesc ca fundamentare ideologică a drepturilor gin- 
tei și tribului asupra pămîntului lor. Miturile tote- 
mice consfințesc legătura dintre gintă sau trib şi te- 
ritoriul acestora. 


încarnarea totemică 


Tot de mitologia totemică este indisolubil legată 
la unele triburi din centrul Australiei şi credinţa în 
faptul că omul este încarnarea vie a totemului său. 
Această credinţă este deosebit de explicită la tribul 
aranda și la triburile vecine cu el. Potrivit credinţei 
lor, în om se încarnează nu animalul totemic pro- 
priu-zis, ci o fiinţă supranaturală, legată de legenda 
privitoare la strămoșii totemici. Potrivit cercetărilor 
lui C. Strehlow, această ființă supranaturală — ra- 
tapa — este un embrion uman. Astfel de ratapa ar 
fi lăsate de către strămoşii mitici în anumite locuri 
— în pietre, stînci, copaci. Cînd o femeie tînără căsă- 
torită trece întîmplător sau intenţionat pe lîngă acel 
loc, ratapa poate intra în corpul ei şi atunci ea ră- 
mine însărcinată. Copilul care se va naște va apar- 
ține totemului legat de locul respectiv. Aşadar, la 
aranda domină un mod neobișnuit, nesuccesoral de 
transmitere a apartenenţei la un totem. 

Credinţa în faptul că însuşi animalul totemic se 
încarnează nemijlocit în om nu există la nici unul 

din triburile australiene. Nu există nici credinţa, 
existentă la popoare mai dezvoltate, în reîncarnarea 
sufletului omului după moarte într-un animal totemic. 


Ciuringurile şi alte embleme 


De totemism este legată şi credinţa în însușirile 
supranaturale ale umor obiecte materiale avînd sem- 
nificaţia de embleme totemice. Cea mai răspîndită 
categorie a acestor embleme la aranda şi la triburile 
înrudite eu el o constituie ciuringurile — pietricele 
sau plăcuţe din lemn de formă ovală cu capetele ro- 
tunjite. Ele sînt acoperite cu desene schematice şi 
simbolice, care au semnificaţia unui totem, deși nu 
au nici o asemănare reală cu totemul. Ciuringurile 
ar avea o legătură tainică cu un anumit totem, cu 
un strămoș totemic şi cu o anumită persoană din 
sînul grupului totemic. Ele sînt considerate un bun 
sacru al grupului și sînt păstrate în locuri secrete, 
în care nu pot fi văzute de neiniţiațţi. 

În afară de ciuringuri, la triburile din Australia 
Centrală mai există alte obiecte sacre legate de to- 
tem: de pildă, vaninga (nurtundja). Acestea sînt 
obiecte mai mari avînd forma unor bastoane, cruci, 
romburi, confecţionate special pentru ceremoniile to- 
temice. Prin aspectul său exterior, vaninga nu amin- 
teşte deloc de un totem. Una și aceeaşi formă de 
vaninga se poate referi la diferite totemuri, însă 
după ce vaninga a fost folosită chiar și o singură 
dată într-un ritual totemic, ea este considerată strîns 
legată de totemul respectiv și nu mai poate fi utili- 
zată într-un ritual consacrat altui totem. 

O foarte mare însemnătate au în totemism centrele 
totemice sacre. Un asemenea centru sacru este, de 
obicei, un loc oarecare în cadrul teritoriului de vînă- 
toare al gintei, marcat printr-un semn special: o 
stîncă, un copac, o groapă în care se strînge apa, un 
defileu etc. Acolo se află o ascunzătoare sacră, locul 
unde se păstrează ciuringurile și alte asemenea 
obiecte, tot acolo se oficiază diverse ritualuri tote- 

mice. Accesul persoanelor străine în aceste locuri 
este strict interzis, iar în trecut cel care încălca 
această interdicţie era chiar ucis. 


Ritualuri magice 


Credința în legătura omului cu totemul își găseşte 

expresia, în sfîrșit, în ideea unei interdependenţe 
magice : pe de o parte, totemul îşi exercită influența 
asupra omului, pe de altă parte, omul îşi exercită 
influența asupra totemului său. 
« Influenţa totemului asupra omului este reliefată 
în credinţele triburilor sud-estice. Acestea cred, de 
pildă, că totemul îl poate scăpa pe om de pericol. 
Howitt relatează că un om din tribul iuin i-a spus 
că totemul său — cangurul — îl avertizează, de obi- 
cei, că îl pîndeșşte un pericol, sărind spre el. 

La unele triburi sud-estice există credinţa că, pen- 
tru a face un rău dușmanului, este suficient să-i 
ucizi totemul. 

Pe de altă parte, există concepţia că omul are pu- 
tere magică asupra totemului său. Aceasta se referă 
mai ales la triburile din Australia Centrală şi îşi gă- 
seşte expresia în ceremoniile foarte caracteristice 
ale înmulţirii (în engleză — increase rites), ritualuri 
magice care ar sili totemul să se înmulțească. 

Esenţa ceremoniei înmulțirii constă în faptul că, 
o dată pe an, în ajunul anotimpului ploios, cînd se 
produce înviorarea vegetației sau împerecherea ani- 
malelor, membrii grupului totemic oficiază într-un 
anumit loc ritual o ceremonie magică. Vărsînd sînge 
pe pămînt, cîntînd descîntece magice speciale, ei în- 
cearcă să silească embrionii totemurilor, care s-ar 
afla prin apropiere de locul ritualului, să iasă din 
ascunzătorile lor şi să se înmulțească. 

Iată o scurtă descriere a unei asemenea ceremonii, 
care poate fi considerată foarte tipică. Este vorba de 
ceremonia înmulţirii (mbambiuma) larvelor omizii 
comestibile maegwa — totemul unui grup dintr-o 
regiune situată în apropiere de Alice Springs. 

Toţi bărbaţii grupului se adună în tabăra princi- 
pală. După aceea, participanţii la ritual (numai băr- 
baţi) pleacă discret spre locul fixat. Ei trebuie să fie 
goi, de aceea își dau jos pînă şi obișnuitele cingă- 
tori de pe coapse. Nimeni nu are voie să mănince 
nimic pînă la sfîrşitul ceremoniei. 

Sosind la locul ritualului (Emily Gap) în amurg, 
participanţii la ceremonial se culcă, iar în zorii zilei 
pornesc în şir, unul după altul, în sus pe panta de 
vest a defileului — drum pe care ar fi mers cîndva 
strămoşii lor mitici. Conducătorul participanţilor la 
ritual duce în braţe un fel de albie din lemn care re- 
prezintă o teacă mitică pentru ciuringuri, iar ceilalți 
țin în miîini cîte două ramuri dintr-un arbore de cau- 
ciuc. Cînd au ajuns la o crăpătură a stîncii unde, 
printre o mulțime de pietre rotunde, zace şi un bloc 
de cuarţit, care simbolizează omida, conducătorul lo- 
veşte de cîteva ori cu albia sa în piatra cea mare, iar 
ceilalți participanţi la ritual o lovesc cu ramurile pe 
care le ţin în mîini. În acest timp, ei cîntă un des- 
cîntec, ca omida să depună ouă. După aceea, cu toții 
lovesc pietricelele mici (acestea ar fi ouăle insectei). 
Conducătorul ceremoniei ia una din pietricele şi mîn- 
gîie cu ea pe pîntec pe fiecare din participanţi cu 
cuvintele : „Tu ai mîncat mîncare multă“ şi îl lo- 
veşte în pîntece cu fruntea. Apoi coboară cu toţii la 
albia pîrîului, oprindu-se: în drum la poalele stîncii 
„Ochii vopsiți“, unde, chipurile, în trecutul înde- 
părtat strămoșii lor mitici ar fi prăjit şi mîncat larve. 
Conducătorul loveşte în stîncă cu troaca, iar cei- 
Jalţi — cu ramurile, se cîntă din nou descîntecul ca 
insecta să iasă şi să depună ouă (se consideră că aici, 
în nisip, este îngropată o piatră mare care reprezintă 
aceeaşi maegwa). Pe stîncă se desenează imagini care 
reprezintă simbolic . părți ale corpului străbunilor, 
ciuringuri mitice, precum şi o tabără de femei, 
deoarece se consideră că în vremuri mitice şi femeile 
participau la ritualurile sacre totemiste. 

Imitînd acțiunile strămoşilor mitici, conducătorul 
ceremoniei aruncă în sus pietre, acestea cad înapoi 
jos, iar ceilalți bărbaţi intonează în acest timp descîn- 
tece. Acum toţi o pornesc în şir spre alt loc sacru, 

situat la o depărtare de o milă şi jumătate. Conducă- 
torul dezgroapă acolo două pietre care înfăţişează o 
crisalidă mitică şi un ou de insectă şi, în timp ce se 
cîntă descîntecele, le mîngîie cu grijă cu mîinile. Apoi 
freacă din nou cu piatra pîntecele fiecărui participant 
la ritual, rostind aceleași cuvinte : „Tu ai mîncat mîn- 
care multă“, şi-l loveşte cu fruntea în pîntece. Cere- 
monia se repetă iar şi iar în alte locuri sacre, 
aproximativ zece la număr. La întoarcerea spre ta- 
bără, toţi se opresc din cînd în cînd și își pun 
diferite podoabe. În acest timp, în tabără s-a con- 
struit un bordei special care reprezintă crisalida 
insectei. Toate femeile, ca şi bărbaţii din fratria 
opusă stau la oarecare depărtare, în picioare sau şe- 
zînd. Cîntînd descîntecele, participanţii la ceremonie 
intră tîrîş în colibă, în timp ce oamenii din fratria 
opusă stau în acest timp cu faţa la pămînt şi nu fac 
nici o mișcare. Participanţii la ritual ies din colibă 
şi intră din nou în ea, tot tîrîș, redînd ieșirea insectei 
din crisalidă. După aceea, ei mănîncă și beau. Focul 
de tabără aprins la începutul ceremoniei este stins. 
Oamenii care sînt culcaţi la pămînt se ridică şi 
pleacă în aşezarea principală. Cu aceasta, ritualul ia 
sfîrşit. Potrivit credinței, după oficierea ritualului, 
larvele insectei trebuie să se înmulțească t. 

După cum rezultă din această descriere, fiecare 
pas, fiecare mișcare a executanţilor ritualului sim- 
bolizează fie vreo acţiune a străbunilor mitici, fie 
vreo stare a insectei-totem. 

În descrierea făcută de B. Spencer şi Fr. Gillen nu 
se spune nimic despre faptul că animalul-totem este 
mîncat, însă în alte descrieri este relatat, de obicei, 
şi acest moment. 

Aceste ceremonii se oficiază întotdeauna în anu- 
mite locuri sacre, legate de legende — centre tote- 
mice unde există obiecte (pietre, stinci etc.) care în 
închipuirea australienilor reproduc material miturile 
privitoare la strămoșii totemici. Sînt caracteris- 
tice acţiunile rituale magice (vărsarea de sînge, mîn- 





i B., Spencer and Fr. Gillen. The Arunta, vol. 1, Londra, 
1927, p. 148—153. 

giierea cu o piatră sau ungerea cu ghips, ocru, gră- 
sime etc.), descîntecele magice (cîntece care trebuie 
să stimuleze totemul să se înmulțească) și consu- 
marea rituală a cărnii totemului (la sfîrșitul ritua- 
„lului), care trebuie să consolideze legătura omului 
cu totemul său. 

Aceste ritualuri de înmulţire sînt descrise (de 
Spencer şi Gillen, precum şi de Strehlow) la tribu- 
rile din Australia Centrală, unde totemismul atinge 
cea mai înaltă treaptă a dezvoltării sale. Ritualuri 
asemănătoare sint cunoscute la triburile din Austra- 
lia de Nord-Est, de Nord şi de Nord-Vest. 

În general, toate elementele de totemism enume- 
rate apar în forma cea mai pronunţată la triburile 
din Australia Centrală şi de Nord, care pot fi consi- 
derate drept cei mai tipici reprezentanţi ai religiei 
totemiste. La triburile din sud-estul Australiei, tote- 
mismul apare, într-o formă atenuată sau mult modi- 
ficată. La unele triburi din sud-estul Australiei, to- 
temurile fratriilor capătă un caracter mitologic și, 
contopindu-se cu credințele despre eroii civilizatori 
și despre fondatorii ritualurilor de inițiere, se trans- 
formă în figuri complexe de demiurgi sau de creatori. 


Rădăcinile totemismului 


Studierea celor mai importante aspecte ale tote- 
mismului australian ne permite să descoperim înseși 
rădăcinile credințelor totemice. S-a făcut mult pen- 
tru rezolvarea problemei totemismului, îndeosebi în 
lucrările lui Robertson Smith, Arnold van Gennep 
şi Emile Durkheim. Cercetătorii sovietici S. P. Tols- 
tov, D. K. Zeletin, A. M. Zolotarev, A. F. Anisimov, 
D. E. Haitun etc. au mers şi mai departe pe calea 
clarificării acestei probleme, care astăzi poate fi con- 
siderată în esență rezolvată. Apare evident că tote- 
mismul din Australia (şi de pretutindeni) este o 
formă a religiei comunităților gentilice vinătorești 
timpurii, în care legăturile de rudenie de singe con- 
stituie unicul tip de legături între oameni. Aceste 
legături sînt extrapolate şi atribuite întregii naturi. 

Animalele și plantele, care umplu întreaga existenţă 
a vînătorului-culegător, sînt obiectul unor sentimente 
şi idei superstițioase, devenind ceva apropiat, înru- 
dit cu omul. 

Foarte important este şi un alt aspect al totemis- 
mului : în el s-a reflectat într-o manieră specifică 
sentimentul sau conştiinţa legăturii indisolubile a 
comunei primitive cu teritoriul ei, cu pămîntul. De 
acest teritoriu sînt legate toate legendele totemice 
sacre privind strămoşii, fiecare loc este pentru 
australieni plin de asociaţii religioase magice. 


* 
* * 


Deşi este poate cea mai importantă formă de re- 
ligie a australienilor, totemismul nu este însă unica. 
S-au constatat la ei și alte forme de credințe, care 
reflectă anumite aspecte şi condiții ale vieții triburilor. 


Vrăjitoria 


Toţi observatorii afirmă în unanimitate că abori- 
genii din Australia se tem ca de moarte de farmecele 
făcute de duşman. Ei sînt înclinați să atribuie orice 
boală, accident, moartea unei rubedenii vrăjilor fă- 
cute de dușman. Chiar dacă moartea a fost provo- 
cată de o cauză evidentă (de pildă, omul a fost strivit 
de un copac), ei consideră că adevăratul vinovat al 
accidentului este un dușman tainic. De aceea, la 
australieni se obișnuia ca după fiecare deces să se 
încerce să se ghicească în ce parte, în ce trib trăieşte 
duşmanul care l-a vrăjit pe mort. Se trimitea apoi 
împotriva acestui trib o ceată de răzbunători care îl 
ucideau pe presupusul vinovat sau pe cineva din ru- 
dele acestuia. 

La australieni exista un mod caracteristic de a pri- 
cinui cuiva un rău : trebuia să ţintești de departe în 
direcția celui vizat cu un osişor sau un beţișor spe- 
cial, ascuţit la vîrf, și să rostești un descîntec adu- 
cător de nenorocire sau un blestem. Se considera că, 

datorită acestui lucru, victima avea să moară inevi- 
tabil. Este tipul așa-zis iniţial de magie, adică un tip 
în care începutul acţiunii (ţintirea) se efectuează în 
mod real, iar continuarea ei (zborul armei și vătă- 
marea victimei) este lăsată în seama unei forţe ma- 
gice. Pentru mai multă siguranţă, executantul ritua- 
lului arunca pe furiș în victima sa instrumentul cu 
care se făcuse vraja (osișorul sau beţişorul), iar omul, 
care le găsea la el, înțelegea că împotriva sa se fă- 
cuse o vrajă care avea să-l ucidă. Credinţa în pu- 
terea vrăjii era atît de mare, încît obiectul vrăjii se 
descuraja dintr-o dată, cădea într-o stare de apatie 
şi în scurt timp murea. Acest lucru făcea să crească 
şi mai mult credinţa în vrăjitorii. 

Este de remarcat că, deşi australienii suspectau în 
permanență pe cineva de vrăjitorie, ei recurgeau, 
totuşi, foarte rar la acest'ritual, întrucît el nu era 
lipsit de pericol nici pentru cei care-l îndeplineau, 
căci era destul ca un om să fie bănuit de vrăjitorie 
pentru ca aceasta să atragă asupra lui răzbunarea 
inevitabilă a rudelor victimei. 

La australieni, cel puţin la covirșitoarea majori- 
tate a triburilor, nu există specialiști în magia nea- 
gră. Excepţiile sînt rare. De pildă, la iulengorii din 
ținutul Arnhem existau vrăjitori — raggalk — care 
se specializau în acest gen de magie. La majoritatea 
triburilor se considera însă că orice om poate trimite 
cuiva, prin vrăji, o nenorocire. De obicei erau acu- 
zaţi de acest lucru oamenii dintr-un trib dușman. 
Fără îndoială că tocmai vrajba dintre triburi a ge- 
nerat în principal frica superstițioasă de farmecele 
aducătoare de nenorociri şi credinţa în vrăjitorie. La 
rîndul ei, această credinţă și această frică intensifi- 
cau şi mai mult vrajba dintre triburi şi dușmănia 
reciprocă. 


> 


Magia tămăduitoare, șamanismul, magia sexuuiă 


La toate triburile australiene au existat în forme 
aproape identice ritualuri de magie tămăduitoare, 


74 


Magia tămăduitoare a apărut, în general, la toate 
popoarele pe terenul medicinei populare, care este 
foarte dezvoltată ia australieni. Ei ştiu să folosească 
diferite ierburi medicinale, să utilizeze la nevoie 
cataplasme, masaje, comprese, luarea de sînge și știu 
să trateze răni și fracturi. Aceste mijloace ale medi- 
cinei şi chirurgiei populare sînt accesibile tuturor, 
dar nu totdeauna sînt eficiente. De aceea, oamenii 
superstițioşi recurg adesea la ajutorul vracilor de 
profesie (medicine-men, native doctors), care folo- 
sesc, de obicei, diferite metode șarlatanești (cum ar 
fi sugerea unei pietre sau a unui „cristal“, desigur 
imaginare, din corpul bolnavului) sau caută să acţio- 
neze asupra psihicului pacientului, îl hipnotizează 
prin privire și gesturi. Dacă bolnavul se vindecă, 
acest lucru este atribuit forței magice. 

La australieni există şi forme embrionare de şa- 
maânism. Spre deosebire de vraci, care „lecuiesc“ cu 
ajutorul unor mijloace magice, șamanul acţionează 
cu ajutorul spiritelor. Potrivit credințelor populare, 
spiritele sînt cele care-l inițiază pe şaman în profe- 
siunea lui. Nu se știe dacă au existat la multe tri- 
buri astfel de specialişti inițiați de spirite. La tribul 
aranda, vracii învățau, de obicei, de la alţi vraci, dar 
cel care voia să fie inițiat de spirite se ducea la peş- 
tera socotită ca locuinţa acestora, se culca la intrarea 
în peşteră şi era convins că noaptea i se va înfățișa 
un spirit, îl va străpunge cu o suliță și-l va face 
vrăjitor, şaman. Vrăjitorii care comunitau cu spiri- 
tele — birraarki (deosebiți de vracii obişnuiţi) — au 
existat la tribul kurnai. Șamanismul însă, formă a 
religiei caracteristică epocii de descompunere a orîn- 
duirii gentilice, nu depăşise încă la australieni sta- 
diul incipient. 

Vracii şi şamanii acționau şi ca „oameni care aduc 
ploaia“ (magia meteorologică), însă nu pretutindeni. 
În economia vinătorească, magia meteorologică nu 
putea să ocupe un loc important în complexul cre- 
dințelor ; numai în condiţiile climei secetoase a Au- 
straliei Centrale i se atribuie o importanţă relativ 
mare. 

Magia sexuală sau de dragoste se întilneşte la 
australieni tot în cele mai elementare forme. Tinerii 
foloseau nişte podoabe simple, crezînd că ele pot avea 
un efect magic asupra femeii și vor determina o 
atracție reciprocă. Înainte de a-și pune podoabele se 
rosteau formule magice. 


Cultele feminine 


În legătură cu magia sexuală trebuie pusă pro- 
blema participării bărbaţilor şi femeilor la viaţa 
rituală. În literatura etnografică privind Australia 
s-a încetățenit convingerea că religia în Australia 
este o problemă care-i privește exclusiv pe bărbați, 
femeile fiind complet excluse de la ritualurile reli- 
gioase. 

Cercetări recente (întreprinse de Géza Róheim, 
soții Berndt, Phyllis Kaberry etc.) au arătat însă că 
lucrurile nu stau tocmai aşa. Diferențierea pe sexe 
şi vîrste la australieni a influențat, fireşte, ritualu- 
rile şi credințele. În ultimele decenii şi poate secole, 
în Australia s-a produs, în general, un proces de tre- 
cere de la filiația matriliniară la filiația patriliniară. 
Ca urmare, bărbaţii au eliminat, într-o anumită 
măsură, femeile din viața rituală. În miturile și legen- 
dele multor triburi se vorbeşte de o participare an- 
terioară mai activă şi chiar precumpănitoare a, fe- 
meilor la ceremoniile religioase. Sînt foarte intere- 
sante în această privinţă, de pildă, miturile iulengo- 
rilor, notate de W. Chaseling, despre djunkgowa, fe- 
mei întemeietoare de gintă, care au înfiinţat grupe 
totemice, sau miturile unor triburi din Nord cu pri- 
vire la Kunapipi și cultele feminine legate de această 
ființă mitică, asupra cărora au atras atenţia soţii 
Berndt. Se mai întîlnesc însă şi astăzi, paralel, culte 
masculine și culte feminine. Acestea din urmă sint 
însă mult mai puţin cunoscute, chiar și numai din 
cauză că, aproape toţi cercetătorii etnografi fiind 
bărbaţi, le era foarte dificil să afle ceva despre ritua- 
lurile femeilor, la care accesul bărbaţilor nu este 

permis. Pe de altă parte, la multe ritualuri îndepli- 
nite de bărbaţi participarea femeilor se considera 
obligatorie, deși ea se observă mai puţin şi este des- 
tul de pasivă. 


Cultul funerar 


La australieni, formele de înmormiîntare sînt foarte 
variate, Australia reprezentind din acest punct de 
vedere un fel de muzeu, în care sînt adunate 
aproape toate formele de ritualuri și datini funerare 
care există la diferite popoare. Găsim aici şi înhu- 
marea cadavrului întins sau chircit (uneori, cadavrul 
este legat sau chiar mutilat), şi înhumarea într-o nișă 
laterală, şi înmormîntarea în aer liber, pe podiumuri 
sau în copaci, şi endocanibalismul (mîncarea cada- 
vrelor), şi afumarea cadavrului, şi obiceiul de a duce 
cadavrul cu sine din loc în loc, şi cremaţiunea. La 
unele triburi, de pildă la ierkla-mining, în sudul con- 
tinentului, s-a observat în trecut cel mai simplu din 
toate modurile imaginabile de a trata pe decedat: 
acesta era pur și simplu lăsat lingă focul de tabără, 
iar întreaga hoardă se muta în altă parte. 

Credinţele într-o viață a sufletului după moarte 
sînt la australieni foarte confuze și neclare. La unele 
triburi există credinţa că sufletele morţilor rătăcesc 
pe pămînt, la altele, că pleacă spre nord sau în cer. 
Există, de asemenea, credinţa că la scurt timp după 
moartea trupului sufletele morţilor pier. 


Mitologia 


Australienii posedă o mitologie destul de bogată, 
deşi foarte primitivă. În afară de miturile totemice 
— despre care s-a mai vorbit —, mai există încă 
foarte multe mituri cu un conţinut variat, în cea mai 
mare parte privitoare la animale și corpuri cerești. 
Aceste mituri nu sînt considerate sacre și nu au o 
legătură directă cu religia. Ele prezintă însă interes 
pentru istoria religiei, deoarece se vede că au luat 

naştere din simpla dorinţă de cunoaștere proprie 
minții omeneşti, ca o încercare naivă de explicare a 
diverselor fenomene ale realității înconjurătoare ; 
explicaţia este dată prin personificarea fenomenului 
respectiv. 

Walter Roth a consemnat în Queensland 1 un mare 
număr de mituri simple care explică într-o formă 
naivă vreo particularitate a animalelor. Multe mituri 
sînt privitoare la originea Soarelui, personificat sub 
chip de femeie care a locuit cîndva pe Pămînt, şi a 
Lunii, personificată în chip de bărbat ; altele se re- 
feră la potop, la originea focului. Deosebit de intere- 
sante sînt miturile cu privire la eroii civilizatori. Așa 
sînt denumite în mod curent personajele mitice că- 
rora li se atribuie introducerea unor obiceiuri sau 
binefaceri ale civilizaţiei, ca, de pildă, obţinerea fo- 
cului, instituirea normelor căsătoriei, iniţierile ş.a. 
În miturile australienilor, eroii civilizatori au de obi- 
cei înfățișarea confuză de semianimal-semiom. Nu- 
mai miturile legate de ritualuri religioase devin parte 
integrantă a religiei. 

Pe cit se pare, la toate triburile există ideea că în 
străvechile vremuri mitice totul era altfel decit 
acum. La aranda, aceste vremuri nutice se numesc 
alceringa, la arabana — wingara, la ungarinjin — 
ungud. Este vremea în care ar fi trăit străbunii to- 
temici, care posedau puteri supranaturale, puteau să 
meargă pe sub pămînt sau să zboare prin aer. Ani- 
malele erau pe atunci oameni, corpurile cereşti 
locuiau pe pămînt şi aveau chip de om. Trebuie men- 
ționat, dealtfel, că astfel de reprezentări despre vre- 
murile mitice străvechi, în care se săvîrşeau minuni, 
sint proprii aproape tuturor popoarelor şi fac parte 
din toate religiile. 


Cultul tribal timpuriu și zeii cerești 


Cea mai complexă și probabil cea mai tîrzie formă 
de religie din punctul de vedere al epocii apariţiei 





„1 W. E. Roth. North Queensland ethnography, în Bulle- 
tin nr, 5, Superstition, magic and medicine, Brisbane, 1903. 

la australieni o constituie cultul tribal timpuriu, le- 
gat de apariţia zeităților cereşti. 

Tribul la australieni nu reprezintă o entitate so- 
cială, ci doar o formă de comunitate etnică, pe care 
o caracterizează un nume tribal unic, un dialect, un 
teritoriu, anumite obiceiuri. Australienii n-au cu- 
noscut o adevărată viaţă tribală ; ea este proprie 
epocii de descompunere a orînduirii comunitare gen- 
tilice. Tribul australian n-a apărut aproape niciodată 
ca un tot unitar. În viaţa de zi cu zi, el se fărîmița 
în grupuri locale (sau hoarde) mai mici, de fapt inde- 
pendente. N-au existat o organizaţie tribală comună 
permanentă, o autoritate, căpetenii, sfaturi ale în- 
tregului trib. Dar apăreau deja germenii unei legă- 
turi în cadrul întregului trib ; într-un anumit ano- 
timp, o dată pe an sau mai rar, toate grupurile 
tribului se adunau laolaltă, discutau treburile co- 
mune, organizau dansuri sau ceremonii comune. 
Obiectivul cel mai permanent şi mai important al 
acestor adunări ale întregului trib erau iniţierile 
— ritualurile de inițiere a adolescenților. Iniţierea 
constituia momentul cel mai important în viaţa fie- 
cărui om; el trecea din grupul adolescenților în 
grupul bărbaţilor cu drepturi depline sau al femeilor 
nubile. 

Deosebit de îndelungată și grea era perioada ini- 
țierii pentru băieţi. Ea dura cîţiva ani, consacrați 
unui antrenament special, mai cu seamă în ceea ce 
privea deprinderile vînătorii ; băieţii făceau o „in- 
strucţie“ severă şi se căleau fiziceşte. Cei aflaţi în 
curs de iniţiere erau supuşi unor interdicții severe 
şi unor restricţii în alimentaţie ; ei nu aveau voie să 
vorbească și se înțelegeau prin semne sau într-o 
limbă specială, convenţională ; erau izolaţi de partea 
femeiască a tribului, li se insuflau regulile moralei 
tribale, învățau obiceiurile şi legendele tribului. Erau 
puşi la cele mai chinuitoare încercări, care difereau 
în diversele regiuni ale Australiei : li se făceau in- 
cizii pe corp (cicatricele rămîneau pe toată viaţa), li 
se scotea printr-o lovitură un dinte din faţă, li se 
smulgea părul, li se făceau circumcizii sau erau chiar 
ținuți deasupra focului taberei. Sensul acestor încer- 

cări crude erau de a cultiva la tineret dîrzenia şi 
de a-l educa în spiritul unei supuneri necondiționate 
față de bătrîni, față de conducătorii ginții şi tribului. 

Cele mai multe nedumeriri le-a stîrnit întotdeauna 
printre cercetători obiceiul circumciziei, răspindit la 
numeroase popoare din diferite ţări şi care se mai 
păstrează în unele religii contemporane. Se dădeau 
explicaţii diferite, mergînd pînă la considerente „de 
igienă“. De fapt însă, acest obicei are o explicaţie 
simplă, dacă se ia în considerare legătura lui cu 
întregul sistem al iniţierii. Într-adevăr, unul din obiec- 
tivele lui importante constă în a imprima tempe- 
ranţa : operaţia circumciziei avea scopul de a înă- 
buşi, cel puţin temporar, pornirile sexuale la băieți. 

De aceste iniţieri se leagă forme caracteristice ale 
credințelor religioase. 

La triburile din Australia Centrală, adolescenților 
în curs de iniţiere li se prezentau ritualuri totemice 
şi li se povesteau mituri totemice sacre. Acestea sînt 
specifice fiecărui grup (gintă) totemic. Există însă şi 
credinţe ale întregului trib, legate şi ele nemijlocit 
de inițieri. Este vorba de credinţa în spiritul fondator 
și protector al. iniţierilor şi în spiritul-monstru, care 
ucide și învie tinerii în curs de iniţiere (germene al 
credinței în învierea morţilor, care s-a dezvoltat în 
religiile mult mai complexe). Aceste două rituri co- 
există uneori în credințele unuia şi aceluiași trib, 
primul fiind ezoteric (cred în el cei care au „absol- 
vit“ deja ritualurile de iniţiere, pe cînd neiniţiații 
nu știu nimic despre el și nu îndrăznesc să afle ceva 
despre el) ; cel de-al doilea este exoteric, adică în el 
trebuie să creadă tocmai neinițiaţii ; ei sînt înfrico- 
şaţi cu ajutorul lui, în timp ce iniţiaţii nu cred în 
el. S-ar putea ca aici să fie vorba de o dedublare a 
vreunei imagini mitologice mai înainte unică. Aşa 
stau lucrurile, de pildă, cu o pereche de figuri mito- 
logice la tribul kaitiş: Atnatu — spiritul ceresc, în- 
temeietorul şi patronul iniţierilor — şi înfricoşătorul 
Tuman — spirit ucigaș, cu un singur picior (celălalt 
picior îl poartă pe umăr), care ucide şi învie pe bă- 
ieţii în curs de iniţiere. Sensul credinței în ucidere 
şi înviere, insuflată neiniţiaţilor, constă în a sublinia 

pregnant trecerea iniţiaţilor la o nouă condiţie so- 
cială — în rîndul bărbaţilor maturi. Iniţiaţii însă nu 
cred în existenţa lui Tuman și știu că „glasul“ său 
lugubru care se aude din păduri şi care sperie fe- 
meile și copiii nu-i decît zgomotul produs de o scîn- 
durică învîrtită pe o sfoară. După toate probabilită- 
tile, Atnatu este un predecesor îndepărtat al chipului 
zeului tribal ceresc, iar Tuman este un germene al 
chipului spiritului răului, al diavolului. 

La triburile sud-estice, ceva mai avansate din 
punctul de vedere al dezvoltării lor sociale, se re- 
marcă figuri religioase-mitologice mai complexe, ger- 
meni ai zeităților cereşti tribale, cum ar fi, de pildă, 
Bajame la triburile din bazinul Darlingului, Dara- 
mulun la triburile de pe litoral din New South 
Walles, Nurrundere la narrinieri și Bundijil la kulini 
şi la triburile învecinate etc. Cu privire la aceste 
figuri mitologice există multe controverse în litera- 
tura ştiinţifică. Primul care a atras atenţia asupra 
lor a fost folcloristul englez Andrew Lang, creatorul 
teoriei premonoteismului, iar după el — șeful şcolii 
catolice vieneze în etnografie, pastorul W. Schmidt, 
principalul susținător al acestei teorii. Acesta din 
urmă a depus eforturi deosebite spre a dovedi că 
aceste ființe constituie o rămăşiţă a reprezentărilor 
primitive despre un Dumnezeu creator ceresc unic ; 
trăsăturile lor mitologice şi magice diferite, el le ex- 
plica prin adăugiri ulterioare. 

De fapt, aceste figuri mitologice sînt complexe. La 
ele se pot distinge diferite elemente : avem aici și 
trăsături ale totemului unei fratrii (de pildă, Bundjil 
este un vultur cu coada ascuţită), şi trăsături ale 
eroului civilizator, şi ale demiurgului, întrucît aces- 
tor fiinţe li se atribuie adesea introducerea regulilor 
matrimoniale, a normelor morale, a datinilor, iar ade- 
sea şi crearea oamenilor şi a diferitelor lucruri. Cel 
mai important element la aceste figuri mitologice şi, 
pe cit se pare, nucleul lor îl constituie însă carac- 
terul lor de spirit ocrotitor al iniţierilor. Toate aceste 
fiinţe cerești sînt, într-un fel oarecare, legate de 
ritualurile inițierilor. Ceremoniile tribale de iniţiere 
ale australienilor reprezintă o formă embrionară a 

unui cult al întregului trib, cultul zeului tribal, la 
fel cum instituţia iniţierilor este forma embrionară a 
vieţii tribale, iar tribul australian este forma embrio- 
nară a unui autentic trib dezvoltat. Baiame Bundjil, 
Nurrundere și alții asemenea lor sînt zei tribali pri- 
mitivi, 


Caracteristicile generale ale religiei 
australienilor 


Succinta caracterizare a religiei australienilor, 
arată, în primul rînd, că în ea s-au reflectat condi- 
tiile economice și sociale în care trăiesc australienii : 
sistemul lor totemist este un fel de suprastructură 
a economiei bazate pe vînat şi cules, o reflectare a 
modului de trai al comunităților vînătoreşti, cu le- 
găturile lor de rudenie de sînge (credința în provo- 
carea de nenorociri este reflectarea vrajbei inter- 
tribale). 

La australieni nu întîlnim decît în stare embrio- 
nară formele mai complexe ale religiei. Aşa sînt, de 
pildă, totemismul individual — germenele cultului 
spiritului protector individual —, embrionii șama- 
nismului, slabi embrioni ai cultului zeului tribal la 
triburile sud-estice. 

Merită atenție specificul ideilor auştralienilor cu 
privire la supranatural. La ei nu există credința în- 
tr-o lume supranaturală separată de lumea pămîn- 
tească : ființele şi obiectele supranaturale se află 
tot aici, în preajma omului. Astfel de idei sînt, în 
genere, caracteristice pentru stadiile timpurii ale 
dezvoltării religiei, cînd dedublarea lumii în natu- 
rală și supranaturală n-a atins încă o treaptă mai 
pronunţată. Cu toate acestea, la australieni există 
credința că au existat niște vremuri străvechi mito- 
logice cînd s-au săvîrșit lucruri neobișnuite, cînd oa- 
menii puteau să ajungă în cer, să se transforme în 
animale etc. | 

O particularitate caracteristică a religiei triburilor 
australiene o constituie predominanța magiei, a cre- 
dințelor magice, care există şi în totemism (credința 


82 


în interdependenţa magică dintre om şi totem), și în 
magia neagră şi sexuală, ca şi în vrăjitorie. Cît des- 
pre concepțiile animiste, credinţa în suflet şi în spi- 
rite, deși există la australieni, ele sînt foarte con- 
fuze și nu joacă un rol important în religia lor. 

În ce priveşte forma exterioară a ritualului, la 
australieni este caracteristică predominanţa dansuri- 
lor rituale şi a unor ceremonii-spectacol prilejuite de 
ritualurile totemice, de iniţiere etc. 

E cazul să menţionăm și trăsăturile pe care nu le 
găsim în religia australienilor. În primul rînd, la ei 
nu găsim ritualuri prin care să se invoce mila divini- 
tăţii : la australieni predomină formulele magice, dar 
nu există rugăciuni. Nu se practică deloc jertfele, dacă 
nu considerăm (ca Robertson Smith) drept sacrificiu 
degustarea rituală a totemului. Nu există sanctuare, 
temple, ci doar o formă embrionară a sanctuarelor : 
ascunzătorile naturale — detileuri, crăpături în 
stinci — în care se păstrează ciuringurile. Nu există 
nici sacerdoţiu ; ritualurile religioase sînt oficiate doar 
de reprezentanții grupurilor totemice, vracii-vrăjitori 
şi „făcătorii de ploaie“. 

În religia australienilor nu există cultul strămoșilor. 
Ideile despre „strămoși“ totemici mitici, care sînt fi- 
guri zooantropomorfe pur fanteziste, şi nicidecum 
strămoşi autentici, nu pot fi considerate un cult al 
strămoşilor. 

La australieni nu se întilneşte nici cultul naturii. 
Credința în însușirile supranaturale ale fenomenelor 
naturale există, dar ea nu are legătură cu cultul na- 
turii, ci cu totemismul. Se atribuie însușiri suprana- 
turale animalelor, unor plante, unor elemente ale na- 
turii moarte. Fenomenele cerești nu sînt zeificate și 
nu li se atribuie însuşiri supranaturale. E drept, există 
personificări ale fenomenelor cerești : personificarea 
Soarelui în chip de femeie, a Lunii în chip de bărbat, 
personificări ale altor citeva fenomene și mituri pri- 
vitoare la ele. Toate acestea nu au însă nici o semni- 
ficație religioasă, cu excepţia acelor cazuri izolate 
cînd Soarele apare ca totem. Cerul în ansamblu, fir- 
mamentul sînt, de asemenea, uneori personificate ; de 
pildă, cei din tribul aranda îl numesc Altira şi și-l 

imaginează în chip de om voluminos cu picioare de 
emu ; el are multe soţii şi copii. El nu are însă nici o 
contingenţă cu oamenii : nici pomeneală de vreo adc- 
rare a lui sau de vreo frică superstiţioasă faţă de el. 

Nu există sau aproape nu există mituri cosmogo- 
nice. Miturile australiene se referă la actele de eroism 
ale eroilor civilizatori, la obîrșia grupurilor totemiste, 
la peregrinările strămoşilor totemici ; există şi mituri 
de mai mică importanţă despre animale. Problemele 
originii lumii, Pămîntului, cerului nu sînt atinse în 
mitologia australienilor. 

La ei nu există nici credinţa într-o lume de dincolo. 
Australienii cred în existența sufletului, însă consi- 
deră că sufletul moare curînd după moartea trupului. 
În credinţele lor religioase, ideea de suflet nu are un 
rol însemnat. 

Particularităţile menționate ale credințelor reli- 
gioase ale australienilor pot fi considerate într-o oa- 
recare măsură tipice pentru religia orînduirii comu- 
nitare-gentilice. Din acest punct de vedere, ele pre- 
zintă un interes științific deosebit de mare. 


Situația actuală 


Credinţele şi ritualurile religioase descrise mai sus 
aparţin trecutului. Colonizarea Australiei de către en- 
glezi, care a început la sfîrşitul secolului al XVIII-lea, 
a avut drept rezultat că cea mai mare parte a tribu- 
rilor australiene au fost şterse de pe faţa pămîntului, 
iar puţinele lor rămășițe din ţinuturile nordice şi cen- 
trale ale continentului și-au pierdut aproape cultura 
originară şi credințele anterioare. Mulţi locuiesc în 
aşezări organizate de misionari, unde este strict inter- 
zisă oficierea ritualurilor păgîne. 

Unii misionari, acționînd prin metode mai subtile, 
caută să le inoculeze aborigenilor creștinismul, adap- 
tîndu-l la credinţele locale. De pildă, misionarul 
W. Chaseling, care a propovăduit creştinismul în rîn- 
durile tribului iulengor (Arnhemland), a ridicat la 
loc vizibil o cruce şi le-a spus băștinașilor miraţi că 
ea este „,Lisus-totem, cel mai important dintre toate 

totemurile“. Tot el le-a insuflat păstoriţilor săi ideea 
că Dumnezeu-tatăl creștin este tot una cu Wangarr 
al lor — o forţă magică tainică t. 

Numai în ţinuturile depărtate de așezările coloniș- 
tilor albi, acolo unde aborigenii mai duc, ca în trecut, 
o viaţă nomadă de vinători, ei mai respectă, într-o oa- 
recare măsură, vechile datini şi mai păstrează vechile 
credințe. Dar și acolo, bătrînii, văzînd că tineretul se 
ia tot mai mult după albi și neglijează obiceiurile tri- 
bului, nu mai vor să transmită tinerilor datinile sacre 
totemice și le refuză inițierea. Tot mai dese sînt ca- 
zurile cînd, odată cu moartea ultimilor bătrîni, dispar 
pentru totdeauna și credințele tribale. 


2. RELIGIA TASMANIENILOR 


Vecinii cei mai apropiaţi ai australienilor — tribu- 
rile din insula Tasmania — par a fi înrudiţi cu ei și 
ca origine. Ei au fost complet exterminați de către co- 
lonizatori încă în secolul al XIX-lea, mai înainte de 
a se fi putut începe studierea lor: ultima reprezen- 
tantă a populaţiei băştinașe din Tasmania a murit în 


Pe tasmanieni, atita timp cît au existat, nu i-a stu- 
diat nimeni în mod special ; există doar observaţii dis- 
parate strînse la un loc de către H. Ling Roth în va- 
loroasa lucrare Aborigenii Tasmaniei (1890). 

Pe cit se pare, în ce privește modul de viaţă, orîn- 
duirea economică şi socială, tasmanienii se deosebeau 
prea puţin de australieni și trăiau, la fel ca ei, în mici 
comunități vînătorești. Erau mult mai săraci, poate 
şi mai primitivi decit australienii. 

Unii observatori (Breton, Jörgensen, Widowson), 
pornind, probabil, de la o interpretare creştină a re- 
ligiei, au susținut că la tasmanieni, în genere, nu 
există nici cea mai mică idee religioasă. Şi în litera- 
tura sovietică s-a enunțat părerea că tasmanienii re- 


1 Vezi W. Chaseling. Printre nomazii Australiei de Nord, 
Moscova, 1961, p. 163—171. 

prezentau un stadiu prereligios al dezvoltării 1. Dar 
acest lucru este puţin verosimil. Informațiile noastre 
despre religia tasmanienilor sînt extrem de sărace, 
dar avem suficiente temeiuri de a presupune că la 
ei au existat credinţe religioase. 


Urme de totemism 


Contrar părerii răspîndite în literatură, se poate 
presupune că la tasmanieni au existat elemente de to- 
temism. Unii observatori au remarcat că tasmanienii 
respectau nişte interdicții alimentare care diferă de la 
caz la caz : un om se abţinea să măniînce carnea mas- 
culului de cangur, un altul — carnea femelei de can- 
gur etc. Aceasta se aseamănă cu tabuarea totemistă. 
E drept, printre interdicțiile alimentare erau și unele 
despre care cu greu s-ar putea presupune că ar fi 
avut vreo contingenţă cu totemismul. La tasmanieni 
exista, de pildă, interdicţia generală de a minca orice 
fel de peşte cu solzi ; dintre animalele marine, ei con- 
sumau numai moluştele. E greu de spus ce a putut 
provoca această prejudecată împotriva folosirii peş- 
telui ca hrană, dar nu este exclus ca ea să nu fi avut 
nici o legătură cu religia. 

Este foarte posibil să fi avut o semnificaţie tote- 
mistă și acele pietricele vopsite despre care vorbesc 
unii observatori. Tasmanienii făceau o legătură între 
aceste obiecte şi anumiţi oameni („prieteni absenţi“). 


Datini funerare 


La tasmanieni existau diferite moduri de înmor=- 
miîntare : îngroparea în pămînt, înmormîntarea în 
aer liber, cremaţiunea cadavrului și chiar a doua ìn- 
mormiîntare, cînd oasele rămase după cremaţiune 
erau înhumate și se construiau deasupra lor mici co- 
libe din joarde şi scoarță de copac. Unii purtau cu ei, 
ca mijloc magic, oase de-ale morților. 


1 Vezi V. F. Zibkoveţ. Dorelighioznaia epoha, Moscova, 
1959. 

Germeni de magie medicală 


La. tasmanieni, pe cît se pare, nu apăruseră încă 
nici un fel de vrăjitori sau şamani. Chiar magia me- 
dicală era într-o stare embrionară. Potrivit unei rela- 
tări (1842), bolnavii și muribunzii erau îngrijiţi de fe- 
mei ; specialiști tămăduitori nu existau („nimeni nu 
se pretinde mai știutor decît ceilalți în prescrierea 
şi executarea tratamentului“). Totuși, potrivit relată- 
rii lui West (1852), „existau unii care practicau tămă- 
duirea mai mult decît alții şi de aceea erau numiți 
de englezi doctori“ î. 


Spiritui nopții 

Majoritatea autorilor sînt de acord în a afirma că 
tasmanienii se temeau de spiritul nopţii (Lee, Jeffreys, 
Dove), că se temeau de întunericul nopţii (Line, West, 
Walker), credeau în spirite rele, care apar noaptea 
(Henderson) etc. Este posibil ca la originea acestei 
frici să fie teama de atacuri nocturne prin surprin- 
dere ; în orice caz, această frică este legată de niște 
reprezentări animiste. Într-o relatare a lui Davis este 
menționat numele spiritului rău al nopții — Namma. 
Robinson menţionează un alt nume al acestui spirit 
rău — Raego-Rapper, „căruia ei îi atribuie toate ne- 
norocirile lor“ 2. 


Problema credinței într-un Dumnezeu 
ceresc 


În relatările unor observatori se spune că, în afară 
de spiritul nopţii, tasmanienii credeau și într-un 
spirit al zilei. Pastorul W. Schmidt a depus mari efor- 
turi spre a face din acest spirit al zilei Dumnezeul 
ceresc suprem. Cu ajutorul unor speculații filologice 
trase de păr, el a interpretat chiar unul din numele 





: H. Ling-Roth. The Aborigines of Tasmania, 1899, ed. a 
2-a, p. 65. 
2 Op. cit., p. 55. 

unei fiinţe mitice — Tiggana-Marrabuna — ca epitet 
al Dumnezeului ceresc : Suprem — Unic — Excep- 
tional tł. Această născocire nu are nici un fel de temei. 
La tasmanieni n-a existat, bineînţeles, cultul unui 
Dumnezeu ceresc. Este însă posibil ca anumite imagini 
mitologice să fi fost legate de obiceiul iniţierii, la 
care există unele aluzii (cicatrice pe corpul tasmanie- 
nilor, ca şi existenţa unor scîndurele rotitoare pe care 
femeile nu îndrăzneau să le privească). 





1 W. Schmidt. Der Ursprung der Gotresadee, P. î. Mün- 
ster, 1912, p. 216—221. 


Capitolul al 3-lea 


RELIGIA POPOARELOR OCEANIEI 


Din punct de vedere etnografic, Oceania este un 
tinut foarte pestriț. După limbă, popoarele Oceaniei 
se împart în două grupuri inegale : triburile papuașe 
(cele mai multe locuind în Noua Guinee) și popoarele 
din familia lingvistică malaio-polineziană, care popu- 
lează cea mai mare parte a Oceaniei şi care se împart 
în melanezieni, micronezieni şi polinezieni. Nivelul 
dezvoltării sociale și culturale al acestor popoare este, 
în ansamblu, cu mult mai ridicat decît al australieni- 
lor, fără a fi însă uniform în diferitele părţi ale Ocea- 
niei. Baza economiei o constituie pretutindeni agricul- 
tura, îmbinată în mare parte cu pescuitul în cadrul 
vieţii sedentare. Examinînd orinduirea socială şi cul- 
tura popoarelor Oceaniei, se poate constata o ridicare 
a nivelului cultural de la vest la est, din Noua Guinea 
spre insulele Polineziei. La triburile papuașe, îndeo- 
sebi în partea de vest a Noii Guinee, s-a păstrat pînă 
în prezent orînduirea comunei primitive, aproape ia 
fel ca la australieni. La triburile melaneziene se con- 
stată toate stadiile descompunerii organizării comu- 
nitare gentilice. În Melanezia de Nord-Vest se men- 
țin relativ multe forme arhaice (împărţirea duală-exo- 
gamă, ginta matriarhală ş.a.). În partea de sud-est, 
procesul de descompunere a orînduirii gentilice de- 
vine tot mai evident, astfel încît pe insulele Noua Ca- 
ledonie și Fiji putem observa deja trecerea la forma 

timpurie a societății împărţite în clase și la semista- 
tele primitive. La aproape acelaşi nivel de dezvoltare 
se aflau popoarele din sud-vestul și vestul Poline- 
ziei — din Noua Zeelandă, Samoa ; în celelalte părți 
ale Polineziei, îndeosebi în Tahiti, insulele Hawaii, 
procesul descompunerii orînduirii comunitare-genti- 
lice aproape s-a încheiat. Acolo s-a statornicit o for- 
mă timpurie a orînduirii de clasă (caste) și au luat 
naștere mici state. În Micronezia s-au îmbinat într-un 
mod original formele sociale arhaice şi cele dezvol- 
tate : matriarhatul şi orînduirea de castă. 

Această inegalitate a nivelului de dezvoltare so- 
cială şi culturală s-a reflectat și în religie. Alături de 
existența unor trăsături ale credințelor religioase co- 
mune întregii Oceanii, formele lor în diversele părți 
ale Oceaniei sînt foarte diferite. Un foarte bogat mate- 
rial ilustrează concret transformarea treptată a reli- 
giei orînduirii comunitare-gentilice într-o religie a 
societății cu o împărţire incipientă în clase. Aici se 
poate vedea foarte clar cum se reflectă în credinţele 
religioase atît condiţiile producției materiale a popoa- 
relor Oceaniei, cît și viața lor socială. 


1. RELIGIA PAPUAȘILOR ŞI A 
MELANEZIENILOR 


Întrucît insulele Melaneziei, cu clima lor toridă şi 
în multe părți nesănătoasă, au devenit într-o epocă 
nu prea îndepărtată obiectul politicii de cotropire co- 
Jonială a unor state europene, studierea papuașilor şi 
melanezienilor nu a început nici ea demult, cam în a 
doua jumătate a secolului al XIX-lea. La început au 
devenit cunoscute Noua Caledonie şi insulele Fiji, 
apoi treptat şi celelalte. Marea insulă Noua Guinee 
este și astăzi însă insuficient studiată, regiunile ei in- 
terioare rămînînd aproape necunoscute. În multe in- 
sule ale Melaneziei, îndeosebi în Noua Guinee, se mai 
păstrează încă vechea cultură şi vechile credinţe. 

Cele mai primitive forme de religie se observă la 

papuași. Pînă în prezent au fost cel mai bine studiate 
credințele religioase și ritualurile insularilor din 
strîmtoarea Torres (A. Haddon și W. Rivers, 1898), ale 
triburilor mafulu (Williamson, 1910), kiwai (Gunnar 
Landtmann, 1910—1912), mariand-anim (Paul Wirz, 
începînd din 1914, și H. Nevermann, din 1933), ca şi 
ale triburilor ce locuiesc pe insulele din golful Astro- 
lab (N.N. Mikluho-Maklai, 1871—1877). Cu privire la 
multe triburi există date fragmentare, dar valoroase. 
În ultimii ani apar tot mai multe relatări despre tri- 
burile aproape necunoscute care trăiesc în regiunile 
muntoase din interiorul insulei Noua Guinee. 


Religia insularilor din strimtoarea 
Torres 


Insularii din strimtoarea Torres se află prin limbă 
şi cultură pe o treaptă intermediară între Australia și 
Melanezia (în insulele de vest se vorbesc limbi austra- 
liene, în cele de est, limbile papuașe). Baza economiei 
o constituie agricultura şi pescuitul. S-au păstrat 
urmele a două fratrii exogame, ginţile matriarhale 
s-au transformat în ginţi patriarhale. 

Credinţele religioase sînt aici foarte apropiate de 
cele ale australienilor, unele fiind însă mai evoluate. 
În grupul de insule de vest domină totemismul, pe 
cînd în cel de est nu s-au păstrat decît urme de tote- 
mism. În cea mai mare parte, totemurile sînt animale 
(31 din totalul de 36 de totemuri). Este interzisă uci- 
derea totemului propriu, făcîndu-se însă excepţii pen- 
tru broasca ţestoasă și pentru dugong (din cauza ra- 
rității cărnii ca aliment). Există ritualuri de înmulțire 
a totemurilor. Sînt interesante miturile (insula Yam) 
privitoare la doi frați eroi civilizatori, din care unul 
este peştele ciocan, iar celălalt crocodilul. Imagini ale 
lor se păstrează în interiorul unei împrejmuiri sacre, 
în jurul căreia se organizează dansuri rituale. Pe in- 
sula Mabuiag există un singur erou civilizator — 
Kwoiam, care este denumit Marele Augud (cuvîntul 
augud înseamnă totem}. Este venerat de ambele fra- 
tri. 

Sistemul iniţierii legate de vîrstă s-a schimbat aici 
într-un chip original. Partea pur religioasă, ideolo- 
gică a ritualurilor inițierii s-a dezvoltat, iar partea 
fizică s-a redus. La insularii din strimtoarea Torres, 
atît patronul fondator al datinilor de iniţiere, cît și 
spiritul ucigaș, care, chipurile, ucide și reinvie pe ti- 
neri, sînt cunoscuţi atît de iniţiaţi, cit și de neinițiați, 
dar sub nume diferite : patronul iniţierii este denumit 
de inițiați Bomai (şi întregul sistem al iniţierii este 
descris ca cultul lui Bomai), în timp ce neiniţiaţii îl 
numesc Malu ; pe de altă parte, iniţiaţii denumesc 
spiritul ucigaș Ib, iar neiniţiaţii — Magur. . 

Executanţii dansurilor rituale ce se execută în faţa 
celor supuși iniţierii poartă mască. Ei reprezintă spi- 
ritele rele, îndeosebi pe Magur ; se crede că acesta pe- 
Gepseşte pe cei ce divulgă secretul ritualurilor de ini- 
tiere. 


Religia marind-animilor 


Forme asemănătoare de credințe religioase şi ritua- 
luri sînt descrise foarte amănunțit de Paul Wirz la 
grupul de triburi din sud-vestul insulei Noua Guinee 
— triburile marind-anim (tugeri). | 

Marind-animii au multe asemănări cu australienii. 
Ei nu sînt încă complet sedentari. Ei pot fi denumiți 
numai cu anumită îngăduinţă agricultori ; se hrănesc 
in special cu palmierul sălbatic sago. Oriînduirea so- 
cială a marind-animilor se aseamănă mult cu orîndui- 
rea socială a triburilor din Australia Centrală. 

În domeniul religiei se constată aceeaşi asemănare. 
Forma dominantă o constituie totemismul. Marind- 
animii se împart în ginţi separate, fiecare din ele cre- 
zind că se trage din străbunul totemic Dema. Ritua- 
lurile religioase oficiate de către marind-animi se. 
reduc în mare măsură la reproducerea spectaculară 
a unor fapte ale strămoșului totemic Dema. 

În afară de aceasta, mai există la marind-animi un 
foarte interesant cult maio, care constituie o modifi- 
care a ritualurilor inițierii cunoscute la triburile aus- 
traliene. Este un cult secret, la care iau parte numai 

iniţiaţii. Spre deosebire de australieni, în acest cult 
nu sînt iniţiate toate persoanele care au atins o anu- 
mită vîrstă. Potrivit calculelor lui Paul Wirz, aproxi- 
mativ jumătate din populaţie ia parte la cultul maio. 


Religia altor triburi papuașe 


La alte triburi papuaşe se observă importante de- 
vieri de la acest tip. Un element comun tuturor cre- 
dințelor religioase ale papuașilor îl constituie credinţa 
în diferite feluri de magie, magia neagră, magia cas- 
nică, magia tămăduitoare. 

Fărimițarea lingvistică a populaţiei papuaşe din 
Noua Guinee atinge un asemenea grad, încît uneori 
două sate învecinate nu înţeleg unul limba celuilalt. 
Această răzleţire şi-a găsit reflectarea în magia nea- 
gră, care, chipurile, este cauza tuturor nenorocirilor 
şi a morții. 

N.N. Mikluho-Maklai constata că papuaşii se tem 
foarte mult de aşa-numitul Onim, acesta fiind privit 
drept cauza bolilor inexplicabile sau a morții; se 
consideră că vina nenorocirilor o poartă locuitorii 
unuia din satele dușmane. 

Este foarte puternică credinţa în magia agricolă. 
Aici joacă un mare rol femeile, iar unele ritualuri par 
a avea destinația de a transfera pămîntului puterea 
sexuală a femeii. 

Un rol important îl ocupă în religia triburilor pa- 
puașe cultul strămoşilor şi cultul craniilor, legat de 
acesta. De pildă, la populaţia din regiunea Porte- 
Dorée (în nord-estul insulei Noua Guinee) există aşa- 
numitele korwar (sculpturi în lemn înfăţişînd stră- 
moşi), încoronate cu cranii adevărate. 


Religia melanezienilor 


Credinţele religioase ale melanezienilor au fost 
descrise de o întreagă serie de observatori şi cerce- 
tători, mai ales la sfîrşitul secolului al XIX-lea şi 
începutul secolului al XX-lea. 

Melanezienii de vest, care locuiesc în Noua Guinee, 
se deosebesc foarte puţin de papuașşi din punctul de 
vedere al nivelului dezvoltării sociale; de aceea, 
şi credinţele lor religioase sînt asemănătoare. În 
Melanezia Centrală şi în Melanezia Orientală însă 
găsim forme mai tirzii de dezvoltare a orînduirii so- 
ciale și, prin urmare, a religiei. 

Baza economică a populaţiei insulelor melaneziene 
este — ca şi la papuași — agricultura primitivă. 
Datorită condiţiilor geografice, diminuării rolului 
vînatului şi creșterii rolului pescuitului, diferențierii 
mai accentuate a condiţiilor economice între regiunile 
interioare şi cele de litoral ale insulelor, nivelul 
general de dezvoltare a forțelor de producţie este ia 
melanezieni mai ridicat. La ei a luat o mai mare 
amploare schimbul intercomunitar și cel intern, ceea 
ce a dus la o mai mare complexitate a formelor de 
relaţii sociale şi la o destul de puternică diferenţiere 
în sînul comunităților melaneziene, îndeosebi în 
Melanezia de Sud și Orientală. În arhipelagul Bis- 
marck, în insulele Solomon şi Noile Hebride se mai 
păstrează încă comunităţi gentilice matriarhale. În 
Melanezia de Sud însă, ele aproape s-au destrămat. 
Insularii din partea sudică a Noilor Hebride, din Noua 
Caledonie şi insulele Fiji au trecut la patriarhat. 
Aproape pretutindeni s-a diferențiat o pătură de 
membri bogaţi ai obştei, care adesea ţin în stare de 
dependență pe rudele lor și pe membrii săraci ai 
comunității. Tot ei sînt aceia care dictează și în 
asociaţiile secrete masculine, care sînt în mare măsură 
îndreptate împotriva părţii feminine a populaţiei. În 
Noua Caledonie și în insulele Fiji s-au format diverse 
pături sociale : conducători, simpli membri ai obștei, 
agricultori dependenţi și sclavi. 

Acest nivel de dezvoltare relativ ridicat s-a reflec- 
tat și în domeniul religiei. 


Vrăjitori, șamani etc. 


În concordanţă cu orînduirea socială mai complexă 
a melanezienilor, la ei au apărut în domeniul cultului 

profesioniști, ca : vrăjitori de diferite specialităţi, 
ghicitori, invocatori de spirite etc. De pildă, în insu- 
lele Trobriand existau vrăjitori specialiști în magia 
agricolă, vrăjitori care dirijau construcţia bărcilor şi 
vrăjitori călăi, cărora conducătorul le dădea sarcina 
executării condamnărilor la moarte (care se înfăp- 
tuiau ca niște ritualuri magice) etc. În sudul şi sud- 
estul Melaneziei, unde nivelul dezvoltării sociale este 
mai ridicat, existau vrăjitori-preoţi ereditari, apro- 
piaţi de conducători ; în Noua Caledonie ei se nu- 
meau takate, în Fiji — mbete. 


Magia 


Conţinutul ideologic al religiei populației din 
Melanezia Centrală, de Vest și de Sud-Est se carac- 
terizează, în primul rînd, printr-o puternică dezvol- 
tare a magiei. 

Credinţa în magia neagră apare la melanezieni nu 
numai pe baza disensiunilor intertribale, ci şi datorită 
diferenţierilor interne, fapt pe care-l dovedește apa- 
riția vrăjitorilor specializaţi în provocarea de rele. 
Magia tămăduitoare, strîns legată de medicina popu- 
ară, se află, de asemenea, în mîna profesioniştilor. 
Magia de război însă este concentrată îndeobște în 
mîinile conducătorilor militari. 

Deosebit de interesante şi diverse sînt formele 
magiei gospodărești. Se recurge la ea numai în acele 
sfere de activitate gospodărească în care succesul de- 
pinde în mare măsură de circumstanțe întîmplătoare 
și în care omul nu poate conta în întregime pe for- 
tele sale. În această privinţă sînt interesante observa- 
tiile făcute de Br. Malinowski în insulele Trobriand. 
Se constată că în agricultură magia este folosită la 
sădirea plantelor cu tuberculi, cultură delicată, dar 
nu este practicată la sădirea pomilor, care dau o 
cultură stabilă. În piscicultură, magia este practicată 
la pescuitul rechinilor și al unor pești care ar putea 
pune în primejdie viața omului ; la pescuitul peştilor 
mărunți, care nu prezintă nici un pericol, magia e 
considerată de prisos. Construirea bărcilor este întot- 

deauna însoțită de ritualuri magice, dar nu și în 
construcția de case. La confecționarea de obiecte 
sculptate din lemn de esenţă tare, care cere o măies- 
trie deosebită, practicarea magiei e considerată ne- 
cesară, în timp ce la sculptura în lemn obișnuit, acce- 
sibilă tuturor, nu se face niciodată apel la magiel. 
Toate acestea constituie o dovadă în plus că concep- 
tiile magice iau naștere atunci cînd omul nu are 
încredere în forțele sale proprii, se simte la discreţia 
forțelor naturii sau atunci cînd atribuie altuia apti- 
tudini pe care el nu le are. 


Mana 


Practica magiei este legată la melanezieni de 
credința într-o forță tainică impersonală — mana. 
Această reprezentare, larg răspîndită la popoarele 
Oceaniei, a devenit de la un timp binecunoscută oa- 
menilor de ştiinţă din toate ţările şi există despre ea 
o întreagă literatură. 

Primul care a făcut cunoscută credinţa melane- 
zienilor în mana a fost misionarul etnograf R. Cod- 
rington într-o scrisoare adresată lui Max Muller în 
anul 1878. În această scrisoare el spunea : „Religia 
melanezienilor — în sens de credințe — constă în 
convingerea că pretutindeni acţionează o forţă supra- 
naturală care ţine de domeniul invizibilului ; în sens 
practic, ea constă în folosirea unor mijloace de atra- 
gere a acestei forțe de partea celor ce o solicită... 
Există credinţa într-o forţă care se deosebeşte de forţa 
fizică și acţionează pe cele mai diverse căi, atit spre 
bine, cît şi spre rău ; a o stăpîni sau a o dirija con- 
stituie cel mai mare avantaj“ ê. 

Mana este considerată ca aparținînd oamenilor 
care au succes în viață. Dacă omul a atins o treaptă 
înaltă în asociaţia bărbaţilor, dacă a obţinut un grad 
de conducător, dacă are succes în viaţă, dacă este un 


1 Br. Malinowski. Myth in primitive psychology, Londra, 


1926, p. 107—110. 
2 R, Codrington. The Melanesians, Oxford, 1891, p. 118. 

ostaş viteaz, un meseriaș priceput, dacă obţine o 
recoltă bogată; înseamnă că are multă mana. 

Mana poate să aparţină și unor obiecte. Dacă piatra 
magică îngropată în pămînt asigură o recoltă bună, 
înseamnă că ea posedă mana. Ea se poate transfera 
și altor obiecte. Proprietarul pietrei care posedă o 
mană puternică o dă spre folosire tovarăşilor săi de 
trib pentru ca aceștia să ţină în apropierea ei alte 
pietre, iar acestea să obţină şi ele mana. Această 
forță posedă deci însuşirea fizică a îluidităţii. 

Din punct de vedere materialist, sursa credinţei 
în mana o constituie nu credinţa în spirite și nu o 
reprezentare abstractă spre o forță impersonală, ci 
anumite condiţii sociale. Diferenţierea internă a co- 
munității, apariţia în sînul ei a unor oameni privile- 
giaţi într-o anumită privinţă — căpetenii, vrăjitori, 
membri ai asociaţiilor secrete, precum şi meșteri is- 
cusiți, meseriași etc. — creează o idee confuză 'des- 
pre o anumită superioritate socială a acestora, care 
se întruchipează într-o formă religioasă, adică în 
ideea unei forţe tainice pe care ar poseda-o acești 
oameni care se disting în sînul comunităţii. Este 
drept că melanezienii cred că mana provine în spe- 
cial de la spirite, dar chiar şi credințele privitoare la 
spirite sînt generate într-o măsură de aceleași dife- 
renţieri sociale. 

Despre concepţii religioase asemănătoare ne rela- 
tează F. Speiser, care a cercetat insulele Noile He- 


bride. 


Credințe animiste 


Concepția privitoare la mana este legată la melane- 
zieni de credinţele 'animiste, avînd o sursă comună 
cu acestea. În Melanezia, credințele animiste sînt, în 
general, foarte dezvoltate, deşi nu sînt pretutindeni 
aceleaşi. 

În Melanezia de Nord-Vest, unde s-au păstrat în- 
tr-o oarecare măsură formele arhaice de viață, ani- 
mismul este încă slab dezvoltat. De pildă, în insulele 

Trobriand, concepţiile despre spirite nu ocupă un 
loc important în credințele religioase. Br. Malinowski 
spune că locuitorii din Trobriand se tem de magie, 
de vrăjitori şi de vrăjitoare, dar nu şi de spirite. 
În Melanezia Centrală însă, animismul, probabil din 
cauza nivelului social mai ridicat, a atins o treaptă 
mai înaltă de dezvoltare. În arhipelagul Bismarck, 
în insulele Solomon şi în Noile Hebride, credinţele 
privitoare la spirite joacă un rol esenţial în religie. 

Melanezienii deosebesc destul de precis două cate- 
gorii de spirite : spiritele morților şi spiritele naturii. 
Această deosebire este subliniată în mod special în 
lucrarea lui R. Codrington. El a scris că, în Melane- 
zia de Sud, în insulele Noile Hebride şi Banks, rolul 
predominant îl au spiritele naturii — vui, spirite le- 
gate de anumite localităţi, care s-au cuibărit în 
strîmtori, în munţi, în mare ; melanezienii nu au cre- 
dinţa că aceste spirite ar fi fost cîndva oameni. Pa- 
ralel cu aceasta, există concepţia despre spiritele 
morţilor — tamate —, cărora li se acordă mai puţină 
atenţie. În insulele Solomon şi ale arhipelagului Bis- 
marck, dimpotrivă, stau pe primul plan, potrivit 
datelor furnizate de Codrington, spiritele morţilor, pe 
cînd cele ale naturii se situează doar pe al doilea 
plan 2. Este drept că această afirmaţie a lui Codring- 
ton este contestată de alți cercetători, ca, de pildă, 
F. Speiser, care demonstrează convingător că şi în 
Noile Hebride spiritele morţilor, și îndeosebi spiritele 
strămoşilor, sînt cinstite mult mai mult decît spiritele 
naturii 3. 


Cultul strămoșilor 


Cultul strămoşilor domină aproape pretutindeni, 
cu excepția cîtorva insule din nord-vestul Melane- 


ziei (insulele Trobriand). În cinstea strămoşilor ve- 


1 Br. Malinowski. Argonauts of the Western Pacific, Lon- 
dra, 1922, p. 72. 

2 R. Codrington, op cit., p. 121—123. 

3 F, Speiser. Ethonographische Materialien aus den Neuen 
Hebriden und den Banks-Inseln, Berlin, 1923, p. 353—358. 

neraţi se confecţionează sculpturi cu chip de om, la 
care se alipese uneori chiar craniile strămoşilor. Cra- 
niile se păstrează în sanctuare speciale, ale bărbaţilor. 

Cultul strămoșilor este deosebit de dezvoltat în 
Melanezia de Sud (în Noile Hebride și în Noua Ca- 
ledonie). Acest cult a fost bine studiat (în insulele 
Malekula şi cele învecinate) de către etnograful en- 
glez Layard. 


Rădăcinile animismului 


Una din rădăcinile credințelor animiste ale me- 
lanezienilor este organizarea tribală şi cultul stră- 
moşilor legat de aceasta. E locul să arătăm că Me- 
lanezia este unica regiune de pe glob unde s-a for- 
mat pe o treaptă atît de timpurie de dezvoltare un 
autentic cult al strămoșilor, propriu, în genere, sta- 
diilor istorice mai tîrzii. Cauza acestei neobișnuit de 
timpurii apariţii a cultului strămoşilor constă, pro- 
babil, în faptul că la papuași şi melanezieni s-a con- 
turat devreme trecerea de la matriarhat la patriarhat. 


Cultul conducătorilor 


O bază nu mai puţin importantă a credințelor ani- 
miste la melanezieni o constituie cultul conducăto- 
rilor. Conducătorii sînt persoane care se bucură de o 
situație socială proeminentă şi care sînt învestite cu 
putere. Ei sînt cei care, potrivit credințelor melane- 
zienilor, posedă o mare şi puternică mană (ideea de 
mana servește drept o consacrare religioasă a puterii 
conducătorului). Pe de altă parte, conducătorul s-ar 
afla în comuniune cu mari și puternice spirite. Spi- 
ritele conducătorilor decedați devin şi ele obiecte de 
venerație. Spiritele oamenilor simpli, de rînd, nu se 
bucură de nici o venerare, nu există nici un cult al 
lor. 

Asociaţiile secrete 


Credinţele animiste își au sursa şi în asociaţiile se- 
crete masculine. Asociaţiile secrete nu sînt răspîndite 
pretutindeni în Melanezia. În Melanezia Occidentală, 
ele nu există sau se află în germene. 

În Melanezia Centrală însă, asociaţiile secrete au 
căpătat o formă foarte tipică. În arhipelagul Bis- 
marck, e vorba, în primul rînd, de ingiet, asociaţii 
secrete vrăjitorești, care practică unele forme de 
magie neagră şi tămăduitoare. De credinţele pur ani- 
miste este legată în mod deosebit asociaţia Duk-duk 
(cuvîntul „duka“, de la care vine această denumire, 
înseamnă spiritul celui mort). 

Membrii asociaţiei, care apar în costume şi măști 
menite să inspire groază, înfățișează spiritele şi sperie 
pe neiniţiați, luîndu-le „bani“ (șiraguri de scoici) şi 
alte obiecte de valoare. Reprezentaţiile organizate de 
Duk-duk au loc o dată pe an și durează aproape o 
lună, după care măștile sînt distruse, considerîndu-se 
că „Duk-duk a murit“. În fruntea asociaţiei se află 
tubuan-ul. Rolul acestuia îl deține cea mai bogată și 
mai influentă persoană din trib, care îl foloseşte în 
mod despotic și interesat. Tubuan este considerat spi- 
ritul sexului feminin, care nu moare niciodată și 
naşte în fiecare an alţi Duk-duk. 

În insulele Solomon, sistemul asociaţiilor masculine 
secrete este slab studiat; în partea sudică a acestui 
arhipelag nu există, pare-se, asociaţii secrete. În 
schimb, în insulele Banks și în Noile Hebride de 
Nord există un sistem complex şi dezvoltat de aso- 
ciații masculine. 

Pe de o parte, există asociaţii masculine Sukve 
„săteşti“, adică asociaţii deschise, care constituie in- 
stituții obștești importante. (Cu concepţiile religioase, 
ele au doar o legătură indirectă : cei care fac parte 
din păturile superioare ale asociaţiei Sukve sînt con- 
sideraţi ca posedînd o mana deosebit de puternică.) 
Pe de altă parte, există și asociaţii secrete magico- 
religioase speciale — tamate (cuvînt care înseamnă 
decedat, spiritul celui decedat). Membrii asociaţiei, 
cînd își pun măști înfricoşătoare, reprezintă tocmai 

100 g 


spiritele celor decedâţi. Una din funcţiile importante 
ale acestor asociaţii este paza proprietăţii membrilor 
ei : fiecare din asociațiile tamate are însemne spe- 
ciale, cu ajutorul cărora membrii ei pot supune unui 
tabu lucrurile ce le aparţin, pomii fructiferi etc. 

În cea mai sudică insulă a Melaneziei, Noua Cale- 
donie, nu există asociații masculine secrete, dar 
există rămășițe ale lor sub forma folosirii unor măști 
îniricoșătoare la ritualuri și sărbători. Denumirea 
acestor măști — dangat — este vădit înrudită cu 
cuvintul tamate. 


Mitologia 


Mitologia melanezienilor este foarte primitivă. 
Există multe mituri care explică anumite fenomene 
ale naturii, datini etc. Ele nu au însă vreo legătură 
cu miturile privitoare la cult, strîns legate de ritua- 
lurile magice şi pe care le justifică oarecum (aceste 
mituri au fost studiate de Br. Malinowski în insulele 
Trobriand). Sînt larg răspîndite miturile privitoare la 
eroii civilizatori, care sint cel mai des reprezentați 
ca doi frați gemeni, unul deştept, iar celălalt prost: 
unul creează, celălalt strică. 


Totemismul 


Rămășițe ale totemismului s-au păstrat în Mela- 
nezia aproape pretutindeni, deși cu importante de- 
vieri de la forma lui clasică. Grupurile tribale poartă 
adesea nume totemiste, pe alocuri se păstrează tabu- 
area totemistă, credința într-o legătură a totemismu- 
lui cu străbunii tribului etc. În insulele Noile Hebride 
și Banks există ceva în genul unui totemism indi- 
vidual, adică credinţa într-o legătură tainică a omului 
cu un obiect oarecare. 

În insulele Fiji, unde orînduirea socială este mai 
complexă, se observă o dezvoltare originală a tote- 
mismului : unitatea totemică o constituie aici nu 
ginta, ci tribul, iar totemul este o divinitate tribală, 

Caracteristicile generale ale religiei 
melanezienilor 


Caracteristicile generale ale religiei în diferitele 
regiuni ale Melaneziei sînt : o magie dezvoltată, ani- 
mismului și credinţa într-o forță impersonală — 
mana. Paralel cu aceste trăsături comune se pot con- 
stata stadii succesive de dezvoltare a religiei, ca re- 
flectare a etapelor dezvoltării istorice. Direcţia acestei 
dezvoltări merge din Melanezia de Nord-Vest spre 
Melanezia de Sud-Est. 

Melanezienii nu au încă o reprezentare a divi- 
nității supreme ; ei cred în multe spirite, dar nu au 
nici un zeu. Nu au nici mituri cosmogonice, deși se 
întîlnesc aici multe mituri cu privire la un erou ci- 
vilizator. 

Formele cultului au încă un caracter neorganizat. 
Preoţimea ca grup social deosebit, ereditar nu există, 
deşi sînt vrăjitori şi şamani profesioniști. Există un 
început de sanctuare, în special case ale bărbaţilor, 
care servesc pentru oficierea ritualurilor asociații- 
lor secrete. 


2. RELIGIA POLINEZIENILOR 


Condiţiile materiale. Orinduirea socială 


Polinezia, care se învecinează cu Melanezia, con- 
stituie şi o continuare culturală a acesteia. Există 
regiuni intermediare în care elementele civilizaţiei 
melaneziene se amestecă cu cele polineziene. O ast- 
fel de regiune intermediară este arhipelagul Fiji. 
Baza economiei polinezienilor, ca și a melanezieni- 
lor, au constituit-o agricultura primitivă şi pes- 
cuitul. În insulele mici şi sărăcăcioase ale Polineziei, 
oamenii erau nevoiți să depună mult mai multă 
muncă pentru a-și cîştiga existența. Producţia meş- 
teșugărească a atins un înalt grad de dezvoltare. 
Aristocraţia tribală căuta să pună mîna pe puţinele 

terenuri agricole şi astfel a apărut clasa proprieta- 
rilor. Din această cauză, nivelul general al dezvol- 
tării sociale a polinezienilor a fost mai ridicat decit 
al melanezienilor. În Polinezia nu s-au păstrat decit 
rămășițe ale relaţiilor tribale, sub forma de mari fa- 
milii patriarhale. 

În aproape toate insulele polineziene exista o pro- 
nunţată stratificare în stări sociale sau în caste. Fă- 
cînd abstracţie de diferențele locale, constatăm ur- 
mătoarele grupuri de bază : 

Casta dominantă o constituiau conducătorii — 
arikii (arii, alii, cum erau denumiți în diferitele ar- 
hipelaguri). Aceasta era aristocrația ereditară, care 
deținea puterea — formă inițială de organizare a 
clasei dominante. Un loc intermediar îl ocupa casta 
aristocrației funciare și gentilice, care se numea 
rangatira (raatira, ratirra). Şi mai jos era situată 
casta semidependenţilor şi dependenţilor, sau semi- 
sclavilor. În unele insule, sclavii nu erau incluşi în 
sistemul castelor, fiind situaţi oarecum în afara so- 
cietății. 

Împărțirea strictă în. caste — forma timpurie de 
diferențiere de clasă — își găsea expresia în faptul 
că între membrii diferitelor caste căsătoriile erau 
aproape interzise. 

Această orînduire socială, mai dezvoltată decît la 
melanezieni, s-a reflectat şi în religie. Aici întîlnim 
alte forme, mai complexe în raport cu acelea care 
caracterizează religia melanezienilor, 

Spre deosebire de cea melaneziană, religia poline- 
ziană aparține trecutului. Datorită intensei coloni- 
zări europene şi americane în secolul al XIX-lea, în 
prezent, aproape în toate arhipelagurile Polineziei 
cultura originală s-a dezagregat, iar pe alocuri a dis- 
părut complet. Vechile credințe ale insularilor s-au 
păstrat doar în puţine locuri, mai mult în amintirea 
bătrînilor. În majoritatea cazurilor, ele au fost eli- 
minate de creștinismul propovăduit de către misio- 
nari şi uitate complet ; dealtfel, și populaţia s-a re- 
dus numeric foarte mult în unele locuri (ca, de 
pildă, în Hawaii, insulele Marchize, Insula Paștelui, 
Noua Zeelandă). 

Izvoare 


De aceea, și sursele de studiere a religiei poline- 
zienilor sînt altele. Ele sînt, în majoritatea cazurilor, 
vechi descrieri care se referă la sfîrşitul secolului al 
XVIII-lea și prima jumătate a secolului al XIX-lea, 
ca, de pildă, materialele expedițiilor lui L. A. 
Bougainville, James Cook, J. F. Lapérouse, I. F. Li- 
sianski, J. F. Krusenstern, O. E. Kotzebue, J. Du- 
mont d'Urville etc. sau însemnările unor europeni 
care, de voie-de nevoie, au locuit timp îndelungat 
în mijlocul insularilor. Sînt deosebit de interesante 
comunicările făcute de Wiliam Mariner cu privire 
la insulele Tonga, ale lui George Grey cu privire la 
Noua Zeelandă, precum şi observațiile misionarilor 
Ellis, Orsmond, Stair şi alții. Cercetările pur știin- 
țifice ale specialiștilor au apărut mai tîrziu, spre 
sfîrşitul secolului al XIX-lea, cînd multe din credin- 
tele locale erau deja uitate. 


Cultul conducătorilor 


Adînca diferențiere socială a polinezienilor s-a re- 
flectat, în primul rînd, în foarte accentuata sanctifi- 
care a puterii conducătorilor, care au devenit obiectul 
unui cult religios. Cultul conducătorilor, concepția că 
ei sînt ființe sfinte constituie cea mai de seamă tră- 
sătură caracteristică a religiei polinezienilor. Consi- 
derarea conducătorilor în. viață ca semizei, ființe sa- 
cre s-a manifestat îndeosebi în diverse datine și in- 
tendicții. 

În unele insule, sanctificarea puterii şefilor și-a 
găsit expresia și în faptul că şeful cumula în per- 
soana sa și funcţia de preot. Astfel, la maori (Noua 
Zeelandă), conducătorii, arikii, erau concomitent ofi- 
cianţii celor mai sacre ceremonii. 

În unele insule ale Polineziei, spiritul şefului de- 
cedat devenea obiectul unui adevărat cult, el fiind 
considerat divinitate, deși de categoria a doua. 

Aceasta era situația în Noua Zeelandă, în Tonga. 
Locurile unde erau înmormîntaţi conducătorii deve- 
neau, de obicei, sanctuare. 

Alături de şefii veneraţi se aflau preoţii. Meto- 
dele de acţiune ale preoţilor erau diferite. Ele con- 
stau atît în aducerea de jertfe, cît şi în rugăciuni. 
Preoţii neoficiali taura foloseau şi metodele mai ar- 
haice ale șamanilor. De pildă, în insulele Tonga, po- 
trivit observaţiilor lui Mariner, preotul, mai înainte 
de a da răspuns la o întrebare oarecare sau de a pro- 
nunţa verdictul său, cădea în stare de extaz. Se con- 
sidera că în acest timp divinitatea se sălășluieşte în el. 


Cultul, aducerea de jertfe 


Ritualul dominant al cultului era aducerea de 
jertfe. Se aduceau ca jertfe fructe, găini, porci, câini. 
Se uzitau şi jerife umane. Unii cercetători considerau 
că jertfele umane au existat în trecut la toţi poline- 
zienii, însă acest lucru nu este dovedit. Ele sînt cu- 
noscute numai în puţine locuri. James Cook a obser- 
vat personal în insula Tahiti în anul 1777 asemenea 
sacrificii, însoţite de un ceremonial complex. Jertfele 
erau de obicei oameni săraci sau sclavi. Jertfa era 
mai întîi ucisă, după care era adusă în sanctuar, unde 
se oficiau ceremoniile. 


Sanctuarul 


Un element esenţial în practica religioasă a poli- 
nezienilor îl constituie existenţa anumitor sanctuare. 
Si la polinezieni au existat rămășițe ale caselor bär- 
baţilor, însă ca locuri sacre de  oticiere a cultului 
serveau locurile de înmormîntare a căpeteniilor sau 
aristocraților — morai (morae,. malae). Acolo se să- 
vîrșeau diverse ritualuri, se aduceau jertfe, se așe- 
zau chipurile zeităților. Adevărate temple, fără le- 
gătură cu locurile de înmormîntare, n-au existat. 

Mana 


Concepţia forței supranaturale mana era la poli- 
nezieni mai cuprinzătoare decit la melanezieni şi 
avea un conţinut social mult mai pronunţat. Mana 
era o forță specială sau o aptitudine proprie anumitor 
oameni sau grupuri de oameni. Cea mai puternică era 
mana căpeteniei, care conferea persoanei sale un 
anumit caracter sacru şi inviolabilitate. Păzindu-și cu 
grijă mana, conducătorul trebuia să se ferească de 
orice ar fi putut să o micşoreze. Înfrîngerea în luptă, 
laşitatea, insuficienta cruzime puteau duce la pier- 
derea manei de către șef. Exista o mană specială a 
preotului, o mană a soldatului, o mană a meșteşu- 
garului etc. Fiecare trib (de pildă, în Noua Zeelandă) 
avea mana sa, care se păstra atita timp cît tribul ră- 
mînea puternic şi independent. Numai sclavii erau 
lipsiţi de mană. 


Tabu 


De credinţa în. mana era legată şi ideea de tabu. 
Cuvîntul tabu (tapu, kapu) este de origine poline- 
ziană ; el a fost adus din Oceania prima oară de 
James Cook. Sistemul tabu şi-a găsit cea mai de- 
plină expresie în Polinezia. Existau tabu-uri în le- 
gătură cu alimentaţia, cu ocupațiile gospodărești, cu 
războiul, cu ritualurile funerare etc. Cea mai impor- 
tantă concentrare a sistemului tabu era persoana şe- 
fului şi sfera lui de putere. Însuşi șeful era tabu pen- 
tru cei din preajma lui. Deosebit de sacre şi supuse 
tabuării erau considerate capul şefului şi cingătoarea 
sa. Tot ce avea contingență cu șeful devenea tabu : 
mîncarea sa, locuinţa sa, veșmintele ete. Dacă întim- 
plător, șeful atingea un lucru străin, acesta devenea 
tabu chiar pentru proprietarul lui. Dacă şeful intra 
în coliba cuiva, stăpînii nu mai puteau locui în ea. 
Căpetenia insulei Tahiti avea hamali speciali care 
îl purtau pe umerii lor cînd voia să iasă din reședința 
sa; pentru ca să nu calce cu piciorul pe pămînt, 
căci altfel şi pămîntul de sub picioarele sale ar îi de- 


106 


venit tabu pentru supușii săi. De regulă, şeful pu- 
tea în mod arbitrar să pună tabu permanent sau vre- 
melnic, pe orice. 

Încălearea tabu-ului era în unele cazuri pedepsită 
de conducătorul însuși, iar în alte cazuri se consi- 
dera că infracforul va fi lovit de o pedeapsă supra- 
naturală. Insularii superstiţioşi erau convinși că cel 
ce a încălcat tabu-ul în privinţa căpeteniei va trebui 
inevitabil să moară, chiar dacă încălcarea a fost in- 
voluntară. 

Sistemul tabu se întîlnește şi la melanezieni, avînd 
precum am văzut un sens social destul de precis, în- 
trucît el servește ca mijloc de pază a proprietăţii, în 
special la asociaţiile de bărbaţi. În Polinezia, tabuarea 
a jucat, de asemenea, rolul de paznic al proprietăţii, 
îndeplinind în plus și o altă funcţie, mai largă, de 
instrument politic în mîna șefilor. 

Sistemul tabu-ului era atît de împovărător pentru 
masele largi, încît acest lucru nu a putut rămîne ne- 
observat nici pentru cercetătorii burghezi. Foarte just 
scria F. Ratzel, examinînd conținutul tabu-ului: 
„Labu-ul a pătruns în viaţa claselor de jos ale popo- 
rului într-un mod atît de deprimant, încît el a de- 
venit o opresiune generală, pe care preoţii și șefii au 
izbutit s-o folosească în scopuri politice“ £, 


Concepţiile despre lumea de apoi 


Aproape pretutindeni exista credinţa că după 
moarte sufletele căpeteniilor au o soartă diferită de 
a sufletelor membrilor de rînd ai obștei. Cei dintii 
ajung într-o ţară fericită, sau undeva într-o insulă 
îndepărtată din apus, sau în cer, în timp ce sufle- 
tele oamenilor de rînd ajung într-un loc întunecos 
(po), sub pămînt. Deosebit de puternic s-a reflectat 
diferențierea socială în credințele privitoare la lu- 
mea de apoi la tonganieni : după părerea lor, numai 
sufletele notabililor şi ale șefilor continuă să trăiască 








1 F. Ratzel. Etnografia, vol. I, Skt. Petersburg, 1900, p. 281. 

după moarte, pe cînd sufletele oamenilor de rînd 
(tua) pier de îndată. 

Adesea, sufletele căpeteniilor erau transformate 
“în adevărate divinităţi. 

Inegalitatea socială s-a reflectat puternic și în ri- 
tualul funerar. Şefii şi notabilii erau înmormintaţi 
cu ritualuri foarte complicate, pe cînd oamenii de 
rînd, fără ele. Chiar şi modurile de înmormiîntare 
erau diferite. De pildă, în Samoa, Tonga, insulele 
Marchize, trupurile șefilor erau îmbălsămate şi de- 
puse în cavouri speciale ; corpurile membrilor de rînd 
ai obștei însă erau îngropate în pămînt sau depuse 
pe un eșafodaj de scînduri, pe vreun trunchi de copac, 
sau lăsate într-o barcă în voia valurilor. 


Zeii 

Întruchiparea forţelor supranaturale a atins la po- 
linezieni un nivel mai înalt decît la melanezieni. În 
afară de credinţa în diferite spirite ale naturii şi în 
spiritele morților, ei și-au alcătuit un complicat pan- 
teon. Panteonul zeilor polinezieni este foarte vast, 
între ei existînd relaţii ierarhice complexe. Majori- 
tatea zeilor au legătură cu fenomenele naturii și cu 
diversele activități umane. Dintre zei se reliefează 
unele figuri mai importante. Este foarte semnifica- 
tiv faptul că numele zeilor importanţi sînt aceleași 
în majoritatea arhipelagurilor Polineziei. Te Rangi 
Hiroa, cel mai bun cunoscător al culturii polineziene, 
explică această identitate susținînd că bazele concep- 
ţiei polineziene cu privire la zei și ale mitologiei ge- 
nerale polineziene s-au format încă în vechime, în 
primul mileniu al erei noastre, într-un centru din 
care ulterior străbunii polinezienilor s-au răspîndit 
în diferite insule : în arhipelagul Tahiti, în insula 
Raiatea (legendara Hawaiki). Dar, cu toată asemă- 
narea de nume, personalitățile zeilor și miturile le- 
gate de ei sînt adesea deosebite în diversele arhipe- 
laguri ; pe cît se pare, ele au continuat să evolueze 
după migrare în fiecare loc în mod independent. 

Cel mai interesant dintre zeii comuni întregii Poli- 
nezii este Tangaroa (Tagaroa, Tangaloa sau Kanaloa). 
El era adorat în aproape toate insulele Polineziei, in- 
clusiv în insulele Samoa și Tonga, unde erau cunos- 
cuți alți zei comuni întregii Polinezii. Din punctul 
de vedere al originii sale, Tangaroa are, evident, le- 
gătură cu Melanezia, prototipul lui fiind, probabil, 
Tagero, uliul-totem din Melanezia de Nord, antropo- 
morfizat și transformat în erou civilizator în Mela- 
nezia de Sud. La polinezieni el apare ca un zeu 
important, legat de forţele naturii. În Tahiti, Manga- 
reva şi Samoa el era considerat.creatorul lumii și al 
celorlalţi zei. În Noua Zeelandă, Tuamotu și insulele 
Marchize, Tangaroa apare ca zeul mării şi al peşti- 
lor, protectorul pescarilor. În insulele Tonga, Tanga- 
loas el este întemeietorul dinastiei: conducătorilor 
sanctificați — tuntonga. Numai în insula Rapa şi în 
insula Paștelui, Tangaroa era necunoscut. 

Un alt zeu important comun întregii Polinezii este 
Tane. În majoritatea arhipelagurilor, el este patro- 
nul fertilităţii, al vegetației. În Noua Zeelandă i se 
atribuia crearea primei femei. În insulele Marchize, 
Tane este însă erou legendar, nu zeu. 

O a treia divinitate importantă este Rongo (Ro'o 
Lono). El se bucura de o venerație deosebită în insu- 
lele Mangaia, unde, potrivit unui mit local, l-a în- 
vins şi l-a alungat pe Tangaroa. În insulele Manga- 
reva, el apare ca zeul ploii, în Noua Zeelandă — ca 
zeu al agriculturii. Potrivit unui mit tahitian, Rongo 
s-a născut dintr-un nor. 

Al patrulea mare zeu comun întregii Polinezii este 
Tu. În majoritatea localităţilor, el era pus în legătură 
cu războiul. În Tahiti Tu apare ca un mare meșteșu- 
gar, care l-a ajutat -pe Tangaroa la facerea lumii. În 
insula Mangareva, Tu s-a transformat în zeul fertili- 
tății şi al arborelui de pîine. 

În unele arhipelaguri, acești zei importanţi, con- 
sideraţi „zei ai vechii generaţii“, au fost eliminaţi de 
alții mai tineri. Astfel, în Tahiti a luat naștere în 
vremurile mai noi cultul zeului războinic şi sîngeros 
Oro, care cerea jertfe umane. Oro a pus în umbră 

pe vechii zei. Tot acolo a mai existat şi un alt zeu 
al războiului — Tairi. în insulele Hawaii, acest Tairi 
(în pronunţarea locală — Kaili) s-a contopit cu ve- 
chiul zeu Tu (Ku) în figura complexă a zeului războ- 
iului Kukailimoku. După unificarea arhipelagului, 
la începutul secolului al XIX-lea, sub domnia lui 
Kamehameha I, întemeietorul dinastiei regale (Ka- 
mehameha a fost inițial el însuși preot al acestui 
zeu), Kukailimoku a fost recunoscut ca zeu principal 
al panteonului havaian ! În insula Paștelui, locul 
principal printre numeroșii zei l-a ocupat Make- 
make. Aceste noi zeități războinice au fost, proba- 
bil, generatoare de o epocă de războaie şi lupte între 
şefi pentru putere. 

La toți polinezienii au existat sculpturi din piatră 
sau lemn, imagini ale zeilor, în majoritatea cazuri- 
lor antropomorfe. 


Mitologia cosmogonică 


Concepţia despre divinități este legată la poline- 
zieni de un sistem dezvoltat de mituri cosmogonice, 
fenomen care nu se constată la popoarele mai îna- 
poiate. 

Miturile cosmogonice polineziene sînt deosebit de 
interesante. Ele se aseamănă cu miturile clasice gre- 
cești despre apariţia zeilor și a lumii. Spre deose- 
bire de mitologia embrionară caracteristică treptei 
mai timpurii, la polinezieni găsim un tablou organi- 
zat şi complex al apariției zeilor, o naraţiune mito- 
logică consecventă. 

Drept exemplu poate servi cosmogonia maorilor 
din Noua Zeelandă, care este o cosmogonie de tip 
„evoluționist“, asemănătoare cu cea greacă. 

Potrivit doctrinei preoţilor maorieni, la începutul 
lumii a fost Pu, ceea ce înseamnă rădăcină, început. 
Printr-o serie de verigi consecutive a luat naștere 


1 H. Plischke, Kukailimoku, ein Kriegsgott von Hawaii, 
Berlin, 1929. 

haosul — Kore (vidul). Din Kore s-a format Po — 
noaptea. Acest cuvînt înseamnă şi lumea subpămîn- 
teană. Din noaptea Po în îmbinare cu lumina Ao s-a 
format cuplul conjugal cerul şi pămîntul — Rangi și 
Papa. Ei erau foarte strîns uniţi, ţinîndu-se îmbrăți- 
șați. Ei au dat naștere unui număr de șapte divini- 
tăți superioare principale. Unul din acești zei, zeul 
Tane, a despărțit cerul de pămînt, ridicînd cerul sus, 
deasupra pămîntului. Este interesant că această se- 
parare a cerului de pămînt este atribuită lui Tane, 
zeul vegetației ; probabil că aceasta este expresia mi- 
tologică a observaţiei că copacii par să sprijine cerul. 
Însă Rangi şi Papa, despărțiți, au vărsat lacrimi 
amare şi întreaga atmosferă s-a umplut de aburi 
umezi. Pentru a curma acest fenomen, Tane a întors 
pămîntul cu faţa în jos şi, de atunci, el este întors 
cu spatele spre cer. Această imagine constituie o 
explicare mitologică originală a suprafeţei pămîntu- 
lui. 

Dintre principalele divinităţi născute din unirea 
cerului cu pămîntul, cele mai interesante sînt: 
Rongo — întruchiparea masculină a Lunii ; Tane — 
zeul Soarelui, al copacilor, păsărilor ; din unirea lui 
cu Hina, o întruchipare feminină a Lunii, s-a născut 
Maui, erou civilizator. Apoi găsim printre divinităţile 
importante pe Tangaroa — întruchiparea mării şi a 
peştilor — și, în sfîrşit, pe Tu, zeul războiului și, tot- 
odată, creatorul omului. El a dat naștere lui Taiki 
— primul om —, străbunul poporului maori. Din cei 
șapte zei mari se trag divinităţile de categoria a doua 
— geniile, spiritele, apoi oamenii și întreaga natură 
materială. 

În alte arhipelaguri ale Polineziei, miturile cosmo- 
gonice sînt întrucitva diferite, însă toate constituie 
un tablou complex și unitar. | 

În unele insule, miturile cosmogonice încep cu fi- 
gura lui Atea (spaţiul) ; Atea apare în unele locuri 
în chip de femeie, în alte locuri în chip de bărbat 
şi generează în uniune cu altă figură mitologică pe 
ceilalţi zei, iar apoi pe oameni. 


H1 

Diferenţierea religiei : religia preoțească 
și religia populară 


Această cosmogonie a fost în mare măsură rodul 
imaginației preoților, întocmai cum marile divinităţi 
erau obiectul cultului preoţilor și al claselor domi- 
nante. Masele populare nu aveau decit o idee vagă 
atit despre aceste mituri, cît și despre marile divini- 
tăți. Ele își aveau divinitățile lor ; în fiecare comu- 
nitate, în fiecare trib, în fiecare familie existau ocro- 
titorii locali — zei, spirite. Cu zeii cei mari însă, 
oamenii aveau prea puţin de-a face. Acest.fapt arată 
o dată în plus care este raportul de dependenţă între 
preoțime și zei : nu preoțimea se constituie ca ur- 
mare a faptului că trebuie slujiți marii zei, ci, dimpo- 
trivă, zeitățile şi miturile legate de ele sînt create de 
preoți. 

Imaginaţia preoţilor din Noua Zeelandă nu s-a 
oprit aici. Ei au ajuns pînă la embrionii monoteis- 
mului — credința într-un Dumnezeu unic. În Noua 
Zeelandă a existat un cult secret al unui Dumnezeu 
mare şi unic, sau poate nu al unui Dumnezeu perso- 
nalizat, ci al unei forţe impersonale, Io, care stă la 
temelia a tot ce există și de care depinde totul. E po- 
sibil însă ca ideea Dumnezeului unic Io să nu fi luat 
naştere la preoţii maori în mod spontan, ci sub in- 
fluența propagandei misionarilor creștini. 


Eroii civilizatori 


În mitologia polinezienilor au jucat un rol impor- 
tant figurile eroilor civilizatori, uneori transformați 
în semizei, în străbuni ai oamenilor. Sînt deosebit 
de răspîndite miturile despre Maui (sau despre cîțiva 
frați Maui) ; în multe insule este cunoscut mitul po- 
trivit căruia Maui a scos insula din fundul mării cu 
un cîrlig de pescuit, mitul despre modul cum a obți- 
nut el focul, cum a silit el Soarele să se miște mai 
încet (mai înainte Soarele se mişca prea repede pe 

cer) etc. Sînt larg răspîndite miturile despre primul 
om — Tiki, străbunul oamenilor. 


Rămășițele totemismului și ale altor forme 
- timpurii ale religiei 


Este interesant de menţionat că, alături de formele 

fundamentale ale religiei polineziene, s-au păstrat 
și unele credinţe arhaice, care se menţin adînc în- 
rădăcinate în popor. 
“ Așa sînt, de pildă, vestigiile totemismului, îndeo- 
sebi în insulele Samoa. Profund înrădăcinată era și 
credința în magia neagră. Mariner citează o formulă 
de vrajă dintre cele mai interesante din insulele 
Tonga. Ea constă din blesteme de o brutalitate înfio- 
rătoare : „„Dezgroapă-ţi tatăl la lumina lunii și fă o 
supă din osemintele lui ! Prăjeşte-i pielea, fă din ea 
friptură! Roade cu dinţii craniul lui! Mănînc-o pe 
mama ta ! Dezgroapă-ţi mătuşa şi tai-o în bucățele! 
Mănîncă țărîna mormiîntului său ! Mestecă cu dinţii 
inima bunicului tău! Înghite ochii unchiului tău! 
Loveşte pe zeul tău ! Suge creierii bunicii tale ! Îm- 
bracă-te cu pielea tatălui tău şi leag-o cu intestinele 
mamei tale !“ etc. 1 

După cum se vede, complexitatea orînduirii so- 
ciale și a culturii polinezienilor s-a reflectat sub 
forma unor stratificări în religia lor. Masele popu- 
lare au o religie a lor, iar castele dominante şi preo- 
ţii, alta. 


3. RELIGIA MICRONEZIENILOR 


Credinţele religioase ale micronezienilor sînt insu- 
ficient studiate. Una dintre cele mai cuprinzătoare 
descrieri a lor ne-a oferit-o, în deceniul al 8-lea al 
secolului trecut, N.N. Mikluho-Maklai, referindu-se 


1 J. Martin, An account of the natives of the Tonga is- 
lands, vol. 2, Londra, 1818, ed. a 2-a, p. 227. 

la insulele Palau (din Micronezia Occidentală). Ea 
este completată prin descrierea făcută de Karl Sem- 
per în aceiaşi ani. 


Kaliţii 


N.N. Mikluho-Maklai a definit religia insulelor 
Palau ca șamanism. Rolul principal în această reli- 
gie l-a jucat noţiunea de kalit (galid) — noţiune 
foarte largă și imprecisă. Denumirea de kalit era 
dată preoților, ghicitorilor, imvocatorilor de spirite. 
Kalit puteau fi și bărbaţii şi femeile. În fiecare sat 
era cel puțin un kalit. Băștinașii făceau apel la kalit 
în orice împrejurare ; în caz de boală, înaintea ple- 
cării la drum sau într-o expediţie militară, cînd do- 
rea să obțină vreme bună sau ploaie etc. În afară de 
kaliții locali, existau kaliți principali, pe care îi ve- 
nerau toţi insularii ; pe vremea lui Maklai erau nu- 
mai şase mari kaliţi. Titlul de kalit este ereditar; 
există și copii kaliţi. 

Cuvîntul kalit înseamnă însă, în genere, şi tot ce 
este supranatural. Kaliţii decedați devin kaliţi-zei 
(spirite). Sînt denumite kaliţi şi unele animale, în 
special acvatice ; băștinașii cred că acești kaliți ac- 
vatici sînt străbunii lor. Fiecare om are un kalit al 
său, pe care nu-l ucide și nu-l mănîncă. Există mi- 
turi străvechi despre kaliţii străbuni. Aici apar ne- 
îndoielnice rămășițe ale totemismului ?. 

Sufletele oamenilor de rînd se transformau după 
moarte în delep. Ele au drept sediu insulița Nyaur, 
dar se pot întoarce în casa lor. Kaliţii le pot vedea 
şi chiar evoca. 

Toate aceste credinţe se aseamănă cu șamanismul 
îmbinat cu cultul gentilic. Potrivit altor date, în 
insulele Palau există un adevărat cult al străbunelor, 
o reflectare a matriarhatului, care se menţine acolo 
cu persistență. Dacă aceste date sînt adevărate, 
atunci ne aflăm în faţa unui extrem de rar exem- 
plu de cult al străbunelor. 


1 Vezi N. N. Mikluho-Maklai. Sobr. soci, vol. III, p. I, 
Moscova-Leningrad, 1951, p. 278—285. 

4. DEZVOLTAREA RELIGIEI ÎN PERIOADA 
CEA MAI RECENTĂ ȘI APARIŢIA LIBEREI 
CUGETARI ÎN INSULELE OCEANIEI 


Embrionii liberei cugetări 


Polinezienii au atins un înalt nivel de dezvoltare 
socială şi culturală. De aceea, nu este surprinzător că 
la ei s-au observat şi cazuri izolate de atitudine cri- 
tică față de religie, germeni ai liberei cugetări. 

William Mariner, un tînăr englez care a trăit cîțiva 
ani (1806—1810) în insulele Tonga, povesteşte despre 
modul de a gîndi al „regelui“ Finou, caracterizat 
printr-o atitudine  liber-cugetătoare. Finou nu 
credea în poveştile preoţilor despre zei, iar ritualu- 
rile tradiționale le oficia în silă. El spunea că zeii 
ajută în război partea care are comandanţi și luptă- 
tori mai buni. Preoţii îl considerau ateu. Cînd Finou 
a fost lovit de o nenorocire — i-a murit fiica iu- 
bită —, ei au explicat aceasta ca o pedeapsă a zeilor 
pentru necredinţa lui. 

Un fapt şi mai interesant s-a petrecut în Hawaii. 
Chiar la începutul domniei sale (1819), regele Ka- 
mehameha al II-lea a hotărît, pe cît se pare sub in- 
fluenţa marinarilor europeni. şi americani, să abroge 
vechea religie. El a început prin a încălca cel mai 
sever tabu: s-a dus la soțiile sale și a început să 
mănînce împreună cu ele. Era un fapt nemaiauzit. 
Imînd prin surprindere anturajul său, Kamehameha 
a decretat abrogarea vechii religii. Se prescria dis- 
trugerea sanctuarului și a stâtuilor zeilor, încetarea 
aducerii de jertfe. Sistemul tabu era abrogat. Acest 
act revoluţionar era parte integrantă a unui întreg 
sistem de reforme progresiste care trebuiau să euro- 
penizeze orînduirea socială și politică a insulelor 
Hawaii. 

N-au cîştigat însă din aceste reforme decît misio- 
narii creștini, care au apărut în insule în 1820 și au 
găsit terenul curăţat pentru propaganda lor. 

Mişcarea Pai-Marire 


În Polinezia, ca şi în alte părţi, activitatea misio- 
narilor creştini a mers mină în mînă cu jaful colo- 
nial. De aceea, rezistența faţă de colonizatori îm- 
brăca adesea forma luptei contra creștinismului (uci- 
derea misionarilor etc.). În Noua Zeelandă, lupta în- 
delungată a tribului maori împotriva răpirii ogoa- 
relor lor de către colonizatori s-a transformat în 
mișcarea religioasă „Pai-Marire“ sau ,„,Hau-Hau“ 
(1864—1868), o împletire originală de credinţe vechi 
cu ideile creștine. Adepții acestei religii credeau în 
invulnerabilitatea lor și, provocîndu-și o stare de 
extaz prin gesturi magice şi strigăte (hau), porneau 
la luptă. Această formă religioasă n-a ajutat însă tri- 
bului maori în lupta sa împotriva cuceritorilor, căci 
războiul s-a terminat prin înfrîngerea lui. 

În momentul de față, creştinismul (sub diferitele 
lui forme) domină total în insulele Polineziei. 


Mișcările mesianice 


În cea mai mare parte a Melaneziei și Microne- 
ziei se păstrează vechile credinţe religioase. În Me- 
lanezia se observă, în ultimul timp, un fenomen ca- 
racteristic : nemulțumirea populaţiei asuprite de 
negustorii, plantatorii, funcţionarii şi misionarii co- 
lonialiști izbucnește mereu prin revolte, care îm- 
bracă adesea o formă religioasă. Apar propovădui- 
tori care se proclamă proroci, vizionari, mesia, care 
învaţă poporul să refuze contactul cu europenii, să 
părăsească satele și şcolile misionarilor. Se răspîn- 
desc zvonuri că albii vor pleca în curînd sau vor fi 
alungaţi, iar insularii vor primi multe produse care 
vor fi aduse pe o navă mare. În unele locuri apare 
credinţa într-o grabnică înviere a tuturor morților. 
Insularii  superstițioşi părăsesc școlile misionarilor, 
pleacă în munţi, reînvie vechile ritualuri, dansurile. 
În unele locuri se răspîndeşte o stare de isterie în 
masă. Astfel de mișcări mesianice (sau milenariste), 
care apăreau periodic mai înainte (de pildă, în Fiji, 

mişcarea Tuka din 1873 etc.), s-au întețit după pri- 
mul război mondial, cuprinzind treptat, după al 
doilea război mondial, cea mai mare parte a insulelor 
Melaneziei. În ultimii ani, ele se numără cu zecile 
și au atras asupra lor atenţia unei serii de cercetă- 
tori ; cu privire la mișcările milenariste din Mela- 
nezia există lucrările bune ale lui Jean Guilart, An- 
dreas Lommel, Tibor Bodrogi și mai ales lucrarea 
lui Peter Worsley t. Cele mai cunoscute din aceste 
mișcări sînt „Nebunia din Vailala“, care a cuprins 
în anii 1919—1931 o mare parte a teritoriului Papua 
(Noua Guinee de Sud), mișcarea „John-Frum* (din 
1938) în partea sudică a Noilor Hebride, mișcarea 
„Massingo“ (cu începere din anul 1945) în insulele 
Solomon de Sud, mișcarea „Paliau“ (1946—1954) în 
Insulele Amiralității. 

Unele din aceste mișcări dăinuiesc şi acum. În 
cazuri izolate, ele își pierd treptat conţinutul com- 
bativ iniţial, transformiîndu-se în secte paşnice, pur 
religioase, 


1 Vezi P. Worsley. Cînd va suna trîmbița, Moscova, 1963. 


Capitolul al 4-lea 


RELIGIA POPOARELOR 
ÎNAPOIATE DIN ASIA DE SUD, DE SUD-EST 
ŞI ORIENTALĂ 


Sudul și estul Asiei constituie zona unor vechi și 
înalte civilizaţii, unor mari şi puternice state cu o 
complexă structură de clasă. Aici au existat de multă 
vreme așa-numitele religii naţionale de stat (hin- 
duismul, confucianismul, daocismul, şintoismul) și re- 
ligii „mondiale“ (budismul, islamismul, pe alocuri 
creştinismul), caracteristice pentru o societate îm- 
părțită în clase şi cu o înaltă dezvoltare. S-a păstrat 
însă pe ici-pe colo un strat mai vechi de credinţe 
religioase, legate încă de cultele tribale. Fenomenui 
apare mai ales la acele grupuri etnice puţin nume- 
roase care locuiesc într-o relativă izolare, în locuri 
puţin accesibile. Din aceste grupuri etnice fac parte : 
tribul kubu în Sumatra, semangii în peninsula Mala- 
ya, populaţia băștinașă a insulelor Andaman, vedda 
în insula Ceylon. În afară de aceasta, și la popoare 
mai dezvoltate se păstrează pe alocuri. credinţe mai 
vechi, premusulmane, prebudiste şi prehinduiste. 


Religia tribului kubu 


Kubu este un mic grup de triburi din regiunile 
centrale păduroase şi mlăștinoase din partea de sud- 
est a Sumatrei. O parte a populaţiei kubu se află de 
multă vreme în relaţii cu populaţia înconjurătoare 

malaieză şi, sub influenţa acesteia, a trecut la viața 
sedentară și la economia agricolă ; cealaltă parte a 
lor însă, „kubu sălbatici“, în special grupul care 
locuieşte pe malul rîului Ridan, duce pînă în zilele 
noastre o viață nomadă de vînători în pădurile vir- 
gine tropicale (Rimba). 

Europenii au aflat de existenţa grupului kubu abia 
în deceniul al 3-lea al secolului trecut. În anul 1838, 
ei au fost vizitaţi de olandezul J. Boers, mai tîrziu 
de A. G. Valette și G. J. van Dongen, iar în 1905 
grupul kubu a fost descris pe larg de către germanul 
B. Hagen. 

Unii autori neagă cu totul existenţa vreunor cre- 
dinţe religioase la kubu și, în orice caz, la grupurile 
cele mai izolate de pe cursul rîului Ridan. Potrivit 
afirmațiilor lui van Dongen, care a descoperit acest 
grup, kubu nu cred în spirite şi nu au cultul morți- 
lor, pe care pur și simplu îi părăsesc la locul dece- 
sului ; la ei nu există nici vrăjitori, nici vraci. 

Împărtăşind acest punct de vedere, W. Volz a de- 
pus stăruinţe spre a-l verifica prin convorbiri directe 
cu oamenii kubu. 

— Ai mers vreodată singur noaptea prin pădure ? 

— Da, adesea. 

— Ai auzit acolo gemete și oftaturi ? 

— Da. 

— Şi ce ţi-ai închipuit ? 

— Că sciîrțiie un copac. 

— N-ai auzit ţipete ? 

— Ba da. 

— Şi ce ţi-ai închipuit ? 

— Că ţipă o fiară. 

— Dar dacă nu știi ce fiară ţipă ? 

— Eu cunosc toate glasurile fiarelor. 

— Înseamnă că ţie noaptea în pădure nu ţi-e frică 
de nimic ? 

— De nimic. 

— Şi n-ai întîlnit acolo niciodată ceva necunoscut 
ce ar fi putut să te sperie ? 

— Nu, eu cunosc totul... t. 


meet 





— 


1 W. Volz, Rimba, Moscova, Leningrad, 1929, p. 98—102. 
119 


Dacă ne bazăm pe interviuri ca ale lui Volz, tre- 
buie să tragem concluzia totalei lipse de religiozi- 
tate la kubu. Dar nu întotdeauna şi nu toţi oamenii 
îşi dezvăluie cu ușurință credinţele lor în faţa unui 
om nou venit și necunoscut. 

Comunicările altor observatori arată că populaţia 
kubu are, totuși, concepții superstiţioase. 

Există şamani (dukun sau malim) — despre care 
se crede că în stare de extaz intră în contact cu spi- 
ritele. Potrivit afirmațiilor lui Valette, la unii kubu 
există credința că după moarte unii oameni se 
transiormă în spirite, iar alții mor pur şi simplu. 
Această deosebire se face, după niște sunete care se 
aud în momentul morţii omului. Dacă nu se aud nici 
un fel de sunete, înseamnă că omul a murit de tot 
și n-a rămas nici un fel de spirit după el. 


Religia semangilor 


Semangii sînt un grup restrîns de triburi nomade, 
negroizi, mici de statură, care locuiesc în pădurile 
virgine din partea centrală a peninsulei Malaya. 
Limba lor e considerată a face parte din familia 
mon-khmer. Aproape toți cunosc limba malaieză, 
însă în ansamblu ei şi-au păstrat caracterul original 
al culturii lor, extrem de primitivă. 

Credinţele semangilor au fost descrise de Vaughan 
Stevens (1891—1892) şi de William Skeat (1899— 
1900). În anii 1924—1925, semangii au fost vizitaţi 
de etnograful Paul Schebesta, care i-a studiat foarte 
conștiincios şi a descris multe aspecte ale vieţii lor. 

La semangi există vraci-șamani (b-lian sau gala). 
Există credinţa că b-lianul se poate transforma în 
tigru. P. Schebesta îi prezintă mai curînd ca vraci 
care lecuiesc cu ajutorul ierburilor. El remarcă însă 
că gala se află în contact cu spiritele, țenoi. Con- 
cepția lor privitoare la aceste spirite este foarte ori- 
ginală ; ele ar'sălăşlui în flori şi sînt considerate ca 
spirite bune, favorabile omului. 

Semangii îşi îngroapă morţii. Ei cred că sufletele 
morților pribegesc undeva spre apus, dar se pot re- 

întoarce noaptea sub formă de păsări ca să sperie 
prin ţipete pe cei rămași în viaţă. 

Se întîlnesc rămășițe ale concepţiilor totemiste ; la 
tribul kento există credința că fetusul din corpui 
lemeii gravide se formează cu participarea unei pă- 
sări. | 

Semangii au o teamă superstiţioasă de furtună. 
Ei personifică furtuna sub chipul înfricoșătorului zeu 
Karei (Kari), care la unele triburi este prezentat în 
chip de om, la altele în chip de maimuţă. Pentru a 
alunga îurtuna, semangii aduc lui Karei jertfe de 
sînge, făcîndu-și pe corp tăieturi cu cuțitul, ameste- 
cînd sîngele cu apă şi împroşcînd cu acest amestec 
în direcţia de unde vine furtuna. 


Religia andamanienilor 


Despre credințele populaţiei băștinașe din insulele 
Andamane — în prezent aproape dispărută — există 
destul de multe date. Acest lucru îl datorăm lucră- 
rilor cuprinzătoare ale lui Edward Mans, funcţionar 
al administraţiei coloniale engleze, care a locuit în 
aceste insule din 1869 pînă în 1880, şi ale cunoscu- 
tului etnograf englez A. Radcliffe Brown. 

Credinţele andamanienilor prezintă un mare inte- 
res pentru că aceşti insulari s-au aflat multă vreme 
aproape -total izolaţi de celelalte popoare, iar cultura 
lor s-a dezvoltat absolut de sine stătător. Starea de 
izolare a andamanienilor s-a reflectat și în tipul lor 
antropologic (negroizi de statură mică, urmaşii celei 
mai vechi populaţii din Asia de Sud) şi în situația cu 
totul specială a limbii lor. La ei, economia a rămas 
într-un stadiu extrem de primitiv — vînătoarea, 
pescuitul, culesul hranei. Ei nu cunoșteau nici un 
animal domestic, nici măcar cîinele. Nu ştiau să 
aprindă focul şi, de aceea, erau nevoiţi să păstreze 
permanent focul aprins în vatră. E drept, andama- 
nienii aveau locuinţe destul de solide, în care, mu- 
tîindu-se vremelnic din loc în loc, locuiau din cînd 
în cînd. Ei utilizau arcul şi săgețile, confecţionau 
vase de lut. Trăiau în mici comunităţi tribale. 

Credinţele andamanienilor îmbinau trăsături pro- 
fund arhaice cu forme relativ dezvoltate. 

La ei s-au păstrat doar urme slabe de totemism. 
Brown a notat o serie de mituri cu privire la „stră- 
bumii“ lor. Aceste mituri se asemănau cu ale austra- 
lienilor ; „străbunii“ poartă nume de animale și par 
a se identifica cu aceste animale. În însemnările lui 
Mans se vorbește, de asemenea, despre străbuni cu 
nume de animale. Despre alte elemente de totemism 
nu se știe nimic. Au existat interdicții alimentare, 
însă, pe cît se pare, nu totemiste. 

Cele mai esenţiale interdicții alimentare la anda- 
manieni erau legate de obiceiul iniţierii tinerilor, 
la care erau supuși adolescenţii de ambele sexe în 
vîrstă de 11—13 ani. Iniţierile erau legate, în primul 
rînd, de îngrădiri alimentare pe termene de la unu 
la cinci ani (pentru fete, de obicei, pe un termen 
mai lung). Despre credinţele legate de iniţieri nu se 
ştie nimic. Există mai multe date despre diferitele 
credințe animiste ale andamanienilor. Aceste cre- 
dinţe se aflau în mare măsură în conexiune cu acti- 
vitatea unor vraci sau şamani (oko-djumu sau oko- 
paiad), cărora li se atribuiau puteri deosebite, și în 
primul rînd capacitatea de a intra în contact cu spi- 
ritele. Oko-djumu comunica cu spiritele fie în vis, 
fie — cei mai puternici dintre ei — în stare de ve- 
ghe, plecînd undeva în pădure. După unele descrieri, 
cei mai puternici oko-djumu cădeau pradă unor 
accese de epilepsie, acest lucru fiind considerat ca 
un mijloc deosebit de rar de comunicare cu spiritele. 
Oko-djumu dobîndea, chipurile, cu ajutorul spiri- 
telor aptitudinea de a-l îmbolnăvi pe dușman, de a 
vindeca o boală, de a alunga spiritul care o provo- 
case, de a acționa asupra timpului etc. 

Spiritele cu care intrau în contact oko-djumu erau 
întruchipări ale diferitelor forțe și fenomene ale na- 
turii și, totodată, spirite ale morților. 

Spiritele sînt prezentate cel mai adesea ca rele, 
periculoase pentru om. Este foarte probabil că la 
baza acestor reprezentări animiste a stat personifi- 
carea forţelor naturii primejdioase şi ostile omului. 

Potrivit relatărilor lui Mans, printre spiritele care 
îngrozeau cel mai mult pe om erau spiritul pădurii, 
Erem-ceaugala, care rănea sau ucidea pe oameni 
cu săgeți invizibile în pădure, Djuru-win, spiritul 
rău al mării, care trimitea asupra oamenilor boli su- 
bite și care mînca trupurile celor înecaţi, spiritele 
Ciol, care răneau pe oameni cu sulițe invizibile în 
timpul arșiţei zilei (insolaţia). 

Luna, Soarele (considerat soțul Lunii) și alte fe- 
nomene cerești erau personificate. Este drept că nu 
li se acorda mare importanţă în credințele religioase. 

Un rol important l-a jucat personificarea furtunii 
și puternicului vînt musonic (cînd sub chip de băr- 
bat, cînd sub chip de femeie), sub numele de Pu- 
luga (sau Biliku). Vînturile puternice, distrugătoare, 
furtunile şi alte asemenea fenomene erau interpre- 
tate ca furia lui Puluga. Puluga se înfuria cel mai 
mult din cauza încălcării diferitelor interdicții, din- 
tre care cele mai multe de origine neclară ; de pildă, 
era interzis să arzi sau să aprinzi focul cu ceară de 
albine, nu era voie să omori un greiere (deşi stiut, 
greierului constituiau o hrană favorită). 

Deşi Puluga ocupă locul principal printre figu- 
rile mitologice ale andamanienilor, la aceștia nu 
exista vreun cult al lui Puluga. Nu este clar ce rol 
i se atribuia în crearea lumii. Potrivit unor cre- 
dinţe, Puluga a creat întreaga lume, inclusiv pe pri- 
mul om — Tomo, din care se trag toți oamenii. Po- 
trivit altora, creatorul a fost acest Tomo, iar Biliku 
(Puluga) a apărut mai tîrziu. În orice caz, tocmai 
figura lui Tomo, primul om-străbun, se află în 
centrul majorităţii miturilor ; el apare, de asemenea, 
și ca erou civilizator, care i-a învățat pe toţi urmașii 
săi să practice meseriile. 


Religia tribului vedda 


Vedda (veddahii) sînt un mic trib de vinători, 
care locuiesc în munţii din partea centrală a insulei 
Ceylon. Un alt grup mic locuieşte pe litoralul nord- 

estic al insulei. Locuiesc în mici comunităţi matri- 
arhale-tribale — varghe (varughe). 

Cultura şi în special religia vedda sînt cunoscute 
mulțumită cercetărilor efectuate cu foarte mare con- 
știinciozitate de fraţii Sarasin (1884—1886), iar mai 
tîrziu, la începutul secolului al XX-lea, de G. Par- 
ker, soții Seligman etc. 

Desigur că, în condiţiile îndelungatului contact cu 
budiștii singhalezi și cu tamilii hinduiști, tribul vedda 
nu și-a putut păstra în formă pură vechile credinţe. 
Totuși, ei au păstrat multe forme arhaice. 

La tribul vedda există așa-numiții dugganava, şa- 
mani, care ţin legătura cu spiritele. Există astfel de 
dugganava în fiecare comunitate, iar această profe- 
siune se transmite de obicei ereditar. Îndeplinind 
ritualul, dugganava dansează, invocă spiritele și la 
sfîrşit cade într-o stare de semiinconștiență. Se con- 
sideră că în acest timp el este posedat de spirite. 

Spiritele se numesc taka. Ele sînt foarte nume- 
roase şi constituie principalul obiect de venerare la 
tribul vedda. 

Spiritele joacă un rol de prim rang în îndeletnici- 
rea vinătorească. Li se adresează rugăciuni și li se 
aduc jertfe înaintea plecării la vînătoare. 

Datinile funerare sînt extrem de primitive la 
vedda ; ei lasă, pur şi simplu, trupul celui decedat 
pe o stîncă, uneori acoperindu-l cu ramuri ; nu au 
o concepţie clară cu privire la soarta sufletului după 
moarte. 

K. Seligman menţionează o particularitate carac- 
teristică a religiei oamenilor din tribul vedda, şi 
anume slaba dezvoltare a magiei și a tuturor ritua- 
lurilor vrăjitoriei. Înainte de a pleca la vînătoare, 
ei mai de grabă se închină și aduc jertfe spiritelor 
decît fac vrăji. În schimb, la cei din triburile vedda 
poate fi observat un original cult al săgeţii, probabil 
şi el cu caracter vinătoresc : dansurile rituale aveau 
loc în jurul unei săgeți sacre înfipte în pămînt. 

Magia neagră, magia de dragoste, magia fenome- 
nelor meteorologice sînt, pe cît se pare; cu totul 
absente la tribul vedda. 

Religia populaţiei ainu 


Ainu este un grup etnic puţin numeros din insula 
Hokkaido (Japonia de Nord) ; mai înainte, ei au lo- 
cuit în sudul Sahalinului, în insulele Kurile și în 
sudul peninsulei, Kamceatka. Este o rămășiță a celei 
mai vechi populaţii a ținutului, care şi-a păstrat, în 
pofida vecinătăţii milenare cu japonezii, orînduirea 
economică foarte arhaică de vinători şi pescari și 
cele mai simple forme de organizare socială, cu urme 
ule matriarhatului în descompunere. 

Credinţele grupului ainu și-au menţinut un carac- 
ler foarte arhaic, deși au fost, neîndoielnic, supuse 
influenței religiei japoneze ; dar și grupul ainu a 
exercitat o influență asupra dezvoltării credințelor 
religioase ale japonezilor. 

O descriere foarte amănunţită — deși nu sistema- 
lică — a religiei grupului ainu este cuprinsă în 
scrierile misionarului John Bachelor (care a locuit 
șaizeci de ani în mijlocul populaţiei ainu), precum 
şi în cercetările lui L. I Sternberg, George Montan- 
don, Bronislav Pilsudski şi ale altor etnografi. 

Poate că cea mai caracteristică trăsătură a religiei 
ainu o constituie predominanța formelor familiale, 
casnice ale cultului. Punctul central îl constituie 
vatra casei, personificată în figura stăpînei focului 
sau zeiței focului. Este considerată sacră şi toată 
partea locuinţei cuprinsă între vatră și peretele mai 
îndepărtat (cel dinspre răsărit), ca şi fereastra din 
acest perete. În colțul nord-estic al locuinţei este lä- 
caşul principalului protector supranatural al fami- 
liei — cisei-koro-inau (un beţișor special gravat) ; el 
este considerat o ființă de gen masculin, iar vatra 
familială este soţia lui. Capul familiei se închină 
acestui păzitor în numele întregii familii. 

Este interesant faptul că temeile nu iau parte la 
acest cult familial şi nici la alte forme de cult, în 
pofida faptului că, în general, în viaţa populaţiei 
ainu persistă multe rămăşiţe ale matriarhatului. Se 
consideră că femeile nu au suflet. Există însă le- 
gende (în unele se reflectă, probabil, realitatea isto- 
rică) care povestesc că, în trecut, toate ritualurile 

religioase erau oficiate de femei. Este posibil ca în 
brusca înlăturare a femeilor de la cult să se fi ma- 
nifestat învingerea prin forţă a matriarhatului ante- 
cedent. 

Dintre formele sociale mai largi ale cultului, pe 
primul loc se situează cultul vînătoresc al ursului, 
cu trăsături rămase de la totemism. Acest cult (avînd 
multe asemănări cu cultul ursului la popoarele din 
regiunea Amur-Sahalin) este legat de reprezentarea- 
ursului sub chip de divinitate, „fiu al zeului munți- 
lor“ etc. Punctul central al acestui cult este sărbă- 
toarea solemnă a ursului, cu uciderea rituală a unui 
urs. În vederea acestei sărbători, un pui de urs este 
prins din vreme și crescut în cușcă, dindu-i-se o 
îngrijire deosebită (în trecut, femeile alăptau chiar 
la piept aceşti pui de urs). Înainte de uciderea ursu- 
lui, este dus solemn prin întregul sat, din casă în 
casă. După aceea, el este legat de un stîlp sacru spe- 
cial, într-o piaţă rituală și omorît cu săgeți. Carnea 
lui este mincată în timpul unei solemnităţi speciale 
(împărtăşire din trupul zeului !), iar craniul şi oasele 
sînt păstrate ca relicve. În prezent, ce-i drept, săr- 
bătoarea ursului la tribul ainu a căpătat mai curînd 
caracterul unui divertisment popular şi de spectacol 
pentru turiști. , 

Tribul ainu, popor de vînători, consideră sacre, 
în afară de urs, multe animale, în special șerpii. 
Aceştia sînt foarte temuţi şi nu sînt ucişi (pentru ca 
spiritul șarpelui ucis să nu intre în cel care l-a ucis), 
în schimb, sînt folosiţi în magia neagră. Tribul ainu 
venerează vulturul și alte cîteva păsări. Toate anj- 
malele sacre se numesc kamui. Acest cuvînt (înrudit 
cu cuvîntul japonez kami) are, în genere, semnifi- 
cația de divinitate. Kamui mai puternici sînt stă- 
pînii munților, mării, lumii subterane. Mulţi kamui 
locali sînt stăpînii stîncilor, munţilor, pîraielor, văi- 
lor etc. După toate probabilitățile, venerarea zeului 
Soarelui — ciuf-kamui — este preluată de la ja- 
ponezi. Toate aceste divinităţi sînt considerate bune, 
dar cer jertfe. 

Cel mai important și mai răspîndit mod de aducere 
de jertfe la tribul ainu o constituiau inau, nişte be- 

işoare de lemn strunjite, cărora li se atribuia o 
importantă semnificaţie religioasă-magică. Potrivit 
cercetărilor lui L. I. Sternberg, inau este considerat 
un fel de intermediar între oameni şi spirite. Este 
însă îndoielnică afirmaţia unor cercetători care văd 
în inau substituirea vechilor jertfe umane. Inau este 
foarte larg folosit atît în cultul casnic, cît şi în ri- 
tualul sărbătorii ursului. 

La tribul ainu nu există slujitori profesionali ai 
cultului. Ce-i drept, Șternberg menționează existența 
șamanilor, dar subliniază, totodată, că ei nu se bucu- 
rau de un deosebit respect $i de influenţă. Această 
problemă rămîne încă neclarificată. 


x 
x x 


Materialul faptic privind credinţele şi ritualurile 
unor triburi mai înapoiate din Asia de Sud, de Sud- 
Est și Orientală, deși destul de fragmentar, confirmă 
concluziile la care duce studierea religiei australie- 
nilor, tasmanienilor şi, în parte, a papuașilor: aici 
s-au păstrat, fie şi sub trăsături întrucîtva modifi- 
cate, aceleași forme foarte arhaice ale religiei, adică 
totemismul, cultul vinătoresc, formele timpurii ale 
șamanismului etc. Se întîlnesc însă şi fenomene care 
în regiunea australo-oceanică nu se observă, ca, de 
pildă, venerarea superstițioasă a forţelor temute ale 
naturii (la andamanieni, semangi), cultul vetrei cas- 
nice (la ainu), care lipsesc la locuitorii ţărilor tro- 
picale. 


Vechile credinţe ale popoarelor 
de înaltă cultură din Asia Centrală, Orientală 
şi de Sud-Est 


Și la popoarele de veche şi înaltă cultură din Asia 
Centrală, Orientală și de Sud-Est, în rîndul cărora, 
în prezent, domină așa-numitele religii „mondiale“, 
care au apărut în societatea împărţită în clase (bu- 
dismul, islamismul etc.), se menţin pe alocuri rămă- 

șițe ale unor credinţe mai vechi, care au apărut încă 
în epoca cînd nu existau clase sociale. 

În Tibet erau dominante cultele locale, denumite în 
mod obișnuit „religia bon“. Obiectul cultului erau 
spiritele naturii, îndeosebi spiritul munţilor. În 
trecătorile munţilor din Tibet (ca și din Mongolia) 
se pot vedea grămezi de pietre — altarele spiritelor 
munţilor. Erau venerate divinităţile cerului. A exis- 
tat cultul străbunilor. Preoţii bon-bo oficiau ritua- 
luri sacre cu dansuri, fiind mascaţi (acest obicei s-a 
transmis mai tîrziu budismului tibetano-mongol). 
După pătrunderea budismului în Tibet, bonboiștii 
au luptat timp îndelungat împotriva lui. Și acum în 
Tibet mai există pe alocuri adepţi ai vechii religii ; 
se întîlnesc pînă şi mănăstiri bonboiste, care au 
apărut, probabil, sub influența budistă. 

Forme asemănătoare de credințe erau răspindite 
şi printre vechii mongoli. În fruntea nenumăratelor 
spirite se afla o divinitate a cerului. Ritualurile 
religioase le oficiau preoţi-șamani (biighe). Un rol 
important în aceste ritualuri îl juca focul, ca forţă 
purificatoare. Se știe, de pildă, că mongolii, căutînd 
să se pună la adăpost de vrăjitoriile dușmane, du- 
ceau pe toţi străinii, înainte de a se întîlni cu ei, 
între două focuri. Așa procedau mongolii-tătari din 
Hoarda de Aur în secolele XIII—XIV cu cnejii ruşi 
care veneau la reședința hanului. Ulterior (începînd 
din secolul al XVI-lea), vechile credinţe ale mon- 
golilor au fost eliminate de budism. 

Se observă credințe prebudiste și la popoarele din 
Indochina. În Birmania, de pildă, se menţin și azi 
urmele vechii venerări a zeilor și spiritelor naturii — 
nat 1. La toate popoarele Indochinei sînt la mare 
cinste cultul familial al strămoșilor, precum și ri- 
tualurile legate de cultul agrar. 

Deosebit de interesante sînt vestigiile vechilor 
credinţe la popoarele Indoneziei. Religia oficială do- 
minantă acolo este islamismul, însă influența lui a 


1 Vezi G. G. Stratanovici. Dobuddiiskie verovaniia na- 
rodov Zapadnogo i [entralnogo Indokitaia (Institut etno- 
grafii. Kratkie soovbșceniia, XXXVI, Moscova, 1962, p. 67). 

alins prea puţin regiunile centrale ale marilor insule 
i arhipelagurile mărginaşe ale Indoneziei Orien- 
tale. Credinţele preislamice care se menţin acolo au 
fost bine studiate de cercetătoarea sovietică L. E. 
Narunovskaia. La locuitorii acestor regiuni ale Indo- 
neziei se întîlnesc diferite concepţii animiste despre 
spirite în mare' parte legate de pădure. Aceşti „stă- 
pîni“ ai întinderilor păduroase, ai apelor și munți- 
lor sînt fiinţe cu chip de om, însă invizibile. Ei pot 
pricinui oamenilor tot felul de neplăceri, pot să le 
trimită boli dacă nu sînt îmbunați prin jertfe. Există 
credinţe că spiritele pădurii răpesc copii din aşe- 
zările omenești. Este răspîndită credinţa în posibili- 
tatea relațiilor matrimoniale și sexuale cu spiritele, 
atît cu cele de sex masculin, cît şi cu cele de sex fe- 
minin. 

L. E. Karunovskaia explică, pe bună dreptate, 
multe din aceste credințe ca o reflectare a unei anu-~' 
mite etape etnice din istoria populației indoneziene. 
Cînd strămoşii actualilor indonezieni — mongoloizi 
sud-asiatici — au început, în mileniul al doilea al 
erei noastre, să populeze insulele, au găsit acolo tri- 
burile de vinători de tip rasial negroid, care se aflau 
la un nivel mai scăzut de dezvoltare socială. Trep- 
tat, sub presiunea noilor veniţi, mai puternici, locui- 
torii băștinași ai insulelor s-au retras în adîncul pă- 
durii, în munţi, însă retragerea s-a făcut nu fără 
rezistenţă, ei atacînd de multe ori din desișul pădu- 
rii pe oaspeţii nepoftiţi și trimiţîndu-le din ascun- 
zători săgeți otrăvite. Noii veniţi se temeau de acești 
dușmani nevăzuţi, care se ascundeau în pădurea 
virgină. Cu timpul, tot ce era în legătură cu această 
pădure s-a conturat în conștiința lor într-un senti- 
ment confuz al unui pericol nevăzut, iar apoi, dis- 
părînd treptat din viaţa reală, aborigenii s-au trans- 
format în spirite misterioase — „stăpînii pămîn- 
tului“. Dar și legăturile pașnice cu aborigenii nu 
constituiau o raritate, fapt care s-a reflectat în cre- 
dinţa posibilităţii relaţiilor matrimoniale. 

Au existat, firește, şi alte rădăcini ale credințelor 
animiste ale indonezienilor. Ei practicau cultul stră- 
moşilor. Erau veneraţi în mod deosebit străbunii 

căpeteniilor comunităţii, consideraţi întemeietorii și 
stăpinii străvechi ai aşezării. Aşa a test, de pildă, la 
toragii din Celebes şi la daiacii din Borneo. Aristo- 
craţia tribală căuta să-şi consolideze puterea şi pri- 
vilegiile prin prestigiul străbunilor ei, primii colo- 
Niști, și sprijinindu-se pe el își îngăduia tot felul de 
abuzuri 1. Există şi descrieri ale cultelor agricole 
caracteristice popoarelor Indoneziei, precum şi ale 
ritualurilor magiei de război, vinătoreşti etc. 





1 Vezi L. E. Karunovskaia. Doislamskie verovaniia v In- 
donezii, în culegerea Issledovaniia i materiali po voprosam 
pervobitnîh, relighioznîh verovanii. Trudi Instituta etnogra- 
fii, novaia seriia, vol. 51, Moscova, 1959. 


Capitolul al 5-lea 
RELIGIILE POPOARELOR AMERICII 


Religiile populaţiei băștinaşe a Americii sînt de- 
osebit de interesante pentru ştiinţă, chiar numai prin 
simplul fapt că ele s-au format și s-au dezvoltat, ca 
şi credințele popoarelor Australiei şi Oceaniei, fără 
vreo legătură cu dezvoltarea religiei Lumii Vechi. 
Spre deosebire însă de regiunea australo-oceanică, 
limitată ca întindere, aici ne aflăm în fața unui uriaş 
continent dublu, care se întinde de la Nord la Sud, 
din Arctica pînă aproape de Antarctica, trecînd prin 
toate zonele geografice. Populaţia băștinașă a Ame- 
ricii, indienii şi eschimoşii, s-a răspîndit de foarte 
multă vreme în condiţii de mediu geografic foarte 
diferite, atingînd în dezvoltarea ei nivele diverse. La 
sosirea europenilor în America existau: concomitent 
cu triburile extrem de înapoiate și societăţi cu o înaltă 
dezvoltare, state originale cu o cultură urbană. 

Pentru ușurința studiului, putem grupa populaţia 
băștinașă a Americii, aşa cum se prezenta ea în mo- 
mentul sosirii colonizatorilor europeni, în trei cate- 
gorii inegale : cele mai înapoiate şi mai periferice 
triburi de vînători, pescari și culegători ; masa prin- 
cipală a populaţiei indiene din America de Nord și 
de Sud, în majoritate agricultori ; populaţia regiunilor 
de cultură dezvoltată ale Americii Centrale (din 
Mexic și pînă în Peru), unde erau constituite clase și 

state. Ultimul grup va fi examinat într-unul din 
capitolele ulterioare (vezi cap. 13), alături de alte 
societăți împărțite în clase. 


1. RELIGIILE POPOARELOR PRIMITIVE ȘI 
PERIFERICE ALE AMERICII 


Cea mai mare parte a celor mai înapoiate triburi 
primitive ale Lumii Noi locuieşte sau a locuit în 
ținuturile puţin accesibile ale Americii de Sud. Majo- 
ritatea sînt foarte slab studiate, unele din ele rămi- 
nind aproape necunoscute ştiinţei (ca, de pildă, 
guaiakii siriono și auka). Există date relativ amănun- 
tite numai despre populaţia din Ţara de Foc și despre 
indienii bororo. 


Religia locuitorilor din Ţara de Foc 


Triburile din Țara de Foc — ona, iahgan și ala- 
kaluf —, azi aproape exterminate de colonizatori, 
fac parte din cele mai înapoiate grupuri de indieni. 
Probabil că în acest caz a avut loc un regres cultural, 
ca urmare a condițiilor naturale extrem de nepri- 
elnice din aceste ţinuturi, în care strămoşii acestor 
triburi au îoșt cîndva împinși de vecinii mai puternici. 

Locuitorii din Ţara de Foc se ocupau cu vînătoarea 
de animale sălbatice (ona), cu pescuitul şi culesul de 
mici animale marine (iahganii și alakalufii). Cultura 
lor materială era extrem de săracă. Orînduirea socială 
era comunitatea gentilică primitivă, fără nici o dife- 
rențiere socială. 

Credinţele religioase ale locuitorilor din Țara de 
Foc au devenit mai mult sau mai puţin cunoscute 
recent datorită lucrărilor lui Wilhelm Koppers şi. 
Martin Gusinde, doi preoţi catolici care au plecat 
în Țara de Foc animați de dorinţa de a găsi confir- 
mări ale teoriei monoteismului primitiv. Cu tot ca- 

racterul tendenţios al expunerii, lucrările lor conțin 
multe date interesante. 

Koppers a dat o bună descriere a iahganilor (sau 
iahmanilor), unul din cele trei triburi din Ţara de 
Foc, care locuiesc în partea de sud-vest și sud a 
arhipelagului Ţării de Foc. 


Șamanismul 


La iahgani s-a constatat, în primul rînd, o formă 
foarte dezvoltată a șamanismului. Așa-zișii iekamuși, 
şamanii care se îndeletnicesc cu lecuirea bolnavilor, 
foloseau şi metodele șarlatanești ale vracilor, susți- 
nînd, de pildă, că ei scot din corpul bolnavului pietre 
magice, şi oficiau şi ceremonii şamaniste. Fiecare 
iekamuș își învăța meseria sub conducerea unui vraci 
vechi şi experimentat. 


Iniţierile 


Alături de șamanism și independent de el exista 
la locuitorii Țării de Foc un foarte interesant sistem 
de ritualuri de iniţiere. 

La iahgani s-au constatat două ritualuri de iniţiere 
diferite : unul — forma arhaică de iniţiere legată de 
vîrstă, așă-numitul sistem cihaus, care cuprinde în 
mod egal bărbaţi și femei şi a cărui esenţă constă în 
a transmite celor iniţiaţi o serie de cunoștințe secrete 
sau poveţe de morală tribală privitoare la supunerea 
față de bătrîni, la respectarea obiceiurilor tribale 
etc. ; al doilea — pe cît se pare, un sistem mai nou, 
denumit kina — constînd într-o formă embrionară 
a asociaţiilor de bărbaţi. Acest sistem este, într-o 
anumită măsură, îndreptat împotriva femeilor. Parti- 
cipanții la ritualuri poartă măşti întricoșătoare. 

Ritualurile iniţierii la iahgani sînt legate de figura 
mitologică a lui Vatauineva, fiinţă cerească, considerat 
creatorul şi protectorul ritualurilor iniţierii. W. Kop- 
pers, care a descoperit la iahgani această figură 

mitologică, îl prezintă, fără temei, pe Vatauineva 
ca pe Dumnezeu, creator-suprem. 

Un mare rol joacă în ritualurile inițierii diversele 
spirite, dar ele se contopesc cu spiritele naturii, care 
reprezintă personificarea vîntului, mării etc. 

În mitologia iahganilor din Țara de Foc apar ca 
eroi civilizatori doi fraţi şi sora lor. Motivul celor 
doi frați gemeni eroi civilizatori este, probabil, ge- 
nerat de vechiul sistem cu două fratrii, care însă nu 
s-a păstrat pînă în momentul de faţă la locuitorii 
Ţării de Foc. Aproape nu s-au păstrat nici rămășițe 
ale totemismului. 

Concepţiile locuitorilor Țării de Foc despre lumea 
de apoi, despre existenţa sufletului după moarte sînt 
foarte confuze. Cu toată marea lui dorință, Koppers 
n-a putut constata la iahgani vreo credință referi- 
toare la existența sufletului după moarte, şi cu atit 
mai puţin vreo idee despre o răsplată după moarte. 

Printre metodele funerare la 'iahgani predomina 
arderea ; numai în cîteva cazuri ei îngropau cada- 
vrul în pămînt. Credinţe religioase şi ritualuri ase- 
mănătoare au fost descrise (Martin Gusinde) și la 
tribul ona sau la tribul selk-nam. E drept că la 
acestea ritualurile iniţierii nu se împart în două sis- 
teme diferite. Însă sistemul lor de ritualuri — kloke- 
ten — este absolut analog cu kina iahganilor. De el 
erau legate credinţele în niște spirite înfricoşătoare, 
cu care erau speriate femeile, și figura unei fiinţe 
cereşti — Temankl (corespunzător cu Vatauineva al 
iahganilor). 


Religia eschimoșilor 


Pe litoralul nordic al Americii locuiesc, în condiţii 
deosebite din punctul de vedere al condiţiilor mate- 
riale, eschimoșii. 

Așezîndu-se cîndva, mai de mult, pe litoralul 
arctic al Americii de Nord, din Alaska şi pînă în 
Groenlanda, eschimoşii au reuşit să se adapteze la 
foarte grelele condiţii ale mediului şi au creat o ui- 

mitor de originală cultură materială şi orînduire 
economică. Organizarea lor socială este, totuşi, ar- 
haică : trăiesc în mici grupuri teritorial-familiale, 
care au păstrat tradiţiile comunităţii patriarhale ; 
asociațiile tribale matriarhale, care au existat mai 
înainte, s-au descompus, iar diferenţierea socială este 
incă aproape inexistentă (doar la eschimoşii din 
Groenlanda se pot observa germenii unei diferențieri). 

Despre religia eschimoşilor ne informează încă 
exploratorii de la începutul secolului al XIX-lea, 
căpitanul John Ross, William Parry şi alţii. De aceste 
date s-a folosit Hegel, care în lucrarea sa Filozofia 
religiei a prezentat credinţele eschimoșilor ca model 
al celui mai incipient stadiu de dezvoltare a reli- 
giei. În timpul din urmă, credinţele eschimoșilor au 
fost studiate destul de amănunţit. A făcut mult în 
această privinţă „expediţia Thule“, expediţie daneză 
de lungă durată, condusă de Knud Rasmussen, care 
s-a născut în Groenlanda (mama lui era eschimosă) 
şi cunoştea perfect limba locală. Mult material va- 
loros a cules şi Kaj Birket-Smith, participant la 
aceeași expediţie, precum şi — în diferite perioade — 
Fridtjof Nansen, W. Stefansson, W. Thalbitzer, 
Eduard Weyer şi alții. 


Samanismul 


Pentru religia eschimoșilor este caracteristică dez- 
voltarea şamanismului, care a înglobat toate cele- 
lalte elemente şi forme de credinţe religioase. 

Șamanii (angekok sau angakok) sînt conducătorii 
cultului. În mîinile lor se concentrează și cultul 
vînătoresc, care pentru eschimoși are o deosebit de 
mare însemnătate. 

Condiţiile materiale ale vieţii: natura polară 
aspră, efortul uriaş pe care sînt siliți să-l depună în 
lupta pentru existenţă, desele perioade de foamete 
cauzate de condiţiile proaste de vînat, au determinat 
întreaga orientare a religiei eschimoșilor. Cultul lor 

consacrat vînătorii, credinţele lor legate de activi- 
tatea economică constituie pentru ei o problemă de 
importanţă vitală. Neavînd siguranța zilei de miine, 
a reuşitei vînătorii, fiind sub permanenta amenin- 
tare a foamei, simţindu-și neputinţa în fața naturii, 
eschimoşii îşi pun mari speranțe în credinţele și în 
riturile lor. 

E. Weyer, care a cercetat foarte recent viața eschi- 
moșilor, ne relatează cîteva trăsături caracteristice 
ale acestora. Un locuitor al insulei Diomed i-a arătat 
odată o mică mărgea — o amuletă de vînătoare. 
Pentru această mărgică, el dăduse fostului ei proprie- 
tar o barcă mare de piele, care reprezenta o valoare 
colosală pentru eschimos. Un alt eschimos din tribul 
iglulik a cumpărat un descîntec magic care de obicei 
se transmite numai ereditar, obligindu-se ca în 
schimbul lui să acorde pe toată viaţa întreținere şi 
îmbrăcăminte fostului deţinător al descîntecului. 


Credinţele animiste 


Pentru eschimos, întreaga lume este populată de 
numeroase spirite, care sălășluiesc în aer, vînt, apă 
și pe pămînt. De ele depinde succesul activităţii eco- 
nomice. Spiritele constituie un fel de proprietate 
personală a șamanilor. Spirite libere, care să nu fie 
în dependenţa personală a unor șamani, nu există. 

W. Stefansson relatează despre o credinţă origi- 
nală a eschimoșilor canadieni (din regiunea Macken- 
zie). Ei consideră că omul care se pregăteşte să fie 
șaman trebuie să-și asigure ajutorul unor spirite. 
Întrucît nu există spirite libere, trebuie să aştepte 
moartea vreunui şaman, pentru ca să-i moștenească 
spiritele. Există și un alt mijloc de a dobîndi un 
spirit, şi anume de a-l cumpăra. Spiritele au devenit 
obiect de vînzare-cumpărare. În ultima vreme s-a 
stabilit chiar un tarif pentru spirite. După cum rela- 
tează E. Weyer, spiritele se cumpără cu 150—200 
de dolari bucata. Preţul, cum se vede, nu este mic. 

Cultul vinătoresc 


În afară de spiritele de care au nevoie şamanii 
pentru lecuirea bolilor, există spirite stăpîne ale 
naturii. Ca și la popoarele din nordul Asiei (vezi cap. 
7), credinţele e spiritele stăpîne sînt strîns 
legate de cultul vînătoresc. 

Potrivit credințelor eschimoșilor, fiecare obiect, 
fiecare fenomen al naturii, fiecare animal își are 
stăpinul său înua, ceea ce înseamnă literal „omul 
său“. Cu inua au de-a face numai şamanii. Dintre 
inua se ridică cei mai mari şi mai importanți stă- 
pîni. La aproape toţi eschimoşii există credinţa în 
marele spirit — stăpînul mării. La eschimoşii cana- 
dieni, acest spirit este de sex feminin, zeița mării. 
În insula Baffin, ea se numește Sedna şi trăieşte în 
fundul mării. Din ea se nasc animalele marine, pe 
care zeița le trimite vînătorilor ca o manifestare de 
milă. Cînd Sedna se înfurie pentru că nu i se aduc 
jertfe, ea nu-i mai ajută pe vînători. În timpul cere- 
moniilor religioase, se crede că şamanii se duc în 
fundul mării la Sedna și o înduplecă să-i ajute pe 
vînători. 

Cu privire la această Sedna există un mit care 
este răspîndit şi acolo unde nu există cultul Sednei. 
Potrivit mitului, Sedna a fost o fată şi trăia pe pă- 
mînt, însă, din cauză că s-a făcut vinovată de ceva, 
tatăl ei a aruncat-o din barcă în mare. Cînd Sedna 
a încercat să se agaţe de barcă, tatăl ei i-a retezat 
degetele. Din aceste degete retezate s-au născut 
focile, balenele şi alte animale marine. Fata s-a 
transformat în zeiţă și trăiește acum pe fundul ocea- 
nului. În acest cult al divinității feminine a vîna- 
tului se poate constata şi un ecou al epocii ma- 
triarhale. 

La eschimoșii din Labrador, Sednei îi corespunde 
o divinitate masculină cu numele de Torngarsoak, 
care și el trimite oamenilor vînat marin. La eschi- 
moșii din Alaska, un rol asemănător îl joacă spiri- 
tul Lunii. 

În felul acesta, şamanismul şi cultul vînătoresc al 
eschimoşilor au populat întreaga natură cu nume- 
roase spirite. 


Animatismul 


Dezvoltarea animismului nu împiedică existenţa 
în credinţele eschimoșşilor şi a unei alte categorii de 
credințe religioase, şi anume într-o forță nepersoni- 
ficată. Această forţă poartă în limba eschimosă de- 
numirea de sila (hila). Este o reprezentare neper- 
sonificată, neîntruchipată a forțelor supranaturale 
de care depind atît fenomenele naturii, cît și bună- 
starea vieţii omeneşti. Aceste credințe se numesc 
animatism (de la cuvîntul latinesc animatus = însu- 
flețit). 


Soarta sufletului după moarte 


Sint interesante credinţele eschimoşilor despre 
viața de apoi. Potrivit credințelor eschimoşilor cana- 
dieni, după moarte sufletul să reîncarnează şi intră 
în trupul unui om — în acela al unui descendent 
al mortului, cel mai adesea în al unui nepot. Iată de 
ce eschimoşii cred că în fiecare copil sălășluiește 
sufletul bunicului sau bunicii sale, ori al vreunei 
alte rude decedate. Al cui suflet anume sălășluiește 
în corpul copilului stabilește cu precizie șamanul. 
W. Stefansson, care i-a studiat pe eschimoșii cana- 
dieni, a constatat, cu mare surprindere, că eschimoşii 
nu pedepsesc niciodată copiii şi nu-i ceartă nici pen- 
tru cele mai urîte abateri. După multe cercetări a 
izbutit să afle cauza pentru care ei se tem să pe- 
depsească copilul lor, şi anume pentru că în el se 
află sufletul bunicului, al străbunului, căruia tre- 
buie să-i poarte respect. Sufletul străbunului rămîne 
însă în copil numai pînă cînd sufletul său propriu 
se întărește. După aceea, sufletul străbunului pără- 
seşte copilul și ce se întîmplă după aceea cu el, 
eschimoşii nu ştiu. 

Formele de înmormîntare sînt la eschimoși destul 
de uniforme. Predomină înmormînțarea fără înhu- 
mare, în sicrie speciale din scînduri. E. Weyer ex- 
plică în mod just aceasta prin faptul că alte forme 
de înmormîntare sînt aici imposibile, deoarece este 
prea greu să sapi pămîntul îngheţat, iar insuficiența 
combustibilului nu permite arderea cadavrelor. 


Interdicţii 


Viaţa religioasă a eschimoșilor, precum și întreaga 
lor activitate economică, în special cea care ţine de 
vînatul maritim, comportă o mulțime de ritualuri. 

Există numeroase interdicții. Multe din ele privesc 
femeile. De pildă, la unii eschimoși, fata trebuie, la 
primele simptome de maturitate sexuală, să stea 
patruzeci de zile într-un colţ al colibei, cu faţa la 
perete şi nu poate ieşi din colibă decît noaptea, cînd 
toţi dorm. Unele grupuri de eschimoşi se îndeletni- 
cesc, pe lîngă vînatul de animale marine, și cu vi- 
narea de karibu, un gen de reni. 

Este caracteristic faptul că se interzice orice ames- 
tec al produselor vinatului terestru cu cele ale vina- 
tului maritim. 

Originea acestor interdicții caracteristice trebuie 
căutată, probabil, în separarea tipurilor de economii 
în stadiile vechi de dezvoltare a poporului eschimos. 
Înşiși eschimoşii nu mai înţeleg originea interdicții- 
lor, dar le respectă cu sfinţenie şi se tem foarte tare 
să le încalce. 


„ Frica, sursă a religiei 


Este interesantă explicaţia pe care a dat-o un 
eschimos destul de inteligent — șamanul Ana — 
cercetătorului Knud Rasmussen în legătură cu res- 
pectarea de către eschimoși a vechilor lor datini şi 
interdicții. El a rostit cu această ocazie un întreg 
monolog, în care s-au reflectat psihologia vechiului 

vînător neputincios în fața naturii aspre şi care se 
teme să încalce cît de cît tradiția, pentru a nu atrage 
împotriva sa furia forței nevăzute. 

„Cînd te întrebăm de ce este viața așa cum este 
— a spus Ana —, nici tu nu poţi arăta cauzele ! Aşa 
este ea şi așa trebuie să fie. Şi toate obiceiurile 
noastre din viață vin şi spre viaţă merg. 

Ne e frică de vreme rea, cu care trebuie să luptăm 
spre a smulge hrana pămîntului şi mării. Ne e frică 
de sărăcie şi foamete în colibele noastre reci de ză- 
padă. Ne e frică de bolile pe care în fiecare zi le 
vedem în preajma noastră. Nu de moarte ne temem, 
ci de suferinţe. Ne e frică de oamenii morţi și de 
sufletele fiarelor ucise la vînătoare. Ne e frică de 
spiritele pămîntului şi aerului. 

lată de ce străbunii noştri s-au înarmat cu toate 
vechile reguli de viaţă, elaborate de experienţa și 
înțelepciunea generaţiilor. 

Noi nu știm de ce au fost create aceste reguli, 
nici nu bănuim de ce, dar le respectăm, ca să ne 
fie dat să trăim liniștiți. Sîntem atît de neştiutori, 
cu toată mulţimea noastră de formule magice, încît 
ne e frică de tot ce nu cunoaştem. Ne e frică de ceea 
ce vedem în jurul nostru și ne e frică de cele po- 
vestite în legende și tradiții. De aceea, noi ne păstrăm 
cu strășnicie obiceiurile și respectăm tabu-urile 
noastre“ 1. 

În credințele eschimoșilor, lumea naturală şi lumea 
supranaturală sînt indisolubil legate. Religia este în 
strînsă legătură cu viaţa lor de zi cu zi. 


Religia indienilor din California 


Un alt grup etnic întrucîtva izolat, care face și el 
parte dintre popoarele cele mai înapoiate din Ame- 
rica de Nord, îl constituie indienii din California. 

Este un grup format din diverse triburi, constînd 
din reprezentanţi ai diferitelor familii lingvistice 


1 K. Rasmussen. Marea pîrtie, Moscova, 1958, p. 82—83. 

(hoka, penuti, algonkini, atabasci şi șoșoni). În nordul 
Californici au trăit urokii, karokii, sasta etc. ; partea 
centrală a Californiei o ocupau vintunii, maidunii, 
mivokii, iokutsii, pomo etc, iar în sud trăiau şoșonii, 
ciumașii și iuma. 

La calitornieni nu exista agricultura. Ei se ocupau 
în principal cu culesul hranei vegetale (în special 
ghinda), cu pescuitul şi vînatul. Predomina viaţa 
seminomadă. 

De la începutul secolului al XIX-lea, californienii 
au căzut victimă colonizării prădalnice a Vestului 
Îndepărtat. Majoritatea lor a fost exterminată, iar 
cei rămaşi au uitat vechiul lor mod de trai şi cre- 
dinţele lor religioase. Acestea din urmă nu sînt 
cunoscute decît din însemnările diferiților observa- 
tori și din amintirile bătrînilor. O asamblare precisă 
a tuturor datelor de care dispune ştiinţa cu privire 
la cultura originară a californienilor o constituie 
lucrarea lui Alfred Kroeber Handbook of the Indians 
of California (Washington, 1925). 


Șamanismul 


La indienii din California s-a constatat existenţa 
șamanismului. La triburile nordice a predominat şa- 
manismul feminin, iar la celelalte triburi şamanii 
erau atît femei, cît și bărbaţi. 

Principala îndeletnicire a şamanilor consta în 
lecuirea bolnavilor. 

Ei vedeau cauza bolii în obiecte materiale care au 
pătruns în corp, a căror denumire generică se poate 
traduce prin cuvîntul durere. Se considera că omul 
poate fi izbăvit de boală numai prin extragerea din 
corp a acestor „dureri“. 

Șamanismul se află la californieni pe treapta cea 
mai de jos a dezvoltării sale. Aici nu există încă o 
demonologie, în genere caracteristică şamanismului. 
Șamanismul nu s-a separat încă de magia tămădui- 
toare. 

Iniţierea 


O altă formă caracteristică a religiei indienilor din 
California este legată de iniţieri. La californieni, 
acest sistem apare într-o formă foarte complicată și 
specifică fiecărui grup tribal în parte. 

La triburile din „centru-nord“ (A. Kroeber) 
— adică la vintuni, maidu, mivok, iuki şi la alte 
cîteva — exista cultul lui Kuksu. Kuksu („cap mare“) 
este un personaj mitologic al triburilor maidu 
şi pomo, al cărui rol îl joacă oameni mascaţi. Ritua- 
lurile se desfășurau în anotimpul de iarnă şi se 
organizau într-o colibă specială, mare şi circulară. 
La ele participau numai bărbaţi și numai aceia care 
îndepliniseră încă în adolescenţă ritualul iniţierii ; 
în acest fel, cultul lui Kuksu era ca un fel de al 
doilea stadiu al iniţierii. El poate fi considerat ca o 
formă preembrionară a asociaţiei masculine. 

În sudul Californiei exista un alt sistem de ini- 
tieri, foarte original. Acolo, la baza întregii cere- 
monii stătea folosirea unei băuturi preparate dintr-o 
plantă locală cu denumirea spaniolă toloache. Fie- 
care avea numai o dată în viață dreptul să bea 
toloache. Căzînd în stare de beţie sub acţiunea bău- 
turii, omul își pierdea cunoștința şi îi apăreau ve 
denii, care ulterior deveneau pentru el obiect de 
venerație religioasă pentru toată viața. După aceasta, 
tînărul care participase la ceremoniile iniţierii era 
supus unui post sever timp de treizeci de zile și tre- 
buia să treacă prin diferitele încercări corporale, 
asemănătoare cu ritualurile australiene de iniţiere. 
La sfîrşit, tînărul era culcat pe un muşuroi de furnici 
și era lăsat să fie pișcat de furnici, care după cîtva 
timp erau înlăturate de pe corp cu un șomoiog de 
urzici. Cu aceasta ceremonia lua sfîrşit, iar de pe 
corpul noului inițiat era scos briul simbolic al 
foamei. 


Mitologia 


Deși la indienii din California mitologia este slab 
dezvoltată, există şi la ei mituri despre creație șI 
despre eroi civilizatori. Ca demiurgi, creatori al 

lumii sau eroi civilizatori apar diferite personaje, 
uneori antropomorfe, uneori zoomorfe, cum ar fi 
coyotul (lupul preriei) sau vulpea argintie. 


Cultul funerar 


Sînt foarte slab dezvoltate şi concepţiile despre 
viaţa de apoi. La californieni se întîlnesc două forme 
de funeralii : incinerarea cadavrelor și îngroparea 
lor în pămînt. În acest domeniu ne găsim în faţa 
unui tablou destul de confuz, iar originea ritualu- 
rilor este neclară. 


2. RELIGIILE 
„MAJORITĂȚII POPULAȚIEI INDIENE 


Marea masă a indienilor din America de Nord — 
triburile orientale (irokezii, algonkinii și muskogii), 
triburile din prerii (grupul triburilor sious etc.), tri- 
burile din pădurile canadiene etc. — atinseseră pînă 
în momentul colonizării un nivel relativ înalt de 
dezvoltare culturală. Popoare care se ocupau, mai 
ales în regiunile răsăritene, cu agricultura, îmbi- 
nată cu vânatul, erau în majoritatea lor sedentare, 
cunoșteau olăria. 

La cele mai multe dintre ele predomina încă orga- 
nizarea gentilică-matriarhală, însă în unele locuri 
s-a observat deja trecerea la orînduirea gentilică- 
patriarhală, iar la triburile din prerii — trecerea la 
grupuri nomade teritoriale. 

În prezent, cultura originală a majorităţii tribu- 
rilor indiene a dispărut cu totul ; ba chiar din înseși 
triburile respective s-au păstrat, după patru secole 
de cotropire a colonizatorilor, numai grupuri, în 
mare parte alungate de pe teritoriile lor anterioare 
şi transferate în așa-numitele rezervaţii. Doar în 
aducerea aminte a bătrînilor mai trăiesc, pe alocuri, 
vechile credinţe religioase. 

Cu privire la credințele religioase şi ritualurile 
indienilor nord-americani există date foarte multe, 
începînd cu comunicările călătorilor din vremuri 
străvechi şi ale misionarilor iezuiți din secolele 
XVII—XVIII pînă la cercetările sistematice ale et- 
nografilor din şcoala lui Franz Boas (Alexander 
Goldenweiser, Robert Lowie, Paul Radin, Alfred 
Kroeber, J.. Swanton, Lesly White etc.). Descrieri 
foarte amănunțite ale indienilor nord-americani și 
ale culturii lor se găsesc în publicațiile Oficiului 
pentru etnologia americană de pe lîngă Institutul 
Smithson (începînd din anul 1879). 


Forme gentilice ale cuitului 


Orînduirea gentilică matriarhală a constituit baza 
orînduirii sociale a majorității popoarelor din Ame- 
rica de, Nord, fapt care s-a reflectat, într-o anumită 
măsură, şi în religie. 

L. Morgan, caracterizind orînduirea gentilică a 
irokezilor şi a altor triburi, a scris cu oarecare re- 
tinere : „Greu s-ar putea afirma că vreo gintă in- 
diană are ritualuri religioase specifice ; și totuși, 
cultul religios era la ei mai mult sau mai puţin în 
legătură directă cu ginta. Acesta este cadrul în care 
au luat naştere în mod firesc ideile religioase și s-au 
statornicit formele cultului ; dar ele n-au rămas un 
atribut deosebit al ginţii, ci s-au extins asupra între- 
gului trib“ 1. Morgan n-a găsit, aşadar, la irokezi 
şi la celelalte triburi forme specifice ale cultului 
gentilic. El însă arată că exista o instituție specială 
de „„păstrători ai credinţei“ — preoţii, care nu erau 
decit reprezentanţii ginţilor. Fiecare gintă alegea 
un anumit număr de asemenea păstrători ai cre- 
dinţei, care constituiau, în ansamblu, grupul tribal 
de conducători ai cultului. 

Cu toate acestea, la triburile nord-americane 
existau anumite forme ale cultului gentilic. La unele 
popoare din grupul sioux (omaha şi altele) a existat 


1 L. Morgan. Sccietatea străveche, Leningrad, 1934, p. 49. 

credința în așa-numiții nikie, protectori ereditari 
ai ginții, care aveau uneori trăsături totemice. Pe 
alocuri s-au. descoperit obiecte sacre ale ginţii — 
fetişuri, cum ar fi un smoc de pene, o lulea, o pun- 
guliță cu amulete etc. La triburile algonkinilor a 
existat credinţa în manitu, o fiinţă sau o forță 
supranaturală, care poate juca rolul de spirit pro- 
tector personal. Potrivit cercetărilor unor etnografi 
americani, au existat şi manitu-geniilici, care se 
transmiteau pe linie maternă sau paternă copiilor şi 
erau consideraţi protectori ai ginţii. 

În privinţa formelor gentilice ale cultului, trebuie 
subliniat că aproape la nici unul dintre triburile 
indienilor americani el n-a fost un cult al străbu- 
nilor feminini sau masculini. Absența cultului stră- 
bunilor la indieni a fost de multe ori relevată de 
către observatori 1. Constituie o excepţie triburile 
pueblo şi popoarele din America Centrală, asupra 
cărora vom reveni mai Jos. 


Hămăşite aie tolemisnulur 


Strîns legate de cultul gentilic sînt rămășițele 
totemismului, care s-au păstrat la multe triburi ame- 
ricane. Ele își găsesc expresia în existența multor 
„blazoane“ — insigne de totemuri familiale pe 
haine, pe locuinţe. În America nu mai întîlnim tote- 
mismul în forma sa clasică, căci el este caracteristic 
treptelor de dezvoltare mai timpurii. Numai la prea 
puţine triburi americane s-a păstrat venerarea ani- 
malelor legate de o anumită gintă, și chiar aceasta 
numai ca o formă secundară de religie. Sub această 
formă, totemismul este cunoscut la popoarele din 
răsăritul şi sud-estul Americii, la irokezi, la ceroki 
şi la un grup de triburi din regiunea golfului Mexic. 
Mai departe, în apus, totemismul este aproape 
absent. Un sistem de totemism destul de bine con- 
servat nu întîlnim decît la triburile de pe litoralul 


nord-vestic. 





1 E. Lowie. Primitive religion, New York, 1924, p. 23. 
149 


În schimb, în America de Sud este larg răspîndită 
credința în pricolici, credință care poate fi conside- 
rată ca o rămășiță a totemismului, dar care și-a pier- 
dut orice legătură cu organizaţia gentilică. Se crede 
că şamanii pot, la dorinţă, să se transforme într-un 
jaguar, într-o pumă sau în alt animal și că după 
moarte sufletul șamanului se încarnează într-unul 
din aceste animale. 


Eroii civilizatori 


La triburile nord-americane, rămășițele vechiului 
totemism se reflectă în miturile despre eroii civili- 
zatori, văzuţi în chip de animale. La triburile din 
răsăritul şi sud-estul Americii de Nord, iepurele 
apare ca erou civilizator şi uneori chiar ca demiurg ; 
la triburile din ţinutul Rocky Mountains și la cele 
din Platoul Central, acest rol îl are coyotul, iar la 
cele de pe litoralul nord-vestic, corbul 1. 

La unele popoare, funcţiile de eroi civilizatori sînt 
deținute nu de animale, ci de fiinţe antropomorfe, 
în special de doi frați gemeni. Despre aceștia tra- 
tează, de pildă, miturile irokeze, în care se vorbește 
despre lupta unor fraţi gemeni, dintre care unul bun, 
prietenos, care a creat pe oameni și tot ce e bun, 
iar celălalt rău și „de gheaţă“, care a creat tot ce 
este rău pentru oameni (de pildă, animalele de 
pradă, șerpii, îngheţul de primăvară și toamnă, ge- 
rurile de iarnă). Aceasta este o variantă tipică a 
„mitului gemenilor“, larg răspîndit şi la popoarele 
de pe alte continente.. 


Forme tribale ale cultului 


Forma dominantă a cultului la indienii din Ame- 
rica era un cult tribal, nu gentilic. Caracterizînd 
triburile indienilor nord-americani, L. Morgan sub- 





1 Cl. Wissler. The American Indian, New York, ed. a 2-a, 
p. 212. 

linia că tribul este nu numai o unitate socială, ci şi 
o unitate de cult. FP. Engels cemsideora comunitatea 
credințeler și ritualurilor religioase ca una din tră- 
săturile caracteristice ale tribului indian 1. 

Astiel, tribul constituia la indienii nond-americani 
baza socială fundamentală a vieţii religioase. 


Cultul Soarelui și al altor forţe ale naturii 


Conţinutul acestui cult tribal constă, în special, în 
venerarea forțelor şi elementelor naturii, lucru pe 
care l-a relevat încă L. Morgan și după el F. Engels. 
Printre forţele naturii, primul loc îl ocupa la multe 
triburi Soarele, îndeosebi la triburile din prerii. La 
triburile siouxe, principala sărbătoare a anului, care 
se serba solemn şi cu mare pompă la mijlocul verii, 
era închinată Soarelui și se numea „dansul Soa- 
relui“. La această dată era fixată oficierea tuturor 
ritualurilor principale. La sărbătoare, care dura 
cîteva zile, erau invitaţi oaspeți din triburile vecine. 
Corturile erau aşezate într-un mare cerc, în centrul 
căruia se construia o colibă rituală specială şi se 
instala „stîlpul Soarelui“. Partea cea mai impor- 
tantă a ritualurilor o constituia autotorturarea. De 
pildă, participanții se spînzurau de curele trecute 
prin piele și muşchi. 

Dansurile Soarelui, ca ritual tribal, aveau o atît 
de mare însemnătate în viața socială a triburilor, 
încît numărătoarea anilor se făcea din acel mo- 
ment ; în cronicul indienilor (oral sau însemnat pe 
o piele de bizon) fiecare an era marcat prin vreo 
particularitate a oficierii sărbătorii Soarelui sau 
printr-un eveniment care coincidea cu ea. 


Cultul celor patru elemente 


Cultul naturii includea şi venerarea celor patru 
elemente : pămîntul, focul, apa, vîntul, fiecare din ele 
avînd întruchiparea sa. Acest cult era întîlnit în 





1 K. Marx şi F. Engels. Opere, vol. 21, p. 91. 

forma sa cea mai caracteristică la triburile din 
prerii. 

Dacă însemnăm pe pămînt cele patru puncte car- 
dinale prin douà linii, obținem o cruce. De aceea, 
crucea avea în ritualurile indienilor o mare însem- 
nătate simbolică ; cele patru capete ale crucii se 
asociau cu cele patru elemente ale naturii. Acest 
lucru apare foarte clar în ritualurile religioase ale 
navahilor. Pe platforma destinată ritualului, ei fă- 
ceau niște desene din nisip colorat fîn care motivul 
principal era crucea. La capetele crucii erau repre- 
zentate elementele naturii prin figuri omenești sti- 
lizate avînd capul îndreptat în acel sens, aşa fel încît 
rezulta o cruce încîrligată (zvastică). 

La majoritatea triburilor americane, chiar cifra 
„4“ avea o semnificaţie sacră, adică cultul celor 
patru elemente, puncte cardinale etc. 


Animatismul 


Credințele într-o lume supranaturală îmbrăcau la 
multe triburi nord-americane forma credinţei într-o 
forță impersonală răspîndită în întreaga natură și 
cu ajutorul căreia acționează oamenii. Ea se numea 
orenda la irokezi, vakan (vakanda) la sioux și manitu 
la algonkini. Aceste credinţe au fost bine descrise 
la triburile sioux de către misionarul Dorsey, la 
irokezi — de către irokezul Hewitt. Potrivit cre- 
dinţei indienilor, de măsura în care posedă această 
putere tainică depinde orice succes al omului la 
vînătoare, război etc. Aceste credinţe se aseamănă 
cu credinţa în mana la popoarele Oceaniei. 

Misionarii iezuiţi, care au activat în America de 
Nord începînd din secolul al XVII-lea, au încercat 
să atribuie un caracter de personificare credinței 
într-o forță magică impersonală, transformînd-o în 
Marele Spirit (Ghici-Manitu ş.a.m.d.), într-o divini- 
tate supremă. Această imagine a Marelui Spirit apare 
atît în literatura populară cît şi în cea beletristică, 
cum ar fi de pildă în romanele lui Fenimore Cooper 

şi în poemul lui Longfellow — „Cintec despre Hia- 
watha“, dar ea nu corespunde adevăratelor credinţe 
religioase ale indienilor. 


g Dansurile rituale 


Dintre toate formele exterioare ale cultului, cea 
mai caracteristică pentru indieni o constituie dansu- 


rile religioase. „La indigenii americani — scria 
L. Morgan —, dansurile erau o formă a cultului şi 


constituiau, la toate serbările religioase, o parte in- 
tegrantă a ceremoniei. În nici o parte a lumii dansu- 
rile n-au căpătat la barbari o dezvoltare atit de spe- 
cifică. Fiecare trib practica 10—20 de dansuri, fie- 
care avînd o denumire deosebită, cîntece diferite 
ete.“ 1, i 

În ritualurile religioase ale indienilor americani, 
în afară de dansuri, o însemnătate deosebită o avea 
folosirea narcoticelor. Tutunul era obiect de vene- 
rație, și fumatul lui era un adevărat act de cult. 

Un mare rol aveau în religia indienilor rugăciu- 
nile. Ei nu mai recurgeau la formule magice, ci la 
rugi adresate elementelor naturii și forţelor supra- 
naturale. 


Sacrificiile și autotorturarea 


Indienii sud și nord-americani aproape nu au cu- 
noscut sacrificii. Ele erau înlocuite prin autotortu- 
rări. Au existat totuși cazuri, relativ rare, cînd 
indienii nord-americani au adus ca jertfă elemente- 
lor şi fenomenelor naturii (Soarelui, vintului, stele- 
lor etc.) nu numai obiecte, ci şi oameni. 


Cultul agricol 


Jertiele umane erau strîns legate de cultul agricol. 
Prin ele se urmărea sporirea fertilității. Ne-a parve- 
nit descrierea uciderii unei fete la tribul nord-ame- 





1 L. Morgan. Societatea străveche, p. 69. 

rican pani (pauni). După cum arată relatarea, corpul 
fetei a fost tăiat în bucățele, care au test împrăşiiale 
pe ogoare şi îngropate în pămînt, iar cu sîngele s-au 
stropit semănăturile. | 

La tribul mandanilor (America de Nord) a existat 
cultul femeii care trăiește în Lună. Această divini- 
tate se numea „femeia bătrină care nu moare nici- 
odată“. Ea era considerată protectoarea agriculturii, 
a porumbului. La semănatul porumbului se organi- 
zau ritualuri religioase în cinstea ei. Femeile bătrine 
din tot satul se adunau jucînd rolul acestei femei 
mitice şi, cu acest prilej, sfințeau sămînța. Toamna, 
în cinstea aceleiaşi divinităţi, se săvîrşeau ritualuri 
pentru atragerea bizonilor. Aşadar, această „femeie 
bătrînă“ era protectoarea nu numai a agriculturii, ci 
şi a vînatului. 


Cultul vinătoresc 


O serie de ritualuri religioase-magice erau legate 
de activitatea vînătorească, în special de vînatul bi- 
zonilor. Pictorul şi etnograful George Catlin a de- 
scris dansurile mandanilor avînd ca scop atragerea 
turmelor de bizoni. Au fost descrise dansurile tri- 


bului sioux pentru atragerea urșilor. 


Obiceiuri și ritualuri legate de război 


În afara ritualurilor cu semnificație economică, un 
loc important dețineau în credinţele religioase ale in- 
dienilor americani şi ritualurile legate de război. La 
unele triburi existau preoţi sau vrăjitori specialiști 
în ritualuri de război. Fiecare tînăr trebuia, mai 
înainte de a deveni ostaș, să îndeplinească ritualuri 
speciale de iniţiere și să primească arma din mîinile 
unui aşa-numit wakan, care, chipurile, poseda o forţă 
magică de sfințire a acestei arme, ce devenea astfel 
mai eficientă. l 

Scalparea 


Printre obiceiurile și ritualurile legate de război 
ale indienilor, cel mai vestit este obiceiul scalpării. 
Cercetările savantului german G. Friederici! au de- 
monstrat că acest obicei crud a fost inițial practicat 
la foarte puţine triburi ale grupului irokezo-cerokez 
și în sud-estul Americii de Nord. Răspîndirea lui pe 
întregul continent nord-american a fost o consecință 
a colonizării europene. În secolul al XVIII-lea, fran- 
cezii și englezii, dușmănindu-se, în special în perioada 
războiului de şapte ani, asmuţeau triburile indiene 
unele împotriva celorlalte și plăteau premii pentru 
scalpuri (scalp-bounties). La origine scalparea a avut 
un sens religios ; luptătorul se străduia să scalpeze 
pe dușmanul ucis pentru a pune stăpînire pe sufletul 
lui sau pentru a. face ca sufletul duşmanului să nu-și 
mai găsească liniștea. 


Individualizarea credințelor. 
Cultul spiritelor protectoare personale 


Toate formele de ritualuri şi credințe mai sus enu- 
merate se referă la întregul trib. Indienilor americani 
le este însă caracteristică și individualizarea credin- 
telor religioase. Fiecare membru al tribului avea le- 
găturile lui personale cu lumea supranaturalului. 
Fiecare avea un spirit protector al său personal, do- 
bîndit în timpul vedeniilor provocate în procesui 
ritualului iniţierii. Pentru a avea vedenii, tinărul 
postea timp îndelungat, se izola, transpira în baia 
de aburi, lua narcotice. În tot acest timp, gîndirea 
lui era concentrată asupra unui singur lucru. În stare 
de semileșşin, sau în vis, sau în stare de excitare ner- 
voasă, el putea să ia orice animal ar fi văzut sau alt 
obiect drept vedenia așteptată. Din acel moment, ea 
devenea spiritul său protector pentru toată viața. 

Credința în semnificația profetică a viselor era la 
indieni mai puternică ca la oricare alt popor din 
lume. 


„1G. Friederici. Skalpieren und ähnliche Kriegsgebrăuche 
in Amerika, Braunschweig, 1906. 

Samanismul 


Strins legat de cultul spiritelor protectoare perso- 
nale şi de credinţa în vedenii este la indienii nord- 
americani șşamanismul ; în majoritatea cazurilor de- 
veneau șamani cei care aveau vedenii de mare 
amploare şi dobîndeau spirite protectoare puternice. 

Deși la diferite triburi șamanii nu se îndeletnicesc 
cu același lucru, șamanismul populaţiei băștinașe a 
Americii are multe trăsături comune. 

Pentru majoritatea triburilor nord-americane este 
caracteristică legătura şamanismului cu credinţa în 
însușirile supranaturale ale animalelor. Şamanul-urs 
are ca spirit protector al său un urs. Ursul, îndeosebi 
ursul cenușiu, era sursa cea mai obișnuită a puterii 
șamanilor. De aceea, mulţi şamani foloseau drept 
îmbrăcăminte pielea de urs. 

Principala funcţie a șamanilor consta pretutindeni 
în a lecui bolile. Unii șamani lucrau singuri, alţii 
alcătuiau asociaţii. 


Asociaţiile secrete 


Sistemul asociaţiilor secrete era, în genere, larg 
răspindit în America de Nord. Rolul lor social este 
aici mai puţin clar decît, de pildă, în Melanezia ; pe 
cit se pare, ele îndeplineau cel mai des un rol con- 
servator, de păstrare a tradiţiilor tribale. Aspectul 
lor religios apare însă de multe ori foarte clar, în 
prim plan. 

Asociaţiile secrete luau la indieni forme diferite. 
La unele triburi, ele erau pur și simplu asociaţii de 
șamani. În alte cazuri, ca, de pildă, la triburile sioux 
şi la unele din grupul algokinilor, asociaţiile erau al- 
cătuite din persoane de aceeași vîrstă. La mandani 
au existat șase asemenea asociații după vîrstă, la 
tribul corbului — opt, iar la indienii din grupul pi- 
cioarelor-negre erau douăsprezece asemenea asocia- 
ţii. Criteriul vîrstei la alcătuirea asociaţiilor de băr- 
baţi dovedește că la origine erau legate de vechile 
iniţieri. Este probabil ca acesta să fi fost cel mai 

primitiv tip de asociaţii de bărbaţi din America. 
Pe alocuri, criteriul de vîrstă a fost complicat de 
alte elemente. Aşa, există la grupul omaha asocia- 
tia poogtun, în care erau primiţi numai conducători, 
iar în asociaţia haetuska intrau numai ostași care se 
distinseseră în mod deosebit. La triburile din prerii 
şi din alte cîteva regiuni ale Americii, asociaţiile se- 
crete erau alcătuite din oameni care avuseseră ace- 
leași vedenii și care, prin urmare, erau strîns legaţi 
de cultul spiritelor protectoare personale ; de pildă, 
cei care avuseseră ca vedenie un urs alcătuiau aceeași 
asociație, cei care avuseseră vedenia unui castor al- 
cătuiau o altă asociaţie etc. t. 


Ritualuri de lecuire și purificare 


Rolul de tămăduitori al șamanilor a păstrat o le- 
gătură strîinsă cu medicina populară. Totuși, unele 
metode de lecuire, raționale la originea lor, au că- 
pătat o semnificație rituală. Era predominantă me- 
toda purificării rituale — magia cathartică (purifi- 
catoare). Orice boală, orice nenorocire, ca și începu- 
tul oricărei acțiuni importante necesitau purificarea. 
Acestei purificări i se atribuie o semnificaţie rituală, 
deşi ia baza ei se aflau, probabil, acțiuni raţionale. 

În America erau cunoscute trei metode principale 
de purificare, fiecare din ele avînd sfera ei de răs- 
piîndire. La triburile din Canada și S.U.A., aproape 
unica metodă de purificare era baia de aburi. Ea 
se efectua într-o colibă strîmtă, în care se turna apă 
peste pietre încinse. Acestei operații i se atribuia o 
influenţă rituală supranaturală. La triburile din Ame- 
rica Centrală, din Mexic, din Yukatan și din Sud pînă 
în Peru, același rol îl juca luarea de sînge. În sfîrșit, 
la triburile din America de Sud, vest-indiene, ca și la, 
cele din golful Mexic se foloseau vomitive. Şi acestei 
metode, care are o bază raţională, i se atribuia o 
semnificaţie rituală 2. 

1 H, Webster. Primitive Secret Societies, New York, 1932, 


ed. a 2-a, p. 130—159, 178—179. 
2 Wissler, op. cit., p. 214. 

Cultul funerar și credinţele 


Formele de înmormîntare în America sînt foarte 
variate : îngroparea în pămînt, înmormintarea în 
locuri situate în aer liber, mumificarea, cremaţia etc. 
De ele sînt legate un număr destul de mare de cre- 
dințe cu privire la viaţa de apoi. Pe alocuri (de pildă, 
pe teritoriul nord-vestic) se întîlneşte credința în 
reîncarnare. Era însă predominantă credinţa că oa- 
menii vor continua și în lumea de apoi aceeași viață 
pe care au dus-o pînă la moarte. Dacă omul a fost 
un bun ostaș și vînător, atunci el va fi fericit și după 
moarte, continuînd să vîneze. Dimpotrivă, pe cei care 
nu au respectat obiceiurile tribale, pe lași, pe vină- 
torii proşti, precum şi pe cei care şi-au pierdut! 
scalpul sau au murit de o moarte ruşinoasă îi aş- 
teaptă în viața de apoi o soartă grea. 

Aceste idei cu privire la viaţa de apoi, deși destul 
de precise, nu jucau la indienii din America de 
Nord un rol de prim ordin. Obiectivul practicii cultu- 
lui era de a asigura succesul în viaţa pămiîntească. 


Religia triburilor de pe litoralul nord-vestic 


Triburile de pe litoralul nord-vestic al Americii, 
care vorbesc limbi diferite (tlinkiţi, haida, țimşiani, 
nukta, kvakiutl etc.), se aseamănă în ceea ce pri- 
veşte economia şi cultura, caracterizate printr-un 
pescuit dezvoltat și un mod de viață sedentar. În 
orînduirea socială a acestor triburi, trăsături foarte 
arhaice (împărţirea în două fratrii matriarhale exo- 
game etc.) se îmbină cu forme sociale dezvoltate 
(sclavie, diferențieri sociale în rîndurile celor liberi : 
conducători, aristocrați şi membri de rînd ai comu- 
nităţii ; schimb destul de dezvoltat şi o importantă 
inegalitate de avere). 

Această originală şi contradictorie orînduire so- 
cială s-a reflectat şi în religie. Din cauza păstrării 
orînduirii gentilice-matriarhale arhaice, s-au men- 
ținut și rămăşiţe ale totemismului, mai puternice 

decît în oricare altă regiune a Americii. Cele două 
fratrii aveau totemurile lor: corbul şi lupul (sau 
corbul şi vulturul), iar de aceste animale, în special 
de corb, erau legate numeroase mituri. Marele corb 
(la tlinkiți — El sau Iel, Ielh) apare drept creator 
al lumii și erou civilizator. Sint cunoscute mituri cu 
privire lă lupta lui cu lupul (principiul răului). Fra- 
triile se împărțeau în ginți totemice. Sînt deosebit 
de interesanţi stilpii totemici de lemn, înalţi pînă 
la 20 m, care se înălțau în faţa caselor sau în cimi- 
tire. Un astfel de stilp este acoperit de sus pînă jos 
cu sculpturi înfăţișînd chipuri de oameni şi animale 
foarte stilizate, care reprezintă străbunii neamului. 

În nord-vestul Americii a fost puternic dezvoltat 
șamanismul de tip ereditar, legat de credinţa în spi- 
ritele protectoare, în spiritele ajutătoare ale şama- 
nilor, în spiritele rele care aduc bolile. Un rol de- 
osebit îl juca în credinţele şamaniste vidra ; viitorul 
şaman trebuia în mod obligatoriu să ucidă o vidră 
și să-i păstreze limba ca pe un element sacru deose- 
bit. Vidra ocupa, în genere, un loc important în cre- 
dințe și mitologie, îndeosebi la tlinkiţi. Vinătorii de 
rînd nu aveau dreptul să ucidă acest animal, el fiind 
pus sub un tabu sever. Probabil că și această inter- 
dicţie este o rămăşiţă a totemismului. 

Asociaţiile secrete ale indienilor de pe litoralul 
nord-vestic purtau amprentele împărţirilor în ginţi 
și ale diferenţierii sociale. Fiecare asociaţie evoca un 
spirit protector al său, adesea sub chip de animale. 
Membrii asociaţiilor — în majoritate conducători şi 
aristocrați — se bucurau de privilegii în raport cu cei 
neinițiaţi. 


Trăsăturile comune ale religiei indienilor 


Aruncind o privire generală asupra religiei majori- 
tăţii triburilor de indieni americani, se poate afirma 
că trăsătura ei caracteristică o constituie ideea supra- 
naturalului, care, deşi apropiat fiecărui om, este des- 
tul de pregnant separat de lumea materială. Princi- 

palul obiectiv al actelor religioase ale omului con- 
stă în a dobîndi bunăvoința forţelor supranaturale, 
în a face ca oamenii să devină „demni de compa- 
siunea“ lor, cum spun etnografii americani. Acest 
scop îl aveau rugăciunile, posturile şi autoschingiui- 
rile. 

Spiritul general al religiilor popoarelor Americii 
este încă pe deplin democratic. Aceasta reflectă trăi- 
nicia orînduirii gentilice care domină în viaţa lor. 
Nici un fel de privilegii sociale ale anumitor grupuri 
nu primesc încă consacrarea religiei (poate cu ex- 
cepția parţială a triburilor de pe litoralul nord-ves- 
tic). Dar descompunerea incipientă a orînduirii gen- 
tilice și-a pus deja amprenta pe religie, ceea ce 
explică individualismul religios specific, care își gă- 
seşte expresia în cultura spiritelor protectoare per- 
sonale. 

În credinţele indienilor, supranaturalul era relativ 
rar personificat ; predomina credinţa în forţe imper- 
sonale, cum ar fi orenda, vakanda şi manitu. Antro- 
pomorfismul, adică asemuirea spiritelor și divinită- 
ților cu omul, aproape nu exista la indieni. Din 
această cauză, aproape că nu exista la ei reprezen- 
tarea în formă plastică şi grafică a divinităţilor şi 
spiritelor. 

Nu existau sanctuare, temple, mai ales perma- 
nente. Pentru sărbătorile care se ţineau periodic 
erau folosite colibe și corturi de cult. Nu exista o 
preoțime oficială, rolul ei îndeplinindu-l șamanii şi 
vracii ; alegerea acestei profesiuni nu era prescrisă, 
ci benevolă. Nu exista deloc cultul conducătorilor 
(spre deosebire de religiile popoarelor Oceaniei şi 
Africii) ; în aceasta se refiecta încă o dată deosebitul 
democratism al întregului mod de viaţă al indienilor. 
Privilegii rituale ale conducătorilor existau numai la 
triburile de pe litoralul nord-vestic. 

O dezvoltare remarcabilă a căpătat magia de răz- 
boi ; magia neagră și-a pierdut importanţa, spre de- 
osebire de stadiul istoric mai timpuriu, cînd ea ocupa 
un loc foarte important. 

În cadrul cultului gentilic nu exista cultul străbu- 
nilor umani. În concepţiile despre viaţa de apoi încă 
nu găsim ideea recompensei: de după moarte, viața 
viitoare fiind reprezentată ca o continuare nemijlo- 
cită a vieţii păminteşti. 


Religiile triburilor pueblo 


Pe o treaptă mai înaltă a dezvoltării istorice în ra- 
port cu toate celelalte triburi indiene se afla micul 
grup al așa-numiţilor indieni pueblo, care și în pre- 
zent mai locuiesc în statele sud-vestice ale Americii 
de Nord — Arizona și New Mexico. Ei locuiau şi lo- 
cuiesc şi astăzi în mari așezări compacte — pueblo, 
în case construite din chirpici ; economia lor agri- 
colă era bazată pe un sistem de irigații ; luaseră dez- 
voltare unele meserii, ca, de pildă, ţesătoria, confec- 
ționarea vaselor colorate din lut etc. Baza existenţei 
lor sociale o constituiau comunităţile gentilice, în 
care se desfășura un proces treptat de transformare 
a familiei matriarhale în patriarhală, de maturizare 
a relaţiilor patriarhale. 

Pentru indienii pueblo, ca şi pentru alte triburi 
din America de Nord este caracteristică dezvoltarea 
asociaţiilor secrete. La triburile pueblo însă, ele s-au 
constituit pe baza organizației gentilice. Puteau fi 
membri ai asociaţiei numai oamenii dintr-un anumit 
clan : de pildă, asociația antilopei putea fi alcătuită 
numai din membrii clanului antilopei. Se bucurau 
de cea mai mare influenţă asociațiile antilopei și şar- 
pelui. Şarpele juca, în general, un rol important în 
mitologia și ritualurile triburilor pueblo. 

Spre deosebire de alte popoare ale Americii, la in- 
dienii pueblo se observă — mărturie a nivelului lor 
de dezvoltare socială mai ridicat — un cult al stră- 
bunilor destul de tipic — kacina. Aceste spirite ale 
morţilor erau protectoarele clanurilor și ale întregu- 
lui popor. 

În ritualurile indienilor pueblo predominau, ca şi 
la celelalte popoare, dansurile cu măşti. Principalul 

obiectiv al ritualurilor era asigurarea recoltei, adu- 
cerea ploii şi lecuirea bolilor. 


4  - 


Ritualurile și credinţele religioase ale indienilor 
din America de Nord ţin în cea mai mare parte de 
trecut. Colonizatorii au dezrădăcinat triburile ame- 
ricane, le-au închis în rezervaţii, au nimicit cultura 
lor. În momentul de față nu s-au păstrat decît slabe 
reminiscențe ale ritualurilor şi credințelor lor din 
trecut, | 


Colonialismul şi mişcările mesianice 


Cruzimile pe care le-au săvîrșit colonizatorii ame- 
ricani, alungînd pe indieni de pe pămînturile lor, 
supunîndu-i la tot felul de samavolnicii, au provocat 
încercări disparate de rezistenţă din partea acestora, 
încercări care în decursul secolului al XIX-lea au 
luat forme specifice de mişcări religioase reforma- 
toare. Obiectivul urmărit de aceste încercări îl con- 
stituia tendinţa de a readuce la viaţă vechile ritua- 
luri indiene, completîndu-le cu alte idei, împrumu- 
tate de la creştinism sau de la alte religii. Încă din 
primele decenii ale secolului al XIX-lea apar în sînul 
diferitelor triburi proroci-reformatori, care uneori se 
dădeau drept încarnări ale divinității. Ideea centrală 
în predicile prorocilor era aceea a unui mesia care 
va izbăvi triburile indiene de jugul străin. În multe 
cazuri, la aceasta se adăuga o concepţie a învierii 
împrumutată de la creştinism. 

Cea mai largă dintre aceste mișcări a avut loc în 
anii 1889—1892. Este vorba de așa-numitul „dans al 
spiritelor“, mişcare al cărei întemeietor era predica- 
torul Vovoka, provenit din indienii californieni (tri- 
bul paiuta). Această mișcare a fost studiată de etno- 
graful J. Mooney. 

Pe la mijlocul secolului al XIX-lea, cînd febra au- 
rului atinsese punctul ei culminant, indienii din Ca- 
lifornia au avut de îndurat groaznice acte de violenţă 

din partea albilor. În aceste împrejurări a luat naş- 
icre mişcarea mesianică ; ea a cuprins în anii 1869— 
1873 un întreg şir de triburi din nordul Californiei. 
Această mișcare a fost înăbușită cu cruzime. În de- 
ceniul al 9-lea al secolului trecut a început să pre- 
dice Vovoka. El n-a avuț succes în rîndurile cali- 
lornienilor ; forţele lor fiind deja epuizate, ei nu mai 
puteau fi antrenați într-o nouă mișcare. Mișcarea 
pornită de Vovoka s-a întins, în schimb, la alte tri- 
buri, cuprinzînd aproapte toate regiunile Statelor 
Unite în care mai locuiau indieni (mai precis, rezer- 
vaţiile indiene). 

În învăţătura lui Vovoka ocupa un loc central ideea 
izbăvirii poporului indian de jugul străin. Ideea în- 
vierii era împrumutată de la creștinism. Vovoka se 
dădea drept mesia și era considerat ca atare. Ca forme 
exterioare, noul cult reprezenta o reînnoire a vechi- 
lor forme ale ritualurilor indiene. Forma principală 
a cultului era dansul ; de aceea, această religie a că- 
pătat denumirea de „dansul spiritelor“ (Ghost dance). 
Indienii se adunau laolaltă și organizau dansuri cu 
ritualuri extatice cu caracter șamanist. Aceste ac- 
țiuni au avut urmări grave. Triburile din Dakota s-au 
răsculat împotriva administraţiei americane, care a 
luat măsuri pentru a înăbuşi mișcarea. În anul 1890, 
trupele americane au organizat lingă Wounded Knee 
un adevărat masacru al dakoților, aproape neînar- 
maţi, care se adunaseră acolo pentru dansurile lor 
rituale. 

Aceste mișcări religioase înnoitoare, care aveau un 
substrat politic, erau, fireşte, lipsite cu totul de orice 
perspectivă. Ele prezintă însă un interes deosebit 
pentru noi ca fenomen foarte caracteristic, nu nu- 
mai pentru America. Protestul spontan împotriva 
asupririi coloniale are la început forma unei mișcări 
de reformă religioasă. Sînt cunoscute mişcări ana- 
loage în secolul al XIX-lea în Polinezia, în Africa, 
iar în zilele noastre — în Melanezia. 


Capitolul al 6-lea 
RELIGIILE POPOARELOR AFRICII 


Africa este un continent imens, locuit de popoare 
care au atins diferite nivele de dezvoltare şi trăiesc 
în condiţii materiale şi culturale foarte diverse. 

Populaţia băștinașă a Africii poate fi împărţită, 
din punctul de vedere al dezvoltării social-econo- 
mice, în aproximativ trei grupuri inegale : triburile 
nomade de vinători, cele mai înapoiate, care nu cu- 
nosc încă agricultura și creșterea vitelor (boşimanii 
și pigmeii din Africa Centrală) ; covirșitoarea majo- 
ritate a popoarelor Africii Negre, adică populaţia de 
agricultori și crescători de vite din Africa de Sud 
și tropicală (hotentoţii, popoarele bantu, popoarele 
din Sudan şi din bazinul Marilor Lacuri) ; popoarele 
de veche civilizație din Africa de Nord și Nord-Est 
(populaţia băștinașă din Maroc, Algeria, Tunisia, Li- 
bia, Egipt, Etiopia și Somalia). Primul grup, caracte- 
rizat prin forme arhaice “de producţie materială, de 
orînduire socială şi de cultură, încă nu a ieșit din ca- 
drul orânduirii tribale și comunei primitive. Al doilea 
grup, cel mai numeros, se află în diverse stadii de 
descompunere a orînduirii comunei primitive și gen- 
tilice-tribale, de trecere la societatea împărţită în 
clase. Cel de-al treilea grup duce încă din antichi- 
tate aceeași viață cu popoarele înaintate meditera- 
neene. 

De aceea, şi religia popoarelor africane prezintă 
un tablou foarte variat. 

Să analizăm credinţele religioase ale popoarelor 
din primul şi cel de-al doilea grup. De credințele 
celui de-al treilea grup ne vom ocupa cînd vom 
analiza așa-numitele religii naţionale de stat şi 
„Inondiale“. 


1. RELIGIILE POPOARELOR ÎNAPOIATE 
ALE AFRICII 


Religia boșimanilor 


Formele cele mai arhaice de orînduire social-eco- 
nomică şi, totodată, de religie s-au păstrat la boși- 
mani, un mic grup de triburi vinătorești din sudul 
Africii. Ei sînt, pe cît se pare, rămășițele unei 
populaţii străvechi de vînători, eliminată de popoa- 
rele agricole şi de vinători venite mai tirziu. Colo- 
nizarea olandeză-bură și engleză din secolele XVII- 
XIX a dus la exterminarea majorităţii triburilor 
boșimane care mai rămăseseră în acea vreme. Orga- 
nizarea lor socială (asemănătoare cu cea a australie- 
nilor) şi cultura lor au fost aproape complet distruse 
în secolul al XIX-lea. De aceea posedăm doar de- 
scrieri fragmentare ale culturii boșimanilor și înde- 
osebi ale credințelor lor religioase, descrieri făcute 
de călători, misionari și diverşi cercetători și obser- 
vatori (Lichtenstein, Fritsch, Passarge, Bleek, Stow 
etc.). În timpurile mai noi vestigiile vechiului folclor, 
ale mitologiei și credințelor religioase ale boșimani- 
lor au fost cercetate de Viktor Ellenberger, fiu de 
misionar, care s-a născut în Africa de Sud şi a trăit 
mulți ani în mijlocul populaţiei băștinașe de acolo 2. 

Triburile boşimane se împărțeau în clanuri de 
sine stătătoare, probabil în trecut matriliniare şi to- 


1 Vezi V. Ellenberger. Sfîrşitul tragic al boșimanilor,: Mos- 
cova, 1956. 

temice. Urmele totemismului se văd în denumirile 
de animale date clanurilor, în desenele din peșteri 
înfățişînd ființe jumătate oameni, jumătate ani- 
male, în miturile despre animale care ar fi fost mai 
înainte asemănătoare omului şi despre animale care 
s-au transformat în oameni. 

Boşimanii credeau în viaţa de apoi și se temeau 
foarte tare de morţi. La triburile boşimane existau 
ritualuri speciale de îngropare a morților. La ei nu 
exista însă cultul strămoşilor, care domina la popoa- 
rele africane mai dezvoltate. 

Trăsătura cea mai caracteristică în religia boşi- 
manilor, ca popor de vînători, era cultul vinătoresc. 
Ei se rugau pentru succesul viînătorii Soarelui, Lunii, 
stelelor și unor ființe supranaturale. Iată un exem- 
plu de rugăciune : „O, Lună! De acolo, de sus, aju- 
iă-mi să ucid o gazelă. Lasă-mă să mănînc carne de 
gazelă. Ajută-mă să lovesc cu această săgeată ga- 
zela, cu această săgeată. Fă să mă satur cu carne 
de gazelă ! Ajută-mă să-mi umplu burta în noaptea 
aceasta. Ajută-mă să-mi umplu burta! O, Lună! 
Acolo sus! Eu scormonesec pămîntul ca să găsesc 
furnici, lasă-mă să mănînc...“ etc.! Rugăciuni ase- 
mănătoare adresau. şi greierului, Ţagn (Mantis re- 
ligiosa). 

Problema acestui greier ca obiect de cult religios 
nu este destul de clară ; ea merită să fie examinată 
în mod deosebit. Pe de o parte, este vorba, într-ade- 
văr, de o insectă, căreia i se atribuie însă însuşiri 
supranaturale. Pe de altă parte însă, exista o legă- 
tură între această insectă şi un spirit invizibil ce- 
resc, fost totem, denumit Ţ'agh, Ța-ang ete., consi- 
derat creatorul pămîntului și al oamenilor. Un alt 
aspect al lui Țagn, și poate cel mai important, îl 
constituie faptul că el, pe cît se pare, era protecto- 
rul inițierilor tribale, asemenea ființelor cerești ana- 
loage din Australia — Atnatu sau Daramulun. 

Din ritualurile de iniţiere, la boşimani nu s-au 
păstrat decît vagi reminiscenţe. 





1 Op. cit., p. 264. 

Cercetătorii au găsit la boșimani urme ale cre- 
dinței în magia neagră (de un tip asemănător cu cea 
a australienilor), interdicții alimentare de origine 
neclară, credința în visuri, în semne prevestitoare, 
frica superstiţioasă de furtună. 


£ 


Religia pigmeilor din Africa Centrală 


Un alt grup de triburi primitive îl constituie tri- 
burile pigmeilor, răspîndite în mici așezări în bazi- 
nul fluviului Congo și în alte cîteva regiuni ale Afri- 
cii Centrale. Originea lor nu este pînă în prezent 
clarificată. Aceste triburi se află de multă vreme în 
contact cu popoare mai civilizate, dar, cu toate aces- 
tea, ele și-au păstrat pînă în ziua de azi modul de 
viață arhaic, caracterizat printr-o economie bazată 
pe vînătoare şi cules şi prin dăinuirea orînduirii so- 
ciale a comunei primitive în formele ei clasice. 

Credinţele religioase ale pigmeilor — de fapt, nu- 
mai ale unor grupuri de pigmei — au devenit cu- 
noscute abia recent. 

Materialele culese de misionarul Schebesta ! do- 
vedesc că cele mai importante ritualuri și credinţe 
religioase-magice ale tribului  pigmeilor  bambulti 
sînt legate de vinătoare. Pigmeii din tribul bambuti 
respectă cu strictețe regulile şi interdicțiile vîinăto- 
rești bazate pe diverse superstiții şi îndeplinesc ri- 
tualuri magice. Obiectul principal al adoraţiei lor 
este un spirit al pădurii, stăpîn al animalelor pă- 
durii, căruia vînătorii îi adresează rugăciuni înainte 
de a porni la vinătoare (,„Părinte, dă-mi vinat !“ etc.). 
Acestui spirit al pădurii i se dau diferite nume. 
Este foarte greu de elucidat dacă sub aceste dife- 
rite nume se ascunde una și aceeași fiinţă mitologică 
sau citeva. Unui din numele spiritului vînătoresc a! 
pădurii este Tore. Dar același nume îl poartă și o 
ființă supranaturală căreia i se atribuie alte funcţii. 

La pigmeii bambuti sînt adînc înrădăcinate ere- 
dințele totemice. Însemnătatea totemismului în re- 





1 P. &chebesta. Die Bambuli-Pygmăen vom Ituri, vol. I— 
HI, Bruxelles, 1941—1930. 

ligia pigmeilor bambuti este atit de mare, încît 
Schebesta l-a denumit concepţia despre lume „to- 
temico-magică“. 

La pigmeii bambuti, totemurile sînt exclusiv tri- 
bale (nu există totemism pe sexe sau individual), 
însă mulţi oameni venerează, în afară de propriul 
totem tribal, și totemul tribal al soţiei şi totemul 
celui ce i-a fost tovarăș cu prilejul ritualului de ini- 
tiere. Totemurile sînt în majoritatea lor animale (cel 
mai adesea leopardul, cimpanzeul, șerpii, diverse 
maimuțe, antilopele, furnicile etc.) și foarte rar — 
plante. Atitudinea pigmeilor faţă de totem este 
aceeaşi ca față de o rudă apropiată; el este de- 
numit „bunic“, „tată“. Credinţa lor e că triburile 
se trag din totemuri. Este strict interzisă consumarea 
cărnii totemului, chiar şi atingerea vreunei părți a 
lui — a pielii etc. Dar cea mai interesantă trăsă- 
tură a totemismului pigemeilor bambuti o constituie 
credinţa lor că după moarte sufletul fiecărui om se 
reîncarnează într-un animal totemic. 

Pigmeii bambuti cred într-o forță magică megbe, 
care face, chipurile, legătura dintre om şi totemul 
lui ; aceeași forță magică îl face pe om viînător. 

Este foarte interesant, deşi nu pe deplin clar, sis- 
temul iniţierilor de vîrstă la pigmeii bambuti, des- 
coperit pentru prima dată de acelaşi Schebesta. La 
inițiere participă toți tinerii între 9 și 16 ani. 

Ritualurile se îndeplinesc colectiv, cu un întreg 
grup de băieți. Ei sint supuşi operaţiei de circum- 
cizie şi trebuie să facă față și altor încercări grele : 
sint bătuți, miînjiţi cu tot felul de murdării, sînt 
speriați cu dansuri executate de oameni  purtind 
măști fioroase, sînt siliți să rămînă nemișcaţi pe 
burtă etc. Iniţierile sînt însoţite de sfaturi morale. În 
cursul inițierii se arată pentru prima oară băieți- 
lor un corn, o trîmbiță și alte obiecte legate de ri- 
tualuri ; aceste obiecte sacre nu pot fi privite de 
femei şi copii. Iniţierea se desfășoară în pădure, 
unde se construiește un bordei special ; femeile nu 
sînt admise acolo, dar bărbaţii participă cu toţii la 
ritualuri. Întreg ritualul iniţierii este considerat ca 
un fel de asociere la forţa magică, indispensabilă 

vînătorului. Cei care au trecut prin ritualul iniţierii 
constituie, potrivit datelor lui Schebesta, un fel de 
asociație masculină secretă Tore, denumită astfel 
după numele spiritului pădurii. | 

Cultul funerar nu este dezvoltat la pigmei, iar 
credințele lor în legătură cu spiritele morţilor sînt 
confuze ; la pigmeii bambuti există credinţa că ele 
se încarnează în totem. Există, de asemenea, o 
figură mitologică numită Mugasa sau Nekunzi, ființă 
cerească legată de Lună sau de furtună; această 
divinitate este considerată rea, deoarece ucide oa- 
menii (adică i-a creat pe oameni muritori). Ea nu 
are cult. 


2. RELIGIILE MARII MASE A POPULAŢIEI 
AFRICII 


Covîrşitoarea majoritate a popoarelor Africii Ne- 
gre, adică ale Africii de la sud de Sahara, a atins 
de mult un nivel mai ridicat de dezvoltare socială. 
Aceste popoare cunosc de mult agricultura (în forma 
primitivă, cu săpăliga) ; multe dintre ele, îndeosebi 
cele din Africa Orientală și de Sud, se ocupă şi cu 
creșterea vitelor ; agricultura .și creşterea vitelor se 
situează pe diferite trepte de evoluţie în diversele 
regiuni. Oamenii își duc viaţa în așezări sătești, iar 
pe alocuri au apărut, în stadiu embrionar, şi oraşe. 
S-au dezvoltat şi diverse meserii, în special fierăria. 
Există şi schimb comercial. Orînduirea socială este, 
la majoritatea popoarelor africane, cea gentilică- 
tribală, pe diferite trepte de dezvoltare sau de des- 
compunere. Astfel, la unele popoare, în special la 
popoarele agricole din Africa Occidentală şi Cen- 
trală, s-au păstrat rămășițe foarte puternice ale ma- 
triarhatului ; la altele, în special la triburile crescă- 
toare de vite din Africa de Sud și Orientală, s-au 
cristalizat în,mod net relaţiile tribale-patriarhale. La 
majoritatea popoarelor s-au constituit relații de 

clasă. În unele regiuni s-au creat încă din evul me- 
diu state primitive de tip semifeudal: în Sudan şi 
Guineea (Ghana, Mali, Kanem, Songhai, mai tîrziu 
Bornu, Wadai, Dahomey, Ashanti, Benin etc.), în 
bazinul fluviului Congo (Lunda, Baluba, Congo etc.), 
în Zambezi (Zimbabwe, sau Monomotapa), în re- 
giunea Marilor Lacuri (Uganda, Unjoro etc.). În 
Africa de Sud, în secolul al XIX-lea au luat naștere 
uniuni tribale corespunzînd stadiului democraţiei 
militare, care s-au transformat în mici state (la zu- 
luşi, makololo, matabele etc.). 


Principalele forme ale religiilor. 
Cultul strămoșilor 


Cea mai caracteristică trăsătură a religiilor po- 
poarelor din Africa o constituie cultul strămoșilor. 
Africa este considerată ţara clasică a cultului stră- 
moșilor. Cultul strămoșilor s-a dezvoltat pe baza 
orînduirii patriarhale-gentilice, majoritatea popoare- 
lor Africii aflîndu-se încă recent la acest nivel de 
orînduire socială. Pe alocuri, îndeosebi la popoarele 
agricole, sînt puternic înrădăcinate rămăşiţele ma- 
triarhatului. Pe măsura formării familiei individuale, 
cultul strămoșilor a căpătat şi forme familiale, care, 
de obicei, sînt greu de distins de cele gentilice. În 
sfîrșit, ca urmare a consolidării uniunilor tribale 
şi intertribale şi odată cu formarea statelor primi- 
tive s-a dezvoltat cultul tribal și statal al strămoşi- 
lor — zeificarea strămoșilor conducătorilor și ai re- 
gilor. 

Să examinăm deocamdată formele familiale-gen- 
tilice ale cultului strămoșilor. În credinţele religioase 
ale popoarelor Africii, spiritele strămoșilor apar de 
obicei ca fiinţe protectoare ale familiei şi ginţii. Dar 
aceste ființe nu sînt prin natura lor absolut bine- 
voitoare. Ele apar adeseori exigente, cicălitoare, pre- 
tind să li se aducă jertie, să li se adreseze rugăciuni 
și numai cu această condiţie acordă prolecţie des- 
cendenţilor lor ; în caz contrar, îi pedepsesc. Bolile 

și alte nenorociri sînt adeseori atribuite acelorași 
spirite ale strămoşilor, iar la unele popoare — spi- 
ritele strămoşilor unor ginte străine. 

Unul din exemplele tipice îl constituie credin- 
tele religioase ale poporului crescător de vite tonga 
din, Africa de Sud, descrise de misionarul Henry 
Junod !. La tonga, obiectul principal al veneraţiei îl 
constituie sufletele morţilor. Fiecare familie vene- 
rează două grupuri de spirite ale strămoșilor: din 
partea paternă şi din partea maternă; uneori se 
acordă preferinţă acestora din urmă. Cultul acestor 
spirite este familial ; ritualurile și sacrificiile le di- 
rijează bărbatul cel mai în vîrstă din familie, cele 
mai solemne sacrificii fiind prilejuite de evenimente 
familiale importante (o nuntă, o îmbolnăvire gravă 
etc.). Se păstrează însă și principiul gentilic : femeia 
măritată nu ia parte la solemnitatea venerării stră- 
moşilor familiei, întrucît ea provine din altă gintă 
şi are strămoșii ei proprii. Fiecare om bătrîn, bărbat 
sau femeie, devine, după moarte, obiect de cult în 
familia sa. 

Forme asemănătoare ale cultului strămoşilor sînt 
descrise de misionarul Bruno Gutmann la poporul 
djagga (Africa Orientală). Și la ei, acest cult este 
tot familial și comportă, de asemenea, rămășițe ale 
exogamiei gentilice ; femeile, provenind din altă 
gintă, nu iau parte la solemnităţile venerării stră- 
moşilor familiei. Spiritele familiei sînt. categorisite 
după timpul cînd au decedat. Sînt venerate cu cea 
mai mare fervoare spiritele înaintaşilor recent de- 
cedați. Poporul djagga are credința că aceste spi- 
rite, primind jertfe îmbelșugate, protejează familia. 
Spiritele celor decedați mai înainte nu primesc 
jertfe, din care cauză se crede că sînt flămînde, rele 
și caută să se răzbune pe descendenții lor. În sfîrşit, 
cei decedați de foarte mult timp dispar, în general, 
din memoria celor vii şi aceste spirite nu mai sînt 
deloc venerate. 


1 H. A. Junod. The Life of a South African tribe, 1—2, 
Londra, 1927. 

Rămășițe ale totemismului 


Străvechiul totemism nu s-a păstrat la popoarele 
Africii decit sub formă de reminiscenţe. Ele apar 
mai cu seamă în denumirile totemice ale triburilor 
şi în faptul că pe alocuri se mai respectă interdicțiile 
de a consuma carnea animalelor totemice ca hrană. 
La popoarele crescătoare de animale din Africa de 
Sud şi Orientală, totemurile sînt mai cu seamă spe- 
cii de animale domestice. Alte manifestări de obi- 
ceiuri şi credințe totemice sînt rare. La boșimani, 
care le-au păstrat relativ mai mult, s-a constatat, 
de pildă, existența unor dansuri totemice speciale, 
proprii fiecărui trib. De aceea, boșimanii, cînd vor 
să afle cărui trib îi aparţine un om, îl întreabă: 
„Ce dansezi tu ?“ Cei din tribul batoca explică obi- 
ceiul lor de a-și smulge dinţii din faţă prin dorinţa 
de a fi asemănători taurului, animalul totemic (de 
fapt, obiceiul scoaterii dinților este o rămășiță a 
străvechilor iniţieri). 


Zoolatria 


Cultul animalelor (zoolatria), destul de larg răs- 
pîndit în Africa, nu are întotdeauna legătură cu to- 
temismul. În majoritatea cazurilor, rădăcinile sale 
sînt mai directe, şi anume frica superstițigasă de. 
fiarele sălbatice. 

În Africa se bucură de o deosebită venerație leo- 
pardul — unul din cele mai prădalnice şi mai peri- 
culoase animale. Aceasta însă nu împiedică multe 
popoare să-l vîneze. Cultul leopardului are numai o 
legătură indirectă cu totemismul ; în unele locuri 
(de pildă, în Dahomey), leopardul este considerat 
totemul clanului regal. Este larg răspîndit cultui 
şerpilor. În Dahomey, misionarul Unger a descope- 
rit în anul 1864 un templu al șerpilor, în care erau 
întreţinuţi peste treizeci de șerpi. În ţinutul Uida 
a existat încă mai înainte un sanctuar al pitonilor 
și altor şerpi, care erau îngrijiţi de un preot special. 

168 


Cultele agrare comunitare 


Popoarele agricole ale Africii acordau o mare în- 
semnătate cultului comunitar al divinităţilor agri- 
cole protectoare şi, în general, cultului zeilor și spi- 
ritelar comunitare locale. Acest lucru a fost relevat 
de Carl Meinhof, unul dintre cei mai buni cercetă- 
tori ai Africii. 

Un astfel de cult este deosebit 'de dezvoltat în 
Guineea Superioară. 

Despre popoarele din Coasta de Aur (astăzi Ghana), 
A. B. Ellis scria în 1887: „Fiecare cătun, sat sau 
ținut are spiritele sau zeii săi locali, care domnesc 
peste fluvii și rîuri, dealuri și văi, stînci şi pă- 
duri“ 1. Numai acești zei locali — ei se numesc 
bohsum — sînt venerați de comunitate ; zeii străini 
sînt trataţi cu indiferenţă. Dar cei mai mulți dintre 
ei sînt consideraţi fiinţe rele și dușmănoase omu- 
lui, care trebuie în mod special îmbunate prin 
aduceri de jertfe. Bohsumii sînt adesea prezenţi în 
chip de om, dar cu o înfățișare monstruoasă ; ei lo- 
cuiesc, chipurile, în pădurile, dealurile, apele asupra 
cărora domnesc. 

La alte popoare din Nigeria s-a constatat vene- 
rarea unor zei locali întruchipaţi de animale; s-a 
arătat mai înainte că ne aflăm, pare-se, în faţa unor 
tradiţii totemice. Divinităţi cu funcţii specializate, 
îndeosebi protectori ai agriculturii, nu sînt cunos- 
cute la toate popoarele. Un exemplu îl constituie 
zulușii din Africa de Sud. Misionarul Bryant a de- 
scris un cult răspîndit la zuluşi, acela al prinţesei 
cerești, zeița Nomkubulwana, care conferă fertili- 
tate ogoarelor. Ritualurile și rugăciunile în cinstea 
acestei zeițe erau îndeplinite de fete şi de femei 
măritate ; acest lucru este explicabil dacă luăm în 
considerare faptul că la zuluși întregul ansamblu al 
muncilor agricole intră în sfera de activitate a fe- 


meilor ?. 





1 A. B. Ellis The Tshi-speaking peoples of the Gold 
Coast of West Africa, Londra, 1887, p. 12. 

2 Vezi A. Bryant. Poporul zulu pînă la venirea europeni- 
lor, Moscova, 1953, p. 378—380. 

Fetişismul 


În mintea multora, noţiunea de fetişism se aso- 
ciază strîns cu Africa. Marinarii portughezi au ob- 
servat acest fenomen în Africa încă în secolul 
al XV-lea. Călătorul olandez Willem Bosman, în 
descrierea Guineei Superioare (1705), arăta: „Cu- 
vintul «fetiş», în limba negrilor «bossum», provine 
de la numele idolului lor, pe care ej îl numesc, de 
asemenea,  «bossum»“ 1. Ulterior au început să 
poarte denumirea de fetișism religiile tuturor po- 
poarelor Africii. În ştiinţă s-a format părerea că 
fetişismul constituie, în genere, stadiul incipient al 
religiei. O analiză serioasă a faptelor arată însă, 
în primul rînd, că ritualurile și credințele feti- 
şiste sînt caracteristice numai Africii Occidentale, 
iar în al doilea rînd că popoarele Africii, inclusiv ale 
Africii Occidentale, nu sînt deloc atît de înapoiate, 
majoritatea lor aflîndu-se în fața societății împăr- 
tite în clase: în al treilea rînd, că şi pentru ele 
fetișismul constituie, pe cît se pare, nu o formă stră- 
veche de religie, ci mai degrabă una tirzie. 

Cultul fetişelor — cel puţin al fetişelor perso- 
nale, care este azi predominant — s-a dezvoltat ca 
o formă originală de individualizare a religiei ca ur- 
mare a descompunerii vechilor relaţii gentilice. In- 
dividul izolat, simțindu-se insuficient protejat de co- 
lectivul ginţii şi de zeii lui protectori, îşi caută 
sprijin în lumea forțelor tainice. 

Fetiş poate fi orice obiect care, dintr-un motiv sau 
altul, a impresionat imaginaţia omului, cum ar fi o 
piatră de formă neobişnuită, o bucată de lemn, o 
parte din corpul unui animal sau un chip oare- 
care — un idol. Adesea, obiectul este ales ca fetiş 
la întîmplare. Dacă omul izbutește în ceea ce şi-a 
propus, el consideră că i-a ajutat fetișul şi-l păs- 
trează ca atare. Dacă, dimpotrivă, suferă vreun 
eșec, atunci fetișul este aruncat şi înlocuit cu altul. 


1! Guiilaume Bosman. Voyage de Guinee. Contenant une 


description nouvelle et ires exacte de cette câte..., Utrecht, 
1705, p. 150—152. 

Atitudinea față de fetiş este de două feluri : pentru 
ajutorul acordat este recompensat cu o jertfă, pen- 
tru neglijenţă este pedepsit. Este interesant obiceiul 
african de torturare a fetișurilor, aceasta făcîndu-se 
pentru a le determina să acţioneze. De pildă, atunci 
cînd se solicită ceva fetișului, se bat în el cuie de 
fier, întrucît există! credinţa că fetişul, simțind du- 
rerea de la cuiele bătute în el, va ţine mai bine 
minte şi va face ceea ce i se solicită. 


Preoţimea 


Dezvoltarea cultelor tribale este legată în Africa 
— ca pretutindeni, dealtfei — de apariţia şi de for- 
marea profesiunii speciale a preoţilor. În religiile 
popoarelor Africii, preoțimea a ocupat aproximativ 
același loc ca în religiile polinezienilor, Instituţia 
preoţimii a fost deosebit de dezvoltată în Africa Oc- 
cidentală. 

La majoritatea popoarelor, preoţii erau de dife- 
rite categorii şi specialități, putind fi împărtiţi in 
două grupuri principale : preoții oficiali ai tribului, 
care depindeau de temple și purtau răspunderea pen- 
tru cultul social sau statal, și preoţii liber-protesio- 
nişti — vracii, vrăjitorii şi prezicătorii, care își ofe- 
reau serviciile în particular membrilor tribului. 

Autoritatea cea mai mare o aveau preoţii tribali 
ai templelor. Fiecare templu constituia un fel de 
persoană juridică, adică poseda bunuri, pămînturi 
— uneori chiar populaţiile legate de aceste pămiîn- 
turi —, sclavi. Veniturile de pe urma bunurilor și 
păminturilor, ca şi diversele jertfe aparţineau preo- 
ţilor. Pe măsura adîncirii procesului de diferențiere 
după avere în trib, preotul s-a situat printre vîrfu- 
rile înstărite şi dominante. 

La popoarele agricole, în sarcina preoților cultului 
public cădea magia meteorologică, adică ritualurile 
de aducere a ploii. 

În funcțiile publice ale preotului erau incluse și 
magia de război, ca și aducerea de jertfe zeilor răz- 
boiului. 

O sarcină şi mai importantă a preoților, îndeosebi 
„în Africa Occidentală, era participărea lor la pro- 
cese. În statele africane primitive erau în vigoare 
norme de procedură juridică în care un rol foarte 
important revenea metodelor magice de stabilire a 
vinovăției sau nevinovăţiei acuzaților sau a dreptăţii 
părţilor aflate în litigiu, metode asemănătoare orda- 
liilor sau „justiției divine“ din dreptul medieval 
european. De obicei erau folosite în acest scop dife- 
rite: otrăvuri ; acuzatului sau părţilor în litigiu li se 
dădea să bea o băutură special preparată. Dacă omul 
rămînea nevătămat, se considera că dreptatea e de 
partea lui. Cum atît prepararea, cît și dozarea otrăvii 
se aflau în mîinile preotului-specialist, se înţelege 
că de el depindea soarta părților sau a acuzaților. 
Ordaliile erau un foarte important instrument al pu- 
terii, pus în slujba preoţilor și uneori a conducăto- 
rilor şi regilor în slujba cărora se aflau aceşti preoți. 

Preoţii liber-profesioniști — vrăjitorii, vracii — 
se ocupau mai mult cu îngrijirea bolnavilor şi cu 
ghicitul. 

În practicile lor medicale, mulţi vraci profesio- 
niști foloseau metode de tratament șamaniste, cum 
ar fi dansuri în cursul cărora atingeau starea de 
extaz, însoţite de strigăte sălbatice, răpăit de tobă. 
Aceşti șamani profesioniști erau, în cea mai mare 
parte, oameni dezechilibraţi nervos. 


Cultul fierarilor 


| 

Alături de preoţi și șamani, un loc deosebit, deşi 
mai puțin important, îl ocupă în religiile popoarelor 
Africii fierarii. Extracţia și prelucrarea fierului sint 
cunoscute în Africa de demult ; la majoritatea po- 
poarelor, îierăritul s-a constituit într-o profesiune 
aparte, de obicei ereditară. Locul deosebit ce-i era 
rezervat acestei profesiuni în societate, cunoştinţele 
și îndeminarea fierarilor, inaccesibile celorlalţi, au 
făcut ca în ochii tovarășilor de trib superstițioși acest 
grup să fie înconjurat de o aureolă tainică. 

Frica de fierari se manifestă în diferite feluri : pe 
de o parte, fierarii sînt adesea consideraţi oameni 
impuri, blestemaţi, pe de altă parte, li se atribuie 
aptitudini supranaturale. De pildă, la tribul djagga 
(Africa Orientală), fierarii sînt foarte respectați, dar 
într-o și mai mare măsură temuţi. Nu orice femeie 
acceptă să se căsătorească cu un fierar. Iar o fiică 
de fierar este anevoie luată în căsătorie ; ea ar pu- 
tea atrage asupra soţului ei nenorocirea sau chiar 
moartea. Înșiși fierarii caută să-şi menţină reputa- 
ţia de oameni neobișnuiţi. Cu instrumentele sale, în 
special cu ciocanul, fierarul poate să provoace un 
rău dușmanului său, iar teama de aceasta este mai 
mare decît de alte forme de vrăjitorie. În general, 
ciocanul, foalele și celelalte instrumente de fierărie 
sint considerate ca un fel de accesorii vrăjitoreşti, 
de care nimeni nu îndrăznește să se atingă. Fieră- 
ritul este legat la tribul djagga şi de diverse alte 
superstiții. După forma bucăţilor de zgură se ghiceşte 
viitorul, iar fierul şi obiectele de fier servesc ca 
amulete ocrotitoare 1. 


Asociaţiile secrete 


Este greu de trasat o linie precisă de demarcaţie 
între .corporaţiile preoţilor şi asociaţiile secrete. În 
Africa Occidentală însă, asociaţiile secrete au că- 
pătat o dezvoltare deosebită ; ele sînt mai nume- 
roase, mai influente, mai solid organizate decit, 
de pildă, în Melanezia. În Africa Occidentală, aso- 
ciațiile secrete sînt adaptate la condiţiile mai com- 
plexe ale organizării sociale. Aici există, în primul 
rînd, puternice tradiţii matriarhale, și femeile știu 
mai bine să-şi apere drepturile ; în al doilea rînd, 
formele statale primitive care s-au statornicit aici 
au necesitat organizarea unei forțe polițienești, aso- 
ciațiile secrete fiind cele care îndeplinesc în mare 
măsură acest rol. Asociaţiile îndeplinesc funcţii ju- 


——— 


1 Br. Gutmann. Der Schmied und seine Kunst ım ani- 
mistischen Denken, în Zeitschrift fiir Ethnologie, 1912, nr. 1. 

diciare-polițienești, urmăresc pe datornici ete., dar 
adesea comit ele însele ilegalităţi, șantajează pe unul 
sau pe altul. 

Toate acestea se fac sub masca ritualurilor reli- 
gioase și în legătură cu credințele animiste și ma- 
gice. Ca și în alte părți, membrii asociaţiilor, pre- 
zentîndu-se ca spirite, se îmbracă în costume 
înfricoșătoare, își pun măști fioroase, organizează 
dansuri şi diferite reprezentații, speriind populaţia. 

În Camerunul de Sud, cea mai influentă asociaţie 
dinaintea colonizării europene era asociația Ngua. 
Ea avea în mîinile sale justiţia, însă uneori această 
asociaţie lua, dimpotrivă, sub protecția sa pe infrac- 
tori ; adesea membrii asociaţiei terorizau populaţia : 
mascaţi, pătrundeau în casa cuiva, puneau în faţa 
gazdei un fetiş și, cu strigăte, cereau un preţ de 
răscumpărare — în chip de capre, găini sau vin. 
Asociaţia Ngua juca şi un rol politic, ajutînd să se 
încheie pacea între triburi învrăjbite. 

Problema asociaţiilor secrete din Africa Occiden- 
tală mai necesită încă un studiu serios. Pe cit se 
pare, nu toate au legătură cu religia, deși majorita- 
tea lor au ceva comun cu supesstiţiile şi ritualurile. 


Cultui conducătorilor 


Una dintre cele mai caracteristice forme ale reli- 
giei popoarelor Africii o constituie cultul conducă- 
torilor (regilor) sanctificaţi. Acest cult apare sub 
forme foarte diferite, cum ar fi: îndeplinirea de 
către conducător a funcţiilor preoțești sau vrăjito- 
rești, atribuirea unor puteri supranaturale conducă- 
torilor, venerarea lor, precum şi cultul conducăto- 
rilor decedați. Se pot distinge în linii mari două 
stadii de dezvoltare al cultului conducătorilor, co- 
respunzînd etapelor de trecere de la orînduirea so- 
cială anterioară împărțirii în clase sociale la orindu- 
irea socială a societăţii împărţite în clase: astfel, 
în prima etapă, conducătorul apare în rolul de func- 
ționar al comunității, răspunzînd pentru buna ei 

stare, puterile lui „supranaturale“ servind tocmai 
acestui scop ; în cea de-a doua etapă, conducătorul 
nu mai este un funcţionar responsabil, ci un suveran 
despotic, „calitatea lai divină“ nefiind decit un mij- 
loc de sporire a puterii şi de proslăvire a persoanei 
sale. 

Printre însușirile supranaturale atribuite condu- 
cătorilor, cea mai importantă pentru popor era aceea 
de a aduce ploaia necesară muncilor agricole. În 
Ukussuma (la sud de Lacul Victoria), una din prin- 
cipalele îndatoriri ale conducătorului consta în 
asigurarea ploii pentru supuşi ; în caz de secetă 
prelungită, conducătorul era alungat pentru de- 
lăsare. Aceeaşi obligaţie îi incumba şi împăratului în 
Loango ; în luna decembrie a fiecărui an, supușii ve- 
neau la el și îi cereau „să aducă ploaie“ ; el îndepli- 
nea ritualul corespunzător, trimiţind o săgeată în 
văzduh. La poporul vambugve (Africa Orientală), 
conducătorii erau, de asemenea, „aducători de 
ploaie“. Ei posedau multe vite, pe care le căpătau 
ca plată în natură pentru ritualurile de aducere a 
ploii. O situație asemănătoare era şi la populaţia 
vanioro din Uganda, ca şi la unele popoare din Va- 
lea Nilului. , 

Din faptul că multe popoare africane îşi conside- 
rau conducătorii un fel de diriguitori ai fenomenelor 
naturale şi atmosferice s-a născut credința că poate 
fi conducător numai un om tînăr, puternic fiziceşte 
și sănătos, deoarece un conducător îmbătrînit şi bol- 
nav nu poate face față unor obligații atît de impor- 
tante. În felul acesta era motivat obiceiul, cunoscut 
la multe popoare, de a alunga de la putere sau chiar 
de a ucide pe conducătorul slăbit fizicește sau îm- 
bătrînit ; uneori, pur şi simplu, cînd conducătorul 
atingea o anumită vîrstă. Astfel, populația silluki 
(Nilul Superior), care acorda un foarte mare res- 
pect conducătorilor săi, nu-i lăsa, totuși, să îmbătrî- 
nească sau să se îmbolnăvească, temîndu-se că alt- 
fel vitele vor înceta să se înmulțească, recolta va 
putrezi pe cîmp şi chiar oamenii se vor îmbolnăvi 
mai des şi vor muri. De aceea, la primele simptome 

de slăbire a conducătorului (lucru de care-şi dădeau 
seama, în primul rînd, numeroasele sale soții), su- 
puşii lui îl ucideau, ceea ce nu-i împiedica de loc să 
acorde onoruri divine spiritului său. Un obicei ase- 
mănător exista şi la poporul vecin, dinka, la care 
conducătorii erau, în: primul rînd, „aducători de 
ploaie“ ; însuși conducătorul, cînd observa că a în- 
ceput să îmbătrinească sau să-şi piardă forţele, spu- 
nea fiilor săi că este timpul să moară și dorinţa lui 
era îndeplinită *. 

Așadar, în acest stadiu de dezvoltare — stadiul 
democraţiei militare —, obiceiurile şi credinţele re- 
ligioase sînt legate de cultul conducătorilor. Deși 
reprezentau forme de cinstire a acestora, ele erau, 
în acelaşi timp, foarte împovărătoare pentru ei, ba 
chiar o ameninţare pentru viaţa lor. De aceea, nu-i 
de mirare că, pe măsura descompunerii tradițiilor 
democrațiilor comunitare şi creșterii puterii con- 
ducătorilor, ei s-au revoltat împotriva acestor obi- 
ceiuri. lată un asemenea exemplu în deceniul al 
8-lea al secolului al XVIII-lea : monarhul micului 
regat Eyeo (Oyo) s-a opus categoric propunerii de 
„a se odihni în urma eforturilor depuse“, pe care 
i-au făcut-o apropiații săi (înţelegînd prin aceasta 
moartea benevolă), și a declarat că, dimpotrivă, este 
hotărît să trudească şi mai departe, pentru binele 
supușilor săi. Supușii, indignaţi, s-au răsculat îm- 
potriva regelui. Ei au fost însă zdrobiţi, iar regele 
inovator a instituit o nouă ordine de succesiune la 
tron, abrogind neplăcutul obicei. Cu toate acestea, 
datina s-a dovedit trainică și, judecind după unele 
date, ea n-a fost dată uitării nici după o sută de ani, 
adică în deceniul al 9-lea al secolului al XIX-lea. 

În statele despotice de pe litoralul Guineei, din 
regiunea Lacurilor şi din alte regiuni ale Africii, 
regii, deşi adesea erau supuşi unor îngrădiri rituale 
şi unei etichete stricte (tot de origine rituală), în 
majoritatea cazurilor nu mai renunţau prematur la 

1 Vezi G. Frazer. Creanga de Aur, Moscova, 1928, p. 110— 


114. 
> Vezi op. cit., p. 111—117. 

viață de dragul tradiţiei superstițioase. Persoana re- 
gelui era, de obicei, considerată sacră, i se acordau 
onoruri ca unui zeu viu. Potrivit mărturiei observa- 
torilor, regele statului Benin (un stat la gurile flu- 
viului Niger) — fetiş şi principal obiect al adoraţiei 
în posesiunile sale — ocupa un „post mai înalt decît 
Papa în Europa catolică, pentru că el este nu numai 
locţiitorul lui Dumnezeu pe pămînt, ci însuși Dum- 
nezeu, căruia supușii i se supun și îl cinstesc ca 
atare. Chipurile din bronz ale regelui și soţiei sale 
se puneau pe altarul strămoșilor la curte şi serveau 
ca obiect de venerare“ t, 

Pretutindeni în Africa, conducătorii și :regii dece- 
daţi constituiau obiectul cultului tribal sau chiar al 
unui cult al întregului popor. Acest cult era strîns 
legat de cultul gentilic şi familial al strămoșilor (de- 
osebirea constă în faptul că primul era public, iar al 
doilea era particular, familial). În acelaşi timp, el 
era inseparabil de cultul conducătorilor vii. 

La triburile organizate democratic, cultul strămo- 
șilor conducătorilor consta în rugăciuni și sacrificii 
asemănătoare celor prevăzute de cultul strămoșilor 
gentilici și familiali. Aşa se prezentau lucrurile la 
popoarele hereros, tonga, la zuluși și la multe altele. 
În statele despotice, cultul conducătorilor decedați 
căpăta forme impresionante şi crude. Adesea se adu- 
ceau jertfe omeneşti — la înmormîntarea conducăto- 
rului, la comemorările periodice etc. Drept jertfe erau 
uciși sclavi, criminali condamnaţi ; aducerea de jertfe 
era totodată, în cazul din urmă, o formă de execuție 
capitală. În Benin exista obiceiul ca la înmormîntarea 
regelui să se îngroape odată cu el și corpurile sluji- 
torilor aduși jertfă, precum și ale celor mai apropiaţi 
demnitari. Această practică teroristă, aceste obiceiuri 
şi credinţe.religioasă trebuiau să contribuie la conso- 
lidarea puterii conducătorilor, care se desprinseseră de 
comunitate și se ridicaseră deasupra ei, devenind o 
forță de constrîngere. 


t Vezi B. J. Şarevskaia. Relighiia drevnego Benina, în Eje- 
godnik Muzeia istorii relighii i ateizma, 1, 1957, p. 198—199. 

Cultul zeului tribal 


Cultele conducătorilor şi regilor, atit ale celor vii, 
cît și ale celor decedați, au constituit cea mai impor- 
tantă formă de cult tribal, comun tuturor populațiilor 
Africii ; ea era atît de dezvoltată, încît a împins pe 
planul al doilea cealaltă formă de cult tribal — cultul 
zeilor tribali. 

Concepţiile despre zei fiind foarte diferite la popu- 
laţiile africane, este greu să fie cuprinse într-un 
sistem ; adesea, originea lor este neclară. Nu sînt în- 
totdeauna clare nici relaţiile dintre credinţele despre 
zeul respectiv şi cultul lui. 

La aproape toate populaţiile este cunoscută figura 
mitologică a zeului ceresc (adesea, pe lingă el, și a 
zeului subpămîntean, a zeului mărilor etc.). La popu- 
laţiile bantu din nord-vest, numele zeului ceresc 
este aproape pretutindeni acelaşi : Njambi, Jambe, 
Ndjambi, Nsambe, Sambe sau ceva asemănător. Eti- 
mologia acestui cuvînt este discutabilă ; s-ar putea să 
însemne „cel care creează, face“. În partea sudică a 
bazinului fluviului Congo, zeul este adesea denumit 
Kalunga. La populaţiile din Africa Orientală, zeul 
este denumit Mulungu, Leza, Ngai (Engai), Kiumbe 
etc. La unele populaţii există cîteva nume ale zeului, 
cărora le corespund uneori cîteva ipostaze ale lui. 

Diferă nu numai numele, ci şi trăsăturile caracte- 
ristice ale zeului. Cu privire la această problemă 
există un bogat material cules de africanistul Herman 
Baumann 1. Se constată că, în unele cazuri, în figura 
zeului predomină trăsăturile de creator al lumii și 
al omului ; în alte cazuri, trăsăturile unei divinităţi 
atmosferice care trimite ploaie sau furtună ; uneori, 
divinitatea este pur şi simplu întruchiparea cerului. 
În aproape toate cazurile este vorba de o divinitate 
cerească, și nu de un obiect de cult; ea este rar po- 
menită și cu atît mai rar i se adresează rugăciuni sau 
rugăminți. „Herero (populaţie din sud-vestul Africii) 


1 H. Baumann. Schöpfung und Urzeit des Menschen im 
Mythus der afrikanischen Völker, Berlin, 1936. 

cunoaşte un zeu al cerului şi pămintului — scria mi- 
sionarul J. Jrle —, însă nu i se închină“ t, Același 
lucru se poate spune despre majoritatea populațiilor 
africane. Chiar atunci cînd concepţia despre zeu este 
legată de ploaie (atit de necesară pentru oameni și 
vite), i se adresează rugăciuni pentru a trimite ploaie 
numai în cazurile cele mai extreme şi doar cînd stră- 
moșii nu dau ajutorul cerut. 

Aproape pretutindeni predomină convingerea că, 
chiar dacă zeul este acela care a creat pămîntul și 
l-a populat cu oameni, de atunci el nu se mai ames- 
tecă în treburile oamenilor, nu-i ajută şi nu le dău- 
nează, şi de aceea n-are rost să fie deranjat cu rugă- 
ciuni. E aşa-numitul deus otiosus (zeul inactiv). 

Este foarte complexă problema legăturii dintre 
zeul ceresc şi cultul strămoșilor. La majoritatea co- 
vîrșitoare a populațiilor africane, îndeosebi la cele 
din Africa Occidentală și Centrală, nu se constată nici 
un fel de legătură între credinţele despre zeul cerese 
şi cele privitoare la strămoşi. Numai la unele popoare 
din Africa Orientală și de Sud, unde imaginea pe 
care și-o fac oamenii despre zeul ceresc se distinge 
printr-o deosebită complexitate, s-au contopit ori 
amestecat în ea elemente manistice (credinţa că dum- 
nezeu este un strămoș zeificat). Astfel, zulușii cred în- 
tr-o fiinţă cerească Unkulunkulu (exemplu invocat 
încă de Spencer) : este un zeu care l-a creat pe om și 
tot ce e pe pămînt, fiind, totodată, şi strămoșul po- 
porului zulus. Numele lui este, pe cît se pare, un epi- 
tet şi înseamnă „„mare-mare“ (repetarea rădăcinii ku- 
lu — mare). Potrivit însă părerilor cercetătorilor con- 
temporani,  Unkulunkulu nu a fost iniţial decit un 
strămoş mitic şi un erou civilizator ; abia mai tîrziu, 
chipul lui — parțial chiar sub influența indirectă a 
misionarilor creştini — a înlocuit chipul vechiului 
zeu ceresc Umvelinkanghi ?. 

Este greu să stabilești vreo legătură între zeii ce- 
rești africani şi inițierile legate de vîrstă, căci însuși 


Pta ana 


1 J. Jrle. Die Herero, Gütersloh, 1906, p. 72. 
2 Vezi H. Baumann, op. cit., p.25. 

sistemul iniţierilor s-a modificat mult aici. Datele 
existente sînt foarte sărace. Astfel, se știe că la popu- 
lația «we (din Togo) circumcizia băieţilor (şi o ope- 
rație corespunzătoare la fete) erau legate. de cultul 
divinității Legba, însă cultul Legba nu este la ewe 
un cult general tribal, ci un fel de cult personal și 
neobligatoriu !. 

Numai la puţine populaţii zeul ceresc a devenit 
obiectul unui adevărat cult religios. Acest lucru s-a 
întîmplat acolo unde s-au constituit asociaţii tribale 
şi intertribale durabile și unde războaiele intertribale 
şi de cuceriri au constituit uh fenomen frecvent. Zeul 
ceresc a devenit la aceste popoare zeul războiului. Pot 
sluji drept exemplu masaii din Africa Orientală, po- 
por războinic, care se închina zeului războinic Engai 
(care era, totodată, și zeul ceresc al ploii). Masaii cre- 
deau că Engai le-a permis să întreprindă invazii în 
scopuri de jaf pe teritoriul vecinilor, să le răpească 
vitele și alte bunuri ; luptătorii i se rugau în perioada 
luptelor ; cînd se întorceau cu prada, îi aduceau rugă- 
ciuni de mulțumire. Totuşi îl venerau şi femeile +. 

În afara zeului ceresc, la populaţiile din Africa 
Orientală, îndeosebi la cele crescătoare de vite, semi- 
nomade, un alt obiect al cultului comun întregului 
trib îl constituiau vîrfurile munţilor. De pildă, popu- 
laţia djagga se închina Muntelui Kilimandjaro, care 
domină ţara lor. 


Mitologia 


Unii cercetători consideră mitologia popoarelor afri- 
cane mai săracă în comparaţie cu cea din Oceania şi 
America. Lucrurile nu stau însă chiar așa. 

Mitologia africană este mai uniformă ; în ea figu- 
rează mai des Dumnezeu ca creator şi făcător al tu- 
turor lucrurilor. În Africa există puţine mituri cosmo- 


1 Chr. Garnier et J. Fralon. Le fétichisme en Afrique 
Noire, Paris, 1951, p. 70, 83. 
2 M. Merker. Die Masai, Berlin, 1904, p. 199—200. 

gonice, cele mai multe fiind antropogonice. Pămintul 
și cerul, după cum rezultă din mituri, au existat din- 
totdeauna. Dar, potrivit unora dintre ele, pământul a 
fost mai înainte moale, sau a fost pustiu, lipsit de 
apă, de animale şi peste el a domnit întunericul. 
Multe mituri se referă la originea apei ; ele arată că 
apa a fost la început ascunsă de o bătrină oarecare 
sau de un animal, iar eroul mitului a răpit-o pentru 
oameni. Alte mituri explică originea animalelor. Mi- 
turile antropogonice sînt foarte variate: potrivit 
unora, oamenii au fost creaţi de un zeu (din lut, din 
lemn etc.) ; potrivit altora, primii oameni au coborit 
din cer (lăsaţi în jos de zeu) ; alte mituri văd originea 
oamenilor în lumea subpămînteană, în peșteri, în 
stînci. Există mituri despre nașterea supranaturală 
a primilor oameni din strămoşi mitici (din coapsele 
sau genunchii lor), din copaci. 

Se cunosc multe mituri care se referă la originea 
morții. Dumnezeu, chipurile, trimite oamenilor din 
cer un vestitor (un animal oarecare) care să le spună 
că vor muri și vor reînvia ; dar această veste întirzie 
dintr-o cauză oarecare, iar oamenii primesc o altă 
veste (prin alt animal) cum că vor muri, pentru tot- 
deauna. Potrivit unui alt motiv mitologic, mai puţin 
răspîndit, oamenii au devenit muritori ca pedeapsă 
pentru faptul că adormind au scăpat momentul cînd 
ar fi trebuit să pună mina pe nemurirea pe care 
Dumnezeu se pregătea să le-o dea dacă ar fi fost 
capabili să rămînă în stare de trezie ; acest motiv e 
generat de vădita analogie dintre somn şi moarte. 

În unele mituri se vorbeşte despre un cataclism 
mondial, de pildă despre potop (deşi în literatură 
există părerea eronată că populaţiile Africii nu au 
cunoscut mitul potopului) sau despre un pirjol mon- 
dial. Există mituri despre originea focului, a anima- 
lelor domestice, a plantelor de cultură t. 





1 Vezi H. Baumann. Schöpfung und Urzeit des Menschen 
im Mythus der afrikanischen Völker, Berlin, 1936; Aura 
Poku. Mituri, istorioare, fabule ale populaţiei baule, Mos- 
cova, 1960. 

Religia popoarelor din Africa de Nord şi Nord-Est. 
Răspindirea islamismului și creștinismului 


Popoarele din Africa de Nord-Est, începînd din 
Maroc pînă în Egipt și Etiopia, au atins din vechime 
un nivel mai înalt de dezvoltare socială decît popu- 
laţia din restul continentului african. Aici s-au consti- 
tuit vechi civilizaţii, bazate pe agricultură și creșterea 
vitelor. Descoperirile recente (1956—1957) ale arheo- 
logului francez Henri Lothe în regiunea platoului 
Tassili au demonstrat că aici, chiar în inima Saharei, 
care cu cîteva milenii înaintea erei noastre era o ţară 
bine irigată și îmbelşugată, s-a format o înaltă cul- 
tură ; monumentele ei — minunate fresce rupestre — 
sînt acum bine studiate 1. Marea civilizație egipteană, 
care își are obiîrșia în această cultură încă neolitică 
a Saharei, a fost cea mai timpurie civilizaţie medi- 
teraneană. Ea a înflorit într-un stat puternic, care 
ulterior a înriurit formarea culturii antice. Mai la 
apus de Egipt existau statele sclavagiste Cartagina, 
Numidia şi Mauritania. 

Religiile popoarelor din Africa de Nord au ieșit de 
mult din stadiul cultelor tribale și s-au transformat 
în religii de tipul celor existente în societatea împăr- 
țită în clase, în care s-au mai păstrat doar vestigii ale 
credințelor mai vechi. Despre religia Egiptului antic 
vom vorbi separat (cap. 16). Egiptul a fost unul din 
focarele apariției creștinismului, care s-a consolidat 
în toată Africa de Nord. Dar în secolele VII-VIII, el 
a fost aproape pretutindeni eliminat de islamism, 
menținindu-se numai în Etiopia şi la copţii din Egipt. 
Africa de Nord arabizată a devenit una din princi- 
palele regiuni musulmane ale lumii. 

Islamismul și creştinismul au pătruns treptat și în 
inima Africii Negre. Înaintarea islamismului spre Sud 
de Sahara, care a început încă în secolul al IX-lea, 
a fost sprijinită de clasele dominante şi dinastiile 
statelor sudaneze — Mali, Ghana, Songai etc. În tim- 
purile moderne, odată cu încetarea războaielor feu- 
dale ale evului mediu, odată cu extinderea relaţiilor 





1 Vezi A. Lothe. În. căutarea frescelor din Tassili, Mos- 
cova, 1862. 

comerciale, islamismul a început să pătrundă în re- 
giunile tropicale ale litoralului Guineei. 

Islamismul s-a răspîndit şi de-a lungul litoralului 
răsăritean al Africii, precum şi de-a lungul Nilului, 
în Sudanul răsăritean. 

Ajungind la popoarele Africii tropicale, care și-au 
păstrat orînduirea tribală gentilică, islamismul şi-a 
schimbat mult aspectul, adaptindu-se condiţiilor lo- 
cale. Adesea, populaţia nu-și însușea decît forma ex- 
terioară a religiei musulmane, ritualurile ei cele mai 
simple, păstrîndu-și însă vechile sale credințe reli- 
gioase. Obiectul principal al cultului lor a devenit 
uneori nu Alah şi poporul său, ci sfîntul local — 
marabu. Au luat naștere confrerii musulmane, care 
se deosebeau puţin de asociaţiile secrete păgîne locale. 
Au apărut secte noi, semimusulmane, semipăgine. 

În prezent, islamismul este considerat religie do- 
minantă (în afară de ţările din Africa de Nord), cel 
puţin nominal, în următoarele state : Mauritania, Se- 
negal, Republica Guineea, Mali, Niger, partea nordică 
a Nigeriei, Republica Africa Centrală, Ciad, Sudan 
și Somalia. 

Creștinismul a început să pătrundă în inima con- 
tinentului african abia mult mai tîrziu. În sînul popu- 
laţiei băștinașe, el a fost răspîndit exclusiv de misio- 
nari — catolici și protestanți —, proces care a luat 
o mai mare extindere abia în secolul al XIX-lea. 
Misionarii au fost adesea cei care au pregătit calea 
colonizatorilor ce au cotropit pămînturile africane. În 
timp ce islamismul s-a răspîndit dinspre nord, crești- 
nismul a venit dinspre sud. În prezent, majorităţi 
creştine în sînul populaţiei există numai în Africa de 
Sud, în Uganda, în Camerunul de Sud şi în regiunile 
de litoral ale Liberiei. 

Înainte vreme, misionarii creștini luptau cu fana- 
tism împotriva tuturor tradiţiilor şi obiceiurilor lo- 
cale, considerîndu-le „păgîne“ şi „demonice“. În pre- 
zent însă, ei se străduiesc tot mai mult să adapteze 
religia creştină la obiceiurile locale, s-o facă mai 
acceptabilă pentru populaţie. Ei pregătesc intens ca- 
dre de predicatori și preoţi din sînul băștinașilor. În 
anul 1939 au apărut pentru prima oară doi episcopi 

catolici negri. Iar în 1960, papa a ridicat la rangul de 
cardinal un negru din Tanganika, Laurean Rugam- 
bva. 

Interacțiunea dintre creştinism şi religiile locale a 
dus la apariția unor secte originale, unor. mişcări pro- 
fetice, unor culte reformate creștino-păgîne. În aceste 
mişcări religioase se reflectă adesea protestul spontan 
al maselor împotriva asupririi coloniale. Unele secte 
noi au fost, pur şi simplu, forme de manifestare ale 
mișcării de eliberare națională. Așa au fost, de pildă, 
în fostul Congo Belgian (începînd din 1921) secta 
adepților lui Simon Kimbangu, în fostul Congo Fran- 
cez 1 secta lui Andre Matswa și, parţial, cunoscuta 
mișcare Mau-Mau din Kenya, mişcare care are şi 
elemente religioase. | 

Potrivit datelor din anul 1954, în ţările Africii 
situate la sud de Sahara existau aproximativ 20 de 
milioane de creștini, 25 de milioane de musulmani, 
73 de milioane de păgini, adică adepţi ai vechilor 
culte tribale. : 





1 Vezi B. I. Şarevskaia. Antikolonialnoe relighiozno-pott- 
ticeskoe dvijente v Nijnem Kongo, în cartea Narodî Azii 
i Afriki, Moscova, 1962, ed. a 6-a; B. I. Sarevskaia. Starie 
i novie relighii Tropiceskoi i Iujnoi Afriki, Moscova, 1964. 


Capitolul al 7-lea 


RELIGIILE POPOARELOR DIN 
NORDUL ASIEI 


+ 


La popoarele din nordul Asiei (Siberia, Extremul 
Orient) s-au păstrat pînă nu de mult forme arhaice 
de viață socială şi de religie. Acest lucru se explică 
prin faptul că condiţiile dezvoltării istorice a popoa- 
relor. din nordul Asiei au fost foarte neprielnice. Ți- 
nuturi întinse ale Extremului Nord au și azi încă o 
populaţie foarte rară şi risipită. Depărtarea de foca- 
rele civilizaţiilor dezvoltate a contribuit şi ea la men- 
ținerea formelor de viață stagnante. Toate acestea au 
avut o deosebită influență asupra populațiilor din 
Nordul arctic și subarctic („micile popoare ale Nor- 
dului“), cum ar fi: popoarele paleoasiatice — itel- 
menii, koriacii, ciuccii, iukaghirii, ghileacii etc. ; po- 
poarele tunguso-manciuriene — evencii, lamuţii, na- 
naii, ulcii etc. ; popoarele de limbi samoiede — nen- 
tii, taugii și selkupii ; popoarele de limbi ugrice — 
hanţii, mansii ; keţii de pe Enisei, popor a cărui ori- 
gine încă nu este clară. Ele trăiesc mai cu seamă din 
vinat și pescuit și și-au menţinut timp îndelungat re- 
laţiile patriarhal-gentilice cu rămăşiţe de matriarhat. 

Numai pentru popoarele din sudul Siberiei — al- 
taienii, hakasii, tuvinii, buriaţii —, condiţiile istorice 
au fost mai prielnice: o natură mai puţin aspră şi 
vecinătatea unor ţări de înaltă cultură, ca Iranul și 
China. La aceste popoare s-au dezvoltat forme de 

economie mai avansate, cum este creșterea vitelor și 
pe alocuri agricultura ; au apărut forme incipiente 
de relații de clasă (patriarhal-feudale). Prezintă o 
anumită apropiere de acest grup de popoare iakuţii, 
deşi locuiesc cu muit mai la nord. 


Şamanismul 


Înainte ca în Siberia să fi pătruns creștinismul, 
islamismul și budismul (secolele XVI—XVIII), acolo 
s-au menţinut, timp relativ îndelungat, forme primi- 
tive ale credințelor religioase. Aceste credințe sînt, 
de obicei, cuprinse sub denumirea globală de şama- 
nism. Într-adevăr, șamanismul constituie forma pre- 
dominantă a religiei la aproape toate popoarele din 
Siberia, însă, după cum vom vedea mai departe, ea 
nu este totuşi unica. 

Cuvîntul „șaman“ este tungus şi înseamnă om su- 
rescitat, trenetic. Prin intermediul ruşilor, termenul 
s-a răspîndit în întreaga Siberie, iar apoi (în secolul 
al XVIII-lea) a pătruns şi în limbile vest-europene, 
devenind termen ştiinţific internațional. 

Trăsătura comună şamanismului ca formă de reli- 
gie este credința că anumiţi oameni, şamanii, posedă 
aptitudinea supranaturală de a cădea într-o stare de 
transă şi a intra astfel în contact direct cu spiritele. 

Modalitatea obișnuită de acţiune a şamanului e 
următoarea : cu ajutorul cîntecului, răpăitului de 
tobă, dansului sau altor mijloace își provoacă o stare 
de surescitare care ajunge pînă la extaz. Oamenii 
cred că în acest timp sufletul șamanului a pornit spre 
împărăţia spiritelor, cu care intră în contact, fie dis- 
cutînd cu ele şi îmbunîndu-le, fie luptîndu-se cu ele. 
Mai există credinţa că spiritele apar uneori singure 
la chemarea şamanului şi pătrund sau în corpul lui, 
sau în toba lui, vorbind prin gura lui. Ritualul de 
șamanism are loc, de obicei, seara sau noaptea şi du- 
rează cîteva ore, după care şamanul simte o extremă 
epuizare şi are nevoie de odihnă. 

Obiectivul ritualului de şamanism este cel mai ade- 
sea lecuirea bolnavilor ; la multe popoare însă, şa- 
manii sînt consideraţi şi prezicători : ghicesc unde se 
află obiectele sau animalele pierdute. Totodată, ei 
asigură reuşita pescuitului, asistă la înmormântări etc. 


Credinţeie șamaniste animiste 


Un element caracteristic al șamanismului este cre- 
dinţa în spirite zoomorfe şi antropomorfe. Din mulți- 
mea de spirite, fiecare șaman consideră ca cel mai 
important propriul său spirit protector. 

La unele popoare (în special la nanai) există cre- 
dinţa că spiritul protector al şamanului este o ființă 
de sex opus : e „soția cerească“ a şamanului ; rela- 
tiile șamanului cu spiritul său protector sînt conside- 
rate, în acest caz, ca relații matrimoniale. 

Fiecare şaman are pe lîngă un spirit protector şi 
spirite ajutătoare. În ele rezidă puterea lui. Se consi- 
deră că ele îi sînt furnizate de spiritul său protector. 
În timp ce șamanul îl slujește pe spiritul său protec- 
tor, spiritele ajutătoare îl slujesc pe șaman. Ele exe- 
cută diferitele lui ordine, îl ajută să lupte împotriva 
spiritelor rele, să afle ceea ce este ascuns celorlalţi. 
oameni. Cu cît șamanul este mai puternic, cu atît are 
mai multe spirite ajutătoare. 

Celelalte spirite, care umplu lumea după credința 
şamanistă, sînt cel mai adesea spirite rele, ostile omu- 
iui, care provoacă îmbolnăvirea etc. Misiunea şama- 
nului este să lupte împotriva lor sau să le îmbune 
prin promisiuni și jertfe. Şamanii cereau în perma- 
nență jertfe de la aceia care recurgeau la serviciile 
lor şi de multe ori chiar jertfe de singe. Acestea erau 
o pacoste : dacă omul zăcea bolnav timp îndelungat, 
el își pierdea cu timpul toate vitele, pe care trebuia 
să le aducă jertfă spiritelor la cererea șamanului, și 
ajungea cerșetor. Credinţa în spiritele rele, de care 
omul ar fi înconjurat și ameninţat fără întrerupere, 
reflectă proaza faţă de natura aspră, faţă de boli și 
alte calamități. 

Şamanismul și bolile psihice 


Șamanismul este strins legat de bolile psihice, în- 
deosebi de cele răspindite la popoarele nordice, cum 
ar fi, de pildă, isteria arctică (numită de iakuți me- 
nerik), care se aseamănă cu epilepsia. Şamanii sînt 
aproape întotdeauna oameni nervoşi, anormali, pre- 
dispuși la accese. 

Covirşitoarea majoritate a mărturiilor celor mai 
serioşi cercetători arată că şamanii înșiși credeau cu 
adevărat în spirite şi în propriile lor aptitudini extra- 
ordinare. Mulţi şamani erau nemulţumiţi de profesiu- 
nea lor, dar se temeau să renunțe la ea, pentru ca 
spiritele să nu-i tortureze. Dar toate acestea nu-i îm- 
piedicau să înșele cu bună știință pe cei din jurul 
lor, recurgînd la tot felul de trucuri pentru a frapa 
și mai mult imaginaţia asistenţei, 

Observatorii au putut constata de multe ori că în 
timpul şedinţei şamanul în stare de transă isterică 
poate, într-adevăr, săvirși acţiuni ieșite din comun, 
pe care omul în stare normală nu le poate face: de 
pildă, să sară la o înălțime neobișnuită, să se libereze 
de curelele ce-l leagă, să vorbească într-o limbă „ne- 
cunoscută“. Toate acestea fac să crească frica super- 
stițioasă a spectatorilor. 


Recuzita şamanului 


Recuzita obișnuită a ritualului șamanist este un 
costum special, de care sînt adesea atîrnate bucăţi de 
metal pe care şamanul le face să zornăie în timpul 
dansului, uneori o coroană sau o căciulă bizară, un 
toiag și în special o tamburină şi beţișorul cu care 
bate în ea. Toate aceste obiecte constituie un fel de 
însemne ale demnităţii şamanului. În același timp 
li se atribuie și o semnificaţie supranaturală sau sim- 
bolică deosebită. Îmbrăcîndu-şi costumul ritual, şa- 
manul devine, în închipuirea credincioşilor, pasăre 
sau ren. Tamburina lui este „calul său de călărie“, 

„renul*, „taurul“ lui etc. Fiecare detaliu al costumu- 
lui, fiecare bucăţică de metal atirnat, fiecare cusă- 
tură semnifică un spirit oarecare. Semnele pictate pe 
tamburină au un sens mitologic. 

La cea mai mare parte din popoare, demnitatea de 
şaman era într-un anumit sens ereditară, căci de obi- 
cei nu putea deveni şaman decît un om în a cărui 
familie fuseseră șamani. Acest fenomen are neîndo- 
ielnic legătură cu predispoziția ereditară spre bolile 
psihice. 

La majoritatea popoarelor, viitorul șaman își în- 
sușea meseria timp îndelungat, învățind-o de la şa- 
mani vechi şi experimentați. Uneori el îşi face uce- 
nicia ca ajutor al unui vechi şaman. 


Stadiile de dezvoltare ale șamanismului 


Trăsăturile caracteristice ale şșamanismului, așa 
cum le-am descris, sint comune popoarelor din nor- 
dul Asiei. Dar, întrucît aceste popoare se aflau pe di- 
ferite trepte ale dezvoltării istorice, credinţele și ri- 
tualurile şamaniste sînt la unele din ele destul de 
primitive și arhaice, iar la altele destul de complexe. 

Cea mai primitivă formă a șamanismului a fost 
constatată în secolul al XVIII-lea la itelmenii din 
Kamceatka, la care se mai păstra pe atunci o orîn- 
duire socială foarte arhaică, cu anumite trăsături re- 
prezentînd resturi ale matriarhatului. La itelmeni nu 
au existat şamani cu adevărat profesioniști ; ritualul 
îl oficiau de obicei femeile, îndeosebi cele bătrîne. 
Vestigii ale acestui stadiu timpuriu au fost găsite şi 
la ciucci. 

Treapta următoare a șamanismului o constituie şa- 
manismul gentilic. Pe această treaptă, şamanul nu 
este încă un profesionist, ci un slujitor al cultului 
ginţii ; fiecare gintă are cultul său propriu. Un astfel 
de şamanism gentilic a existat în trecut la iukaghiri, 
la care, dealtfel, se practica pe scară largă şi cultul 
şamanilor decedați, care erau un fel de protectori ai 

ginţii. Vestigii ale șamanismului gentțilic s-au păstrat 
şi la evenki, buriaţi şi la alte cîteva popoare. 

Un stadiu de dezvoltare mai înaintat l-a constituit 
șamanismul profesionist, în care şamanul, devenii 
specialist, trăieşte din veniturile meseriei sale și de- 
serveşte pe orice solicitant. Această formă a predo- 
minat la majoritatea popoarelor din Siberia. 


Li 


Şamani femei 


Urmărind treptele evoluţiei șamanismului, se cu- 
vine studiat cu atenţie destinul foarte caracteristic al 
şamanilor femei. Există motive să credem că forma 
aceasta a avut un rol predominant în stadiul inci- 
pient, în perioada dominaţiei matriarhatului (cel pu- 
țin la popoarele din Siberia), rol care mai tîrziu a 
slăbit. La popoarele mai dezvoltate însă, la care pre- 
dominau relaţiile patriarhal-gentilice sau partiarha!- 
feudale, se atribuia, de obicei, şamanilor femei o pu- 
tere mai mică decit șamanilor bărbaţi. Dar nu peste 
tot era la fel. De pildă, la iakuţii din Nord, şamanii 
femei erau considerați mai puternici decit șamanii 
bărbaţi. În ţinutul Kolima, şamanul nu putea să ofi- 
cieze ritualul în costumul său profesional, ci în haine 
femeiești. 


Cultul fierarilor 


Nu numai șamanii, ci şi alți oameni deosebiți din 
comunitate constituiau obiectul respectului şi al unei 
frici superstițioase. La iakuţi și la buriaţi, într-o ase- 
menea situaţie privilegiată se aflau fierarii. Se consi- 
dera că, prin forţa sa tainică, fierarul este egal cu 
şamanul sau chiar îl întrece. „Fierarul şi șşamanul 
sînt din același cuib“, spuneau iakuţii. Potrivit ere- 
dinţei buriaţilor, fierarul îl poate ucide pe şaman 
(prin mijloace supranaturale), dar șamanul nu-l poate 
ucide pe fierar. Existau spirite speciale ale fierărj- 
tului, 

Cultele gentilice și familiale 


Cu toată larga lui extindere la popoarele din nor- 
dul Asiei, șamanismul nu cuprindea, totuşi, întreg 
ansamblul credințelor religioase ale acestora. Paralel 
au existat şi alte forme, în special cultul gentilic și 
familial al protectorilor. Numai la cîteva popoare, el 
se confunda cu şamanismul. 

Aproape toate popoarele Siberiei practicau cultul 
focului gentilic şi îndeosebi al celui familial, al ve- 
trei casnice. Au existat interdicții superstițioase cu 
privire la vatră : era oprit să scuipi pe ea, să arunci 
în ea ceva necurat. Vetrei i se aduceau mici jertfe : 
stropi de lapte, bucățele de alimente etc. Uneori i se 
adresau adevărate rugăciuni, cerîndu-i-se protecţie. 
Este important de remarcat că cultul vetrei casnice se 
afla aproape pretutindeni în mîinile femeilor. Este 
o vădită rămăşiţă a orînduirii matriarhale. La fel de 
interesant e faptul că însuşi focul, vatra casei era, 
la majoritatea popoarelor, personificat în chip de fe- 
meie (maica focului, bunica focului etc.). Numai la ia- 
kuţi și buriaţi, care au atins un grad mai înalt de 
dezvoltare, vatra casei era personificată de bărbat, 
ca stăpîn al focului. 

Nu se știe dacă au existat personificări ale vetrei 
la ciucci şi la coriaci. Dar şi la ei, fiecare familie 
considera drept obiecte sacre amnarele de lemn în 
formă de chip omenesc ; aveau şi „păzitori sacri“, 
uneori în formă de chip de femeie. 

La hanți, mansi şi selkupi, fiecare familie avea, de 
asemenea, protectorii săi sacri, de obicei în chip de 
păpuşi de lemn cu ochi făcuţi din cercuri de plumb. 


Rămășițele totemismului și cultul ursului 


La unele popoare, cultul gentilic s-a contopit cu 
rămășițele totemismului. Aceasta este, probabil, ori- 
ginea cunoscutului cult al ursului la popoarele din 
ținutul Amurului şi din Sahalin (ghiliacii, ulcii etc.), 
precum şi la popoarele de pe cursul inferior al flu- 
viului Obi (hanţii şi mansii). 

Ghiliacii credeau că fiecare gintă are ursul ei pro- 
‚priu, care face parte din ea. Se organiza în cinstea lui 
o mare festivitate gentilică, la care personajul prin- 
cipal era ursul. În acest scop era prins de cu vreme un 
pui de urs din pădure ; acesta era crescut în cușcă, 
manifestîndu-i-se sub toate formele respectul, iar în 
ziua fixată era purtat cu toate onorurile prin așezare. 
În cele din urmă era ucis cu săgețile, lucru pe care 
nu-l făceau membrii ginţii, ci reprezentanții altei 
ginţi, legate de prima prin legături matrimoniale. 
Membrii ginţii care ucideau ursul mîncau carnea şi 
căpătau blana, în timp ce „compatrioţii“ ursului se 
temeau să se atingă atît de una, cît și de cealaltă. 
Capul și oasele ursului erau înmormântate festiv. Uci- 
derea rituală a animalului gentilic este o neîndoiel- 
nică rămășiță a totemismului, dar nu este vorba de 
un totemism autentic, deoarece în acest caz toate gin- 
tile au unul şi același animal sacru. 

Ritualurile celebrate cu ocazia uciderii animalului 
sacru la popoarele de vinători mai sus amintite, ca 
şi la altele sint aproape întotdeauna legate de cre- 
dința că animalul ucis va învia, se va reîncarna. 
Acest „mit al animalului care moare și învie“, mit 
larg răspîndit (V. G. Borogaz), este asemănător cu mi- 
tul divinității vegetației care moare şi învie, exis- 
tent la popoarele de agricultori. 

În majoritatea cazurilor nu se constată nici o legă- 
tură între cultul gentilic şi șamanism. Ghiliacii sub- 
liniau chiar deosebirea şi incompatibilitatea acestor 
două forme de religii : la ei, șamanul nu numai că 
nu putea participa în nici un fel la festivitatea ursu- 
lui, dar nici nu avea voie să oficieze în timpul acestei 
festivități pentru a nu ofensa ursul sacru. 

La alte popoare, dimpotrivă, şamanismul s-a con- 
topit cu cultul gentţilic. Așa s-a întimplat la evenci, 
buriaţi și îndeosebi la iukaghiri. 


Cultul legat de îndeletniciri 


Cultul vînatului şi al pescuitului, adică venerarea 
protectorilor pescuitului, vinatului și altor îndelet- 
niciri similare, era foarte dezvoltat la popoarele din 

Siberia. Uneori șamanii erau executorii ritualurilor 
și rugăciunilor legate de îndeletniciri (de pildă, la 
evenci). Destul de des, îndeosebi acolo unde s-a păs- 
trat cea mai arhaică orînduire socială (de pildă, la 
itelmeni şi ghiliaci), cultul legat de îndeletniciri 
constituia baza ritualurilor gentilice și familiale, unul 
din principalele sale obiective fiind de a se asigura 
succesul vinatului, pescuitului etc. 

Cultul legat de îndeletniciri se bizuia pe credinţa 
în spiritele naturii, foarte caracteristică popoarelor de 
vînători şi pescari din nordul Asiei. Aceste spirite ale 
naturii constituie o ierarhie cu diferite trepte. De 
pildă, potrivit credințelor iukaghirilor, pentru fiecare 
animal sălbatic există un spirit-patron al său indivi- 
dual. În afară de aceasta, există și spirite-patroni ai 
unor întregi specii de animale. Există și patroni ai 
anumitor cursuri de apă, păduri, munţi. Toţi aceștia 
sint supuși celor trei patroni principali: al pămiîn- 
tului, al apelor dulci și al mării. 

Credinţele acestea există și la alte popoare de vînă- 
tori şi pescari din Nord. 


Divinităţile supreme 


Majoritatea popoarelor din nordul Asiei aveau ca 
obiect de venerație spirite de diferite categorii, dar 
nu zei. E drept că există date potrivit cărora în cre- 
dințele unor popoare apare şi chipul unei divinităţi 
supreme, cum ar fi la hanţii și mansii de pe cursui 
interior al fluviului Obi, care credeau în zeul ceresc 
Numa (acest cuvînt înseamnă, pur și simplu, cerul). 
Nu exista însă un cult al acestor zei. Probabil că ne 
aflăm în faţa unei personificări mitologice a boltei 
cereşti. E posibil ca în aceste credinţe să se reflecte 
influența directă a creștinismului sau islamismului. 

În unele locuri s-au închegat în conștiința oameni- 
lor figuri de demiurgi, de creatori ai lumii, dar nici 
ele nu constituiau obiect de cult. Cel mai caracteristic 
în această privință este zeul Cuthu la itelmenii din 
Kamceatka. El era considerat creatorul pămîntului, 

cerului etc. Dar nu exista vreun cult al acestui zeu- 
creator. 

Numai la popoarele cele mai dezvoltate istoricește 
din Siberia s-au conturat mai clar figurile unor mari 
zei, care au ajuns să ocupe un loc important în cult. 
Astfel, iakuţii aveau un întreg panteon alcătuit din 
zei buni şi răi. În fruntea părții luminoase a panteo- 
nului celor buni se afla marele şi bunul zeu Aiu- 
Toion, care însă nu se amesteca deloc în treburile 
oamenilor ; în fruntea celor răi se afla Bătrînul sub- 
pămîntean (Allara-Ogonjor sau Arsan-Duolai). La 
popoarele din Altai, zeul bun suprem era Ulghen, ia: 
cel rău Erlik. La buriaţii occidentali, probabil sub 
influența budismului, s-a format un întreg panteon 
de zei cerești — tengri —, şi anume: cincizeci şi 
cinci de zei luminoși („apuseni“) şi patruzeci și patru 
întunecaţi („răsăriteni“). Zeii luminoși și întunecați 
se aflau într-o permanentă ostilitate. Pe o treaptă 
mai inferioară decît tengrii se aflau, tot atît de nu- 
meroși, hanii (regii) ; pe o treaptă situată şi mai jos, 
spiritele pămîntene (zaianii, eginii etc.). În aceste 
credinţe complexe despre zei s-a manifestat nu numai 
influența religiilor „mondiale“, ci şi crescînda dife- 
rențiere socială în sînul acestor popoare. 


Religia laponilor 


Ca orînduire socială și economică, laponii (saamii), 
care locuiesc în nordul Scandinaviei și în peninsula 
Kola, se aseamănă cu popoarele din nordul Asiei. 

La laponi predomina cultul legat de îndeletniciri, 
adică venerarea spiritelor naturii protectoare ale di- 
ieritelor ramuri economice şi fenomene naturale. 
Creşterea renilor se afla sub protecţia patronului re- 
nilor și îndeosebi a patroanei renilor (Luot-hozin, 
Luot-hozik ; hozn, hozik sînt cuvinte de origine 
rusă). Luot-hozin ar trăi, chipurile, în tundră ; el „are 
picioare de om și față de om, dar e tot acoperit cu 
păr, ca un ren“ 1, I se aduceau ca jertfă oasele reni- 


lor tăiați. 


1 N. Haruzin. Russkie lopari, Moscova, 1890, p. 152. 

Protectori ai pescuitului erau consideraţi zeii ma- 
ritimi, în genul omului-pește Accruva, care avea 
capul şi partea de sus a corpului de om, iar partea 
inferioară, de pește. 

Spre deosebire de popoarele Siberiei, la laponi 
exista cultul strămoșilor. Decedaţii — saivo sau 
sitte — erau obiect de venerație, li se aduceau jertfe. 
Laponii aveau credinţa că strămoșii îi ajută la vînă- 
toare şi au influenţă asupra vremii. 

De cultul strămoșilor era, probabil, legată și vene- 
rarea pietrelor sacre — seide (mari bolovani natu- 
rali), care şi ele, chipurile, ajutau la vînătoare. 

Șamanismul fusese mai înainte foarte dezvoltat la 
laponi, dar în ultimele secole a decăzut. 

De la vecinii lor scandinavi și finlandezi, laponii 
au împrumutat figurile mitologice ale unor mari zei 
şi în parte și cultul lor, cum ar fi: Peive — zeul 
Soarelui ; Aieke — zeul furtunii ; Aroma-Telle — de 
asemenea zeu al furtunii și zeu al vînătoarei; 
Maderatcea — zeu creator aerian ; Radien-Atce — 
zeul suprem etc. În panteonul complex al laponilor 
este greu să distingi ce este împrumutat şi ce este 
propriu acestui popor. 


Modificări în credințele popoarelor Siberiei, 
apărute începind din secolul al XVII-lea 


Începînd din secolul al XVII-lea și îndeosebi din 
secolul al XVIII-lea, în sînul popoarelor Siberiei a 
început să se răspîndească creștinismul sub forma sa 
ortodoxă, propagat de misionarii ruși. În majoritatea 
cazuriler, populaţia s-a creștinat numai formal. Pre- 
tutindeni se păstrau, de fapt, vechile credinţe reli- 
gioase, modificate însă treptat sub, influenţa concep- 
țiilor creştine. Mai înainte încă, în secolul al XVI-lea, 
a început să pătrundă la tătarii din nordul Siberiei 
islamismul, care cu timpul a eliminat într-o măsură 
mai mare credinţele religioase locale. Buriaţii răsări- 
teni au fost la începutul secolului al XVIII-lea con- 

195 


vertiţi la budism (lamaism), cu care au amestecat însă 
rămășițe ale vechilor credințe șamaniste. Astfel, în 
decursul ultimilor 300—400 de ani, tabloul credințe- 
lor şi cultelor religioase ale popoarelor Siberiei de- 
vine din ce în ce mai complex. 

El a devenit şi mai complex cînd într-o perioadă 
mai tirzie, din cauza asupririi coloniale a ţarismului 
şi prin apariţia mişcărilor naţionaliste, au început să 
apară noi mișcări reformatoare cu caracter religios. 

In anii puterii sovietice, ca urmare a colectivizării 
agriculturii, creşterii generale a bunăstării, ridicării 
nivelului cultural, vechile ritualuri şi credinţe reli- 
gioase sînt pe cale de dispariţie. În prezent n-au mai 
rămas decit puţini șamani și, în general, puţini slu- 
jitori ai cultului, iar ritualurile aproape au încetat 
să mai fie oficiate. 


Capitolul al 8-lea 


RELIGIILE POPOARELOR DIN CAUCAZ 


Caucazul a intrat din vremuri străvechi în zona de 
influență a civilizaţiilor dezvoltate din Orient. O 
parte din popoarele caucaziene (strămoșii armenilor, 
gruzinilor, azerbaidjanilor) aveau încă în antichitate 
state proprii şi o înaltă cultură. 

Deși în Caucaz creștinismul s-a răspîndit încă din 
secolele IV—VI (însoţind dezvoltarea relaţiilor feu- 
dale), iar islamismul începînd din secolele VII—VIII 
și deşi formal toate popoareie caucaziene erau consi- 

Gerate fie creştine, fie musulmane, sub învelișul ex- 
ierior al acestor religii oficiale se păstrau, de fapt, la 
multe popoare înapoiate din regiunile muntoase ră- 
măşițe puternice ale unor credințe religioase mai 
vechi şi autohtone. Acest lucru se remarcă cel mai 
mult la osetini, inguși, cerchezi, abhazi, svani, hev- 
suri, psavi, tuşini. Credinţele lor au foarte multe tră- 
sături comune. La toate aceste popoare s-au păstrat 
culte familial-gentilice, ritualurile funerare legate 
de ele, precum și cultele comunitare ale agricultori- 
lor şi crescățorilor de vite. 


Cultele familial-gentilice 


Cultele familial-gentilice în majoritatea cazurilor 
au avut caracterul venerării vetrei casnice, simbol 
material al comunităţii familiale. 

La ingușşi, de pildă, vatra casei și tot ce ţinea de ea 
(focul, cenușa şi lanţul pe care se atîrna ceaunul de 
fier) erau ceva sfint pentru familie. Orice străin, 
chiar şi un criminal, care trecea pragul casei și punea 
mîna pe lanţul de care atîrna ceaunul intra sub pro- 
tecția familiei. Înaintea fiecărei mese se aruncau. în 
foc mici jertfe — bucățele de mîncare. Nu existau 
însă, pe cît se pare, personificări ale vetrei sau focu- 
lui (spre deosebire de credinţele religioase ale popoa- 
relor din Siberia). La osetini, care aveau credinţe si- 
milare, exista un fel de personificare a lanţului de la 
vatră ; patronul lui era considerat a fi zeul fierarilor, 
Safa. Svanii atribuiau o importanță sacră nu vetrei 
din camera de locuit, ci vetrei dintr-un turn de apă- 
rare special, care exista înainte la fiecare familie și 
era considerat ca loc sacru familial ; această vatră nu 
era folosită pentru trebuinţele cotidiene ale familiei, 
ci numai pentru ritualuri familiale deosebite. 

La aceiaşi inguşi, osetini şi la grupuri disparate de 
gruzini s-au constatat şi culte gentilice. La inguși, 
fiecare familie (adică gintă) venera un protector al 
său, poate un străbun ; în cinstea lui se înălța un mo- 
nument de piatră — sieling. O dată pe an, în ziua 
sărbătorii gentilice, credincioșii se rugau lîngă sieling. 

L 


Cultul funerar 


Alături de datinile funerare creştine și musulmane 
s-au păstrat la unele popoare, îndeosebi din Caucazul 
de Nord, şi urme ale celor mazdeiste. La unele po- 
poare era obiceiul de a se organiza jocuri şi compe- 
tiții funerare. Se respecta însă cu deosebită grijă obi- 
ceiul de a se organiza pomeniri periodice ale dece- 
datului. Aceste parastase necesitau cheltuieli foarte 
mari, pentru ospătarea a numeroşi musafiri, pentru 
aduceri de jertfe etec., care adesea ruinau complet 
gospodăria. Acest obicei s-a observat îndeosebi la 
osetini (hist) ; el este cunoscut și la abhazi, inguși, 
hevsuri, svani etc. Dacă vreun om, dintr-un motiv 
oarecare, nu organiza un timp îndelungat parastasul 

pentru rudele sale decedate, era blamat, considerîn- 
du-se că le ţine înfometate. 

Doliul după cel decedat se respecta foarte strict. 
Văduva era împovărată de  prescripţii deosebit de 
grele. La osetini, de pildă, ea trebuia, timp de un an, 
să pregătească zilnic așternutul decedatului, să-l aş- 
tepte pînă tîrziu noaptea lingă pat, să-i prepare di- 
mineața apă de spălat. „Coborînd din aşternut în 
zorii zilei, ea de fiecare dată lua ligheanul, cana cu 
apă şi prosopul, săpunul și altele, le ducea la locul 
unde în timpul vieţii soţul ei obişnuia să se spele, iar 
acolo stătea cîteva minute, ca și cum i-ar turna apă 
să se spele. La terminarea ceremoniei se întorcea în 
dormitor, punînd lucrurile la loc“ t. 


Cuiltele comunitare agrare 


Obștea agricolă sătească s-a menținut timp înde- 
lungat la majoritatea popoarelor din Caucaz. În atri- 
buțiile ei, în afară de reglementarea folosirii pămîn- 
tului şi rezolvarea treburilor comunale sătești, intra 
şi grija pentru recoltă, pentru bunăstarea vitelor ete., 
în care scop se foloseau rugăciuni religioase și ritua- 
luri magice. Deşi deosebite de la un popor la altul, 
complicîndu-se adesea prin adăugarea unor influenţe 
creștine sau musulmane, în esenţă ele erau asemănă- 
toare, fiind întotdeauna, într-un fel sau altul, legate 
de necesitățile gospodărești ale obștii. Pentru asigu- 
rarea unei recolte bogate, alungarea secetei, preve- 
nirea îmbolnăvirii vitelor se organizau ritualuri ma- 
gice sau rugăciuni adresate zeilor protectori (adesea 
şi unele și altele). La popoarele din Caucaz au existat 
credințe în anumite divinităţi protectoare ale recol- 
tei, ale unor specii de animale etc. 

Ceremonii pur magice de combatere a secetei sînt 
descrise la cerchezii-șapsugi. Una din metodele de a 
aduce ploaia pe timp de secetă era următoarea : toţi 





1 E. Binkevici. Verovaniia osetin, în culegerea Relighioznie 
verovaniia narodov S.S.S.R., vol. II, Moscova—Leningrad, 
1931, p. 156. 

bărbaţii din localitate se duceau la mormîntul unui 
om care fusese ucis de trăsnet. Ajunși la destinație, 
bărbaţii se luau cu toţii de mînă și, în sunetele cînte- 
celor rituale, dansau desculți, cu capetele descoperite 
în jurul mormîntului. După aceea, o rudă a defunc- 
tului, ridicînd în sus o piine, adresa acestuia în nu- 
mele întregii comunități rugămintea de a le trimite 
ploaie. La terminarea invocării, el lua de pe mormiînt 
o piatră şi toţi participanţii la ceremonie se îndreptau 
spre pîrîu. Piatra, legată cu o frînghie de un copac, 
era cufundată în apă, după care toți participanţii, 
aşa cum erau îmbrăcaţi, se aruncau în pîrîu. Trei zile 
mai tîrziu, piatra trebuia scoasă din apă şi readusă 
la locul ei. Potrivit credințelor, dacă acest lucru nu 
ar fi fost făcut, ploaia n-ar mai fi încetat şi ar fi” 
inundat pămîntul. 

Altă modalitate magică de atragere a ploii era 
plimbarea cu o păpușă confecționată dintr-o lopată de 
lemn şi îmbrăcată în straie femeiești ; această păpușă, 
denumită hațe-guașe (prinţesa lopată), era purtată de 
fete prin cătun şi, lîngă fiecare casă, era udată cu 
apă ; pînă la urmă era aruncată în pîrîu. Ritualul era 
executat numai de femei, iar dacă întîimplător un 
bărbat le ieşea în cale, era prins și aruncat și el în 
piriu. Trei zile mai tîrziu, păpuşa era scoasă din apă, 
dezbrăcată şi sfărîmată. 


Divinităţile 


Majoritatea divinităţilor ale căror nume s-au păs- 
trat în credinţele religioase ale popoarelor din Caucaz 
sint legate, direct sau indirect, fie de agricultură, fie 
de creşterea vitelor. Există și divinități protectoare 
ale vînătorii. 

La osetini, de pildă, zeii cei mai veneraţi (peste 
care s-au suprapus trăsături creştine și chiar nume 
creștine) sînt : Uaţilla (adică sfiîntul Ilie) — protecto- 
rul agriculturii și creșterii vitelor, care trimite ploaia 
şi furtuna ; Falvar — protectorul oilor ; Tutîr — păs- 
torul lupilor, care permite lupilor să sfîșie oile ; Av- 

sati — zeul animalelor sălbatice, protectorul vînă- 
torilor. 

La cerchezi, principalele divinităţi erau : Şible — 
zeul fulgerului (moartea prin trăsnire era considerată 
o cinste, iar omul ucis de trăsnet nu se cuvenea să 
fie plins, mormîntul lui fiind considerat sacru) ; So- 
zereş — protectorul agriculturii, zeul fertilităţii ; 
Emiş — protectorul oilor ; Ahin — protectorul vite- 
lor cornute ; Meriem — protectoarea agriculturii (nu- 
mele provine, probabil, de la fecioara Maria); Me- 
zith — protectorul vînătorilor, divinitate silvică ; 
Tlepș — protectorul fierarilor ; Thașhuo — zeul su- 
prem al cerului (o figură destul de nebuloasă, care 
aproape nu avea cult). 


Sanctuarele 


Cultul protectorilor comunitari locali era, de obicei, 
legat de sanctuarele locale, unde se și oficiau ritualu- 
rile. La osetini, acestea se numeau dzuare. Dzuar 
este, de obicei, o construcţie veche, uneori o fostă bi- 
serică creștină, alteori pur și simplu un grup de co- 
paci sacri. Pe lîngă fiecare sanctuar exista un preot 
comunitar ales sau ereditar — care dirija oficierea 
ritualurilor. La inguşi existau sanctuare comuni- 
tare —, de regulă clădiri speciale ; existau şi crîn- 
guri sacre. Nu se ştie nimic cu privire la existența 
unor astfel de construcţii la cerchezi şi abhazi, însă 
fiecare comunitate avea într-un timp crîngul său sa- 
cru ; la începutul secolului al XX-lea se mai păstrau 
doar copacii sacri. Sanctuare construite printre uriași 
arbori seculari (tăierea acestor arbori era cu desăvir- 
şire interzisă) erau cu deosebire venerate la hevsuri. 
Fiecare sanctuar avea lotul său propriu de pămînt, 
bunurile sale, averile şi vitele sale. Veniturile erau 
folosite pentru necesităţile cultului — organizarea de 
ceremonii și serbări. De avere dispuneau preoții 
aleşi — care dirijau și ritualurile. Ei se bucurau de 
un mare prestigiu, fiind consultaţi și în chestiuni care 
nu priveau religia. 

Cultul fierăriei 


La muntenii din Caucaz s-au păstrat și rămășițe ale 
cultelor legate de meşteşuguri, îndeosebi de fierărie 
(fenomen cunoscut la popoarele din Siberia, din 
Africa etc.). Cerchezii venerau pe zeul  fierarilor, 
Tlepş. Fierarului, fierăriei, fierului li se atribuiau în- 
suşiri supranaturale, şi în primul rînd însuşirea ma- 
gică de a vindeca pe bolnavi şi pe răniţi. Fierăria era 
locul oficierii ritualurilor de lecuire. Cu aceasta tre- 
buie pus în legătură și obiceiul barbar existent la 
cerchezi — aşa-numitul ceapș. El constă în a-l „lecui“ 
pe cel rănit (îndeosebi în caz de fractură) distrindu-l 
zi şi noapte şi nelăsîndu-l să adoarmă ; consătenii se 
adunau la el, organizau jocuri, dansuri. Oricine intra 
în încăpere lovea puternic un fier. Rănitul trebuia să 
se stăpiînească, să nu lase să se observe cît de mult 
suferă. 

Semnificația magică a fierului ca talisman a fost 
constatată la toate popoarele din Caucaz. De pildă, 
este cunoscut obiceiul de a-i pune'pe tinerii căsătoriţi 
să treacă pe sub săbii încrucișate. 


Vestigii ale şamanismului 


La popoarele din Caucaz se pot constata şi vestigii 
ale unor forme mai arhaice de religie, printre care 
șamanismul. La hevsuri, în afară de obișnuiţii preoţi 
comunitari — dasturii etc. — mai existau prorocii — 
kadaghii. Aceştia erau fie oameni anormali sub ra- 
port psihic, supuşi acceselor, fie oameni care se pri- 
cepeau să-i imite cu dibăcie. Kadaghi erau atît băr- 
baţi, cît și femei. 


Sincretismul religios 


Toate aceste credințe religioase ale popoarelor din 
Caucaz, precum și vrăjitoria, cultele erotice şi falice, 
care reflectă diferitele aspecte ale vechii orînduiri 

gentilice și ale vestigiilor sale, s-au contopit mai mult 
sau mai puţin, așa cum s-a arătat mai sus, cu reli- 
giile aduse în Caucaz din afară — creştinismul şi 
islamismul, caracteristice pentru o societate evoluată 
împărţită în clase. Cândva, creştinismul a predominat 
la majoritatea popoarelor din Caucaz ; mai tîrziu însă, 
unele din ele au înclinat spre islamism, care cores- 
pundea în mai mare măsură condiţiilor lor de trai 
patriarhale. Creștinismul a rămas predominant la 
armeni, gruzini, o parte din osetini şi abhazi. Islamis- 
mul s-a înrădăcinat la azerbaidjani, la popoarele din 
Daghestan, la ceceni şi inguși, la kabardini și cerchezi, 
Ja o parte din osetini şi abhazi, la o mică parte din 
gruzini (adjarii, inghiloii). 

În prezent, populaţia Caucazului, în marea sa ma- 
joritate, s-a eliberat de influenţa credințelor reli- 
gioase. S-a renunţat și s-a dat uitării o bună parte a 
vechilor ritualuri și obiceiuri religioase. 


Capitolul al 9-lea 


RELIGIILE POPOARELOR 
DIN BAZINUL VOLGĂI ȘI DIN REGIUNEA 
DINTRE VOLGA ŞI URAL 


Printre ţinuturile Europei în care s-au păstrat 
deosebit de mult timp (și pe alocuri se mai păs- 
trează) formele timpurii ale credințelor religioase se 
numără şi bazinul central al fluviului Volga, unde 
locuiesc cîteva popoare de limbi ugro-finice (mord- 
vinii, marii şi udmurţii) şi turcice (ciuvașii, tătarii, 
bașkirii). Parte din aceste popoare au trecut, încă 
în secolele XIV-XV (în timpul hanatului de la Ca- 
zan), la islamism ; o altă parte a trecut la creștinism, 
care a fost răspîndit de misionarii ruși (îndeosebi în 
secolele XVIII-XIX). Dar şi la popoarele creștinate, 
ca şi la grupurile musulmane s-au păstrat, de fapt, 
multe credinţe religioase originare, îndeosebi la ud- 
murti, mari, ciuvași, parțial și la mordvini. Aceasta 
se explică prin faptul că dezvoltarea economică și 
socială a popoarelor din bazinul fluviului Volga s-a 
desfășurat, pînă la Revoluţia din Octombrie, într-un 
ritm foarte lent. Pînă la instaurarea puterii sovie- 
tice au persistat acolo rămășițe gentilice și un mod 
de viaţă comunitar. 

Ca și la popoarele din Caucaz, credinţele reli- 
gioase ale popoarelor din bazinul Volgăi se grupau 
mai ales în jurul a două elemente principale : cultul 
agrar, legat de organizarea obștii sătești, şi cultul 
familial-gentilic al strămoşilor. 

Cultul agrar 


Ciclul agricol al ritualurilor magice-religioase 
coincidea, ca și la celelalte popoare, cu momentele 
cele mai importante ale anului agricol. 

O deosebită strălucire aveau serbările de primă- 
vară, legate de prima arătură şi de semănat: era 
sărbătoarea plugului (agapairam) la mari, rugăciu- 
nea plugului (keremet-ozks, saban-ozks) la mord- 
vini, sărbătoarea plugului (akatui) la ciuvași, sărbă- 
toarea plugului (sabantui) la tătari și başkiri. Această 
sărbătoare se ţinea la ciuvași după terminarea semă- 
natului, iar la celelalte popoare, înaintea semănatu- 
lui. La sărbătoare se preparau, de obicei, mîncăruri 
rituale speciale — plăcinte, lipii, ouă fierte etc. —, 
se făcea bere, oamenii se îmbrăcau în haine de săr- 
bătoare. Ospăţul de sărbătoare avea loc fie într-o 
pădurice sacră (fiecare comunitate poseda o astfel 
de pădurice), fie pe ogor. Din mîncărurile preparate 
se aduceau mici jertfe fie pămîntului-mamă (udmur- 
ţii puneau ouă sub brazdă), fie zeului sau zeilor (ma- 
rii aruncau în foc bucățele de mîncare, mordvinii 
atirnau pe un copac înalt un coş cu bucăţelele de miîn- 
care). La aceste ritualuri frapează folosirea magiei 
imitative, cum ar fi ouăle ca simbol al fertilităţii 
care trebuia transmisă pămîntului. Ritualul avea 
uneori o semnificație mitologică, cum ar fi, de pildă, 
la ciuvași ceremonia căsătoriei tainice a pămîntului 
cu plugul. 

Sărbătorile de vară, care coincideau cu terminarea 
lucrărilor de însămînţări, aveau, de asemenea, o 
orientare magică. De pildă, la ciuvaşi, rugăciunea 
pentru ploaie avea ca scop să aducă ploaia. În timpul 
rugăciunii se organizau băi rituale sau oamenii se 
stropeau cu apă. La mari, pe timp de secetă, toţi 
membrii comunității mergeau la pîriu, iar una din 
femei, în straie rituale, stropea cu o măturică în- 
muiată în apă pe toți participanţii la ceremonie, 
adresînd, totodată, zeilor o rugăciune pentru ploaie. 

În perioada înfloririi grînelor, populaţia respecta 
anumite interdicții : nu era permis să sapi pămîntul, 
să construieşti, să tai lemne etc, pentru a nu tul- 

bura ţărîna, care în acel timp era considerată însăr- 
cinată. La ciuvașşi, în această perioadă era fixată cea 
mai importantă sărbătoare a verii — șinșe, care une- 
ori era denumită şi sărbătoarea pămintului (ser 
prasnike). Obiceiul șinșe consta, în primul rînd, în 
respectarea unui tabu strict asupra unei întregi se- 
rii de acţiuni în toată perioada de înflorire a secarei 
(timp de 1—3 săptămîni) ; în al doilea rînd, în a face 
rugăciuni și a aduce jertfe pînă la expirarea acestei 
perioade. Tabu-ul se aplica în numele întregii co- 
munităţi şi se proclama în mod solemn astfel : „Cu 
începere de mîine se proclamă şinşe. Se interzice a 
ciocăni, a rupe sau a cosi iarba, a usca grăunțe, a 
semăna, a scoate piatră, a măcina grăunţe la moară, 
a purta cămăși din pînză pestriță şi vopsită, a coase 
haine din aceste materiale, toți trebuie să poarte 
numai haine albe; termenul este de zece zile“. 

Sensul acestor. interdicții şi aduceri de jertfe era 
de a feri recolta de grindină, furtuni şi alte calami- 
tăți naturale. 

În caz de secetă şi pericol de lipsă totală de rod, 
ciuvașii practicau un ritual original, pur magic, de 
furt de pămînt (ser-varlani). El era organizat tot de 
întreaga obşte şi căpăta o formă asemănătoare ri- 
tualului căsătoriei : „mirele“ ales de către obşte 
pleca în fruntea coloanei de nuntaşi, în căruţe, în 
direcția unei localităţi ce avea recoltă bună ; acolo 
ei luau de pe ogor, din şapte locuri diferite, ţărînă, 
care era considerată ca „mireasă“, iar această „mi- 
reasă“ împreună cu „zestrea“ (fertilitatea) era dusă 
pe ogorul satului lor și țărîna furată era împrăștiată 
pe diverse loturi. Toată această ceremonie era înso- 
țită de descîntece, invocări către „mireasă“ de a în- 
drăgi „mirele“ și de a-i aduce averea ei. 

La mari, principala sărbătoare agricolă de vară era 
siurem. Ea era serbată laolaltă de locuitorii cîtorva 
sate, reuniți în uniuni de obști speciale cu caracter 
permanent, denumite teve. Pregătindu-se pentru săr- 
bătoarea siurem, locuitorii satelor care făceau parte 





1 P. V’ Denisov. Relighioznîe verovaniia ciuvașei, Cebok- 
sari, 1959, p. 141, 

din teve strîngeau vite pentru jertfă. Rugăciunile se 
oficiau într-o pădurice sacră de către preoţi aleşi — 
karți. Se închinau unor divinități speciale ale siu- 
remului, cărora li se aduceau în jertfă vite înjun- 
ghiate, preparau şi miîncau carnea de jertfă. Sărbă- 
toarea se încheia cu jocuri. 

După strîngerea recoltei se oficiau ritualuri cu 
aduceri de jertfă în semn de recunoștință zeilor ; 
pină la oficierea lor nu era voie a se mînca pîine din 
noua recoltă. 


Cultele familiale gentilice 


La popoarele din bazinul fluviului Volga, îndeo- 
sebi la mari şi la udmurți, s-au păstrat foarte preg- 
nant anumite forme ale cultului familial-gentilic, în 
special ale cultului strămoşilor. 

În timp ce la popoarele din bazinul Volgăi, ca și 
la foarte multe altele, ritualul funerar purta pece- 
tea fricii superstiţioase față de decedat, în datinile 
consacrate pomenirii morţilor se manifestă o atitu- 
dine cu totul diferită, și anume grija pentru ei şi, 
totodată, dorinţa de a-i îmbuna şi de a-și asigura pro- 
tecţia lor. 

Pomenirea morţilor se oficia la diverse date. În 
toate cazurile, ideea de bază era una și aceeași: 
morții erau poftiţi să participe la praznic și erau ru- 
gaţi să fie buni și să ajute pe consătenii și urmașii 
lor în viaţă. Oamenii se adresau morţilor ca și cum 
ar fi fost vii, obicei care se menține și în prezent. 
Uneori se mergea special la cimitir spre a-i invita 
- pe morţi la banchet. 

La mordvini, de pildă, conducătorul ritualului de 
pomenire, cel mai vîrstnic din gintă, rostește urmă- 
toarea invitaţie : „Străbunicilor, străbunicelor, as- 
cultaţi-ne, scuturaţi de pe voi ţărîna, veniți la noi 
la praznic. Pentru voi, noi am copt lipii, am pus la 
fermentat bragă ; strîngeți toate rudele şi veniţi; 
dacă sînt printre voi şi unii lipsiţi de rude, pe care 
nu are cine să-i poftească, luaţi-i și pe ei, ca să nu 
rămînă fără praznic, căci avem de toate din belșug ; 

pentru odihna voastră, după praznic v-am pregătit 
un culcuş ; după masă odihniţi-vă pe el !“ 1 În acest 
apel apare foarte clar ideea unităţii de gintă. 

Morţii invitaţi erau ospătaţi, cerîndu-li-se în 
schimb protecţie. La mari, conducătorul ceremoniei 
rostea următoarea cuvîntare, adresată strămoșilor : 
„Bătrini mari ! Luminează-se lumea voastră întune- 
cată ! Mincaţi ciorbă și serob de ouă, iar piine și 
sare veţi avea din belşug! Nu veţi pleca flămînzi. 
Să vă fie de bine. Daţi-ne fericire, izbindă, bogă- 
ție ! Faceţi să se înmulțească numărul capetelor vi- 
telor noastre, iar griul pe cîmp să rodească bine. 
Trimiteţi-ne. vînt bun și prielnic; ajutaţi-ne să 
trăim în belșug“ ? 

Apeluri asemănătoare existau şi la alte popoare. 
Dar în credinţele religioase ale ciuvașilor cu privire 
la sufletele strămoșilor predomina, pe cît se pare, 
sentimentul fricii, căci lor li se cerea nu atît protec- 
ție, cît mai mult să nu dăuneze celor vii: „Noi vă 
pomenim, nu precupețim nimic pentru voi, ne ru- 
găm lui Turu (Dumnezeu) pentru voi, dar voi staţi 
liniștiți, nu vă certaţi în morminte, nu ne faceţi su- 
părări, nu veniţi la noi“ 3. 

La terminarea pomenirii, morţii erau „conduşi“ 
înapoi la cimitir. La udmurţi, conducătorul pomeni- 
rii spunea cu această ocazie: „Bi, plecaţi acasă la 
semenii voştri, trăiţi în pace, fiţi buni cu noi, apă- 
rați-ne copiii, păziţi grinele, vitele și păsările noas- 
tre !“ 4 

Cultul familial-gentilic nu se rezuma însă la cul- 
tul strămoşilor. Fiecare familie avea protectorul său 
propriu, un obiect sacru al familiei, care se păstra 
în locuri speciale, în casă sau în curte. La ciuvaşi, 
păzitorul era considerat tereh ; acesta era, de obicei, 
o păpușă reprezentind o fiinţă de sex feminin. 
lerehii erau confecţionați, de obicei, de femei şi fete 
şi erau păstraţi în coșuleţe din coajă de tei, atiîrnate 
într-un colţ al tindei sau în altă parte. La mari, 


1 Relighioznie verovaniia narodov S.S.S.R., vol. II, p. 274. 
2 Ibid. 

Op: tit p252. 

păzitorul familiei se numea kudo-vadîș ; el consta în- 
tr-un mănunchi de ramuri şi se păstra într-o con- 
strucție rituală — kudo. Fiecare familie adresa ru- 
găciuni şi aducea jertfe protectorilor. 


Panteonul zeilor și spiritelor 


La popoarele din bazinul Volgăi, reprezentările 
privitoare la spirite şi zei sînt destul de confuze, 
pentru că vechile credinţe originare s-au amestecat 
cu cele introduse de islamism și creștinism, iar acum 
este greu de distins originea diferitelor credinţe. 

Oricît ar părea de straniu, cel mai arhaic caracter 
l-au păstrat reprezentările animiste la mordvini 
deși mordvinii au fost, mai mult decît celelalte po- 
poare din bazinul Volgăi, supuși unei îndelungate 
influențe din partea ruşilor. Aici, o caracteristică 
deosebită o constituie întruchipările feminine ale 
diferitelor elemente și forţe ale naturii şi, în genere, 
predominanța uimitoare a spiritelor de sex feminin. 

La mordvinii erzi, acestea erau Ved-ava (mama 
apă), Vir-ava (mama pădurii), Varma-ava (mama 
vîntului), Norov-ava (mama fertilităţii, zeiţa recol- 
tei), Iurt-ava (mama casei, zeiţa căminului) etc. ; ele 
au apărut, probabil, în epoca matriarhatului. Însă 
paralel cu ele au existat şi altele, de sex masculin, 
apărute probabil mai tîrziu : Matîr-paz (zeul pămîn- 
tului), Purghine-paz (zeul tunetului) etc. Desigur că 
sub influența creştinismului s-a format și reprezen- 
tarea unui Dumnezeu ceresc suprem, care avea de- 
numirea comună de Paz (la mordvinii erzi) sau 
Skai (la mordvinii moksi). 

Și la mari s-a păstrat reprezentarea a numeroase 
divinități şi spirite. Unele dintre ele erau conside- 
rate binefăcătoare, altele — rele. Printre cele bine- 
făcătoare, bune, erau cele care întruchipau elemente 
ale naturii și obiecte de cult, în parte de sex fe- 
minin (mama apei, mama focului, mama Soarelui), 
în parte masculine (patronul apei, patronul colibei 
etc.). Printre cele rele erau zei înfricoșători, care 
erau îmbunaţi cu jertfe la sărbătoarea siurema. 

Aceste jertfe, de obicei vaci sau cai, constituiau oO 
foarte grea povară pentru gospodăriile sărace și 
adesea omul sărac murea fără să-și achite datoria față 
de zei ; în acest caz, datoria trecea asupra fiului, care 
mai întîi achita datoria tatălui, iar abia după aceea 
putea să aducă jertfe pentru sine însuşi. 

Probabil că odată cu islamismul a pătruns în sînul 
popoarelor din bazinul Volgăi venerarea keremeţilor. 
Keremet este un cuvînt arab. În credinţele popoarelor 
din ținutul Volgăi, el a căpătat semnificaţii diferite : 
este vorba de diferite spirite, în majoritate rele, care 
cer jertfe sîngeroase. Dar denumirea de keremet o 
poartă şi locul unde sînt aduse aceste jertfe, de 
obicei o dumbravă sacră. Asemenea dumbrăvi, uneori 
îimprejmuite cu un gard şi din care era strict interzis 
să se taie copaci, se aflau în apropiere de satele 
ciuvașe, mare și udmurte. La udmurţi, acest fel de 
dumbravă sacră purta, de asemenea, denumirea de 
lud. 


Vestigiile șamanismului 


Paralel cu cultele obștești, agricole şi familial-gen- 
tilice, la popoarele din bazinul Volgăi s-au păstrat 
urme, e drept foarte neînsemnate, ale unui cult 
mai vechi, şamanist. La mari, de pildă, în afară de 
preoţii obşteşti aleși — karţii — erau și așa-numiții 
mujani sau mujedişi, ghicitori cărora li se atribuiau 
însuşiri supranaturale. Se credea că mujanii intră în 
contact cu duhurile rele, că pot și să aducă boli, și 
să le tămăduiască. Ei erau foarte temuţi. La udmurţi, 
acelaşi rol îl jucau tuno — ghicitori, tălmăcitori de 
vise. La ciuvași, vrăjitorii-vraci purtau denumirea de 
iomzia. Fi dădeau oamenilor sfaturi, indicau cînd şi 
cum să fie aduse jertfele. 


Credințele popoarelor komi 


Credinţele religioase ale popoarelor nord-estului 
european, komi-zîriani şi komi-permeaci, se deosebesc 
simțitor de credinţele popoarelor de pe Volga. Există 

două principale deosebiri : în primul rînd, aceste 
credinţe s-au constituit pe baza unei economii silvo- 
vînătoreşști, și nu a uneia agricole ; în al doilea rind, 
colonizarea rusă a cuprins mai devreme și mai în 
adincime aceste popoare ; ele au fost creștinate încă 
în secolul al XIV-lea, de aceea aici s-a manifestat 
mai puternic influența credințelor populare ruse, 
fără a mai vorbi de aceea a religiei ortodoxe. 

O importanţă deosebită în credinţele religioase ale 
popoarelor komi (în special ale poporului komi-zirian) 
o aveau cultele vinătorești. 

Pe baza economiei vînătorești se menţine şi cre- 
dința în spiritele naturii, acestea fiind asemănătoare 
cu cele în care credeau rușii: vorsa — spiritul pă- 
durii, kul — spiritul apei etc. 

Foarte puternică era credinţa în magia neagră; 
aceasta se explică prin larga răspîndire în trecut a 
bolilor nervoase, a isteriei (ikotan) şi altora, în special 
printre femei, fapt provocat de condiţiile sociale și 
de trai. Asemenea îmbolnăviri erau atribuite deo- 
chiului sau magiei negre. Deochiul se putea produce 
involuntar, printr-un cuvînt spus din întîmplare. 
Credinţa în vrăjitori era foarte puternică. Li se atri- 
buiau cele mai neobișnuite aptitudini. 

Unele credinţe în legătură cu animalele evocă 
urme confuze de totemism. 

Interesantă este la komi-permeaci credinţa despre 
ciude — mici fiinţe invizibile, cărora li se aduc jertfe 
mărunte. 

Credința komilor într-o divinitate supremă, En, 
este probabil sugerată de creştinism. 


Încercări de reformare a religiei 


Începînd din secolul al XVIII-lea, guvernul țarist 
a dus o politică de creștinare forţată a popoarelor 
de pe Volga ; această politică făcea parte integrantă 
din sistemul de asuprire moșieresc-polițist. Această 
împilare a provocat rezistenţa surdă a țăranilor mord- 
vini, mari etc. Protestul spontan lua uneori formă 
religioasă : refuzul de a trece la creștinismul ortodox, 

impus cu forţa, întoarcerea la păginism, legate cu 
încercări de a ameliora, de a reforma vechea religie, 
spre a o putea opune cu mai mult curaj creștinis- 
mului, 

Un episod memorabil în care şi-a găsit expresia 
această tendință reformatoare l-a constituit mișcarea 
prorocului mordvin Kuzma Alexeev (începutul seco- 
lului al XIX-lea). Această mișcare s-a format ca o 
simplă rezistenţă a ţăranilor împotriva asupririi mo- 
șiereşti (refuzul de a presta boierescul), dar ulterior 
s-a extins, luînd forma unei mișcări religioase. 

O altă mişcare s-a ivit printre mari și avea un 
caracter mai paşnic, de reformă pur religioasă. Este 
vorba de secta kugu-sorta („lumînarea cea mare“), 
care a luat naştere printre marii necreștinaţi în de- 
ceniul al 8-lea al secolului al XVIII-lea din cauza 
persecuțiilor polițienești. Această sectă a simplificat 
cultul și a abrogat aducerile de jertfe spiritelor infe- 
rioare ; adepţii ei cei mai stricţi au respins, în gene- 
ral, orice jertfe sîngeroase, limitîndu-se ca jertfe la 
pinişoare și lipii rituale sau miere — o formă de 
cult mai ieftină. Ei evitau să folosească lucruri cum- 
părate, străduindu-se să se reîntoarcă la economia 
țărănească naturală patriarhală. 


Capitolul al 10-lea 
RELIGIA VECHILOR SLAVI 


Religia veche, anterioară creştinismului, a popoa- 
relor slave ne este încă, în mare măsură, insuficient 
cunoscută. Oamenii de știință au început să se inte- 
reseze de ea de la începutul secolului al XVIII-lea, 
cînd la numeroase popoare slave a apărut conștiința 
națională, iar în literatura europeană a început să 
se manifeste interesul față de cultura și creația 
populară. Dar în acel moment, toate popoarele slave, 
de mult convertite la creștinism, își uitaseră stră- 
vechile credinţe ; nu se mai păstrau decît unele obi- 
ceiuri şi datini populare ce fuseseră cîndva legate de 
aceste credinţe. l 

De aceea, în lucrările datînd de la sfîrşitul seco- 
lului al XVIII-lea și începutul secolului al XIX-lea 
întîlnim cu privire la vechea religie slavă mai mult 
fantezie romantică decît fapte istorice. 

De-abia de la sfîrșitul secolului al XIX-lea au 
început să se facă încercări de a se cerceta lucid şi 
serios, pe baza unor surse sigure, informaţiile ce s-au 
păstrat cu privire la credințele anterioare creștinării 
(A. Kirpicinikov, A. N. Veselovski, E. V. Anicikov, 
N. M. Galkovski, V. Mansikka, L. Niederle etc.). 

Sursele 


Drept surse ale studiului credințelor slave ante- 
rioare creştinismului slujesc, în primul rînd, infor- 
maţiile scrise privitoare la secolele VI—XII, în al 
doilea rînd, monumentele arheologice, iar în al treilea 
rînd, rămăşiţele credințelor şi riturilor străvechi ce 
s-au păstrat pînă în ultima vreme și care sînt descrise 
în literatura etnografică. 

Dacă savanții din trecut năzuiau să reconstituie o 
religie inițială unică, comună tuturor slavilor, cer- 
cetătorii contemporani sînt sceptici în privinţa unei 
asemenea posibilităţi. 

Vechii slavi nu au fost niciodată unificaţi nici din 
punct de vedere politic, nici din punct de vedere 
economic. De aceea este îndoielnic ca ei să fi putut 
avea zei comuni şi culte comune. După toate pro- 
babilităţile, fiecare trib își avea propriile elemente 
de cult şi chiar fiecare gintă Dar, fireşte, multe 
dintre ele erau identice sau asemănătoare la dife- 
ritele triburi. 


Cultul funerar şi cultul familial-gentilic 
al strămoşilor 


La slavi s-a menţinut vreme foarte îndelungată 
orînduirea patriarhal-gentilică. De aceea, este firesc 
ca la ei să se fi păstrat și cultul familial-gentilic sub 
forma venerării strămoşilor, legată de cultul funerar. 

Pe întreg teritoriul locuit de triburile slave se în- 
tîlnesc numeroase necropole și movile funerare. Obi- 
ceiurile funerare erau complicate şi variate : cremaţia 
(în special la slavii de răsărit și, în parte, la cei de 
apus ; la cei din sud nu este atestată), îngroparea în 
pămint. De multe ori erau înmormintaţi sau incine- 
raţi în luntri (rămășiță a funeraliilor lacustre). Dea- 
supra mormîntului se ridica de obicei o movilă; 
lîngă mort erau depuse diverse lucruri. La înmor- 
mîntarea unui om cu vază, de pildă, era ucis un cal, 
uneori şi un sclav sau chiar soţia decedatului. Toate 
acestea erau legate de anumite credinţe privitoare la 

viața de apoi. Cuvintul rai — cuvint comun tuturor 
slavilor din perioada anterioară creștinismului — în- 
semna grădina minunată ; așa își închipuiau, proba- 
bil, vechii slavi viaţa de apoi. 

Morţii se împart în două categorii : cei „curați“, 
adică morți de moarte naturală — de boală, de bă- 
trineţe —, cei ,„necuraţi“, adică cei morți de o moarte 
violentă sau prematură : cei uciși, sinucigașii, îne- 
caţii, cei morți ca urmare a beţiei ; tot de această cate- 
gorie ţineau și copiii morţi fără să fi fost botezați 
(influența creştinismului) și vrăjitorii. Atitudinea faţă 
de aceste două categorii de morţi era radical deose- 
bită : în timp ce primii („părinții“) erau venerați, 
fiind consideraţi protectori ai familiei, „,necuraţii“ 
inspirau frică şi oamenii căutau să se apere de ei. 

În venerarea „părinţilor“ sîntem îndreptăţiţi să ve- 
dem o varietate a cultului familial al strămoşilor (la 
origine, evident, un cult gentilic). El a fost consem- 
nat de autorii medievali ((Thietmar von Merseburg : 
domesticos colunt deos — „ei îşi venerează zeii ca- 
sei“) și vestigiile lui s-au păstrat pînă în zilele noas- 
tre. Țăranii ruşi îi pomenesc pe „părinţi“ în anumite 
zile ale anului, mai cu seamă în sîmbăta „părinţilor“ 
(înainte de lăsata secului, precum şi înainte de 
Sf. Treime) şi în săptămîna de după Paşti („,radu- 
niţa“). Țăranii din Bielorusia serbau de cîteva ori 
pe an sărbătoarea dziazilor (adică a străbunilor, a 
morților), deosebit de festiv — toamna (de cele mai 
multe ori în ultima sîmbătă a lunii octombrie). Săr- 
bătoarea era pregătită cu grijă, locuinţa era curățată, 
se găteau mîncăruri rituale ; dziazii erau poftiţi să ia 
parte la ospăț, care era întotdeauna foarte solemn. 
La sîrbi și bulgari sînt serbate pînă în ziua de as- 
tăzi — şi nu numai de către ţărani, dar şi de către 
orăşeni așa-numitele zadușniţe, pomeniri ale morților 
la cimitire, unde sînt aduse produse alimentare, se 
mănîncă și se bea pe morminte, iar parte din produse 
sînt lăsate morţilor. Nu este clar dacă în acest caz 
morții sînt consideraţi ca niște protectori ai familiei. 
Dar incontestabil că înainte erau consideraţi astfel. 

O rămășiță a cultului strămoşilor o constituie ima- 
ginea fantastică a lui Ciur sau Sciur. Este foarte pro- 

babil că acesta era un strămoş întemeietor de gintă, 
obiect de venerație. Cultul său nu este confirmat prin 
mărturii directe, dar în limbile slave s-au păstrat 
urme convingătoare ale lui. 

În sfîrşit, o altă rămășiță a străvechiului cult fa- 
milial-gentilic al strămoşilor este credinţa în domovoi 
(spiritul casei), care s-a păstrat pînă astăzi la slavii 
de răsărit, unde orînduirea patriarhal-familială s-a 
menţinut maj mult timp. Domovoi este protectorul 
invizibil al familiei ; potrivit credințelor populare, 
el există în fiecare casă, trăieşte de obicei după 
sobă, sub sobă, sub prag, are înfățișare de om, su- 
praveghează gospodăria, ocroteşte pe gospodarii har- 
nici, dar îi pedepsește pe cei leneși și nepăsători, 
pretinde respect şi aducerea de mici jertfe — puţină 
pîine, sare, păsat etc. El iubeşte şi îngrijește caii, dar 
numai atunci cînd culoarea lor îi este pe plac, altfel 
el poate să și ucidă un cal. În persoana lui sînt 
întruchipate într-un fel bunăstarea sau mizeria fa- 
miliei și a gospodăriei. 


Morţii necurați 


Cu totul alta era atitudinea față de morţii „necu- 
rați“, care nu aveau nici un fel de legătură nici cu 
cultul familial, nici cu cel gentilic. Necuraţii inspirau 
frică, și această frică superstițioasă era generată fie 
de teama care o inspiraseră aceşti oameni cît timp au 
fost în viaţă (vrăjitorii), fie de caracterul neobișnuit 
al morţii lor. În reprezentările superstiţioase cu pri- 
vire la acești morţi necuraţi există, după cîte se 
pare, foarte puţine elemente animiste: slavii se 
temeau nu de sufletul sau spiritul mortului, ci de 
el însuși. Aceasta se vede din faptul că pînă în ulti- 
mul timp au dăinuit procedee populare generate de 
superstiția că un asemenea mort poate fi împiedicat 
de a se scula din mormiînt şi a dăuna celor vii. Ca- 
davrul era străpuns cu un par din lemn de plop tre- 
murător, i se înfigea pe după urechi un dinte de la 
grapă etc. ; într-un cuvînt, frica o inspira chiar ca- 
davrul, iar nu sufletul şi exista credința în putinţa 

216 


lui supranaturală de a reveni după moarte ca strigoi. 
Morților necuraţi li se atribuia și o influenţă nefastă 
asupra climei, de pildă, provocarea secetei. Pentru a 
o preîntimpina, cadavrul unui sinucigaş sau al vreunui 
alt mort necurat era dezgropat din mormint şi aruncat 
în baltă, sau se turna apă peste mormiînt. Asemenea 
morţi se numeau upîri (iar la sîrbi vampiri). 


Cultele agricole ale obștilor 


Paralel cu formele familiale și gentilice ale cultu- 
lui, existau la slavi și culte ale obştilor sătești, le- 
gate, în primul rînd, de agricultură. Sursele scrise 
timpurii nu conţin, ce-i drept, decît mărturii sărace 
cu privire la ele. 

Mai tirziu s-au păstrat la slavi numeroase şi 
foarte trainice rămăşiţe ale cultului agrar, sub forma 
unor datini și sărbători religioase și magice care 
coincideau cu cele mai importante date ale calenda- 
rului agricol şi care ulterior s-au contopit cu săr- 
pătorile creștine. 

„Sviatki“ — zilele dintre Crăciun și Bobotează, 
care coincideau cu perioada solstițiului de iarnă (ci- 
clul Crăciunului și al Anului Nou) ; lăsata secului la 
începutul primăverii ; riturile de primăvară care 
acum se leagă de Paștele creștin ; ciclul de vară al 
sărbătorilor, care în parte coincidea cu ziua Sfintei 
Treimi, în parte cu ziua Sf. Ioan Botezătorul (Ivan 
Kupala) ; „Bratcinele de toamnă“ — ospăţuri ale 
obștei ce aveau loc după stringerea recoltei. Toate 
aceste obiceiuri şi rituri ale ciclului agricol se asea- 
mănă la toate popoarele slave, ca, de altfel, și la 
alte popoare. 

Ele au luat naștere, după toate probabilitățile, de 
mult, din simplele ospățuri, jocuri și sărbători con- 
sacrate începutului și sfirşitului anumitor lucrări 
agricole (lucrul acesta l-a scos bine în evidenţă în 
cercetările sale V. I. Cicerov), dar li s-au suprapus 
ritualuri magice şi reprezentări superstiţioase. Ma- 
gia agricolă era fie cea „a începutului“ („magia pri- 
mei zile“ — obiceiuri şi procedee de ghicit în ajunul 

217 


Anului Nou), fie imitativă (riturile la semănat, de 
pildă îngroparea unui ou de găină într-o brazdă şi 
altele asemenea). Aceste rituri magice s-au păstrat 
pînă în ultimul timp). 

Mult mai puţin elucidată este problema întruchi- 
pării în imagini a divinităţilor protectoare ale agri- 
culturii, care în afară de orice îndoială existau la 
slavi. În literatură se întîlnesc, e drept, numele unor 
făpturi mitologice, care se presupunea că protejează 
agricultura (Kobda, Iarilo, Kupala, Lel, Kostroma 
ș.a.) şi despre ele au scris mult autorii din trecut, în 
special adepţii școlii mitologice. Dar toate aceste 
imagini sînt foarte îndoielnice : fie că ele s-au în- 
chegat sub influența creștinismului (Kupala! este 
Ioan Botezătorul, deoarece botezul creștin a fost 
asociat de popor cu ideea de îmbăiere ; Lel — corupt 
din „alleluia“) fie că sînt simple personificări ale săr- 
bătorilor şi riturilor (de pildă, Koleda provine de la 
sărbătoarea antică a calendelor, cu care coincideau 
„Ssviatki“ de iarnă ale slavilor). 


Vechiul panteon slav 


Sursele scrise au păstrat numele vechilor divini- 
tăți slave. Unele din ele aveau, după cît se pare, o 
legătură cu agricultura, ca, de pildă, adivinităţile 
solare Svarog, Dajdbog, Hors. După toate probabili- 
tățile, exista şi un cult al zeiței pămîntului, deși nu 
s-au păstrat mărturii directe care să-i ateste exis- 
tența. Se prea poate ca de agricultură să fi fost legat 
și zeul furtunii, Perun (se pare că acest nume este 
un epitet și înseamnă „cel ce lovește“), care ulterior 
a devenit în Rusia zeul cnezilor; dacă era sau nu 
venerat de țărani, nu se ştie. Protector al creşterii 
vitelor era, fără îndoială, Veles (Volos). 

Foarte interesantă este divinitatea feminină 
Mokoş, pomenită în izvoarele ruseşti. Aceasta este 
nu numai’ aproape unica divinitate feminină a că- 
rei existenţă este atestată prin mărturii în stră- 


1 Kupala, de la cuvintul „kupati“ — a scălda (N. tr.). 

vechiul panteon al slavilor de răsărit, dar şi singura 
divinitate al cărei nume s-a păstrat în popor pînă 
în zilele noastre. Mokoş era, după cît se pare, zeiţa 
protectoare a muncilor feminine, a torsului şi te- 
sutului, 

Nu este clar sensul religios mitologic al lui Rod 
şi al Rojaniţelor, cărora, potrivit mărturiei diferi- 
telor surse, li se închinau străvechii slavi. Unii cer- 
cetători văd în ei spiritele strămoșilor ginţilor (rod 
înseamnă gintă), alții — spiritele nașterii și ale 
fecundității. 

În general, au existat oare divinităţi comune tu- 
turor slavilor ? În privinţa aceasta au fost multe 
controverse. Numeroşi autori în zelul lor romantic 
şi slavofil au considerat aproape toate denumirile 
mitologice cunoscute, chiar şi cele mai îndoielnice, 
drept nume ale unor zei comuni tuturor slavilor. 
Ulterior s-a dovedit însă că zeii pomeniţi la slavii 
de răsărit sînt diferiți de cei pomeniţi la slavii de 
apus şi de cei pomeniţi la slavii de sud. Se repetă 
la diferitele grupuri de slavi doar numele de Perun, 
dar, după cum s-a mai spus, acesta nu este decit 
epitetul zeului tunetului. Comun tuturor slavilor 
este adesea considerat Svarog (Svarojici) şi Dajd- 
bog, uneori şi Veles ; dar nici aceste date nu sînt 
sigure. 

Despre cultul zeilor tribali se pot face, de ase- 
menea, numai presupuneri. Unele nume, după toate 
probabilitățile aparţinind zeilor tribali sau locali ai 
slavilor de apus şi mai cu seamă celor din ţările 
baltice, sînt citate de scriitori şi cronicari medievali 
ca Thietmar von Merseburg, Adam din Bremen, 
Saxo Grammaticus şi alţii. Nu este exclus ca dintre 
acești zei tribali cîte unii să fi ajuns mai cunoscuţi 
şi să fi devenit, poate, zei intertribali. Aşa a fost 
Sviatovit, al cărui templu, clădit la Arkona, pe 
insula Rügen, a fost dărimat de danezi în anul 1168; 
Radogost era zeul liuticilor, dar urme ale venerării 
sale s-au păstrat chiar și la cehi. Triglav era zeul! 
pomeranilor. La sîrbi, protectorul tribului era, după 
cum se presupune, Dabog, care mai tirziu s-a trans- 
format în antagonist al Dumnezeului creștin, 

Bog, bes și ciort 


Cuvîntul bog (zeu, Dumnezeu) este un vechi cu- 
vînt slav, înrudit, de asemenea, cu vechiul cuvint 
iranian baga şi vechiul cuvint indian bhaga. Sensul 
principal al acestui cuvînt, după cum arată cercetă- 
rile lingvistice, este acela de noroc, reuşită. Cu scur- 
gerea timpului, ideea de reușită, succes, noroc a luat 
chipul unui spirit care conferă succesul. 

Un alt cuvînt comun tuturor slavilor şi care de- 
semnează o ființă supranaturală este bes. Acest cu- 
vînt, după cîte se pare, desemna iniţial tot ce este 
supranatural și înfricoșător. După convertirea la 
creștinism, cuvintul bes a devenit sinonim cu „,spi- 
rit al răului“, avînd aceeași semnificație ca şi no- 
ţiunea de diavol, de satană. 

Aceeași soartă a avut-o reprezentarea privitoare 
la ciort, dar semnificaţia anterioară creștinismului 
a acestei credinţe este neclară, după cum nu este 
prea clară nici etimologia cuvîntului ciort. Dintre 
toate încercările de a-l explica, cea mai verosimilă 
este vechea presupunere a cercetătorului ceh Karel 
Erben : el îl raportează la vechea rădăcină slavă 
krt, care se aude în numele zeului slavilor vestici 
Krodo, în denumirea dată de cehi spiritului casei 
kret (skret), la polonezi skrzat, la letoni krat. După 
toate probabilitățile, aceeaşi rădăcină se regăsește 
în cuvîntul Crăciun (korociun) care de asemenea este 
cunoscut de toţi slavii şi de unii dintre vecinii lor. 
Cuvîntul Crăciun (korociun) are cîteva semnifica- 
ţii : sărbătoarea de iarnă sviatki, pîinea rituală ce 
se coace în această perioadă, precum și un spirit, o 
divinitate a iernii, a morţii. „L-a lovit Korociunul“ 
înseamnă în rusește : a murit. 

Se poate presupune că vechii slavi credeau într-o 
divinitate a iernii şi a morţii, poate o întruchipare 
a întunericului şi frigului. Există urme şi ale unei 
anumite dedublări a imaginii Krt — crt, legată 
poate de începuturile reprezentării dualiste despre 
un principiu al luminii și unul al întunericului. Dar 
rădăcina krt aproape că a dispărut, pe cînd cirt — 

ciort s-a păstrat aproape în toate limbile slave ca 
întruchipare a unei forțe supranaturale rele. Ciort 
a devenit sinonimul diavoluiui creştin. 


Transformarea cultelor tribale în culte 
statale 


Cind triburile slave, pe măsură ce se producea 
diferențierea de clasă, au început să treacă la forme 
de viață statală, s-au creat şi condiţiile pentru 
transformarea cultelor tribale în culte naţionale și 
statale. Se prea poate ca tocmai cu acest prilej să 
se fi răspîndit cultul lui Sviatovit la slavii pome- 
rani. La slavii de răsărit, o încercare de creare a 
unui panteon şi a unui cult statal a făcut-o cneazul 
Kievului, Vladimir ; potrivit letopiseţului, în anul 980 
el a strins pe una din colinele Kievului un număr 
foarte mare de idoli ai diferiților zei (Perun, Veles, 
Dajdbog, Hors, Stribog, Mokoş) şi a poruncit să li 
se înalțe rugăciuni şi să li se aducă jertfe. Unii 
cercetători considerau că acești „zei ai lui Vladi- 
mir“ au fost de la început zei princiari sau ai dru- 
jinelor şi că deci cultul lor nu avea rădăcini în 
popor. Dar lucrul acesta este puţin probabil. Divini- 
tăţile solare Hors, Dajdbog şi altele, divinitatea fe- 
minină Mokoş erau, după cîte se pare, și divinități 
ale poporului ; Vladimir n-a încercat decît să facă 
într-un fel din ei zei oficiali ai cnezatului său, pen- 
tru a-i conferi acestuia o unitate ideologică. Trebuie 
presupus că însuşi cneazul n-a fost satisfăcut de în- 
cercarea de a crea propriul lui panteon de zei de 
origine slavă, căci la numai opt ani după aceasta el 
a preluat din Bizanţ creştinismul și a obligat la 
convertire întregul popor. Religia creștină cores- 
punde mai bine relaţiilor feudale care se închegau. 
De aceea, ea a căpătat o răspîndire tot mai largă, 
ce-i drept, destul de încet, avînd de luptat cu îm- 
potrivirea poporului printre slavii de răsărit. Ace- 
laşi lucru s-a întîmplat și la slavii de sud. Și slavii 
de apus, sub o puternică presiune a autorității feu- 

dal-regale, s-au convertit la creștinism, adoptind ca- 
tolicismul. 

Răspindirea creştinismului a fost însoţită de con- 
topirea sa cu vechea religie. Lucrul acesta s-a stră- 
duit să-l obțină însuși clerul creștin, pentru a face 
noua credință mai acceptabilă pentru popor. Vechile 
sărbători agricole şi altele au fost stabilite astfel 
încât să coincidă cu zilele calendarului bisericesc. 
Vechii zei s-au contopit treptat cu sfinții creştini și 
în majoritate și-au pierdut numele, dar atributele și 
funcţiile lor au trecut la acești sfinți. Astfel, Perun 
a continuat să fie venerat sub numele prorocului Ilie ; 
zeul vitelor, Veles — sub numele de sfiîntul Vlas; 
Mokoș — sub numele sfintei Paraschiva sau al sfintei 
Vineri. 


„Mitologia inferioară“. a slavilor 


Mai trainice s-au dovedit însă divinităţile care ți- 
neau de „mitologia inferioară“. Ele au rezistat 
aproape pînă în zilele noastre, deşi nu e întotdeauna 
lesne a se deosebi ce anume în figurile lor își are 
obîrşia în timpurile străvechi şi care sînt adaosu- 
rile ulterioare. 

La toate popoarele slave au fost înregistrate cre- 
dințe despre spiritele naturii. Spiritele pădurii sînt 
cunoscute în special în regiunile păduroase (leşii la 
ruși, leșuk sau pușcevik la bielorușşi, duch lesny, bo- 
rowy la polonezi). În ele s-a oglindit ostilitatea izvo- 
rită din teama slavului agricultor față de codrul des, 
de la care trebuie să cucerească prin luptă pămîntul 
de arat şi în desişul căruia omul este ameninţat de 
primejdia de a se rătăci, de a pieri sfișiat de fiarele 
sălbatice. Spiritul apei (vodianoi la ruși, topielec, 
wodnik la polonezi, vodnik la cehi) inspiră o frică 
mult mai mare decît relativ blîndul și uneori glumeţul 
spirit al pădurii. Caracteristic era chipul spiritului 
cîmpenesc (la ruși, poludnița — zîna amiezii, care 
apare muncitorilor cîmpului la ora cînd obiceiul cere 

ò pauză în muncă). În regiunile de munte ale Polo- 
niei şi Cehoslovaciei este răspîndită credinţa în spi- 
rite ale munţilor care păzesc comorile sau îi prote- 
jează pe mineri (skarbnik la polonezi, perkman la cehi 
şi slovaci — de la Bergmann, omul munţilor în 
general). 

Mai complicat şi mai puţin clar este chipul vilei, 
răspîndit mai cu seamă la sîrbi (la bulgari — samo- 
vila, „samodiva“) ; el se întilnește și în izvoarele cehe 
şi ruse. Unii autori îl consideră foarte vechi şi comun 
tuturor slavilor. Alţii, aparținînd doar slavilor sudici. 
Vilele sînt fecioare ale pădurii, cîmpului, munţilor, 
apei sau văzduhului, care se pot comporta prietenos 
sau ostil faţă de om, în funcţie de propriul lui compor- 
tament. Vilele figurează și în cîntecele epice ale sla- 
vilor sudici. Originea acestei figuri nu este clară, dar 
fără îndoială că în ea s-au amestecat elemente dife- 
rite : e prezentă o întruchipare a naturii, poate o re- 
prezentare cu privire la sufletele morților, a forțe- 
lor fecundității. 

Rusalca (sau cel puţin o figură analogă) este cunos- 
cută la toți slavii. Cu privire la ea s-au purtat multe 
controverse : unii considerau că rusalca este o întru- 
chipare a apei, alţii că ea reprezintă o femeie înecată 
etc. În ce priveşte originea cuvîntului rusalcă, unii 
presupun că ar fi rusîi (luminos, limpede), alții ruslo 
(albia rîului) etc. Acum însă se poate considera ca 
dovedit că acest cuvînt nu are o origine slavă, ci 
una latină. 

La popoarele mediteranene, sărbătoarea de primă- 
vară-vară a Treimii se numea Domenica rosarum, 
Pascha rosata, iar în forma grecească rusalia. „Rusa- 
liile“ greco-romane au fost aduse odată cu creștinis- 
mul la slavi și s-au contopit cu riturile locale agricole 
de primăvară şi de vară. Pînă în ziua de astăzi sînt 
cunoscute la bulgari şi la macedoneni sărbătorile de- 
numite „Rusalii“ sau „Rusalniţi“ ca sărbători de vară. 
La ruși se serba, de asemenea, „Săptămîna Rusalii- 
lor“ (înainte de Sfînta Treime) precum şi ritul luării 
de rămas bun de la „rusalcă“ ; pe „rusalcă“ o întru- 
chipa fie o fată, fie o momiie din paie. Înseşi imagi- 

nea mitologică a „rusalcăi* — fată ce trăiește în apă, 
în cîmp sau în pădure este tîrzie : mărturiile cu pri- 
vire la ea nu datează decît din secolul al XIII-lea. 
Imaginea este în mare măsură întruchiparea sărbă- 
torii sau ritualului în sine. Dar această imagine s-a 
contopit după cît se pare cu străvechile reprezentări 
mitologice pur slave, ele fiind destul de variate : aici 
este şi întruchiparea stihiei apei (rusalcăi îi place să 
atragă în apă şi să înece oameni) şi reprezentările cu 
privire la femei şi fete pierite în apă, cele cu privire 
la copiii morți nebotezaţi (morţii necuraţi) şi credin- 
tele cu privire la spiritele fecundității („rusalcele“ în 
credințele rușilor din sud se plimbă prin secară, se 
tăvălesc în iarbă făcînd să crească astfel recoltele de 
grîu, de in, cînepă etc.). Această imagine nouă și com- 
plexă a „rusalcăi“ pare să fi luat locul vechilor repre- 
zentări slave cu privire la „bereghine“, „vodianițe“ şi 
alte spirite feminine ale apelor. 

La popoarele slave moderne s-au păstrat și nume- 
roase alte credinţe în fiinţe supranaturale, unele os-: 
tile, altele favorabile omului. Unele dintre aceste cre- 
dințe datează din epoca anterioară creștinismului, 
altele au luat naștere în condiţiile de viaţă relativ noi. 
Sub influenţa bisericii, majoritatea acestor imagini 
mitologice s-au contopit sub denumirea comună de 
„forţe necurate“. 


Descintecele și magia medicală 


Rădăcinile magiei medicale, care la slavi, ca și la 
toate popoarele, era legată de medicina populară, ţin, 
fără îndoială, de epoca străveche. În scrierile biseri- 
cești sînt pomenite, deși foarte neclar, rituri ale me- 
dicinei magice și se vorbeşte de imaginile animiste 
legate de ea : „boala este lecuită cu vrăji şi «nouze» 
(amulete. — S.T.), iar necuratul ce stîrneşte boala 
este izgonit prin descîntece și rugăciuni...“ 1 


1 Vezi Anicikov, op. cit, p. 95. ° 

Vechiul cult slav și slujitorii săi 


Nu este deloc clară problema vechilor slujitori ai 
cultului la slavi, a celor ce îndeplineau ritualurile re- 
ligioase. Ritualul cultului familial-gentilic era împli- 
nit, după toate probabilitățile, de capul familiei sau 
al gintei. Cultul obștesc este însă încredințat unor 
profesionişti, volhui. Însuşi cuvîntului acesta nu i-a 
fost dată o explicaţie satisfăcătoare, în pofida nume- 
roaselor încercări. Există o părere potrivit căreia el 
oglindește legătura dintre slavi şi celți („„voloh“, „,va- 
lah“ — denumire dată celților) sau finlandezi (de la 
finlandezul „velho“ — vrăjitor) sau chiar germani 
(„vâlva“ — prezicătoare). Dar cine erau volhvii ? Sim- 
pli vrăjitori, șamani sau preoţi ai zeilor ? Existau oare 
între volhvi anumite deosebiri, grade, specializări ? 
Este greu de răspuns la această întrebare. 

Există informații potrivit cărora după convertirea 
Rusiei la creștinism volhvii s-au manifestat ca apă- 
rători ai vechii credinţe, devenind conducători ai răs- 
coalelor împotriva cnezilor și feudalilor (de pildă, în 
anul 1071). Aceasta e lesne de înţeles, deoarece creş- 
tinismul a fost adoptat în Rusia ca o religie pur feu- 
dală, propice cnezilor. La toate popoarele slave au 
rămas vrăjitorii, practicienii magiei negre, cărora le 
erau atribuite cunoștințe tainice, raporturi cu forţele 
necurate. Au rămas și vracii, legați de medicina popu- 
lară. 

Foarte caracteristic este faptul că la ruși erau con- 
siderați ca mai puternici vrăjitorii şi vracii de alte 
neamuri : finlandezi, careli, mordvini şi alții. Fe- 
nomenul acesta este, dealtfel, cunoscut şi la alte 
popoare. 

Străvechea religie slavă presupunea, fără îndoială, 
existenţa unor locuri sacre, destinate aducerii de 
jertfe, iar pe alocuri și a unor adevărate sanctuare şi 
temple cu chipuri ale zeilor etc. Sînt însă cunoscute 
numai foarte puţine : sanctuarul de la Arkona (insula 
Rügen), sanctuarul de la Retra și cel din ajunul 
adoptării creștinismului, de la Kiev (sub biserica 
Desiatinnaia). 

În ce anume consta cultul, e greu de spus cu certi- 
tudine. Dar partea sa esenţială era, fără îndoială, adu- 
cerea de jertfe. Erau sacrificate nu numai animale, ci, 
în cazuri importante, se aduceau și jertie omenești. 


Problema mitologiei şi caracterului general 
al religiei slave 


Mitologia slavă veche nu s-a păstrat, din păcate, 
deloc, deşi, după toate probabilitățile, ea a existat. 
În scrierile bisericeşti se pomeneşte nu o dată despre 
aşa-numitele koşciune : prin acest cuvînt se traduce 
cuvîntul grecesc mit 1. Puținele rămăşiţe ale vechii 
religii slave i-a făcut pe unii cercetători să considere 
că această religie era sărăcăcioasă în comparaţie cu 
religia altor popoare vechi. Dar probabil că este vorba 
pur şi simplu de insuficienta studiere a religiei ve- 
chilor slavi şi de numărul redus al surselor. 


i Vezi Anicikov, op. cit., p. 298, 380, 382, 384. 


Capitolul al Il-lea 
RELIGIA VECHILOR GERMANI 


În epoca contactului lor cu popoarele civilizate ale 
lumii antice, triburile germanice se aflau la același 
nivel de dezvoltare ca şi slavii, religia lor păstra în 
aceeași măsură forme arhaice. Diferitele triburi ger- 
manice și grupurile care făceau parte din ele se 
deosebeau însă simţitor unele de altele atit în ce pri- 
veşte nivelul dezvoltării, cît şi gradul în care erau 
influențate de credinţele celților și romanilor, iar 
ulterior de creștinism. De aceea, religia lor originară 
s-a păstrat mai trainic și vreme mai îndelungată, de 
pildă, la triburile nordice — scandinave —, care erau 
mai ferite de aceste influenţe decît triburile sudice 
și mai ales sud-vestice (din regiunea Rinului și a 
Dunării). În general însă, despre o religie străveche 
germană ca despre un tot unitar — fără a lua în con- 
siderare deosebirile tribale și geografice și fără a 
ţine cont de transformările ce s-au produs pe par- 
cursul întregii perioade istorice — se poate vorbi 
numai într-un sens foarte convenţional şi limitat, 


Surse și studii 


Sursele studierii străvechii religii germane pot fi 
rezumate la următoarele cinci categorii fundamen- 
tale : 1) monumentele arheologice ; 2) informaţiile 

furnizate de scriitorii clasici romani şi greci ; 3) da- 
tele religiei creștine medievale : predicile bisericești, 
scrisorile episcopilor, edictele sinodurilor etc.; 4) 
culegerile medievale scandinave cunoscute sub de- 
numirea Edda : așa-numita Edda veche sau Edda 
poetică, o culegere de cîntece despre zeii și eroii 
germanici, şi aşa-numita Edda nouă sau Edda în 
proză (secolele XII—XIII), un tratat de poetică re- 
ligios-mitologică ; 5) vestigiile păstrate pînă în epoca 
noastră ale vechii religii sub forma unor credinţe 
și obiceiuri populare descrise în literatura etno- 
grafică. 

Toate aceste categorii de surse au fost studiate 
destul de detaliat. Este necesar să amintim că tocmai 
trezirea interesului pentru antichitatea păgînă ger- 
mană în prima jumătate a secolului al XIX-lea, 
legată de avîntul mişcării naționale în Germania, a 
constituit unul din primii pași ai științei istoriei reli- 
giei și că pe această bază a luat naștere prima școală 
clasică în acest domeniu de cunoaştere — școala 
mitologică (Jacob Grimm, Wilhelm Schwartz, Adal- 
bert Kuhn, Wilhelm Mannhardt etc.). Unilateralita- 
tea simplificatoare a acestui curent, supraaprecierea 
de către el a materialului folcloric, considerat ne- 
mijlocit ca o rămășiță a religiei şi mitologiei stră- 
vechi, sînt astăzi depășite. Majoritatea cercetătorilor 
moderni consideră străvechea religie germană din- 
tr-un unghi mai sănătos și fără idealizarea de atunci, 
iar pentru înţelegerea ei se face apel la toate sursele 
accesibile. Dar creatorilor din școala mitologică le 
revine meritul de a fi fost deschizători de drumuri. 


Urmele totemismului 


În religia străvechilor germani se pot desluși ur- 
mele unei forme atît de arhaice a credinţei cum este 
totemismul. Ca rămășițe de acest fel pot fi con- 
siderate, în primul rînd, denumirile acestor triburi : 
heruscii de la heruz (cerbi tineri), eburonii de la 
eber (porce mistreţ). Există mituri despre originea 

anumitor triburi şi ginți care s-ar trage din copaci, 
legende despre originea merovingienilor, care s-ar 
trage dintr-un monstru ce trăia în apă. Putem dis- 
cerne reminiscenţe ale totemismului (diferențiat pe 
sexe) și în cunoscutul mit potrivit căruia toţi oa- 
menii s-ar trage din copaci : bărbaţii din frasin, fe- 
meile din anin !. | 

Rămăşiţe ale totemismului se deslușesc şi în adora- 
rea animalelor sacre, dintre care unele s-au transfor- 
mat în atributele vii ale unor zei: lupul şi corbul 
sînt animale consacrate lui Odin ; mistrețul cu peri 
de aur figurează în miturile scandinave și în altele. 

Este greu de spus de ce anume era legată adorarea 
pietrelor sacre, confirmată şi prin descoperiri ar- 
heologice (pietre cu adincituri făcute de mîna omului), 
și prin informațiile furnizate de scriitorii bisericești ; 
se prea poate să fie vorba de ceva analog cu pietrele 
sacre ale laponilor contemporani. Scriitorii bisericeşti 
pomenesc, de asemenea, despre copaci sacri, ca şi 
despre izvoare sacre, despre adorarea focului sacru, 
căruia i se atribuia o acţiune purificatoare şi tă- 
măduitoare ?. 


Cultul legat de îndeletniciri 


Un aspect foarte caracteristic îl avea, de asemenea, 
credința în numeroasele spirite ale naturii ; astfel 
erau elfii, trollii munţilor, gnomii subpămînteni și 
alții, unii prietenoși faţă de oameni, alţii adesea dis- 
puși să glumească și să-și bată joc de om. De acestea 
se leagă şi credința în viîrcolaci, oameni-lupi (Wer- 
wolf). Toate aceste credințe erau oglindirea modului - 
de viață a unui popor de vinători, care trăia în mij- 
locul unei naturi aspre, dar uneori generoase. 


1 K. Helm. Aligermanische  Religionsgeschichte, vol. I, 
Heidelberg, 1913, p. 158—164 ; D. K. Zelenin. Totemîi-dere- 
via, Moscova—Leningrad, 1937, p. 72. 

2 W. Boudroit. Die altgermanische Religion in der amtli- 
chen kirchlichen Literatur..., Bonn, 1928, p. 24—25,'27, 31. 

Magia și mantica 


Foarte răspîndite la germani erau riturile magiei 
tămăduitoare și de preîntimpinare a primejdiei: 
folosirea descîntecelor, a focului, a diferitelor amu- 
lete şi a ierburilor medicinale. Se credea în puterile 
supranaturale ale vrăjitorilor şi vrăjitoarelor. Este 
interesant de notat că şi reprezentările zeilor erau 
influențate de magie : zeii sînt înfăţişați în mitologia 
germană ca nişte vrăjitori atotputernici. 

O importanţă foarte mare în diferitele împrejurări 
ale vieţii sociale și personale a germanilor o avea 
mantica — ghicitul. Se ghicea după zborul păsărilor, 
după comportarea cailor sacri, dar mai cu seamă 
după niște bețișoare de ghicit pe care erau niște 
semne cu semnificaţii speciale — runele. 


Cultul funerar 


Nu ne sint prea clare credinţele legate de ritualul 
funerar şi de cultul morţilor. Ritualurile funerare nu 
erau peste tot identice: paralel cu cremaţiunea ca- 
davrelor, care s-a păstrat din epoca de bronz și este 
atestată de Tacit, pe alocuri este practicată îngropa- 
rea 1. Appianus vorbește despre credința germanilor 
(suevilor) în învierea morților, fapt care, pare-se, îi 
făcea să nu se teamă de moarte, dar nu este limpede 
cum trebuie înțeleasă această înviere. Pe de altă 
parte, potrivit mitologiei germane, luptătorii care 
combătuseră cu curaj şi căzuseră în luptă ajungeau 
în palatul luminos al lui Odin, în Walhalla, unde o 
duceau în ospăţuri și plăceri. Venerarea spiritelor 
celor morţi, considerate sacre, era atestată de indi- 
caţiile nemijlocite ale scriitorilor creștini timpurii ?. 
Venerarea morţilor lua, după cît se pare, forma unui 
cult familial-gentilic al strămoșilor ; oficianţi ai 
acestui cult erau capii ginţilor şi ai familiilor. 








1 Vezi Tacit. Germania, XVII, Helm, p. 251—253. 
2 Boudriot, op. cit., p. 5 şi urm. 

Cultul zeilor tribali și al locurilor 
sfinte 


Forma predominantă a religiei vechilor germani 
în epoca de contact ca romanii era, indiscutabil, cul- 
tul zeilor protectori tribali şi ai locurilor sfinte 
aparţinînd triburilor. Acestea din urmă erau, de cele 
mai multe ori, dumbrăvile sacre, despre care po- 
menesc în repetate rînduri autorii romani. Fiecare 
trib își avea dumbrava sau pădurea sa sacră, unde 
obştea aducea jertfe, celebra diferite ritualuri, își 
ținea: întrunirile și unde se rezolvau problemele 
tribului. Sînt cunoscute dumbrăvi sacre la batavi, la 
frizi şi la herusci. Cu prilejul creării unor uniuni ale 
triburilor, asemenea locuri de celebrare a cultului se 
transformau în centre intertribale de oficiere a ri- 
turilor religioase și în sanctuare venerate pe o scară 
largă. Astfel era, de pildă, dumbrava sacră de pe 
teritoriul semnonilor, cel mai puternic dintre tri- 
burile sueve, care a devenit locul sacru al întregii 
uniuni sueve (Tacit. Germania, XXXIX). 

Dintre divinităţile protectoare ale triburilor nu ne 
sînt cunoscute decit puţine, în special cele care au 
devenit zeii unor uniuni tribale. 


Zeii comuni tuturor germanilor 


Cel mai complex zeu este Wodan (Wuotan) la 
triburile germanice din sud, care corespunde lui 
Odin la triburile germanice din nord. Imaginea lui, 
insuficient de clară azi, conţine un element de per- 
sonificare mitologică a naturii: Wodan este zeul 
furtunii, al vijeliei. Pe de altă parte, tot el apare ca 
zeul morţilor, stăpînitor al împărăției de dincolo de 
mormânt, conducător al sufletelor. În mitologia ger- 
manilor de nord, Odin domnește în luminoasa Wal- 
halla ; fecioarele războinice denumite walkirii aduc 
acolo sufletele războinicilor curajoşi, căzuţi în luptă. 
Potrivit acestei mitologii, Odin este zeul principal, 
zeul-luptător, dar, totodată, şi un înţelept vrăjitor, 
cunoscător al runelor sacre şi magice. La germanii 

sudici, chipul lui Wodan era legat de viaţa psihică 
a omului : el era socotit zeul frămintărilor impetuoase 
ale sufletului, al furiei, al dezlănţuirii ; se prea poate 
ca acest aspect să fi implicat şi anumite rămășițe ale 
şamanismului. 

În modul cum şi-i închipuiau vechii germani pe 
alți zei mari al lor predomină categoric trăsături de 
personificare mitologică a naturii. Așa sînt, de pildă, 
zeul scandinav Thor (la germanii din vest — Do- 
nar) — divinitate a tunetului și fulgerului, înarmată 
cu ciocanul furtunii ; Tiu (Ziu — zeul cerului stră- 
lucitor ; Baldr — divinitate luminoasă a fecundității, 
primăverii şi vegetației ; Freyr — legat şi el de fe- 
cunditate ; Loki — vicleanul zeu al focului. Majorita- 
tea acestor zei aveau o oarecare contingenţă cu agri- 
cultura. Există informaţii potrivit cărora Thor, de 
pildă, era venerat mai mult de populaţia rurală, spre 
deosebire de Odin, care era zeul aristocrației răz- 
boinice. Este însă foarte posibil ca unii dintre zeii 
care au intrat în panteonul comun tuturor germanilor 
să fi fost inițial zei locali și tribali : astfel, Thor era 
venerat mai cu seamă în Norvegia și Islanda; 
Freyr — în Suedia. 

Închegarea unui panteon comun întregului popor 
a fost la germani, ca şi la alte popoare, în parte o 
expresie şi în parte un mijloc de unificare a tri- 
burilor. În rîndurile germanilor, această tendinţă s-a 
intensificat în epoca luptei împotriva romanilor. Ca- 
racteristică în acest sens este cuvîntarea pe care 
Tacit o atribuie reprezentanţilor coaliţiei antiromane 
în timpul marii răscoale din anii 69—70 : răsculații 
salutau, în numele zeilor comuni tuturor germanilor, 
alăturarea la mișcarea lor a tribului, ubiilor, tributari 
Romei (Tacit. Istorii, LXIV). 


Mitologia 


Mitologia vechilor germani nu ne este nici pe de- 
parte suficient cunoscută. Dealtfel, nouă ne-au par- 
venit numai reprezentările mitologice ale germanilor 
de nord — scandinavii —, şi acestea cu adaosuri 

evident de altă origine și într-o prelucrare artistică. 
Aiceste reprezentări le conţine, în primul rînd, Edda 
veche, culegere poetică a cărei alcătuire este atri- 
buită, în mod greșit, islandezului Saemund Sigfussen 
(secolele XI—XII). De fapt, cîntările Eddei culese şi 
prelucrate de Saemund ţin de o epocă mai timpurie 
(secolele IX—X). În aceste cîntări și, în şi mai mare 
măsură, în Edda nouă, alcătuită în proză (de islande- 
zul Snorri Sturluson), mitologia germanică este redată 
sub influența teologiei creştine. 

Edda conţine, în primul rînd, mituri cosmogonice. 
Germanii credeau că, înainte de a fi început domnia 
zeilor, a existat o perioadă cînd au trăit alte făpturi 
supranaturale foarte puternice — este vorba de un 
neam de uriași, așa-numiții îotuni. Zeii (asii) au 
omorît pe unul din ei — uriașul Imir — și din tru- 
pul lui au făcut cerul şi pămîntul. Pe oameni i-au 
creat din copaci : pe bărbaţi din frasini, iar pe femei 
din anini. În mituri se vorbeşte mai departe despre 
măreaţa luptă a asilor cu uriaşii ce i-au atacat, pre- 
cum şi cu nişte zei din alt neam — waniîi. Cine erau 
acești wani ? După toate probabilitățile, ei sînt în- 
truchiparea unor elemente etnice străine. Unii cer- 
cetători văd în ei triburile germane de sud, alţii 
— pe suedezi, locuitori ai ținutului din preajma la- 
cului Wenern, pe finlandezi sau chiar pe slavi — 
veni, venzi. Interesant este mitul privitor la pieirea 
frumosului Baldr — zeul primăverii şi al fecundi- 
tății —, datorată perfidului şi răului Loki: la in- 
stigarea acestuia, Baldr a fost ucis cu o săgeată făcută 
dintr-o nevinovată creangă de visc. Este un detaliu 
mitologic foarte interesant ; J. Frazer l-a interpretat 
ca pe un semn al legăturii dintre cultul fecundității 
şi venerarea stejarului şi a parazitului său — viscul, 
care ar conţine, în mod magic, viața demonului fe- 
cundităţii. | 

În miturile scandinave apar alte forţe rele, care 
se trag din uriaşii din vechime: monstruosul lup 
Fenrir ; uriașul focului, Surtr ; întunecata zeiță a 
morții şi a lumii subterane, Hel ; înfricoșătorul câine 
Garmr, care păzeşte intrarea în împărăţia subterană 
a zeiței, etc. Aceste imagini sumbre ale fanteziei mi- 

tologice sînt, probabil, generate în mare măsură de 
epoca permanentelor războaie intertribale, de ata- 
curile prădalnice pe care le săvirșeau curajoșii şi 
cruzii wikingi. Împotriva forțelor rele, zeii şi eroii 
duc o luptă continuă. Dintre eroi se distinge Sigurd 
(echivalentul scandinav al lui Hercule). 

Deosebit de interesant este mitul escatologic — 
tabloul viitoarei pieiri a acestei lumi ; este conţinut 
în primul cînt al Eddei, unde sînt expuse și legen- 
dele cosmogonice. Va veni o zi cînd toate forțele în- 
tunericului se vor răscula, oamenii și zeii vor pieri 
în luptă cu ele, lumea se va mistui într-un uriaş 
pîrjol. 

Dar pieirii lumii trebuie să-i urmeze renașterea 
şi înnoirea ei. O nouă generaţie de zei şi de oameni 
va trăi în belșug şi liniște. 

În general, întreaga mitologie nord-germanică — 
şi nu numai cea escatologică — este pătrunsă de 
imagini sumbre și măreţe. Ele corespundeau modu- 
lui de viaţă al triburilor barbare, ce se războiau în- 
tr-una între ele. În fruntea triburilor era o aristo- 
craţie războinică gentilică ; concepţia ei despre lume 
era aceea pe care o oglindea această mitologie. Dar 
în aceasta din urmă pătrundea şi un şuvoi mai lu- 
minos : cultul țărănesc agricol al divinităţilor fecun- 
dității. 


Preoţii, prezicătuarele 


Iulius Cezar, care a dus războaie cu germanii, ve- 
dea principala deosebire dintre ei și celți în aceea 
că la germaăni „nu există druizi, care să conducă 
ritualurile oficiului divin, și ei nu aduc prea multe 
jertfe“ (Cezar. De bello gallico, VI, 21). Tot Cezar 
vorbește despre un obicei extrem de interesant şi 
foarte vechi al germanilor (suevilor), potrivit căruia 
ghicitul şi aflarea voinţei zeilor erau încredințate 
unor femei bătrine — matroane (matres familiae), 
ceea ce demonstrează tenacitâtea rămășițelor matriar- 
hatului la germani în acea perioadă (op. cit., I, 50). 

Conflictul cu romanii a grăbit procesul deşcom- 

punerii orînduirii comunitare-gentilice la germani. 
La numai 150 de ani după Cezar, Tacit vorbește 
despre poziţia foarte influentă a preoţilor germani 
(sacerdotes). Ei se bucurau de o autoritate mult mai 
mare decît conducătorii de triburi — regii (reges) 
şi şefii militari (duces). Justiţia se află în miinile 
preoților, care, vorbind în numele zeilor, puteau con- 
damna la moarte şi la alte pedepse (Tacit. Germania, 
VII). Tot ei conduceau adunările tribului (op. cît., XI). 

Rolul femeilor atît în viața obştească, cît și în cea 
religioasă a germanilor mai era încă foarte mare 
atît pe vremea lui Tacit, cît şi mai tîrziu. De o cin- 
stire deosebită se bucurau unele prezicătoare. 


h 


Cultul 


Formele cultului la germani erau simple și constau 
în principal în aducerea de jertfe și în ghicitul vo- 
inței zeilor. Sacrificiile erau foarte crude. Pentru a 
aduce jertfă zeilor, adesea erau uciși oameni, în 
special prizonieri. În sîngeroasele războaie fratricide, 
triburile ce se aflau în luptă se destinau adesea di- 
nainte unul pe celălalt drept jertfă divinităţilor bă- 
tăliilor şi în acest caz partea învinsă era nimicită 
pină la ultimul om : atit luptătorii, cît şi caii „și, în 
genere, tot ce este viu“, potrivit spuselor lui Tacit. 
În timpul năvălirii cimbrilor în Italia, prizonierii 
erau jertfiți de bătrinele preotese-prezicătoare. Ele 
făceau pronosticuri asupra sfirșitului războiului, 
studiind sîngele și măruntaiele victimelor (Strabon. 
Geografia, VII, 2, 3). 

Germanii nu aveau sanctuare și temple. Locurile 
de oficiere a cultului erau dumbrăvile sacre, unde 
se aflau altarele. Nu existau nici imagini care să-i 
înfățișeze pe zei, dacă nu punem la socoteală bucă- 
țile de lemn grosolan cioplite ce existau pe alocurea 
şi slujeau drept idoli !. 





1 Helm, op. cit., p. 215, 286—289. 

Creștinarea şi vestigiile credințelor 
precreștine 


Răspîndirea creştinismului printre triburile ger- 
mane în secolele IV—X a dat o lovitură vechilor cre- 
dinţe. Masele populare s-au împotrivit multă vreme 
introducerii noii religii, ce le era impusă de aristo- 
crația feudală şi de misionari. Pentru a slăbi această 
împotrivire, clerul creştin făcea concesii, legaliza 
unele obiceiuri şi credințe vechi, căutînd să le con- 
fere un aspect creștin. Rămășițele perioadei ante- 
rioare creștinismului s-au menținut vreme îndelun- 
gată. Demonologia medievală, credințele în duhuri 
rele şi vrăjitoare, singeroasele procese ale vrăjitoare- 
lor au fost opera teologilor creștini, a inchiziţiilor ca- 
tolică și protestantă. Dar călugării și inchizitorii, care 
ardeau mii de „vrăjitoare“ şi mențineau credinţa în 
relaţiile dintre om şi duhurile rele, se sprijineau, în 
fond, pe vechile credinţe, anterioare creştinismului, 
și continuau tradiţia sîngeroaselor jertfe umane. 

Într-o formă mai inofensivă, rămăşiţele credințe- 
lor străvechi s-au păstrat în folclorul popoarelor 
germanice, în legende şi basme, precum și în riturile 
populare, mai cu seamă în cele legate de ciclul agri- 
col anual. 

Aceste rituri agricole, precum şi „mitologia infe- 
rioară“, legată de ele, au fost cercetate foarte temei- 
gie în anii 60—70 ai secolului al XIX-lea de către 

ilhelm Mannhardt, iar ulterior de James Frazer ‘t. 
Deosebit de amănunțit a cercetat Mannhardt acele 
obiceiuri și imagini mitologice care sînt legate de 
strîngerea recoltei. A ieșit la iveală că în toate obi- 
ceiurile şi riturile legate de strîngerea recoltei este 
prezentă, fie şi confuz, ideea unui demon, făptură 
misterioasă care Îşi are lăcaşul în lan ; pe măsură ce 
sînt secerate grinele, această făptură se retrage și, 
pînă la urmă, rămîne în ultimul snop. Acest ultim 
snop reprezintă incarnarea spiritului nevăzut al ve- 

1 W. Mannhardt. Roggenwolf und Roggenhund, Danzig, 
1865; W. Mannhardt. Die Korndämonen, Berlin, 1868; 
W. Mannhardt. Wald-und Feldkulte, 1—11, 1875—1878 ; 
J. Frazer. Creanga de Aur, III. Moscova, 1928, p. 115—127. 

getaţiei şi devine obiectul unor credinţe speciale ; el 
era împodobit, adus solemn în casă și păstrat pînă 
la următoarea recoltă. 

Asemenea datini sînt cunoscute și de popoarele 
slave, precum şi de alte popoare de agricultori. 

Numeroase credinţe și obiceiuri superstițioase sînt 
"astăzi legate de moarte şi înmormintare : frica su- 
perstițioasă de mort, credinţa privitoare la horele 
morţilor în care ei ar atrage pe cei vii, credinţa în 
fantome (,,femeia în alb“ ce locuiește în vechile cas- 
tele). În popor mai dăinuie pînă astăzi credinţa în 
magia neagră și cea tămăduitoare. 


Încercările fasciștilor de a reinvia vechea 
religie germană 


În Germania nazistă, unii fruntaşi ai partidului 
hitlerist s-au pronunţat pentru restabilirea străve- 
chii religii germanice, care, după părerea lor, cores- 
pundea într-o măsură mai mare „spiritului arian“ al 
germanilor decît creştinismul, de origine iudaică, 
ce predica egalitatea şi răbdarea. Înspiratorii ide- 
ologici ai „neopăginismului“ erau generalul Luden- 
dorff şi unii conducători nazişti. 


Capitolul al 12-lea 
RELIGIA VECHILOR CELTI 


Religia popoarelor celtice ne este cunoscută — 
dealtfel incomplet — numai în forma în care ea 
exista în momentul ciocnirii acestor popoare cu ro- 
manii, adică în preajma secolului I înaintea erei 
noastre. Drept surse de studiu servesc, în primul 
rînd, un număr destul de mare de monumente arhe- 
ologice din epoca romană, imagini și inscripţii, iar în 
al doilea rînd, informaţiile furnizate de scriitorii 
din antichitate. Ea 'a suferit un proces de descom- 
punere destul de rapid, mai întîi sub influenţa roma- 
nizării, iar mai tîrziu sub aceea a creștinării. 


Druizii 


În epoca în care s-a ajuns la contacte mai strînse 
între celți (gali) și romani (sec. I î.e.n.—sec. II e.n.), 
societatea celtă se afla la nivelul unei oriînduiri gen-- 
tilice tribale dezvoltate, în ajunul transformării aces- 
teia într-o formaţiune împărțită în clase. Marea masă 
a triburilor celtice popula regiunea Munţilor Piri- 
nei, Galia (actuala Franţă) şi Insulele Britanice. Pe 
timpul lui Cezar (mijlocul secolului I î.e.n.), în Galia 
se înfruntau două alianţe tribale mari: în fruntea 
uneia se aflau heduii, în fruntea celeilalte — secva- 
nii. În interiorul triburilor apăruse deja o aristocra- 

ție gentilică ereditară, care ţinea poporul în supunere 
și ducea neîncetate războaie. 

Orînduirea gentilică-tribală a celților se reflectă 
şi în religia lor. Oficierea cultului se afla pe de-a-ntre- 
gul în mîinile unor preoţi profesionişti — druizii. Ei 
alcătuiau, împreună cu aristocrația laică, o elită in- 
fluentă și privilegiată a triburilor celte. Druizii își 
aveau organizaţia lor intertribală, care cuprindea în- 
treaga Galie. O dată pe an, ei se adunau într-un cen- 
tru religios comun pentru toţi galii, în ţinutul locuit 
de tribul carnuţilor. Ei îl alegeau pe druidul suprem, 
care îşi păstra funcţia pînă la moarte. Cel doritor să 
devină druid trebuia să treacă printr-o pregătire în- 
delungată și grea, care ajungea pînă la 20 de ani. 
Candidatul studia înţelepciunea preoţilor şi învăţa 
pe de rost un mare număr de imnuri religioase şi in- 
cantații 1. Druizi puteau fi și femeile. 

Autoritatea druizilor era foarte mare. Ei aduceau 
jertfele, erau ghicitori, vrăjitori, vraci, păstrători ai 
cunoştinţelor tainice. 

Cultul avea un caracter crud, barbar. Erau prac- 
ticate pe scară largă jertfele omenești, legate în 
parte de sistemul ghicitului. Numeroase ritualuri erau 
legate de venerarea stejarului sacru (însuși cuvîntul 
druid provine de la cuvintul celtic dru — stejar) și 
a vîscului. Un caracter ocult deosebit avea ritualu! 
tăierii cu o seceră de aur a unei ramuri de visc; 
aceasta se făcea noaptea, pe lună plină, iar druidul ce 
executa ritualul se înveşmiînta în alb. 

Scriitorii romani pomenesc de încă două profesiuni 
în directă legătură cu credințele religioase. ale celți- 
lor : eubagii, care ajutau la sacrificii, și barzii — cîn- 
tăreţi inspirați, probabil de tip șamanic. 


Zeii 
Sint cunoscute numeroase nume de zei celți. Ma- 


joritatea lor au fost, după toate probabilitățile, zei 
locali și tribali protectori şi, de regulă, purtau chiar 





1 E. Anwyl. Celtic religion in pre-christian times. Londra, 
1906, p. 48—49. 

numele tribului lor : astfel, la allobrogi era zeul Al- 
lobrox, la arverni — Arvernorix, la santoni — San- 
tius etc. Dar, odată cu consolidarea legăturilor in- 
tertribale, cercul acelora ce venerau anumite divi- 
nităţi s-a lărgit mult. Numele lor se repetă pe dife- 
rite inscripţii. Unele divinităţi erau chiar comune 
triburilor celtice din Galia și Britania. Aşa erau Be- 
lenus (Belis, Bel), Kamulos (Kumall), Ogmios (Og- 
mian, Ogam), Esus (Esar) etc. 

La început, după toate probabilitățile, patroni ai 
obştilor şi triburilor, zeii celți au păstrat în nume- 
roase cazuri o înfăţişare foarte arhaică şi prin nu- 
mele sau atributele lor își trădează străvechea lor 
origine totemică. 

Unii dintre ei, după cît se vede, sînt legaţi de 
cultul vînatului. Așa sînt zeii galici Moccus (mistre- 
tul) și Cernunnos (zeul cu coarne de cerb), Dea Artio, 
care era înfăţişată cu un urs. De multe ori se în- 
tilneşte imaginea unui șarpe cu coarne, care înso- 
tea reprezentarea diferitelor divinităţi !. În Irlanda 
exista un zeu al peştilor ?. 

Alţi zei sînt consideraţi protectori ai animalelor 
domestice și, după toate probabilitățile, ai creşterii 
vitelor. Așa erau zeița Epona (de la epos — cal), care 
era înfăţişată călare pe un cal, zeul Mullo — catir 
sau măgar, Tarvos — taur, Damona — protectoarea 
vitelor cornute 3. 

Alte divinităţi au o vădită legătură cu fenome- 
nele naturii, iar unele dintre ele au fost, după cît se 
vede, protectoare ale fecundității şi agriculturii sau 
aveau o personalitate mai complexă. Dintre zeii fe- 
nomenelor cerești se remarcă: Leuzetios — zeul 
fulgerului, Taranis (Taranucus) — zeul tunetului, al 
cărui atribut era o roată cu spiţe sau un ciocan. Pe 
Taranis, romanii îl identificau cu Jupiter, Divinită- 
tile solare erau venerate mai mult pe Insulele Bri- 
tanice (Krom, Dagda, Samhan și alţii) decit în 


1 Bilderatlas zur Religionsgeschichte, hg, v. H. Haas, 17. 
Lieieruneg, 1933, p. XI—XII. 
=, Bonwick. Irish Druids and Ola Irish Religions, Lon- 
dra, 1894, p. 127. 
i 'Anwy!, op. cit., p. 24. 

Galia. Erau numeroase divinităţile rîurilor și izvoare- 
lor. De vegetația pădurii era legat, după cît se pare, 
Esus, unul din zeii cei mai veneraţi, în care unii cer- 
cetători voiau să vadă chiar un străvechi zeu unic 
al tuturor celților 1. 

Sint cunoscute două reprezentări ale sale în chip 
de om tăind un copac; una din ele, cu numele zeu- 
lui, se află pe altarul găsit la Paris, pe locul actua- 
lei catedrale Notre Dame. Poetul roman Lucanus 
pomeneşte numele lui Esus alături de numele lui 
Teutates și Taranis ; pe această bază, unii savanți 
presupuneau că aceşti trei zei constituiau treimea 
supremă a religiei celte, dar nu există motive se- 
rioase de a da crezare acestei ipoteze, cu atit mai 
mult cu cît în nici o inscripţie aceste nume nu se în- 
tilnesc împreună. 

Este, de asemenea, interesantă figura lui Ogmius, 
zeul înțelepciunii și al elocvenței, în trecut poate 
protector al lanului de grîne. 

Modul de viață războinic al triburilor celte a ge- 
nerat o serie de divinităţi ale războiului sau a con- 
ferit funcţii militare vechilor zei. 

Odată cu dezvoltarea legăturilor comerciale inter- 
tribale au apărut zei protectori ai comerţului, pe care 
romanii îi identificau cu Mercur şi Minerva. 

Epoca străveche a matriarhatului este evocată de 
venerarea zeițelor mame (matres sau matronae în 
limba latină), înfăţişate, de obicei, în cadrul unor 
triade 2. 

În afară de zei, celții credeau în numeroase spi- 
rite, zîne, elfi, monștri, zeificau copacii, izvoarele, 
pietrele. 


Decăderea druidismului și vestigiile sale 


Întrucît oficierea cultului se afla în mîinile drui- 
zilor profesioniști, de autoritatea lor depindea în 
mare măsură şi soarta vechii religii. În anii cuceririi 





ee! 


1 L'abbe E. Théron. Druides et druidisme, Paris, 1886, 
p. 39. 
> Bilderatlas..., p. XII—XIII. 

Galiei de către romani, Iulius Cezar i-a sprijinit pe 
druizi, căutind alianţa lor împotriva aristocrației 
celte. Dar, după instaurarea păcii în Galia, politica 
Romei faţă de druizi s-a schimbat. August și Tibe- 
riu i-au persecutat, căutînd să le compromită auto- 
ritatea în rîndurile populaţiei galice. Romanizarea a 
șubrezit mult această autoritate, iar răspîndirea creş- 
tinismului a desăvîrşit dispariţia religiei celților. 

Această religie şi-a lăsat însă pînă astăzi urmele 
în credinţele populaţiei Franţei, Angliei şi Irlandei : 
este vorba de credinţa în vrăjitoare, vrăjitori, elfi 
şi zîne, în tot felul de monștri fantastici. În ce pri- 
vește marii zei ai panteonului celtic, unii dintre ei 
s-au transformat pe neobservate în sfinţi creştini, de 
pildă Sf. Brigite, Sf. Patrick 1. 








1 P. Sebillot. Le paganisme contemporain chez les peuples 
celto-latins, Paris, 1908 ; Sf. Czarnowsky. Swiety Patryck, 
bohater narodowy Irlandii, Dziela, vol. IV, Varșovia, 1956. 


RELIGIILE 
SOCIETĂŢII ÎMPĂRŢITE 
ÎN CLASE 


Religiile naţional-statale 


Examinînd religiile popoarelor ce se aflau pe ul- 
tima treaptă a orînduirii de obşte gentilică — poli- 
nezienii, popoarele din Africa şi altele — am putut 
cunoaște formele religioase caracteristice pentru pe- 
rioada de tranziţie de la societatea fără clase la cea 
împărţită în clase. Divinizarea șefilor, cultul unui 
zeu războinic tribal, sfinţirea prin religie a proprie- 
tății private ce începea să se închege, a sclaviei, di- 
ferențierea unei preoţimi profesioniste — toate 
aceste fenomene pot fi observate în forme timpurii, 
incipiente la popoarele sus-amintite și la alte po- 
poare aflate pe aceeași treaptă de dezvoltare. Aceste 
forme se menţin şi în religiile existente în fazele 
timpurii ale societăţii împărţite în clase. Dar ulte- 
rior, pe măsură ce contradicţiile de clasă se intensi- 
ficau, pe măsură ce luau naștere și se consolidau 
statele, religia devenea din ce în ce mai mult o armă 
ideologică în mîinile claselor dominante şi un instru- 
ment al opresiunii spirituale, un mijloc de a men- 
ține poporul în supunere. În religie, paralel cu re- 
prezentările și riturile populare moștenite din tim- 
purile străvechi, încep să ocupe un loc din ce în ce 
mai important speculațiile teologice ale preoţilor. 
Rupţi de viața practică, de producţia materială, 
preoţii se dedau contemplaţiei, creează sisteme reli- 
gioase-mitologice complexe, elaborează idei metati- 

zice rafinate. Fireşte, ele nu sînt rodul zborului li- 
ber al unei fantezii pur individuale, ci corespund 
stării de spirit a epocii și, în primul rînd, intereselor 
și modului de a gîndi al grupurilor dominante. Iau 
naştere sisteme întregi de concepţii religioase-filo- 
zofice. Totodată, își face tot mai mult loc înșelarea 
conștientă și premeditată a credincioșilor de către 
preoți. 

Religiile societăţilor împărţite în clase sînt stu- 
diate în mare parte pe baza unor surse scrise — cărţi 
sfinte, diferite texte religioase, care datează uneori 
din timpuri străvechi. Lucrul acesta îngăduie cer- 
cetătorului să pătrundă adînc în trecut și să studieze 
istoria dezvoltării fiecărei religii în parte pe par- 
cursul unei perioade de timp îndelungate. 

Noi vom urmări mersul dezvoltării religiei popoa- 
relor care au păşit demult pe calea dezvoltării de 
clasă : cea a popoarelor Americii Centrale (din Me- 
xic pînă în Peru), a Asiei Răsăritene (China, Japo- 
nia), a Asiei de Sud (India), apoi cea a ţărilor Orien- 
tului Clasic (Egiptul, Mesopotamia, Iranul şi altele), 
cele ale lumii antice. În aceste țări domină sau au do- 
minat religii naţional-statale, care s-au închegat is- 
toricește în condiţiile dezvoltării societății împărţite 
în clase la diferitele popoare sau în diferite state, 
reflectînd ordinea social-politică specifică lor şi au 
rămas legate de această ordine, consolidîndu-le și 
consfințindu-le. Apartenența la un anumit cult 
coincide în cazul de față cu apartenenţa la poporul 
sau la statul respectiv. Ulterior vom cerceta un tip 
mai tardiv şi mai complex al religiilor de clasă — 
așa- numitele religii „mondiale“. 


Capitolul al 13-lea 


RELIGIILE POPOARELOR AMERICII 
CENTRALE 


Condiţiile istorice comune 


În ţările Americii Centrale s-au constituit cu mult 
înainte de venirea europenilor societăți ajunse, pe 
căi originale, la un nivel relativ înalt de dezvoltare, 
cu o cultură urbană, cu o orînduire socială caracte- 
rizată prin stratificare incipientă în clase şi cu o or- 
ganizare statală incipientă. Unii etnografi burghezi 
sînt înclinați să explice apariţia acestei culturi dez- 
voltate prin influenţa popoarelor culte ale Lumii 
Vechi, dar mărturii serioase în favoarea acestui punct 
de vedere nu există. Cel mai probabil este că struc- 
tura de clasă și cultura avansată din ţările Americii 
Centrale reprezintă rodul unei evoluții proprii, dato- 
rită condiţiilor oferite de dezvoltarea favorabilă a 
producției materiale. 

Conchistadorii şi colonizatorii spanioli au distrus 
din temelie cultura proprie a acestor popoare. Din 
vechea lor religie s-au păstrat doar puţine monu- 
mente arheologice şi rămăşiţe şi mai sărace ale unor 
texte religioase. Reconstituirea tabloului credințelor 
lor religioase e posibilă și mulţumită mărturiilor cu- 
prinse în scrierile cronicarilor spanioli din secolele 
al XVI-lea și al XVII-lea, care însă sînt foarte in- 
complete. 

La popoarele din zona centrală a Americii a exis- 


tat o economie agricolă mai dezvoltată decît la cele- 
lalte triburi din America. Culturile agricole se ba- 

zau aproape pretutindeni pe sistemul unei irigări 
artificiale intense, în Peru — pe terase săpate în te- 
ren muntos, în Mexic — chiar pe „grădini pluti- 
toare“ (cinampa). Exista o diviziune socială a muncii 
destul de bine marcată, se diferenţiaseră variate meş- 
teşuguri : o tehnică rafinată a olăritului, prelucrarea 
metalelor neferoase și producţia giuvaerurilor fine, 
o ţesătorie complicată etc. Se desfășurau schimburi 
intense atît în interiorul comunităţii, cît și între di- 
ferite regiuni. Pe acest teren se dezvoltau forme com- 
plexe de viață socială, o pronunţată stratificare de 
clasă, deşi, totodată, se mențineau rămășițe trainice 
ale obștii gentilice sau sătești. Se închega o puternică 
autoritate de stat. 

Înainte de venirea europenilor în America existau 
patru centre culturale importante independente, fie- 
care din ele prezentînd un tablou original și în pri- 
vința religiei. Acestea erau : Mexicul Central (azte- 
cii), Guatemala şi Yucatan (cultura maya), Colum- 
bia, în special districtul Bogota (triburile chibcha), 
și Peru (checiuanii, sub dominaţia tribului incașilor). 

În toate aceste patru centre se poate constata un 
fenomen comun : îmbinarea unor forme foarte ar- 
haice, amintind de credinţele religioase ale popoare- 
lor mai puţin dezvoltate ale Americii, cu forme com- 
plexe ale unui cult statal, introduse de triburile în- 
vingătoare. Paralel cu religia agricolă a ţărănimii se 
dezvoltau bizare sisteme teologico-mitologice create 
de preoți. 


Religia popoarelor vechi din Mexic 


În Mexic, baza religiei continua s-o constituie, 
după cît se pare, cultul agricol preaztec, asemănător 
aceluia ce exista la indienii pueblo și la vecinii lor: 
cultul divinităţilor protectoare ale agriculturii, ritu- 
rile magice de invocare a ploii, venerarea porumbu- 
lui. 

Peste acest strat arhaic de credințe se așezau forme 
mai complexe, create de cuceritorii azteci. 

Însăși structura societăţii şi a statului aztecilor 

era destul de complexă. În pofida păstrării obștii 
gentilice, societatea ajunsese la o stratificare consi- 
derabilă : nobilii, războinicii liberi ai obștii, sclavii, 
triburile cucerite tributare. Pe acest teren s-a dife- 
renţiat, ca o pătură socială deosebită, preoțimea, care 
s-a rupt cu desăvirşire de producţia materială și 
s-a consacrat cu totul religiei. Preoţii constituiau 
corporaţii pe lîngă templele diferiților zei, posedau 
pămiînturi și exercitau o imensă influență asupra 
populaţiei. Ei erau cunoscători ai calendarului și ai 
foarte complicatului sistem cronologic și stăpineau 
scrierea ieroglifică. 

Centre ale cultului erau templele, foarte nume- 
roase. De cele mai multe ori, ele aveau înfățișarea 
unor piramide în scări (teocalli) cu o platformă des- 
chisă în vîrf. 


Zeii 


Mexicanii aveau un panteon de divinităţi foarte 
complicat și numeros. Cunoaștem zeci de nume ale 
acestor zei. Printre ei, unii întruchipau: forţele și 
elementele naturii, alții erau zei-protectori ai diferi- 
telor forme de activitate umană. O importanţă deo- 
sebită o aveau zeii legaţi de agricultură : Tlaloc — 
zeul ce trimitea ploaia (după o altă versiune, „,tlalo- 
cii“ erau numeroși) ; Sinteotl — întruchiparea mas- 
culină a porumbului, principală plantă alimentară ; 
Tonancin („mama noastră“) — zeiţa fecundității şi 
a nașterilor, şi mulți alţii. 

Un loc de cea mai mare importanţă îl ocupau în 
panteon trei zei de provenienţă diferită. Unul din ei, 
Quetzalcuatl („şarpele cu pene“), este o divinitate 
străveche şi inițial a fost, probabil, un erou civili- 
zator cu trăsături totemice. Quetzalcuatl este o ima- 
gine care-și are poate originea în totemul fratriei, 
fiind însă legat, în parte, de cultul șerpilor, care s-a 
păstrat pînă astăzi la indienii pueblo și la alte triburi 
nord-americane. Dar această divinitate a fost antro- 
pomorfizată : zeul era întățișat sub chipul unui bă- 
trîn cu părul alb și cu o barbă lungă. După toate pro- 

babilităţile, era un zeu împrumutat de azteci de la 
predecesorii lor — toltecii. Centrul cel mai impor- 
tant al cultului lui Quetzalcuatl şi principalul lui 
templu se aflau la Cholula — unul din cele mai stră- 
vechi focare de cultură ale Mexicului. 

Un alt zeu, Tezcatlipoca („oglinda fumegindă“), 
era reprezentat ca întruchiparea Soarelui în ipostaza 
de principiu distrugător, mistuitor. Atributul său era 
o oglindă-scut, simbol al Soarelui. Era o divinitate 
crudă și sumbră, care cerea jertfe singeroase, ini- 
țial probabil zeu al tezcucanilor, unul din cele trei 
triburi aztece. 

A treia divinitate era Huitzlopochili. Obiîrşia sa 
este foarte arhaică, putînd îi pusă în legătură cu tote- 
mul colibriului. Dar, în pofida acestei înrudiri cu o 
făptură mică şi inofensivă, Huitzlopochtli, era o divi- 
nitate crudă, care pretindea jertfe sîngeroase. La în- 
ceput, el a fost un zeu tribal al tenochtitlanilor, iar 
cînd aceştia au ajuns în fruntea statului aztec, a de- 
venit zeul războiului și una din divinităţile supreme. 
Întocmai ca lui Tezcatlipoca, i se aduceau sîngeroase 
jertfe umane. Aceste jertfe erau prizonieri sau tineri 
din familiile nobile ale aztecilor înșiși. 

Numărul acestor jertfe în perioada dinainte de ve- 
nirea spaniolilor era de ordinul miilor. Mexicanii 
încheiau adesea convenții speciale cu state vecine 
(de pildă, cu tlascalanii) cu privire la ducerea perio- 
dică de războaie cu un scop special — PERETE 
de prizonieri pentru aducerea de jertfe. 

Obiceiul de a-i jertfi pe prizonieri zeilor stă măr- 
turie faptului că relațiile de clasă în Mexic erau, to- 
tuși, încă insuficient dezvoltate : altminteri, prizo- 
nierii n-ar fi fost ucişi, ci forțați să muncească. 

În cultul lui Huitzlopochtli s-a păstrat un strat mai 
vechi, „agrar“. În timpul unor sărbători ce se orga- 
nizau de două ori pe an era confecţionată o uriaşă 
figură a zeului din aluat de pîine cu miere; după 
terminarea riturilor religioase, această figură era 
ruptă în bucăţi și miîncată de toţi participanţii la 
sărbătoare. Aici este prezent acel rit agricol al co- 
muniunii cu zeul cunoscut de multe popoare ale an- 

tichităţii și care s-a păstrat ca o rămășiță pină în zi- 
lele noastre în taina împărtășaniei din religia creş- 
țină. 

O menţiune aparte merită un ritual deosebit de 
solemn, al sacrificiilor umane, a cărui descriere o 
găsim la autorii spanioli din secolul al XVI-lea. Era 
prilejuit de principala sărbătoare de primăvară în 
cinstea zeului Tezcatlipoca. Drept jertfă era ales cel 
mai frumos dintre prizonieri, care nu avea nici un 
fel de cusururi fizice. Acest ales era considerat incar- 
narea zeului. Timp de un an întreg, el trăia în lux și 
onoruri, dar sub o pază severă. Cu douăzeci da zile 
înainte de sărbătoare, îi erau date drept soţii și pen- 
tru a-l sluji patru fete frumoase, care erau, de ase- 
menea, considerâte zeițe. Dar în ziua sărbătorii, pri- 
zonierul plătea toate aceste onoruri cu viaţa sa : era 
dus spre templu, preoţii îl urcau pe vîrful templu- 
lui teocalli şi îl culcau cu pieptul în sus pe altarul 
de piatră ; marele preot îi despica pieptul cu un cu- 
tit de piatră, îi smulgea inima şi o oferea zeului 
Soarelui. 


Mitologia 


Potrivit miturilor cosmogonice ale aztecilor, în 
istoria Universului, creat cîndva de zeul  Tloque- 
Nauaque (figură pur abstractă, neexistind vreun 
cult al ei), se succed patru perioade sau cicluri. Fie- 
care dintre ele se încheie printr-un cataclism — un 
incendiu mondial, un potop, o furtună, o. foamete 
(succesiunea lor este diferită, în funcție de surse). 


Religia maya 


Hi 
Li 


Un caracter oarecum diferit avea cultul practicat 
în peninsula Yucatan, în statul maya. Asemenea în- 
tregii culturi maya, și religia acestei populații ne 
este mult mai puţin cunoscută decit religia populații- 
lor din Mexic. Statele maya au decăzut încă înainte 

de venirea spaniolilor, iar conchistadorii au dat cul- 
turii lor lovitura de graţie. 

Străvechea scriere hieroglifică maya este în pre- 
zent pe cale de a fi descitrată. Acele monumente 
scrise ale ei care s-au păstrat — „,codicele“ aflate la 
Dresda, Madrid şi Paris — au un conţinut religios. 

Locul principal în panteonul maya îl ocupa zeul 
Ivamna, erou civilizator (a creat scrierea și toate cu- 
noștințele), zeul cerului. Un rol important în cult îl 
avea, de asemenea, Kukulcan, strămoşul mitologic al 
gintei aristocratice a cocomilor, dinastie conducă- 
toare a Mayapanului, care un timp a ţinut sub stă- 
pînirea sa toate oraşele maya. Kukulcan — jumă- 
tate-om, jumătate-șarpe — este apropiat de imaginea 
lui Quetzalcuatl al mexicanilor, pînă și semnificaţia 
numelor lor este identică: „șarpe cu pene“. Este 
interesant şi zeul vînturilor, Huracan (de aici provine 
cuvîntul „uragan“), căruia mitologia maya îi atribuia 
un rol important în crearea lumii. NE 

Oraşele din Yucatan erau centre religioase. Tem- 
plele se construiau în forma unor piramide în scări. 
Zeilor li se aduceau jertfe, printre care şi jertfe 
umane, deși la maya ele nu jucau nici pe departe ro- 
lul ce-l jucau în cultul sîngeros al religiei aztece. 

Dealtfel, toate cele spuse caracterizează mai mult 
religia preoţilor şi aristocrației. Masele populare îşi 
aveau credinţele lor: credinţa în așa-numiții chaci 
— numeroasele spirite ale fecundității şi ale ploii, 
care aduc recoltă. 


Nagualismul 


Pină la o dată recentă, la indienii din Guatemala 
(maya) s-a păstrat o credinţă foarte interesantă des- 
pre un animal alter ego al omului, denumit „nagu- 
al“ : fiecare om are un misterios alter ego sub forma 
unui animal ce locuieşte în pădure ; dacă acest ani- 
mal piere, omul trebuie să moară şi el. Această cre- 
dinţă este o rămășiță a totemismului,. 

Religia tribului chibcha (muisca) 


Cel de-al treilea centru al vechii civilizaţii ameri- 
cane se afla pe locul unde astăzi se înalță capitala 
Columbiei — Bogota — şi în ţinutul învecinat cu 
ea, la vest de fluviul Magdalena. Grupul ce a existat 
aici, chibcha (muisca), a creat o cultură superioară. 
Cultul religios se oficia în temple de către o preoțime 
ereditară. 

Unul din centrele cultului era lacul Guatabita, nu 
departe de Bogota, socotit incarnarea unei divinităţi. 
Acestui lac i se aduceau jertfe, cu precădere în aur 
și pietre prețioase — smaralde. Se practicau și jertfe 
umane. 

Războinicii puternici și curajoși erau considerați 
sacri ; după moarte, trupurile lor erau mumiticate. 
Mumiile erau aduse pe targă în locul unde bătălia 
era în toi și continuau parcă să participe la luptă, în- 
suflețindu-i pe luptători. 

În religia tribului chibcha, un rol important îl juca 
figura eroului civilizator Bochica, reprezentat ase- 
menea lui Quetzalcuatl ca un bătrin cu barbă albă. 
Potrivit mitului, Bochica este zeul Soarelui, iar soţia 
lui zeița Lunii, ea urmărind să-i distrugă pe oameni, 
în. vreme ce Bochica i-a învăţat să practice toate ar- 
tele şi meseriile. 


Religia incașilor 


Cel de-al patrulea centru al vechii civilizaţii ame- 
ricane este sfatul Peru, aflat în momentul venirii co- 
lonizatorilor europeni sub stăpînirea incașilor. In- 
caşii cuceriseră o ţară în care şi înainte existase o 
cultură superioară, dar ei au creat un sistem statal 
centralizat şi puternic. 

Cultul de stat înfiinţat de incași reprezenta o în- 
cercare de a centraliza cultele diferitelor divinități. 
El se afla în mîinile preoților, organizaţi în corpora- 
ţii divizate ierarhic. Existau și preotese, care aveau 
în fruntea lor o mare preoteasă. Existau, de aseme- 

nea, ghicitori, vraci şi vrăjitori, care practicau magia 
neagră. 

Un loc central în cultul de stat al incașilor îl 
ocupa Soarele — divinitatea protectoare a incașilor. 
Templul Soarelui de la Cuzco (capitala statului) era 
principalul sanctuar de stat. Divinitatea era înfăţi- 
şată sub forma unui mare disc de aur cu raze şi cu 
chip omenesc (semnul întruchipării sale umane). În- 
suşi înca — şeful statului — era considerat fiul Soa- 
relui și mare preot al acestei divinităţi. 

Incaşii au încercat să lege pe acest zeu al lor de o 
divinitate locală mai veche, cunoscută sub nume di- 
ferite ; cea mai răspîndită dintre ele este Viracocha. 
Viracocha a fost la început, după cît se pare, un erou 
civilizator ; în mituri, el este legat de vechea divizi- 
une în fratrii. El era înfățișat antropomorfic şi în le- 
gende era prezentat ca un şef străvechi, care la sfîr- 
șitul activităţii sale a plecat undeva spre apus, pe 
mare. Principalul centru al cultului său se află, după 
cît se pare, la Tiahuanoco (centru cultural străvechi 
anterior incașilor), în apropiere de lacul Titicaca. 

Au existat la incași și alți zei mari: soții Pacha- 
camac şi Pachamama, întruchipări ale pămîntului 
fecund, zei ai furtunii, ploii, mării şi alţii. Era consi- 
derat drept semizeu şi întemeietorul dinastiei inca- 
şilor, legendarul Manco-Capac ; potrivit mitului, el 
era urmaşul Soarelui şi ieşise de sub pămînt, dintr-o 
peșteră, împreună cu trei fraţi și patru surori. 

Cultul zeilor în Peru comporta și jertfe umane, 
deși nu atît de numeroase ca la azteci. 

Paralel cu aceste forme statale ale cultului s-au 
păstrat şi altele mai vechi, pur populare. Existau și 
rămășițe ale totemismului. Foarte venerate erau spi- 
ritele strămoșilor, denumite luaka ; prin acest cuvînt 
era, dealtfel, desemnat orice lucru sacru. 

Despre ultimul inca se povestea că el manifesta 
neîncredere față de zeul Soare : dacă Soarele ar fi 
divinitatea supremă, spunea el, cine l-ar putea sili să 
străbată zi de zi același drum ? Nu înseamnă asta că 
Soarele se supune şi el cuiva ? Această scînteie de li- 
beră cugetare este foarte interesantă. 

Capitolul al 14-lea 


RELIGIILE POPOARELOR DIN 
ASIA DE EST 


1. RELIGIILE DIN CHINA 


Monumentele religiei din epoca Şan 


Cele mai vechi monumente arheologice şi scrise 
privind religia din China datează din mileniul a! 
doilea înaintea erei noastre, din perioada dinastiei 
San (Yin). Era timpul constituirii unui stat patriar- 
hal-sclavagist incipient, în care se mai mențineau cu 
trăinicie relaţiile gentilice. Din acea perioadă s-au 
păstrat numeroase oase de ghicit: omoplaţi de ani- 
male şi carapace de broaște țestoase. S-au găsit mai 
bine de o sută de mii de astfel de oase. Circa 30%9 
din ele sînt acoperite cu cele mai vechi ieroglife 
chinezești, foarte greu de descifrat. Inscripţiile sînt 
scurte şi cele mai multe conţin o întrebare la care 
ghicitorul voia să capete răspuns. Întrebările se re- 
fereau la agricultură, vreme, războaie, vînătoare, 
aducerea de jertfe şi altele. După cît se pare, omo- 
platul sau carapacea broaştei țestoase, cu inscripţie 
sau fără, erau aruncate în foc și apoi preotul-ghici- 
tor dădea răspunsul după forma crăpăturilor, această 
metodă fiind cunoscută şi în prezent la multe po- 
poare din Asia. 

Există informaţii cu privire la existența unor preoţi 
profesioniști cu diferite specialităţi : bu — ghicitorii, 
şi — cei ce făceau însemnări meteorologice, u — vră- 
jitorii, ciju — cei ce se rugau, adică, după toate pro- 
babilităţile, cei ce aduceau jertfe t. 





1 Vezi Ian lun-go, p. 22, 24. 

Religia epocii Ciu 


Mult mai multe se știu. despre religia perioadei 
următoare — perioada Ciu (1122—225 î.e.n.) Di- 
nastia Ciu, după ce răstoarnă dominația dinastiei 
Yin, creează un stat mai întins și mai puternic, pe 
baza unor relaţii sociale mai dezvoltate. În diferite 
regiuni se diferenţiase deja o numeroasă nobilime 
sclavagistă, care oprima poporul. Ginţile nobile lup- 
tau între ele și nu întotdeauna recunoșteau autori- 
tatea împăratului Ciu. Scrierea se dezvolta continuu. 
S-a diferențiat un strat de funcţionari instruiți. În 
mediul acesta, care monopolizase nu numai conduce- 
rea diverselor principate, dar și scrierea și întreaga 
cultură, au început să se dezvolte pe la mijlocul pri- 
mului mileniu înaintea erei noastre anumite sisteme 
politice, filozofice și etico-religioase. Printre ele erau 
și doctrine materialiste, care reflectau, într-o oa- 
recare măsură, experiența maselor de țărani și mese- 
riaşi, precum și necesităţile practice ale funcționa- 
rilor. Dintre aceste doctrine materialiste sînt cunos- 
cute cu deosebire concepțiile școlii faţzia (a legiști- 
lor), în frunte cu Han Fei (secolul al III-lea î.e.n.). 
Unele sisteme filozofice care au luat naștere în a 
doua jumătate a epocii Ciu au slujit, dimpotrivă, 
drept bază pentru dezvoltarea doctrinelor religioase, 
care au devenit ulterior religii statale ale Chinei: 
confucianismul și daoismul. 


Doctrina lui Lao Țzi 


În preajma secolului al VI-lea î.e.n. s-a închegat 
doctrina filozofului semilegendar Lao zi, al cărui 
nume înseamnă „bătrinul filozof“. 

Ideea centrală a filozofiei lui Lao Tzî era ideea de 
dao. Dao înseamnă cale, dar şi modul de viață, me- 
toda, principiul. S-au făcut încercări de a apropia 
această noţiune de cunoscuta noţiune gnostică greacă 
logos. 

Unii oameni de ştiinţă consideră că în doctrina lui 

Lao Ţzi exista şi un element de materialism. Însăși 
noţiunea de dao poate fi interpretată și materialist : 
dao este natura, lumea obiectivă. 

Filozofia lui Lao Țzi este pătrunsă şi de o dialec- 
tică sui generis. „Din fiinţă și neființă a luat naștere 
totul; din imposibil şi posibil — împlinirea; din 
lung și scurt — forma. Ceea ce este sus îşi supune 
ceea ce este jos ; vocile înalte împreună cu cele joase 
dau naștere armoniei ; ceea ce precede își supune 
ceea ce urmează“. „Din fragmentar ia naștere între- 
gul. Din ceea ce este strîimb — ceea ce este neted. 
Din vechi — noul“. „Ceea ce se comprimă — se di- 
lată ; ceea ce slăbeşte — se întărește. Ceea ce se 
distruge — se reface“ 1, 

Dar această dialectică era încă rudimentară. Lao 
Ţzi o înțelegea nu ca o luptă a contrariilor, ci ca o 
împăcare a lor. lar de aici decurgeau şi concluziile 
practice : „Cînd omul ajunge la inacţiune, n-a mai 
rămas nimic nefăcut“ ; „Cine iubește poporul şi-i 
conduce, acela trebuie să fie inactiv“ 2. Din aceste gîn- 
duri — atît de stranii pentru noi— rezultă ideea de 
bază a filozofiei practice sau a eticii lui Lao Tzi, 
principiul inacţiunii, al inactivităţii, al cvietismului. 
Orice năzuinţă de a face ceva, de a schimba ceva în 
natură sau în viața oamenilor este condamnată. Lao 
Țzî apreciază ca un rău orice cunoaștere: „omul 
sfint“ care conduce țara „veghează ca nu cumva 
înțelepţii să facă ceva. Cînd toţi vor deveni inactivi, 
atunci (pe pămînt) va fi o tihnă desăvîrșită“. „Cine e 
liber de orice fel de cunoștințe, acela nu va fi bol- 
nav niciodată“. „Cine cunoaşte profunzimea lumină- 
rii sale şi rămîne în ignoranță, acela va ajunge o 
pildă pentru lumea întreagă“. „Nu există cunoaștere ; 
iată de ce nu știu nimic“. „Cînd nu fac nimic, poporul 
devine mai bun; cînd sînt liniștit, poporul devine 
drept ; cînd nu întreprind nimic nou, poporul se 
îmbogățește...“ 3. 

Lao 'Ţzi considera autoritatea împăratului asupra 


1 Lao-Si. Tao-te-king, sau Învățătura despre morală, Mos- 
cova, 1913, p. 6, 15, 23. 

2 Op. cit., p. 9, 30. 

3 Op. cit., p. 6, 9, 19, 34, 41. 


257 


poporului ca foarte importantă, dar o înțelegea ca o 
autoritate pur patriarhală. „Dao este mare, cerul 
este mare, pămîntul este mare şi, în sfîrșit, împăra- 
tul este mare. Așadar, în lume există patru mărimi, 
dintre care una este împăratul“. Este vorba de un 
conducător sacru şi inactiv. În schimb, faţă de auto- 
ritatea de stat contemporană lui, Lao Ţzi avea o ati- 
tudine negativă : „Peporul este înfometat pentru că 
prea mari şi prea grele sînt impozitele de stat. 
Aceasta este cauza principală a suferințelor po- 
porului“. 

Principala virtute este, după părerea lui, absti- 
nenta. 

Pe baza doctrinei lui Lao Tzi s-a dezvoltat așa-nu- 
mita religie daoistă, una dintre cele trei religii exis- 
tente actualmente în China. 


Doctrina lui Cun Ţzi 


Aproape concomitent cu cărţile filozotice ale lui 
Lao [zi și ale discipolilor săi a apărut în China și un 
alt grup de opere filozofice, avind drept sursă pe în- 
temeietorul unei alte religii existente în China 
— Cun Ţzi, sau Confucius. Filozofia lui Confucius 
se deosebeşte radical de sistemul filozofic al lui Lao 
Ţzi. Ea reflectă concepțiile şi interesele funcționari- 
lor de stat. 

Cărţile clasice ale confucianismului se împart în 
Cele cinci cărţi (U-ţzin) şi Cele patru cărţi (Sî-șu). 

Unele din aceste cărți nu au nici o legătură cu re- 
ligia. Cele -cinci cărți cuprind I-ţzin (Cartea schimbă- 
rilor) — o culegere de formule magice și incantații ; 
Su-ţzin (Istoria străveche) — istoria unor împărați 
legendari (ea are puţin conţinut religios); Și-ţzin 
(Cartea cîntărilor) — o culegere de poeme străvechi, 
în parte cu conținut cosmologic şi mitologic (în ul- 
tima din cele patru părți ale culegerii Și-ţzin există 
și cîntece sau imnuri pur religioase, care erau inter- 
pretate cu prilejul oficierii ritualurilor religioase și 
aducerii de jertfe) ; Li-ţzi (Cartea ceremoniilor) — 
descrierea numeroaselor ritualuri, dintre care nu 

toate au o semnificaţie religioasă ; cea din urmă 
carte, Ciun-țiun (Cartea primăverii şi a toamnei), 
cronica unuia din principatele chineze, foarte scurtă, 
nu conține elemente religioase. 

Sî-șu (Cele patru cărţi) constă din următoarele : 
Da-siue (Marea învățătură) — doctrină privind auto- 
perfecţionarea omului, expusă după Confucius de 
unul din discipolii săi ; Cijun-iun (Cartea despre li- 
nia de mijloc) — doctrină privind necesitatea de a 
păstra în toate armonia și de a nu cădea în extreme ; 
Lun-ui — carte de aforisme ale lui Confucius şi ale 
discipolilor săi ; Men zi — doctrina filozofului Men 
Tzi, cel mai important dintre discipolii tîrzii ai lui 
Confucius. | 

Conţinutul fundamental al învăţăturii lui Confu- 
cius este un sistem de etică politică şi individuală. Pe 
Confucius nu-l prea interesau problemele metafi- 
zicii, cosmogoniei, misticii. Biografia lui este destul 
de bine cunoscută ; el a fost un demnitar important 
în principatul Lu (datele nașterii și morţii sînt, po- 
trivit tradiţiei, 551—479 î.e.n.). Este drept că nu tot 
ce i se atribuie lui Confucius a fost scris cu adevărat 
de el, iar din scrierile lui multe nu ne-au parvenit 
în redactarea iniţială. Învățătura lui este un sistem 
de norme de comportare pur practice, o doctrină des- 
pre o bună conducere a statului, despre îndeplinirea 
conştiincioasă a îndatoririlor în funcţiile de stat, 
precum şi despre o ordine justă în viaţa de familie. 


Confucianismul ca religie 


Pe această bază s-a acreditat părerea, în special 
printre chinezii culți contemporani, că coniucianis- 
mul n-ar fi o religie. El ar fi în parte un sistem filo- 
zofic şi în parte un cod moral de stat și particular. 

Această părere este, fireşte, greşită. Printre căr- 
tile confucianiste există unele care conţin indiscu- 
tabil reprezentări despre supranatural, despre spi- 
rite, o învăţătură despre viaţa de apoi ş.a.m.d. Pe de 

altă parte, însuși Confucius respecta foarte conștiin- 
cios ritualurile religioase şi propovăduia îndeplini- 
rea lor obligatorie. După moarte a fost zeificat. La 
începutul secolului al XX-lea, în China se numărau 
circa 1 500 de temple consacrate lui Confucius. 

E însă de netăgăduit caracterul original al confu- 
cianismului ca religie. Nu numai faptul că învăţă- 
tura lui Confucius avea o orientare pur practică, dar 
însăşi organizarea confucianismului, aşa cum s-a 
constituit el începînd din epoca Han (anul 206 î.e.n.- 
anul 220 era noastră), prezintă foarte multe ele- 
mente specifice și se deosebeşte radical de celelalte 
religii cunoscute de noi. Este suficient să spunem că 
nici în cadrul vechiului confucianism, nici în cadrul 
celui modern nu a existat un cler profesionist ca pă- 
tură socială deosebită. Îndeplinirea ritualurilor legi- 
ferate de confucianism cădea în sarcina funcționari- 
lor de stat, a capilor de familie și de gintă. 

Prin conţinutul său, cultul confucianist repre- 
zintă simpla legalizare a riturilor familiale-gentilice 
ce s-au constituit în China din timpuri străvechi. 
Confucius nu propovăduia nimic nou. El însuși re- 
peta cu insistență că nu expune o învăţătură nouă 
şi că nu face decît să ceară respectarea strictă a legi- 
lor și instituţiilor din vechime. 


Cultul strămoșilor 


Cea mai importantă dintre aceste legi străvechi 
era cultul strămoșilor, de fapt principala compo- 
nentă a credințelor şi riturilor religioase chineze. 
Fiecare familie își are templul propriu, casa sa de 
rugăciune, unde sînt oficiate la timpul cuvenit ritu- 
rile cultului familial. Fiecare gintă — şi — își are 
templul său gentilic al strămoşilor (miao sau fzun- 
miao, care în prezent este adesea denumit fţîtan), 
consacrat întemeietorilor gintei respective. Fiecare 
grup gentilic mai important — sin (neam) — are, la 
rîndul său, un templu consacrat întemeietorului co- 
mun al familiei. Sacrificiile şi rugăciunile sînt ofici- 

ate în aceste temple fie de capul familiei, fie de că- 
peteniile ginţilor. În timpurile vechi se clădeau pe 
lîngă morminte mici căsuţe-temple, unde se aduceau 
jertfe. Dar încă de pe timpul dinastiei Han, ridica- 
rea de temple ale strămoşilor (miao) a fost supusă 
unor reguli severe, în funcţie de starea socială. Oa- 
menilor din popor nu le era îngăduit să clădească 
temple miao speciale, ei trebuiau să aducă jertfe stră- 
moşilor ghiar în locuinţele lor. Funcţionarii aveau 
voie să construiască cîte un miao, nobilii — cîte trei, 
principii — cîte cinci, iar împăratul putea să aibă 
şapte miao. 

Potrivit tradiţiei orale, la început, în templu se 
punea o păpușă sau o statuie care-l înfățișa pe cel 
mort. Începînd cu epoca Han, păpuşile au început să 
fie confecționate dintr-o îișie lungă de mătase albă, 
răsucită şi legată la mijloc, aşa încît să dea impresia 
unei siluete umane; ea era denumită hun-bo. Mai 
tîrziu, acest fel de a-l înfățișa pe strămoș a fost înlo- 
cuit printr-o tăbliță — ciju — sub forma unei scîn- 
durele negre cu o inscripţie ieroglifică roşie. Aceste 
tăblițe, care au căpătat o utilizare generală din epoca 
Sun (960—1260), se păstrează, de obicei, în miao, în 
dulăpioare speciale. 

În timpul ritualurilor și ceremoniilor de aducere 
de jertfe tăblițele sînt scoase din dulăpioare și puse 
pe masă, iar în fața lor sînt așezate jertfele — miîn- 
căruri, băuturi. Ritualurile acestea sînt oficiate într-o 
anumită perioadă a anului sau în cazul anumitor 
evenimente familiale sau ale ginții : nunți, moartea 
vreunui membru al familiei, nașterea unui copil, ple- 
carea capului familiei şi altele. 

Potrivit credințelor religioase ale chinezilor, prin- 
cipala obligaţie a omului este respectul filial (siao) 
şi venerarea strămoșilor. Într-una din scrierile con- 
fucianiste se spune : „Să-ţi exprimi întotdeauna res- 
pectul deplin faţă de părinţi ; să le procuri hrana 
preferată ; să fii îndurerat cînd ei sînt bolnavi; să 
suferi pînă în străfundul sufletului la moartea lor ; 
să le aduci, odată răposaţi, jertfe într-un cadru so- 

lemn (religios) — iată cele cinci obligaţii ale virtuţii 
filiale“ 1, 

Din punct de vedere religios, pentru chinez, cel mai 
mare rău care i se poate întîmpla unui om este să nu 
aibă moştenitori de sex masculin, care să poată aduce 
jertfe şi să aibă grijă de bunăstarea strămoşilor 
morți. În legătură cu aceasta există şi rituri pentru 
îmbunarea spiritelor acelor morţi de care nu are cine 
avea grijă. Periodic se aduc jertfe și are loc hrănirea 
sufletelor morţilor care nu au urmași în viață. 

Cultul de stat în China îi avea în vedere, în pri- 
mul rînd, pe strămoșii împăratului. Împăratul lua 
contact cu ei în legătură cu diferitele probleme de 
stat. Într-una din scrierile confucianiste se spune : 
„Dacă suveranul are de întreprins o acţiune impor- 
tantă, el trebuie să meargă mai întîi în templul stră- 
moşilor săi pentru a-i încunoștința cu privire la ceea 
ce vrea să facă, trebuie să recurgă la ghicit şi să vadă 
dacă semnele cerești sînt favorabile ; dacă totul lasă 
să se prevadă succesul acţiunii, suveranul poate să 
pornească fără şovăire la înfăptuirea ei“ ?. 


Raportul dintre confucianism 
şi cultul strămoșilor 


Aşadar, principalul obiect al cultului confucianist 
erau spiritele strămoșilor. Remarcabil este însă fap- 
tul că Confucius pretindea săvîrşirea ritualurilor și 
aducerea de jertfe în cinstea strămoşilor nu pentru 
spiritele înseși, nu pentru a le satisface necesităţile 
sau a le obţine bunăvoința, ci exclusiv pentru că ri- 
tualurile acestea fuseseră stabilite din timpuri stră- 
vechi. Spiritele în sine nu-l interesau pe Confucius. 
Atitudinea față de ele în religia confucianistă este 
pur formală. Este interesant că la întrebarea ce este 
cunoaşterea, Confucius a răspuns: „Să-ţi foloseşti 
toate forțele pentru îndeplinirea a ceea ce este drept 


t S. Gheorghicvski. Prinţipi jizni Kitaia, St. Petersburg, 
1888, p. 91. 
2 Op. cit., p. 158. 

şi se cuvine a fi făcut de om ; să venerezi spiritele și 
geniile şi să te ţii la o respectuoasă distanţă de ele — 
iată ce se numește cunoaştere“. La întrebarea 
unuia dintre discipolii săi dacă morţii sînt conștienți 
de faptul că li se aduc jertfe şi sînt veneraţi, Confu- 
cius a răspuns : „Dacă voi spune că sint conştienţi, 
ne putem teme că cei plini de virtuţi filiale vor 
neglija toate interesele pămînteşti, pentru a sluji pe 
părinţii lor morţi aşa cum îi slujeau cît erau în viaţă ; 
dacă voi spune că nu sînt conștienți, ne putem teme 
că copiii își vor lăsa părinţii decedați fără funeralii. 
Pentru tine nu există necesitatea de a rezolva nea- 
părat problema, iar cînd va veni timpul, vei afla sin- 
gur totul“ t. 

Principala regulă a vieții, suportul întregii orîn- 
duiri existente este, în cadrul filozofiei și religiei 
confucianiste, respectarea strictă a riturilor (li). 
„Dacă nu vom respecta riturile stabilite din vremuri 
străvechi — spunea Confucius — sau, cu atît mai 
mult, dacă le vom suprima, toate se vor amesteca și 
se va produce neorînduială. Desfiinţaţi riturile nup- 
țiale și nu vor mai exista soți (în adevăratul înţeles 
al cuvîntului), va lua amploare destrăbălarea cu toate 
crimele sale..., desființaţi riturile funerare şi ale 
aducerii de jertfe şi copiii nu se vor mai îngriji de 
părinții lor răposaţi, ba chiar vor înceta să-i slu- 
jească şi pe cei vii. Desfiinţaţi ritul pin-țzin şi va 
dispărea diferența dintre suveran şi funcţionari, prin- 
cipii îşi vor face de cap, vor apărea împilarea şi sil- 
niciile“ ê. 

„A conduce statul fără a respecta li — se spune în 
Li-ţzi — înseamnă a fi ca un orb fără călăuză; e ca 
şi cum ai căuta ceva fără lumînare într-o cameră 
cufundată în întuneric. Li constituie condiţia indis- 
pensabilă a existenţei poporului. Dacă dispare li, nu 
mai poţi deosebi pe suveran de funcţionari, pe supe- 
riori de inferiori (ca poziție socială), pe cei mai mari 
de cei mai mici (ca vîrstă...)“ ș.a.m.d. 3. 





i Op. cit., p. 307. 
2 Op. cit., p. 338. 
3 Op, cit., p. 342. 

Esența confucianismului 


Principiul fundamental al confucianismului este 
intangibilitatea orînduirii existente. El constituie 
ideologia monarhiei patriarhale, care a devenit ideo- 
logia de bază a feudalismului chinez. În scrierea.Ciun- 
iun, întreaga orinduire tradițională a vieţii este re- 
zumată la „cinci relaţii“ : relaţiile dintre suveran 
şi funcţionari, dintre părinţi și copii, dintre soţ şi so- 
ție, dintre fraţii mai mari şi cei mai mici, dintre prie- 
teni. Relaţiile ierarhice şi patriarhale constituie baza 
întregii vieţi. 

După cum am mai spus, o preoţime confucianistă 
specială nu a existat în China. Regulile executării 
ritualurilor erau îndeobște transmise fiului de către 
tată. Ritualurile erau oficiate sau de funcţionari sau 
de demnitari speciali, așa-numiții „profesori de cere- 
monii“, care erau în slujba statului și nu alcătuiau 
o pătură socială deosebită. 

Unul din factorii fundamentali care mențineau în 
vigoare acest cult de stat era sistemul de examene, 
care pînă recent constituia în China unicul mijloc de 
a obţine o funcţie de stat. Pentru a reuşi la examen, 
trebuia să cunoşti la periecţie cărţile clasice ale 
confucianismului. Una din regulile fundamentale ale 
constituției nescrise a vechii Chine era aceea că îm- 
păratul trebuie să guverneze prin intermediul unor 
funcţionari posedînd o instrucţiune confucianistă. 


Daoismul 


Paralel cu această religie pur statală, în China s-a 
constituit și o alta, daoismul, a cărei sursă o cunoaş- 
tem din cele expuse mai înainte. Daoismul se deose- 
beşte radical de religia confucianistă. El se deose- 
beşte, de asemenea, și de filozofia lui Lao Ţzi, care 
este socotită drept fundamentul ei. Religia daoistă 
își are templele sale, cărţile salè sfinte, preoţii săi 
oficianţi (numărul acestora la începutul secolului al 
XX-lea se ridica la peste o sută de mii). Preoţii 

daoişti se împart în monahi și preoţii familiști. În 
fruntea ierarhiei daoiste se află un mare preot sau 
patriarh, denumit tian-și (dascălul ceresc). Dinastia 
sa își are începutul în secolul al II-lea e.n. Asemenea 
majorităţii daoiştilor, el ducea o viață de familie și se 
bucura printre credincioși de mare respect. Era con- 
siderat mai mare nu numai peste preoți, dar şi peste 
spirite şi se credea că acestea, asemenea preoţilor 
aflaţi în subordinea lui, îl vizitau la reşedinţa sa. 
Această reședință se afla în munţii „Dragonului-ti- 
gru“ (provincia Ţian-și). Cînd, în anul 1927, Armata 
Roşie Chineză a ocupat această reședință, ultimul 
(al 63-lea) tian-și a dispărut. Preotul daoist este în 
fond un şarlatan, un ghicitor, un prezicător, un vîn- 
zător de relicve sfinte, un oficiant de rituri magice. 

Spre deosebire de riturile confucianiste, al căror 
sens constă în venerarea strămoșilor, venerarea îm- 
păraţilor morţi ş.a.m.d., îndeletnicirea principală a 
preoţilor și călugărilor daoişti sînt incantaţiile și ri- 
turile magice, mantica. Religia daoistă s-a impregnat 
de foarte multe credinţe religioase populare. Daoiștii 
practică şi. riturile de tip șamanist — dansurile re- 
ligioase extatice !. 


Budismul 


În timp ce primele două religii au apărut chiar 
în China, o a treia religie, care se bucură de o popu- 
laritate destul de largă, a fost adusă din afară : este 
vorba de budism, pe care chinezii îl numesc învăţă- 
tura Fo. În China, el a apărut pentru prima dată în 
secolul I e.n. sub forma hinaiana, dar nu s-a menti- 
nut mult timp. A doua apariţie a budismului, de data 
asta sub forma mahaiana, datează de la: începutul 
secolului al V-lea şi de atunci, în pofida unei serii 
de persecuții dezlănţuite din cînd în cind împotriva 
călugărilor budiști de către guvern, budismul a prins 
rădăcini în China, ajungînd chiar pe locul al treilea 


1 J. Witte. Die ostasiatischen Kulturreligionen, Leipzig, 
1922, p. 69—73 

ca sistem religios, egal în drepturi cu celelalte două. 
La drept vorbind, budişti adevăraţi, adică adepţi 
exclusivi ai acestei religii, sînt puţini în China. Aceş- 
tia nu sînt decît călugării budiști. În afară de acest 
grup profesional, relativ puţin numeros, nu se poate 
spune că vreun chinez se recunoaște drept budist. 
Dar ritualurile budiste le îndeplinesc — paralel cu 
cele daoiste și confucianiste — aproape toţi chinezii 
credincioşi. La serviciile călugărilor budiști, deşi 
aceştia nu se bucură în popor de prea mult respect, 
se recurge destul de des, mai cu seamă în legătură cu 
ritualurile funerare — domeniu în care acești călu- 
gări sînt consideraţi mari cunoscători. 


Relaţiile dintre cele trei religii 


Este interesant că, în pofida acestei convieţuiri 
pașnice a confucianismului, daoismului și budismu- 
lui (san ţziao — trei religii — aşa îi spun chinezii), 
între ele s-a dus o luptă, dar nu pentru credincioşi. 
Aceasta era o luptă pur politică : funcţionarii con- 
fucianiști şi preoţii daoiști erau mereu în rivalitate 
pentru slujbe, pentru posturi bine plătite, disputîn- 
du-și influenţa asupra vieţii politice. În pofida învă- 
țăturii lui Lao Tzi, care propovăduia neamestecul în 
treburile de stat, preoţii daoiști au năzuit întotdea- 
una către putere. De pildă, dinastia pur confucia- 
nistă Han a fost răsturnată în urma unui şir de răs- 
coale țărănești, dintre care cea mai puternică — cu- 
noscuta răscoală a „Lurbanelor galbene“ din anul 
184. — a fost condusă de preoţii daoiști. Au fost și 
epoci cînd budismul și călugării budişti s-au bucurat 
de o protecţie deosebită din partea autorităţii impe- 
riale : așa a fost în anii dinastiei Yuan (1260—1368). 
Este interesant de notat că în istoria Chinei funcţio- 
nărimea confucianistă s-a bucurat de cea mai mare 
influență nu pe timpul dinastiilor naţionale Tan, 
Yun şi Min, ci mai cu seamă în epocile dinastiilor 
străine : mongolă și manciuriană. Dinastiile străine 
se simțeau, probabil, insuficient de stabile în ţară şi 
se străduiau să se sprijine pe funcţionari instruiți. 

În vreme ce dinastiile naționale ale Chinei, mai apro- 
piate de masele mai largi ale populaţiei chineze, 
eràu influențate în măsură mult mâi mare de preoţii 
daoişti, legaţi de masele populare. 


Şamanismul 


În afară de aceste trei religii a mai existat în China 
în epoca dominaţiei dinastiei manciuriene (1644— 


1910) și străvechiul șamanism — independent de 
unele elemente şamaniste ale cultului daoist —, adus 


în China de cuceritorii manciurieni (pe atunci la ei 
se mai menţionau vestigii ale orînduirii gentilice- 
tribale). Șamanismul s-a transformat într-un cult 
oficial sui generis, sau, mai exact, un cult al curţii. 


Islamismul 


În sfîrşit, în China sînt destul de mulţi musulmani. 
islamismul a pătruns în China pentru prima 
dată în secolele X-XII (dacă nu luăm în considerare 
apariția lui în provinciile apusene încă pe vremea 
califatului arab) prin Canton şi lunnan, iar în 
China de Nord-Vest în secolul al XVI-lea. Musulma- 
nii se distanțează net de adepţii tuturor celorlalte 
religii. Numărul lor exact nu a fost stabilit, în orice 
caz el este de ordinul milioanelor. 


Panteonul chinez 


Panteonul chinez este foarte vast şi complex. În 
el intră atît zei împrumutaţi de la alte religii, cît şi 
divinităţile de origine chineză. Drept zeu principal 
este considerat împăratul ceresc Șan-di, identificat 
uneori cu cerul—TFian. Cultul cerului reprezenta 
însă în vechea Chină un monopol al împăraților. 
Nimeni în afară de împărat nu putea aduce jertfe 
cerului însuși. Ceilalţi oameni puteau aduce jertfe 
doar zeităților de mîna a doua. 

Divinităţile confucianiste şi daoiste nu sint dife- 
rențiate între ele. Adesea sînt unii și aceiași zei. 

Printre zeii de însemnătate secundară, un loc im- 
portant ocupau zeul bogăției, Ţai-şen, și divinităţile 
protectoare ale meseriașilor de diverse profesiuni. 
Un rol foarte important era atribuit divinităților pro- 
tectoare ale anumitor localităţi, personalități de 
seamă decedate, uneori funcționari, mandarini etc. 
Negustorii venerau, în afară de zeul bogăției, și pe 
zeii protectori locali. În ochii ţăranilor, însemnătatea 
cea mai mare o aveau divinităţile legate de agricul- 
tură. Un loc important în credinţele chinezilor îl 
ocupă dragonul. 


f Cultul agricol 


Agricultura a constituit din timpuri străvechi baza 
întregii economii a Chinei, statul acordîndu-i o im- 
portanță deosebită. Este, aşadar, firesc că și cultul 
agricol — care la cele mai multe popoare a păstrat un 
caracter pur țărănesc — a căpătat la chinezi trăsătu- 
rile unui cult oficial de stat. La începutul primăverii 
se oficia anual o importantă ceremonie de stat, cea 
a primului arat magic : însuși împăratul, însoțit de 
demnitari importanți, trăgea cu plugul o brazdă pe 
un lot de pămint sacru, după care apropiații lui și 
demnitarii arau lotul 1. 

În credințele maselor populare și în cultul practi- 
cat de ele, un loc de seamă îl ocupau tu-di — spiri- 
tele locale. În cinstea lor erau construite pretutin- 
deni mici temple. Spiritelor li se cerea prin rugăciuni 
să aducă ploaia, o recoltă bună, izbăvirea de diferite 
calamități. În China imperială era foarte venerat 
Guan-di — zeul războiului ; aşa, de pildă, lui i se 
rugau chinezii participanți la insurecția antiimperia- 
listă din anul 1900 2. i: 

3 Vezi N. Korostoveţ. Kitaiţi i ik ţivilizaţiia, St. Peters- 
burg, 1896, p. 463—465 ; Gheorghievski, op. cit., p. 102. 

2 Vezi P. S. Popov. Kitaiskii panteon, în Sbornik Muzeia 


antropologhii i etnografi, vol. I, fascis. 6, St. Petersburg, 
1907, p. 12—13, 18—21, 

Geomanţia (fin-șui) 


Un rol foarte important priatre riturile magico- 
religioase legate de dacism îl juca sistemul așa-nu- 
mitei geomanții — sistem de ghicit după însușirile 
pămîntului, mai exact ale terenului, în limba chineză 
îîn-şui (vintul și apa). Potrivit unei credinţe, fiecare 
loc se află sub influența unor forțe bune și rele, 
legate de particularităţile reliefului. O colină oare- 
care de o anumită formă influenţează tot ce se gă- 
sește în vecinătatea sa, îi influenţează nu numai pe 
cei vii, dar și pe morții îngropaţi în apropiere. Une- 
ori s-a întîmplat în istoria Chinei ca orașe și sate 
întregi să rămînă pustii și să-și piardă locuitorii 
după ce preoții daoiști declarau că fîn-șui este în 
acest loc defavorabil ; și dimpotrivă, locurile decla- 
rate prielnice ajungeau în scurt timp populate. Stră- 
moșii trebuiau înmormîntați numai acolo unde tere- 
nul era favorabil acestui lucru. Pe această bază a 
luat naștere o profesiune specială de geomanţi. După 
indicaţiile lor, nu arareori chinezii îşi dezgroapă ru- 
dele moarte şi le transportă rămăşiţele într-un alt 
loc, mai „fericit“ t, 

Există și. alte procedee de ghicit. De pildă, între- 
barea se scrie pe o bucată de hîrtie care este arsă 
pe altarul templului, iar preotul scrie răspunsul pe 
nisip. 

De reprezentările daoiste s-au legat și s-au păstrat 
credințe străvechi cu privire la imaculata concepţie, 
probabil o rămășiță a credințelor primitive totemice. 
Ele s-au legat de legendele despre primii împărați : 
mama împăratului Fu-si l-a conceput, potrivit 
legendei, după ce a călcat pe urma unui picior de 
uriaş ; împăratul Şen-nun a fost conceput de mai- 
că-sa prin unirea cu un spirit al munților ; împăratul 
Huan-do — de la lumina unui fulger; împăratul 
lao — de la un dragon roşu ; filozoful Lao Ţzi — de 
la o stea căzătoare ş.a.m.d. 


1 Vezi N. Korostoveţ, op. cit., p. 302. 

Reprezentări cu privire la viaţa de apoi 


În cultul daoist, un rol important îl joacă reprezen- 
tările cu privire la viaţa de apoi — nu întotdeauna 
legate de cultul strămoşilor. Potrivit reprezentărilor 
religioase ale daoiștilor, fiecare om are două suflete, 
ți, adică viaţa, inseparabilă de trup, şi lin, adică su- 
fletul, separabil de trup. Sufletele oamenilor bogaţi, 
nobili şi instruiți, ale mandarinilor devin şen. 


Aducerea de jertfe 


Cîndva, jertfele constau din obiecte reale, dar, pen- 
tru a evita cheltuielile mari, în religia chineză s-a 
stabilit destul de timpuriu un simbolism sui generis : 
în locul obiectelor erau aduse ca jertfă imagini ale 
acestor lucruri decupate din hîrtie (bani de hirtie, 
alimente de hîrtie). Existau negustori anume care 
vindeau asemenea forme de hirtie. 


Caracteristica generală a religiei 
chinezilor 


Drept religie dominantă a maselor populare din 
China trebuie considerat cultul strămoșilor, legat de 
doctrina confucianistă. Înainte de revoluţia chineză 
din anul 1911, el era un cult de stat, dar a avut în- 
totdeauna la temelie un cult familial-gentilic. Tem- 
plul strămoșilor ginţii era un centru al vieţii ginţii şi, 
întrucît satul chinez era constituit, de cele mai multe 
ori, din membrii aceleiaşi ginţi, acest templu era 
centrul vieţii întregii comunităţi. Templul avea în 
proprietatea sa pămînt, iar veniturile realizate de 
pe urma acestuia erau folosite pentru diferite nevoi 
obşteşti. Slujitori ai templului, administratori ai fon- 
durilor templului erau căpeteniile satului. Funcţiile 
legate de templu erau uneori elective, dar, de fapt, 
erau monopolizate de aceste căpetenii, a căror situa- 

ție de conducători era sacralizată de autoritatea tem- 
plului strămoșilor t. 

Încercînd să caracterizăm religia Chinei în între- 
gul ei, atenţia ne va fi atrasă, în primul rînd, de 
profunda ei originalitate. Chinezii credincioși sînt 
foarte puţin înclinați spre misticism, metafizică ab- 
stractă, ascetism. Lucrul acesta şi-a găsit oglindirea 
în religia lor, în special în cea confucianistă. Aceasta 
din urmă se rezumă la o strictă îndeplinire a rituri- 
lor prescrise. Cit despre ritualurile înseși, ele sînt 
solemne, reţinute şi cu desăviîrșire lipsite de exaltare 
religioasă. Comunicarea magică cu divinitatea este 
practicată, ce-i drept, de unii preoţi-ghicitori (dao- 
iști), dar în religia chineză luată în întregul ei ea 
ocupă un loc foarte modest. Fanatismul religios, as- 
cetismul, autoschingiuirile sălbatice, dezlănţuirile 
orgiastice — toate acestea sînt cu desăvirşire străine 
de religia chineză. 


Religia în China după revoluția 
din 1911 


După revoluţia chineză din anul 1911, situaţia în 
ce priveşte religia s-a schimbat simţitor. Au încetat 
serviciile divine în Templul Cerului. Sub guvernarea 
lui Sun Iat-sen s-a procedat la despărţirea totală a 
bisericii de stat. Au fost abrogate sistemul de in- 
strucțiune confucianistă, examenele de stat, stu- 
dierea cărților clasice în şcoli. După instaurarea re- 
gimului lui Cian Kai-şi, reacţiunea a început să se 
manifeste și în acest domeniu. 

Odată cu instaurarea puterii populare, religia, 
inclusiv cea confucianistă, a încetat definitiv să aibă 
un rol în stat. Au luat sfîrşit ceremoniile şi riturile 
religioase oficiale. Templele străvechi, monumente 
de arhitectură (de pildă, Templul Cerului de la Pe- 
kin), au fost transformate în muzee. Aniversarea a 





1 I. K. Leong and L. K. Tao. Village and town life in 
China, Londra, 1923, ed. a 2-a, p. 34 

2 500 de ani de la nașterea lui Confucius (1949) nu 
a fost sărbătorită. În păturile înapoiate ale popu- 
laţiei, mai cu seamă la ţară, religia se mai menţine, 
riturile cultului strămoșilor continuă să se oficieze. 


2. RELIGIILE DIN JAPONIA 


În Japonia s-au consolidat în decursul istoriei și 
continuă să domine și în zilele noastre două religii : 
șintoismul şi budismul. Prima este pur naţională, cea 
de-a doua a fost adusă în Japonia, ca și în China, 
din afară. Între cele două religii s-au dezvoltat în 
decursul istoriei raporturi foarte complicate. 


Mitologia străveche 


Sursele de care dispunem pentru studiul celei mai 
străvechi religii a japonezilor sînt foarte reduse și 
de puțină încredere. Povestiri şi legende mitologice 
conţin. letopiseţele japoneze Kodriki și Nihonsioki 
(Nihonghi), alcătuite în secolele al VII-lea şi al 
VIII-lea ale erei noastre. 

Potrivit teoriei cosmogonice a preoților japonezi, 
la început au existat cerul și pămîntul. Ele au născut 
mai întîi trei zei, apoi alți doi, apoi alte cinci perechi 
de zei au apărut unele după altele. Dar acești zei 
nu reprezentau decît noţiuni abstracte şi nu erau 
obiectul unui cult. Numai ultima dintre aceste pe- 
rechi de zei are nume și chipuri bine definite. Este 
vorba de soţii Idzanaghi şi Idzanami. ldzanaghi este 
înfățișat ca creator al pămîntului, în particular al 
insulelor Japoniei. Insulele le-a creat stînd cu soţia 
sa pe un pod ceresc și răscolind marea cu o suliță 
lungă ; din apa de mare ce picura de pe suliță a 
luat naştere prima insulă, apoi în același mod au fost 
create şi celelalte. După aceea, Idzanaghi a creat din 

ochiul său stîng Soarele, pe zeița solară Amaterasu, 
una din principalele divinităţi venerate de japonezi. ` 
Zeița Amaterasu este considerată strămoașa împă- 
raților Japoniei și mai cu seamă a primului dintre 
ei — Dzimmu-tenno (personalitate semilegendară, 
presupusă a fi trăit în secolul al VII-lea înaintea erei 
noastre). Idzanaghi a creat şi alţi zei : ai Lunii, fur- 
tunii, vîntului etc. 


Religia cea mai veche 


Aceste mituri au fost create relativ tîrziu. Religia 
cea mai veche a japonezilor, înainte de unificarea 
tării în primele secole ale erei noastre, reflecta orîn- 
duirea genitilică şi tribală patriarhală, în stadiul în 
care se diferenţia o nobilime tribală războinică și lua 
naştere sclavia patriarhală. Această religie consta, 
după cît se pare, în venerarea spiritelor şi zeilor pro- 
tectori familial-gentilici şi tribali, denumiți kami 
(kami înseamnă sus, superior, şef). 


Influenţa chineză și budismul 


Mai tîrziu, odată cu dezvoltarea orînduirii sociale, 
această religie veche a suferit anumite schimbări. 
Începînd cu secolul al IV-lea, pe măsură ce se extin- 
deau relaţiile cu China, au început să pătrundă de 
acolo ideile confucianiste. La mijlocul secolului al 
VI-lea, în Japonia au âpărut, veniţi din Coreea, 
adepţi și propovăduitori ai budismului. După for- 
marea statului japonez centralizat, la jumătatea seco- 
lului al VII-lea (reforma „,Taika“ din anul 645), îm- 
părații (tenno sau mikado) au început să sprijine 
intens budismul, sperind să găsească în el un reaze 
pentru autoritatea lor. În secolul al VIII-lea, budis- 
mul („religia Butsu“) s-a transformat într-o religie 
de stat strict centralizată a Japoniei. Preoţii ei, că- 
lugări, se numeau bodzu (de aici bonz). | 

Şintoismuil și budismul 


Vechea religie tradiţională a japonezilor, care 
înainte nu avea o denumire precisă, a început să fie 
denumită, în opoziţie cu budismul, kami-no-miti 
(„calea zeilor“), sau, în limba chineză, şin-to (aceeaşi 
semnificație) ; acest din urmă cuvînt a intrat și în 
limbile europene. 

Șintoismul a suferit o puternică influență din 
partea budismului. Preoţii şintoiști s-au organizat 
treptat într-o castă ereditară închisă. După modelul 
templelor budiste, au început să se construiască şi 
temple şintoiste, însă mai simple ; şintoiştii au în- 
ceput să introducă imagini ale zeilor. Budiştii au 
introdus ritul incinerării (în timpurile străvechi, în 
Japonia, morţii erau înhumați). Ambele religii au 
început să se apropie treptat una de cealaltă. 

De la sfîrșitul secolului al XII-lea, aristocrația mi- 
litară feudală a acaparat întreaga autoritate din ţară, 
lăsîndu-le împăraţilor doar funcţiile religioase. Mi- 
lado-ul era considerat, ca și înainte, o figură sacră, 
urmașul zeiţei Amaterasu, dar el pierduse orice auto- 
ritate reală, fiind îndepărtat de la soluționarea pro- 
blemelor lumești. Cîteva secole, ţara s-a aflat într-o 
stare de anarhie feudală. Familiile aristocratice se 
războiau între ele. Unii dintre marii feudali (daimyo) 
încercau să cîştige sprijinul misionarilor catolici, 
apăruţi în secolul al XVI-lea, și în acest scop își 
converteau supușii la creştinism. Adesea, ţăranii 
înşişi, ruinaţi de război și aduși la desperare, se 
botezau de bunăvoie. La sfîrşitul secolului al 
XVI-lea, marii feudali care au reunificat Japonia 
— Hideyoshi, iar apoi familia Tokugawa — au în- 
ceput însă să-i persecute pe creştini şi să-i izgo- 
nească pe misionari. 

Pentru a-și consolida autoritatea, noii conducători 
ai Japoniei — shoguhii din clanul Tokugawa — fă- 
ceau totul pentru a împiedica contactele dintre 
japonezi și străini. Ei se străduiau să se sprijine pe 
vechile tradiţii japoneze, să se desprindă de influenţa 
coreeano-chiheză. De aici a luat naștere, în special în 
şecolul al XVIII-lea, o mișcare pentru întoarcerea la 

vechea religie șintoistă. La aceasta a contribuit şi 
faptul că bonzii budiști, care în anti de tulburări s-au 
amestecat în luptele intestine dintre feudali și au 
încetat să urmeze principiile religiei lor, au pierdut 
în acel moment o parte din influenţa de care se 
bucurau în popor. 


Șintoismul și budismul după 1867 


„Revoluţia Meiji“ din anii 1867—1868, care a 
restaurat autoritatea laică a mikado-ului şi a pus 
capăt abuzurilor vechii nobilimi feudale, a dus la 
recunoaşterea oficială deplină a şintoismului, care 
propovăduia caracterul divin al puterii imperiale. 
Mikado-ul a încercat chiar să interzică cu desăvirşire 
budismul şi să proclame şintoismul drept unică reli- 
gie a Japoniei (1868). Această încercare a eşuat, 
deoarece budismul se consolidase considerabil în 
sînul maselor populare. Atunci fu luată hotărîrea de 
a despărți mai net cele două religii : din templele şin- 
toiste fură scoase imaginile și alte obiecte de cult bu- 
diste. Dar nici despărţirea religiilor nu a dat rezul- 
tat : apropierea dintre ele devenise prea puternică. În 
anul 1889, în Japonia a fost proclamată libertatea 
cultelor. 

Din acel moment, şintoismul pur a căpătat semni- 
ficaţia unui cult imperial de curte: sărbătorile şi 
riturile oficiale erau șintoiste. Însă în viaţa de toate 
zilele a poporului, cele două religii sînt strîns împle- 
tite : așa, de pildă, nașterea copiilor este însoţită de 
rituri șintoiste, copilul este încredințat protecţiei 
divinităţilor șintoiste ; în schimb, cultul funerar este 
pe de-a-ntregul în mîinile bonzilor budiști. 


Esenţa șintoismului 


Spre deosebire de budism, cu complexa și rafinata 
lui dogmatică religioasă şi filozofică, șintoismul a 
păstrat pînă în ziua de azi trăsăturile unui cult de 
un profund arhaism. 

Şintoismul nu este nici el unitar — se împarte, în 
primul rînd, în șintoismul oficial al templelor şi 
șintoismul sectelor. Șintoismul templelor a fost, pînă 
la sfîrşitul celui de-al doilea război mondial, religia 
de stat a Japoniei. La baza sa stă dogma privitoare 
la caracterul divin al autorităţii imperiale. Împăratul 
(mikado, tenno) este descendentul zeiţei Amaterasu. 
Fiecare japonez este dator să se supună necondiționat 
voinţei lui sacre. Palatul împăratului este un sanc- 
tuar. Mormintele împăraţilor morţi devin şi ele sanc- 
tuare. Principalele sărbători de stat şi religioase erau 
legate de zilele memoriale ale împăraţilor de seamă, 
începînd cu legendarul Dzimmu-tenno. 

Sectele şintoiste sînt foarte numeroase, ele se nu- 
mără cu zecile. Există secte ale intelectualilor şi secte 
ale maselor populare. Una din cele mai răspîndite 
secte este fenri-kyo, întemeiată în anul 1838 de către 
o femeie ; de atunci, este condusă, ereditar, de urma- 
șii ei direcți. Membrii acestei secte venerează în ca- 
litate de divinitate supremă așa-numita tenri — 
forța sau rațiunea divină; ei practică rituri reli- 
gioase de tămăduire a bolnavilor, dar caută să parti- 
cipe și la viaţa obştească, la activitatea filantropică ł. 

Un rol important în şintoism' îl joacă cultul fami- 
lial-gentilic al strămoşilor, amintind de cel confu- 
cianist din China. În fiecare casă există un altar al 
familiei — kami-dana — cu un mic dulăpior pentru 
tăblițele morţilor (influența chineză). 

„Cultul public are drept obiect un mare număr de 
spirite şi divinităţi locale sau comune întregului po- 
por. Cele mai venerate dintre ele sînt: Amaterasu 
(zeița Soarelui) ; Susa-no-vo (zeul furtunii); Inori 
(„omul de orez“), protectorul agriculturii. Un loc de 
seamă în panteonul șintoist îl ocupă împărații vestiți 
şi eroi ai trecutului îndepărtat. De venerație se bu- 
cură, de asemenea, locurile sacre în special munţii ; 
printre ele, primul loc îl ocupă vulcanul Fuji Yama. 
S-au păstrat urmele străvechiului cult al animalelor. 
Există și rămășițe ale cultului falic. 

1 Vezi Religions în Japan, Buddhism, Shinto, Christia- 
nity, ed. de W. K. Bunce, Tokio, 1955, p. 129—147, 177—180. 

Cultul şintoist 


Templele șintoiste se deosebesc de cele budiste 
printr-o mare simplitate. În sanctuarul principal al 
templului sînt păstrate fetișele, embleme ale divini- 
tăţilor : o oglindă, o spadă și altele, precum și 
gohei — panglici din hirtie albă pe beţișoare de bam- 
bus, care ţin locul copacului sacru și al jertfelor. În 
preajma celor mai cunoscute temple  șintoiste se 
adună în anumite zile zeci de mii de pelerini. 

Preoţii şintoişti îşi transmit funcţia din tată în fiu ; 
de obicei, ei ocupă şi anumite funcții laice. 

Preoţimea se împarte în opt ranguri. Cel mai 
înalt rang — șaișu — este ocupat de persoane de 
origine princiară, 

Cultul şintoist este foarte simplu : el se rezumă la 
rostirea formulelor de rugăciune — norito — şi la 
aducerea de jertfe (orez, legume, peşte etc.). Sînt pre- 
zente în el şi trăsături ale şamanismului. Un rol im- 
portant în cultul șintoist îl joacă puritatea rituală : 
nimic impur nu trebuie să atingă locul sacru. 

Etica şintoismului este şi ea simplă. Principala po- 
runcă morală a șintoismului templelor este supune- 
rea necondiționată față de împărat. Drept cele mai 
grave păcate sînt considerate deteriorarea instala- 
țiilor de irigare, a digurilor, precum și cruzimea ex- 
cesivă faţă de animale. 

Religia şintoistă este, în general, orientată spre 
viaţa pămintească (ca și confucianismul) și se inte- 
resează puţin de viața de apoi. Esenţa ei este sacra- 
lizarea orînduirii social-politice ce s-a constituit isto- 
ricește în Japonia. 

Așa a fost pînă în anul 1945. Înfrîngerea Japoniei 
în cel de-al doilea război mondial și prăbuşirea pla- 
nurilor militariste șoviniste a șubrezit temeliile re- 
ligiei oficiale. Autorităţile americane de ocupaţie au 
promulgat în decembrie 1945 o „directivă“ privind 
despărțirea religiei şintoiste de stat. La 1 ianuarie 
1946, mikado-ul a dat publicităţii un decret care con- 
camna vechea doctrină de stat despre natura divină 
a împăratului și despre superioritatea poporului. ja- 
ponez față de toate celelalte popoare. Dispoziţii spe- 

ciale au suprimat atît ceremoniile publice destinate 
adorării mikado-ului, cit şi educaţia religioasă dată 
copiilor în şcoli. 

În viaţa modernă a Japoniei, spiritul religios se 
manifestă mai cu seamă prin respectarea riturilor 
tradiționale, în special a celor domestice. Ceremoniile 
religioase publice atrag o numeroasă asistenţă, dar 
pentru o bună parte din participanţi ele sînt doar 
prilejuri de distracţie şi spectacole interesante. Nu 
există fanatism religios, nu există nici ostilitate în- 
tre diieritele secte şi credinţe religioase. 


3. RELIGIILE DIN COREEA 


Așezată între China şi Japonia, Coreei i-a revenit 
de-a lungul multor veacuri rolul istorie de interme- 
diar între cele două state. După ce în primele secole 
ale erei noastre a exercitat o influență destul de pu- 
ternică asupra culturii Japoniei, ulterior Coreea a 
suferit, la rîndul ei, o influenţă combinată din par- 
tea Chinei şi a Japoniei, ceea ce s-a resimţit și în re- 
ligie. Dezvoltarea mai lentă a forțelor de producţie 
Şi stagnarea relaţiilor social-economice au contribuit 
la menţinerea unor trăsături arhaice în religie, în 
care găsim, dealtfel, multe trăsături comune atit cu 
religia chinezilor, cât şi cu aceea a japonezilor. 


Cultul strămoșilor 


La coreeni s-a menţinut cultul strămoșilor, care 
însă a fost puternic influențat de tradiţii confucia- 
niste, ce au prins rădăcini în ţară. Formele acestui 
cult sint asemănătoare celor din China. Tăbliţele cu 
numele strămoşilor se păstrează în templul familial 
al strămoșilor. Se consideră că într-o astfel de tă- 
bliță își face lăcaşul sufletul strămoșului, mai exact 
unul din cele trei suflete pe care le are orice om (al 
doilea suflet rămîne împreună cu trupul în mormiînt, 

iar al treilea pleacă în împărăţia sufletelor). În faţa 
tăblițelor se oficiază în anumite zile ale anului ritua- 
luri şi se aduc jertfe ; la aceste ritualuri participă 
toți membrii familiei, sub conducerea capului fa- 
miliei. 

Foarte puternice sînt la coreeni rămăşiţele şama- 
nismului. Șamanii pot fi atit bărbaţi, cît și femei. 
Drept cei mai „puternici“ şamani sînt consideraţi 
așa-numiții pan-su, bărbaţi orbi din naștere. 


Cultul spiritelor . 


Un loc important în religia populară coreeană îl 
ocupă venerarea numeroaselor spirite. Potrivit anu- 
mitor informaţii, spiritele se împart în 36 de cate- 
gorii ; cele mai multe dintre ele sînt spirite ale na- 
turii. Printre acestea, un loc aparte îl ocupă spiri- 
tele munţilor. În general, în Coreea, munţii se bucură 
de o venerație deosebită şi li se aduc jertfe. Se crede 
că muntele exercită o influență misterioasă asupra 
oraşelor apropiate de el, dar mai cu seamă asupra 
mormintelor oamenilor îngropaţi prin apropiere. Ca 
şi chinezii, coreenii cred în spirite-dragoni, care ar di- 
rija izvoarele şi ploaia. Un loc important în credin- 
tele coreene îl ocupă animalele. Coreenii cred, de 
asemenea, în diferitele spirite domestice — protec- 
toare ale familiei, ale anumitor părţi ale locuinţei. 


Raporturile dintre sistemele religioase 


Religiile de stat ale Coreei au fost succesiv con- 
fucianismul şi budismul, care rivalizau între ele. 
Ambele religii au pătruns în Coreea în jurul secolu- 
lui al IV-lea, venind din China, dar budismul a prins 
rădăcini mai adinci, în special în Coreea de Sud, şi 
a influențat mai puternic credinţele populare. Răs- 


1 Vezi Opisanie Korei..., partea a 2-a, St. Petersburg, 1990, 
p. 2—6, 14—16; Hamilton, Coreea, St. Petersburg, 1904, 
p. 26—27 ; V. Seroșevski Coreea, St. Petersburg, 1909, ed. a 
s-a, p. 46, 60, 75. 

pîndirea budismului a fost influenţată, într-o oare- 
care măsură, de legăturile cu Japonia, în special în- 
tr-o perioadă mai tirzie. Contucianismul a fost multă 
vreme recunoscut doar la curtea imperială şi în pă- 
turile superioare ale societăţii, dar nu arareori bon- 
zii budiști luau puterea în mîinile lor și conduceau 
de fapt statul. În secolul al X-lea (pe timpul dinastiei 
Korju), budismul a fost chiar declarat religie de stat. 
În această epocă s-au construit numeroase temple 
şi mănăstiri budiste şi multe statui mari; ulterior, 
parte din ele au fost distruse. De la sfîrşitul secolu- 
lui al XIV-lea (din momentul instaurării dinastiei 
Li, care se orienta spre China), dar mai cu seamă 
în secolul al XVI-lea (după eșecul invaziei japoneze 
în Coreea), odată cu creșterea influenţei Chinei, con- 
fucianismul și-a cîștigat o poziţie dominantă. Budis- 
mul a început să fie persecutat: bonzii budiști au 
fost izgoniți din capitală și din marile orașe, a fost 
interzisă construirea de noi mănăstiri şi temple. În 
sînul maselor populare însă, influenţa budismului a 
rămas puternică. La sfîrşitul secolului al XIX-lea, 
cînd Japonia a supus Coreea, religia budistă a în- 
ceput să se consolideze din nou. 

În condiţiile dominaţiei multiseculare a ideologiei 
religioase nu este de mirare că și protestul de clasă 
al maselor ţărăneşti asuprite se înveșmînta uneori 
într-o formă religioasă. Astfel, răscoala țărănească 
de mare amploare din anii 1893—1894 a avut în 
fruntea ei secta Tonhak. Doctrina acestei secte con- 
stituia un amestec de idei budiste, confucianiste, dao- 
iste şi creştine. Adepții sectei credeau că repetarea 
unei incantaţii magice îi va face invulnerabili. Ei se 
avîntau cu curaj în luptă sub ploaia de gloanțe. 


Capitolul al 15-lea 
RELIGIILE DIN INDIA 


Cea mai veche perioadă (preariană) 


Cele mai vechi monumente din India care ne fur- 
nizează informații privitoare la religie datează din 
mileniile al treilea și al doilea înaintea erei noastre : 
este vorba de monumente ale civilizaţiei indiene ți- 
nîind de culturile Mohenjo-Daro și Harappa din bazi- 
nul fluviului Ind. Ele au fost descoperite (începînd 
din anul 1922) şi cercetate de savantul indian Baner- 
jee şi de englezii Marshall și McKay. 

Aceasta a fost o cultură complexă, superioară, ba- 
zată pe agricultură, cu o metalurgie dezvoltată a 
bronzului şi cu diverse alte meşteşuguri, cu mari clă- 
diri citadine din piatră, cu începuturi ale scrierii, ră- 
masă încă nedescifrată. De aceea, nu poate fi deter- 
minată nici apartenenţa etnică a purtătorilor culturii 
Mohenjo-Daro, deşi există motive serioase să se 
creadă că ea aparținea unei populaţii preariene, după 
toate probabilitățile de origine dravidiană. 

Cu privire la religia creatorilor civilizaţiei indiene 
se pot face numai presupuneri. Pe numeroasele si- 
gilii confecționate din steatit sînt gravate imagini de 
animale ; de cele mai multe ori este vorba de taur, 
mai rar de elefant, tigru, rinocer. Există și sculpturi 
care înfăţişează animale. Se poate presupune exis- 
tența unei forme a cultului animalelor, chiar şi a unor 
rămăşiţe totemice (dealtfel, la triburile dravidiene din 
India, ele s-au păstrat pînă în zilele noastre). Există 

urme ale cultului copacilor. Au fost găsite şi figurine 
înfăţişînd oameni, bărbaţi şi femei ; este posibil ca 
acestea să fie divinităţi. Se întilnește un chip de băr- 
bat cu coarne şi cu trei fețe; unii cercetători leagă 
această imagine de zeul Şiva, apărut ulterior şi care 
era iîntățișat în acelaşi mod . 

Rămășițe ale unor temple nu au fost găsite, în 
schimb au fost găsite bazine căptuşite cu cărămizi. Se 
presupune că locuitorii practicau abluţiuni rituale, 
care se obișnuiesc şi astăzi în India. 

Informaţii mai bogate despre religiile popoarelor 
Indiei căpătăm din perioada apariţiei monumentelor 
epocii în care au năvălit în India de Nord-Vest tribu- 
rile ariene (pe la jumătatea mileniului al doilea îna- 
intea erei noastre). Istoria religiei Indiei din această 
epocă şi pînă în zilele noastre este împărțită de majo- 
ritatea cercetătorilor în trei perioade : vedică, brah- 
mană și hinduistă. 


Perioada vedică 


Prima perioadă este denumită vedică după cele mai 
vechi texte religioase — Vedele (veda — cunoaștere), 
Ele reprezintă culegeri de texte datînd din perioade 
diferite, care se împart în patru părți principale 
(samhite). Cea mai veche dintre ele este considerată 
cartea imnurilor — Rigveda. De ea sînt legate și stră- 
vechile culegeri de incantaţii, rituri şi rugăciuni Sa- 
maveda (care reproduce aceleași imnuri) şi Yajur- 
veda (cartea sacrificiilor). Cea mai recentă dintre 
aceste patru culegeri este Atharvaveda, care conţine 
cîntări şi incantații magice. 

Vedele sînt scrieri de mare amploare. Numai Rig- 
veda cuprinde 1 028 de cînturi. Timp de mai multe 
secole, ele au fost transmise pe cale orală şi abia mult 
mai tîrziu au fost scrise şi redactate. Este foarte greu 
să se identifice simburele iniţial al acestor texte reli- 
gioase timpurii. 

1 Vezi E. McKay. Cultura cea mai veche din valea Indu- 
lui, Moscova, 1951, p. 67. 

Cînturile din Rigveda se deosebesc simţitor de tex- 
tele mai tîrzii. Ele ne oferă un tablou mai mult sau 
mai puţin limpede al stadiului timpuriu al religiei in- 
doarienilor 1. 

Arienii, care au năvălit în India din Podişul Ira- 
nian, nu aveau legături pe plan cultural cu creatorii 
civilizaţiei M6henjo-Daro și se aflau la un nivel cul- 
tural inferior. Erau triburi seminomade de crescători 
de vite. 

În epoca năvălirii în India, arienii se aflau, după 
cîte se pare, în stadiul trecerii de la societatea fără 
clase la societatea împărţită în clase. Această orindu- 
ire de tranziţie s-ă şi reflectat în Rigveda şi în cele- 
lalte Vede. 


Zeii vedici 


Religia arienilor din India acelei perioade era poli- 
teistă. Numărul zeilor este greu de determinat. Se 
presupune că ei au fost în număr de 33, dar în Vede 
sînt pomeniţi mult mai mulți : într-un pasaj se vor- 
beşte despre 3 399 de zei. 

Este greu de spus care dintre acești zei erau con- 
sideraţi principali. Max Müller a arătat că pe primul 
loc era pus, de obicei, acela dintre zei căruia i se adre- 
sau în momentul respectiv credincioşii (așa-numitul 
genoteism). Dealtfel, tot M. Miller a emis presupune- 
rea că zeii ce intră în acest sistem genoteist au fost 
inițial zei tribali (iar mai înainte, zei familiali) ?. 

Unul din zeii timpurii avînd trăsăturile cele mai 
arhaice poate fi considerat Indra. Pe de o parte, este 
un zeu războinic, iar pe de altă parte, e zeul fulgeru- 
lui și al tunetului. H. Cunow avea, după toate proba- 
bilităţile, dreptate atunci cînd presupunea că Indra a 





1 Situaţia religiei reflectată în cînturile Rigvedei are în 
spatele său un lung drum de dezvoltare. Este, în linii mari, 
stadiul la care au ajuns doar cele mai dezvoltate dintre 
popoarele Africii, Americii şi Polineziei. 

2 M. Muller, Lectures on the origin and growth of reli- 
gion, Londra, 1901, p. 277, 292—293. 

fost iniţial un zeu tribal al arienilor sau chiar numai 
al tribului tritsu, un zeu războinic, şi de-abia mai tîr- 
ziu el şi-a însuşit trăsăturile unei divinități a na- 
turii 1. 

Un alt zeu, Varuna, este întruchiparea cerului nop- 
ţii, a apelor cerești și pămînteşti. 

Cerul era personificat și sub chipul unui alt zeu, 
Dyaus (nume înrudit cu grecescul Zeus). Dyaus este 
personificarea cerului de azi, epitetul său fiind pitar — 
tată, ceea ce corespunde grecescului Zeus-pater şi 
latinescului Jupiter. 

Un fel de îmbinare a chipurilor lui Varuna și In- 
dra o reprezintă Parjanya, personificarea norului de 
furtună şi ploaie, cel ce porunceşte ploii şi dă fecun- 
ditate pămîntului. 

Ca personificare a Soarelui apar un şir întreg de 
divinităţi. Cea mai elementară dintre ele este Surya, 
care în traducere literară înseamnă pur şi simplu 
Soare. O altă personificare este Savitri (Savitar), „cel 
ce reface“, „cel ce redă viaţa“. Pușan este divinitatea 
arşiţei solare, tot el este şi apărătorul vitelor, priete- 
nul și protectorul oamenilor. De grupul zeilor solari 
este apropiat și Mitra, considerat apărătorul oameni- 
lor. În sfîrşit, în acelaşi grup trebuie inclus și Vișnu, 
care în Vede ocupă un loc foarte modest ; abia ulte- 
rior a devenit figura principală a religiei indiene. 

Însoţitori ai zeului furtunii, Indra, sînt vînturile, 
Maruţii — divinităţi impetuoase ce străbat vijelios 
cerul. Tatăl lor este puternicul și dezlănţuitul Rudra, 
zeul furtunii şi al vijeliei. 

Personificarea zorilor este zeița Uşas, una din 
foarte puţinele divinități feminine ale panteonului 
vedic. Ca prevestitori ai zilei apar zeii gemeni Aş- 
vini ; numele lor înseamnă în traducere literală călă- 
reți (de la aşva — cal). 

Unele dintre zeități sînt legate de însăşi practica 
cultului şi apar ca mediatori între oameni și zeii ce- 
reşti. Așa este, în primul rind, Agni —. personificarea 
focului. 








1 Vezi H. Cunow, Originea religiei și a credinţei în Dum- 
nezeu, Moscova, 1922, pp. 158-—167. 

O altă divinitate legată de practica cultului este 
Soma. Este vorba de o băutură îmbătătoare sacră, fa- 
bricată dintr-o.plantă specială (Asclepia acida), care 
era utilizată la oficierea cultului şi servea drept jertfă 
adusă zeilor, cea mai agreată de aceştia. Dar Soma 


apare și în calitate de divinitate independentă a pan- 
teonului indian. 


Asurii și devii 


Zeii vedici se grupează în două categorii opuse şi 
parțial ostile una celeilalte : asurii şi devii, Printre 
cei dintii se numără : Dyaus, Varuna, Mitra, Aditi ; 
din cealaltă categorie fac parte majoritatea celorlalți 
zei. Este posibil ca asurii să fi fost venerațţi într-o pe- 
rioadă mai veche. Ei corespund făpturilor binefăcă- 
toare ale iranienilor — agurii (despre care vom vorbi 
mai departe). Ulterior, asurii au devenit la indieni 
duhuri rele, iar devii — duhuri bune, în vreme ce la 
iranieni diferențierea se făcea exact invers. 


Cultul strămoșilor 


Paralel cu zeii, arienii îi venerau şi pe strămoși- 
pitris, pitari (părinţi), cultul lor era reflectarea orîn- 
duirii patriarhale-gentilice. Pitris sint pomeniţi în 
Vede foarte des, dar nu ocupă în ele un loc important. 


Aducerea de jertfe 


Un rol central în cultul perioadei vedice l-a jucat 
aducerea de jertfe. Acesta era mijlocul principal de 
comunicare a oamenilor cu zeii. Aducerea jertfei era 
considerată o hrănire a zeilor şi credincioșii aveau 
faţă de acest act o atitudine destul de practică ; era 
un fel de tirg : eu îți dau ţie, tu îmi dai mie. 

O asemenea atitudine pur practică faţă de jertfă 

este foarte interesantă. Însuşi momentul aducerii 
jertfei era considerat atît de important, încît a gene- 
rat o imagine mitologică specială : este vorba de fi- 
gura, încă slab personificată în perioada vedică, a lui 
Brahmanaspati — stăpînitorul rugăciunii sau al in- 
cantaţiei. Vom vedea mai departe cum această figură 
va căpăta ulterior importanţa divinității supreme. 

Rugăciunile legate de jertfă sînt învestite cu pu- 
terea de a obliga. Zeii nu pot refuza rugăciunile omu- 
lui dacă au fost însoţite de incantaţii rostite corect şi 
de o jertfă adusă corect. Această idee a dus, în dez- 
voltarea ulterioară a religiei Indiei, la consecinţe 
extrem de serioase. 

Așadar, religia vedică reprezintă, paralel cu o pu- 
ternică dezvoltare a mitologiei şi a personiticărilor, 
în mare măsură şi o magie : rugăciunile sînt în fond 
formule care acționează ca o forță de constringere 
asupra zeilor. Religia vedică este orientată pe de-a-n- 
tregul spre viața de pe pămînt, iar nu spre viața de 
apoi. 


Caracterul general al religiei vedice 


Religia perioadei vedice se caracterizează printr-o 
relativă simplitate. Elementul central al acestei reli- 
gii este aducerea jertfei. Zeităţile sînt destul de nu- 
meroase, cele mai multe dintre ele fiind personificări 
ale fenomenelor naturii. Ele sînt adesea doar personi- 
ficări diferite ale unuia şi aceluiaşi fenomen, conto- 
pindu-se și  transformîndu-se cu uşurinţă una în- 
tr-alta. Predominanța masivă a divinităților mascu- 
line şi absenţa aproape totală a celor feminine re- 
flectă, probabil, caracterul patriarhal al orînduirii 
sociale. 

În Vede nu se pomeneşte despre sanctuare sau 
temple. “Jertfele se aduceau fie în casă, fie în aer li- 
ber, pe un altar anume. Nu au existat, după toate 
probabilitățile, nici imagini înfăţişindu-i pe zei. Nu 
sint menţionaţi nicăieri preoţi de profesie., 

Perioada brahmană. Modificări 
ale orinduirii sociale 


Cam pe la începutul primului mileniu înaintea erei 
noastre, în viaţa socială a popoarelor Indiei s-au con- 
turat serioase modificări. Arienii au supus bazinele 
Indului şi Gangelui, au întemeiat aici o serie de state 
sau principate despotice cu o orînduire sclavagistă 
incipientă şi au trecut la economia agricolă stabilă. 
Această trecere s-a petrecut, după toate probabilită- 
tile, sub influenţa puternică a populaţiei locale pre- 
ariene (dravidient şi munda). Cultura acestora din 
urmă a constituit un aport însemnat la dezvoltarea 
culturală a Indiei ; aceasta s-a reflectat şi în religie. 

Contradicţiile sociale dintre cuceritori și populația 
supusă, precum şi cele din mediul cuceritorilor înşişi 
se agravau tot mai mult. Se ducea o luptă între dife- 
ritele principate. În această luptă, locul principal l-a 
ocupat, pe la mijlocul primului mileniu î.e.n., statul 
Magadha, situat pe cursul inferior al Gangelui, care 
a devenit centrul unificării a aproape întregii Indii 
de Nord. 

În această epocă s-au structurat bazele orînduirii 
de castă a Indiei, care, după cum se ştie, a constituit 
aproape pînă în zilele noastre trăsătura specifică a 
vieții sociale a acestei țări. În antichitate au fost cu- 
noscute patru așa-numite caste clasice, în limba san- 
scrită — varna (culoare) ; aceste caste străvechi sînt 
şi astăzi adesea denumite varne spre a le deosebi de 
castele actuale — jati. Cele patru varne (caste) au 
fost : brahmanii, Kşatrya, vaişia şi şudria. NI 

O poziţie dominantă în statele Indiei de Nord, în 
special în Magadha, au ocupat-o brahmanii — o preo- 
time ereditară constituită în castă, aducători de 
jertfe şi cunoscători ai Vedelor sacre. Brahmanii mo- 
nopolizează în miinile lor întregul domeniu al cultu- 
lui şi, posedînd cunoștințe sacre, dobindesc o mare 
pondere socială. Alături de ei, un loc important îl 
ocupă o altă castă dominantă, casta războinicilor — 
kşatrya. Din rîndurile lor proveneau principii și re- 
gii. Cea de-a treia castă, vaișia, agricultori, crescători 
de vite şi negustori, o constituia în principal popu- 

laţia liberă aparţinînd triburilor de cuceritori arieni. 
Primele trei caste erau considerate nobile și ariene. 
Cea de-a patra castă, a sclavilor lipsiţi de drepturi, 
constituită din urmașii aborigenilor subjugaţi ai In- 
diei, erau şudra (servitorii). 


Legile lui Manu 


Această orînduire de castă a Indiei a fost consfin- 
țită prin Legile lui Manu. Codul lui Manu, alcătuit, 
după cum se presupune, în preajma secolului al V-lea 
î.e.n. (dar fixat în scris mult mai tîrziu), a devenit baza 
orînduirii sociale a Indiei pentru secolele ce aveau 
să urmeze. 

Casta dominantă, potrivit Legilor lui Manu, sînt 
brahmanii (braminii) — preoţii. lată ce se spune 
acolo despre privilegiile lor şi poziţia lor socială : 

„Brahmanul, născîndu-se pentru a păzi comorile 
dharmei (ale legii sfinte), ocupă locul cel mai de sus 
pe pămînt, ca stăpînitor al tuturor fiinţelor. Tot ce 
există pe lume este proprietatea brahmanului ; ca 
urmare a superiorității lui din naștere, brahmanul 
este acela care are dreptul la toate acestea. Brahma- 
nul mănîncă numai ce-i al lui, poartă ce-i al lui şi 
dăruiește ce-i al lui, toţi ceilalți oameni există din 
mila brahmanului“ 1. 

Principala îndeletnicire a brahmanului este să stu- 
dieze Vedele și să le facă cunoscute celorlalți. Viaţa 
brahmanului, potrivit Legilor lui Manu, se împarte 
în patru perioade : brahmanul tînăr studiază Vedele 
sub îndrumarea unui profesor ; apoi el se însoară, își 
încropește o gospodărie, își educă copiii ; partea a 
treia a vieții sale este viața de pustnic în pădure ; în 
sfîrşit, a patra perioadă a vieţii este aceea de ascet, 
care a renunţat la orice. proprietate și trăieşte din 
cerşit. 

Divinizarea castei brahmanilor este trăsătura cea 
mai caracteristică a acestui cod al orînduirii de castă. 


Dă 








1 Legile lui Manu (Institutul de orientalistică), Moscova, 
1960, p. 29. 

Castele sînt înfățișate în Codul lui Manu ca fiind în- 
fiinţate chiar de zei. 

Oamenii aparţinind celor trei varne ariene erau su- 
puşi unor ceremonii obligatorii de consacrare (upa- 
vaiana) : brahmanii — în al şaptelea an al vieţii, kșa- 
trya — în al zecelea, vaișia — în al unsprezecelea. 
Consacrarea era considerată ca o a doua naștere (de 
unde și denumirea „născuţi de două ori“). Șudria nu 
erau supuși ritului consacrării şi erau consideraţi de 
neam străin. Aici se reflectă legătura dintre varne și 
tradițiile orînduirii  gentțilice-tribale ale vechilor 
arieni. 

În Legile lui Manu se vorbeşte mult despre puterea 
regelui. Puterea aceasta este de origine divină. 
„Cînd oamenii, neavînd rege, s-au risipit care În- 
cotro de frică, stăpînitorul l-a creat pe rege pentru ca 
să aibă în paza lui toate acestea (lumea), luînd părti- 
cele din făpturile lui Indra, Anila, Yama, a Soare- 
lui, a lui Agri, a lui Varuna, a Lunii și a stăpînito- 
rului bogățiilor. Întrucît regele a fost creat din păr- 
ticele ale celor mai buni zei, el întrece în strălucire 
toate făpturile vii“. 

Principala obligaţie a regelui este să apere orîn- 
duirea de castă şi privilegiile brahmanilor. 

Pe primul loc în această epocă s-a situat un zeu 
nou, Brama sau Brahma, căruia i s-a atribuit orga- 
nizarea în caste. Potrivit mitului imaginat în această 
perioadă, castele proveneau din diferitele părţi aie 
trupului lui Brahma : din buzele lui — brahmanii, 
din miini — kşatrya, din coapse — vaişia, din pi- 
cioare — şudra. 


b . w . a 


Pe măsura creșterii rolului social al brahmanilor, 
cultul se complică tot mai mult. El reflectă pregnant 
orînduirea strict aristocratică de castă a societăţii In- 
diei. Zeii personificări ale forțelor naturii, despre care 
vorbesc cînturile Vedei, trec pe planul al doilea. Pe 
primul plan se situează divinităţi noi, în mare măsură 

de castă. Brahma devine unul dintre zeii principali, 
iar ulterior chiar zeul principal. 

Originea acestei divinităţi este extrem de intere- 
santă. În Vede, după cum ştim, este pomenit Brahma- 
naspati — personificare a rugăciunii. În perioada 
brahmană, Brahmanaspati se transformă în zeul su- 
prem al Universului. 

Rugăciunea legată de aducerea de jertfe, aiun 
legate de cult ale brahmanilor au o forță atît de mare, 
încît întreaga lume li se supune şi această forță se 
personifică în chipul zeului Brahma, care conţine în 
el totul. 

Dintre celelalte divinităţi, importanţa cea mai mare 
o capătă Vişnu şi Şiva. Acesta din urmă este legat de 
zeul vedic al furtunii, Rudra, dar în esenţă el este 
mai curînd un străvechi zeu prearian. Numele lui 
Vișnu coincide cu una din personificările vedice ale 
Soarelui, dar prin chipul ce i se atribuie şi prin func- 
tiile sale el este un zeu nou. 

Odată cu aceste divinităţi principale apar şi altele. 
Un loc important îl ocupă divinităţile feminine, 
aproape absente în religia vedică. Fiecare divinitate 
masculină şi-a căpătat perechea feminină. De Vişnu 
este legată zeița Lakşmi, de Şiva — zeița Parvati, că- 
reia i se mai spune Durga sau Kali. Apar și un mare 
număr de alți zei. Cercetătorii contemporani presu- 
pun că majoritatea lor au fost preluaţi din cultele lo- 
cale preariene : sînt străvechile divinități protectoare 
ale obștii, care au intrat în panteonul brahman pe 
măsură ce însăşi populaţia locală se contopea treptat 
cu cuceritorii arieni. 

De la străvechea religie ariană (vedică) s-a păstrat 
venerarea strămoșilor. În Legile lui Manu, ea este si- 
tuată chiar mai presus de cultul zeilor : „Pentru cei 
reincarnațţi, ritul cinstirii strămoşilor este mai impor- 
tant decit ritul cinstirii zeilor...“ 1 

În perioada brahmanică, cultul a devenit strict 
aristocratic. Poporul de rînd nu participa deloc la 
cult : sacrificii publice nu existau, iar sacrificiile par- 
ticulare nu erau accesibile săracilor. Temple obşteşti 
de asemenea nu existau. 


PR 


i Legile lui Manu, p. 71. 

Zeii capătă un caracter de zei de castă. Brahma, 
principalul zeu, este zeul brahmanilor ; lui i se pot 
adresa cu rugăciuni numai brahmanii. Indra, singurul 
dintre vechii zei vedici care și-a păstrat importanța, 
s-a transformat în zeul castei kaștrya. 

La vaişia, agricultorii, unul din principalii zei a 
devenit Rudra, care mai tirziu a fost identificat cu 
Şira. Casta  şudra a fost îndepărtată de la cultui 
oficial. 


Credința in reincarnare 


În această epocă a apărut o teorie religioasă impor- 
tantă, care ulterior a devenit piatra unghiulară a re- 
ligiei indiene : ideea reîncarnării. Este apsape ne- 
îndoielnic că şi această idee a trecut în religia brah- 
mană din străvechile credințe locale. În religia vedică 
a arienilor, reprezentările despre soarta sufletului în 
viața de apoi erau, în genere, foarte confuze, iar cre- 
dința într-o a doua încarnare a sufletului celui mort 
era, pe cît se pare, cu desăviîrşire absentă. 

Potrivit reprezentărilor brahmane, după moartea 
omului sufletul nu piere, ci se strămută în altceva, 
În ce anume se va încarna el depinde de comportarea 
omului în viaţa lui actuală, şi în primul rînd de res- 
pectarea regulilor de castă. 

Regula principală este respectarea legilor castei. 
Dacă un șundria slujeşte docil şi smerit celorlalte 
caste, supunîndu-se tuturor regulilor de comportare 
ale castei sale, el capătă posibilitatea ca, renăscînd 
după moarte, să se încarneze într-un om dintr-o castă 
superioară. Dimpotrivă, un om care încalcă legile 
castei sale în următoarea reincarnare nu numai că 
poate cobori într-o castă inferioară, dar se și poate 
transforma într-un animal. Brahmanii stabileau chiar 
categorii de păcate pentru care omul devenea pasibi! 
de o anumită pedeapsă. Pentru un păcat făptuit cu 
gindul, omul avea să se reîncarneze în reprezentantul 
unei caste inferioare, pentru a fi păcătuit cu vorba — 
într-un animal, iar pentru o faptă păcătoasă — în- 
tr-un obiect neînsufleţit. 

În felul acesta, vechea credinţă în reîncarnare a 
luat aspectul unui soi de dogmă despre o răsplată în 
viața de apoi și a început să slujească drept sacrali- 
zare religioasă a orînduirii de castă pe care se bizuia 
exploatarea. 


Carma 


Doctrina reîncarnării şi-a găsit fundamentarea teo- 
retică în ideea carmei. Noţiunea de carma este com- 
plexă și ea a fost interpretată în mod diferit de diver- 
sele curente ale filozofiei indiene. „Legea carmei — 
scriu istoricii filozofiei indiene S. Charterjee şi 
J. Datta — are semnificația că toate acțiunile indivi- 
aului, bune sau rele, provoacă și urmări corespunză- 
toare în viaţa lui dacă aceste acţiuni sînt săviîrșite cu 
dorința de a culege de pe urma lor roade, adică pre- 
meditat“ !. Fiecare faptă bună atrage după sine o răs- 
plată pentru om, fiecare faptă rea — o pedeapsă ; dar, 
de regulă, nu în viaţa aceasta, ci în viitoarea reîncar- 
nare. Însăși soarta omului sau a oricărei alte fiinţe în 
această viață este rezultatul acţiunilor sale într-o 
existență anterioară. Prin comportarea sa, omul își 
făureşte singur soarta în viitoarea lui încarnare. 


Upanișadele și şcolile filozofice 


În perioada brahmană capătă o mare influenţă lite- 
ratura religioasă filozofică. Existau numeroase tratate 
teologice, denumite Upanişade. În ele s-au reflectat 
diferitele interese de clasă, ideologia diferitelor clase. 

“Cu toată varietatea sistemelor religioase-filozofice 
reflectate în Upanişade, ele pot fi reduse la cîteva ti- 
puri principale. Drept clasice și ortodoxe sînt consi- 
derate următoarele sisteme: Vedanta, Mimamsa, 
Samkhya, Yoga, Nyaya şi Vaişeşica. Dintre acestea, 
Mimamsa și Vedanta sint pur preoțeşti, brahmane, 
profund mistice. 








1 S. Chaterjee şi J. Datta. Introducere în filozofia in- 
diană, Moscova, 1955, p. 27. 

În casta lumească kșatria, care, pînă la un punct, 
rivaliza cu brahmanii, s-au constituit în alte sisteme 
filozofice. Samkhya avea o orientare apropiată de ma- 
terialism, deoarece la baza acestui sistem stăteau no- 
țiunile de independenţă a materiei și de pluralitate 
a corpurilor materiale, spre deosebire de panteismui 
universal al Vedantei. Vaișeşica este o teorie ato- 
mistă. Un caracter şi mai pronunţat materialist și 
chiar ateist îl aveau sistemele „neortodoxe“ : Ciar- 
vaka, care reducea lumea la îmbinarea a patru ele- 
mente materiale, şi Lokayata, care nega deschis exis- 
tenţa zeilor. 

Unul din sistemele filozofice care s-au constituit în 
aceeași epocă a căpătat o importanţă deosebită în dez- 
voltarea ulterioară a religiei Indiei. Este vorba de 
Yoga, învățătură ascetică, a cărei esență constă în 
aplicarea practică a principiilor religioase şi filozo- 
fice în scopul  autoperfecţionării. În învăţătura și 
practica yoga, pe primul loc s-a situat un sistem slabo- 
rat de procedee complicate de respiraţie şi alte re- 
guli speciale de comportare, al căror scop era păstra- 
rea purității trupului și autoperfecţionarea sufletului. 
Pe această bază s-a dezvoltat ulterior cunoscutul as- 
cetism indian. 

În întregul ei, religia Indiei din perioada brahmană 
cu greu ar putea fi considerată, cum se face de obicei, 
o dezvoltare în continuare a religiei vedice. Din 
aceasta din urmă, în brahmanism a rămas destul de 
puţin : numai credinţa în autoritatea sacră a Vedelor, 
numele cîtorva zei și ritualul aducerii de jertfe. În 
ceea ce priveşte însă spiritul său, în ceea ce privește 
caracterul său pur de castă, religia brahmanismului 
se deosebește. radical de cea vedică. Multe credinţe ale 
brahmanismului se leagă mai curînd de reprezen- 
tările religioase preariene decit de religia vedică a 
arienilor. 


Jainismul si budismul 


Dezvoltarea curentelor religioase care se luptau în- 
tre ele reflecta intensificarea contradicţiilor în inte- 
riorul claselor dominante. Unele din aceste curente 

găseau însă ecou în sînul maselor largi, reflectîind 
protestul inconștient împotriva asupririi de castă. 

Astfel de curente au fost jainismul și budismul, 
care au apărut, după cum se pare, aproape concomi- 
tent în secolele al VI-lea și al V-lea înaintea erei 
noastre. Aceste două doctrine erau foarte apropiate 
între ele (şi influenţa lor reciprocă este incontesta- 
bilă). Nici una din ele nu recunoaște orînduirea de 
castă ; ambele considerau drept piatră unghiulară 
izbăvirea de suferințe a fiecărui om prin propriile lui 
eforturi ; ambele recunoşteau carma şi încarnările 
succesive ; în ambele curente, pe primul loc s-a situat 
doctrina etică despre o cale dreaptă a vieţii. Dar des- 
tinele ulterioare ale acestor două credinţe au fost di- 
ferite. 

Jainismul, al cărui întemeietor este considerat le- 
gendarul Vardhamana Mahavira sau Jaina (din casta 
kșatrya), se rezumă la învăţătura potrivit căreia în- 
treaga lume materială este un rău şi omul trebuie să 
tindă să se elibereze de ea. De aici, revendicarea unui 
ascetism sever, mergînd chiar la unii jainiști pînă la 
refuzul de a purta îmbrăcăminte (digambarii — cei 
îmbrăcaţi în lumină), la cerința castităţii şi a celibatu- 
lui, la interdicția de a ucide vreo vietate (ahimsa). 
Jainismul s-a răspîndit cu precădere printre negus- 
tori şi în sînul populaţiei orăşeneşti, reducînd, fireşte, 
pentru cei mulţi din stricteţea  revendicărilor sale. 
El există în India pînă în zilele noastre (în 1941, jai- 
niștii erau în număr de circa un milion şi jumătate), 
dar, spre deosebire de budism, n-a răzbătut dincolo 
de graniţele Indiei. 

Alta a fost soarta budismului. În ultimele secole 
înaintea erei noastre, precum și la începutul erei 
noastre, budismul a căpătat în rîndurile populaţiei 
Indiei o foarte largă răspîndire, mult mai largă decit 
cea a Jainismului, în parte datorită faptului că cerin- 
tele puse adepților săi nu ajungeau la exagerări. În- 
tr-un timp, sub dinastiile: Maurya și Kuşan (secolul 
al III-lea ţ.e.n. — secolul al II-lea e.n.), budismul a 
aevenit chiar religie de stat. Acest lucru nu putea să 
nu neliniştească grav casta preoţimii brahmane, care 
îşi pierdea vechea situaţie monopolistă dominantă. 

Hinduismul. 
Democratizarea cultului și a teologiei ?’ 


Lupta brahmanilor cu budismul era o luptă pentru 
păstrarea orînduirii de castă. Vechea religie brah- 
mană, cu caracterul ei strict aristocratic, neavînd nici 
un contact cu masele, exercita asupra acestora o 
slabă influenţă. Era nevoie ca atît doctrina, cît şi cul- 
tul să fie adaptate la necesitățile poporului pentru a 
concura budismul. Iată care erau cauzele noilor feno- 
mene în religia Indiei, fenomene care au marcat înce- 
putul unei noi epoci. În această epocă, denumită de 
obicei epoca hinduismului, cultul a devenit mai de- 
mocratic ; au fost elaborate metode de influențare a 
maselor largi. Pentru aceasta era necesar, în primul 
rînd, să se dea poporului posibilitatea de a participa 
la cult, erau necesare ceremonii obștești publice, 
ritualuri, sanctuare, temple, locuri de pelerinaj etc. 

În această epocă apar pentru prima dată în India 
templele. Cele mai vechi dintre templele Indiei sînt 
cele ale budiştilor. Prin imitație sînt create și temple 
brahmane. Dimensiunile lor uriaşe, stilul lor arhitec- 
tural, ciudat și fantastic, urmărea să impresioneze 
imaginaţia maselor, trezindu-le un sentiment de co- 
pleşire. Se organizează ritualuri solemne, ceremonii, 
procesiuni. În temple și în afara lor se înalţă uriaşe 
statui ale zeilor (religia indiană străveche nu cunoş- 
tea procedee de înfățișare a zeilor). Unele din ele erau 
purtate pe străzi în timpul ceremoniilor solemne. 

Pe de altă parte, însuşi caracterul ideilor despre zei 
devine mai democratic. Zeităţile inaccesibile oameni- 
lor, cu care aveau a face numai brahmanii, nu produ- 
ceau decît o slabă impresie asupra poporului. Era ne- 
cesar ca zeii să devină mai apropiaţi de mase, era 
necesar să fie creaţi zei populari, mîntuitori ai poporu- 
lui. A luat naștere originala învăţătură a avataruri- 
lor (coborîre pe pămînt, încarnare). 

Zeii-mintuitori sînt zei pămînteni. Unul dintre ei, 
cel mai popular, devine Crişna-mîntuitorul, una din 
întruchipările lui Vişnu. Prin analogie cu mitul bu- 
dist, în parte şi sub influența mitului creştin, ia naş- 
tere mitul privitor la nașterea lui pe pămînt. Se po- 

vestește despre faptele lui de vitejie, despre mila lui 
față de oameni, despre pieirea lui pe pămînt. In In- 
dia de Sud apare ca un zeu mîntuitor similar Rama — 
legendarul conducător al arienilor în luptele pen- 
tru cucerirea Ceylonului, eroul vechii epopei indiene 
Ramayana. 


Sectele 


Adorarea zeilor mîntuitori creează terenul favora- 
bil pentru constituirea a numeroase secte. Sectele ră- 
miîn o caracteristică a religiei Indiei pînă în zilele 
noastre. Numărul lor e cu neputinţă de precizat. Sec- 
tele iau naștere cu ușurință. În fruntea lor se situează 
așa-numiții guru — oameni sfinţi, învăţători. 

În noua epocă, preoţii devin dascăli ai maselor, 
conducători ai vieţii lor religioase. Cultul guru se si- 
tuează pe primul plan. Guru nu este numai un media- 
tor între om şi zei : el însuși este aproape o încarnare 
a divinității. Fiecare cuvînt al unui guru devine o 
lege sacră pentru toţi discipolii săi. Unele secte au 
un caracter democratic, în ele nu se mai face simțită 
vechea erudiție a preoţilor. Pe primul plan se situ- 
ează riturile legate de agricultură, de meserii. 

Se dezvoltă cultul divinităţilor protectoare ale di- 
feritelor caste, profesiuni, ale localităţilor. Fiecare 
dintre numeroasele caste îşi are zeii săi protectori. 


Moștenirea cultelor preariene 


Un rol foarte important în religiile Indiei l-au căpă- 
tat, după cîte se pare încă în perioada brahmană, 
străvechile culte locale, legate de credințele popu- 
lației preariene a Indiei. În special adorarea anima- 
lelor, cultul şerpilor, al maimuţelor şi elefanților etc. 
— poate de origine totemică —, este legalizată sub o 
formă nouă de hinduism. Divinităţile hinduiste sînt 
înfățișate adesea zoomorfic. Ganeza, zeul înţelepciu- 
nii — sub chipul unui elefant ; Ganuman — sub chi- 
pul unei maimuțe. 

Cultul apei, credinţa în forţa ei purificatoare, a 
căpătat în India o puternică dezvoltare. Pe prim 
plan se situează adorarea fluviului sacru Gange, ale 
cărui ape îl pot purifica pe om, orice păcat ar fi să- 
vîrşit. Un indian credincios consideră drept suprema 
fericire să moară pe malul Gangelui. | 

Unele culte iau un caracter mistic de factură ero- 
tică. Sînt așa-numitele culte șacti — ale principiului 
feminin. Pe baza venerării zeului Şiva se constituie 
culte orgiastice fanatice, legate de chipurile înfri- 
coșătoare ale divinității iubirii şi morţii, principala 
divinitate feminină fiind considerată Kali sau Durga 
— soţia zeului Şiva. Un rol important îl joacă la 
aceste secte simbolurile falice — lingam şi altele. 

Sectele se împart în vișnuiste şi şivaiste, după cum 
consideră ca zeitate principală pe Vişnu sau pe Şiva. 

În ce-l privește pe Brahma, el este recunoscut ca 
divinitate supremă, dar numai pur teoretic, de vreme 
ce nu există un cult al său și nici temple sau ima- 
gini care să-l înfățişeze. 

Și-a păstrat pînă în zilele noastre întreaga vigoare 
doctrina religioasă cu privire la reîncarnările succe- 
sive ale sufletului (metempsihoză). Soarta omului în 
încarnarea viitoare depinde însă nu numai de modul 
lui de viață și de supunerea sa faţă de legile castei, 
ci şi de riturile funerare. Drept formă ortodoxă a fu- 
neraliilor este considerată incinerarea cadavrelor. 

Fărimiţarea religioasă, dezvoltarea la extrem a sec- 
telor în India reflectă fărimițarea socială, extrema 
complexitate a relaţiilor de clasă, lipsa de omogeni- 
tate a componenţei naționale şi rasiale a populaţiei. 
S-a tăcut nu o dată observaţia că hinduismul nu poate 
fi numit o religie unitară : este mai curînd un ansam- 
blu de religii, care se deosebesc mult unele de altele. 
Dogme obligatorii pentru toţi hinduiştii sînt foarte 
puține : recunoaşterea autorității sacre a Vedelor, 
doctrina cu privire la carma și migraţia sufletelor, 
precum şi credinţa în originea divină a castelor. 

Marea fărimițare şi caracterul de mozaic al organi- 
zării religioase a reprezentat un fenomen deosebit de 
negativ, frînînd în tot decursul istoriei Indiei posibi- 
litatea unei unificări statale în lupta împotriva năvă- 

lirilor din afară. Tocmai această situație a înlesnit, 
la timpul său, cucerirea de către musulmani a Indiei, 
iar mai tîrziu căderea Indiei sub stăpînirea imperia- 
lismului englez. 


Încercările de reformare a hinduismului 


Această situaţie a fost înţeleasă de mulţi militanţi 
ai mişcării naţionale indiene. Nu o dată s-au făcut în- 
cercări de a efectua o reformă religioasă națională. 
Asemenea încercări au fost făcute încă în evul mediu, 
în parte sub influenţa islamismului şi mai tîrziu a 
creştinismului. Astfel, încă în secolul al XIII-lea a luat 
naştere ideea că Vișnu și Şiva nu sînt decit diferitele 
manifestări ale unei divinități unice, Hari-Hara, cu 
două ipostaze. Se prea poate ca sub influența repre- 
zentărilor creştine să fi apărut ideea trinităţii (tri- 
murti) alcătuite din principalii zei : Brahma, Vișnu, 
Șiva. Au existat şi tentative de reformă mai îndrăz- 
neţe. În secolul al XV-lea predicatorul Cabir a pro- 
clamat inutilitatea castelor şi a dus lupta împotriva 
superstițiilor, a venerării unui mare număr de zei, 
a riturilor complicate. El se străduia să obţină unifi- 
carea religioasă a indienilor în vederea luptei împo- 
iriva străinilor musulmani. Dar toate acestea nu au 
avut drept rezultat decit crearea unei noi secte — 
Cabir-Panthi, care există şi în zilele noastre. 


Sikhii 


La sfîrșitul aceluiași secol ; al XV-lea, pe terenul 
luptei naționale împotriva cuceritorilor musulmani 
s-a constituit originala sectă a sikhilor. Fondatorul 
ei a fost Nanac, un indian din casta kșatrya, care se 
găsea sub o puternică influenţă a predicei lui Cabir, 
precum şi a vechii filozofii panteiste a Vedantei. As- 
pectul cel mai important al doctrinei sale era încer- 
carea de a pune capăt fărîmiţării religioase și de a 
unifica într-o singură religie nu numai pe hinduişti, 
ci şi pe musulmani. 

Predicile lui Nanac s-au bucurat de un mare suc- 
ces ; el a izbutit să unifice importante mase popu- 
lare, care timp de două secole au dus lupta mai întii 
împotriva musulmanilor, apoi împotriva englezilor. 
Dar în loc de a înfăptui o unificare a religiilor, sikhii 
s-au izolat ei înșiși, transformîndu-se într-o sectă 
deosebită cu caracter militar-religios. În secolul al 
XVII-lea, ei au constituit un stat puternic, iar în se- 
colul al XVIII-lea au pus stăpînire pe Punjab, unde 
reprezintă şi astăzi un grup dominant foarte nu- 
meros. 

Sikhii se supun necondiționat conducătorilor lor, 
succesorii lui Nanac, care sînt și ei nişte guru sfinți. 
Cartea sacră a sikhilor este Adi-granth. Comunită- 
țile lor sînt foarte unite. 


Mişcările reformiste din secolele XVII—XIX 


Mişcarea religioasă reformistă s-a intensificat fn 
secolele XVIII—XIX, cînd s-a desfășurat lupta îm- 
potriva invaziei engleze și franceze şi cînd contradic- 
tiile interne s-au accentuat și mai mult. Acest lucru 
s-a manifestat îndeosebi în Bengal, unde a acţionat 
învățatul şi predicatorul Ceaitania. El a_ întemeiat o 
nouă sectă vișnuistă, în care se consideră că princi- 
palul este nu formalismul ritual, ci credința vie și 
simţirea. Adeptul său, iluministul Rham Mohun Ray, 
un om cu o cultură vastă și cu un orizont larg, a în- 
cercat să modernizeze religia hinduistă în spirit mo- 
noteist. El a întemeiat noua mişcare „Brahmo Sa- 
madj“, în scopul de a atenua întrucîtva dezbinarea 
de castă. 

Alţi propovăduitori au căutat să realizeze o apro- 
piere a hinduismului de religiile străine. Sri Rama- 
krișna Paramahansa (a doua jumătate a secolului al 
XIX-lea) a încercat să creeze o religie panteistă pu- 
rilicată, bazată pe Vedante. Adepții lui l-au procla- 
mat pe Ramakrișna sfînt şi au creat o mişcare reli- 
gioasă iluministă care a cuprins întreaga Indie. 

Situaţia actuală a hinduismului 


În prezent, tabloul vieţii religioase a Indiei, în 
pofida repetatelor tentative de unificare, este extrem 
de pestriţ, ceea ce reflectă componența națională şi 
de clasă a Indiei. 

Hinduismul s-a remarcat întotdeauna prin tole- 
ranța religioasă şi, în același timp, prin aptitudinea 
sa de a-și însuși cultele străine, de a le include în 
sistemul său. Brahmanii au inclus cu foarte mare 
ușurință în hinduism religia oricărui popor sau trib 
dravidian sau a oricărei alte seminţii ; în acest scop 
le era îndeajuns să proclame obiectul de cult al aces- 
tui trib — fie chiar şi un animal oarecare — drept 
avatar al lui Vişnu sau Şiva. 

Pe de altă parte, este caracteristic faptul că pro- 
zelitismul individual, adică trecerea unor persoane 
separate la religia hinduistă, este teoretic interzis : 
acest lucru este împiedicat de teoria castelor. Pentru 
a fi hinduist, trebuie să aparții prin naștere uneia 
din caste. Astfel,  neadmiţind  prozelitismul, hin- 
duismul, strîns legat de orînduirea de castă a Indiei, 
nu a putut să iasă din granițele ei și să devină o re- 
ligie mondială. Aceasta a izbutit s-o realizeze numai. 
budismul, născut tot pe pămîntul Indiei. 

Cu toate acestea, hinduismul a exercitat și con- 
tinuă să exercite o puternică influenţă asupra vieţii 
spirituale a altor popoare. Este deosebit de intere- 
santă influența religiei şi filozofiei religioase a In- 
diei în ultima vreme asupra unor pături ale intelec- 
tualității europeano-americane. 

Poate că nu există alt popor care să fie atît de opri- 
mat de povara religiei ca popoarele indiene. Hin- 
dusul este ca legat de miini și de picioare datorită 
diverselor prescripţii şi interdicții religioase. 

Dar aspectul cel mai negativ al religiei hinduiste 
pentru popor este consfinţirea castelor. În special au 
de suferit pînă în zilele noastre „cei de care nu ai 
voie să te atingi“, castele cele mai asuprite din India. 
De aceste caste ţin astăzi peste 60 milioane de oa- 
meni, a șasea parte din populaţia ţării. 

Capitolul al 16-lea 
RELIGIA EGIPTULUI ANTIC 


Datorită condițiilor prielnice, popoarele Orientului 
antic, îndeosebi cele din Egipt și Mesopotamia, au 
pornit înaintea altor popoare pe calea dezvoltării so- 
cietății împărţite în clase şi a creării marilor civili- 
zaţii (monumentele lor cele mai vechi datează din 
mileniul al IV-lea î.e.n.). 


Cele mai vechi culte locale și vestigiile 
totemismului 


Majoritatea cercetătorilor sînt de părere că cea mai 
veche formă a religiei Egiptului a fost cultul zeită- 
ţilor locale protectoare ale nomelor. Nomele erau, 
neîndoielnic, rămășițe ale vechilor triburi unificate la 
sfîrşitul celui de-al IV-lea mileniu î.e.n. sub autori- 
tatea unică a regelui. Cultul zeităților nomice s-a do- 
vedit însă extrem de trainic ; el s-a menţinut pînă 
la sfîrşitul istoriei Egiptului antic, îmbinîndu-se cu 
adorarea zeităților întregii ţări. l 

În aceste culte locale ale nomelor s-au păstrat tră- 
sături profund arhaice. Fiecare nomă adora animalul 
său sacru, care, într-un fel sau altul, era legat de 
zeul local ; acesta din urmă era adesea întruchipat 
fie sub forma acestui animal, fie în chip mixt, zoo- 
antropomorf. 

Astfel, în noma cea mai sudică, Elefantina, se ve- 


nera berbecul, în Dendera — vaca, în Sint — şa- 
calul, în Hermopolis — ibisul şi pavianul, în oaza 
Fayum — crocodilul, în Bubastis — pisica. Drept 


protectoare a Nechen-ului, de unde a început unifi- 
carea Egiptului de Jos, era considerată zeița-uliu, iar 
în Hebeb-ul învecinat era adorat nufărul. Cel mai 
vechi centru al unificării Egiptului de Sus — Buto — 
venera şarpele sacru, iar comunitatea vecină Pe 
— albina t. Hieroglifele care înfățișau ultimele patru 
fiinţe au devenit ulterior simbolul Egiptului unificat. 

Aproape toţi cercetătorii consideră că ulterior cul- 
tul zeităților protectoare locale a cunoscut un pro- 
ces de antropomorfizare a animalelor sacre. Astfel, 
pisica s-a transformat în zeiţa Bastet, care este în- 
fățișată cu cap de pisică ; șoimul — în zeul Horus. 
Înfăţișarea lui Tot, cu cap de ibis, a lui Anubis, cu 
cap de cîine, a lui Sobek, cu cap de crocodil, a zeiţei 
Sohmet, cu cap de leoaică, a lui Hator, cu cap de 
vacă, etc. sînt indicaţii evidente asupra provenienţei 
acestor figuri zooantropomorfe din animalele sacre. 

Merită atenţie și marele număr de zeități feminine 
printre protectorii locali — zeițele Nehebt, Hator, 
Neit, Sohmet, Neftis ș.a. —, ceea ce se datorește, pro- 
babil, persistenţei rămășițelor matriarhatului. 


Unificarea ţării și zeii întregului Egipt 


E posibil ca încă în epoca dinaintea unificării Egip- 
tului să se fi schițat începuturi ale cultului unor zei 
ai întregului Egipt. Această presupunere este justi- 
ficată de faptul că încă în epoca predinastică se pot 
remarca anumite elemente ale comunităţii culturale 
a Egiptului. Cu toate acestea, zeitățile al căror cult 
era răspîndit în epoca faraonilor în întreg Egiptul 
au dobîndit o recunoaştere generală doar în cursul 
evoluţiei istorice. Cînd una din nome devenea centrul 
unificării statale a Egiptului, zeul protector al aces- 


1 Vezi J. Brested. Istoria Egiptului, vol. I, Moscova, 1915, 
p. 35. 

teia devenea obiect de cult la scara întregului stat. 
Centralizarea cultului era expresia şi, totodată, in- 
strumentul centralizării puterii statale. 

Cel mai vechi dintre zeii întregului Egipt a fost 
șoimul Horus, care era inițial venerat în Hieracon- 
polis şi în Edfu. Regii proveniţi din acest ţinut, care 
îşi ziceau „adoratori ai lui Horus“, au fost primii uni- 
ficatori ai Egiptului (dinastiile 1 şi 2 ; sfîrşitul celui 
de-al patrulea mileniu îxe.n.) ; ei sînt cei care au 
transformat zeitatea lor tribală într-un zeu recunos- 
cut în întregul Egipt ca zeu al Soarelui t. Din mo- 
mentul strămutării capitalei regatului la Memfis 
(dinastia a 3-a ; aproximativ în anul 3000 î.e.n.), zeul 
principal, oficial al Egiptului a devenit zeul Mem- 
fisului — Ptah 2. Venirea la putere a dinastiei a 5-a 
(aproximativ anul 2700 î.e.n.), legată de orașul On 
(Heliopolis), a atras după sine răspîndirea cultului 
zeului local Atum (Ra), care s-a transformat în zei- 
tate supremă a Egiptului. Ridicarea Tebei ca centru 
al noii unificări a Egiptului în epoca celei de-a 11-a 
şi a 12-a dinastii (aproximativ în anii 2100—1800 
î.e.n.) a avut ca urmare faptul că un mic zeu, prea 
puţin cunoscut, Amon, a ajuns în vîrful panteonului 
general al Egiptului, fiind pus alături de vechiul zeu 
suprem Ra (Amon-Ra). Din epoca celei de-a 26-a 
dinastii, originară din Sais (în secolul al VIl-lea 
1.e.n.), un loc de frunte în cult l-a ocupat zeița lo- 
cală de la Sais (de origine libiană pare-se), zeiţa 
Neit 3. 

Au devenit însă zei ai întregului Egipt nu numai 
zeii protectori ai centrului politic al țării. În urma 
unificării țării, şi alți zei locali au început să fie ado- 
rați, chiar în afara ținutului ai cărui protectori fu- 
seseră inițial. Aşa cum s-a întîmplat și în alte ţări, 
astfel de zeități căpătau o anumită funcție, fiind con- 
siderați ca ocrotitori ai unei anumite activități umane 


1 Vezi op. cit., p. 48. 

2 Vezi B. Turaev. Eghipetskaia literatura, Moscova, 1920, 
p. 40. 

3 Vezi Brested, op. cit., vol. I, p. 129—132 ; B. Turaev, 
Istoriia Drevnego Vostoka, vol. I, p. 103, 229, i 

sau ai unei profesiuni. Astfel, Tot (cu cap de ibis) din 
Hermopolis a devenit protectorul scribilor și al în- 
văţaţilor, Anubis din Sint a devenit zeul morţii, Soh- 
met din Latopolis — zeița războiului, Min din Kap- 
tos — protectoarea străinilor ş.a. Multe zeități erau 
puse în legătură cu fenomene cosmice ; probabil că 
unora dintre ele li se atribuiau trăsături cosmice încă 
de pe vremea cînd nu erau decit protectori locali. Cei 
mai mulţi dintre zei erau, într-un fel sau altul, le- 
gaţi de Soare, ca de pildă: Atum-Ra din Heliopolis, 
Horus din Hieraconpolis, Osiris din Busiris, Amon 
din Teba, Anher din Abydos, Sobek din Fayum şi 
Mentu din Hermonthis. De Lună erau legaţi Tot, 
Isis şi Honsu. De cer — Hator şi Nuth, de pămînt — 
Min şi Heb. Unii din acești zei, ca Heb şi Nuth, nu 
au avut niciodată vreo legătură cu cultele locale. 

Crearea unui panteon general al Egiptului a avut 
ca urmare instituirea unor legături teologico-mitolo- 
gice între diferitele zeități. Aşa au apărut cunoscu- 
tele triade și nonade (asocierea a nouă zeități) de di- 
vinităţi, care însă nu erau aceleași în diferitele locali- 
tăți : Amon-Nuth-Honsu la Teba; o altă trinitate 
Ptah, soția sa Sohmet și fiul lor Nefertum la Memfis. 
Dintre nonade, cea mai răspîndită era cea din Helio- 
polis, constituită din patru perechi de zei plus, în 
fruntea lor, Ra : Ra, Şu și Tefnut, Heb și Nut, Osiris 
și Isis, Set și Neftis. Toate aceste grupuri de zei erau 
produsul fuzionării cultelor locale, dar, totodată, ro- 
dul speculațiilor pur teoretice ale preoţilor. Pe de 
altă parte,  îngemănarea zeilor ducea la con- 
fundarea lor. 

Așa s-a format un panteon general al Egiptului. 
Probabil că adorarea în întregul Egipt a animalelor 
sacre a fost cauza acestui proces: animalele sacre 
locale, anticele totemuri, au devenit obiectul adora- 
tiei generale. Astfel, în întreaga ţară erau conside- 
rate ca sacre pisica, uliul, ibisul şi crocodilul. În afară 
de venerarea unor specii întregi erau adorate și anu- 
mite exemplare individuale : boul Apis al zeului Ra 
la Memfis, berbecul lui Osiris la Mendes și alte ani- 
male legate de zeii cei mai veneraţi. 

Cultele agricole 


Una din cele mai vechi părţi ale complexului reli- 
giei egiptene o constituie credinţele şi ritualurile le- 
gate de agricultură. Ele sînt relativ puţin cunoscute, 
deoarece în izvoarele scrise egiptene s-a reflectat, 
fireşte, nu religia populară, ci cea statală. Dar şi 
aceasta din urmă a fost influenţată de cultele popu- 
lare. Urmele acestei influenţe se regăsesc în unele 
zeități ale cultului oficial: Min din Koptos, Amon 
din Teba, Hnum din Elefantina, Isis zeiţa Deltei ete., 
probabil, la început, zeități ale fertilității. Figura 
centrală a religiei populare agricole a fost însă, fără 
îndoială, Osiris. 

Figura lui Osiris este extrem de complexă. Fiind 
iniţial zeul protector local al orașului Busiris (Djedu) 
din Deltă, era în acelaşi timp strins legat de cultul 
fertilității. Osiris era prezentat permanent cu atri- 
bute vegetale : cu un lotus, înconjurat de viţă de vie 
etc. Sînt deosebit de interesante imaginile lui Osiris 
găsite cu ocazia unor săpături ; avînd forma unor si- 
luete umane, ele erau făcute din sămînța aruncată 
pe un strat de pămînt, turnat într-un cadru speciai 
de lemn, astfel încît cerealele încolţite creează un fel 
de imagine vie a zeului. Într-un desen deosebit de 
caracteristic, spicele de griu cresc din trupul culcat 
al lui Osiris, pe care preotul îl stropește cu apă. 
Populaţia Egiptului serba anual moartea şi învierea 
lui Osiris. Potrivit unei inscripţii, aceste serbări (or- 
ganizate după calendarul lunar şi deci în. diferite pe- 
rioade ale anului) durau 18 zile și cuprindeau aratul 
şi semănatul ritual, precum şi ritualuri în care era 
prezentă figura lui Osiris, făcută din pămînt și boabe 
de grîne. În aceste ritualuri, Osiris apare ca întru- 
chipare nemijlocită a pîinii. A existat un mit al 
morții și reînvierii lui Osiris (parvenit pînă la noi 
fragmentar). Potrivit acestui mit, zeul Osiris, rege 
al Egiptului, a fost ucis mișeleşte de fratele său, zeul 
Set ; trupul lui Osiris a fost tăiat în bucățele şi risipit 
pe tot întinsul ţării ; după îndelungate căutări, sora- 
soţie a lui Osiris, zeiţa Isis, a găsit și a strîns bucă- 
țelele trupului zeului şi a născut de la el un fiu — 

zeul Horus ; acesta din urmă l-a învins pe Set şi 
l-a reînviat pe tatăl său. 

Acest mit nu este altceva decit povestirea plastică 
a transformărilor bobului de griu semănat și ger- 
minat. Este un mit tipic de cult agricol, care explică 
ritualul săvîrşit. Cultul popular al lui Osiris repre- 
zenta una din variantele cultului agricol privind spi- 
ritul vegetației, care moare şi reînvie, cult care se 
bucura în antichitate de o largă răspîndire. 

Cultul lui Osiris era strîns legat de cel al lui Isis, 
zeitate care la originea ei fusese tot locală şi care a 
devenit ulterior cea mai populară zeiță a fertilităţii 
din Egipt. În epoca elenistică şi romană, cultul lui 
Isis s-a răspîndit larg în toată regiunea Mediteranei, 
concurînd într-o vreme creștinismul. 

În timp ce Osiris şi Isis erau principalele figuri ale 
religiei populare, în centrul cultului oficial se afla 
încă din timpul celei de-a 5-a dinastii figura zeului 
Soarelui : la început Ra, iar apoi Amon din Teba, în- 
gemănat cu el. Cultul Soarelui constituia elementul 
principal al religiei statale a Egiptului. În timpul 
celei de-a 5-a dinastii au început să se construiască 
temple ale zeului Soarelui, avînd ca obelisc carac- 
teristic simbolul Soarelui. 


Zeificarea împăratului 


Nicăieri rolul de clasă al religiei Egiptului ca spri- 
jin al exploatării nu s-a reflectat mai puternic decît 
în zeificarea faraonului, deținătorul suprem al puterii 
de stat. Începînd din perioada celei de-a 5-a dinastii, 
faraonul a fost considerat fiu al zeului Soarelui, Ra. 
Credinţa că faraonul este fiu de zeu, un zeu viu, a 
dominat întreaga istorie politică a Egiptului. Fa- 
raonul îndeplinea personal cele mai importante 
ritualuri religioase : el întemeia temple, numai el 
putea — cel puţin în teorie — să intre în sanctuarul 
zeului şi să-i aducă jertfe ; preoţii acționau numai 
în numele lui t. Ceremonialul sacru de care era încon- 


1 Vezi B. Turaev, Istoriia Drevnego Vostoka, vol. I, p. 
196—198. 

jurată toată viaţa de la curte : prosternarea înaintea 
faraonului și sărutarea pămintului la picioarele lui, 
interdicția de a pronunţa numele lui, emblemele reli- 
gioase folosite de acesta, reflecta, sprijinea şi, tot- 
odată, intensifica credinţa în originea divină a puterii 
imperiale. Zeificarea faraonilor era, în mîinile cla- 
selor dominante, unul din cele mai puternice instru- 
mente de înăbușire a protestului maselor populare 
asuprite. 


Cultul funerar 


Același spirit de clasă a devenit dominant şi în 
dezvoltarea caracteristică a cultului funerar. Necro- 
polele epocii predinastice (adică anterioare societății 
împărțite în clase) din Egipt nu se disting prin nimic 
deosebit de monumentele analoage din alte ţări : mor- 
ţii erau îngropaţi ghemuiţi în mici gropi ovale, cu un 
inventar sărac, uneori trupul era tăiat în bucăţi. În- 
cepînd încă din perioada primelor dinastii, ritualul 
funerar se schimbă simţitor, în primul rînd pentru 
faraoni. Gropile mormintelor devin treptat mai spa- 
țioase și mai complexe, se ridică peste nivelul tere- 
nului, capătă forma unei mastaba (mic trunchiu de 
piramidă din piatră), apoi, începînd din perioada 
celei de-a 3-a dinastii, forma unei piramide uriașe. 
Trupul faraonului mort începe să fie supus operaţiei 
complexe a îmbălsămării și transformat în mumie. 
Ulterior au fost supuse mumificării și trupurile ru- 
delor faraonului, demnitarilor, iar mai tîrziu şi ale 
oamenilor din pătura socială de mijloc. 

Mumiile suveranilor din epoca regatului vechi au 
fost conservate în piramide special construite. Deo- 
sebit de impunătoare sînt piramidele faraonilor din 
dinastia a 4-a. În epoca regatului mijlociu — sub 
dinastiile 11 și 12 —, piramidele regești au devenii 
mult mai modeste ca proporții ; mai tirziu, construi- 
rea lor a încetat, ele fiind înlocuite cu temple fune- 
rare săpate în stîncă. Oamenii de stare mijlocie își 

îngropau morţii — cel puţin în epoca regatului nou — 
în morminte comune, iar cadavrele săracilor erau 
pur și simplu îngropate în nisip. În Egiptul perioadei 
faraonilor, tehnica avansată a îmbălsămării şi, în 
general, complexitatea ritualului funerar erau, neîn- 
doielnic, strîns legate în special de credinţele reli- 
gioase privitoare la destinul sufletului omenesc după 
moarte. La puţine popoare, cultul funerar şi concep- 
țiile despre viaţa de apoi au luat o asemenea dez- 
voltare. 

Potrivit credințelor religioase egiptene, numai 
trupul omului moare, pe cînd celelalte părți compo- 
nente rămîn în viaţă: numele (ren), sufletul (ba), 
care, luîndu-şi zborul dih trup sub chip de pasăre, 
se duce în cer, și, în sfîrşit, un alter ego misterios al 
omului (ka), care ocupă principalul loc în tot acest 
complex de credinţe religioase. Ka este un suflet 
sui-generis, dublură invizibilă a omului, a cărui 
soartă de după moarte este tainic legată de soarta 
trupului însuşi. Ka nu este nemuritor, el poate pieri 
de foame și sete dacă în timpul funeraliilor defunctul 
nu va fi aprovizionat cu toate cele necesare; ka 
poate fi mîncat de monștrii din lumea de apoi dacă 
nu va fi apărat prin incantaţii magice. În caz favo- 
rabil, în condiţiile păstrării mumiei sau cel puţin a 
statuii defunctului, ka poate să-i supraviețuiască 
timp îndelungat. 

Cu privire la destinul de după moarte al lui ka au 
existat la egipteni în diferite perioade concepții de- 
osebite, pe care preoţii s-au străduit să le închege 
într-un sistem unic. În epoca regatului vechi a pre- 
dominat credința că defunctul sau ka-ul său ajunge 
în „Cîmpiile Ialu“, situate undeva în apus, şi con- 
tinuă să ducă acolo viaţa pe care a dus-o pe pămînt. 
Morţii din rîndurile aristocraților şi bogătaşilor se 
bucură de toate bunurile vieţii, se delectează în gră- 
dini umbroase, înconjurați de suite şi de slujitori; 
îndeletnicindu-se cu vinătoarea. În viaţa de apoi au 
parte de toate binefacerile, bucuriile cei care le-au 
posedat şi pe pămînt. Această viaţă de apoi fericită 
se asigură prin mijloace magice : prin zugrăvirea sce- 

nelor ei pe pereţii mormintelor, prin ofrande fune- 
rare, prin formule magice. 

Încă din cea mai veche epocă s-a format la egip- 
teni și concepția unor zeități speciale, protectori ai 
morţilor. În perioada regatului vechi apar pe primul 
plan ca protectori ai morţilor două zeități de figurile 
cărora este legat încă de atunci cultul funerar : zeul 
Soarelui, Ra, și zeul vegetației, Osiris, mort și în- 
viat. 

Centrul de unde s-a răspîndit concepţia solară des- 
pre împărăția morţilor a fost Heliopolis, punctul cen- 
tral al cultului lui Ra. Conform acestei concepții, 
sufletele celor morţi năzuiesc să ajungă în luntrea 
solară a lui Ra și împreună cu el să săvirșească călă- 
toria lui de fiecare zi pe cer. Punctul de plecare al 
acestor credinţe religioase despre legătura dintre su- 
fletul celui mort şi Soare l-a constituit, probabil, 
ideea despre apus ca țărm al morţilor : Soarele ple- 
cînd spre apus luminează cu lumina sa acest țărm. 
Egiptenii aveau o reprezentare coniuză despre ţara 
tainică a întunericului — duat, unde Soarele coboară 
noaptea și unde sălășluiesc cei morţi. 

O mare importanţă a căpătat în cultul funerar al 
Egiptului figura lui Osiris. Iniţial, el n-a avut con- 
tingenţă cu credințele şi ritualurile funerare reli- 
gioase !. Dar încă în textele piramidelor dinastiei 
a 5-a, numele lui este amintit în formulele pentru 
pacea sufletelor celor morţi ?. Ulterior, Osiris s-a 
transformat în stăpîn al lumii de după moarte și în 
judecătorul sufletului. Veriga de legătură dintre cul- 
tul lui Osiris şi credinţa în viața de apoi a fost con- 
cepția despre Osiris ca zeu care moare și învie. Fiind, 
potrivit mitului, primul care a murit, Osiris a în- 
ceput să fie înfățișat ca mai marele peste cei morţi, 
iar învierea lui anuală dădea credincioșilor speranţa 
că numai cu ajutorul lui sufletul celui mort se poate 
salva de la pieirea definitivă. Lui Osiris i se adresau 
rugăciuni ca să ocrotească pe cel mort. 

1 Vezi Brested, op. cit., vol. I, p. 62, 181; B. Turaev. Is- 


toriia Drevnego Vostoka, vol. I, p. 182. 
2 Vezi B. Turaev. Eghipetskaia literatura, p. 38. 

Credinţa în răsplata după moarte 


În epoca regatului mijlociu se formează și cea mai 
caracteristică noţiune a cultului lumii de apoi la 
egipteni — judecarea sufletelor morţilor. Judecător 
al sufletelor este considerat însuși Osiris, iar ajutoa- 
rele lui — zeii celor 42 de nome, ca și zeii Anubis, 
Tot şi un monstru infernal care devorează inima 
mortului. În funcţie de faptele bune și cele rele să- 
vîrșite de defunct în timpul vieţii se decide soartă 
sufletului său. Apare aici credința într-o răsplată 
după moarte, care vine în contradicţie cu ideea mai 
timpurie despre viaţa de după moarte ca o simplă 
prelungire a vieții pământene. 

Ideile egiptenilor despre soarta sufletului după 
moarte (confuze și contradictorii) sint expuse în aşa- 
numita Carte a morților. Aceasta este o culegere 
foarte cuprinzătoare (peste 180 de capitole) de for- 
mule magice pentru sufletele morţilor. Cele mai 
vechi dintre aceste formule își au originea în textele 
piramidelor (a 5-a și a 6-a dinastie) ; ele au fost scrise 
atunci pe pereţii mormintelor faraonilor ; în perioada 
de tranziţie, aceste texte se scriau pe sarcofagele 
demnitarilor, iar mai tîrziu, textele funerare înmul- 
țindu-se tot mai mult, ele au început să fie scrise pe 
papirusuri și să fie așezate pe pieptul mumiilor. Aşa 
a luat naștere Cartea morților. 

Unele capitole conţin rugăciuni prin care de- 
functul se adresează către diverse zeități, cerîndu-le 
să-l apere de diferite pericole ; uneori mortul este 
invocat direct cu numele acestor zeități. În alte ca- 
pitole se urmărește clar ideea răsplatei de după 
moarte pentru faptele săvîrşite pe pămînt, ideea le- 
gată de concepția unei responsabilităţi morale. Aşa 
este deosebit de vestit capitolul 125, în care dece- 
datul, ca şi cum s-ar afla deja în faţa judecății lui 
Osiris, se apără, negînd că ar fi comis diferite păcats 
și fapte rele. „Eu nu am făcut nimic jignitor pentru 
zei — spune în faţa judecății sufletul omului. — Eu 
n-am permis stăpînului să-și jignească sclavul. N-am 
întometat pe nimeni. N-am făcut pe nimeni să plingă. 

310 


N-am ucis pe nimeni... N-am jefuit rezervele din 
templu. N-am împuținat bucatele consacrate zeilor“ t, 

Este evident că această idee a responsabilității mo- 
rale a omului şi legătura ei cu credinţa în viața şi 
judecata de apoi a fost elaborată de preoţi în interesul 
clasei dominante, ca răspuns la contradicţiile de clasă 
crescînde. Ulterior, tocmai această concepţie religioasă 
egipteană despre judecata de apoi a influenţat dez- 
voltarea aceleiași concepții în creștinism. 

Dealifel, această idee a unei răsplate de după 
moarte pentru faptele bune şi rele nu era deloc do-: 
minantă în credinţele religioase ale egiptenilor. Pre- 
domina concepția că fericirea sufletului pe cealaltă 
lume este posibilă prin mijloace pur magice. 


Mitologia 


La egipteni existau, pe cît se pare, multe mituri 
cosmogonice, care se contraziceau între ele. Probabil 
că în fiecare localitate exista un mit propriu despre 
începutul lumii, în care rolul principal era atribuit 
zeităţii locale. Cel mai vechi dintre aceste mituri care 
a ajuns pînă la noi se află cuprins în Tratatul teo- 
logic de la Memfis, alcătuit în perioada dinastiilor 
a 3-a și a 4-a, cînd Memfisul era capitală. În acest 
tratat, creaţia lumii este atribuită zeului local Ptah, 
care i-a învins pe Horus, Tot şi pe alţi zei. 

Preoţimea din Heliopolis atribuia crearea lumii 
zeului solar Ra (Atum). Potrivit cosmogoniei din He- 
liopolis, însuși Ra a fost creat de tatăl său, haosul 
primordial Nun ; din acest haos, Ra a creat pe rînd 
prin autofecundare zeitățile supreme, oamenii şi 
animalele. Pe oameni, Ra i-a creat din lacrimile 
sale. Soarele este ochiul lui Ra, Luna — celălalt ochi 
al său. Cosmogonia din Heliopolis constituie, prin 
urmare, un lanţ de întruchipări legate de ideea ge- 
nerării reciproce şi a creaţiei magice. 

Au existat și alte concepții cosmogonice și antro- 


1! Vezi B. Turaev. Istoriia Drevnego Vostoka, vol. I, p. 229, 
283. 

pogonice. Adoratorii zeului Hnum din Egiptul de Sud 
credeau că acest zeu-olar a modelat oamenii pe roata 
olarului. Această reprezentare s-a format sub in- 
fluența dezvoltării meseriilor. 

În întruchipările mitologice ale fenomenelor na- 
turii la egipteni, unul din primele locuri îl ocupă, în 
general, Soarele. Miturile solare ale egiptenilor erau 
foarte diferite. În unul dintre aceste mituri, Soarele 
în chip de motan mare se luptă cu un şarpe mare. 
Conţinutul altui mit — iupta lui Ra (Soarele) contra 
'şarpelui subteran Apofis — reflectă, desigur, miş- 
carea diurnă a Soarelui şi coborirea lui la orizontul 
apusean. Conform unor reprezentări mitologice 
foarte răspîndite ale egiptenilor, Soarele îşi făcea 
drumul zilnic într-o barcă (barca era principalul 
mijloc de transport în Egipt, ţară care se întindea 
de-a lungul văii înguste a fluviului). S-a reprezentat 
Soarele și sub chipul a diferite animale : șoim, şarpe, 
motan. 

Cerul era întruchipat de egipteni sau în chip de 
femeie, zeița Nuth (înfățișată sprijinindu-se cu de- 
getele de la miîini și de la picioare pe pămînt, cu 
corpul îndoit în formă de arc îndreptat în sus), sau 
în chip de vacă ; pe trupul acestei vaci sînt desenate 
bărci ale Soarelui și Lunii şi o mulţime de stele 
risipite. 

Multe alte fenomene cerești și terestre ale naturii : 
Luna, aerul, pămîntul, Nilul, deşertul, erau personi- 
ficate mitologic la egipteni. Spre deosebire de natura 
binefăcătoare a văii Nilului, care era personificată 
în chipuri de zeități bune, tot ce era legat de forţele 
ucigătoare ale deșertului genera zei dușmănoși, de- 
monici : Set, Sohmet. 

Set cel rău ocupă un loc important în mitologia 
egipteană. În mitul despre Osiris, el apare ca frate 
perfid şi invidios al acestuia, punîndu-i la cale 
pieirea. 

Miturile despre eroii civilizatori aveau şi ele o 
largă răspîndire, însă la egipteni acești eroi erau cu 
toţii zei. Printre ei trebuie menționat zeul din Her- 
mopolis — ibisul Tot, protectorul scribilor şi învăța- 

ților, căruia i se atribuia descoperirea scrisului, știin- 
telor, alcătuirea cărţilor sfinte. Trăsăturile eroului 
civilizator apar și în figura complexă a lui Osiris ; 
mitul povestește că Osiris a fost regele Egiptului și 
i-a învățat pe oameni agricultura, horticultura şi 
viticultura. Figura eroului civilizator şi figura zeului 
fertilităţii și agriculturii se contopesc într-o singură 
persoană. 

Este interesant de urmărit mitul privitor la pe- 
depsirea oamenilor de către zei. Mitul potopului era 
străin aproape tuturor popoarelor Africii, inclusiv 
egiptenilor. Pentru aceștia, inundaţiile Nilului erau 
o binefacere și ei nu-și puteau imagina că creşterea 
apelor ar putea fi o catastrofă. Potrivit mitului egip- 
tean, pedeapsa zeilor se abate asupra oamenilor sub 
altă formă. Zeul Ra, mîniat de faptele rele ale oame- 
nilor, trimite împotriva lor „ochiul“ său — pe fiica 
sa Hator —, iar mai tirziu pe zeița Sohmet, fioroasa 
zeiță a războiului, cu cap de leoaică. Singeroasa zeiță 
pornește cu atita rivnă la exterminarea oamenilor, 
încît însuși Ra este nevoit să recurgă la o șiretenie 
spre a o domoli ; el ordonă ca zeița să fie îmbătată ; 
Sohmet beată adoarme şi sîngeroasa ei acţiune în- 
cetează, 


Magia 


Un rol foarte mare a jucat în religia egiptenilor 
practica magiei. Exista o magie curativă şi preven- 
tivă. Medicina egipteană, îndeosebi farmacopeea, se 
afla la un nivel relativ ridicat, dar, cu toate acestea, 
ea era împletită cu concepţii magice. Pînă şi în cel 
mai rațional tratat medical, așa-numitul Papirus al 
lui Ebers (epoca dinastiei a 12-a, aproximativ în 
anul 2000 î.e.n.), există, alături de rețete, multe des- 
cîntece împotriva bolilor. Este larg cunoscută magia 
de prohod egipteană — un sistem de practici magice 
pentru dobîndirea fericirii defunctului în viaţa de 
apoi. | 

Preoțimea 


În epoca regatului vechi, preoțimea nu a fost nici 
numeroasă şi nici independentă. Ritualurile reli- 
gioase erau îndeplinite mai mult de persoane laice 
— demnitari, guvernatorii regiunilor, iar la centru 
de către faraon ; preoţii acționau în numele regelui, 
ținînd locul lui. O situație mai influentă deţineau 
corporaţiile preoţilor principalelor temple — Ptah 
de la Memfis şi Ra din Heliopolis. Acestor corporaţii 
preoțești le datorăm textele teologice cele mai vechi 
ce ne sînt cunoscute. Încă din acea epocă au existat 
centre ale cultului, care posedau averi mari, prove- 
nite din donaţii regale. Acestea erau, în primul rînd, 
sanctuarele de pe lîngă morminte. Astfel, mormîntul 
prințului Nekura, fiul regelui Chefren, primea veni- 
turi de la douăsprezece orașe î. 

În epoca regatului mijlociu, situaţia preoţilor s-a 
menţinut aceeași. Nu erau numeroşi și proveneau mai 
ales din aristocrație. 

Preoţimea s-a întărit în epoca luptei împotriva hic- 
soșilor (aproximativ în anii 1700—1570 î.e.n.) deve- 
nind într-o anumită măsură independentă de puterea 
laică. După alungarea hicsoșşilor, în timpul celei de-a 
18-a dinastii (secolele XVI—XIV îe.n.), funcţiile 
preoțești au devenit pentru prima oară ereditare. 
Corporaţiile preoțeşti ale diferitelor temple intră în 
legături unele cu altele şi se unesc sub conducerea 
celei mai puternice dintre ele — preoțimea templului 
Amon din Teba, care devenise din nou capitala sta- 
tului renăscut. Marele preot al lui Amon, şeful tem- 
plului capitalei, ajunge să ocupe un loc de frunte în 
ierarhia politică. În anii tulburărilor şi luptei dintre 
Tutmosis și regina Hatșepsut, preoțimea tebană se 
amestecă în relaţiile de la curte și își întărește po- 
ziţiile politice. Marile cuceriri ale regilor din dinastia 
a 18-a au adus în ţară o mare pradă de război, din 
care o bună parte a revenit templelor. Preoţii au 
început o intensă acţiune de construcţie şi de extin- 
dere a unor temple, îndeosebi a celui din Teba. Ca 


1 Vezi Brested, op. cit., vol. I, p. 73. 

urmare a expedițiilor asiatice ale lui Tutmos al 
III-lea, templul lui Amon din Teba a căpătat în de- 
plină proprietate trei orașe cucerite în sudul Liba- 
nului și pe deasupra multe pămînturi în interiorul 
Egiptului. În timpul lui Amenhotep al III-lea, puterea 
preoților a crescut atit de mult, încît şi regii au 
început să se teamă de ei. 

Fiul său Amenhotep al IV-lea (1419—1402 î.e.n.) 
a făcut o încercare îndrăzneață și aproape fără pre- 
cedent de a se elibera de tutela preoților și de a le 
zdrobi puterea. El a abrogat cultul tuturor zeilor în 
stat, a ordonat închiderea templelor acestora şi a 
proclamat cultul unui nou zeu — Aton, discul Soa- 
relui. Proclamîndu-se mare preot al acestei noi şi 
unice zeități şi schimbiîndu-și numele în Ahnaton 
(plăcut lui Aton), regele părăsi Teba şi își mută re- 
şedinţa în noul orăşel Akhetaton (orizontul lui Aton). 
În politica sa, Ahnaton se bizuia pe o parte a pătu- 
rilor mijlocii ale populaţiei, care sufereau sub asu- 
prirea aristocrației și a preoţimii. Substratul acestei 
reforme religioase era politic, iar reforma era la gra- 
niţa unei adevărate revoluții. Terenul era însă puţin 
propice pentru o asemenea schimbare. Noul cult nu 
a existat decit în timpul vieţii lui Ahnaton. Urmașii 
lui au fost siliți să se supună din nou influenţei 
preoțimii tebane. 

Întărirea preoţimii a continuat într-un ritm din ce 
în ce mai rapid, odată cu slăbirea puterii laice. Fa- 
raonii din dinastiile a 19-a și a 20-a (de la mijiocul 
secolului al XIV-lea pînă la mijlocul secolului al 
XI-lea î.e.n.), care treptat și-au pierdut puterea, au 
fost nevoiţi să se sprijine pe preoţi, să le dăruiască 
tot mai multe domenii și să le acorde diferite danii. 
Deosebit de multe daruri a dat preoţilor Ramses al 
III-lea. În marele papirus Harris sînt enumerate ma- 
rile lui donații făcute templelor. La sfîrşitul domniei 
acestui faraon, templele egiptene posedau aproxi- 
mativ trei mii de kilometri pătrați de pămînt culti- 
vabil, aproape 15%% din întreaga suprafaţă a pămîn- 
tului cultivabil ; din această suprafaţă, templului din 
Teba îi apartbieaŭ 2 393 de kilometri pătrați de pă- 

mint. Templele aveau 103 175 de sclavi (dintre care 
81 322 aparţineau preoților tebani), peste 490 000 de 
capete de vite. De la sclavii și iobagii lor, preoţii lui 
Amon obțineau anual aproximativ 310 000 de saci de 
cereale, 25 000 de butoaie de vin, sute de capete de 
vite, sute de mii de animale vînate, aproape o mie 
de kilograme de argint, 52 de kilograme de aur și 
multe altele !. Templele s-au transformat astfel în 
cea mai puternică forță economică a ţării, iar presti- 
giul politic al preoţimii a continuat să crească. Regii 
din dinastia a 20-a au fost marionete în mîinile ma- 
relui preot teban, a cărui funcţie era încă de mult ere- 
ditară. i 

Preoții îndeplineau ritualurile religioase, sacrifi- 
ciile. În templele tebane se oficiau zilnic şaizeci de 
ceremonii religioase. În anumite zile se organizau 
sărbători mai mult sau mai puțin festive ; în unele 
dintre ele aveau loc procesiuni somptuoase, uneori 
adevărate călătorii ale zeilor cu bărcile pe Nil. Aceste 
călătorii erau o expresie a miturilor despre peregri- 
nările lui Isis în căutarea lui Osiris care murise, 
despre reîntoarcerea din sud a zeiței Hator ș.a. Exis- 
tau numeroase sărbători și ele erau folosite de preo- 
time ca un mijloc de întărire a influenței lor asupra 


masei credincioşilor. 

În afară de cultul zeilor, preoții aveau în mînă şi 
complexele ritualurilor funerare. 

Dominînd sectorul ideologic, preoții exercitau o 
foarte puternică influență asupra tuturor laturilor 
vieții intelectuale a Egiptului. Arta se afla sub cea 
mai nemijlocită influență a religiei. Aceasta explică 
în mare măsură dominația tradiției rutiniere, care 
încătușa creația liberă în pictură, sculptură, arhitec- 
tură. Pictorii, în special cei ce lucrau pe lîngă temple, 
erau siliți să se supună în totul canoanelor stabilite. 
În domeniul scrisului, influenţa preoţilor își găsea 
expresia în abundența literaturii; pur religioase şi 
mitologico-teologice. Există diferite păreri în ceea 


1! Vezi B. Turaev, Istoriia Drevnego Vostoka, vol. T p. 325; 
N. D. Flitiner. În tara piramidelor, 1936, p. 143, 

ce privește atitudinea preoţimii faţă de primele ele- 
mente de știință din Egipt. Exploratorii greci, Hero- 
dot ş.a., exagerînd cunoștințele preoţilor egipteni, 
vorbeau despre o oarecare ştiinţă tainică a lor. Preoţii 
egipteni aveau, fireşte, contingenţă cu domeniile cu- 
noașterii, ca, de pildă, medicina, dar, îmbicsind-o cu 
idei şi proceduri magice, mai curînd au dăunat dez- 
voltării ei. În domeniul astronomiei, preoţii posedau 
cunoştinţe remarcabile. Dar, pe cît se pare, mate- 
matica cu diferitele ei ramuri nu se afla în mîinile 
preoţilor, cel puţin în perioada clasică t. În general, 
părerea tradițională despre aşa-zisa comoară de în- 
țţelepciune a preoților egipteni trebuie reconsideratţă. 


Modificări în religia egipteană 


Linia generală de dezvoltare a religiei egiptene a 
constat, în primul rînd, în contopirea treptată a cul- 
telor locale şi în unificarea lor într-un cult general 
al întregului Egipt, dar paralel cu aceasta s-au păs- 
trat pînă la stirşit și cultele locale, cu micii lor zei 
regionali, cu sanctuarele, obiceiurile şi credinţele lor 
religioase. În al doilea rînd, linia generală de dezvol- 
tare a constat în aceea că, pe măsura creşterii con- 
tradicţiilor sociale, s-a ascuţit tot mai mult rolul 
asupritor de clasă al religiei, iar preoțimea s-a în- 
tărit, transformîndu-se într-o castă închisă, parte a 
clasei dominante. În al treilea rînd, s-a manifestat 
treptat tendința — ce-i drept, slabă — de a înlă- 
tura caracterul închis specific religiei egiptene ; în 
acest fenomen se reflecta lărgirea legăturilor inter- 
naţionale politice şi culturale ale Egiptului. 

Paralel cu pătrunderea zeilor străini în Egipt 
— Baal, Astarte etc. — a avut loc și procesul invers : 
răspîndirea venerării zeilor egipteni în alte ţări; 
Amon, Osiris, Isis etc. erau adoraţi în Fenicia, Siria, 
chiar şi în Grecia. 

Acest fenomen, care ducea la sincrstismul religios, 


_t O. Neugebauer. Lecţii despre istoria științelor matema- 
tice antice, vol. I, Moscova—Leningrad, 1937, p. 137. 

s-a manifestat cu deosebită forță în epocile elenistică 
şi romană. În el s-a reflectat începutul crizei socie- 
tăţilor sclavagiste şi a statelor izolate din Mediterana. 


Scinteieri de liberă cugetare 


Oricît de mare a fost tirania ideologiei religioase 
în Egipt, au avut, totuși, loc și acolo scinteieri de 
liberă cugetare, de atitudine critică față de dogmele 
religioase. Libera cugetare a fost o reflectare a creş- 
terii contradicţiilor sociale, un protest semiincon- 
știent împotriva orînduirii exploatatoare. Acest pro- 
test a cuprins şi o anumită parte a societăţii privile- 
giate. Unul din monumentele literaturii din epoca 
regatului mijlociu — așa-zisul Cînt al harpistului — 
reflectă clar această stare de spirit a liberei cuge- 
tări. Autorul lui exprimă o îndoială cu privire la 
existenţa sufletelor după moarte. „Dispar trupurile 
şi trec, altele le iau locul... N-a rămas nici măcar o 
urmă .din constructorii caselor... Ce s-a petrecut cu 
ei ?... Fii cu inima tare, spre a-ţi sili inima să uite 
aceasta... Fii vesel, nu lăsa inima să se întristeze, 
ascultă chemarea inimii şi a fericirii... Nu asculta pe 
acela a cărui inimă a încetat să bată (Osiris), plînsul 
și lacrimile nu salvează pe nimeni din mormînt...“ 4, 

Spre deosebire de această calmă manifestare de 
liberă cugetare, o altă operă din aceeaşi vreme 
— Convorbirea unui dezamăgit cu spiritul său — 
este străbătută de un sentiment de profund pesi- 
mism, dar şi în ea se simte o concepţie sceptică cu 
privire la fericirea de după moarte, promisă omului 
de religie ?. 

Acest scepticism se manifesta în anumite pături 
ale clasei dominante. În ceea ce priveşte masele 
populare, sclavii şi ţăranii, la ei protestul împotriva 
asupririi sociale se îimpletea uneori cu dușmănia faţă 
de religie. Acest lucru îl dovedește textul vestitului 
Papirus din Leyden, în care se descrie marea revoltă 


—— 


1 Vezi B. Turaev. Istoriia Drevnego Vostoka, vol. 1, p. 232. 
> Vezi B. Turaev, op. cit., p. 232—233 ; B. Turaev, Eghipet- 
skaia literatura, p. 68—70. 

socială care a avut loc aproximativ în secolul al 
XVIII-lea î.e.n. În furia sa, poporul răsculat nu a 
cruțat nici sanctuarele. „Ceea ce ascundea piramida 
a rămas acum gol“, se tinguie autorul acestui docu- 
ment (înțeleptul Ipuver). Pe cît se pare, în timpul 
răscoalei, templele zeilor au rămas pustii, nu s-au 
mai adus jertie şi ofrande ; autorul cere să fie resta- 
bilit cultul, să se facă din nou libaţii, să se aducă 
jertfe şi să se rostească rugăciuni 1. 





t Vezi B. Turaev. Istoriia Drevnego Vostoka, vol. 1, p. 238 — 
240. 


Capitolul al 17-lea 


RELIGIILE POPOARELOR ANTICI 
DIN ORIENTUL APROPIAT 


1. RELIGIILE POPOARELOR MESOPOTAMIEI 


Condiţiile istorice de dezvoltare a popoarelor Me- 
sopotamiei au fost în mare parte asemănătoare cu 
cele din Egipt. Deși legăturile istorice directe dintre 
Egipt şi Mesopotamia erau slabe, cel puţin în epoca 
timpurie, formele religiei au avut, totuși, în ambele 
ţări multe puncte comune ; între ele au existat, de- 
sigur, şi deosebiri esenţiale. 


Epoca sumeriană. 
Culte comunitare foarte vechi 


Cele mai vechi monumente care ne vorbesc despre 
existența în Mesopotamia a unei civilizaţii înaintate, 
bazată pe o agricultură irigată şi pe amenajarea 
cursurilor apelor, datează încă din cel de-al patrulea 
mileniu î.e.n. Această civilizaţie a fost creată de su- 
merieni — o populație presemită, a cărei apartenenţă 
etnică nu ne este încă cu totul clară. Vechile comu- 
nităţi sumeriene — mici cătune independente, centre 
ale unor regiuni agricole — au constituit primele 
unităţi teritoriale, avînd fiecare propriul lor cult co- 
munitar. Fiecare comunitate — inițial, probabil, de 
tip gentilic-tribal — avea zeul său protector local ; 
el era considerat suveranul localităţii respective şi 

avea drept slujitor pe prințul comunității — patesi 
(isak). Acest patesi era, în acelaşi timp, conducător 
ŞI preot. 


Unificarea ţării și zeii comuni statali 


Încă în epoca sumeriană (mileniile IV-III î.e.n.), 
prin fuziuni şi combinări ale credințelor locale în 
zeii protectori, au apărut zeități ale întregului popor. 
Printre acestea, un loc proeminent ocupa marea 
treime alcătuită din zeii Anu, Ea și Enlil. Anu — de 
la an (cerul) — a fost, probabil, iniţial pur și simplu 
întruchiparea “cerului. Etimologia numelui Enlil este 
controversată : unii consideră că ea se apropie de su- 
merianul lil (vînt, suflare, umbră, spirit). În texte, 
Enlil capătă epitetele „regele inundaţiilor“, „muntele 
vîntului“, „regele țării“ ş.a. Zeul Ea, reprezentat în 
chip de om-peşte, era adorat îndeosebi de comunită- 
tile de pe litoral și, probabil, era protectorul pesca- 
rilor ; era considerat, în același timp, și erou civili- 
zator, iar în mituri este înfățișat ca apărător al 
oamenilor împotriva altor zei. În epoca unificării poli- 
tice a ţării, cei trei zei sus-numiţi erau veneraţi ca 
mari zeități ale întregului popor. Li s-au atribuit 
epitete : Anu cel inaccesibil şi îndepărtat ; Enlil cei 
puternic și maiestuos ; Ea cel înțelept şi sfint. 

Cu timpul, preoţii au început să stabilească între 
acești zei şi cei locali legături genealogice. Ningirsu, 
zeul protector al orașului Lagaș, a fost proclamat fiu 
al lui Enlil, zeița Inanna (protectoarea Hallabei) — 
fiică a lui Sin, mai tîrziu soţia lui Anu etc. În 
telul acesta, încă în epoca sumeriană, înainte de in- 
vazia popoarelor semitice, s-a desfăşurat procesul 
formării panteonului din foştii zei protectori ai co- 
munităţii. În figurile lor se împleteau atît trăsături 
care țineau de întruchiparea forțelor naturii, cît și 
trăsături de eroi civilizatori. 

Chipurile zeilor sînt în cea mai mare parte antro- 
pomorfe. Spre deosebire de Egipt, Mesopotamia 
aproape nu a cunoscut zei zoomorfi ; excepţie o con- 

stituie Ea, înfățișat ca om-peşte. Se poate spune că 
Mesopotamia aproape nu a cunoscut nici cultul ani- 
malelor. În general, aici se observă doar puţine urme 
de totemism. Au existat, ce-i drept, animale consi- 
derate sacre — tauri, şerpi. 


Epoca semitică. Construirea Babilonului. 
Marduk 


În epoca semitică (începînd de la mijlocul mile- 
niului al III-lea î.e.n.), zeitățile sumeriene au fost 
menținute în măsură însemnată. sub vechile lor nume. 
Au apărut însă și un număr de zei noi cu nume se- 
mitice. Uneori, aceste nume semitice erau atribuite 
unor vechi zei sumerieni. Unii zei au păstrat vreme 
îndelungată ambele nume. Astfel, zeiţa Inanna a în- 
ceput a îi numită Iștar (la akkadieni — Eștar, la asi- 
rieni — Istar, la semiţii apuseni — Aștart, Astarte) ; 
zeul Utu din Larsa, legat de Soare, capătă denu- 
mirea de Şamaş — Soarele (la evrei — Semaș, la 
arabi — Șams, la amoriţi şi asirieni — Samsu, Sa- 
mas); unele dintre popoarele semitice (fenicienii, 
arabii din sud) au dat acestei zeități solare chip de 
femeie. Prin originea lor, acești zei şi alţii ai panteo- 
nului semitic erau, totodată, protectori ai diferitelor 
comunităţi. 

Odată cu situația preponderentă dobîndită de ora- 
şul Babilon, la începutul celui de-al doilea mileniu 
î.e.n., se situează în primul plan, în fruntea unei 
mari mulțimi de zei, protectorul Babilonului, zeul 
Marduk. Preoţii templelor din Babilon creează mi- 
turi despre prioritatea lui Marduk asupra celorlalți 
zei. Mai mult chiar, ei încearcă să creeze un fel de 
concepție monoteistă. Nu ar exista decît un singur 
zeu, Marduk, toţi ceilalți zei nefiind decît diferite 
ipostaze ale lui : Ninurta (Ningirsu) este Marduk al 
forţei fizice ; Negral — Marduk al bătăliei ; Enlil — 
Marduk al autorităţii de stat etc. Această tendinţă 
spre monoteism reflectă centralizarea politică. Încer- 
carea de a introduce monoteismul n-a izbutit însă, 

probabil din cauza împotrivirii preoţilor cultelor 
locale, iar zeii de mai înainte au continuat a fi ve 
neraţi. 


Zeificarea regilor 


Ca şi în celelalte state din Orientul antic, în Meso- 
potamia deţinătorii puterii politice au devenit obiect 
de adoraţie religioasă. Patesii sumerieni erau con- 
comitent şi preoţi ai zeilor. Regii Mesopotamiei uni- 
ficate, începînd cu Sargon, pretindeau că sînt deo- 
sebit de apropiaţi de zeii cereşti, că sînt favoriţii 
acestora, că au primit puterea din mîinile lor. Ei gu- 
vernau în numele zeilor. Pe basoreliefuri, regii erau 
înfățişaţi, de obicei, față în faţă cu zeii. Pe stela cu 
Codul de legi al lui Hammurabi, regele stă în fața 
zeului Șamașş şi primește din mîinile lui legile. 


Culiele populare agricole. Zeii care 
mor şi învie 


Alături de cultele oficiale ale zeilor protectori ai 
statului şi de cultul regilor s-au păstrat și alte culte, 
pur populare. Ca și alte divinităţi feminine analoge, 
zeiţa fertilităţii, Iştar, avea şi trăsături de zeiță a 
iubirii ; de pildă, în textul vechiului poem al lui 
Ghilgameș, acest erou îi face aspre reproșuri de cru- 
zime faţă de iubiții ei. O completare masculină a lui 
Iștar era zeul Dumuzi (mai cunoscut sub alt nume 
— Tammuz) — întruchiparea vegetației. Exista un 
mit despre pieirea lui, coborîrea în lumea subpă- 
mînteană şi reîntoarcerea lui pe pămînt. 


Preoţimea şi organizarea cultului 


Preoţimea s-a constituit ca o pătură socială deose- 
bită încă din timpurile cele mai vechi, odată cu uni- 
ficarea comunităţilor și cu formarea primelor state. 
Preoţii — slujitori ai templelor, care stăpîneau bo- 

găţii considerabile — se bucurau de o mare influență 
socială. Ei proveneau, de obicei, din familii aristo- 
cratice. Demnitatea de preot era ereditară. 

Alături de preoţi existau și preotese, precum și 
slujitoare ale templului. Multe dintre ele, participînd 
la cultul zeiţei dragostei, Iştar, practicau prostituţia 
de templu şi participau la culte orgiastice (hiero- 
dule). Iștar era slujită şi de preoţi-eunuci, care pur- 
tau haine femeiești și executau dansuri feminine. 

Cultul era strict reglementat. Templele babilo- 
niene, de obicei în forma unor turnuri în trepte 
(zigurat) aveau un aspect foarte impunător. 

Preoţii, care erau, totodată, şi învăţaţi, mono- 
polizau cunoștințele necesare pentru desfășurarea lu- 
crărilor cerute de o agricultură irigată, caracterizată 
printr-un înalt nivel de organizare. Pentru a supra- 
veghea revărsările sezoniere ale apelor, era necesar 
să se observe sistematic mișcarea aştrilor, de aceea 
în Babilon s-a dezvoltat foarte timpuriu știința as- 
tronomiei. Observațiile se efectuau de către preoți 
din vîrful templelor-turnuri. 

Orientarea cunoașterii spre cer, necesitatea unor 
observaţii neîntrerupte asupra aștrilor, precum şi 
concentrarea acestor observaţii în mîinile preoţilor 
au influenţat în mod esențial religia și mitologia po- 
poarelor Mesopotamiei. Încă de timpuriu a început 
procesul astralizării zeităților. Zeii şi zeițele care 
jucau rolul de protectori locali au început să fie aso- 
ciaţi și chiar identificați cu așştri : Soarele, Luna, pla- 
netele. Chiar noţiunea de „zeu“ era redată în scrierea 
cuneiformă babiloniană printr-o ideogramă care în- 
lățișa o stea ; același semn însoțea ca determinativ 
orice nume de zeu sau de zeiţă. De la babiloneni obi- 
ceiul de a da planetelor nume de zei a trecut la greci, 
iar de la aceştia la romani. Astfel, pînă astăzi plane- 
tele poartă nume de zeități romane. Lunile anului 
erau de asemenea închinate zeilor. 

Orientarea astrală a religiei Babilonului a in- 
fluențat și crearea calendarului, cu sistemul duo- 
decimal de socotire a timpului, moștenit ulterior de 
europeni. Preoții babilonieni atribuiau relațiilor din- 
tre porțiunile de timp și împărțirile spațiului o sem- 

nificaţie sacră. În felul acesta au apărut un șir de 
cifre sacre — 3, 7, 12, 60 (5X12) ete., care, de aseme- 
nea, au fost moştenite de' europeni şi de alte po- 
poare. 


Mitologia 


Încă din cea mai veche epocă au existat în Ba- 
bilon mituri cosmogonice. Un deosebit interes pre- 
zintă un text mitologic expus într-o serie de 7 table 
de lut care s-au păstrat ; el poartă denumirea con- 
vențională după cuvintele de la început — Enuma 
eliș („Cind sus“). Mitul povestește despre începutui 
lumii, despre zei şi lupta lor pentru organizarea 
lumii. 

Aici se vorbește de haosul primordial — Apsu. 
Aceasta este, probabil, întruchiparea masculină a bez- 
nei subpămiîntene şi a apelor subterane. Tiamat este 
întruchiparea feminină a aceluiași abis sau a oceanu- 
lui primordial, a apei sărate, înfăţişată în chip de 
monstru patruped cu aripi. Mummu este subordonat 
spiritului lor. Lamu şi Lahamu este, pe cit se pare 
cea mai veche pereche de zei mitologici. Mai departe 
se povestește despre lupta zeilor care s-au născut îm- 
potriva forţelor haosului. Episodul cel mai intere- 
sant al acestei lupte este momentul cînd Tiamat se 
ridică cu înfricoșătoarele sale hoarde împotriva zei- 
lor, împotriva ordinii cosmice care se năștea. Zeii, în 
panică, nu se hotărăsc să atace monstrul. Numai sin- 
gur Marduk are curajul de a porni la luptă şi ia apă- 
rarea zeilor, însă cu condiţia ca zeii să-i recunoască 
întiietatea faţă de toţi ceilalţi. După o luptă crîncenă, 
cl învinge și-l ucide pe monstruosul Tiamat, îi taie în 
bucăţi corpul şi face din aceste bucăţi cerul şi pămîn- 
tul. Din acest moment, Marduk este primul între zei. 
Acest mit, creat neîndoielnic de preoţii babilonieni, 
era menit să justifice primatul zeului lor Marduk 
faţă de zeii altor oraşe subordonate. 

În alte texte mitologice se vorbeşte despre crearea 
primului om, numit Adapa (el a fost creat de zeul 
Ea), și despre modul în care el a pierdut nemurirea, 

adică despre originea morții (Ea a vrut să-l înzes- 
treze pe Adapa cu nemurirea, dar acesta, din propria 
sa vină, n-o dobîndește). 

Cîteva motive mitologice interesante sînt conți- 
nute în vestita epopee Ghilgameș, cea mai veche din- 
tre epopeile ajunse pînă la noi. Fără a prezenta în 
intregime conținutul acestei epopei, ne vom opri nu- 
mai asupra unui singur episod: întîlnirea eroului 
Ghilgameș la marginea lumii, dincolo de „apele mor- 
ţii“, cu strămoșul său Ut-Napiștim. Acesta îi poves- 
teşte lui Ghilgameș despre un teribil potop trimis de 
zei şi care a înecat întreg pămîntul ; din potop s-a 
salvat numai el, Ut-Napiștim, cu familia sa şi cu ani- 
malele, construind o corabie după sfatul lui Ea. Acest 
motiv mitologic şi unele detalii ale lui se aseamănă 
foarte mult cu vestita legendă biblică despre potop, 
care, evident, a fost împrumutată de evrei de la ba- 
bilonieni. 


Demonologia și descintecele 


- Alături de reprezentările despre zeii cerești şi 
eroii civilizatori, în religiile popoarelor Mesopota- 
miei au jucat un mare rol credinţe religioase extrem 
de vechi despre numeroase spirite inferioare, în ma- 
joritate rele, dăunătoare. Acestea sînt spiritele pă- 
mîntului, aerului, apei — Anutiaki şi Igigi, întru- 
chipări ale bolilor şi a tot felul de nenorociri care-l 
lovesc pe om. Pentru a lupta împotriva lor, preoţii 
au alcătuit o mulţime de descintece ; în acelaşi scop 
se foloseau pe scară largă amulete apărătoare, 


Magia și ghicitul 


Se practicau şi ritualuri pur magice foarte diferite. 
Descrierile lor împreună cu textele descîntecelor 
ne-au parvenit în număr mare 1. Printre ele sînt ves- 

1 A. Laurent. La magie et la divination chez les Chaldeo- 


Assyriens, Paris, 1894 ; C. Fossey, La magie assyrienne, Pa- 
ris, 1902, 

tite practicile magice curative şi preventive, acelea 
ale magiei negre și ale magiei de război. Magia cu- 
rativă era amestecată, ca de obicei, cu medicina popu- 
lară, | 

Printre preoţi existau specialişti ghicitori (bar); 
făceau apel la ei pentru preziceri nu numai persoa- 
nele particulare, ci şi regii. Barul interpreta visele, 
ghicea pe animale, după zborul păsărilor, după forma 
petelor de ulei. pe apă etc. Cea mai caracteristică 
metodă de ghicit în Babilon era ghicitul după mă- 
runtaiele animalelor de jertfă, în special după ficat. 
Ulterior, acest obicei a fost preluat — probabil prin 
intermediul hitiţilor şi etruscilor — de romani. 


Credinţele despre viaţa de apoi 


Credinţele despre viaţa de apoi erati foarte confuze 
în religia babiloniană. Potrivit acestor credințe, su- 
fletele morţilor pleacă într-o lume subpămînteană, 
unde duc o viaţă tristă, fără nici o speranță. Ideea 
unei recompense după moarte nu era cunoscută de 
religia babiloniană. Chiar şi ideile cu privire la in- 
egalitatea soartei sufletelor după moarte erau, spre 
deosebire de religia egipteană, într-un stadiu rudi- 
mentar. Întreaga religie a popoarelor Mesopotamiei 
era orientată spre viața pămiîntească, ea nu promitea 
omului recompense sau alinări în lumea de apoi. În 
etapa timpurie a istoriei societăţilor împărţite în 
clase sociale, ca şi în societăţile dinaintea împărțirii 
în clase, acest aspect al consolărij printr-o recom- 
pensă dincolo de mormînt lipsea de obicei; el nu 
apare decit mai tirziu, în legătură cu o accentuare 
tot mai pronunţată a contradicţiilor sociale. 


Epoca asiriană 


În epoca Imperiului asirian (secolele VIII—VII. 
î.e.n.), sistemul religios al Mesopotamiei nu s-a modi- 
ficat decît foarte puţin. Asirienii nu au adus aproape 

nimic nou nici în orînduirea economică, nici în cul- 
tură. Ei n-au făcut decit să-şi însușească de la popu- 
laţia babiloniană subjugată cultura sa dezvoltată, 
scrisul şi religia. În epoca stăpiînirii asiriene s-au 
menținut zeii sumerieni-babilonieni. Puternica preo- 
time babiloniană şi-a păstrat poziţiile. Cea mai mare 
parte a textelor mitologice-religioase sumeriano-ba- 
biloniene au ajuns la noi în redactare asiriană ; ele 
s-au păstrat în vestita „bibliotecă a lui Assurbani- 
pal“. Panteonul zeilor a fost însă completat cu divi- 
nităţi tribale şi naționale ale asirienilor. Zeul lor tri- 
bal Așur (Assur) — zeu războinic tipic — s-a trans- 
format în protectorul oficial al statului, ceea ce, 
dealtfel, n-a afectat întru nimic cultul vechilor zei. 
Larga răspindire a cultului lui Aşur a fost împiedi- 
cată de faptul că preoţii asirieni nu s-au bucurat nici- 
odată de atita putere ca cei babilonieni. Principalul 
slujitor al lui Aşur era considerat însuși regele. Cul- 
tul lui Aşur era pur statal. Printre asirieni era popu- 
lar și cultul zeului furtunii, Ramman (sau Adad). 

De remarcat că asirienii au căutat să atribuie unor 
divinităţi babiloniene trăsături mai corespunzătoare 
caracterului războinic al poporului asirian. Zeița fer- 
tilității şi a dragostei, blînda Îștar, s-a transformat la 
ei într-o înfricoșătoare războinică. 

Odată cu prăbușirea stăpinirii asiriene au dispărut 
rapid zeii protectori ai Asiriei, şi în primul rînd 
Aşur. Nu a rămas nici urmă din suprapunerile asi- 
riene în religia Mesopotamiei. 


' Moștenirea religiei babiloniene 


Dacă religia babiloniană a dat dovadă de o mare 
trăinicie, aceasta se datorește, poate, faptului că ea 
se asocia cu cunoștințele cu adevărat largi ale preoți- 
lor babilonieni, îndeosebi în domeniul astronomiei, 
calendarului şi metrologiei. Odată cu aceste cunoş- 
tinţe, sistemul mitologico-religios babilonian s-a răs- 
pîndit și în afara frontierelor ţării. El a influențat 
ideile religioase 'ale evreilor, neoplatonicienilor, pri- 

milor creștini. În epoca antică și medievală timpu- 
rie, preoţii babilonieni erau considerați păstrătorii 
unei înţelepciuni profunde, fără seamăn în lume. 


Primele elemente ale scepticismului filozofic 
și ale liberei cugetări 


Deși societatea sumeriano-babiloniană se afla sub 
dominația absolută a ideologiei religioase, ascuţirea 
contradicțiilor de clasă a făcut ca la. unii oameni in- 
struiți să apară primii germeni ai liberei cugetări, ai 
viitoarei critici şi negări a religiei. În bogata litera- 
tură babiloniană se pot găsi unele scînteieri ale unei 
concepţii critice asupra tradiţiilor religioase. Într-un 
text filozofic despre  „martirul nevinovat“, autorul 
pune problema caracterului nedrept al rînduielilor 
potrivit cărora divinitatea îl pedepseşte pe om fără 
nici o vină și în care nici un fel de ritualuri religioase 
nu-l pot ajuta. Într-o altă operă la fel de pesimistă 
— Discuţia stăpînului cu sclavul său — se vorbește 
despre zădărnicia oricăror speranțe în această lume, 
inclusiv a speranțelor în ajutorul divin, într-o viață 
îndelungată, într-o răsplată după moarte. 


5. RELIGIILE POPOARELOR DIN ASIA MICĂ; 
SIRIA ȘI FENICIA 


Religia hitiților 

Asia Mică a fost din vremuri îndepărtate populată 
de triburi care vorbeau limbi înrudite cu limbile ia- 
fețice, caucaziene. Acolo au locuit huriţii, hatiţii etc. 
Ei s-au aflat timp îndelungat sub influenţa culturală 
a popoarelor Mesopotamiei. Încă de la începutul ce- 
lui de-al doilea mileniu î.e.n. pătrund în Asia Mică 
primele triburi indo-europene — nesiții, luviţii ş.a. 
În această epocă s-au format primele state puternice 

din Asia Mică — Mitania (în care populaţia era hu- 
rită) şi statul hitit (în care  precumpăneau nesiţii 
indo-europeni). În pofida diversităţii limbilor popu- 
lației, întreaga cultură a Asiei Mici din acea epocă 
este denumită în sens larg hitită. 

Iniţial, în religiile triburilor hitite au predominat, 
probabil, cultele zeilor protectori locali (tribali, co- 
munitari, ai orașelor). Chiar într-o vreme relativ mai 
tîrzie, în tratatul încheiat între regele hitiţilor și 
Ramses al II-lea se face o menţiune despre „cei o 
mie de zei şi cele o mie de zeițe ale ţării hitiților“. 
Dintre aceştia, unii au căpătat o recunoaştere mai 
largă ; încă din epoca protohitită este cunoscută zeiţa 
Soarelui, Arinna. După unificarea ţării s-a instituit 
cultul principalului zeu statal, Tișuba (Teșuba), zeul 
furtunii, şi al soției sale, Hebat (identificată cu 
Arinna). Simbolurile atribuite lui Tișuba erau topo- 
rul dublu (mai tîrziu introdus în Creta şi însușit de 
Zeus) şi vulturul bicefal (ulterior ajuns prin Bizanţ 
într-o serie de ţări, ca stemă a statului). 

Regele hitit era considerat sacru și îndeplinea func- 
tiile de preot principal. Pe basoreliefuri, regele este 
înfățișat alături de zei. 

Cultul statal a inclus și vechea religie agricolă 
populară a Marii Mame. Nu se știe ce nume avea la 
hitiţi, dar ulterior Marea Mamă din Asia Mică se nu- 
mea Ma, Rhea și Cibela. Ca și în Babilonia și Egipt, 
ea avea drept partener mitologic sau soţ un tînăr 
zeu al fertilităţii, care ulterior a fost denumit Attis. 
Cultul acestor divinităţi era orgiastic și includea, pe 
de o parte, prostituţia de templu, iar pe de alta, auto- 
castrarea preoților. Acest obicei barbar era legat de 
mitul potrivit căruia tînărul și frumosul Attis s-a cas- 
trat ca să scape de insistenţele amoroase ale zeiţei 
mame şi a murit sub un pin (pinul era considerat ar- 
borele sfint al lui Attis). El a fost apoi reînviat de 
zeiță, care era îndrăgostită de el. Sărbătoarea morţii 
și reînvierii lui Attis avea loc primăvara (în martie). 
Ulterior ritualul ei a fost preluat de primele comuni- 
tăţi creştine transformîndu-se în ritualul morții și 
învierii lui Hristos. 

Religia caldeenilor (urarților) 


Populaţia țării Urartu, situată în jurul lacului Van, 
a fost din vechime legată prin relaţii culturale cu 
Mesopotamia, Asia Mică şi Transcaucazia. Limba 
populaţiei (din familie iafetă) era apropiată de cea 
hurită. În secolele IX—VII î.e.n. a existat acolo un 
stat care a lăsat multe monumente culturale. Popu- 
laţia lui, urarţi sau caldeeni s-a integrat ulterior în 
populaţia Gruziei şi parţial Armeniei. 

Despre religia caldeenilor se ştie foarte puțin. 
Odată cu formarea regatului independent (secolul al 
IX-lea î.e.n.) s-a instituit cultul de stat al zeilor na- 
ționali. Cel mai mare dintre ei era considerat zeul 
ceresc Cald. Soţia lui era Bagbartu (Uarubani). Era 
venerat şi zeul hitit al furtunii, Teşub, precum și alți 
zei. Ei erau consideraţi în primul rînd zei regali, pro- 
tectori ai regelvi. 

Centrul religios al statului era oraşul Musasir, în 
care se afla principalul templu al lui Cald. În acest 
templu, regii urarți jertfeau prada bogată obținută 
în războaie. Preoții templului erau de obicei rude sau 
apropiați ai regelui. Existau şi sanctuare în aer liber. 


Religia Siriei și Feniciei 


Populaţia semită din Siria și Fenicia era, prin 
limbă și origine, legată de cea a Mesopotamiei. Aici 
s-au creat însă alte condiţii : nu existau state mari, 
predominau orașe-state comerciale independente ; 
majoritatea lor era situată pe litoralul Mării Medite- 
rane : Ugarit, Byblos, Sidon, Tyr etc. În aceste orașe 
domina o întreprinzătoare aristocrație comercial-scla- 
Vagistă, care întreținea relaţii active cu alte ţări. Ora- 
şele, învrăjbite unele cu altele, au fost subjugate în 
anumite epoci de statele vecine puternice : hitiţii, asi- 
rienii, egiptenii. Toate aceste condiţii s-au reflectat 
şi în religiile fenicienilor și sirienilor. 

În fiecare oraş erau venerate divinităţi protectoare 
locale. În majoritatea cazurilor, ele nu aveau nume 
proprii (sau poate aceste nume erau supuse unui tabu 

şi nu ne-au parvenit), ci figurau sub denumiri gene- 
rice : El înseamnă zeu, Baal — stăpin, Baalat — stă- 
pină, Adon — domn, Melek (Moloh) — regeie. Une- 
ori, denumirile zeilor se individualizau, căpătau tră- 
sături locale: în Tyr era venerat Melkart (regele 
oraşului), în Byblos — Baalat-Gebal (stăpina Ge- 
balului). În Cartagina (colonie feniciană), principa- 
lele divinităţi erau zeița Tanit şi Baal-Hammon. Rela- 
tiile cu ţările vecine au dus la preluarea unor culte 
străine și chiar a unor nume de zei. 

Cultul era concentrat în temple şi se distingea prin- 
tr-o mare somptuozitate. Din necontenitele danii s-au 
acumulat în temple mari comori. Preoţii templelor 
constituiau o corporație foarte puternică, însă numai 
în propriul lor oraș ; de aceea, ei nu puteau să înalțe 
zeul lor local deasupra zeilor altor otașe, așa cum s-a 
întîmplat în statele centralizate — Babilon, Egipt etc. 
Preoţii pretindeau jertfe crude și sîngeroase. În mo- 
mente grave (în timp de război etc.) se aduceau jertfe. 
umane din rîndul prizonierilor. Adoratorilor zeului ]i 
se cerea lucrul cel mai scump : părinţilor li se luau 
copiii nou-născuţi, în special primii născuţi, care erau 
ucişi în fața chipurilor zeilor. Despre acest sîngeros 
obicei stau mărturie operele vremii. El este confir- 
mat şi de descoperirile arheologice : mari grămezi de 
schelete de copii în apropierea rămășițelor altarelor 
din temple. Numele zeului fenician Moloh o devenit 
denumirea generică a unui zeu crunt, exterminator 
de vieți omeneşti. Există părerea că însuși numele de 
Moloh ar proveni din cuvîntul molk, care înseamnă 
aducerea de jertfă a copiilor t. Probabil că în nici o 
altă ţară cultul zeilor nu a atins o cruzime atit de 
inumană ca în oraşele feniciene. 


i R. Dussand. Les religions des Hittites et des Hourites, 
des Pheniciens et des Syriens, Paris, 1945, p. 384. 

Capitolul al 18-lea 
RELIGIA IRANULUI (MAZDEISMUL) 


Religia popoarelor Iranului s-a dezvoltat pe căi 
foarte originale, luînd forme, în bună măsură, deose- 
bite de religiile celorlalte popoare ale Orientului 
antic. 

Această religie are denumiri diferite în știință: 
mazdeism — după numele principalului zeu, Ahura- 


Mazda ; zoroastrism — după numele legendarului 
întemeietor al religiei, prorocul Zoroastru (Zarat- 
hustra) ; religia Avesta (avestism) — după numele 


principalei cărți sfinte ; religia adoratorilor focului — 
după rolul special al focului în această religie. O va- 
riantă mai tîrzie a religiei iraniene a căpătat denu- 
mirea de mithraism — după: numele zeului Mithra. 


Avesta 


Despre religia vechilor perși ne informează mărtu- 
riile fragmentare și puțin veridice ale scriitorilor 
greci de atunci — Herodot ș.a. Date mai sigure, dar, 
totodată, fragmentare conţin inscripțiile regilor Ahe- 
menizi (secolele VI—IV î.e.n.). Un material mult mai 
complet şi foarte bogat se găsește chiar în textele 
religioase ale perşilor, în vechea lor carte sfiîntă 
Avesta, principala sursă a studierii religiei iraniene. 
În secolul al VII-lea e.n., după cucerirea arabă, perșii 

și celelalte popoare ale Iranului au fost aproape în 
întregime convertiți la islamism. Adepții vechii religii 
au fugit din Iran, grupîndu-se mai ales în India 
occidentală, în regiunea Bombay. Sînt așa-numiții 
parşi, la care s-au păstrat vechile cărţi sfinte ale 
iranienilor. 

Avesta este alcătuită din capitole izolate de vechimi 
diferite. Capitolele ei cele mai vechi, incluse în prin- 
cipala carte — Iasna (carte de imnuri şi rugăciuni), 
datează, probabil, din epoca dinaintea dinastiei Ahe- 
menizilor ; ele sînt scrise în limba persană antică 
(limba zendă), foarte apropiată de limba indiană an- 
tică a Vedelor. Capitolele mai tîrzii sînt scrise în 
limba pehlevi, limbă care s-a vorbit în epoca sasani- 
zilor (secolele III—VII e.n.) ; acestea sînt: Vendidad 
(un fel de cod ritual al preoţilor iranieni), precum şi 
Iast (rugăciuni), Vispered (rugăciuni adresate „condu- 
cătorilor“) etc. Cea mai tîrzie parte a Avestei 
— Bundehesh — este povestea legendară a lui Zarat- 
hustra, întemeietorul religiei, și prorocirea sfirşitului 
lumii. Potrivit legendei, Avesta cuprindea 21 de opere 
diferite, dar ele nu s-au păstrat toate. 

Din cauza acestor adausuri multimilenare este greu 
de stabilit ce este cu adevărat vechi şi ce este mai 
nou în religia iraniană. 


Religia străveche a triburilor iraniene 


Separarea străvechilor triburi iraniene de străve- 
chile triburi indiene s-a produs, probabil, în mileniul 
al II-lea î.e.n. În acea epocă, credinţele religioase ale 
ambelor grupuri de triburi erau înrudite, ca și lim- 
bile lor : unele noţiuni despre ele ne dă religia Ve- 
delor indiene. În Avesta există referiri la cultul sufle- 
telor strămoşilor morți. Ca și vechii indieni, iranienii 
adorau animale sfinte : vaca, cîinele, cocoșul. Practi- 
cau cultul focului şi aveau o băutură sfîntă — haoma 
(soma indiană). 

Pe această bază arhaică s-a dezvoltat ulterior la 
iranieni o religie absolut originală — mazdeismul sau 
zoroastrismul. 

Mazdeismul 


Crearea Avestei este atribuită prorocului Zarat- 
hustra (forma greacă Zoroastru), personalitate legen- 
dară, care ar fi trăit aproximativ în secolul al VI-lea 
î.e.n. Potrivit legendei, el a trăit pe lingă regele Viş- 
tasp. Nu se ştie nici măcar dacă această personalitate 
a avut o existenţă reală. 

Ideea fundamentală a Avestei este dualismul net 
al principiilor binelui și răului în lume. Ambele prin- 
cipii sînt întruchipate în spiritele luminii și binelui 
— ahura şi în spiritele întunericului și răului — de- 
vele. În fruntea spiritelor luminoase stă Ahura- 


Mazda (în inscripţiile ahemenide — Auramazda, în 
versiunea greacă — Ormuzd), căruia i se opune con- 
ducătorul spiritelor întunericului — Angra-Mainyu 


(denumit de greci Ahriman). Ahura-Mazda este secon- 
dat de șase spirite luminoase (ameșa-spenta, sfinți 
nemuritori). Urmează apoi o mulţime de îngeri — 
iasati (într-o pronunție mai tîrzie ised sau îiezd); 
acestea întruchipează fie forțele și elementele naturii 
(cerul, Soarele, aerul, vîntul, focul, apa etc.), fie cali- 
tățile morale. Tuturor acestora li se opune același 
număr de spirite ale întunericului — devele. 

Cele două mari spirite sau mari zei sînt conside- 
raţi deopotrivă ca creatorii a tot ce există. Ahura- 
Mazda a creat tot ce e luminos, curat, raţional, folo- 
sitor oamenilor ; lui Angra-Mainyu, dimpotrivă, i se 
atribuie tot ce este rău, necurat şi dăunător. Zeul lu- 
minii a creat pămîntul cultivabil ; cel al întunericu- 
lui — deşertul ; primul a creat animalele domestice, 
cel de-al doilea — fiarele sălbatice, păsările răpitoare, 
șerpii, insectele ; elementele pure — pămîntul, apa 
şi, mai ales, focul — au fost create de Ahura-Mazda, 
în timp ce bolile, moartea, sterilitatea sînt opera lui 
Angra-Mainyu. Acest dualism are şi un puternic 
aspect etic: Ahura-Mazda este spiritul adevărului, 
înţelepciunii, binelui, pe cînd Angra-Mainyu e spiri- 
tul minciunii, răului, impurității morale. 

Între principiul binelui şi al răului se duce din 
vremuri imemoriale o luptă neîmpăcată. La această 
luptă iau parte și oamenii. Avesta îi cheamă pe toți 

să treacă de partea spiritelor luminoase, să devină 
adepţii lui Ahura-Mazda și să lupte împotriva deve- 
lor, împotriva a tot ce este generat de ele, împotriva 
a tot ce este impur. Recompensa va fi o viaţă feri- 
cită. 


Dualismul 


Prin dualismul ei atît de pronunţat, religia iraniană 
se deosebește de aproape toate religiile lumii. 

Care este originea acestui dualism ? S-a emis pă- 
rerea că în dualismul Avestei se reflectă contrastele 
naturii Iranului ; pămînturile fertile ale oazelor şi 
groaznicele forțe stihinice, inundaţiile, cutremurele, 
furtunile nenorocite ale deşertului !. În această expli- 
cație este un sîmbure de adevăr, însă, firește, nu se 
poate reduce totul la contrastele naturii, căci astfel 
de contraste sînt cunoscute și în multe alte ţări, dar 
ele nu au generat nicăieri un astfel de dualism ca în 
religia mazdeistă. 

Este verosimil, ba chiar incontestabil faptul că în 
dualismul Avestei s-au reflectat, în primul rînd, an- 
tagonismul și dușmănia dintre triburile agricole, se- 
dentare, şi cele crescătoare de vite, nomade. Iniţial, 
trebuie să fi fost vorba de o vrajbă între grupuri de 
triburi strîns înrudite, dar deja diferențiate în ce 
priveşte tipul de economie : iranienii, care trecuseră 
la viața seaentară şi agricultură, și indo-arienii, care 
Și-au păstrat timp mai îndelungat modul de trai de 
crescători de vite. Această disensiune a luat forma 
luptei dintre adepţii ahurelor (iranienii) și adoratorii 
develor (indienii). Ulterior, locuitorii Iranului, înde- 
osebi ai celui oriental, au avut de dus o luptă înver- 
şunată împotriva triburilor asiatice de stepă, care-i 
atacau neîncetat. Tocmai acest conflict secular între 
modul de viaţă al agricultorilor, sedentari, și acela al 
crescătorilor de vite, nomazi, ale căror economii se 
completau reciproc, și-a găsit reflectarea sub forma 


1 Vezi Hrisanth, arhimandrit. Religiile lumii antice, vol. |, 
Şt Petersburg, 1873, p. 489. 

„celor doi zei, fraţi gemeni și eterni dușmani, Ahura- 
Mazda și Angra-Mainyu. 

Avesta conţine în această privință indicaţii clare. În 
cel de-al treilea fardard (capitol) al Vendidatei, 
Ahura-Mazda răspunde la întrebarea : care locuri 
sînt cele mai frumoase-de pe pămînt ? Rezultă că 
acestea sînt locurile în care se află culturi, semănă- 
turi, așezări sedentare. La întrebarea : „Care este 
esența religiei mazadeiste ?“, Ahura-Mazda răspunde 
astfel : „Esența este de a cultiva bine cerealele ; cine 
seamănă cereale, acela cultivă Aşa (Aşa în Avesta 
este împărăţia luminii și dreptății), acela duce mai 
departe religia mazdeistă“ 1. Este interesantă menţiu- 
nea din paragraful 19, cum că Angra-Mainyu ar fi 
năvălit din ţările nordice, adică din stepele Asiei Cen- 
trale. 


Mazdeisntul în epoca ahemenizilor 
și sasanizilor 


Concepţia dualistă şi-a căpătat forma definitivă 
abia odată cu întemeierea monarhiei ahemenizilor, 
cînd a devenit religie de stat. Există ipoteza că veni- 
rea la putere a ahemenizilor (la mijlocul secolului al 
VI-lea î.e.n.) a fost însoţită de un fel de reformă 
religioasă. În epoca mezilor (612—550 î.e.n.) a ocu- 
pat o situație dominantă în cult casta preoțească a 
magilor, la origine unul din grupurile tribale ale me- 
zilor. Răsturnind de la putere pe regii mezi în anul 
550 î.e.n., ahemenizii perși au început să se sprijine 
pe preoții lui Ahura-Mazda — atravanii — contra 
magilor mezi. Probabil că atunci sau cu puţin înainte 
a apărut ca reformator Zarathustra. Se știe sigur că 
magii s-au aflat în fruntea celei mai mari revolte 
împotriva regilor ahemenizi (anul 523). Acești regi se 
proclamau cu insistență adepţi ai lui Auramazda, pe 
cînd răsculații erau denumiți „adoratori ai develor“. 

Un desen al lui Ahura-Mazda cu chip de om, îmbi- 
nat cu simbolul Soarelui, încununează marea inscrip- 


1 Avesta, die heiligen Biicher der Parsen, Strassburg, 1910, 
p. 329. 

ție din Behistun a regelui Darius și se întîlnește şi pe 
alte monumente ahemenide. 

Așadar, se poate conchide că transformarea defini- 
tivă a develor, vechile divinităţi tribale ariene, în spi- 
rite rele s-a produs sub influenţa unor cauze politice. 
Cultul lui Ahura-Mazda a avut menirea mai cu seamă 
să atribuie o aureolă religioasă puterii regale. Politica 
religioasă a ahemenizilor era abilă și prudentă: ei 
nu se atingeau de cultele care-existau în statele cuce- 
rite de ei în Asia Mică și în Egipt, însă în ţările 
iraniene au introdus cultul strict centralizat al lui 
Ahura-Mazda şi au interzis cu strășnicie vechiul cult 
al develor. 

Acest centralism religios a fost și mai accentuat 
în statul sasanizilor (secolele III—VIII e.n.), în care 
religia mazdeistă s-a transformat într-o autentică re- 
ligie statală a iranienilor. În această epocă, Avesta 
şi-a căpătat aspectul.ei definitiv. 


Cultul mazdeist 


Practica cultului mazdeist consta în aducerea de 
jertfe, în curăţiri rituale, în întreţinerea focului sacru 
etc. Toate acestea intrau în obligaţiile preoților, atra- 
vanii, care au monopolizat întreaga oficiere a cultului. 
Prescripţiile practice ale Avestei, expuse în principal 
în Vendidad, se reduc, în primul rînd, la păstrarea 
curăţeniei rituale şi evitarea oricărei impurități. Se 
considera impuritate mai ales tot ce era în legătură 
cu moartea. Impur era orice cadavru, de aici decur- 
gînd specificul practicilor funerare mazdeiste. 

Pentru ca să nu se atingă nici de pămînt, nici de 
foc, mazdeiștii lăsau cadavrul să fie sfişiat de păsă- 
rile răpitoare. În acest scop se construiau turnuri 
circulare speciale — dakma. Partea de sus a dakmei 
constituia o pîlnie în trepte; la mijloc se afla o 
fîntînă ; în trei cercuri concentrice erau făcute adin- 
cituri pentru trupurile celor morți : în cel exterior — 
pentru bărbaţi, în cel de la mijloc — pentru femei, 
iar în cel interior — pentru copii. Slujitori speciali 

aduceau acolo şi puneau în aceste adîncituri cada- 
vrele dezbrăcate, care erau foarte repede devorate de 
ulii, apoi oasele erau aruncate în fundul fîntinii. Ast- 
fel de „turnuri ale tăcerii“, cum sînt denumite, există 
și în prezent la actualii adepţi ai mazdeismului — 
parşii. 


Reprezentările despre lumea de apoi 


La mazdeiști, credințele despre lumea de apoi nu 
erau legate de practica funerară. Spre deosebire de 
egipteni, la care sufletul era considerat inseparabil 
de trup, adepții lui Ahura-Mazda nu se interesau 
deloc de trupul celui mort. Sufletul mortului avea 
însă, potrivit concepţiei mazdeiste, o soartă care de- 
pindea de felul cum trăise defunctul pe pămînt. Ado- 
ratorii cucernici ai lui Ahura-Mazda, cei care au în- 
deplinit toate cerinţele religiei intră după moarte 
într-un lăcaş luminos, în împărăţia lui Ahura-Mazda, 
în rai. Păcătoşii, cei care nu cred în Ahura-Mazda, 
care au călcat interdicțiile sau au săvirşit un păcat de 
neiertat ajung în iad, în împărăţia lui Angra-Mainyu. 
La sfîrşitul lumii, sufletele păcătoşilor vor fi definitiv 
exterminate şi odată cu ele şi însuşi Angra-Mainyu. 


Etica mazdeismului 


În general, trăsăturile etice apar destul de clar în 
religia dualistă a Avestei. Zeul luminii, Ahura-Mazda, 
are prea puţin trăsăturile unei divinităţi a naturii: 
el este întruchiparea binelui, adevărului, înţelep- 
ciunii ; chiar și cuvintul mazda înseamnă înţelept. 
Antagonistul său, Angra-Mainyu, este spiritul răului, 
minciunii, al tuturor viciilor. Divinităţile de categoria 
a doua sînt și ele întruchiparea mai ales a calităților 
morale : din cei şase „sfinți nemuritori“, Vogu-Manu 
personifică dreapta rațiune, Așa-Vagişta — suprema 
sfinţenie, adevărul și fericirea, Garvatat — bunăsta- 
rea și sănătatea etc. Acest caracter pronunţat etic al 

reprezentărilor religioase distinge vizibil religa maz- 
deistă de celelalte religii naţionale antice. 

Din „punctul de vedere al Avestei, principala vir- 
tute a celui drept este de a ara pămîntul și a sădi 
plante folositoare. Cele mai grozave păcate, de neier- 
tat, care condamnă sufletul omului la pierzanie, sînt : 
incinerarea cadavrului celui decedat, folosirea mortă- 
ciunilor în alimentaţie şi viciile constînd în practicile 
sexuale împotriva naturii. Prescripţiile morale pro- 
priu-zise (în sensul contemporan) ale Avestei se re- 
duc la principii confuze şi vagi : trebuie să fii drept, 
să faci fapte bune, să spui adevărul, să nu calci con- 
tractele etc. 

Astfel, mazdeismul, deosebindu-se esenţial de ce- 
lelalte religii ale lumii antice, reprezintă o treaptă 
mai înaltă în dezvoltarea religiei în general. Expli- 
caţia trebuie căutată în' condiţiile concrete de formare 
şi dezvoltare a statelor iraniene, în ascuţirea puter- 
nică a contradicţiilor de clasă, în apropierea crizei 
orînduirii sclavagiste. Clasele stăpinitoare și preoți» 
mea, legată de ele, au simţit necesitatea de a stinge 
protestul maselor asuprite, de a le da o iluzorie con- 
solare sub forma unei speranţe într-o răsplată după 
moarte şi, totodată, de a le speria cu ameninţarea 
unei pedepse după moarte. 


Escatologia 


Religia mazdeistă a dezvoltat — spre deosebire de 
celelalte religii antice — şi teoria escatologică despre 
sfîrşitul lumii și despre judecata de apoi. Această 
concepție este expusă într-unul din capitolele tîrzii 
ale Avestei, în Bundeghesh. Potrivit acestei concepţii, 
la sfîrșitul lumii va apărea un izbăvitor — Saoșiant 
(potrivit unor mituri, acesta va fi sau fiul lui Zarat- 
hustra sau o nouă încarnare a sa) ; el se va naşte din- 
tr-o fecioară și va izbăvi neamul omenesc. Spiritul 
răului, Angra-Mainyu, va fi complet zdrobit și va, 
începe împărăţia veşnică a lui Ahura-Mazda. 

Cultul lui Mithra 


Un loc oarecum aparte ocupa în religia zoroastră 
un cult cu rădăcini foarte vechi, dar care căpătase o 
însemnătate independentă — cultul lui Mithra. În- 
tr-o epocă foarte veche, Mithra fusese, probabil, una 
din întruchipările Soarelui, fiind, în același timp, le- 
gat de ideile morale ; numele lui înseamnă fidelitate. 
El nu figurează în vechile texte ale Avestei, însă în 
rîndurile poporului era, probabil, adorat. Regele Arta- 
xerxe al II-lea (anul 405—362 î.e.n.) a legiferat intro- 
ducerea oficială a cultului său. În epoca parţilor (se- 
colul al III-lea î.e.n.) şi a Imperiului roman, cultul 
lui Mithra a luat o mare extindere nu numai în Iran, 
ci și în alte țări : din perioada expedițiilor lui Pompei 
(anul 66—63 î.e.n.), acest cult a fost extins departe 
în Occident, răspîndindu-se îndeosebi în rîndurile 
legiunilor romane. În secolele al II-lea şi al III-lea, 
cultul lui Mithra a fost un concurent serios al creş- 
tinismului şi a exercitat o puternică influenţă asu- 
pra lui. 

Mithra era înfățișat ca un mare războinic, care a 
învins taurul mitic. Ziua „nașterii“ sale era serbată 
în perioada solstițiului de iarnă, la 25 decembrie; 
aceasta confirmă natura solară a lui Mithra. În ace- 
laşi timp, Mithra era considerat un mîntuitor. 


Evoluţia ulterioară a mazdeismului 


Rămînînd pînă la cucerirea Iranului de -către mu- 
sulmani (secolul al VII-lea) religia naţională a acestei 
țări, mazdeismul a căpătat totodată, după cum am 
văzut, unele trăsături cosmopolite, ceea ce era legat 
îndeosebi de formarea întinsului imperiu al Aheme- 
nizilor, iar mai tîrziu al Sasanizilor. Ca urmare, el 
a exercitat o profundă influență asupra dezvoltării 
concepţiei despre lume în diverse ţări atît în epoca 
antică, cît şi în evul mediu. Încă în epoca Ahemeni- 
zilor, ideile mazdeiste au pătruns la evrei ; în epoca 
elenismului şi a Imperiului roman, ele s-au răspîndit 
în toată regiunea mediteraneană (mai ales prin cul- 

tul lui Mithra) şi au adus un aport substanţial la 
formarea ideologiei creştine. Pe baza unui sincretism 
original al credințelor mazdeiste și iudeo-creştine, în 
secolul al III-lea s-au dezvoltat concepţia dualistă a 
maniheienilor (despre ei vom vorbi mai departe), 
secta creştină a nestorienilor (din'secolul al V-lea) a 
suferit, de asemenea, influența puternică a concep- 
tiei dualiste despre lume ; pe acelaşi teren ideologic 
s-au format în evul mediu sectele creștine ale pavli- 
cenilor (secolul al VII-lea), bogomililor (secolul al 
X-lea), albigenzilor etc. (secolele XII—XIII). 


Capitolul al 19-lea 
RELIGIA EVREILOR (IUDAISMUL) 


Religia evreilor — iudaismul — este una din puți- 
nele religii naţionale ale lumii antice care s-au păs- 
trat, cu mici modificări, pînă în zilele noastre. Iudais- 
mul este denumit şi religia mozaică, adică religia lui 
Moise. În istoria generală a religiei, iudaismul a jucat, 
un rol deosebit, deoarece a intrat cu o parte foarte 
substanţială în componenţa creștinismului și islamis- 
mului. 

E deci firesc marele interes faţă de această religie. 
Numărul lucrărilor ce i s-au consacrat este uriaș. 
Acest rol deosebit al iudaismului explică și marea 
dificultate pe care o prezintă studiul istoriei sale. În 
țările Europei, tradiţia religioasă evreiască inclusă în 
componenţa tradiţiei creștine a fost considerată vreme 
îndelungată ca revelație divină nesusceptibilă de nici 
o critică. Mulţi savanţi liber-cugetători au plătit cu 
viaţa tentativa de a pune la îndoială acest adevăr. 
Chiar şi în prezent, pentru credincioșii evrei și creş- 
tini, îndeosebi pentru clerul catolic şi ortodox, Biblia 
continuă să fie nu o sursă istorică, ci un obiect de 
credinţă și venerație, o autoritate indiscutabilă, fiind 
considerată o carte scrisă după inspirația Sfîntului 
Duh. „Din punct de vedere ideologic, Biblia rămîne 
pînă în zilele noastre unul dintre cele mai impor- 
tante puncte de sprijin ale orînduirii bazate pe €x- 
ploatare, 

Principala sursă pentru studiul vechii religii iu- 
daice, aşa cum se înfățișa ea în antichitate, este 
Biblia. Alte izvoare independente de aceasta aproape 
nu există. Biblia în grecește înseamnă „cărţile“ (tra- 
ducerea cuvîntului ebraic soferim cu aceeași semni- 
ficaţie). De fapt, nu este o singură lucrare, ci o 
culegere care cuprinde un mare număr de opere 
diverse. Conform tradiţiei, ele se împart în trei mari 
grupuri. 

În primul rînd, în componenţa Bibliei intră cărțile 
legii (în ebraică, Thorâ), sau așa-numitul „Pentateuh 
al lui Moise“ — cărți atribuite personajului legen- 
dar Moise. Aceste cinci cărţi sînt: Facerea — care 
povestește despre crearea de către Dumnezeu a lumii 
și omului, despre viaţa primilor oameni în rai, despre 
căderea în păcat și izgonirea lor din rai, despre în- 
mulţirea omenirii, precum şi foarte vechea istorie a 
potopului și a salvării de potop a lui Noe și a fami- 
liei sale ; despre patriarhii Avraam, Isaac, Iacov, Iosif 
şi frații săi; despre așezarea evreilor în Egipt; 
leşirea — carte care cuprinde povestea vieţii şi acti- 
vității legiferatorului evreilor, Moise, și a eliberării 
evreilor din captivitatea egipteană ; ea include vesti- 
tele „Zece Porunci“ ale lui Dumnezeu (Ieşirea, XX, 
1—17) etc. ; Leviticul — cuprinzind legislaţia reli- 
gioasă ; Numerii — legislaţia şi istoria evreilor după 
ieșirea lor din Egipt şi pînă la cucerirea Palestinei 
(„țara Canaanului“) ; Deuteronomul — legislația re- 
ligioasă. Din Pentateuh face parte şi cartea lui Iosua 
Navi, care conţine istorisirea cuceririi de către evrei 
a „ţării Canaanului“ sub conducerea lui Iosua Navi. 

Al doilea grup de cărți biblice îl alcătuiesc cărţile 
„istorice“ ; acestea sînt : Cartea judecătorilor, Cartea 
Rut, cele patru Cărţi ale regilor (două Cărţi ale lui 
Samuel şi două Cărţi ale regilor), două cărţi de Cro- 
nici, Cărţile lui Ezdra, Neemia, Cartea Esterei, Cartea 
lui Iov, precum şi Psalmii (culegere de imnuri reli- 
gioase atribuite regelui David), Pildele lui Solomon, 
Eclesiastul, Cântarea Cîntărilor. 

În sfîrşit, al treilea grup îl alcătuiesc cărţile profe- 
ților Isaia, Ieremia, Iezechiel, Daniel, și cărțile celor 
12 așa-ziși mici profeţi: Osea, Ioil, Amos, Avdia, 

Iona, Miheia, Naum, Avacum, „Sotonie, Agsheu, Za- 
haria, Maleahi. 

Toate aceste cărți laolaltă sînt denumite de creştini 
Vechiul Testament !, spre deosebire de cărțile creş- 
tine propriu-zise (nerecunoscute de evrei) ale Noului 
Testament. 

Originea reală a tuturor acestor cărți nu este sta- 
bilită definitiv pînă în prezent, deși critica științifică 
a făcut în această privință foarte mult. 

Printre primii gînditori care au încercat să abor- 
deze critic Biblia au fost Th. Hobbes şi B. Spinoza; 
ei au remarcat că aceste cărți, atribuite lui Moise, 
sînt scrise în realitate într-o perioadă mult mai tirzie. 
Un pas substanţial spre studierea ştiinţifică a Bibliei 
l-a făcut francezul Jean Astruc, apropiat de cercurile 
enciclopediştilor, în cartea sa Ipoteze despre textele 
inițiale, de care, probabil, s-a servit Moise la alcă- 
tuirea Bibliei (1753). 

Drept rezultat al cercetărilor, astăzi este îndeobşte 
recunoscut că la baza Pentateuhului se află urmă- 
toarele surse : lahvistul (denumit astfel convenţional 
pentru că în el Dumnezeu este denumit Iahve), alcă- 
tuit în Iudeea, probabil în secolul al IX-lea î.e.n.; 
Elohistul (denumire la fel de convenţională, după de- 
numirea lui Dumnezeu : Elohim — în sens literal 
„zei“ sau „spirite“) este alcătuit în Efraim (partea 
nordică a Palestinei), posibil în secolul al VIII-lea 
i.e.n. ; Deuteronomul, alcătuit aproximativ în 621 î.e.n. 
şi prelucrat în aproximativ 560 î.e.n. ; Codul preoților 
este alcătuit aproximativ în 500 î.e.n. Ulterior, pri- 
mele două surse au fost contopite într-una, denumită 
convenţional lehovist. 

S-a stabilit aproximativ şi data apariţiei celorlalte 
cărţi ale Bibliei. 

Studiul istoriei textului biblic, ca şi cercetarea des- 
fășurării în timp a dezvoltării religiei iudaice înseși, 





NS 
1 Conform traducerii greceşti a Bibliei, Septuaginta 
(şaptezeci de tălmăcitori), intră în Vechiul Testament şi căr- 
țile lui Tobit, Iudita, Înţelepciunea lui Solomon, Cartea In- 
țelepciunii lui Iisus, fiul lui Sirah, a profetului Baruh, Car- 
tea a doua și a treia a lui Ezdra și trei cărţi ale Macabei- 
lor ; ele însă nu au intrat în Canonul iudaic. 

este o operaţie neobişnuit de grea, în primul rînd 
pentru că textul Bibliei a suferit repetate prelucrări 
şi redactări. După cum s-a putut stabili, capitolele ci 
cele mai vechi sînt Cîntarea Deborei (Cartea judecă- 
torilor, V), care datează din secolul al XIII-lea î.e.n., 
şi David plînge pe Saul şi Ionatan (Cartea a doua a 
regilor, I, p. 17 şi urm.) din secolul al XI-lea î.e.n. 
Cărţile şi cîntările profeților sînt alcătuite în secolele 
VIII—VI î.e.n. În epoca „celui de-al doilea templu“, 
după reîntoarcerea evreilor din captivitatea babilo- 
niană (secolul al V-lea î.e.n.), a avut loc prelucrarea 
și redactarea radicală a tuturor cărţilor biblice în 
spiritul unui strict monoteism şi al centralizării cul- 
iului. 

În afară de cărțile Bibliei mai există unele surse 
scrise — puțin numeroase —, printre care operele 
istoricului evreu Josephus Flavius : lucrarea Războiul 
iudeilor, scrisă mai ales pe baza observării personale 
a evenimentelor din anii 66—70, și lucrarea Antichi- 
tăți iudaice, alcătuită pe baza acelorași cărți biblice, 
dar completată cu relatări verbale. 

În ultimii ani au apărut şi cîteva noi surse de stu- 
diere a religiei iudaice. În cursul anilor 1947—1957, 
pe litoralul Mării Moarte, în Israel, în peșterile din 
apropierea ruinelor vechii așezări Qumran s-au găsit 
suluri de manuscrise în limba ebraică datînd din seco- 
lele al II-lea şi I î.e.n., care conțin părți din textul 
cărților Bibliei (diferite de cele canonice), un statut 
al unei comunităţi de sihaștri (se presupune că ar fi 
vorba de renumiţii esenieni) etc. 


Perioada cea mai veche. Cultele tribale 


În prima jumătate a celui de-al doilea mileniu 
î.e.n., evreii constituiau un conglomerat de triburi 
beduine crescătoare de vite, care duceau o viaţă no- 
madă în Arabia de Nord. Ei duceau un trai patriarhal 
în cadrul unei orînduiri gentilice-tribale, iar religia 
lor reflecta acest mod de viaţă. 

Probabil că exista la ei cultul protectorilor tribali, 
poate şi al spiritelor strămoşilor. Urme slabe ale 

acestui cult s-au păstrat în textul biblic. De pildă, în 
cartea Facerii se povestește că în timpul fugii lui 
Iacov şi a soțiilor sale de la tatăl lor, Laban, una din 
ele, Rahila, a furat idolii casnici ai tatălui. În textul 
ebraic al Bibliei, aceşti idoli sînt denumiți prin cu- 
vîntul terafim ; probabil că aceştia erau protectori tri- 
bali. Potrivit povestirii biblice, pe Laban l-a înfuriat 
nu atît fuga fiicelor şi a ginerelui, cât mai ales răpirea 
zeilor săi protectori ; el a alergat după fugari, le-a 
reproșat răpirea terafimilor şi a stăruit cu tot dina- 
dinsul să-i fie restituiţi (Facerea, XXXI, 30—35). 

De cultul tribal, după toate probabilitățile, se leagă 
și legendele despre patriarhi. Faptul că patriarhii 
menţionaţi în Biblie (Avraam, Isaac, Iacov şi alții pînă 
la Moise) nu sînt personalități istorice este unanim 
recunoscut de toţi cercetătorii. Cine sînt însă aceşti 
patriarhi ? Desigur că este eronată concepția mitolo- 
gică că numele lor sînt întruchipări ale fenomenelor 
naturii. Este mai verosimil că figurile patriarhilor 
reprezintă personificarea împărţirii în ginţi și triburi. 
Acest lucru l-a relevat în special F. Engels în serisoa- 
rea către K. Marx din 24 mai 1853 4. 


Cultul funerar 


Morții erau îngropați în pămînt, însă ce credințe 
religioase erau legate de acest obicei, e greu de pre- 
supus. Chiar şi în epoca cea mai tîrzie, reprezentă- 
rile evreilor credincioşi despre viața de dincolo de 
mormînt erau foarte confuze. În orice caz, nu exista 
vreo credință într-o răsplată de după moarte : pentru 
păcate, Dumnezeu îi pedepsea pe oameni în această 
viață — dacă nu pe ei direct, atunci pe descendenții 
lor ; în Biblie, Dumnezeu este de repetate ori prezen- 
tat ca pedepsind „pe copii şi pe copiii copiilor pînă 
la al treilea și al patrulea neam !“ (Ieşirea, XXXIV, 7). 
Există credinţa că sufletele morţilor pot fi invocate 
şi se poate discuta cu ele. Această reprezentare spiri- 
tualistă a morţilor este confirmată în perioada regi- 


1 K. Marx şi F. Engels. Opere, vol. 28, București, Editura 
politică, 1967, p. 219. 

lor ; de pildă, regele Saul a ordonat unei vrăjitoare 
să cheme sufletul lui Samuel decedat (Cartea întîi a 
regilor, XXVIII, 7—20). Este greu de apreciat dacă 
această credință exista încă din epoca nomadă. 


Cultul legat de creșterea vitelor 


Unei perioade foarte vechi îi aparține, neîndoios, 
cultul legat de creşterea vitelor. Aici trebuie căutată 
îndeosebi originea vechii sărbători a paştelui, iniţial 
o sărbătoare a primăverii, specifică unui popor de 
păstori : aducerea ca jertfă, primăvara, a primului 
născut din turmă t. Robertson Smith a remarcat just 
baza totemică a acestei aduceri de jertfă. Ulterior, 
paștelui inițial i s-au suprapus şi elemente cu totul 
diferite — trăsături ale cultului propriu agriculto- 
rilor. 

Tot de cultul păstorilor trebuie să fie legate și 
unele figuri de spirite şi divinităţi ale căror slabe 
urme s-au păstrat în textul biblic, în pofida redactării 
sale atît de grijulii de către preoţii din Ierusalim. 
Acestea sînt, de pildă, figura mitologică a lui Azazel, 
căruia în anumite momente i se aducea în jertfă un 
tap ; acest țap al lui Azazel („ţap ispăşitor“) era alun- 
gat viu în deșert, „încărcat“ cu toate păcatele po- 
porului (Leviticul, XVI, 7—10, 20—22). Acest ritual 
cu țapul ispăşitor, care este considerat un fel de jertfă 
„de ispășire pentru păcatele și crimele întregului po- 
por, este bine analizat de J. Frazer în a sa Creangă 
de Aur, în care sînt culese și multe alte ritualuri ana- 
loge de la diferite popoare. 

În acea epocă dăinuiau, probabil, multe credințe 
în diferite spirite, ale căror urme slabe s-au păstrat 
şi în Biblie. În Ieşirea (XII, 23) este menționat 
„pierzătorul“, care extermină pe toți nou-născuții 
egipteni şi cruţă pe primii născuţi israelieni. În Car- 
tea judecătorilor (IX, 23), Dumnezeu trimite la evrei 
pe duhul răului. Acest duh al răului trimis de Dum- 


E Wellhausen. Introducere în istoria Israelului, Sibiu, 
1909, p. 79. 

nezeu îl vizitează în repetate rînduri pe regele Saul 
și îl torturează (Cartea întîi a regilor, XVI, 14, 
XVIII, 10, cap. XIX, 9). 

Este foarte probabil că în epoca nomadă exista și 
cultul Lunii, legat de calendarul lunar. J. Wellhau- 
sen a emis ipoteza ! că de la acest cult se trage apa- 
riția sărbătorii Sabatului, care îşi păstrează și în 
prezent o mare însemnătate în religia ebraică. Iniţial 
însă, aceasta nu era ziua săptăminală -de odihnă, ci 
mai degrabă sărbătorirea fie a Lunii noi (cum o con- 
sidera Wellhausen), fie a Lunii pline ?. Chiar în epoca 
regilor, evreii mai serbau „Luna nouă“ (Cartea întâi 
a regilor, XX, 5). 


Interdicţiile 


De perioada cea mai veche sînt legate o mulţime 
de interdicții-tabu. Unele din ele sînt legate de viaţa 
sexuală şi se trag, probabil, din obiceiurile orînduirii 
comunitare-gentilice ; altele sînt legate de alimenta- 
ție. Există numeroase interdicții alimentare — inter- 
dicția de a minca carne de cămilă, de iepure, de porc, 
de reptile, carnea multor păsări etc. —, legate prin 
origine, probabil, de condiţiile economiei nomade, ba- 
zată pe păstorit, dar rădăcinile lor nu sînt complet 
clare : interdicţia de a ucide cămila pentru hrană se 
datora, probabil, faptului că ea este principalul ani- 
mal de muncă și de tracţiune în deșert ; poraqul nu 
trebuia mîncat pentru că el este un animal tipic „se- 
dentar“, aparţinind popoarelor agricole, cu care no- 
mazii erau în duşmănie 5. 


aa ——dnde 8 sl re MI E are a m a 


1 Op. cit., p. 79. 

> A. Ranovici. Schiță a istoriei religiei ebraice, p. 133— 
134. 

3 Cercetătorii au încercat să dea diverse explicaţii inter- 
dictiei iudaice şi musulmane de a minca carne de porc. 
Unii o explicau prin considerente rațional-igienice : carnea 
de porc, în clima tropicală ar putea fi dăunătoare. Ştim 
însă că foarte multe popoare din ţările tropicale consumă 
carne de porc. Alţii văd în această interdicţie o rămășiță 
a tabuaţiei totemice, presupuniînd că porcul a fost cîndva 
totem, adică animal sacru (noţiunile de sacru și impur sînt 

Circumcizia 


Ritualul circumciziei băieţilor nou-născuţi are ne- 
îndoielnic rădăcini foarte vechi. Biblia atribuie intro- 
ducerea acestui obicei lui Avraam, care a primit pen- 
tru aceasta o poruncă specială de la Dumnezeu, care 
spune : „lar legămîntul dintre mine şi tine și urmașii 
tăi de după tine din neam în neam, pe care trebuie 
să-l păziţi, este acesta : toţi cei de parte bărbătească 
ai voştri să se taie împrejur. Să vă tăiaţi împrejur, 
şi acesta va fi semnul legămiîntului dintre mine şi 
voi. În neamul vostru, tot pruncul de parte bărbă- 
tească, născut la voi în casă sau cumpărat cu bani 
de la alt neam, care nu-i din seminţia voastră, să se 
taie împrejur în ziua a opta“. 

Adevărata origine a obiceiului circumciziei la evrei 
nu este clară. Acest obicei este o rămășiță a vechiului 
ritual al inițierii, care însă în epoca orînduirii comu- 
nitare-gentilice se săvîrșea nu asupra copiilor nou- 
născuţi, ci asupra adolescenților, cînd ajungeau la 
pubertate ; unii savanţi consideră că acest obicei a 
existat la triburile semitice din Arabia, inclusiv la 
evrei, din vremuri îndepărtate ; alţii presupun că 
el a fost împrumutat de evrei de la egipteni, la care 
acest obicei exista — ca și la multe alte popoare din 
Africa — din cele mai vechi timpuri. 

Tot de aceste timpuri străvechi ține venerarea de 
către evrei a arborilor, munţilor, stîncilor, izvoarelor, 
precum şi a unor stilpi sacri — așer. Rămășițele 
acestor culte s-au păstrat în textul biblic. 


Cultul lui Iahve 


În sfîrșit, din epoca prepalestineană se trag rădă- 
cinile cultului zeului naţional Iahve. Problema origi- 
nii cultului acestei figuri centrale a religiei evreiești 
nu a fost încă definitiv soluţionată de știință. Însuși 








apropiate) ; nu avem însă nici un fel de dovezi ale faptu- 
lui că porcul domestic a fost totem, și în orice caz nu putea 
fi totem la triburile nomade, care, în general, nu aveau 
porci. 

numele de Iahve (mai înainte se citea incorect Iehova ; 
unii presupun că forma antică a numelui era lahu) 
nu a căpătat încă o descitrare convingătoare. E po- 
sibil ca el să nu fi fost de origine ebraică. Unii cer- 
cetători consideră că Iahve a fost iniţial zeul tribu- 
lui madianit, care locuia în peninsula Sinai, în apro- 
piere de granița Egiptului ; în favoarea acestei teze 
pledează povestirea din Biblie (Ieşirea, II, 15—22) des- 
pre faptul că Moise a fost căsătorit cu fiica unui preot 
madianit, că a locuit în ţara socrului său, i-a păscut 
oile şi că acolo, pe Muntele Horeb (peninsula Sinai), 
i-a apărut pentru prima oară Iahve şi i-a destăinuit 
numele său ; pînă atunci, potrivit aceleiaşi povestiri, 
evreii îl adorau pe Dumnezeu sub alte nume (ibid., 
INI, 1—15). În orice caz, sediul iniţial al lui Iahve şi 
al cultului său au fost Sinaiul şi Muntele Horeb. 

A. B. Ranovici consideră că inițial Iahve a fost un 
spirit — personificare a deşertului 1, A. P. Kajdan 
este 'de părere că Iahve era zeul furtunii 2. Există o 
ipoteză că figura lui Iahve conţine rămășițele unor 
vechi credințe totemice : se pot găsi aluzii la o legă- 
tură între el şi leu și între el şi taur. Oricit de slabe 
ar fi aceste rămăşiţe, presupunerile amintite sînt pe 
deplin plauzibile, întrucât ştim că elemente totemice 
intră foarte des în credinţele despre zeul tribal. 

Pentru evrei, Iahve nu a fost dintotdeauna Dum- 
nezeul tuturor. El n-a fost la început nici măcar zeul 
tuturor israeliților — nucleul de bază al grupului de 
triburi evreiești. În această privinţă trebuie semna- 
lată o neclaritate. De obicei se consideră că Iahve era 
la început zeul tribului iudeilor şi că abia ulterior a 
devenit zeul tuturor evreilor israeliți, un zeu națio- 
nal. Aceasta însă nu concordă cu faptul că Moise, 
legendarul legiuitor al evreilor, primul căruia Iahve 
i-a destăinuit numele său și pe care l-a ales ca mij- 
locitor, nu aparţinea tribului iudeu, ci tribului levit 
şi că, ulterior, toţi preoţii şi slujitorii lui Iahve tre-. 
buiau, conform legii, să fie leviţi ; iudeii nu puteau fi 
slujitori ai lui Iahve. În Biblie se pomenește de foarte 


1 A. B. Ranovici, op. cit., p. 177—178. 
> A. P. Kajdan. Religia şi ateismul în lumea antică, Mos- 
cova, 1957, p. 13. 

multe ori despre tribul leviţilor ca deosebit de apro- 
piat lui Dumnezeu şi ca preferat al lui. 

Ideea, larg răspîndită printre oamenii de știință, 
că Iahve a fost la început zeul tribului iudeilor se 
explică, probabil, prin faptul că dinastia regilor evrei 
(începînd cu David, secolul al X-lea î.e.n.) provenea 
din tribul iudeu şi că aceşti regi au considerat util să 
transforme cel mai popular cult, cel al lui Iahve, în 
cult de stat. 

Rolul lui Iahve ca zeu tribal războinic a ieșit. în 
mod deosebit în prim plan în epoca în care triburile 
nomade evreieşti (israelite) au început atacul împo- 
triva regiunilor agricole ale Canaanului (Palestinei). 
Cucerirea Palestinei de către israeliți a început în 
secolele XV—XIV î.e.n. și s-a prelungit timp de cîteva 
secole. În decursul acestor lupte, evreii au dus un 
război îndîrjit de exterminare împotriva aborigenilor 
din ţinuturile Canaanului. Caracterul crîncen al aces- 
tei lupte multiseculare a exercitat o puternică influ- 
enţă asupra spiritului Bibliei și asupra religiei care se 
reflectă în ea. Orice rol ar fi jucat înainte Iahve, el 
apare în această epocă în rolul unui Dumnezeu răz- 
boinic al întregului Israel sau al întregului popor 
evreu, care își conduce poporul în lupta împotriva 
tuturor vrăjmașşilor. Acest rol al lui Iahve trece ca 
un fir roșu prin toate cărţile Bibliei. De aici provine 
şi cel mai frecvent epitet al lui Iahve : Sebaot, ceea 
ce înseamnă ‚Dumnezeul oștirilor“. 

Însăși cucerirea Palestinei este prezentată în Biblie 
ca o poruncă directă a lui Iahve. „...Scoală dar (îi 
spurie Dumnezeu lui Iosua Navi) și treci Iordanul, tu 
şi tot poporul acesta, în ţara pe care o voi da fiilor 
lui Israil. Tot locul pe care-l vor călca tălpile picioa- 
relor voastre, îl voi da vouă, cum am spus lui Moise; 
de la pustie şi de la Libanul acesta pînă la riul cel 
mare, pînă la rîul Eufratului, și pînă la marea cea 
mare, spre asfinţitul soarelui vor fi hotarele voastre... 
Iată, îți poruncesc : fii tare şi curajos, să nu te temi, 
nici să te spăimiîntezi, căci Domnul Dumnezeul tău 
este cu tine pretutindenea, oriunde vei merge“ (Iosua, 
I, 2—4, 9). Cît despre populaţia de baştină a Pales- 
tinei, Dumnezeu a poruncit ca ea să fie exterminată 

352 


fără cruțare. Ierihon, primul oraș canaanean cucerit 
prin lupte, a fost dărîmat pînă în temelii și toţi locui- 
torii lui au fost trecuţi prin virful sabiei. Cu al 
doilea oraş, Ai, s-a procedat la fel. Uneori, Iahve 
lua parte personal la luptă, ajutindu-și poporul : ast- 
fel, în bătălia israelienilor împotriva amoriţilor, cînd 
aceştia au luat-o la fugă, „Domnul a aruncat asupra 
lor grindină mare din cer... iar cei ce au murit de 
grindină au fost mai mulţi decit cei ucişi de fiii lui 
Israil cu sabia (în luptă)“ (ibid., X, 11). 


Perioada palestineană 


Cucerirea Palestinei de către evrei a avut drept 
urmare schimbarea întregului lor mod de viaţă, a 
orînduirilor economice și sociale și totodată, firește, 
o profundă schimbare şi în religia lor. Evreii au 
trecut treptat de la viaţa nomadă la cea sedentară, de 
la creșterea vitelor la agricultură. În acest proces, ei 
s-au amestecat cu populaţia locală a canaaneenilor. 
În perioada războaielor de cucerire — așa-zisa epocă 
a „judecătorilor“ — se mai păstra la ei orinduirea 
gentilică-tribală şi democraţia militară : războaiele 
împotriva vrăjmaşilor erau duse sub conducerea unor 
judecători — comandanți militari aleși. Dar această 
orînduire s-a descompus treptat, au apărut bogați şi 
săraci, sclavi și oameni liberi ; s-a instaurat puterea 
regală — inițial din tribul lui Beniamin (Saul), apoi 
din acela al iudeilor (David, Solomon). 

Toate aceste schimbări s-au reflectat în religie. 
Amestecîndu-se cu populaţia locală, evreii au început, 
imitîndu-i pe cei din Canaan,.să se închine la o mul- 
time de zeișori locali — baali. Cultul baalilor locali — 
protectori ai comunităţilor şi orașelor — era răspîn- 
dit încă de mult în Siria și Palestina. Dintre acești 
baali — cei mai mulți fără nume —, unii ajungeau 
pe locul întîi și căpătau nume individuale. 

În Biblie s-au păstrat urme slabe şi controversate 
ale unor nume de zei care au fost cîndva venerate de 
evrei, de pildă Betel — în traducere literală Casa 
Domnului. În textul ebraic al Bibliei există numele 

zeului El Şaddai, tradus prin cuvintele „Dumnezeul 
cel atotputernic“ (Facerea, XXVIII, 3 etc). Există 
date cum că evreii au venerat pe Zeița Anat; este 
chiar posibil ca ea să fi fost considerată soţie a lui 
Iahve şi să fi fost adorată şi de alte popoare semitice. 

Zeităţile locale erau venerate în sanctuare speciale, 
precum și pe „înălțimi“, care la popoarele semitice 
erau, de obicei, considerate ca locuri sfinte. Deși re- 
gele Solomon (secolul al X-lea î.e.n.) a clădit în capi- 
tala statului, Ierusalim, un templu fastuos lui Iahve, 
încă nu exista o centralizare a cultului. Aducerile de 
jertfe și oficierea ritualurilor pe „înălțimi“ continuau. 

Evreii au preluat de la populaţia locală palestineană 
o serie de sărbători religioase legate de agricultură ; 
mazzot — sărbătoare de primăvară a azimei, care s-a 
contopit cu vechiul paște al păstorilor de animale ; 
şebuot — sărbătoarea secerişului griului ; sukkot — 
în cinstea culesului fructelor etc. 

Cultul se afla în mîinile unui grup aparte, ereditar, 
de preoţi, care se trăgeau din tribul leviţilor ; cuvin- 
tul „levit“ era sinonim cu „preot“. 

Dar alături de această preoţime tradiţională şi ere- 
ditară, la evrei, în perioada palestineană, au existat 
personaje cu atribuţii religioase şi de alte tipuri, pro- 
babil mult mai arhaice. În primul rînd, vrăjitorii şi 
vrăjitoarele, ghicitorii etc., menţionaţi de repetate ori 
în Biblie. Ei făceau preziceri, invocau sufletele mor- 
ților. Regii îi persecutau din timp în timp, dar ei nu 
au dispărut. 

În al doilea rînd, au existat nazireii — bărbaţi şi 
femei care fuseseră consacraţi lui Dumnezeu sau i se 
consacraseră singuri. Nazireii respectau reguli stricte 
de curăţenie rituală, interdicții alimentare, nu beau 
vin, nu se atingeau de trupul unui mort, nu se tun- 
deau. Nazireii — bărbați şi femei — erau consideraţi 
oameni sfinți, li se atribuiau cunoștințe profetice, 
aptitudini extraordinare. Existau nazirei temporari şi 
nazirei pe viață. Un asemenea personaj legendar ca 
puternicul Samson este înfățișat în Biblie ca un na- 
zireu pe viaţă. Acolo se spune că mama lui a fost pre- 
vestită de „îngerul Domnului“ ,,...Căci iată, ai să ză- 
mislești şi ai să naşti un fiu și nu se va atinge bri- 

ciul de capul lui, pentru că pruncul acesta va fi chiar 
din pintecele mamei sale nazireu al lui Dumnezeu 
şi va începe să izbăvească pe Israel din mîna filiste- 
nilor !“ (Cartea judecătorilor, XIII, 5) ; crescut mare, 
Samson ar fi devenit un atlet extraordinar şi a con- 
dus cu succes pe evrei în războaiele împotriva filiste- 
nilor ; întreaga putere a lui Samson era cuprinsă în 
părul lui, dar ea s-a pierdut cînd Samson, printr-o 
înşelătorie, a fost tuns (îibid., cap. 16). 

În sfîrşit, sînt atestaţi încă din secolul al VIII-lea 
î.e.n. — şi probabil că au existat și mai înainte — 
personaje cu atribuţii religioase de o categorie spe- 
cială, așa-numiții profeţi. (în ebraică nabiim), care 
constituiau un fenomen foarte original şi complex. 
Iniţial, probabil că profeţii au fost nişte preoţi liber- 
profesioniști — ghicitori, prezicători. Ei proroceau 
după ce se aduceau singuri într-o stare de extaz prin 
lovituri de tobă, cîntînd din instrumente muzicale, 
dansînd, uneori dezbrăcîndu-se în acest timp în pie- 
lea goală. Cu alte cuvinte, în acțiunile prorocilor se 
reflectau trăsături pur şamaniste. În legătură cu as- 
cuțirea contradicţiilor de clasă în regatele israelian 
și iudeu (după moartea lui Solomon, statul evreiesc 
s-a divizat în două părţi), prorocii au început să 
apară, într-o oarecare măsură, ca exponenţi ai ne- 
mulțumirii poporului. Ce-i drept, ei nu exprimau 
aceasta direct, ci într-o formă transtigurată ; profeţii 
apăreau ca demascatori ai păcatelor, ei militau pen- 
tru restaurarea cultului Dumnezeului național Iahve, 
se ridicau împotriva adorării zeilor canaaneni locali. 
La unii profeți răsună o notă care lipsea în literatura 
mai timpurie : ideea păcatului moral, şi nu pur ri- 
tual, ca mai înainte. Deosebit de puternic se face au- 
zită această notă la cel mai mare dintre profeţi 
— Isaia (secolul al VIII-lea î.e.n.). „Spălaţi-vă, cură- 
țiţi-vă. Nu mai faceţi rău înaintea ochilor mei. Înce- 
taţi odată ! învăţaţi să faceţi binele, căutaţi drepta- 
tea, ajutați pe cel apăsat, faceţi dreptate orfanului, 
apărați pe văduvă !“ (Isaia, I, 16—17). 

Acest apel la puritatea morală, la adevăr și drep- 
tate avea un sens de clasă destul de precis : profeţii, 
proveniţi din păturile culte și dominante ale socie- 

tăţii, se străduiau să abată nemulțumirea şi protestul 
poporului împilat. Cauza răului, cauza nenorocirilor 


poporului, nu rezidă — potrivit  propovăduirilor 
unora dintre profeţi — în inegalitatea socială, nici 


în exploatare, ci în domeniul pur moral — în faptul! 
că poporul este păcătos, că el nu respectă poruncile 
iui Dumnezeu. 

Profeții erau şi adevăraţi publiciști politici. Unii 
dintre ei erau bine informaţi asupra situaţiei inter- 
naționale, vedeau pericolul de care era ameninţat 
micul stat evreiesc din partea vecinilor mai puter- 
nici — Asiria, Babilon ; ei puneau în gardă cercurile 
guvernamentale împotriva  periculoasei alianţe cu 
Egiptul, preziceau nenorocirile unor invazii străine. 
Dar, totodată, ei consolau poporul cu speranţa că. la 
urma-urmelor, Iahve va elibera şi va înălța po- 
porul său. 

Proteţii nu erau legaţi de preoțimea oficială a tem- 
plului şi constituiau chiar un fel de opoziţie faţă de 
politica acesteia. Există date cu privire la prigonirea 
prorocilor. O adevărată luptă însă între preoți şi 
proroci nu a existat. Cărţile prorocilor au intrat în 
textul canonic al Bibliei. 


Perioada de după captivitate 


Trecerea la perioada a treia a istoriei religiei evrei- 
lor, care poartă, de obicei, denumirea de „perioada 
de după captivitate“ sau „a celui de-al doilea tem- 
plu“, s-a remarcat prin trei mari evenimente : primul 
este reforma religioasă efectuată de regele iudeilor 
Iosia (621 î.e.n.), care a dus la stricta centralizare a 
cultului ; al doilea — cucerirea Ierusalimului de că- 
tre regele babilonian în anul 586 î.e.n. și ducerea în 
captivitatea babiloniană a unei părți a iudeilor; al 
treilea — întoarcerea lor din captivitatea babiloniană 
în timpul domniei regelui persan Cirus, în anul 538 
î.e.n., şi reconstruirea templului din Ierusalim. În 
această perioadă s-au format definitiv acele trăsături 
ale iudaismului care sînt considerate caracteristice : 

un strict monoteism, stricta centralizare a cultului, 
canonizarea cărților sfinte biblice. 

Reforma religioasă a regelui Iosia a avut cauzele 
sale politice. Ea a fost efectuată în condiţiile ofen- 
sivei dușmanilor externi : Asiria, care cu puțin mai 
înainte distrusese regatul Israelului, iar mai tîrziu 
Egiptul și Babilonul. ludeea avea nevoie de conso- 
lidarea tuturor forţelor sale. La baza reformei, Iosia 
a pus aşa-zisa Carte a cincea a lui Moise — Deutero- 
nomul —, care însă, în realitate, a fost alcătuită chiar 
în această perioadă. Deuteronomul reglementa strict 
viaţa juridică şi rituală a evreilor, el conţinea legi 
împotriva cămătăriei şi a sclaviei înrobitoare — legi 
care aveau ca scop să atenueze întrucitva contradic- 
tiile de clasă. Esenţialul în această carte este însă 
principiul strict al adorării unui Dumnezeu unic nu- 
mit Iahve. În spiritul noii legi au fost adoptate mă- 
suri severe de centralizare a cultului. Despre acesi 
lucru se vorbește foarte pe larg în Cartea a patra a 
regilor (XXII —XXIII). Iosia a ordonat : să fie scoase 
din templul din Ierusalim obiectele cultului tuturor 
celorlalţi zei, în afară de Iahve ; să fie distruse toate 
locurile de închinare de pe „înălțimi“ ; să fie uciși, 
de asemenea, toţi preoţii care oficiau pe aceste înăl- 
timi. El a mai ordonat, de asemenea, să fie uciși toţi 
vrăjitorii etc. ; a reintrodus oficial vechea sărbătoare 
evreiască a paștelui, care demult nu se mai serba. 

Centralizarea cultului lui Iahve, introdusă de către 
rege cu sprijinul preoţilor templului din Ierusalim, 
a avut drept scop să întărească centralismul politic, 
pentru unirea tuturor forțelor ţării în vederea res- 
pingerii dușmanului. Dar această măsură n-a scăpat 
slaba ludee de distrugere. În anii 597 şi 586 î.e.n., 
regele Babilonului a cucerit de două ori lerusalimui 
şi l-a jefuit. Templul a fost dărîmat, mulţi evrei 
— printre care majoritatea aristocrației și a preoți- 
lor — au fost duşi în Babilon. „Captivitatea babilo- 
niană“, care a durat cincizeci de ani, a rămas timp în- 
delungat în memoria evreilor ca o catastrofă naţională, 
deși în realitate ea a afectat mai mult pătura superi- 
oară a stăpînilor de sclavi şi a preoțimii. Cei cincizeci 
de ani trăiţi în Babilon nu au putut trece fără să se re- 

flecte în religia evreiască. După cucerirea Babilonu- 
lui de către Cirus al Persiei, acesta din urmă a per- 
mis iudeilor să se întoarcă în patrie și să reconstru- 
iască templul din Ierusalim (anul 538 î.e.n.). Epoca 
de după captivitate s-a deosebit în multe privinţe 
de cea precedentă. 

Au fost necesare măsuri mai drastice pentru a ţine 
în frîu poporul. Evreii nu mai aveau o putere statală 
independentă, ei fiind sub dominaţia Persiei. În locul 
acestei puteri, o imensă autoritate a dobîndit preoți- 
mea din Ierusalim, care scăpase de orice concurenţă 
a puterii laice. Asupritorii străini — regii perși, iar 
mai tîrziu regii greco-sirieni (seleucizii) — protejau 
pe preoţii din Ierusalim, bazindu-se pe ei pentru con- 
solidarea dominaţiei lor asupra iudeilor. Nu erau în- 
găduite nici un fel de alte centre de cult în afară de 
templul din Ierusalim. În mîinile preoţilor templului 
se adunau acum ofrande de tot felul, aduse de credin- 
cioşii din toate colțurile ţării. În templu se acumulau 
comori. Preoţii templului foloseau avutul sacru în 
scopuri cămătăreşti. „Cel de-al doilea templu“ a în- 
trecut în strălucire și bogăţie renumitul templu al lui 
Solomon. 

Preoţimea Ierusalimului constituia o castă strict 
închisă, ereditară, care se împărțea în două pături : 
a preoților şi a leviților, adică a slujitorilor tem- 
plului. 


Monoteismul și doctrina poporului ales 


Dezvoltarea fără precedent a orînduirii hierocratice 
a dus şi la un monoteism accentuat, care în ultima 
epocă și-a atins deplina sa expresie. Vechiul zeu tri- 
bal Iahve s-a transformat acum în Dumnezeul unic, 
creatorul și stăpînul atotputernic al lumii. 

Trebuie subliniat că, în felul acesta, iudaismul a 
proclamat pentru prima oară în istoria religiei un 
monoteism consecvent şi principial, pe care, dealtfel, 
nu s-a mărginit să-l proclame, ci l-a şi aplicat în 
viață. Tendinţa spre monoteism a existat şi în religia 
egipteană, şi în cea babiloniană, şi în cea iraniană, 

această tendinţă fiind întotdeauna o reflectare a cen- 
tralizării politice, a puterii absolute a regelui. „Uni- 
tatea divinității... — scria Engels — nu este decit re- 
flectarea despotului oriental unic...“ 1. Dar aceste în- 
cercări de a introduce monoteismul s-au izbit de 
fiecare dată de împotrivirea preoţilor cultelor locale 
şi de alte forţe centrifuge. Dacă preoțimea Ierusa- 
limului a reuşit să instaureze cu adevărat un mono- 
teism strict, aceasta se explică nu prin anumite în- 
sușiri ale spiritului etnic evreiesc, cum presupu- 
neau unii savanţi burghezi idealiști, ci prin faptul că 
preoțimea templului din Ierusalim s-a aflat într-o si- 
tuaţie privilegiată, neavînd rivali puternici, iar regii 
(persani etc.) o protejau. 

Tocmai în spiritul acestei doctrine strict mono- 
teiste au fost prelucrate și redactate în această epocă 
cărțile Bibliei, în special cele de bază, care alcătuiesc 
Pentateuhul. Redactarea lor definitivă a avut loc, 
după părerea unanimă a cercetătorilor, la sfîrșitul 
secolului al V-lea î.e.n. Tot atunci a fost alcătuit Co- 
dul preoţesc — unul din capitolele mai importante 
ale Pentateuhului. Din cărțile mai timpurii au fost 
eliminate cu grijă orice urmă de adorare de către 
evrei a altor zei, în afară de Iahve. 

Astfel, contrar tezei tradiționale a teologilor, mo- 
noteismul la evrei nu este deloc un fenomen. din an- 
tichitatea îndepărtată, ci, dimpotrivă, un fenomen 
care datează dintr-o perioadă relativ tirzie. 

Iudaismul a fost şi a rămas o religie legată în în- 
tregime de viața pămîntească, şi nu de viaţa de după 
moarte. Pentru a consola masele populare în sufe- 
rinţă, religia evreiască nu propovăduia ideea unei re- 
compense după moarte ; ea a dezvoltat teoria „po- 
porului ales de Dumnezeu“, care s-a manifestat de- 
osebit de puternic în epoca „celui de-al doilea tem- 
plu“. Dacă evreii suferă, vinovaţi de acest lucru sînt 
ei înșiși : ei păcătuiesc, ei calcă poruncile Domnului, 
iar Dumnezeu îi pedepseşte pentru aceasta. Dar ei 
rămîn poporul ales. Va veni timpul cînd lahve va 


t K. Marx şi F. Engels. Opere, vol. 27, Bucureşti, Editura 
politică, 1966, p. 56. 

ierta poporul său şi-l va înălța mai sus decît toate 
popoarele lumii. 

Această idee, a poporului ales al lui Dumnezeu, își 
are rădăcinile într-o epocă foarte veche, cînd Iahve 
era încă un zeu tribal și, fireşte, proteja tribul său. 
Ea răsună în predicile tuturor profeților. Desigur, 
aici apar contradicții logice esenţiale : dacă Iahve 
este creatorul întregii lumi şi atotputernic, atunci 
de ce a desemnat ca popor ales un popor mic, care 
nu s-a distins prin nimic deosebit și încă unul care 
îl trădează la fiece pas pe el, Iahve ? 

În epoca de după captivitate, ideea „poporului 
ales“ a început să joace un rol şi mai însemnat. S-a 
efectuat o strictă separare a evreilor (iudeilor) de 
toți vecinii de altă limbă şi alt neam: măsuri aspre 
au fost luate în această privință de Neemia, pe care 
regele Artaxerxe l-a numit în anul 446 î.e.n. guver- 
nator al Iudeii, ordonîndu-i, totodată, să reconstru- 
iască zidurile Ierusalimului. În timpul lui, cu asenti- 
mentul tuturor „preoţilor şi leviţilor“, „au despărțit 
pe toţi cei de alt neam de Israel“ : au fost interzise 
căsătoriile evreilor cu cei de alt neam şi a fost strict 
limitată orice relaţie cu străini. 


Influențe ale religiilor popoarelor vecine 


Captivitatea babiloniană a lăsat urme în conţinu- 
tul credințelor religioase ale evreilor. În textul Bi- 
bliei există amprente clare ale influenţei cosmolo- 
giei și demonologiei babiloniene. De pildă, heruvimii 
înaripațţi, des menţionaţi în Biblie, nu sînt altceva de- 
cît kerubii babilonieni, tauri mitici cu aripi. Cultul 
asiro-babilonian al lui Marduk şi Iştar s-a reflectat 
în povestea biblică a lui Mardoheu și Estera (Car- 
tea Esterei) despre salvarea evreilor de la pieirea ce-i 
amenința. Pentru comemorarea acestei salvări s-ar 
fi instituit sărbătoarea purim ; în realitate însă, pre- 
cum consideră cercetătorii, şi această sărbătoare este 
de origine babiloniană (la babilonieni — zagmuk). În 
sfîrşit, povestea creației lumii din primele capitole 
ale Facerii poartă urmele influenței mitului babilo- 

nian „Enuma-eliş“. Numele biblic al primului om 
— Adam — se aseamănă cu numele primului om din 
mitul babilonian — Adapa. 

Reprezentările cosmogonice ale evreilor erau ne- 
clare şi confuze. În primele capitole ale cărţii Fa- 
cerii se împletesc două povestiri diferite cu privire 
le crearea lumii şi a omului. Potrivit uneia din po- 
vestiri, Dumnezeu a creat la început pe om (pe băr- 
bat), după care a plantat grădina raiului, unde l-a 
așezat pe om ; apoi a hotărit să creeze omului un 
-ajutor și în acest scop a creat diferite animale ; omui 
„a dat nume“ acestora, dar nu a găsit între ele un 
ajutor potrivit ; atunci, în sfîrșit, Dumnezeu a creat 
femeia, luînd pentru aceasta de la bărbat, în timp 
ce dormea, o coastă (Facerea, II, 7—22). Potrivit 
celeilalte povestiri, Dumnezeu a creat lumea în de- 
curs de șase zile, din care în ziua a cincea a creat 
peştii, reptilele și păsările, iar în ziua a şasea anima- 
lele terestre şi la sfîrşit de tot pe om, creînd conco- 
mitent bărbatul şi femeia (îbid., I, 20—27). Şi în con- 
tinuare sînt multe contradicții. 

Cercetătorul marxist contemporan, istoricul ma- 
ghiar al religiei Imre Trencsenyi-Waldapfel a emis 
o nouă şi interesantă ipoteză. El presupune că rădă- 
cinile etice şi religioase ale ambelor versiuni ale mi- 
tului creaţiei sînt absolut diferite : „Într-unul din 
mituri apare un păstor stăpîn al animalelor, iar în 
celălalt — un agricultor, un slujitor care lucrează 
pămîntul în sudoarea frunţii“. Primul mit, după pă- 
rerea savantului maghiar, a fost creat de nomazi 
crescători de vite, adică de înșiși evreii, cuceritorii 
Palestinei ; cel de-al doilea însă, de aborigenii Pa- 
lestinei — agricultorii canaaneni ; tocmai al doilea 
mit este cel care poartă amprentele influențelor ba- 
biloniană și egipteană 1. 

Legenda biblică a păcatului şi a originii morţii 
(Dumnezeu pedepsește pe primii oameni pentru în- 
călcarea interdicției de a mînca fructe din unul din 

1 I. Trencsenyi-Waldapfel. Fondul social al celor două mi- 


turi despre Adam, în volumul „Originea Bibliei“, Moscova, 
1964, p. 547—549, 557 şi urm. 

arbori) reprezintă o variantă denaturată a mitului 
babilonian. despre originea morții. 

În legenda biblică despre potop se repetă aproape 
cuvîn cu cuvînt mitul babilonian al potopului : Noe, 
care s-a salvat de potop în arcă, este Utnapiștim al 
babilonienilor. 

Iudaismul a suferit, pe lingă influenţa babiloniană, 
şi o influentă, mai slabă, a ideilor mazdeismului: 
pe acestea, «evreii le-au cunoscut în timp ce se aflau 
sub dominaţia regilor perși (secolele VI—IV î.e.n.). 
Această influență se manifestă în apariţia imaginii 
spiritului rău — a diavolului, personaj antagonic lui 
Dumnezeu. Iniţial, o astfel de imagine era străină 
evreilor. Ideea răului este exprimată în Biblie sub 
- forma slujirii de către evrei a unor zei străini, pen- 
tru care ei sînt pedepsiţi de Dumnezeul lor adevărat. 
Potrivit teoriei creştine de mai tirziu, Satana (dia- 
volul) i-a ademenit pe primii oameni, pe cînd se.mai 
aflau încă în rai, convingîndu-i să mănînce din fruc- 
tul pomului oprit ; în Biblie însă, acest rol de ispiti- 
tor nu-l îndeplinește diavolul, ci „şarpele“, care era 
mai şiret decît toate fiarele pădurii (Facerea, III, 1). 
Abia în cartea lui lov apare Satana, care vrea să-l 
ducă la pierzanie pe lov, să-i fringă cucernicia ne- 
abătută, dar el face acest lucru cu permisiunea ace- 
luiaşi Dumnezeu. Profetul Zaharia povestește des- 
pre vedeniile sale, cu care ocazie aminteşte în treacăt 
despre Satana, pe care el l-a văzut „în faţa îngeru- 
lui Domnului“ (Zaharia, III, 1—2). Ideea unui spirit 
aparte al răului, adversar al lui Dumnezeu, ideea 
unei împărăţii a răului a continuat să rămînă străină 
spiritului religiei evreiești 1, 

În general, pînă în epoca „diasporei“ şi pînă la 
apropierea de ideile religioase-filozofice eleniste, iu- 
daismul a rămas aproape impenetrabil pentru con- 
cepțiile metafizice abstracte. Iudaismului antic îi 
erau străine ideile despre viața de apoi, despre ne- 
murirea sufletului, despre răsplata de după moarte 
etc. Atit răsplata dumnezeiască, cât și pedeapsa dum- 





1 Există şi alte urme ale influenței religiei persane: po- 
trivit părerii unor cercetători, arhanghelul Mihail, menţionat 
în Biblie, este identic cu Mithra, zeul războinic, 

nezeiască se săvîrşesc aici, pe pămînt ; ele lovesc fie 
direct pe omul în cauză, fie pe urmașii lui. 

Ca urmare a ascuţirii antagonismelor de clasă, în 
epoca „celui de-al doilea templu“ s-au făcut unele 
încercări de reformare a religiei, pentru a o adapta 
noilor condiţii. A apărut grupul „cărturarilor“ (so- 
ferim), cunoscători şi tilcuitori ai „legii“, un fel de 
juriști religioși. Acești „cărturari“, premergători în- 
depărtaţi ai rabinilor de mai tirziu, nu erau legaţi 
de preoțimea templului şi, pe cît se pare, erau în 
opoziție cu ea. Ei participau însă la redactarea căr- 
ților sfinte. 


Perioada diasporei 


Epoca următoare a istoriei religiei evreieşti este 
epoca „diasporei“, adică a dispersării. Stabilirea 
evreilor în afara graniţelor Palestinei a început încă 
în. anii subjugărilor de către asirieni şi babilonieni 
(secolele VII—VI î.e.n.) ; în epoca elenismului, mulți 
evrei locuiau în Egipt, Siria, Asia Mică şi în alte 
țări din regiunea Mediteranei. Emigrarea în masă a 
evreilor a avut loc după zdrobirea primei și mai 
ales a celei de-a doua revolte a evreilor împotriva 
dominaţiei romane (anii 66—70, respectiv 132—135 
en). Colonii evreiești au apărut în aproape toate 
țările bazinului mediteranean. După dărîmarea tem- 
plului din Ierusalim de către Titus Flavius (anul 70), 
după ce a fost distrus și Ierusalimul (anul 133), 
evreii au fost lipsiţi de centrul lor cultural tradiţional. 
Astfel s-au format noi condiţii istorice, care au exer- 
citat o influenţă substanţială asupra modificării 
religiei. 

În diaspora a apărut în prim loc organizarea sina- 
gogală a comunităților evreiești. Sinagoga (de la cu- 
vîntul grecesc cvwywyň) care înseamnă adunare) 
era o casă de rugăciune şi, totodată, centrul vieţii so- 
ciale, un fel de organ al autonomiei comunitare. Si- 
nagoga avea avere proprie, venituri proprii, pro- 
venite în parte şi din donațiile membrilor comuni- 
tăţii, avea o activitate de binefacere etc. În sinagogi 

se citea Sfînta Scriptură, era interpretată, se făceau 
rugăciuni, dar nu se aduceau jertfe : potrivit unei 
tradiţii de nezdruncinat a religiei evreiești, jertie se 
puteau aduce lui Iahve numai în templul din Ierusa- 
lim. Sinagogile au început să apară, probabil, în 
epoca elenistă ; cea mai veche menţiune despre o 
sinagogă (în apropiere de Alexandria, în Egipt) da- 
tează din cea de-a doua jumătate a secolului al III-lea 
î.e.n. Sinagogi au existat nu numai în diaspora, ci și 
în Palestina, inclusiv în Ierusalim. Ele au căpătat 
însă o importanță deosebit de mare după dărimarea 
templului din Ierusalim, întrucît centrul de gravitate 
al vieţii religioase a iudaismului s-a strămutat tocmai 
în sinagogi. 

A doua schimbare caracteristică a constat într-o 
considerabilă intensificare a influențelor reciproce 
dintre ideologia religioasă a iudaismului și ideologia 
religioasă-filozofică elenistă. Așezîndu-se în ţări de 
cultură elenistă, evreii foloseau, de regulă, limba 
greacă. În Palestina, parţial în Siria și Babilonia, ei 
vorbeau limba arameică. Cît despre limba propriu- 
zis ebraică, ea a ieșit din uz încă din secolul al III-lea 
i.e.n., păstrîndu-se numai în literatură şi în limba 
serviciului divin. Este foarte semnificativ faptul că 
toate cărţile Bibliei au fost traduse în secolele HI— 
II î.e.n. în limba greacă — Septuaginta. Traducerea 
a fost executată din ordinul regelui egiptean Ptolo- 
meu al Il-lea şi, evident, în principal pentru nece- 
sitățile numeroasei populații evreieşti din diaspora, 
care nu mai înţelegea ebraica, precum şi pentru ne- 
evreii care, pe cît se pare, se interesau de religia lor. 
Apariţia textului grec al Bibliei a contribuit la apro- 
pierea dintre religia evreiască şi filozofia religioasă 
elenistă ; de aici au luat naştere sistemele sincretice 
religioase-idealiste (Filon din Alexandria, mai tîrziu 
&nosticismul), care au exercitat o puternică influenţă 
la elaborarea învățăturii creştine. 

Toate acestea au însemnat, într-o anumită măsură, 
depăşirea acelui caracter închis pe care religia evrei- 
lor l-a avut în epoca „celui de-al doilea templu“. Con- 
viețuirea laolaltă a evreilor în diaspora cu alte po- 
poare şi religii a dus la o apropiere între ele. Vechiul 

zeu tribal, apoi naţional Iahve a început treptat să 
se elibereze de limitarea sa naţională, au apărut ado- 
ratori neevrei — așa-numiții prozeliți. Ei erau în mod 
obligatoriu supuşi circumciziei. 

În conţinutul ideologic al iudaismului au apărut, 
de asemenea, trăsături substanţial noi, generate de 
condițiile politice şi sociale. De citeva secole, evreii 
nu mai aveau independenţă politică, aflîndu-se sub 
dominație străină. Poporul a pornit de mai multe ori 
răscoale, dar în cel mai bun caz ele nu au dus de- 
cît la un succes vremelnic (răscoala Macabeilor în 
165 î.e.n.). În epoca dominaţiei romane, asuprirea 
străină a provocat şi mai des revolte îndiîrjite, care 
au fost crîncen înăbușite de invadatori. În aceste con- 
diții a crescut credinţa într-un ajutor supranatural 
pentru eliberarea de sub jugul asupritorilor, credinţa 
într-un izbăvitor, un mesia, un conducător naţional 
care va veni să salveze poporul evreu de sub jugul 
străin. Această idee a mesianismului, care s-a răspin- 
dit larg, îndeosebi în epoca romană, a constituit o tră- 
sătură esenţial nouă în religia evreiască (în epoca 
mai veche, mesia — unşi — erau numiţi regii, atît 
cei proprii, cît şi cei străini). Această idee a exercitat 
o influenţă profundă asupra procesului de formare 
a ideologiei creștine. 

De învățătura despre mesia era strîns legată şi altă 
idee la fel de nouă — învăţătura escatologică despre 
lumea de apoi. Într-o epocă mai veche, evreii vi- 
sau numai la restabilirea unui regat independent, 
la răsturnarea jugului străin. În literatura mai nouă 
— în special în Talmud — apare ideea fericirii vii- 
toare într-o altă lume, ideea lumii de apoi — olam- 
habba, unde cei cucernici vor primi răsplata cuve- 
nită. Apare și credința confuză în viața de după 
moarte, în învierea morţilor, absolut străină epocii 
anterioare. Aceste idei despre sfîrșitul lumii, învie- 
rea morţilor și răsplata de după moarte s-au născut, 
probabil, sub influenţa învăţăturii mazdeiste. 

Un alt fenomen nou în religia evreiască din epoca 
diasporei este apariția unor secte. În ele s-au reflec- 
tat concepţiile şi interesele diferitelor clase ale so- 
cietăţii evreieşti. Despre aceste secte știm din comu- 

hicările lui Josephus Flavius şi din alte izvoare de 
la începutul erei noastre. 

În sînul preoţimii tradiţionaliste din Ierusalim s-a 
format secta saducheilor (de la numele Sadoc, înte- 
meietorul legendar al dinastiei preoțești). Ei erau 
strîns legaţi de temple şi urmăreau cu strictețe res- 
pectarea tradiției religioase, a ritualurilor şi negau 
viața de apoi. 

Mai apropiată de masele populare este secta fari- 
seilor. Unii istorici burghezi îi considerau o sectă sau 
un partid democratic ; în realitate, ei erau pur şi 
simplu niște demagogi care căutau să exercite o in- 
fiuență asupra maselor credincioase ale poporului 
printr-un bigotism ipocrit, de paradă, printr-o res- 
pectare ostentativă a prescripţiilor rituale. Proveniți 
din clasele dominante, ei erau legaţi, probabil, de si- 
nagogi, unde se ocupau cu tilcuirea legilor și îi în- 
vățau pe credincioși. Spre deosebire de saduchei, 
fariseii recunoșteau existența vieţii de apoi. 

În păturile de jos — agricultorii şi meseriaşii — 
avea priză o a treia sectă, aceea a eseilor (esenieni- 
lor). Erau comunităţile care duceau o viață ascetică 
şi care nu recunoșteau ritualurile. Ele propovăduiau 
comunitatea de avere, un comunism de consum. Ese- 
nienii credeau în viața de apoi, unde cei drepţi îşi 

vor primi răsplata. 

Cu privire la secta esenienilor au apărut în ultima 
vreme multe materiale noi, încă insuficient studiate : 
este vorba de sulurile din Qumran, găsite în anii 
1947—1957 şi care reflectă, pe cît se pare, tocmai 
viața comunităților eseniene. 


Perioada talmudică 


După zdrobirea de către romani a celei de-a doua 
revolte a iudeilor (anii 132—135), evreii au fost de- 
finitiv alungaţi din Palestina și împrăștiați în toate 
provinciile Imperiului roman. Totodată, au început 
din nou să se modifice relaţiile lor cu celelalte popu- 
laţii ale imperiului. Din cauza declinului economie 
general al imperiului, din cauza reducerii, îndeosebi 

începînd din secolul al III-lea, a comerţului și cir- 
culaţiei fiduciare, au slăbit legăturile economice ale 
evreilor cu populația înconjurătoare şi, odată cu 
aceasta, influența negustorilor evrei. Rezultatul a 
fost slăbirea propagandei religioase şi o anumită re- 
venire la caracterul de izolare național-religioasă a 
evreilor. Creștinismul se separase deja de iudaism. 
Influența reciprocă dintre iudaism şi filozofia elenist- 
religioasă a încetat aproape complet. 

Un moment al epocii de reînnoire a izolării reli- 
gioase a evreilor a devenit Talmudul — un imens cod 
de reguli juridice-religioase, de principii ale înțelep- 
ciunii teologice și de norme ale vieții cotidiene. Tal- 
mudul a fost alcătuit în secolele III—V, în sînul 
evreilor babilonieni și palestinieni. El se compune din 
două părți principale : Mişna, cea mai veche, care 
este o largă „repetare“, adică interpretare a legii, şi 
Ghemara, mai nouă, care este o interpretare a in- 
terpretărilor. Atît una, cît şi cealaltă se divid, la rîn- 
dul lor, în Galaha (codul legilor şi regulilor rituale) 
şi Hagada (legende, parabole, cazuistică juridică etc.). 
Mişna este scrisă în limba ebraică veche, Ghemara 
— în limba arameică, care era în acea vreme limba 
vorbită de evreii orientali. Talmudul s-a păstrat în 
două redactări paralele : cea din Ierusalim și cea din 
Babilon. Mai tîrziu, în secolele VI—X, s-au mai 
adăugat Talmudului diverse comentarii — Midrași. 

Talmudul a fost creat în cercurile evreilor bogaţi, 
negustori şi proprietari de sclavi, și reflecta intere- 
sele lor, precum și profundele contradicții de clasă 
din sînul societăţii evreieşti. Apare pregnant opoziția 
dintre bogătașşii sclavagiști onorabili şi învăţaţi — tal- 
mud-hahamii — şi masa poporului de rînd — am-ha- 
aret (poporul pămîntului) —, țăranii, meseriașii etc. 
Faţă de am-haareţi, Talmudul exprimă un dispreț 
fățiș. 

De pe atunci, din primele secole ale erei noastre, 
Talmudul a devenit baza întregii vieți a comunităţilor 
evreiești, nu numai a vieţii religioase, ci și a celei ju- 
ridice şi sociale. Neavînd un stat al lor, o autoritate 
laică a lor, trăind în comunităţi dispersate, în sînul 
unor populații de alt neam și alte credințe, evreii ṣẹ 

aflau sub puterea discreţionară a conducătorilor co- 
munităţilor lor — talmud-hahamii ; mai tirziu, aceş- 
tia au fost denumiți rabini. Evreii credincioşi li se 
adresau acestora în toate cazurile dificile ale vieţii, 
sar rabinii căutau rezolvarea lor exclusiv în Talmud. 
S-a creat tradiția de a fundamenta prin prescripții 
religioase toate problemele posibile, toate chestiunile 
mărunte, toate laturile vieţii, atit cele sociale, cît şi 
cele private, de a da ascultare în toate cunoscăto- 
rilor religiei — rabinilor —, de a recunoaşte autori- 
tatea lor de nezdruncinat. Aceasta a contribuit la izo- 
larea evreilor de populaţiile de altă credinţă, ceea ce 
era în folosul virfurilor înstărite ale comunităţilor 
evreieşti. Masa evreilor săraci era într-o deplină de- 
pendență de acestea. 


Iudaismul în evul mediu. Raţionalism 
și misticism 


În evul mediu timpuriu, evreii s-au răspîndit -pe 
întinsul tuturor provinciilor fostului Imperiu roman. 
şi departe, în afara graniţelor lui. 

Deosebit de numeroși erau evreii în Spania (acolo 
s-a creat nucleul evreilor sefarzi), iar mai tirziu în 
Germania (evreii aschenazi). Mulţi evrei trăiau în ţă- 
rile califatului arab. Pretutindeni, ei se îndeletni- 
ceau îndeosebi cu meșteşugurile, comerțul, cămătă- 
ria, iar pe alocuri şi cu agricultura. Pe măsura adîn- 
cirii diferențierii de clasă în rîndurile evreilor, creș- 
tea asuprirea lor de către virfurile rabinice. Protestul 
spontan al maselor de dezmoșteniţi împotriva aces- 
tei asupriri a luat forma mișcării karaimilor sau a 
ananiţilor (după numele conducătorului ei, Anana ben 
David) ; karaimii respingeau categoric Talmudul și 
cereau întoarcerea la învăţătura „pură“ a lui Moise. 
Mișcarea karaimilor s-a răspîndit pe litoralul Mării 
Negre — în statul hazar (unde iudaismul a fost în 
secolele VIII—X religie de stat), iar mai tîrziu în 
Crimeea. 

Coviîrşitoarea majoritate a populaţiei evreiești a 
rămas încătușată în organizația comunitară sinago- 
gală (kahal) şi se supunea fără împotrivire rabinilor. 

În secolele VII—XII, evreii care locuiau în ţinutu- 
rile califatului arab, odată cu creşterea puterii lor 
economice, şi-au însuşit şi înalta cultură, care înflorea 
in aceste ţări. Principalele focare ale culturii arabe 
erau Africa de Nord şi Spania. Acolo au apărut, atît 
printre musulmani, cît și printre evrei, tendinţe liber- 
cugetătoare și, odată cu ele, au apărut și încercări de 
a adapta perimata doctrină biblico-talmudică la con- 
dițiile complexe ale vieţii economice şi la nivelul 
crescut de cultură. Aceste încercări se desfășurau în 
două direcţii : raționalistă și mistică. 

Cel mai marcant dintre raţionaliști printre teologii 
evrei a fost Moise Maimonide (1135—1204). În nu- 
meroasele sale scrieri, el a căutat să împace religia 
cu știința şi filozofia contemporane lui. Rabinii orto- 
docşi priveau cu ostilitate pe acest cutezător în gîn- 
dire, iar după moartea lui s-a scris pe mormîntul lui : 
„Moise, fiul lui Maimon, eretic afurisit“. 

Alţi teologi evrei vedeau ca ieşire din contradicţia 
ce se crease evadarea în mistica pură. Așa a luat naş- 
tere curentul cabalist, deosebit de puternic în Spania ; 
el s-a dezvoltat sub influența misticismului musul- 
man, care-şi avea obirşia în teoria neoplatonicieni- 
ior. Kabala înseamnă în ebraică adoptare sau tra- 
diție. Principala operă cabalistă, Zohar (Strălucirea), 
a apărut în secolul al XIII-lea. Esenţa acesteia, ca şi 
a altor opere cabaliste, a constat în concepţia pan- 
teistă despre Dumnezeu ca ființă infinită şi nedeter- 
minată, lipsită de orice atribute. Omul poate ac- 
cede la cunoaşterea lui Dumnezeu numai prin sem- 
nificaţia tainică a numelor, a literelor care alcătuiesc 
numele și a cifrelor care corespund acestor litere. Ca- 
baliştii se îndeletniceau cu diferite combinări ale ci- 
frelor (pretinse emanațţii tainice ale lui Dumnezeu), 
formule magice etc. Ei propovăduiau ideea că în lume 
nu există răul : răul este numai învelişul exterior al 
binelui, adică al lui Dumnezeu. Acesta era un mijloc 

original de justificare a nedreptăţilor sociale. Caba- 
liştii credeau în metempsihoză : sufletul păcătosului 
decedat renaște într-un alt corp oarecare, de om sau 
animal, și continuă așa pînă cînd se purifică de pă- 
cate, după care sufletul se înalță în Împărăția spiri- 
telar pure. 


Epoca capitalismului. Hasidismul 
şi Haskala 


În epoca capitalismului şi a avîntului culturii bur- 
gheze a Europei au apărut în rîndurile evreilor noi 
curente ideologice, în care se reflectau contradicţiile 
sociale din sînul populației evreieşti. Au reînviat sub 
o nouă formă tendinţele mistică şi raționalistă. Mis- 
ticismul a luat forma hasidismului. 

Termenul hasid (pios) a existat la evrei și în evul 
mediu. O mişcare hasidică închegată s-a născut însă 
abia la mijlocul secolului al XVIII-lea, la evreii din 
sud-vestul Rusiei, unde erau deosebit de pronunțate 
lipsa de drepturi şi mizeria evreimii sărace. Întemeie- 
torul hasidismului, Israel Best (Baalschem), propo- 
văduia că „erudiţia“ rabinică şi respectarea numeroa- 
selor reguli rituale sînt inutile, că trebuie să se tindă 
spre o comuniune directă cu Dumnezeu, care se poate 
obţine în extazul rugăciunii. Hasizii se străduiau să 
atingă această stare prin dansuri, strigăte şi alte 
mijloace de autosurescitare — o rămășiță îndepăr- 
tată a practicii șamaniste. Conform învăţăturii hasi- 
zilor, comuniunea cu Dumnezeu nu o poate realiza 
orice om, ci, de preferință, oameni deosebit de pioși 
şi de drepți — țadichii. În mediul hasizilor au luat 
naștere întregi dinastii ereditare de astfel de ţadichi, 
„oameni sfinţi“. Între hasizi şi rabiniști (misnaghid) 
s-a iscat o mare dușmănie, dar ulterior ea s-a apla- 
nat treptat. 

Tendința raționalistă a căpătat în timpurile mo- 
derne, îndeosebi în Germania, forma „iluminismului“ 
(Haskala), care, în esenţă, a rupt-o cu tradiţiile reli- 

gioase sau stăruie să atenueze şi să slăbească legisla- 
ţia religioasă. Acest curent a fost inițiat de Moses 
Mendelsohn (1729—1786) și de adepţii lui. 


Rabinatui 


Imensa majoritate a evreilor, îndeosebi sărăcimea 
evreiască, meseriașii, micii negustori, o parte a mun- 
citorilor, era, ca şi mai înainte, aservită din punct 
de vedere spiritual rabinilor talmudiști. Spiritul Tal- 
mudului continua să domine în comunităţile sina- 
gogale. 

În Talmud sînt elaborate pînă în cele mai mici 
amănunte prescripţiile și interdicțiile care privesc 
toate aspectele vieţii cotidiene a evreului credincios. 
Aceste prescripţii și interdicții sînt în număr de 613, 
ceea ce reflectă caracterul extrem de arhaic şi rigid 
al iudaismului. Foarte multe din aceste prescripții 
sînt însă inaplicabile la condiţiile vieții contempo- 
rane, din care cauză apare necesitatea de a le in- 
terpreta sau pur și simplu de a le eluda. Acest lucru 
îl şi făceau rabinii. Rabinul putea să dea un sfat 
— echivalent unui ordin — cum să procedezi în 
orice împrejurare de viaţă, cum să eludezi legea dîn- 
du-se aparenţa că o execuţi. Rabinul făcea acest lucru 
în schimbul unei plăţi şi de obicei în favoarea părții 
înstărite a comunităţii. Rabinii conduceau un tribu- 
nal duhovnicesc — bet-din — şi fiecare evreu cre- 
dincios era obligat în orice litigiu să se adreseze 
acestui tribunal, şi nu celui de stat. 

Cu toate acestea, rabinul nu este o personalitate 
duhovnicească (spre deosebire de preotul creştin ori 
budist) ; el nu ocupă nici o funcție publică ; el nu 
este decît o persoană particulară, dar care se bucură, 
pur și simplu, de un mare prestigiu, ca savant, ca 
cunoscător al Scripturii. 

Un important instrument în menţinerea maselor 
de credincioși în stare de supunere era sistemul fi- 
lantropiei care se practica în comunităţile sinagogale. 

Existau asociaţii de ajutor reciproc pentru diferite 
cazuri ale vieţii. Filantropia îl lega pe sărac de or- 
ganizația comunitar-religioasă. 


Ritualuri și interdicții. Sărbători 


Întreaga viaţă a evreului credincios era suborao- 
nată prescriptiilor şi interdicțiilor religioase, rituale. 
Ele priveau alimentaţia, îmbrăcămintea, toaleta, pro- 
gramul zilei, rugăciunile, respectarea sărbătorilor, in- 
dicau ce şi cînd se poate și ce și cînd nu se poate 
face. În a opta zi de viaţă, băiatul evreu nou-născut 
trebuia să fie supus operaţiei circumciziei. Fiecare 
pas al evreului credincios trebuia însoţit de o rugă- 
ciune. Numeroase interdicții şi reguli alimentare s-au 
păstrat pînă în zilele noastre. 

Păstrarea sărbătorii de simbăta este supusă unor 
reguli deosebit de stricte. 

Din sărbătorile anuale, despre a căror origine s-a 
vorbit mai înainte, se păstrează pînă azi paștele (la 
14 nisan după calendarul vechi evreiesc), şevuot, 
roş-hașana, iomkipur, sukkot, purimul. 

Influenţa religiei asupra vieţii comunităţilor evre- 
iești a fost deosebit de profundă datorită sistemului 
de educare și de învățămînt religios. De la virsta de 
cinci-şase ani, băieţii învățau în școli sinagogale — 
işivot, heder. Conţinutul învăţăturii era exclusiv re- 
ligios și pur mecanic : băieţii erau siliți să înveţe pe 
dinafară texte din Biblie şi Talmud. 

Religia evreiască nu numai că consacră şi justifică 
asuprirea de clasă, dar consolidează și inegalitatea 
sexelor. Iudaismul îi atribuie femeii o situaţie sub- 
ordonată în familie şi în societate. Talmudul impune 
femeii o mulţime de îngrădiri umilitoare. 


Tendinţe de modernizare. Statul Israel 


În timpurile moderne — de la începutul secolului 
al XIX-lea — au început să se facă și continuă și în 
prezent să se facă încercări de modernizare a reli- 

giei evreiești, în scopul de a atenua vădita sa necon- 
cordanță cu orînduirea social-economică și cu cultura 
contemporană. 

În pofida tuturor încercărilor de reformare a iu- 
daismului, mase tot mai largi ale populaţiei evreieşti 
din toate țările se îndepărtează de religie, rup orice 
contact cu sinagoga. 

În zilele noastre, guvernul burghez al statului Is- 
rael încearcă să reînvie iudaismul ortodox, care este 
recunoscut ca religie de stat. În legislaţie şi justiţie, 
mai ales în domeniul normelor de drept privitoare 
la familie, continuă să aibă curs principiile biblice- 
talmudice. Educaţia și învățămîntul sînt puternic in- 
fluenţate de religie. Păturile înaintate ale populaţiei 
sub conducerea Partidului Comunist din Israel luptă 
impotriva acestei politici, pentru separarea religiei 
de stat și libertatea conştiinţei. 


Capitolul al 20-lea 
RELIGIA GRECIEI ANTICE 


Deşi religia vechilor greci a devenit obiectul in- 
teresului oamenilor de ştiinţă înaintea altor religii 
necreştine, studiul şi înţelegerea ei se află încă într-o 
stare nesatisfăcătoare. 

De pildă, mulţi văd şi în ziua de azi în religia 
greacă „religia frumuseţii“, precum a definit-o încă 
Hegel. Această idealizare a religiei grecilor antici se 
bazează pe o cunoaştere a ei extrem de unilaterală, 
mai ales prin mijlocirea poemelor lui Homer, a sta- 
tuilor clasice şi a templelor zeilor. În realitate însă 
este vorba de o neînțelegere. Epopeile homerice sînt, 
fără îndoială, creaţii de mare valoare artistică, dar 
imaginea pe care o dau în ce privește religia greci- 
lor, fie chiar numai din epoca în care au luat naștere 
aceste epopei, este cu totul neîndestulătoare, uni- 
laterală. Atitudinea lui Homer faţă de zei, adesea 
foarte ireverenţioasă, le stîrnea grecilor din antichi- 
tate mari îndoieli. În ce privește operele clasice ale 
sculpturii şi arhitecturii greceşti — statuile și tem- 
plele zeilor —, ele sint într-adevăr modele inimi- 
tabile de frumuseţe și armonie artistică, dar care 
caracterizează mai degrabă înalta dezvoltare a artei 
poporului grec. Statuile lui Fidias, Scopas sau Praxi- 
tele, templele construite de Ictinos sau Calicrate și 
alte opere de artă ne dau în tot atît de mică măsură 
o imagine despre religia greacă ca, de pildă, marile 

opere ale lui Michelangelo, Rafael, Tiţian despre ca- 
racterul religiei creştine. 

O altă limită în înţelegerea religiei greceşti constă 
în faptul că ea este adesea examinată numai sub as- 
pectul mitologiei. E drept că mitologia greacă este 
bogată în conţinut, variată, plastică, dar a reduce la 
ea întreaga religie sau chiar a vedea în mitologie 
partea cea mai caracteristică a religiei grecești con- 
stituie o mare greşeală. Aspectul ritual al acestei re- 
ligii şi, în egală măsură, conţinutul social, semnifica- 
ţia politică, rolul ei de clasă constituie aspecte nu 
mai puţin importante și interesante de studiere a 
religiei grecilor antici. 

O a treia prejudecată cu privire la religia greacă 
constă în tendinţa de a o considera ca o simplă con- 
tinuare și dezvoltare a ipoteticei religii a preindo- 
europenilor. 

O a patra greșeală cu privire la religia greacă 
constă în confundarea ei uneori cu religia romană. 
Întrucât romanii, venind în contact din vechime cu 
grecii, au căutat să stabilească o apropiere între zeii 
grecilor și ai lor, s-a creat încă de atunci obiceiul de 
a vorbi despre zeii „greco-romani“ sau de a denumi 
zeii greci cu nume latinești. În realitate însă, reli- 
giile grecilor antici şi ale romanilor erau profund 
diferite. 


Izvoarele 


Izvoarele pentru studierea religiei antice grecești 
sînt extrem de bogate. Foarte multe monumente ar- 
heologice, bine studiate dealtfel, rămăşiţe ale multor 
temple antice, statui ale zeilor s-au păstrat pînă azi. 
Și mai bogate încă sînt izvoarele literare. Dintre 
monumentele uriașei literaturi grecești este suficient 
să le amintim aici numai pe cele mai importante. 

Pe primul loc se situează așa-numitele „poeme 
homerice“ — Iliada şi Odiseea, alcătuite aproximativ 
în secolele IX—VIII î.e.n., în dialectul ionic, şi „im- 
nurile homerice“, denumite astfel convenţional (o 

parte din ele se referă la aceeași epocă, o parte la 
o epocă mai recentă). 

Un mare interes prezintă poemele lui Hesiod (poet 
beoţian din secolele VIII—VII î.e.n.) Muncă și zile 
şi Teogonia ; operele poeţilor lirici din secolele VIl— 
VI î.e.n., Aleman, Stesihor, Ibykos, Pindar etc ; ope- 
rele marilor tragedieni atenieni din secolul al V-lea : 
Eschil, Sofocle, Euripide. 

O sursă bogată o constituie şi literatura istorico- 
geografică şi filozofică din secolele V—IV î.e.n.: 
Herodot, Tucidide, Xenofon, Platon, Aristotel etc. 

Printre surse se numără și operele poeţilor și scri- 
itorilor epocii eleniste (Apollonios din Rodos, Teo- 
crit etc.), precum și scriitorii epocii romane. Dintre 
aceştia, un interes deosebit prezintă autorii din se- 
colul al II-lea î.e.n. : Plutarh (Vieţile paralele), Pau- 
sanias (Descrierea Eladei) şi Lucian (prezentarea sa- 
lirică a miturilor religioase). 


Stadiul cel mai vechi. Religia 
epocii egeene 


Problema rădăcinilor istorice ale religiei grecești, 
adică a stadiului ei cel mai vechi, este și în prezent 
cea mai grea și cea mai puţin clară dintre toate pro- 
blemele privitoare la religia grecilor. Elementele 
acestei religii, care ar putea să dateze din ipotetica 
epocă indoeuropeană, sînt cu totul sărăcăcioase. Ele 
se reduc doar la numele cîtorva zei care din punct 
de vedere etimologic se apropie de numele zeilor al- 
tor indoeuropeni ; a se compara Zeus cu zeul sanscrit 
Dyaus, cu zeul roman Jupiter și cu zeul germanic 
Tiu sau Uranos cu sanscritul Varuna. Aceste confrun- 
tări etimologice nu sînt concludente. 

În ultimele decenii, după descoperirea de la în- 
ceputul secolului al XX-lea (de către Arthur Evans 
ș.a.) a vechii culturi egeene, s-a pus problema legătu- 
rilor dintre religia grecilor și credinţele religioase ale 
predecesorilor (sau strămoșilor) lor — purtători ai 
culturii egeene sau cretano-miceniene din mileniul 
al treilea-al doilea î.e.n. Pînă recent de tot, problema 

aceasta a rămas foarte confuză. Înainte de a se des- 
cifra scrierea cretano-miceniană, datele cu privire 
la egeeni, la orînduirea lor socială și la religia lor 
au fost fragmentare. Ele se bazau exclusiv pe mate- 
rialul plastic : fresce, sculpuri etc., şi pe cel alcătuit 
din diverse obiecte, iar acest material constituia, po- 
trivit plasticei expresii a lui Evans, un fel de „album 
de tablouri fără text“. Era şi parţial a şi rămas ne- 
clară problema continuității istorice şi a interdepen- 
denței etnice dintre purtătorii culturii cretano-mice- 
niene şi greci: dacă ei au luat locul primilor ca 
venetici-cuceritori sau au fost într-o măsură oare- 
care descendenţii egeenilor şi ce parte din cultura 
cretano-miceniană a absorbit cultura grecească de 
mai tirziu. 

Se adaugă, de asemenea, şi problema pelasgilor şi 
lelegilor, predecesorii legendari ai grecilor. Deşi în 
ultima vreme lingviştii au făcut mult pentru studie- 
rea rămăşiţelor limbii pelasgilor (care a exercitat o 
anumită influenţă asupra celei grecești), mai rămîne 
încă neclarificată problema dacă pelasgii sînt cei ce 
au creat cultura egeeană şi s-au folosit de scrierea 
ieroglifică cretană și de „scrierea liniară A“ sau vreun 
alt popor. De aceea, și problema privitoare la stratul 
pelasgic din religia greacă rămîne destul de neclară, 
în pofida noilor și interesantelor cercetări ale istori- 
cului marxist englez George Thomson +H. 

În ultimii ani, știința a obţinut mari succese în 
acest domeniu : tînărul savant englez Ventris a iz- 
butit, în anul 1953, să descifreze „scrierea B“ cretană 
(„scrierea A“ a rămas şi pînă astăzi nedescifrată) și 
să citească o serie de inscripţii din Micene, Pilos şi 
Cnosos. Savantul sovietic S. I. Lurie a continuat și 
a aprofundat studierea acestor texte. S-a stabilit că 
inscripţiile au fost făcute în dialectul arhaic aheian 
al limbii greceşti și că, prin urmare, purtătorii cul- 
turii egeene, cel puţin în faza ei mai recentă, au 
fost triburile grecești. 

Să trecem în revistă ceea ce se ştie pînă astăzi 
despre religia epocii cretano-miceniene. 





1 G. Thomson. Cercetări privind istoria societății grecești 
antice, Moscova, 1958. 

Printre obiectele de cult religios ocupa un loc 
însemnat securea dublă, care era fie un fetiș de sine 
stătător, fie simbolul unei divinităţi, după cum se 
presupune, al zeului furtunii. Pe cît se pare, cultul 
securii duble era comun egeenilor şi.popoarelor Asiei 
Mici : la hitiţi, securea dublă era un atribut al zeu- 
lui Teșuba. 

E posibil ca egeenii să fi- venerat și scutul dublu. 
Desene ale unui astfel de scut se întîlnesc des prin- 
tre descoperirile cretane !. 

E neîndoielnic că exista la ei cultul animalelor. 
Primul loc între acestea îl ocupa taurul, așa cum 
arată imaginile de tauri, des întîlnite, scenele în- 
fățişind lupte de tauri, şi, mai ales, o imagine ciu- 
dată de pe un sigiliu care reprezintă un monstru 
cu corp şi picioare de om, dar cu copite, coadă şi 
cap de vițel. În faţa monstrului este înfățișat un băr- 
bat cu mîinile lăsate în jos. Această scenă amin- 
teşte de legenda greacă privitoare la omul-taur, Mi- 
notaurul, care locuia în Labirintul din Creta. Despre 
cultul șerpilor vorbesc numeroasele lor imagini, în 
special statuetele feminine cu şerpi în mînă, probabil 
statuete ale zeiţei şerpilor sau ale preoteselor-sluji- 
toare ale șerpilor sacri. S-ar putea să fi fost adorate 
şi păsările, de pildă porumbeii. Se întîlnesc desene 
şi animale în stil heraldic : două animale în poziţie 
simetrică pe părţile laterale ale unei-figuri centrale. 
Este foarte verosimil ca zoolatria egeeană ? să fi fost 
de origine totemică. 

Au existat, probabil, şi divinități antropomorfe, 
cele mai multe feminine. Chipurile femeiești sînt 
foarte frecvent întîlnite pe imaginile de cult. Unele 
nume de pe inscripţii miceniene recent descifrate 
amintesc numele unor zei ai Greciei clasice : Arte- 
mis, Poseidon, Hermes, Hera, Zeus, Hestia ş.a., însă 
asemănarea numelor este uneori îndoielnică 3. 


1 M. Nilsson. A history of Greek religion. Oxford, 1925, 
p. 15; C. Clemen. Religionsgechichte Europas, vol. I, Heidel- 
berg, 1926, p. 87—88. 

2 M. Nilsson, op. cit., p.. 17—19, 21; C. Clemen, op. cit., 
p. 92. 

3 S. A. Lurie, Iazîk i Kultura mikenskoi Greții, Moscova 
— Leningrad, 1957, p. 285—304. 

Cam acestea sînt datele existente — destul de să- 
răcăcioase — cu privire la religia reprezentanţilor 
culturii cretano-miceniene. Din ele ar fi foarte greu 
să se tragă concluzii cu privire la caracterul şi for- 
mele acestei religii. 

Deși astăzi ştim că purtătorii culturii cretano- 
miceniene au fost, cel puţin în perioada mai recentă, 
grecii ahei, nu ne este deloc clar ce legătură istorică 
există între ei și grecii din perioada clasică. A avut 
loc, probabil, o invazie a triburilor grecești ioniene, 
iar apoi a celor doriene, care se aflau la un nivel 
mult mai scăzut de dezvoltare culturală. Cultura mi- 
ceniană a fost distrusă. 

De aceea ar fi greșit să se considere că religia 
cretano-miceniană n-ar fi decît un stadiu timpuriu 
al religiei grecești. Aceasta din urmă constituie un 
ansamblu foarte complex, ale cărui părți compo- 
nente au diferite origini istorice. Este, totuşi, în afară 
de orice îndoială că o serie întreagă de elemente sau 
măcar urme ale religiei cretano-miceniene s-au păs- 
trat, fie chiar într-o formă schimbată, în credinţele 
religioase și ritualurile grecilor din epoca clasică. 


Urme ale totemismului 


În religia Greciei antice s-au păstrat urme vizi- 
bile, deși slabe, ale unor forme de credințe reli- 
gioase primitive, printre care evidente rămășițe ale 
totemismului. Unul din exemplele convingătoare îl 
constituie mitul potrivit căruia tribul mirmidonilor 
s-ar trage din furnici (mirmex = furnică), Un alt 
exemplu: mitul despre Cerops, cel cu picioare alcă- 
tuite din şerpi, întemeietorul Atenei. Ca un ecou în- 
depărtat al credințelor totemice poate fi considerat 
şi mitul lui Zeus, care apare cînd în chip de taur, cînd 
în chip de lebădă, cînd ca o ploaie de aur, pentru a 
se împerechea cu o femeie pămînteană ; este ecoul 
unui cunoscut motiv totemic : femeia rămîne grea de 
la totem. Reminiscenţe ale totemismului, deși slabe, 
pot fi și figurile multor zei care, deși antropomorfe, 
păstrează urme ale originii lor animalice sau ale le- 

găturii cu vreun animal. De pildă, Apolo are legă- 
tură cu lupul, Artemis — cu o ursoaică sau căpri- 
oară, Hermes — cu un berbec, Hera — cu o vacă sau 
capră etc. 


Urme ale cultelor vinătoreşti și agricole 


S-au păstrat şi rămășițe ale cultelor vînătorești. 
Unul din exemplele pregnante era sărbătoarea în 
cinstea lui Artemis Lathria care se celebra la Patras 
chiar în secolul al II-lea al erei noastre. În prima zi 
a serbării, preoteasa apărea în fața publicului în- 
tr-un car tras de cerbi. A doua zi se organiza o 
jertfă grandioasă : pe altarul de jertfă erau arun- 
cate animale sălbatice vii — cerbi, porci sălbatici, 
urşi și lupi —, precum şi animale domestice și pă- 
sări ; tot acolo se puneau fructe sălbatice şi toate 
acestea erau arse t. 

De cultele agricole străvechi, cu caracter magic, 
erau legate și ritualurile magiei timpului. La Pau- 
sanias putem găsi descrieri foarte interesante ale 
acestor ritualuri, care se mai oficiau în vremea lui. 
De pildă, în orașul Methana (Corint), pentru alun- 
garea vîntului dogorîtor libian se oficia următorul 
ritual : doi oameni luau un cocoș alb, îl tăiau în 
două și cu aceste jumătăţi alergau în direcții opuse 
în jurul unei vii, după care îngropau ambele jumă- 
tăți de cocoș în pămînt în locul de unde au pornit 
la fugă. Se practicau pe scară largă ritualurile de 
invocare a ploii. În apropiere de Lykosura (Arcadia), 
în caz de secetă, preotul lui Zeus Lykeios arunca în 
apă o creangă de stejar ; din aburii care se ridicau 
urma să se alcătuiască nori și să pornească ploaia. 
Fireşte, preotul rostea rugăciuni și aducea jertfe lui 
Zeus, însă nucleul iniţial pur magic al ritualului ră- 
mine clar vizibil. a 

Din acest foarte vechi strat al religiei greceşti face, 
parte credința în numeroase mici spirite ale naturii, 
ca nimfele apei și ale pădurii — naiadele, driadele —, 
spiritele munților etc. 

1 Vezi Pausanias. Descrierea Eladei, cartea a VII-a, St. Pe- 
tersburg, 1887—1889, cap. 18, p. 8—13. 

Magia neagră şi de lecuire 


La greci s-a păstrat și credinţa în magia neagră, le- 
gată, cum e şi firesc, de credințele privitoare în zeii 
sumbri ai lumii subpămiîntene. Primul loc între ei 
îl ocupa înfricoşătoarea Hecate. În numele ei, ca și 
în numele altor divinități subpămîntene se făceau 
vrăji împotriva celui căruia i se pusese gînd rău. Bles- 
temele și incantațţiile erau însoțite de ritualuri sinistre. 
Se pare însă că magia neagră nu avea o mare răs- 
pîndire. Este caracteristic faptul că mitologia greacă 
aproape nu cunoaşte vrăjitori şi vrăjitoare. Figura 
lui Circe şi a Medeii! sînt, după cum se presupune, 
împrumutate de la alte popoare. 

În schimb, în domeniul artei medicinale, credin- 
tele religioase magice au jucat timp îndelungat un 
rol important. Chiar în epoca succeselor medicinei 
raționale (Hipocrat ş.a.), la greci se mențineau ritua- 
luri ale magiei de lecuire, care erau, de obicei, le- 
gate de cultul zeilor tămăduitori. În această calitate 
apar nu numai binecunoscutul Asclepios și fiul său 
Mahaon, ci şi Apolo, Dionysos, Demeter, Herakles, 
Amfiaraos, Pan şi alte divinităţi locale, nimfe ale iz- 
voarelor tămăduitoare. Este însă îndoielnice ca toate 
aceste divinități tămăduitoare, ca Asclepios, să poată 
fi considerate simple întruchipări ale practicii magice 
de lecuire : în majoritatea cazurilor ne găsim în faţa 
unor zeități protectoare locale, în cultul cărora s-a 
contopit și această practică, figurile lor dobîndind și 
trăsături de tămăduitori supranaturali. 


Cuitele funerare și familial-gentilice 


Tradiţia dominantă la greci era îngroparea mortu- 
lui în pămînt sau așezarea lui într-un cavou. Această 
tradiție, care datează din epoca cretano-miceniană, 
n-a fost întreruptă decît pentru un scurt timp ca 
urmare a apariţiei obiceiului incinerării cadavrelor, 
probabil adus de ionieni (tocmai această perioadă a 


1 Vezi Nilsson, op. cit., p. 52—53. 
381 


dominaţiei ionienilor se reflectă în poemele lui 
Homer). Obiceiul îngropării cadavrului și-a pus am- 
prenta asupra concepţiilor grecilor despre soarta 
celor morţi. Potrivit acestor concepţii, bine reflec- 
tate în Odiseea (cîntul XI), sufletele sau umbrele 
morților duc o existenţă tristă în ţinutul subpămîn- 
tean al lui Hades. Soarta tuturor sufletelor, fie el 
al unui războinic strălucit sau al unui simplu agri- 
cultor, este aproape aceeaşi : toate sînt destinate a 
rătăci ca nişte umbre triste pe întinderile pustii și 
întunecoase stăpînite de Hades. Exista, totuşi, şi 
ideea pedepsei de după moarte pentru crimele făp- 
tuite în viaţă. Cei care și-au atras în mod deosebit 
minia zeilor — Sisif, Tantal, danaidele — erau su- 
puși la diferite torturi în lumea subpămiînteană. Mai 
înrădăcinată şi răspîndită era însă convingerea că 
soarta sufletelor depinde de îndeplinirea de către 
cei vii a ritualurilor cuvenite faţă de cadavrul mor- 
tului. Sufletul mortului lipsit de înmormîntare nu-şi 
găseşte tihna în viaţa de apoi. 

Grecii acordau o mare importanţă împlinirii ulti- 
mei datorii față de cel mort. Nimic din religia greacă 
nu ocupa un loc atît de important și nu afecta atît 
de profund starea de spirit a credincioşilor ca ati- 
tudinea faţă de cei morţi. Moartea în sine nu insufla 
grecilor o frică deosebită, dar ideea că după moarte 
cadavrul ar putea să rămînă neîngropat și să fie dat 
pradă cîinilor li se părea groaznică. Aceste idei s-au 
reflectat în epopeele homerice : să ne amintim ruga 
fierbinte a muribundului Hector adresată învingă- 
torului Achile („Nu mă lăsa să fiu cîinilor hrană !“) 
Și vizita secretă a bătrînului Priam, tatăl lui Hector, 
care-l roagă pe Achile să-i dea cadavrul fiului ca 
să-l înmormînteze. Pe același motiv este axat și su- 
biectul genialei tragedii a lui Sofocle Antigona : o 
fată își dă de bună voie viaţa numai ca să-și înde- 
plinească datoria sfîntă de a preda pămîntului ca- 
davrul fratelui ei iubit. Amintim, de asemenea, un 
episod tragic din ultimii ani ai războiului pelopo- 
neziac : condamnarea şi executarea strategilor ate- 
nieni pentru faptul că n-au ridicat și înmormîntat 

cadavrele ostașilor uciși în bătălia de la Arginusae 
(anul 406 î.e.n.). 

Grecii credeau că morții au nevoie de hrană și se 
străduiau să le satisfacă pretenţiile. Electra, eroina 
tragediei lui Eschil, face o libaţiune, pronunţind cu- 
vintele : „Băutura a pătruns în pămînt, tatăl meu a 
căpătat-o“. Şi fratele ei, Oreste, se adresează tatălui 
său : „O, tată, cît mai sînt în viaţă, vei căpăta jertfe 
strălucite, dar dacă eu voi muri, tu nu vei avea 
pârtea ta din ofrandele care hrănesc pe cei morţi“. 
Ifigenia face o libaţiune de lapte, miere și vin „pen- 
tru că aceasta va aduce bucurie celor morți“. 

Cultul funerar, obligație primordială a rudelor şi 
descendenților mortului, constituie o parte substan- 
țială a religiei familial-gentilice a grecilor. 

Împreună cu rămășițele gentilice s-a păstrat la 
greci şi cultul pur familial al vetrei. Vatra casnică 
era sacră, ea era personificată în divinitatea femi- 
nină Hestia. Personificarea feminină a vetrei, rămă- 
șiță a matriarhatului, este un fenomen propriu reli- 
giilor foarte multor popoare. 


Cultul aristocratic al eroilor 


Odată cu descompunerea orînduirii gentilice şi cu 
ridicarea unor familii aristocratice a apărut cultul 
„eroilor“. 

În literatură s-a emis părerea că cultul eroilor este 
un fenomen mai recent, rezultat al pierderii cre- 
dinței în zei. Cu o asemenea părere nu putem fi de 
acord. În limba arhaică a inscripţiilor funerare, cu- 
vîntul „erou“ însemna pur și simplu „decedat“. Ini- 
tial erau eroi spiritele protectoare ale diferitelor 
ginţi, străbunii întemeietori ai ginții ; odată cu ridi- 
carea ginţilor aristocratice, întemeietorii acestora au 
dobîndit și ei o situație privilegiată, fiind obiectul 
unei veneraţii deosebite. Eroii-străbuni ai ginţilor mai 
notabile şi mai puternice erau înălțaţi deasupra celor- 
lalți, iar cercul adoratorilor lor se lărgea considerabil. 

În întreaga Grecie, Hercule se bucura de o mare 
faimă. Ar fi greu să admitem că a fost o personali- 

tate istorică. Dar, pe de altă parte, nu putem fi de 
acord nici cu vechea concepţie „mitologică“ potrivit 
căreia Hercule era zeul Soarelui. Hercule este stră- 
bunul legendar, întemeietorul familiei aristocratice 
a Heraclizilor, un trib doric din care se trăgeau 
ambele dinastii ale regilor spartani. Legendara „descă- 
lecare a Heraclizilor“, care a dus la cucerirea de către 
dorieni a celei mai mari părți a Peloponezului, a fost 
probabil un eveniment istoric real (secolele XII— 
XI î.e.n.) și nu este exclus ca tocmai acest eveniment 
să fi făcut vestit numele lui Hercule în întreaga 
Grecie, în jurul lui începînd să se creeze legende des- 
pre tot felul de fapte de vitejie. A apărut mitul despre 
înălțarea lui la cer şi transformarea lui în zeu; 
în acest mit s-a reflectat faptul că Hercule devenise 
obiect de venerație pentru întreaga Grecie. 


Cultele locale comunitare 


În general, odată cu descompunerea orînduirii gen- 
tilice şi formarea comunităţilor teritoriale, centrul 
de greutate al religiei grecești s-a deplasat în direc- 
tia venerării protectorilor comunitari, locali — zei 
şi eroi. Cultele comunitare locale, care s-au menţinut 
pînă la sfîrşitul epocii antice, au constituit unul din 
cele mai caracteristice fenomene ale religiei grecești. 

Astfel, Pausanias menţionează următoarele culte 
locale : al eroului Ificles (un frate al lui Hercule) 
din Feneos, al nimfei Feisoa din Feisoes (în Arcadia), 
al nimfei Eurinoma din Figalia, al zeului vîntului 
Boreu din Megalopolis (Arcadia), al lui Eros din 
Tespies, al lui Linos de pe Helicon ș.a. 

În aceste culte locale se mențineau ici-colo forme 
arhaice de credinţe religioase — rămăşiţe ale feti- 
șismului, ale venerării pietrelor, apelor, izvoarelor, 
munților. În Psofida era venerat rîul local Erimantos, 
căruia îi fusese consacrat un templu ; în Orchomenos 
— nişte pietre sfinte care ar fi căzut cîndva din cer ; 
în Cheronea — o suliță considerată ca sceptru al lui 
Zeus. La Delfi se bucura de o venerație deosebită o 
piatră care era stropită zilnic cu ulei, ba chiar în 

zilele de sărbătoare era acoperită cu lînă proaspătă. 

Ulterior, multe din aceste fetişuri strict locale au 
fost puse în legătură cu divinități panelenice, fără 
să-și piardă însă aspectul lor iniţial. În Tespias, de 
pildă, o piatră simplă, necioplită, era întruchiparea 
zeului Eros. În Sikyon, o piramidă era considerată 
ca simbol al lui Zeus Meilihios, iar o coloană întru- 
chipa zeița Artemis. Venerarea betilelor — pietre 
cioplite — era foarte răspîndită în cultele locale!. 


Cultul agricol 


Un mare rol juca în vechile culte comunitare ve- 
nerarea divinităților fertilităţii, protectoare ale agri- 
culturii şi creșterii vitelor. Vestitele mistere eleu- 
sine n-au fost la început decît un cult local al unor 
divinităţi agricole, în primul rînd al lui Demeter. 
Un cult agrar al lui Demeter a existat și în Figalia, 
unde acestei zeități i se aduceau jertfe nesîngeroase : 
fructe, struguri, faguri de miere şi lină proaspăt 
tunsă, stropite cu ulei de măsline. Sînt foarte inte- 
resante metodele magice de asigurare a unei recolte 
bogate practicate de locuitorii din Tiforeea (Focida) : 
tiforeenii se străduiau să fure pămînt de pe mormîn- 
tul lui Zetos și al lui Amfion din apropierea Tebei 
și să-l transporte la ei pentru a-l pune pe mormîn- 
tul Antiopei ; ei erau convinşi că în felul acesta 
transferau la ei acasă recolta din ținutul Tebei ; te- 
banii însă se străduiau să împiedice acest furt de 
recoltă şi păzeau cu strășnicie mormîntul. Adeseori 
și zeii panelenici își păstrau trăsăturile de protec- 
tori ai agriculturii și ai creșterii vitelor. 


Cultele orășenești 


Toate ritualurile şi credinţele religioase pe care 
le-am descris mai sus, rămășițe ale formelor tim- 
purii ale religiei, s-au păstrat mai cu seamă în me- 

i E. Kagarov. Kult fetișei, rastenii îi jivotnîh v Drevnei 
Greţii, St. Petersburg, 1913. 

diul țărănesc şi, în general, în sînul maselor popu- 
lare. În ceea ce priveşte însă religia epocii clasice, 
epocă a înfloririi republicilor sclavagiste, principala 
ei formă a fost, fără îndoială, cultul zeilor protec- 
tori ai polisului. 

Acest cult avea un caracter oficial, statal, obliga- 
tivitatea lui se extindea asupra tuturor cetăţenilor ; 
în această privinţă, polisul grec nu admitea nici un 
fel de libertate. În general, oamenii își puteau per- 
mite o atitudine sceptică față de zei, faţă de mitu- 
rile privitoare la ei, se puteau chiar povesti despre 
zei istorii distractive, aşa cum s-a şi făcut în poe- 
mele homerice ; dogmele general-obligatorii erau un 
lucru străin religiei greceşti. Nimeni nu putea însă 
să se sustragă de la îndeplinirea ritualurilor obli- 
gatorii în cinstea zeului protector al oraşului şi nu 
se îngăduia nici o manifestare de lipsă de respect 
față de el. Cel care încălca această lege se expunea 
unei pedepse aspre. Ca exemplu poate servi acuza- 
rea și executarea lui Socrate (anul 399 î.e.n.) pen- 
tru faptul că „n-a respectat pe zeii pe care-i cin- 
steşte orașul, ci a introdus noi divinităţi“, precum 
glăsuia actul de acuzare oficial. 

Cultul eroilor, care, în timpuri TE E Ei fusese un 
cult legat de o gintă, a căpătat în epoca clasică tră- 
săturile specifice de culte ale unor comunități oră- 
şeneşti. Fiecare oraș îşi avea propriul său erou-pa- 
tron, adesea eponimul orașului. În Faleron, suburbie 
a Atenei, era venerat eroul Faleros (potrivit legen- 
dei, participant la expediţia argonauţilor). Corin- 
tienii venerau ca eponim al lor pe eroul Corintos, 
pe care-l considerau fiu al lui Zeus, locuitorii din 
Tirins — pe eroul Tirintos, un nepot al lui Zeus, iar 
locuitorii din Hermiona — pe Hermionos. În cinstea 
eroilor-protectori s-au construit temple; pe lîngă 
fiecare din ele era un teren sacru, unde se organi- 
zau sărbători obşteşti şi aduceri de jertfe. 

În multe localităţi se bucurau de o venerație de- 
osebită, ca protectori locali, şi divinităţile panteonu- 
lui panelenic. Se poate presupune că mulţi dintre 
acești zei au fost inițial protectori locali, dar că, în 
virtutea unor anumite cauze istorice, s-au înălțat 

la rangul de mari zei panelenici. Așa, de pildă, Ascle- 
pios a fost, probabil, la început o divinitate locală 
din Epidauros, Artemis — o zeiță protectoare arca- 
diană, Hera — o zeiţă protectoare în Micene şi Argos, 
iar mai tîrziu și în Samos etc. 

Martin Nilsson a arătat că, dacă zeii panelenici 
erau protectorii grecilor în lupta lor împotriva duş- 
manilor externi, eroii și zeii orășenești locali trebu- 
iau să protejeze comunităţile lor în timpul luptelor 


interne 1. Cultul patronilor orășenești — al zeilor şi 
eroilor — era, prin urmare, o reflectare ideologică 


a fărîmiţării politice a Greciei. Absorbirea figurilor 
acestor patroni locali de către marii zei ai Greciei 
a reflectat tendinţa către unificarea culturală şi eco- 
nomică, dacă nu şi politică, a polisurilor greceşti. 


Despre originea panteonului panelenic 


Această tendinţă de unificare nu și-a găsit împli- 
nirea pînă în epoca macedoneană ; ea s-a făcut însă 
simțită într-o perioadă mult mai veche. Crearea unui 
panteon panelenic alături de cultele divinităților lo- 
cale a avut loc cu mult mai înainte, poate încă în 
epoca regatului micenian. În epoca homerică, comu- 
nitatea culturală a grecilor, cel puţin a aheilor, se 
reflecta în adorarea zeilor panelenici, olimpici. La 
aceasta au contribuit, se pare, şi migrațiile ce au 
avut loc în cursul cuceririi și colonizării de către 
ahei și ionieni a Peninsulei Balcanice, a insulelor 
din Marea Egee şi a litoralului Asiei Mici. Un rol 
important în închegarea panteonului panelenic l-a 
jucat, neîndoielnic, și poezia epică şi creatorii «ei, 
aezii. În acest sens, vechea expresie că „Homer este 
creatorul zeilor Greciei“ reflectă o anumită realitate 
istorică. 

Originea marilor zei ai panteonului olimpic consti- 
tuie o problemă extrem de dificilă. Figurile acestor 
zei sînt foarte complexe și fiecare dintre ei a trecut 
neîndoios printr-o îndelungată evoluţie. Unii dintre 


1 M. Nilsson, op. cit., p. 128. 

zeii olimpici reprezintă, după părerea celor mai com- 
petenţi cercetători, divinități antice cretano-mice- 
niene preelenice, al căror cult l-au preluat aheenii. 


Hera 


Astfel, Hera „cea cu ochi de vacă“, cea mai în- 
semnată dintre zeițe, soţia lui Zeus, era evident una 
Şi aceeaşi cu zeița-vacă — vechea protectoare a mi- 
cenienilor. Urmele adorării vacii au fost scoase la 
iveală încă de săpăturile lui Schliemann. În epopee 
Hera apare ca protectoare a Argosului. it 


Poseidon 


Poseidon a fost, probabil, antica divinitate ma- 
ritimă a Peloponesului, adorată de pescarii de pe 
litoral. Este de multe ori menţionat în inscripţiile 
miceniene. Cultul lui a fost adoptat de ionieni și do- 
rieni, sanctuarul lui Poseidon de la capul Tainaron 
devenind centrul uniunii maritime laconiene. În afară 
de rolul său de zeitate a mării, Poseidon mai era 
„enerat şi ca protector al cailor. Cultul lui Poseidon, 
care s-a răspîndit ulterior, a absorbit o serie de culte 
locale, eroii locali fiind eliminaţi sau contopindu-se 
cu el. 


Atena 


Atena a fost, neîndoios, o străveche divinitate pro- 
tectoare a orașelor și a fortificațiilor. Se poate con- 
sidera cu temei că fiecare oraş avea o astfel de pro- 
tectoare proprie, purtînd, probabil, o denumire co- 
mună (patroana etc.). Numele de Atena, care a 
devenit ulterior cel mai răspîndit, este dat după 
numele celei mai cunoscute localități în care era vene- 
rată o asemenea patroană — orașul Atena. Celălalt 
nume al ei — Palas — este un epitet care însem- 
nează „mînuitoare de lance“ ; de asemenea, alt nume 

a] ei era Poliades (de la polis, apărătoarea polisu- 
lui). Pausanias menționează aproape 50 de epitete 
ale Atenei. În timpul său era una dintre cele mai 
venerate divinități din toată Grecia: în lucrarea 
Descrierea Greciei se menţionează 73 de temple şi 
sanctuare ridicate în cinstea ei în diferite ţinuturi, 
fără a mai pune la socoteală altarele şi statuile. În 
această privință, Atena nu era întrecută decît de 
Artemis. Templele se aflau, de obicei, în citadela 
polisului. În mitologia clasică, Atena apare ca o 
zeiță războinică ; ea era prezentată întotdeauna înar- 
mată. Totodată, în imaginea ei s-au păstrat și trăsă- 
turi totemice : bufnița, șerpi sub scut, o blană de 
capră (egida), lemn de măslin ; s-ar putea ca acestea 
să fie trăsături ale diferitelor figuri totemice care 
s-au asociat ulterior cu figura Atenei. 


Artemis 


Zeița Artemis a fost una din divinitățile cele mai 
venerate de greci : ca număr de temple închinate ei 
(aproximativ 80), ea ocupa locul întîi între zeii Gre- 
ciei. La origine, ea fusese neîndoielnic o zeitate lo- 
cală. În epopeea homerică, Artemis apare ca zeitate 
ostilă aheenilor. De aceea se presupune că cultul 
Artemisei a apărut în Asia Mică (principalul ei tem- 
plu se află la Efes). Există și părerea contrară că în 
Asia Mică cultul Artemisei a fost adus din Grecia, 
din Arcadia, unde ea fusese într-adevăr o veche 
divinitate locală — protectoare a vînatului, imaginea 
ei fiind legată de aceea a ursului. G. Thomson, con- 
siderînd că cultul şi reprezentarea Artemisei s-au 
format din mai multe culte locale, socotește că la 
baza acestui cult s-a aflat străvechea zeiță-ursoaică 
pelasgică, adusă din regiunea Mării Negre sau poate 
a Caucazului t. 

În mitologia și iconografia clasică, Artemis apare 
ca vinătoare-fecioară, de obicei însoţită de o căpri- 
oară. 





1 Thomson, op. cit., p. 267—278. 

Apolo 


O figură deosebit de complexă și neclară este și 
aceea a lui Apolo (Foebus), care în mitologia și reli- 
gia greacă ocupa un loc de frunte. Cu privire la 
originea cultului lui Apolo continuă să existe multe 
controverse. Povestea lui Apolo este legată de a Ar- 
temisei : potrivit mitologiei clasice, ambele divini- 
tăți erau considerate frate și soră, copii ai Latonei 
(Leto) și ai lui Zeus — tatăl zeilor. Unii savanți îl 
considerau pe Apolo, ca şi pe Artemis, o veche divi- 
nitate arcadiană, protector al păstorilor (rol care îi 
era atribuit în Peloponez). Majoritatea îl considera 
însă ca pe o divinitate străină, venită din Asia Mică, 
lucru mai verosimil, deși în epoca clasică cultul lui 
Apolo s-a contopit cu o mulțime de culte pur locale 
grecești. Chiar şi numele de Apolo era interpretat di- 
ferit : cînd ca Distrugătorul (de la grecescul ăzodnur 
— a distruge), cînd ca Protector al turmelor (de la 
doricul ar:Aia — turmă. Este evident însă că nu- 
mele acesta nu este grecesc. După descifrarea de că- 
tre B. Hrosny a scrierii hitiților, s-a constatat că 
unul dintre zeii hitiți purta numele de Apulunas. 
Hrosny consideră acest nume ca semitico-babilo- 
nian : în limba babiloniană, abullu însemna poartă. 
E posibil ca Apulunas să fi fost un zeu păzitor al 
porţilor orașului, adică protector al orașului 1. În 
epopeea homerică, Apolo este prezentat ca o divini- 
tate ostilă aheenilor, dar protectoare a troienilor. În 
inscripțiile miceniene, el nu figurează deloc. În Gre- 
cia, cultul lui Apolo a fost adus de către ionieni. În 
insula Delos s-a găsit un sanctuar panionic al lui 
Apolo. Un alt centru de adorare a zeului era Delfi, 
unde se afla vestitul oracol. 

G. Thomson, admiţind întru totul că Apolo ar fi 
originar din Asia Mică, a emis ipoteza originală că 
cultul lui, care a pătruns prin Creta în Ionia, iar 
apoi în Grecia continentală, s-a dezvoltat inițial nu- 
mai la Delfi, unde Apolo le-a învins pe mama sa, 


—__——— 1. ———— 


1 A. F. Losev, op. cit., p. 270. 

Leto, şi pe sora sa, Artemis — victoria principiului 
patriarhal asupra celui matriarhal t. 

Eliminarea de către Apolo a unor zei locali ai co- 
munităţilor grecești se poate vedea și din alte exem- 
ple. Astfel, un mit binecunoscut arată cum Apolo a 
ucis întîmplător pe tînărul Hiacint, pe care el îl iu- 
bea ; în acest mit s-a reflectat un fapt istoric — în- 
locuirea cultului vechiului zeu Hiacint prin cultul 
lui Apolo?. Diferite epitete date lui Apolo de- 
monstrează evident că în cultul lui Apolo s-au conto- 
pit numeroase culte ale zeilor locali. 

În epoca clasică, Apolo, în pofida originii sale bar- 
bare, care a fost complet uitată, a devenit unul din- 
tre cei mai populari zei ai Greciei. Unii cercetători 
văd chiar în el o întruchipare a spiritului etnic ele- 
nic. Lui i-au fost consacrate peste cincizeci de tem- 
ple în diferite regiuni. Lui Apolo i se atribuiau cele 
mai diverse funcții. Cele mai importante dintre ele 
erau : prezicerea viitorului (oracolul de la Delfi şi 
alte oracole) ; protejarea artelor şi științelor — Apolo 
Musagetul, adică conducătorul muzelor, care perso- 
nifică artele şi științele, sau Apolo Citaredul înfă- 
țişat adesea cu o citeră în mină; zeul medicinei — 
în această funcție Apolo concura cu Asclepios și 
avea epitetul special de Pean ; curățirea de orice im- 
puritate (de aceasta se leagă imaginea mitologică a 
arcului de argint al lui Apolo şi epitetul Departe- 
din  arc-ţintitorul) ; zeul luminii, al unor rindu- 
ieli drepte, echilibrate. Identificarea lui Apolo cu 
Soarele ar putea fi de dată mai recentă 3. 


Asclepios, Pan, Afrodita, Ares 


Mai simplă este figura zeului tămăduitor  Ascle- 
pios, inițial o divinitate locală — zeul protector din 
Epidaur ; ulterior a devenit unul din zeii cei mai 
cunoscuţi din Grecia : în secolul al II-lea e.n. exis- 

1 Thomson, op. cit., p. 291—293. 

2 M. Nilsson, ap. cit, p. 115; Chantepille de la Saussey. 


Istoria ilustrată a religiei, p. 292. 
3 A. F. Losev, op. cit., p. 298. 

tau în diferite regiuni ale Greciei nu mai puţin de 
38 de temple ale lui Asclepios — aproape tot atitea 
temple cît avea Zeus. 

Tot o divinitate locală, de origine arcadiană, a fost 
zeul păstorilor, Pan. 

Dimpotrivă, zeița Afrodita era de origine pur 
orientală. În epoca miceniană nu există urme ale nu- 
melui acestei zeițe. Potrivit spuselor lui Homer, ea 
a luptat de partea troienilor împotriva aheenilor. 
Numele ei este un epitet legat de mitul nașterii ei 
din spuma mării (de la póc — spumă). Un alt nume 
al ei — Cipris — indică centrul antic al cultului ei — 
insula Cipru. Legătura ei mitologică cu alt zeu pur 
asiatic .(semitic) — Adonis — confirmă o dată în 
plus că avem de-a face cu o divinitate a fertilităţii 
originară din Asia Mică. Thomson o identifică pe 
Afrodita cu zeița feniciană Astarte. La greci, Afro- 
dita s-a transformat în zeița frumuseţii şi a dragos- 
tei, întruchiparea idealizată a feminităţii — rezultat 
al tendinței de umanizare caracteristice pentru Gre- 
cia perioadei clasice. Mitologia a făcut din Afrodita 
mama lui Eros, zeul tînăr care întruchipează iubirea. 

Zeul tracic Ares, tînăr preluat de greci încă în epoca 
homerică (în Iliada și el este ostil aheenilor), s-a 
transformat la greci în violentul zeu al războiului. 


Hefaistos, Hestia, Hermes 


Un grup deosebit îl alcătuiau zeii ale căror hguri 
erau întruchiparea nemijlocită a unor aspecte im- 
portante ale civilizaţiei umane, chiar dacă în credin- 
tele despre acești zei s-au contopit şi elemente ale 
cultelor locale. Așa este Hefaistos, întruchipare a 
focului terestru şi a meseriei de fierar. S-ar putea 
ca iniţial să fi fost și el o divinitate locală — pe 
insula Lemnos sau în Licia. În Grecia propriu-zisă, 
cultul lui nu era răspîndit, deși în mitologie figura 
acestui zeu şchiop ocupă un loc de vază. 

Și Hestia este o personificare a focului, însă a ce- 
lui casnic, divinitate a căminului familial. 

Hermes este, neîndoios, întruchiparea hermei — 
o grămadă de pietre sau un stilp de piatră, care ser- 
vea în Grecia ca indicatoare de drum ; el era, de obi- 
cei, înfățișat ca o coloană de piatră cu cap de om. 
În calitatea sa de protector al drumurilor și călăto- 
rilor, Hermes a devenit zeul comerțului, iar în mi- 


tologie — „mesagerul zeilor“ și „călăuza sufletelor“. 
Zeus 
Figura lui Zeus — divinitate supremă a panteo- 


nului olimpic, „părintele zeilor şi al oamenilor“ — 
este cea mai complexă. În ea s-au contopit trăsături 
ale diferitelor divinităţi locale. Existau cîteva centre 
ale cultului lui Zeus, cărora le corespund şi diferite’ 
mituri despre el; principalele erau cele din Creta 
şi Tesalia. Miturile despre nașterea lui Zeus pe 
insula Creta, mituri legate de anticele culturi locale 
ale peșterilor, existența „mormintului lui Zeus“ tot 
pe insula Creta etc. duc la concluzia că în figura lui 
Zeus s-a integrat o veche divinitate cretană, al cărei 
simbol a fost toporul dublu din epoca minoică!?. 

Pe de altă parte, este neîndoielnică și existența 
unei componente provenite din Grecia continentală, 
care, evident a constituit nucleul de bază al figurii 
lui Zeus ; aceasta este vechea divinitate tesaliană a 
ploii şi fertilității. Norii de ploaie care udau cîmpiile 
Tesaliei veneau din Olimpul acoperit de zăpadă, iar 
agricultorii și păstorii locali erau obișnuiți să vadă 
în acest munte măreț reşedinţa zeului lor suprem ?. 
Tesalia era locul de origine al unei serii de triburi 
greceşti. Răspîndirea lor pe tot întinsul Greciei a 
avut ca urmare o tot atît de mare răspîndire a cul- 
tului lui Zeus şi transformarea acestei divinități, 
care s-a contopit treptat cu zeul cretano-micenian 
al furtunii, în zeul suprem al panteonului panelenic, 
în conducătorul comunităţii zeilor olimpici. Numele 
a numeroşi zei locali protectori, care s-au contopit 
în figura lui Zeus, s-au păstrat, precum știm, sub 


1 Vezi op. cit., p. 215—217. 
2 Kern, op. cit., p. 23—25; M. Nilsson, op. cit., p. 145—145. 

forma epitetelor sale, în număr de peste 50 (Hto- 
nios — zeul pămîntului, Xenios — protector al stră- 
inilor, Leheat — ajutător la nașteri etc.). Numele 
Zeus înseamnă „cer strălucitor“ și se trage dintr-o 
rădăcină comună indoeuropeană (Dyaus la indieni, 
Tiu la germani etc.), ceea ce însă nu ne dă temei de 
a considera cultul lui Zeus — aşa cum făcea vechea 
școală mitologică — o moștenire a timpurilor indo- 
europene 


Divinităţi agricole 


Unii dintre zeii greci, deşi de origine veche pa- 
re-se, au ocupat relativ tirziu un loc important în 
- cult. Este în special cazul divinităţilor agricole — 
Demeter, Persefona şi Dionysos. În inscripţiile mi- 
ceniene nu le găsim (cu unele excepţii îndoielnice 1), 
iar în poemele lui Homer sînt menţionaţi doar în 
treacăt. Probabil că în epoca homerică, în care pre- 
domina creșterea vitelor, zeităților legate de agri- 
cultură nu li se acorda încă o mare importanţă. Ele 
au fost promovate la loc de frunte în epoca clasică, 
odată cu dezvoltarea economiei agricole. Dionysos, 
zeul protector al viticulturii şi vinificaţiei, de origine 
tracică-frigiană, a pătruns în cultul grecesc abia în- 
cepînd din secolele VII—VI î.e.n. 

Zeița fertilităţii, Demeter, și fiica ei, Persefona 
(Kore), care întruchipa cerealele, sînt zeități gre- 
cești. Centrul principal al cultului lor se afla la 
Eleusis. 


Alți zei, titanii etc. 


Marii zei subpămînteni Hades şi Hecate, stăpîni 
ai morții, nu aveau un cult public panelenic, -în 
schimb ocupau un loc important în magia neagră. 

Un loc deosebit în religia greacă îl ocupau marile 
divinități ale „generaţiei mai vechi“ — Cronos, 
Rhea și titanii. Mitul privitor la răsturharea de pe 





1 Vezi Lurie, op. cit., p. 291—293. 

tronul ceresc a lui Cronos de către fiul său Zeus și 
la victoria repurtată de acesta din urmă asupra ti- 
tanilor reflectă o schimbare profundă care s-a pro- 
dus în domeniul cultului : grecii nou veniţi, adora- 
tori ai lui Zeus, au adus cu ei cultul acestui nou zeu, 
care a eliminat vechea divinitate pelasgică (Cronos), 
tot aşa cum noile divinități feminine au înlăturat-o 
pe Rhea, care era, probabil, vechea zeiță cretană a 
fertilității. 

Unele zeități grecești reprezintă personificarea 
unor noțiuni mai mult sau mai puţin abstracte. Așa 
este, de pildă, Pluton. Numele lui înseamnă bogăţie, 
belşug. Este interesantă evoluţia figurii acestui zeu. 
Potrivit unei ipoteze verosimile a lui Nilsson, Plu- 
ton ar fi personificarea nemijlocită a bogăției, dar, 
întrucît principala bogăţie a agricultorului — cere- 
alele — se ținea de obicei în magazii, gropi sau piv- 
niţe subterane, nu a fost greu ca Pluton să se trans- 
forme în zeul lumii subpămîntene ; el s-a contopit 
cu Hades 1, personificarea lumii subpămîntene. Un 
caracter şi mai abstract îl au alte divinităţi, ca : Ne- 
mesis, zeița răzbunării ; Temis, zeiţa justiţiei ; Nike, 
zeiţa victoriei ; Moira, zeiţa destinului, etc. Acestea 
sint personificări plăsmuite artificial ; numele lor re- 
prezintă denumirea comună a noţiunilor corespun- 
zătoare. Un rol deosebit de important l-a jucat în 
religia grecilor ideea destinului, care domină nu nu- 
mai pe oameni, ci şi pe zei. Această idee s-a reflec- 
tat și la Homer şi la marii scriitori tragici. Dar mo- 
tivul destinului implacabil nu reprezintă o credință 
populară, ci mai degrabă o speculație filozofico-mi- 
tologică a aristocrației gentilice-tribale, reflectînd 
concepțiile din perioada descompunerii orînduirii 
gentilice şi a prăbuşirii vechilor rînduieli. 


Mitologia 


Studiul mitologiei grecești este deosebit de dificil. 
Trebuie subliniată, în primul rînd, extrema ei com- 
plexitate. Numai o parte a mitologiei ține de dome- 


1 M. Nilsson, op. cit., p. 123. 

niul religiei ; totodată, nu toate elementele ei pot fi 
considerate ca mituri în înţelesul propriu al cuvîn- 
tului. Din ansamblul foarte cuprinzător pe care îl 
denumim de obicei „mitologia greacă“ fac parte, ală- 
turi de miturile propriu-zise, lagende și tradiții is- 
torice, basme, povestiri, nuvele literare și variaţii 
libere pe teme mitologice. Dar, deoarece aceste ele- 
mente atît de diverse greu pot fi deosebite unele 
de altele, mitologia — în accepțiunea largă a cuvîn- 
tului — trebuie studiată în ansamblul ei. 

Printre adevăratele mituri se constată un strat 
profund arhaic de mituri totemice. Tot o bază tote- 
mică au și numeroasele legende despre metamor- 
foze, transformări ale unor oameni în animale, 
plante sau obiecte neînsufleţite ; așa sînt povestirile 
(ajunse pînă la noi, în majoritatea lor, numai în pre- 
lucrarea poetică din Metamorfozele lui Ovidiu) cu 
privire la transformarea piraților tirenieni în del- 
fini, a lui Hiacint şi Narcis în flori, a lui Dafne în 
dafin, a Aoidonei în privighetoare, a lui Arahne 
într-un păianjen, a nimfei Sirinx în fluier etc. În 
mitul piraţilor tirenieni, transformați de către Dio- 
nysos în delfini ca pedeapsă pentru cruzime, se re- 
flectă ideea religioasă a victoriei cultului lui Dio- 
nysos asupra duşmanilor săi. 

Miturile agricole despre Demetra și Persefona, 
despre Triptolemos și lachos reprezintă personificări 
ale semănatului şi încolţirii seminţei, dar în același 
timp sînt o mitologizare a ritualurilor prevăzute de. 
misterele eleusine și altele legate de cultul agricol. 

Ca elemente foarte vechi ale mitologiei trebuie 
considerate și întruchipările nemijlocite ale fenome- 
nelor naturii. Concepţia veche a școlii mitologice, 
potrivit căreia întreaga mitologie greacă constă din 
astfel de personificări, este, firește, unilaterală și 
eronată. Totuși, aceste elemente alcătuiesc o parte 
esențială a mitologiei grecilor. E drept că rar ele 
apar izolat, trăsăturile naturale și mitologice împle- 
tindu-se de obicei în figuri complexe de zei şi semi- 
zei. În figura lui Zeus sînt prezente trăsături per- 

sonificate ale furtunii, iar în cea a lui Poseidon — 
cele ale mării. 

O importantă semnificație în viața religioasă au 
avut-o personificările mitologice ale elementelor na- 
turii terestre : fluviile; izvoarele, munții, copacii etc. ; 
şi ele erau de obicei reprezentate antropomorfic. 
Peisajul — cu munţii, apele și văile lui — parcă se 
însuflețește și se transformă într-o povestire mito- 
logică. Astfel, în Lacoonia exista un mit despre lo- 
cuitorii de baştină ai ținutului — lelegii, peste care 
domnea regele Lele ; nepotul acestuia, Eurotas, a dus 
apa dintr-un lac în mare şi așa s-a născut riul Eu- 
rotas ; Lele a predat regatul său lui Lacedemon, fiul 
Taigetei și al lui Zeus ; în acest scop, Eurotas şi-a 
măritat fiica, Sparta, cu Lacedemon etc.; într-un 
cuvînt, nume geografice cunoscute se însufleţesc în 
fața noastră şi acționează în mit ca nişte oameni. 
Tendinţa politică a acestui mit (ca și a altora de ace- 
laşi gen) este clară : este vorba de o genealogie mi- 
tologică a regilor spartani. 

Tematica cosmogonică nu pare să fi ocupat un loc 
însemnat în credinţele populare ale grecilor. Un mit 
cosmogonic a ajuns pînă la noi în prelucrarea lui 
Hesiod şi prezintă urme vădite ale unor speculaţii 
metafizice artificiale, abstracte. El se aseamănă cu 
vestitele mituri polineziene (în special maoriene) 
despre originea lumii, care şi ele sînt vădit născo- 
cite de preoți. Mitul e construit pe o schemă evolu- 
tivă ; nu este prezentă în ea ideea creaţiei divine. 
Din haosul primordial s-au născut Pămîntul (Gea), 
Întunericul (Erebos), Noaptea, apoi Lumina, Eterul, 
Ziua, Cerul, Marea și celelalte mari forţe ale naturii. 
Din unirea dintre Cer (Uranus) și Pămînt (Gea) s-a 
născut generația mai veche de zei — Cronos și ti- 
tanii ; din ei descindeau Zeus și ceilalți zei olimpici. 
Spre deosebire de aceste mituri abstracte, alegorice 
şi destul de palide, miturile despre lupta dintre ge- 
neraţiile de zei — despre Cronos care l-a răsturnat 
pe tatăl său, Uranus, şi apoi şi-a înghiţit propriii 
copii, de teamă că unul din ei îl va răsturna, și, în 
sfîrşit, despre victoria repurtată asupra lui de fiul 
său Zeus — sînt mai vii și mai colorate. Precum s-a 

mai arătat, ele reflectă, într-o anumită măsură, fap- 
tul istoric al înlocuirii unor culte de călre altele. 

Motivul antropogenetic este aproape absent în mi-. 
tologia greacă, care nu dă un răspuns clar proble- 
mei originii oamenilor. Potrivit unuia dintre mituri, 
creator al omului ar fi fost, totuși, titanul Prometeu. 
În orice caz, este caracteristic faptul că în mitologia 
greacă zeii nu apar în rolul de creatori ai lumii sau 
ai omului. 


` 


Mitul eroului civilizator etc. 


În timp ce ideea unui zeu creator e absolut stră- 
ină mitologiei grecilor, figurile eroilor civilizatori 
ocupau în ea un loc de seamă. În calitate de eroi 
civilizatori apar atît zeii, cît și titanii şi alte- ființe 
semidivine. Zeiței Atena i se atribuia introducerea 
culturii măslinului, precum și a lucrului de mînă 
al femeilor ; Demetrei i se atribuia introducerea cul- 
turii cerealelor ; lui Dionysos — viticultura și vini- 
ficaţia ; lui Hermes — inventarea măsurilor şi greu- 
tăţilor, a cifrelor şi a scrisului ; lui Apolo — meritul 
de a fi iniţiat pe oameni în poezie, muzică și în ce- 
lelalte arte. Dintre figurile mitice de semizei se dis- 
ting ca eroi civilizatori Pelasgos din Arcadia și fiul 
său Licaon, Triptolemos din Eleusis, care i-a învăţat 
pe oameni să lucreze pămîntul (numele său în- 
seamnă „triplă arătură*), Erichthonios din Atena, 
inventatorul carului şi curselor de cai. O figură mi- 
tologică de erou civilizator deosebit de pitorească 
este Prometeu, prieten şi protector al oamenilor, ce 
trăiau înainte în totală sălbăticie. Titanul Prometeu 
le-a dat oamenilor raţiunea, cunoştinţele, i-a învăţat 
creșterea animalelor, agricultura, construcția de 
nave și navigația, prelucrarea metalelor, socotitul, 
cititul, medicina. El le-a adus şi focul binefăcător. 
Pentru faptul că i-a luat pe oameni sub prstecţia sa, 
înțeleptul Prometeu şi-a atras mînia lui Zeus și a 
fost supus unei torturi milenare groaznice. Prome- 
teu nu era numai un erou civilizator, ci și unul din- 
tre titani, dușman al zeilor; mitul îl opune preg- 

nant pe acest nobil apărător al oamenilor zeilor 
cruzi și invidioși. 

Acest exemplu ne arată că miturile despre eroii 
civilizatori — ca şi multe alte mituri — nu au ne- 
apărat un caracter religios. Alături de eroii civili- 
zatori zei — (Atena, Apolo ş.a.) apar și figuri de ti- 
tani în genul lui Prometeu, întruchipare a geniului, 
forţei şi curajului uman, a însușirilor ideale ale omu- 
lui, care, după părerea creatorilor mitului, îl înalță 
pe om chiar deasupra zeilor. În fond, ideea de bază 
a- mitului lui Prometeu nu numai că nu e religioasă, 
ci mai curînd este antireligioasă. Nu în zadar a spus 
Marx că „Prometeu este cel mai nobil sfînt și mar- 
tir din calendarul filozofic“ 1. 

Înrudite cu figurile eroilor civilizatori şi uneori 
greu de deosebit de acestea sînt figurile jumătate 
legendare, jumătate istorice ale întemeietorilor şi 
constructorilor de orașe, ca și ale marilor artiști, cîn- 
tăreţi și poeţi. Din prima categorie de eroi fac 
parte : Teseu, căruia i se atribuie centralizarea Atè- 
nei, împărţirea populaţiei din Atica în filii, fratrii şi 
ginte, în stări şi profesiuni ; Licurg, vestitul legiui- 
tor spartan ; Cadmos, întemeietorul Tebei, ș.a. În 
aceste figuri, trăsăturile unor personalităţi istorice 
se contepesc pînă într-atit cu figuri mitologice, se- 
midivine, încît nu se poate ști dacă aceste legende 
conțin un sîmbure istoric real. Un element religios 
exista, desigur, în aceste legendare figuri de înte- 
meietori de oraşe și de legiuitori, care erau, în ma- 
joritatea cazurilor, obiectul cultului local. Sensul 
politic al acestui cult și al aceștor legende este clar : 
atribuind instituirea orînduirii social-politice exis- 
tente (firește, aristocratică) unor personaje semidi- 
vine, aristocrația gentilică (eupatrizi, spartiați etc.) 
implicit încununa cu o aureolă de sanctitate și in- 
tangibilitate propriile ei privilegii. 

O altă categorie de figuri în parte mitice, în parte 
istorice o constituie marii artiști, inventatori, poeți. 
Așa apar în mituri şi legende istețul meşter şi in- 
ventator Dedal, artistul Pigmalion, cîntăreţii Orfeu, 





1 K. Marx și F. Engels. Scrieri din tinerețe, București, Edi- 
tura politică, 1968, p. 25. 

Arion şi Homer. Orice am crede despre existenţa is- 
torică a unor persoane cu aceste nume, ele repre- 
zintă adesea pur și simplu personificarea unor anu- 
mite meserii și profesiuni. De pildă, dedal este, în 
primul rînd, o denumire generică a unor arhaice sta- 
tui de lemn, precum și a unei sărbători speciale în 
cadrul căreia ea juca un anumit rol; din acest cu- 
vînt provine numele artistului, al creatorului legen- 
dar. Pe de altă parte, avem de-a face cu eponimi, 
strămoşi ai unor familii vestite de artiști și poeţi 
(dedalizii, homerizii) sau cu eponimi întemeietori 
ai unor fratrii religioase (orficii). Sensul social al 
acestor legende este, în afară de orice îndoială, ten- 
dinţa de a preamări o profesiune sau o sectă religi- 
oasă și, totodată, de a o îngrădi în limitele unei fa- 
milii sau unei fratrii. E posibil ca aceeași tendință 
de personificare să fi înriurit şi formarea figurii se- 
milegendare a filozofului Pitagora. 

Unele mituri sînt interesante prin faptul că în ele 
se păstrează vagi amintiri despre forme dispărute 
ale vieţii sociale și despre. obiceiuri străvechi. Așa 
este cunoscutul mit despre judecarea lui Oreste, care 
şi-a ucis mama ca să răzbune moartea tatălui său, 
Agamemnon, mit în care Bachofen'a descifrat în 
mod genial reflectarea înlocuirii istorice a dreptului 
matriarhal prin cel patriarhal î. Așa sînt, probabil, 
şi numeroasele rămășițe ale sacrificiilor omenești 
care se păstrează în mitologia greacă. 


Mituri împrumutate și artificiale 


În mitologia greacă se întîlnesc o întreagă serie 
de subiecte și motive mitologice vădit împrumutate 
de la alții. Printre ele trebuie inclus mitul potopu- 
lui, evident de origine babiloniană, căci în Grecia, 
săracă în apă, e îndoielnic să fi putut lua naștere, 
precum şi miturile legate de zeii care au venit din 
Orient (Dionysos). 

1 Vezi K. Marx și F. Engels. Opere, vol. 22, Bucureşti, Edi- 
tura politică, 1965, p. 208. 

Nu trebuie confundată cu mitologia — deși este 
greu de separat de ea — bogata și colorata poezie 
epică a grecilor. Legendele despre expediţia argo- 
nauților, despre războiul troian, despre peregrină- 
rile lui Odiseu, despre regii tebani (Oedip ş.a.) nu 
sînt în adevăratul sens al cuvîntului mituri, deși 
în ele se întîlnesc adeseori figuri şi motive mitolo- 
gice. Ele sînt, în ansamblu, legende istorice care 
conţin în ele un sîmbure istoric real. 

În mitologia greacă există în mare măsură şi un 
element de basm, care este și mai greu de separat 
de miturile propriu-zise. Diverşii monştri şi ființe 
fantastice — în genul ciclopilor, centaurilor, Scyl- 
lei şi Charybdei, meduzelor şi harpiilor — ţin mai 
degrabă de basm decît de mitologie ; aceasta rezultă 
și din totala lipsă a vreunei legături între aceste 
figuri şi cultul religios. 

În sfîrşit, pentru întregirea complexului şi varia- 
tului tablou al mitologiei grecești, trebuie menţio- 
nate şi miturile artificiale, literare sau filozofice. 
Puterea tradiţiei mitologice a silit adesea pe scriitori 
și filozofi să-şi exprime ideile în imagini mitologice. 
Aşa este mitul despre originea deosebirii dintre sexe 
şi despre dragostea sexuală, transmis de Platon în 
Banchetul şi probabil născocit chiar de el. De ase- 
menea mitul despre Heracle la răscruce de drumuri, 
plăsmuit, probabil, de Socrate sau de Prodicos. 


Specificul mitologiei grecești 


Cu toată complexitatea şi diversitatea elemente- 
lor ce o alcătuiesc, mitologia greacă are o trăsătură 
generală : înaltul conținut artistic al imaginilor, 
ceea ce a produs și continuă să producă pînă azi o 
puternică impresie asupra asculțătorului sau citito- 
rului. Acest conținut artistic se exprimă, în primul 
rînd, în profundul umanism al figurilor mitologice 
ale grecilor. Acest umanism, denumit de obicei an- 
tropomoriism, se exprimă în ce privește aspectul 

exterior în faptul că figurilor zeilor şi eroilor, întru- 
chipaţi în sculptură și pictură, li se atribuie forme 
pur umane. În mod just, Martin Nilsson face 
distincţie între acest antropomortism vizual și antro- 
pomorfismul psihologic (el este numit uneori antro- 
popatism), care este mai profund şi exprimă spiri- 
tul raționalist al poporului greci. Acesta e adevă- 
ratul umanism, dar nu în sensul unei atitudini 
blînde, care nu este cîtuși de puţin proprie persona- 
jelor mitologice ale grecilor, ci în sensul unei pre- 
zentări pur umane a acestor personaje. Ele sînt fi- 
guri aproape vii, cu adevărat umane ; zeii şi eroii 
Greciei sînt oameni preamăriţi, idealizaţi, cu virtu- 
tile şi defectele lor. Nimic omenesc nu le este străin 
zeilor greci şi ei nu au aproape nici o trăsătură care 
să nu fie proprie naturii omeneşti. Nemurirea — 
iată unica calitate care deosebește pe zei de oameni 
în ochii grecului credincios. Ei nu sînt nici atotpu- 
ternici şi nici atotştiutori, deşi întrec majoritatea 
oamenilor în putere şi perspicacitate. 

Această evidentă particularitate a mitologiei gre- 
cești este, poate, ușor explicabilă dacă ţinem seama 
de faptul că miturile grecilor au ajuns la noi, în 
majoritatea cazurilor, nu în forma lor populară, ci 
într-o prelucrare poetică şi chiar filozofică : în poe- 
mele lui Homer și Hesiod, în operele tragicilor şi 
ale poeţilor lirici, fără a mai vorbi despre transpu- 
nerile datorate poeților romani Ovidiu și Virgil. Pe 
de altă parte, materialul mitologic apare și în minu- 
nata artă decorativă a Greciei clasice — în marile 
creaţii ale lui Fidias, Praxitele, Policlet ş.a. Într-o 
formă, desigur, mai apropiată de baza populară 
transmit miturile istorici şi geografi cum ar fi Pau- 
sanias, în parte și Herodot. În orice caz, dacă mito- 
logia greacă a exercitat o influenţă substanţială asu- 
pra dezvoltării artei și literaturii antice, acestea au 
exercitat, la rîndul lor, o profundă influenţă asupra 
mitologiei, au înnobilat, au umanizat, au înălţat figu- 
rile mitologice. 





1 M. Nilsson, op. cit., p. 143—144. 

Cultul 


Formele cultului erau la greci relativ simple. Cea 
mai obișnuită era aducerea de jertfe. Proporţiile și 
gradul de complexitate al sacrificiilor erau foarte 
diferite. Cea mai simplă, mai obișnuită formă era 
libaţiunea : se stropea sau se turna dintr-o ceașcă 
vin pe pămînt sau pe foc drept hrană pentru zei sau 
în cinstea lor. Se mai jertfeau zeilor și cereale, 
fructe, ulei etc. Forma cea mai complexă și mai cos- 
tisitoare era sacrificarea animalelor, uneori în nu- 
măr mare ; hecatombe (sacrificii de o sută de ani- 
male). Din mituri se poate deduce că în îndepărtata 
antichitate au existat şi sacrificii umane, însă acest 
lucru este controversat. Zeilor olimpici li se jert- 
feau, de obicei, animale de culoare albă, iar zeilor 
subpămiînteni, de culoare neagră. Acestea din urmă 
erau arse în întregime și îngropate în pămînt. Da- 
rurile aduse celor morți se vărsau, de asemenea, 
pe pămînt sau se îngropau. Jertfele aduse eroilor 
se ardeau. Dimpotrivă, carnea animalelor care se 
aduceau jertfă zeilor olimpici era mîncată de parti- 
cipanţii la ritual. i 

Alte elemente ale cultului erau depunerea de co- 
roane pe altare, împodobirea statuilor zeilor, spălarea 
lor, procesiuni solemne, cîntarea de rugăciuni şi 
imnuri sacre, uneori dansuri religigase. Ritualurile se 
săvîrşeau întotdeauna după un ceremonial strict sta- 
bilit, special pentru fiecare localitate. 

Oticierea cultului obştesc era considerată o chesti- 
une de importanţă statală. Ritualurile în cinstea 
zeilor protectori ai comunităţilor orășenești se săvîr- 
şeau sub conducerea celor mai înalți demnitari ai sta- 
tului. Cele mai importante din aceste ritualuri căpă- 
tau caracterul unor sărbători populare solemne : așa 
erau marile și micile panatenee la Atena etc. 

În afară de cultul obştesc, care era practicat sub 
conducerea demnitarilor de stat și a preoţilor, exista 
și un cult casnic, privat. Ritualurile lui, mai mo- 
deste, se săvirşeau de către capii de familii și ginţi. 

Preoţii şi templele 


În Grecia, preoţii nu alcătuiau o tagmă aparte, și 
cu atît mai puţin o stare socială închisă. Ei erau con- 
sideraţi, pur și simplu, slujitori ai templelor dife- 
riților zei ; printre îndatoririle lor se numărau ofi- 
cierea zilnică a cultului zeului, aducerea regulată a 
jertfelor, împodobirea statuii zeului, spălarea ritu- 
ală etc. În unele cazuri, preoţii se îndeletniceau cu 
ghicitul, cu prezicerea şi cu lecuirea. Funcţia de 
preot era adesea viageră și chiar ereditară, transfe- 
rindu-se de la o generaţie la alta, în cadrul unor fa- 
milii aristocratice. Așa se întîmpla, de obicei, acolo 
unde cultul public se dezvoltase nemijlocit de cel 
tribal. Cel mai adesea însă, preoţii erau aleşi pe ter- 
mene scurte, uneori, ca de pildă la Olimpia, pe ter- 
men de o lună. Caracterul eligibil nu împiedica însă 
ca funcțiile de preoţi să fie deţinute de vechea aris- 
tocraţie : de obicei, preoţii erau aleși din familiile 
aristocratice. Preotului i se cerea curăţenia rituală, 
lipsa de defecte fizice şi adesea castitatea. Probabil 
că, din cauza acestei ultime cerinţe, în unele temple 
erau preoţi băieţi tineri și numai pînă ce deveneau 
bărbaţi. Adesea, funcţiile preoțești erau îndeplinite 
de femei, uneori fetițe sau fete tinere, alteori însă 
de bătrîne. Pentru femeile-preotese, cerința casti- 
tății era mult mai strictă. l 

A fi preot era o cinste, dar această funcție nu dă- 
dea nici un fel de putere nemijlecită, mai ales că 
adesea cultul oficial era condus, în general, de func- 
ționari civili, şi nu de preoți. În această privință, 
polisurile sclavagiste greceşti se deosebeau mult de 
statele despotice orientale, în care preoții aveau o 
mare putere. 

Templele aveau adesea gospodării proprii, pose- 
dau pămînt şi sclavi. În templele cele mai venerate 
se concentrau valori importante. Acolo se păstrau 
adesea tezaure aparținînd unor persoane particulare 
sau statului, templele fiind cele mai sigure locuri. 
Astfel, tezaurul Asociației maritime ateniene se afla 
la început în sanctuarul lui Apolo din Delos, iar mai 
tîrziu în Partenonul atenian. În temple existau şi te- 

zaure proprii, care erau alcătuite din ofrande și do- 
naţii. Templul din Delfi dispunea, în secolul al IV-lea 
î.en., de valori ce atingeau uriașa sumă de zece 
mii de talanţi. Preoţii templelor puneau adesea în 
circulație banii aflați în mîinile lor, împrumutîndu-i 
cu dobîndă 1. Astfel, templele se transformau într-un 
fel de bănci, iar preoții lor în bancheri-cămătari. 


Unitatea panelenică a cultului 


În Grecia nu a existat un cult centralizat, tot aşa 
cum n-a existat nici unitate politică. Cultele locale, 
comunitare și orășenești, erau expresia fărimiţării 
politice. Totuşi, pe terenul comunităţii culturale, care 
și-a găsit expresia în ideea elenismului, în opoziţie 
cu tot ce era „barbar“, unele centre ale cultului au 
căpătat o largă semnificaţie panelenică. Sanctuarul 
lui Apolo din Delfi, al lui Zeus din Olimp, al lui De- 
meter din Eleusis, al lui Asclepios din Epidaur etc., 
care la început erau centre pur locale, au căpătat o 
largă notorietate, fiind venerate în întreaga Grecie 
și, în parte, dincolo de frontierele ei. Alte sanctuare 
aveau o importanţă mai  restrinsă: templul lui 
Apolo din Delos, centru de cult al ionienilor din 
Asia Mică, sanctuarul lui Poseidon de la capul Tai- 
naron, venerat de toţi locuitorii Peloponesului etc. 
Prestigiul acestor focare de cult, depăşind frontie- 
rele comunităţilor şi polisurilor, se datora fie fap- 
tului că erau, ca acela de la Delfi, sediul unor ora- 
cole vestite, fie jocurilor sau întrecerilor, cum erau 
cele ce se organizau la Olimpia ; altele erau vestite 
prin vindecări miraculoase, ca la Epidaur, sau prin 
misterele lor, ca la Eleusis. Spre deosebire de ca- 
racterul obligatoriu pentru toţi cetăţenii al cultului 
polisurilor, aceste centre religioase panelenice se 


1 A. Vallon. Istoria sclaviei în lumea antică. „Grecia“, 
1936, p. 74—75 ; V. Laţişev. Ocerk greceskih drevnostei, par- 
tea a 2-a, St. Petersburg 1889, p. 41—46; K. Beloch. Istoria 
Greciei, vol. 2, p. 203. 

bucurau de un prestigiu pur moral, iar venerarea 
lor era absolut benevolă. 

Preoţii templului din Delfi întreţineau cu iscu- 
sință prestigiul oracolului lor. Trebuie menţionat că, 
străduindu-se să manevreze între interesele anumi- 
tor oraşe greceşti care rivalizau între ele, sanctua- 
rul din Delfi era departe de nivelul înțelegerii pro- 
blemelor panelenice : el, de pildă, s-a situat pe o 
poziție foarte antipatriotică în momentul pericoiu- 
lui îngrozitor care ameninţa Grecia datorită inva- 
ziei perșilor. În războiul intern din secolul al V-lea 
î.e.n., el s-a situat în întregime de partea pelopo- 
nesienilor şi nu a încercat să folosească prestigiul 
său pentru împăcarea părţilor beligerante. 

O influență mai însemnată în ceea ce priveşte 
realizarea unei anumite unităţi panelenice a exer- 
citat sanctuarul olimpic al lui Zeus, centru în care 
aveau loc jocurile olimpice. Aceste jocuri nu numai 
că au contribuit la apropierea culturală a grecilor, 
ci într-o anumită măsură au atenuat şi conflictele 
politice dintre ei; în timpul desfăşurării jocurilor, 
de obicei, se suspendau războaiele interne, se sta- 
tornicea un armistițiu. 


Orficii şi pitagoreicii 


Alături de vechile credințe religioase și de cultul 
dominant al polisurilor apar în Grecia, începînd 
aproximativ din secolul al VI-lea î.e.n., noi curente 
religioase, de tip oarecum sectar. Dintre ele, cea 
mai mare însemnătate a căpătat așa-zisul orfism. 

Adepții acestui curent, orficii, atribuiau originea 
credințelor lor poetului mitic Orfeu, care ar fi trăit 
înainte de Homer. În realitate, urme ale mişcării 
orfice nu se găsesc decît începînd din secolul al 
VI-lea î.e.n. Un mare rol în dezvoltarea orfismului 
i-a revenit lui Onomahritos, care a locuit în Atena 
în epoca Pisistratizilor. Centrele din care s-a răs- 
pîndit religia orfică erau coloniile greceşti din Si- 
cilia și Italia, precum şi Atica. Dezvoltarea ei a fost 

neîndoielnic influenţată de sistemele religioase-fi- 
lozofice orientale. Orficii aveau cărțile lor sacre, din 
care au ajuns pînă la noi numai fragmente 1. 

Orficii aveau şi o cosmogonie cu caracter mistic- 
religios, potrivit căreia la început a fost Timpul, iar 
după alte versiuni Haosul, Eterul sau Eros. Un rol 
important în mitologia orfică l-a jucat figura zeu- 
lui care a suferit și a înviat  Zagreus-Dionysos. 
Ei erau singurii care aveau un mit antropogenetic ; 
după ei, oamenii au luat naştere din cenușa titani- 
lor, arşi de Zeus ca pedeapsă pentru că l-au omorît 
pe Zagreus-Dionysos. Mișcarea orfică reflecta noile 
stări de spirit ale maselor, care au apărut ca urmare 
a transformărilor economice şi ascuţirii luptei de 
clasă în epoca marii colonizări grecești. 

Pe același teren s-a dezvoltat și secta pitagoreică, 
înrudită cu orfismul, care a atins un mare grad de 
înflorire în Grecia Mare în secolele VI-V î.e.n. 
Acolo ea a jucat un mare rol politic, întrucît pita- 
goreicii alcătuiau nu numai o sectă religioasă, ci şi 
o școală filozofică și un partid politic — partidul 
aristocrației. Religia pitagoreicilor se distinge prin 
spirit mistic şi credință în reîncarnarea sufletului, 
prin adorarea Soarelui şi a focului. 


Misterele eleusine. Cultul lui Dionysos 


Orfismul și-a exercitat influența asupra dezvol- 
tării misterelor eleusine, consacrate zeiței Demeter. 
Cultul acestei zeițe era la început pur agricol și se 
afla în mîinile familiilor locale eupatride. Începînd 
însă din secolele VI-V î.e.n., el a căpătat o semni- 
ficație mai largă, aproape panelenică. În orice caz, 
în ținutul Aticei, misterele consacrate lui Demeter 
erau o sărbătoare a întregului popor. Pe baza unor 
vechi ritualuri agricole, la Eleusis a apărut un ori- 
ginal cult secret. Baza ideologică a acestui cult o 
constituia învățătura despre soarta sufletelor după 


1 O. Kern. Orphicorum fragmenta, Berlin, 1922. 

moarte și ritualurile mistice prin care credincioșii 
sperau să-și asigure fericirea pe lumea cealaltă. 
Aceste credinţe şi ritualuri erau legate de mitul 
privitor la răpirea Persefonei de către Hades, cău- 
tarea ei de către Demeter şi revenirea Persefonei 
în lumea aceasta. Pentru a participa la misterele 
lui Demeter, era necesară o dublă iniţiere. În timpul 
ritualurilor de primăvară — aşa-numitele mistere 
mici — avea loc iniţierea candidatului la: mista 
(prima treaptă). Toamna, în septembrie, se serbau 
marile mistere, cînd se organiza inițierea în epoptă 
(treapta a doua). Pe primul plan în ceremoniile ini- 
ţierii se situau ritualurile de purificare, spălarea, 
postul. Iniţiaţii participau, în templul zeiţei Deme- 
ter, la servicii divine nocturne secrete, în timpul că- 
rora se desfășura înaintea lor o înscenare a mitului 
despre Demeter și Persefona. 

În cultul eleusin găsim o idee cu totul neobișnuită 
pentru religia greacă : credința în fericirea de după 
moarte. Probabil că religia oficială greacă, orien- 
tată spre viața pămiîntească și care nu promitea 
adepților săi nimic în lumea de apoi, în afară de o 
tristă lîncezire în întunecosul lăcaș al lui Hades, 
încetase de a mai satisface o anumită parte a po- 
porului. Misterele eleusine constituie forma embrio- 
nară a religiei miîntuirii, premergătoare religiilor 
soteriologice de tipul creștinismului, 

Ceva asemănător s-a petrecut și cu cultul lui Dio- 
nysos, adus din Grecia, evident, prin intermediul 
coloniilor grecești din Tracia şi Asia Mică. Iniţial, 
Dionysos a fost întruchiparea viticulturii și vinitică- 
rii. Răspîndindu-se în Grecia, cultul lui a devenit 
unul din cele mai-populare culte agricole. Totodată, 
și în el a pătruns ideea miîntuirii. Orficii, adoptînd 
cultul lui Dionysos i-au atribuit şi epitetul de mîn- 
tuitor și l-au pus în legătură cu mitul despre Zagreus 
care a fost sfișiat de titani, apoi reînviat de Zeus ca 
fiu al. său — tînărul Dionysos. Acest zeu, care 
moare şi învie, a devenit zeul mîntuitor al oamenilor 
(ca și zeii orientali Osiris, Tammus ş.a.). 

Religia epocii eleniste 


Spre sfîrşitul epocii clasice și în epocile elenistă 
și romană se observă clar unele schimbări în religia 
grecilor. Prima este răspîndirea unor culte străine 
și mixte. Unele divinități orientale pătrunseseră în 
Grecia încă dintr-o epocă timpurie, dar acestea s-au 
elenizat complet. Acum însă, îndeosebi în perioada 
elenistă şi romană, se înrădăcinează în Grecia o 
serie de culte pur orientale: cultele divinităţilor 
egiptene Isis şi Amon, ale zeilor din Asia Mică — 
Attis şi Adonis, al „zeiței siriene“ etc. S-a bucurat 
de o mare popularitate un cult sincretic greco-egip- 
tean introdus de dinastia Ptolemeizilor : cultul lui 
Serapis. În această influenţă culturală reciprocă între 
greci și „barbari“, atît» de tipică pentru epoca elenis- 
mului, elementul grec a fost mai activ în domeniul 
ştiinţei, artei, literaturii, limbii, în timp ce în dome- 
niul religiei, dimpotrivă, tocmai elementele orientale 
au influenţat asupra Greciei. Aceasta se explică prin 
mentalitatea acelei epoci de declin, cu atracţia ei 
spre misticismul de care erau pătrunse religiile ori- 
entale. 

Influența orientală s-a manifestat și în sanctifi- 
carea regilor eleniști. În Grecia propriu-zisă, unde 
erau prea puternice tradiţiile democratice şi raţio- 
naliste, acest cult al regilor nu a găsit teren propice. 
Încercarea de a introduce cultul lui Alexandru 
Macedon în timpul vieţii lui a provocat în Grecia 
o atitudine ironică. În Orientul elenist însă, regii 
(Ptolemeizii, Seleucizii ș.a.) au fost asimilați cu zeii. 


Infiuenta religiei asupra filozofiei 


Religia și mitologia au exercitat o profundă in- 
fluență asupra artei, literaturii şi filozofiei Greciei 
antice. În filozofie, influenţa religiei s-a manifestat 
îndeosebi în epoca timpurie. La ginditorii ionieni se 
constată reflectarea reprezentărilor mitologice : de 
pildă, ideea lui Tales din Milet că lumea s-a născut 
din apă nu este prea departe de mitul potrivit căruia 

Okeanos este tatăl a tot ce există. Filozofii idealiști 
de mai tirziu, pînă la Socrate și Platon, foloseau 
adesea pentru expunerea concepțiilor lor figuri 
mitologice. Influența religiei asupra filozofiei s-a 
intensificat în epoca elenistă şi romană, cînd pe 
fundalul declinului democraţiei antice au început 
să apară sisteme  religioase-filozofice de genul 
neoplatonismului, neopitagorismului etc. 


Libera cugetare 


Tocmai în filozofie s-a manifestat cu cea mai 
mare putere o concepţie opusă, adică concepția 
ateistă a Greciei antice. Considerăm, pe drept 
cuvint, Grecia ca leagănul științei, literaturii și 
artei ; tot atît de îndreptăţiți sîntem să vedem în ea 
patria liberei cugetări. 

Cititorul epopeilor homerice nu poate să nu ob- 
serve că, pe de o parte, personajele lor — Ahile, 
Agamemnon, Priam, Hector, Odiseu ş.a. — sînt pă- 
trunse de un respect profund, pur religios față de 
zei. Pe de altă parte însă, autorul poemelor, vorbind 
în numele său propriu despre zei, despre însușirile 
și faptele lor, nu manifestă decît în foarte mică mă- 
sură sentimente religioase. El povestește fără reți- 
nere, uneori chiar cu plăcere, despre trăsăturile de 
caracter urîte şi ridicole ale zeilor, despre duşșmănia 
lor nedreaptă faţă de anumiţi oameni sau unele 
popoare, despre cruzimea şi viclenia lor, despre 
actele de înșelăciune și perfidie pe care le făptuiau 
unii față de alţii. Homer vorbește despre duşmănia 
implacabilă a Herei faţă de troieni, a lui Poseidon 
faţă de Odiseu ; vorbește chiar despre slăbiciunea și 
neputința zeilor față de oameni (de pildă, victoria 
lui Diomede asupra Afroditei şi a lui Ares în bătă- 
lie) ; vorbeşte de aventurile lor amoroase. Să ne 
gîndim numai la istoria, mai mult decît frivolă, 
despre Hefaistos, soțul înșelat, care, surprinzînd în 
flagrant delict pe soţia sa, Afrodita, cu amantul ei, 
Ares, i-a acoperit pe amindoi cu o plasă şi i-a expus 

aşa, făcîndu-i de rîs înaintea tuturor zeilor t. Nu fără 
un anumit temei, grecii bigoţi îl considerau pe 
Homer ateu ; Pluton în Republica sa propunea să se 
interzică citirea lui Homer din cauza imoralităţii 
sale. Este evident că în sferele aristocrației tribale 
şi gentilice, pentru care s-au compus și cîntat poe- 
mele, exista încă în acea epocă (secolele IX—VIII 
î.e.n.) o atitudine foarte critică faţă de zei şi de mi- 
turile privitoare la ei. 

O atitudine liber-cugetătoare mai profundă s-a 
dezvoltat în perioada clasică. Tragedia lui Eschil 
Prometeu încătușat, în care Zeus, în contrast cu no- 
bilul prieten al oamenilor Prometeu, este prezentat 
ca un tiran crud şi nedrept, era o operă în fond anti- 
religioasă. Potrivit expresiei lui Marx, zeii Greciei 
au fost „răniţi de moarte“ prin această tragedie2?. 
În tragediile lui Euripide, zeii sînt, de asemenea, 
prezentaţi sub un aspect foarte puţin atrăgător: 
Hera, Apolo, Afrodita şi alți zei nenorocesc oameni 
nevinovați numai pentru că-i urăsc sau din alte 
mobiluri josnice. Euripide merge pînă la negarea 
existenţei zeilor. Eroul tragediei Bellerophon zboară 
la cer ca să vadă dacă există acolo zei; văzînd 
pe pămînt domnia violenţei şi nedreptăţii, el ajunge 
la concluzia că zeii, în general, nu există şi tot ce se 
povestește despre ei sînt pure invenții 3. 

Cel mai radical s-a manifestat libera cugetare în 
filozofie. Sistemele filozofice timpurii erau deja în 
esență o negare a religiei. Filozofii ionieni consi- 
derau ca principiu primordial al lumii materia în 
veșnică mișcare (apa, aerul, focul). Eleaţii, cu teoria 
lor despre eternitatea și caracterul infinit al exis- 
tenţei, apăreau şi ei ca reprezentanţi ai unei con- 
cepţii raționale despre univers, în opoziție cu con- 
cepția religioasă mitologică. Xenofan, întemeietorul 
acestei școli, ridiculiza reprezentările antropomorfe 
despre zei; el credea însă într-o divinitate unică 








1 Homer. Odiseea, cîntul VIII, versurile 266—369. 

2 K. Marx şi F. Engels. Opere, vol. 1, Bucureşti, Editura 
politică, 19609, ed. a Il-a, p. 417. 

3 S.. I. Radzig. Istoria literaturii antice grecești, Moscova- 
Leningrad, 1940, p. 213—215. 

și neasemănătoare omului ; Empedocle a dezvoltat 
o teorie materialistă naivă despre cele patru elemente 
şi a dat prima schiţă a unei teorii evoluționiste 
a originii organismelor. Teoria atomistă despre uni- 
vers a lui Anaxagora a fost ulterior dezvoltată 
de materialiştii Leucip şi Democrit. Anaxagora sus- 
ținea că Soarele este o masă uriaşă încinsă, nu un 
zeu. Pentru ateismul său, Anaxagora a fost alungat 
din Atena, iar operele lui arse. Sofiștii, în frunte cu 
Protagoras şi Gorgias, prin teoria lor relativistă 
despre cunoaștere („Omul este măsura tuturor lu- 
crurilor“), au subminat şi ei bazele concepţiei reli- 
gioase despre lume. Protagoras se îndoia de exis- 
tenţa zeilor, iar Diagoras din Milet le nega pur și 
simplu existenţa. Şi dacă şcoala lui Socrate și 
Platon a încercat să insufle o nouă viață vechii con- 
cepții religioase, adăugîndu-i o fundamentare filo- 
zofică idealistă, marele Aristotel şi sistemul său, în 
mare măsură materialist, deși inconsecvent, a dat 
o şi mai puternică lovitură religiei. În epoca ele- 
nistă, şcoala lui Epicur, continuînd cele mai bune 
tradiții ale materialismului clasic, i-a dat o formă 
mai închegată. Zeii lui Epicur, deși n-au fost com- 
plet nimiciţi, au fost alungaţi din lume în „spaţiile 
interlumeşti“ şi îndepărtați de la participarea la 
treburile oamenilor 1. În sfîrșit, cel' mai mare satiric 
al antichităţii, Lucian din Samosata (secolul al II-lea 
era noastră), i-a ridiculizat necruţător pe zei, pre- 
zentînd plastic toată absurditatea povestirilor mi- 
tologice despre ei. Potrivit cuvintelor lui Marx, zeii 
greci, deja răniți mortal de tragediile lui Eschil, 
„au trebuit să moară încă o dată în chip comic în 
dialogurile lui Lucian“ 2. 

Cu toate acestea, religia greacă a continuat să 
existe pînă la victoria creștinismului în Imperiul 
roman. Unele din trăsăturile ei s-au contopit cu creş- 
tinismul, 





1 I, P. Voroniţin. Istoriia ateizma, partea I. Ateizm v drev- 
nosti, în revista „Ateist“, Moscova. 

2 K. Marx şi F. Engels, Opere, vol. 1, Bucureşti, Editura 
politică, 1960, ed. a II-a, p. 417. 

Capitolul al 21-lea 
RELIGIA ROMANILOR 


Religia Romei antice prezintă un foarte mare in- 
teres, atît prin caracterul ei extrem de original, cît 
şi prin importanța pe care a căpătat-o statul roman 
și cultura sa în istoria omenirii. Religia romanilor, 
deşi avea o serie de trăsături comune cu religia 
greacă, generate în parte de condiţiile istorice ase- 
mănătoare, precum și de influenţa directă, se deose- 
bea, totuşi, prin aspectul ei cu totul original. 

Izvoarele pentru studierea religiei antice romane 
sînt analoage celor greceşti: monumente arheolo- 
gice (rămășițele templelor, altarelor, statuile zeilor) 
numeroase inscripții; foarte multe mărturii ale 
scriitorilor antici : Cato, Varro, Pliniu cel Bătrin, 
Ovidiu, Cicero, Plutarh și mulţi alţii, şi, în sfîrșit, 
operele unor autori din perioada creştinismului 
timpuriu, care polemizau cu păgînii. 

Dezvoltarea istorică a religiei romane este mult 
mai lesne de studiat decît cea greacă. Se poate ur- 
mări foarte clar procesul schimbărilor pe măsura 
dezvoltării statului roman de la o mică comunitate 
orășenească la un imens imperiu. Totodată, ea a 
păstrat pînă la sfîrşit multe trăsături profund arhaice. 

Cultul familial-gentilic 


Unúl dintre cele mai vechi straturi ale credințelor 
și ritualurilor religioase ale romanilor, care s-au 
menţinut cu o deosebită trăinice pînă la capătul 
existenței statului roman, a fost, ca şi la greci, re- 
ligia gentilică, cultul spiritelor protectoare ale fa- 
miliei și ale ginţii. Stabilitatea acestei forme de re- 
ligie se explică prin vitalitatea rămășițelor organi- 
zării gentilice înseşi, în special, pare-se, în sînul 
familiilor patriciene. 

Romanii credeau că sufletele sau umbrele mor- 
ților, manii (manes) sînt protectorii familiei și ai 
ginţii. Iniţialele D. M. (dis manibus — zeilor mani) — 
se întîlnesc permanent pe monumentele funerare. 

Manii se înrudeau sau chiar se identificau cu pe- 
nafti, care iniţial personificau grinarul casnic sau 
cămara cu provizii (de la penus = provizii, rezerve 
alimentare). 

De aceste două concepte religioase era apropiat şi 
un al treilea — larii (lares), care însă avea o semni- 
ficație mai largă. Larii sînt spiritele protectoare în 
general ; în afară de lares familiares (spiritele pro- 
tectoare ale familiei) mai existau și lares viales (spi- 
ritele protectoare ale drumurilor), lares compitales 
(spiritele protectoare ale răspiîntiilor), lares perma- 
rini (spiritele protectoare ale navigației maritime), 
chiar şi lares militares (spirite militare). 

Cultul protectorilor familiali-gentilici avea un 
caracter privat. Familia, sub conducerea şefului ei, 
venera pe protectorii-străbuni din căminul casnic. 
„Să ştiţi — scrie Cato — că pentru întreaga casă 
aduce jertfă stăpînul“ 1. În același fel se organiza și 
cultul gentțilic. Obiectul acestui cult era de obicei 
străbunul — eponimul gintei. Astfel, ginta Claudia 
venera pe străbunul întemeietor al ginţii — Clausus ; 
ginta Caecilia — pe Caeculus, ginta luliilor — pe 
Iulus etc. l 

Pe măsura trecerii de la vechea organizare genti- 
lică la organizarea statală, s-a desfăşurat şi procesul 


1 Cato. De re rustica, p. 193. 

de trecere de la formele de cult gentilic la forme mai 
largi. Unii zei ai gintei s-au transformat în obiect 
de cult statal. Trăinicia cultului familial-tribal la 
romani este dovedită şi de faptul că unul din ulti- 
mele decrete imperiale îndreptate împotriva păgi- 
nismului, dat de Teodosius (anul 392), interzice 
expres oficierea ritualurilor familiale în cinstea la- 
rilor şi penaţilor 1. 

Cultul familial-gentilic era legat de venerarea 
focului. Penaţii erau spirite ale vetrei casnice. Dar 
cultul focului a devenit şi el mai tîrziu un cult sta- 
tal. Focul sacru nestins care ardea în sanctuarul 
comunităţii era personificat în chipul zeiţei Vesta — 
analoagă Hestiei grecești. 


Urme ale totemismului 


Nu este cu totul clar dacă în religia romanilor au 
existat elemente de totemism. În orice caz, urmele 
lui sînt aici mai puţine decit în religiile majorităţii 
celorlalte popoare. Probabil că venerarea lupoaicei 
care i-ar îi alăptat pe Romulus şi pe Remus a avut 
o origine totemică, se crede însă, că această legendă 
împreună cu alte citeva reprezentări religioase au 
fost împrumutate de romani de la etrusci. E posibil 
ca triburilor italice să nu le fi fost străine credin- 
tele totemice. Într-o legendă umbro-sabelică care 
vorbește de strămutări ale triburilor după invazia 
etruscilor se spune că unul din triburi mergea sub 
conducerea unui taur și în noua lor patrie a înte- 
meiat oraşul Bovian ; un alt trib — străbunii tribului 
picentilor — era condus de o coţofană (pica); al 
treilea grup, de la care se trag hirpinii, mergea sub 
conducerea unui lup (hirpus)?. E greu să te îndo- 
iești de originea totemică a acestor legende. Cu toate 
acestea însă, în religia romană nu se constată urme 


mai directe de totemism. 


1 G. Bouassiller. Declinul păgînismului, Moscova, 1892, 


p. 439-—440. 
2 T. Mommsen. Istoria romanilor, partea I, Moscova, 1861, 
p. 70 z 

Cultul funerar 


Romanii credeau într-o împărăție subpămînteană, 
asemănătoare celei grecești, unde domnește fiorosul 
Orcus și unde se duc toate sufletele morților. Dar 
exista şi credinţa în cîmpiile Elisee — ale ferici- 
ților, unde ajungeau sufletele virtuoase. Judecind 
după inscripţiile de pe morminte, romanii erau 
convinşi că mortul rămînea în relaţii cu cei vii. În 
inscripţii există dese apeluri adresate celor vii în 
numele celui mort cu rugămintea să fie pomenit de 
bine, să i se aducă o mică ofrandă etc. Sufletele celor 
morţi fără rude, larvele şi lemurii, erau consideraţi 
zeități reale, fiindcă nu avea cine să le hrănească ; 
spre a le îmblînzi sau alunga se organizau în luna 
mai ritualuri speciale — lemurii. 


Cultele agrare 


Celor mai vechi straturi ale religiei romane le 
aparțineau, de asemenea, credinţele și ritualurile 
legate de agricultură și de creșterea vitelor. Spre 
deosebire de formele gentilice ale cultului, proprii 
îndeosebi familiilor patricienilor și populaţiei orăşe- 
nești, aceste culte ale agricultorilor și ale crescă- 
torilor de vite erau sătești și plebeiene. O delimitare 
precisă nu există însă între ele, deoarece însăși dis- 
tincția dintre oraş şi sat era foarte relativă. 

Credinţele şi ritualurile legate de agricultură ocu- 
pau neîndoios un loc important în religia romanilor. 
O dovadă a acestui lucru îl constituie faptul că 
multe dintre divinităţile cele mai importante ale 
panteonului roman, care au primit mai tîrziu diverse 
atribuţii, erau legate prin originea lor de cultele 
privind agricultura şi creşterea vitelor. Așa, de 
pildă, Marte, considerat în epoca clasică zeul răz- 
boiului, era la început o divinitate protectoare a 
agriculturii şi a creşterii vitelor, zeul primăverii și 
al fertilității. I s-a consacrat prima lună a primă- 
verii — martie, cînd se și organizau -serbări în 
cinstea lui. Faunus era protectorul vitelor, zeul păs- 

torilor, care organizau în onoarea lui, la 17 februarie, 
o serbare veselă orgiastică —  lupercaliile. Zeița 
Venus, care mai tirziu a fost identificată cu Afro- 
dita grecească şi a devenit zeița iubirii și frumu- 
seții, era iniţial divinitatea horticulturii şi viticul- 
turii. De agricultură era legat Saturn, zeul recoltei, 
venerat prin ritualuri vesele, saturnaliile, care 
aveau loc în luna decembrie, înainte de primul se- 
mănat, precum şi Ceres, protectoarea cerealelor. 
Zeul frontierelor, Terminus, fusese probabil iniţial 
paznic al haturilor şi al hotarelor dintre comuni- 
-tăți ; agricultorii serbau ziua lui la 23 februarie. Fi- 
gura complexă a lui Jupiter includea, de asemenea, 
elemente ale credințelor legate de agricultură. 

Romanii serbau, în aprilie, cerealiile, sărbătoarea 
semănatului, închinată lui Ceres, în aprilie şi august 
vinaliile, cu aducerii de jertfe lui Jupiter, protec- 
torul viței de vie, în august consualiile, sărbătoarea 
secerișului, în februarie terminaliile. 


Panteonul roman 


Se ştie că comunitatea romană era alcătuită din 
grupuri latine, sabine, etrusce și, poate, și din alte 
grupuri gentilice şi tribale, de aceea nu este complet 
clară nici problema originii mulțimii de zei romani. 
În perioada clasică, romanii înşişi distingeau două 


grupuri de divinităţi: dii indigetes — zeii vechi, 
băştinași şi dii novensides (novensiles) — zeii noi, 


aduși de pe alte meleaguri. Dar și în componenţa 
primului grup se disting divinităţi de diverse origini 
tribale t. R 

Cea mai controversată este problema aportului 
etrusc în panteonul roman. Există unii care atribuie 
o origine etruscă zeului Mercurius (de la numele 


1 Unii cercetători, e drept, se îndoiesc de fapt că aceste 
două grupuri — dii indigetes şi dii novensiles — corespund 
împărţirii în zei vechi şi noi. Sensul acestor demarcări, în- 
tr-adevăr, nu-i prea clar. 

tribului etrusc Mercu), zeiţelor Minerva (Menervă 
etruscă) și Iunona (Uni etruscă) 1. 

Majoritatea divinităţilor romane sînt de origine 
italică, ele au intrat în panteonul roman pe măsură 
ce comunitatea romană creştea, înglobînd noi și noi 
neamuri și ţinuturi. Astfel, Diana a fost, pare-se, o 
divinitate locală din Aricia, iar Venus o zeiță ita- 
lică a grădinăritului. Marte (Mavora, Marmor) a 
fost, poate, zeul tribal al sabinilor, protectorul agri- 
culturii. Protector al unei vechi comunități — pe 
cît se pare, tot sabină — a fost și zeul Quirinus, 
asimilat mai tîrziu cu Marte şi cu întemeietorul 
legendar al Romei, Romulus. Denumirea arhaică a 
romanilor era -quiriţi (poate de la cuvîntul sabin 
Quiris — suliță). 

Dar covirşitoarea majoritate a zeilor antici ro- 
mani au cu totul alt caracter. Numeroşii dii minores: 
ai panteonului roman n-au fost niciodată protectorii 
vreunei comunităţi. În marea lor majoritate, ei nu 
sînt altceva decît personificarea diferitelor laturi ale 
activității omenești, pe care ei le patronau. Fiecare 
pas al omului, începînd chiar de la apariția sa pe 
lume, se afla sub protecţia unei divinităţi, a cărei 
funcţie era extrem de limitată. Acești zei nu aveau 
nume proprii, ci nume comune, după funcţia înde- 
plinită de fiecare dintre ei (s-ar putea să fi avut 
nume, păstrate însă secrete). 

Astfel, primul țipăt al copilului nou-născut era 
sub protecţia zeului Vaticanus, vorbirea lui articu- 
lată era dirijată de zeii Fabulinus, Farinus, Locu- 
tius. Să mănînce şi să bea îl învățau pe copil zeițele 
Educa şi Potina. Cînd copilul începea să meargă, 
zeița Abeona îl scotea din casă, iar Adeona îl readu- 
cea acasă. Creşterea fizică a copilului era sub pro- 
tecția zeilor: Ossipago, care-i consolida oasele, 
Statanus, care îi întipdea corpul, ca şi a zeiţei Carna, 


care ajuta mușchilor săi să crească. După intrarea 


1 Op. cit, Mommsen, dimpotrivă, susținea că cultul Mi- 
nervei, ca şi al lui Pentus este împrumutat de etrusci de la 
italici '(Mommsen, op. cit., p. 80). 

băiatului la școală, zeiţa Iterduca îl conducea zilnic 
acolo, iar Domiduca îl însoțea zilnic spre casă. 

Foarte multe din aceste divinităţi erau legate de 
agricultură şi de alte activități economice. Odată cu 
dezvoltarea culturii şi apariția unor noi îndeletni- 
ciri și binefaceri ale culturii, s-au născut şi zei noi. 
Aşa, de pildă, moneda metalică se afla sub protecţia 
zeului arămar Aesculnus, iar cînd în anul 269 ro- 
manii au introdus moneda de argint, odată cu ea a 
apărut şi zeul Argentinus, considerat fiul celui 
dintii. 

Fiecare bărbat avea geniul său — spiritul său 
protector personal. Femeile aveau zeițele lor pro- 
tectoare — junone, care favorizau viaţa lor conju- 
gală, nașterea copiilor. Iniţial, geniile erau, se pare, 
strămoşii şi protectorii ginții !. Cuvîntul genius pro- 
vine de la verbul genere — a naşte. 

În afară de geniile personale, existau și numeroase 
genii protectoare ale localităţilor (genii locorum), 
divinități înrudite cu larii amintiţi mai sus. 

Problema originii marilor divinităţi ale panteo- 
nului roman este complexă. Unele din ele, precum 
s-a mai arătat, fuseseră. cîndva protectori ai diferi- 
telor comunităţi şi triburi. Majoritatea o consti- 
tuiau însă, în mare măsură, personificări nemijlocite 
ale diferitelor noţiuni abstracte privitoare la viața 
obştească şi statală. Romanii venerau divinităţi 
cum ar fi Pacea (Pax), Speranţa (Spes), Virtutea 
(Virtus), Justiția (Justitia), Fericirea (Fortuna) ş.a. 
În cinstea lor s-au construit la Roma temple, li se 
aduceau jertfe. 

Multe divinităţi fie că nu aveau un sex definit, 
fie că sexul lor era divizat, generînd figuri perechi 
de zei cu același nume pentru zeu și zeiţă : Liber — 
Libera, Faunus — Fauna, Pomonus — Pomona, 
Dianus — Diana, ca şi Pales ca zeu şi Pales ca 
zeiţă. 

Jupiter era, probabil, în esență personificarea 
cerului strălucitor — Cerul-tată (Jovis-pater — Ju- 


1 E. M. Staerman, Morala și religia claselor asuprite din 
Imperiul roman, Moscova, 1961, p. 25. 

piter), figură paralelă cu Diaus-pitar Democrit şi cu 
Zeus-pater grecesc. Acest element în figura com- 
plexă a lui Jupiter este clar, dar e îndoielnic ca acest 
lucru să justifice părerea unor vechi savanţi după 
care Jupiter ar fi fost o veche divinitate comună 
indo-europenilor. Numele lui era folosit şi ca nume 
comun, în sensul pur şi simplu de cer : sub jovo 
înseamnă sub cerul liber, sub jovo frigido — la aer 
rece. În acelaşi timp, Jupiter este zeul tunetului și 
al fulgerului (poate, sub influenţa zeului etrusc Ti- 
nius). Pe de altă parte, precum s-a mai spus, ro- 
manii vedeau în Jupiter și zeul protector al viței de 
vie, identificîndu-l cu Liber. Mai departe, Jupiter 
era considerat (probabil ca imitare a lui Zeus al 
grecilor) zeul protector al ospitalităţii, moralității și 
vieţii familiale. 

Potrivit legendei, regele Tarquinius (de origine 
etruscă) a construit lui Jupiter un templu pe colina 
Capitoliului ; Jupiter Capitolinus a început să fie 
considerat protectorul orașului. Mai tirziu, el a 
devenit şi protectorul suprem al întregului stat și 
zeul naţional al poporului roman. 

Este complexă şi figura zeului Marte. Iniţial zeu 
tribal (probabil sabin) protector al agriculturii, el a 
dobîndit treptat funcţia mai specializată de zeu al 
războiului. După părerea unor cercetători, acest 
lucru s-a produs pentru că ţăranii romani au obţinut 
pămîntul cucerindu-l cu lancea și sabia de la 
popoarele vecine : zeul ogoarelor a devenit zeu al 
războiului. Ca atare, Marte a fost mai tirziu asimilat 
cu Ares al grecilor. | 

Oricare ar fi originea anumitor zei romani, cultul 
lor a luat, pe măsura creării şi creșterii statului 
roman, o formă caracteristică pentru societăţile 
antice — forma venerării zeilor protectori ai polisu- 
lui. La fel cu zeii greci (și cei orientali), zeii Romei 
erau considerați patronii statului lor. „Tot aşa cum 
statul roman era închis faţă de alte state — scria, 
pe bună dreptate, Mommsen —, tot aşa şi zeii ro- 
mani se aflau în opoziţie directă faţă de cei străini ; 
ambele sfere erau extensibile numai concomitent, 

adică, atunci cînd erau transferați la Roma cetăţeni 
ai unui oraș cucerit, erau aduși în capitală şi zeii 
lor“... t Trebuie considerată ca mai tîrzie tendinţa de 
creare a unei comunităţi de zei asemănătoare 
panteonului olimpic grecesc. Poetul Ennius (secolul 
al II-lea î.e.n.) menționează 12 zei principali ai 
Romei : Junona, Vesta, Minerva, Ceres, Diana, Ve- 
nus, Marte, Mercur, Jupiter, Neptun, Vulcan şi Apolo. 
Scriitorul Varro (secolul I) adaugă la aceștia încă 
opt : Janus, . Saturn, Genius, Soarele, Orcus, Liber, 
Pămiîntul, Luna. 

În afară de figurile zeilor (dei) şi ale altor fiinţe 
supranaturale, în religia romană s-a păstrat pînă la 
capăt conceptul arhaic al unei forţe supranaturale 
impersonale, numen (de la verbul nuere, a pune în 
mîncare). Acest cuvînt desemna o putere misteri- 
oasă atribuită în primul rînd zeilor (numen deo- 
rum), dar și unor oameni : s-a vorbit de la o vreme 
de numen imperatorum. Ideea de numen prezintă 
analogii cu mana popoarelor din Oceania. 


Formele cultului 


Religia romană, cel puţin cea oficială, nu cunoş- 
tea nici un fel de aspecte mistice sau de tentative de 
a intra în contact intim cu divinitatea. Cultul se re- 
ducea la îndeplinirea, la momentul strict determinat 
și în formele precis prescrise, a anumitor ritualuri, 
aduceri de jertfe şi la pronunțarea formulelor sta- 
bilite. Nu era permisă nici o abatere de la şablonul 
stabilit nici în acțiunile şi nici în cuvintele adresate 
zeilor. 

Cînd pomeneai de pămînt, trebuia să atingi pă- 
miîntul cu mîna; pronunțind numele lui Jupiter, 
trebuie să ridici mîinile către cer; vorbind despre 
propria sa persoană cel ce se ruga se lovea cu mîna 
în piept. Era deosebit de important să rosteşti co- 
rect numele zeului, altfel rugăciunea îşi pierdea 
puterea. 





1 Mommsen, op. cit., p. 113. 

Gbhicitul 


N 


! Un mare rol l-a avut în religia romană şi în 
viața social-politică sistemul ghicitului şi al pre- 
zicerilor. Înaintea oricărui eveniment public im- 
portant — înaintea începerii războiului, a unei bă- 
tălii, a încheierii păcii, a construirii unei clădiri —, 
romanii solicitau întotdeauna indicaţii din partea 
zeilor. Cele mai folosite metode de a afla voinţa 
lor erau ghicitul după zborul păsărilor (auspiciu 
— literal „examinarea păsărilor“), ghicitul după mo- 
dul cum curcile sacre ciugulese grăunţele, ghicitul 
după aspectul fulgerului. Romanii au împrumutat 
de la etrusci sistemul ghicitului după măruntaiele 
animalului jertfit — haruspiciu. O foarte mare im- 
portanță avea şi tilcuirea diferitelor semne preves- 
titoare, cel mai adesea fenomene neobișnuite ale 
naturii. 

Magia nu avea în religia romanilor o largă răs- 
piîndire, cel puţin în cultul oficial statal. Foarte res- 
pectuos faţă de zeii săi, romanul aștepta de la ei 
ajutor şi protecţie în toate împrejurările vieţii şi 
apela foarte rar la acţiuni magice. 


Imaginile zeilor şi templele 


La romani nu existau la început imagini ale zei- 
lor, statui, idoli. Drept simboluri materiale ale di- 
verselor divinităţi serveau anumite obiecte. Marte 
era simbolizat printr-o lance, Jupiter printr-o pia- 
tră. Simbolul Vestei era, cum s-a mai arătat, focul 
sacru, nestins. Mai tirziu însă, romanii au început 
să facă statui zeilor lor, imitindu-i pe greci. | 

Dimpotrivă, imagini ale celor morţi existau la 
romani încă de mult. Aceste imagini aveau aspec- 
tul unor măști post-mortuare sau busturi, care se 
păstrau în fiecare familie. Acest obicei se pare că 
s-a transmis romanilor de la etrusci. 

Iniţial nu existau nici temple în adevăratul sens 
al cuvîntului. Templum-ul roman a fost inițial un 

loc îngrădit pentru ghicit, în primul rînd pentru 
observarea cerului (a se vedea și verbul latin con- 
templari — a observa, a examina). Acest loc sacru 
servea și pentru acţiuni obşteşti importante, adună- 
rile Senatului etc. Unul din cele mai vechi şi mai 
importante temple era Templum Capitolinum, con- 
sacrat lui Jupiter. Mai tîrziu, romanii au început, 
imitîind pe greci, să construiască temple, sanctuare 
ale zeilor. 


Preoții 


Caracterul strict oficial al religiei romanilor s-a 
reflectat şi în aceea că slujitorii ei — preoţii — 
erau funcționari de stat. Roma nu a cunoscut nici- 
odată o tagmă deosebită a preoților. Dar la Roma 
existau de mult colegii preoțești, ai căror membri 
la început erau pur și simplu cooptați, iar apoi au 
devenit eligibili. Cele mai vechi colegii erau pon- 
tifii, fecialii, flamini, lupercii, salii, arvalii, augurii 
şi vestalele. 

Pontifii, al căror număr a crescut de la trei, cât 
erau în vremurile mai vechi, pînă la 16 pe vremea 
lui Cezar, erau înalţi funcţionari care supravegheau 
calendarul, fixau sărbătorile ş.a. Ei cunoșteau zi- 
lele faste şi nefaste, păstrau amintirea evenimente- 
lor istorice și legendelor, mai tîrziu le înregistrau, 
cunoșteau sistemul de măsuri şi greutăți. Denumi- 
rea de pontifex (constructori de poduri) indică exis- 
tența unei legături a acestor preoţi cu fluviul Tibru ; 
după părerea lui Mommsen, ei erau inițial îngeri 
care  dirijau construirea şi  dărîmarea poduri- 
lor 1. Conducătorul colegiului — pontifex mazi- 
Mus' — avea supravegherea generală a tot ce pri- 
vea religia şi deţinea și unele drepturi polițienești. 

Fecialii erau nu atît preoţi, cît mesageri, crainici, 
ambasadori ai comunităţii romane în relaţiile cu 
vecinii. Ei declarau război şi încheiau pace, respec- 


1 Mommsen, op. cit., p. 117. 

tind obiceiurile religioase tradiționale. Ei păstrau 
în memorie tratatele încheiate cu diverse comunități. 

Augurii alcătuiau un influent colegiu de ghici- 
tori, care dădeau răspunsuri demnitarilor republi- 
cii cu privire la semnele favorabile şi nefavorabile. 

Dirijarea sacrificiilor cădea în sarcina unui preot 
denumit rex sacrorum. În această funcţie apare o 
rămășiță a vechii puteri regești, însă în epoca repu- 
blicii însemnătatea politică a funcţiei era mică. 

Colegiul celor șase vestale — preotese ale zeiţei 
Vesta — se bucura de un mare prestigiu. Deveneau, 
de obicei, vestale fete din familii aristocratice, care 
rămineau în această funcție vreme de treizeci de ani. 
În tot acest timp, ele trebuiau să respecte legămîn- 
tul de castitate. Încălcarea acestui legămînt se pe- 
depsea crincen : vinovata era îngropată de vie. 
Principala îndatorire a vestalelor era întreţinerea 
focului sacru nestins în templul zeiţei Vesta. În 
fruntea colegiului se afla virgo vestalis maxima, 
care se bucura de o .foarte mare autoritate ; ea, de 
pildă, avea dreptul să graţieze pe infractorii con- 
damnați la moarte dacă aceștia o întîlneau în dru- 
mul spre locul de execuţie. 

Se numeau flamini preoții slujitori ai diferiților 
zei, subordonați conducerii generale a pontifului 
suprem. Ei erau în număr de 15, dintre care cei 
trei slujitori ai lui Jupiter, Marte şi Quirinus erau 
consideraţi mai mari. Flaminii aduceau jertfe zei- 
lor. Ei se bucurau de mare considerație, îndeosebi 
flamen dialis (preotul lui Jupiter), în schimb erau 
supuși la o mulţime de îngrădiri şi interdicții difi- 
cile. Așa, de pildă, flaminul lui Jupiter nu putea să 
călărească, să jure, să iasă cu capul descoperii, să 
se atingă de carne crudă, de o capră, de catifea, de 
grăunțe etc. 

Un caracter mai specific aveau colegiile salilor, 
arvalilor și lupercilor, legate, probabil, nu de re- 
ligia statală romană, ci de vechi culte agricole 
populare. Salii (săritorii) alcătuiau două corporaţii : 
una era legată de cultul palatin al lui Marte, cea- 

laltă — de cultul quirinal al lui Quirinus. Ambele 
corporaţii erau formate din cîte 12 membri. Ritua- 
lurile îndeplinite de ele se deosebeau mult de cultul 
strict oficial solemn, constind în dansuri și cîntece. 

„Fraţii arvali“ — de asemenea cite 12 palatini şi 
quirinoli — oficiau ritualurile în cinstea divinită- 
ților agricole Marte, Dea dia ş.a. Lupercii erau preo- 
ţii zeului vitelor, Faunus. De sărbătoarea luperca- 
liilor, ei alergau pe jumătate goi, încinși numai cu 
un şorţ de piele, închipuindu-se că sînt lupi, și lo- 
veau femeile sterile cu curele spre a le lecui de 
sterilitate. În ritualurile lupercaliilor s-au păstrat 
neîndoielnic rămășițele vechiului cult agrar or- 
giastic. 

Cele mai importante colegii preoțești ale Romei se 
aflau. în întregime în mîna patricienilor. În perioada 
cea mai veche, funcţiile preoțești erau folosite de 
aceștia ca instrumente de luptă împotriva plebeilor. 
Prin lex Ogulnia din anul 300 î.e.n., plebeii au căpă- 
tat, în sfîrșit, dreptul de a ocupa funcții pontificale, 
aceasta fiind un pas foarte important spre egalitatea 
lor în drepturi cu patricienii. 

Mai tirziu, lupta pentru democratizarea orînduirii 
statale a dus la adoptarea legii Domitia (104 î.e.n.), 
potrivit căreia funcţiile de pontif şi auguri au început 
a fi ocupate prin alegeri în adunări generale. Această 
lege a fost abrogată în timpul reacţiunii lui Sylla, în 
anul 81 î.e.n., fiind repusă în vigoare în timpul consu- 
latului lui Cicero (anul 63 î.e.n.). 

Preoţii şi colegiile lor nu erau cîtuși de puţin izo- 
laţi de viața socială. Funcţiile preoțești erau ocupate, 
la fel ca orice alte funcţii, de laici, cu singura particu- 
laritate că ele erau, de obicei, funcţii pe viaţă. Se pu- 
teau cumula funcţia de preot cu activitatea obştească, 
aceasta fiind adesea un titlu onorific. Tiberius Grac- 
chus a fost încă de tînăr ales în colegiul augurilor, la 
fe] Cicero. Iuliu Cezar se număra încă de la vîrsta de 
13 ani printre flaminii lui Jupiter, iar la 37 de ani a 
fost ales pontifex maximus. Octavian August şi îm- 
păraţii romani succesori ai săi, au deţinut, în afară de 
alte funcții, şi pontificatul suprem. 

Religia și orinduirea de clasă 


- Ca toate celelalte religii ale popoarelor antice, reli- 
gia Romei exprima opoziţia dintre comunitatea ro- 
mană şi întreaga lume exterioară. Zeii romani erau 
protectorii statului în lupta sa împotriva dușmanilor. 
Dar această antiteză s-a transpus şi în interiorul co- 
munității. Plebeii nu participau la cultul oficial. Ei 
nu aveau dreptul să recurgă la auspicii. Pe această 
bază („auspicia non habetis“), patricienii refuzau ple- 
beilor dreptul de a ocupa funcţii publice. Dar nici cînd 
plebeii au dobîndit egalitatea în drepturi, inegalitatea 
nu a dispărut, ci s-a agravat. Odată cu dezvoltarea 
sclaviei, religia a devenit una din formele antagonis- 
mului dintre aristocrația sclavagistă şi sclavi. Sclavii, 
străini de origine, erau prin acest simplu fapt excluși 
de la cult. Numai în timpul vechii sărbători a satur- 
naliilor erau oarecum date uitării diferenţele sociale ; 
sclavii nu numai că participau la distracţiile prilejuite 
de sărbătoare dar, după un vechi obicei, se bucurau 
în aceste zile de privilegii speciale — mîncau și beau 
la masa stăpînului lor, ba chiar erau serviţi de stăpini. 
În zilele saturnaliilor reînviau parcă rînduielile co- 
munităţii gentilice. | 

Contradicţiile de clasă ale societăţii romane se re- 
flectau în religie. Cercetătoarea sovietică E. M. Staer- 
man a arătat convingător că sclavii, liberţii și oamenii 
liberi săraci aveau nu numai morala lor aparte, dife- 
rită de morala aristocrației sclavagiste, dar şi credin- 
tele lor religioase, care nu coincideau cu religia ofi- 
cială a Romei. În vechime existase, de pildă, treimea 
plebeiană a divinităţilor agricole Ceres-Liber-Libera, 
opusă vechii trinităţi patriciene Jupiter-Marte-Quiri- 
nus. Ulterior, aceste divinităţi plebeiene au fost şi ele 
incluse în rîndul zeilor statali 1. 

Masele populare adorau pe zeii lor preferaţi, în- 
deosebi pe Zeița Bună (Bona dea), pe Priapus și mai 


1 Evident că zeul Mercur, protectorul comerţului (numele 
lui provine de la merx — marfă, mercator — negustor), era 
de origine plebeiană. Introducerea cultului său este expli- 
cată de către A. I. Nemirovski prin ridicarea virturilor ple- 
beiene înstărite, care se ocupau cu comerțul (op. cit., p. 112— 
115). 

mult încă pe Silvanus, precum şi alte divinităţi popu- 
lare, aproape ignorate de cultul statal oficial. În 
acești zei, „oamenii mărunți“ vedeau apărători ai lor 
împotriva celor puternici, apărători ai micului lor lot 
de pămînt, ai sărăcăciosului lor avut. 


Transformări istorice. Împrumuturi 


O importanţă deosebit de mare pentru religia ro- 
manilor a avut influenţa grecilor. Ea s-a manifestat 
încă în cea mai veche epocă prin intermediul coloni- 
ilor grecești de pe litoralul apusean al Italiei (Cumae 
şi Neapole). Atunci au pătruns la romani zeii grecești 
Apolo, Heracles şi alţi cîţiva. Tot în epoca regală, ro- 
manii au început, după exemplul grecilor şi al etrusci- 
lor, să construiască primele temple și să ridice statui 
zeilor. Se atribuie aceleiaşi perioade vechi şi legenda 
cu privire la așa-zisele cărți sibiline, pe care romanii 
le-ar fi primit din Cumae și datorită cărora Roma ar 
fi adoptat ritualuri greceşti. Religia greacă a început 
să exercite o puternică influență asupra Romei mai 
ales după supunerea coloniilor greceşti din Italia de 
Sud ; această influență a devenit și mai puternică 
după cucerirea de către Roma a Greciei propriu-zise 
(la mijlocul secolului al II-lea î.e.n.). Romanii au pre- 
luat bogata și foarte colorata mitologie greacă. Zeii 
romani au fost apropiaţi de cei grecești și identificați 
cu ei. Jupiter a fost identificat cu Zeus, Junona cu 
Hera, Minerva cu Atena, Diana cu Artemis, Marte cu 
Ares, Venus cu Afrodita etc. Treptat s-a instaurat un 
panteon sincretic greco-roman, în care nici cei mai 
credincioşi nu mai distingeau originea iniţială a zeilor. 

Cu totul alt caracter l-a avut adoptarea unor culte 
orientale. Aceste culte, radical deosebite atît prin 
forma, cît şi prin conţinutul lor, apărute pe alt teren 
social-politic, pătrunse de misticism, de ideile recom- 
pensei de după moarte, au întîimpinat o atitudine de 
suspiciune din”partea conducerii şi aristocrației din 
Roma. Ele nu s-au putut integra organic, ca religia 
greacă, în cultul oficial. Dar, spre deosebire de aristo- 
crație, masele populare, orășenii săraci și sclavii ado- 

rau cu dragă inimă divinități egiptene ca Isis, Anubis 
şi Serapis și tot felul de zeități siriene sau din Asia 
Mică, în care vedeau „mîntuitori“. Cultele divinități- 
lor orientale aveau adesea caracter orgiastic. Aceste 
culte erau însă blamate şi chiar interzise de autorită- 
tile romane. În pofida unor măsuri de interdicţie, 
cultele orientale au continuat să se infiltreze în socie- 
tatea romană, ceea ce reflecta, indirect, transformarea 
comunităţii romane într-un centru al unui mare im- 
periu mediteranean, care îngloba numeroase popoare. 
Firește, deosebit de pregnant au început să se mani- 
feste aceste fenomene într-o epocă mai recentă, în 
perioada descompunerii Romei antice (secolele III— 
IV e.n.), cînd cultele lui Mithra, Isis, Attis şi al lui 
Hristos, originare din Orient, s-au răspîndit pe scară 
largă în întregul imperiu. 


Cultul împăraților 


O altă direcție a schimbărilor care au avut loc în 
religia romană a fost legată de trecerea de la repu- 
blică la principat şi mai tîrziu la dominat. Puterea 
monarhică (iniţial voalată de titulatura republicană), 
născută ca urmare a crizei republicii sclavagiste, ne- 
cesita o consacrare religioasă. Primele manifestări, 
deși timide, ale cultului puterii imperiale se observă 
încă pe vremea lui Sylla, care era considerat ca un 
foarte mare favorit al zeilor. Adevărata zeificare a 
împăraţilor (la început după moarte, iar apoi şi în 
timpul vieţii) a început de la Iuliu Cezar. Acestuia i 
s-au organizat după moarte pentru prima dată ono- 
ruri divine oficiale — „apoteoza“. Octavian, care a 
căpătat denumirea de „Augustus“, adică „cel sfînt“, 
a fost inclus după moarte printre zei, iar în onoarea 
lui s-a construit un templu. Caligula s-a proclamat 
zeu încă în timpul vieții şi a ordonat să fie înlocuite 
capetele statuilor zeilor greci cu propriul său cap. În 
întreg imperiul s-a introdus cultul „geniului împăra- 
tului“. 

În același timp însă, primii împărați, căutînd să îm- 
brace puterea lor în forme acceptabile pentru tradi- 

tiile republicane, promovau pe plan religios politica 
restaurării vechilor credinţe și ritualuri romane, care 
începuseră să decadă. Deosebit de energic a acționat 
în această direcţie August. El a construit 82 de 
temple, a reînviat cultul antic al larilor, instituind 
venerarea lor în fiecare din cele 265 de cartiere ale 
Romei, a reînnoit şi a reglementat activitatea colegiu- 
lui fraţilor arvali, a reînnoit şi a lărgit jocurile și ser- 
bările religioase, tradiționale., El însuşi a preluat 
funcţia de pontifex maximus. Sprijinind vechile culte 
romane, cezarii nu interziceau oficierea unor ritualuri 
străine, orientale, dar căutau să le opună religia tra- 
dițională a Romei şi prin aceasta să le îngrădească 
întrucîtva răspîndirea. Politica aceasta, care mergea 
împotriva unei-tendinţe istorice fireşti, nu putea însă 
fi încununată de succes. Vechii zei ai Romei, în care 
se reflecta modul de viaţă caracteristic polisului în- 
chis, nu corespundeau noilor condiţii ale unui imens 
stat universal. 


Libera cugetare 


În timp ce în rîndurile maselor populare adorarea 
vechilor zei naţionali era treptat eliminată de cultele 
orientale, în cercurile intelectuale, odată cu dezvol- 
tarea culturală a societăţii, apărea treptat ateismul. 
El a început să se răspîndească la Roma odată cu cul- 
tura greacă. Unul din promotorii energici ai culturii 
greceşti, traducătorul multor autori greci în limba 
latină, poetul Quintus Ennius (240—169 î.e.n.), era 
în privinţa problemelor religioase un sceptic convins 
şi nu credea în nici un fel de zei. Contemporanul său 
Plaut (250—184 î.e.n.) şi-a permis în comediile sale 
să ia în deridere formulele rugăciunilor, parodiin- 
du-le și punîndu-le în gura hoţilor și a trîntorilor. 
Alţi scriitori şi filozofi din secolele al II-lea și I î.e.n. 
au încercat să împace religia cu o concepţie raţională 
despre viaţă, atribuind o semnificaţie alegorică mitu- 
rilor şi credințelor despre zei. Unii dintre oamenii 
culți, deși nu mai credeau în ghicit şi preziceri, le 

considerau, totuși, necesare pentru popor. De pildă, 
Cicero, care a ştiut să îmbine ateismul său cu înde- 
plinirea corectă a funcţiei de augur, spunea : „Orice 
am crede despre auspicii, ele trebuie păstrate, spre a 
nu ofensa poporul în convingerile sale și pentru ser- 
viciile pe care le pot aduce statului“ 1. 

Ateismul roman a atins ceâ mai înaltă treaptă în 
opera lui Titus Lucretius Carus (99—55 î.e.n.), genial 
poet şi filozof materialist. Dezvoltînd în mod con- 
secvent în frumosul său Poem al naturii punctul de 
vedere materialist asupra lumii, negînd existenţa 
zeilor și demascînd caracterul dăunător al religiei, 
Lucrețiu a ştiut să se ridice pînă la înţelegerea rădă- 
cinilor religiei şi a cauzelor trăiniciei ei. Un materia- 
list mai puţin consecvent a fost Pliniu cel Bătrîn 
(23—79 e.n.) ; negînd pe zeii tradiţionali, el a recu- 
noscut, totuşi, zeitatea Soarelui, pe care-l considera 
centrul universului. 

Religia romană a persistat pînă la victoria creşti- 
nismului — secolul al IV-lea e.n. 


— 


1 Vezi Bouassier, op. cit., p. 46. 


RELIGIILE 
SOCIETĂȚII ÎMPĂRȚITE 
ÎN CLASE 


Religii mondiale | 


Capitolul al 22-lea 
BUDISMUL 


După cum au subliniat întemeietorii marxismului, 
cele trei așa-numite religii „mondiale“ — budismul, 
creștinismul și islamismul — prezintă deosebiri esen- 
tiale față de vechile religii „dezvoltate natural“, care 
au fost și au rămas pînă la capăt religii tribale sau 
național-statale. Această distincţie are o mare impor- 
tanţă. Religiile „mondiale“ constituie un fenomen re- 
lativ mai nou şi absolut original în istoria religiilor. 
Odată cu ele s-a născut, pentru prima oară în istoria 
omenirii, o legătură confesională între oameni, dife- 
rită de legăturile etnice, lingvistice sau politice. Oa- 
menii au început să se unească între ei ca coreligio- 
nari, independent de locul nașterii, de limbă, de țară 
şi cetățenie. Apariția și răspindirea religiilor „mon- 
diale“ s-a datorat, în fiecare caz, unui foarte rar 
concurs de împrejurări. 

Budismul — cea mai timpurie dintre religiile 
„mondiale“ în ce privește perioada apariţiei — a jucat 
și joacă un foarte mare rol în istoria popoarelor Asiei, 
în multe privinţe acesta fiind analog celui ce i-a re- 
venit creştinismului în Europa, islamismului în 
Orientul Apropiat și Mijlociu şi în Africa de Nord. 

Problema originii budismului 


Originea budismului este învăluită în întuneric. 
Izvoare scrise directe din epoca apariţiei sale nu s-au 
păstrat, probabil că nici nu au existat. Primele monu- 
mente scrise, inscripţiile regelui Asoka (secolul 
al III-lea î.e.n.), se referă la o epocă în care budismul 
reprezenta deja o religie constituită, cu o organizare 
ecleziastică închegată, cu dogme și tradiţii proprii. 
Istoria timpurie a budismului, dinaintea epocii lui 
Asoka, este cunoscută exclusiv din legendele budiste 
mai noi. Legendele rămase din diferite epoci au alcă- 
tuit, cu trecerea timpului, o uriașă literatură reli- 
gioasă budistă. 

Din această literatură, cea mai mare valoare pre- 
zintă pentru istorici operele cele mai timpurii — așa- 
numita Lege palică —, cărți scrise în limba pali, păs- 
trate în prezent mai ales în Ceylon. Se pare că au fost 
alcătuite în primele secole î.e.n. Legea palică poartă 
denumirea de Tripitaka (în sanscrită, literal — „trei 
coşuri“) și constă din trei părţi: Vinaia pitaka — o 
culegere de vechi reguli canonice ale comunităţilor 
budiste ; Sutta pitaka — o culegere de convorbiri şi 
aforisme ale lui Buddha ; Abidharma pitaka — cu- 
getări metafizice. Literatura budistă mai recentă 
— în limbile sanscrită, chineză, tibetană, khmeră şi 
japoneză — este mult mai bogată, dar prezintă o va- 
loare istorică mai mică. 

În cele mai vechi legende budiste se povesteşte 
despre întemeietorul acestei religii — Buddha — ca 
de un om real, care a trăit aproximativ în secolele 
VI—V î.e.n., în nordul Indiei şi care a propovăduit 
acolo învățătura 'sa. Legendele mai tîrzii vorbesc 
despre Buddha ca despre o mare divinitate și poves- 
tesc minunile care au însoțit naşterea şi viaţa lui pă- 
mîntească, precum și încarnările lui precedente. 


Tradițiile budiste timpurii 


Potrivit tradițiilor budiste timpurii, cuprinse în 
Legea palică, întemeietorul religiei a fost fiul regelui 

unuia din micile state din nordul Indiei. El se teăgea 
din familia Sakia și s-a născut în orașul Capilavastu, 
la poalele Himalaiei. El se numea Siddhartha ; mai 
tirziu a devenit cunoscut mai ales sub numele de 
Gautama, iar legendele îl desemnează adesea prin tot 
felul de epitete onorifice, ca, de pildă, Sakia Muni 
(sihastrul din familia Sakia), Tatagata (Sublimul), Fe- 
ricitul, Pertectul etc. Tatăl lui Siddhartha, prințul 
Suddhodana, și-a înconjurat din copilărie fiul îndră- 
git cu un lux neobișnuit, înlăturînd cu grijă din viaţa 
lui tot ce l-ar fi putut întrista. Tînărul moștenitor nu 
a văzut în preajma sa şi nu a cunoscut nimic mohorit, 
trist, urît ; nici nu bănuia măcar că în viaţă există su- 
ferinţă, nevoi, boală, bătrîneţe și moarte. Siddhartha 
nu ieşea niciodată din incinta strălucitului său palat 
și a frumoaselor grădini ce-l înconjurau. Îşi petrecea 
timpul în distracţii, ospeţe și sărbători. S-a însurat cu 
femeia iubită şi a avut un fiu. Cu atît mai mult a fost 
afectată mintea sa impresionabilă de primul contact 
cu realitatea dură, mizerabilă. Potrivit unei tradiţii 
legendare mai recente, patru întâlniri au contribuit 
la transformarea sufletească a prinţului moștenitor. 
l-au apărut pe rînd înaintea ochilor un bătrîn nepu- 
tincios, un bolnav care suferea crîncen, apoi un mort 
care era dus la înmormântare, şi astfel Siddhartha a 
aflat pentru prima oară că boala, bătrineţea şi moar- 
tea sînt comune tuturor oamenilor ; în sfîrșit, el s-a 
întîlnit cu un călugăr sărac, care renunțase de bună 
voie la lux și destătări, găsind în ascetism liniștea su- 
fletească, și a hotărît să-i urmeze exemplul. 
Siddhartha părăsește în taină palatul şi familia. 
Renunţiînd la bogăţie și putere, el devine un sihastru 
ascet. Şapte ani petrece Siddhartha (Gautama, cum se 
numea acum) în pădure, chinuindu-și şi sleindu-și 
trupul în fel şi chip, după exemplul fanaticilor cre- 
dinţei din acea vreme, pentru a ajunge la pacea sufle- 
tească şi la cunoașterea adevărului. Dar nici postul 
cel mai sever, nici cele mai rafinate mortificări ale 
trupului nu i-au adus tînărului sihastru mulțumirea 
sufletească. El a înţeles că nu acesta este drumul cel 
just al izbăvirii. După o îndelungată şi chinuitoare 
meditaţie, Gautama găseşte adevărul. Potrivit legen- 

delos într-o noapte, asupra lui Gautama, pe cînd șe- 
dea sub un copac (bodhi sau smochin — arborele cu- 
noașterii), cufundat în profunde meditații, a coborit 
deodată „iluminarea“, i s-a dezvăluit întreg adevărul. 
Din acel moment, el devine Buddha, adică iluminatul. 

Gautama a ajuns la convingerea că ambele extreme 
— atit viața plină de plăceri și desfătări, cît și viaţa 
de automodificare — sînt la fel de departe de calea 
cea dreaptă. Calea justă este cea de mijloc, calea me- 
ditaţiei profunde pentru cunoașterea adevărului, care 
duce la liniște și la luminarea spiritului. 

Descoperind „calea cea dreaptă“, Gautama-Buddha 
şi-a început activitatea de propovăduitor — mai întîi 
la Benares, apoi într-o pădure în care se aflau mulți 
brahmani sihaștri, după aceea în Radjagriha, capitala 
statului Magadha. Au început să i se alăture tot mai 
mulți discipoli și adepţi. Pe unii dintre ei, Gautama 
i-a trimis să propovăduiască în toate colțurile Îndiei, 
cu ceilalți a peregrinat el însuşi, difuzînd pretutin- 
deni învăţătura sa. În aceste peregrinări de propovă- 
duitor și-a petrecut Buddha tot restul vieţii. Spre 
sfîrşitul vieţii lui Buddha existau în multe locuri co- 
munități de adepţi ai săi, mai ales în Magadha, 
Koshala şi în principatele vecine din nord-estul Indiei. 
După mulţi ani de peregrinări, Buddha a murit, iar 
trupul său a fost incinerat de adepţii săi după ritualul 
hindus. 

Acestea sînt vechile legende cu privire la începutul 
budismului. Spre deosebire de legendele mai recente, 
pline de amănunte fantastice, ele nu conţin nimic 
supranatural. Desigur, legenda expusă este împodo- 
bită şi cu diferite fantezii literare,. cărora ar fi greșit 
să le acordăm un credit prea mare. Ar fi însă greşită 
şi extrema contrară, în care au alunecat reprezentan- 
ţii școlii mitologice, ca, de pildă, Kern și Senart, care 
neagă pur și simplu fundamentul istoric al legendelor 
cu privire la Buddha şi vor să vadă în el o figură pur 
mitologică — figura unui zeu solar. Au dreptate pro- 
fesorul V. P. Vasiliev, H. Oldenberg, A. Barth și alţi 
cercetători care, recunoscind în întemeietorul budis- 
mului o personalitate istorică, sînt, totuși, de părere 
că nu cunoaștem aproape nimic despre viaţa lui și că 

numeroasele legende cu privire la ea sînt puțin 
veridice și în parte născociri care urmează șablonului 
tradițional £. 

Studierea minuțioasă a surselor budismului timpu- 
riu oferă posibilitatea înțelegerii condiţiilor istorice 
de apariţie a acestei religii. 


Perioada apariţiei budismului 


Una dintre cele mai dificile probleme este aceea a 
cronologiei. Legendele budiste indică foarte diferit 
epoca în care a trăit Buddha. Astfel, budiştii din sud 
îl situează aproximativ spre sfîrşitul secolului al 
VI-lea î.e.n., dar cei din Nord ne dau o cronologie di- 
ferită, mergînd pînă în secolul al XX V-lea î.e.n. (anul 
2420). Tradiţia relativ mai veridică a budismului su- 
dic ne oferă posibilitatea rezolvării ipotetice a acestei 
probleme în raport cu perioada domniei regelui Aso- 
ka, care este destul de precis stabilită prin sursele gre- 
cești (anii 273—236 î.e.n.). Rezultă, desigur ipotetic, 
că anul morții lui Buddha a fost aproximativ 
490 î.e.n. ; deci viața lui s-ar fi desfășurat în a doua 
jumătate a secolului al VI-lea şi începutul secolului 
al V-lea î.e.n. Întemeietorul budismului a fost deci 
contemporan cu Confucius. 


Condiţiile istorice ale aparitiei budismului 


Budismul a apărut în condițiile unei crincene in- 
tensificări a luptei de clasă care s-a desfășurat în 
principatele nordice ale Indiei, îndeosebi în Magadha, 
în cursul secolelor VI—V î.e.n., în epoca dinastiei lui 
Seisunaga. Huzurul bogaţilor — proprietarii de sclavi, 
brahmanii, kșatria, prinții — și mizeria sclavilor, a 
țăranilor aserviţi din obștii și a celor din castele in- 
ferioare, rivalitatea şi lupta pentru putere dintre 


— O — 





1 V. Vasiliev. Budizm i ego dogmati, ucenie i literatura, 
vol. I, St. Petersburg, 1857, p. 28—36 ; H. Oldenberg. Buddha 
și viața lui, concepția și comunitatea lui, Moscova, 1905, 
p. 93. | 

castele superioare, brahmani și kșatria, apariţia di- 
nastiilor militare (de pildă, dinastia lui Seisunaga), 
provenite din rîndurile kșatrilor şi care au înlăturat 
de la putere aristocrația brahmană, — toate acestea 
laolaltă au generat criza concepţiei tradiţionale despre 
lume. Credinţa în caracterul de nezdruncinat al orîn- 
duirii castelor, instituită, chipurile, de către însuși 
marele Brahma, a început să se clatine. S-au răspin- 
dit foarte mult sihăstria, ascetismul, călugării rătăci- 
tori, ceea ce reflecta nemulțumirea faţă de ordinea 
existentă chiar la mulţi dintre cei care făceau parte 
din castele superioare. În această ambianţă apăreau 
teorii critice, secte, chiar și sisteme filozofice ateiste, 
cum ar fi, de pildă, carvaka. Una din aceste noi cre- 
dinţe, în care şi-a găsit reflectarea nemulțumirea ge- 
nerală, nesiguranța şi desperarea, a fost şi budismul. 


Budismul timpuriu 


Cu greu se poate distinge sub straturile mai tirzii 
conţinutul inițial al concepției budiste. Cîndva, ea a 
fost nu atît o concepţie religioasă, cît un sistem etico- 
filozofic. 

Baza concepției budiste timpurii o constituie aşa- 
numitele „patru adevăruri supreme“, a căror desco- 
perire a constituit „iluminarea“ lui Gautama-Buddha 
şi pe care el le-a anunţat încă de la prima sa predică, 
la Benares. Aceste patru adevăruri sint : teoria su- 
ferinţei, a cauzelor suferinţei, a curmării suferințelor 
și a căilor de curmare a suferințelor. 

Întreaga viaţă, potrivit concepţiei lui Buddha, este 
suferință. „Naşterea este suferință, bătrînețea «este 
suferință, boala este suferință, unirea cu o fiinţă ne- 
iubită este suferință, despărţirea de ființa iubită este 
suferință, neobţinerea realizării dorinţei este sufe- 
rință...“. Cauza suferinţei este atașamentul de viaţă, 
dorinţa fierbinte de a exista. Această dorinţă fierbinte 
„duce din reîncarnare în reîncarnare“, 

Curmarea suferinţei constă în „înlăturarea acestei 
sete de viață prin nimicirea completă a dorinţei“. 

Omul trebuie să-și înăbuşe orice dor de viaţă, orice 
dorință sau pasiune, ataşamentul faţă de orice. 

Cum se poate obţine nimicirea dorințelor ? Acest 
lucru ni-l arată cel de-al patrulea din „cele patru 
adevăruri supreme“. El vorbeşte despre o „cale com- 
pusă din opt drumuri“ care duc la curmarea suferin- 
telor ; ele sînt : credinţa dreaptă, hotărîrea dreaptă, 
cuvîntul drept, fapta dreaptă, modul de viaţă drept, 
dorințele drepte, gîndurile drepte, contemplarea 
dreaptă“. Urmînd această „cale din opt drumuri“, 
omul atinge, în cele din urmă, perfecțiunea ; el devine 
arhat, adică sfînt, și se cufundă în nirvana. Nirvana 
este starea ultimă, ideală, către care, potrivit concep- 
tiei budiste, trebuie să tindă înțeleptul. 

Ce este nirvana ? Deşi această noţiune ocupă locul 
central în întreaga filozofie budistă, ea nu a căpătat o 
definiție precisă, iar în literatura budistă întîlnim di- 
ferite interpretări ale acestei noţiuni. După părerea 
unora, nirvana este anihilarea totală, neființa totală. 
După părerea altora, nirvana este curmarea numai a 
existenţei accesibile cunoașterii și trecerea într-o altă 
stare inaccesibilă cunoaşterii. Tot astfel, unii consi- 
deră că nirvana este accesibilă în cursul vieţii omu- 
lui, iar alţii consideră că ea nu-i accesibilă decit după 
moartea trupului. Oricare ar fi diversele păreri, nir- 
vana înseamnă curmarea acelui lanţ de reîncarnări 
care, potrivit concepțiilor tradiţionale indiene, însu- 
şite și de budiști, constituie apanajul a tot ce trăiește. 

Acest veşnic lanţ de reîncarnări se numește la bu- 
diști sansara (sanskara). El conduce inevitabil orice 
ființă vie de la o renaștere la alta, prin nesfîrșite su- 
ferinţe. Moartea nu eliberează pe om de suferințele 
existenţei, deoarece după ea urmează o nouă naștere. 
Nu se poate smulge din acest cerc vicios chinuitor al 
sansarei decit acela care printr-un lung șir de reîn- 
carnări atinge starea de arhat, adică de sfînt sihastru, 
care a ajuns la cunoașterea adevărului. Reîncarnîn- 
du-se, fiinţa vie poate lua, precum afirmau și brah- 
maniștii, nu numai chip de om, ci și orice alt chip: 
se poate încarna în animal, plantă, spirit rău, divini- 
tate. Forma supremă a reîncarnării o constituie naşte- 
rea ca om, deoarece numai din această stare este 

posibilă trecerea în starea ideală de nirvana. Însuși 
Buddha, potrivit credințelor budiştilor, mai înaintea 
nașterii sale sub chip de Gautama-Sakia Muni, a tre- 
cut printr-un lung șir de reîncarnări ; el a trăit pe 
pămînt aparţinînd diferitelor caste și profesiuni și în 
cer ca zeu și ca Brahma. Dar el este primul om care 
a atins „iluminarea“, din care cauză nu mai este 
supus nici unei reîncarnări. Moartea sa este trecerea 
directă în nirvana. De aceea, budiștii vorbesc de obi- 
cei nu de moartea întemeietorului religiei lor, ci 
despre trecerea lui în nirvana. 

Budismul timpuriu considera că unicul mijloc de a 
atinge starea de arhat, iar prin aceasta nirvana, îl 
constituie propriile eforturi conștiente ale omului, 
respectarea neabătută a „căii cu opt drumuri“. Ni- 
meni şi nimic nu-l poate salva pe om, nu-l poate 
izbăvi de chinuitoarea sansara pentru a-l duce în nir- 
vana dacă el singur nu face aceasta. Omul nu trebuie 
să-și pună speranţa în zei. Buddha nu a negat exis- 
tența zeilor, dar zeii, potrivit învăţăturii sale, nu pot 
să-l izbăvească pe-om de suferinţele existenţei, căci 
nici ei înşişi nu sînt izbăviţi de aceste suferinţe, în- 
trucit şi ei sînt supuși aceleiași legi a circuitului san- 
sarei. De aceea, Buddha, omul care a atins iluminarea, 
este deasupra zeilor. Dar nici Buddha nu-i salvează pe 
oameni, nu-i cruță de suferinţele sansarei, nu-i duce 
în nirvana ; el doar a vestit oamenilor adevărul, le-a 
indicat calea cea dreaptă, iar fiecare om trebuie să 
pășească de sine stătător pe această cale. 

„Luaţi seama, fraţilor — a spus Saki Muni în prima 
sa predică, la Benares —, izbăvirea de moarte a fost 
găsită ; luaţi seama, călugări, vreau să vă sfătuiesc, 
vreau să vă dezvălui învățătura mea. Dacă veţi urma 
sfatul meu, veţi ajunge în curînd la cea mai înaltă 
implinire a sfintelor aspirații... Veţi cunoaște încă în 
această viață adevărul și-l veţi privi în față“. 


Etica budismului timpuriu 


Centrul de greutate al învăţăturii budiste timpurii 
rezidă, aşadar, în domeniul moral, în normele de 

comportare ale omului. Omul poate, prin meditaţie și 
contemplare, să atingă adevărul, să găsească calea 
cea justă de izbăvire şi, respectind poruncile învăţă- 
turii sfinte, să atingă desăvirşirea. | 

Poruncile morale ale budismului inițial aveau un 
caracter mai mult negativ, adică erau o înşiruire de 
fapte de la care trebuie să se abţină adeptul lui 
Buddha. Poruncile elementare obligatorii pentru toţi 
se reduceau la următoarele cinci : să nu ucizi nici o 
ființă vie, să nu-ţi însușşești proprietatea altuia, să nu 
te atingi de soția altuia, să nu minţi, să nu bei alcool. 
Însă pentru cei ce vor să atingă desăvîrșirea, aceste 
cinci porunci se dezvoltă într-un întreg sistem de 
prescripții mult mai severe. Interdicţia de a ucide 
ajunge pînă acolo încit este oprit de a omori pînă și 
insectele aproape invizibile, din care cauză nu este 
permis să bei apă nefiltrată, întrucît în ea ar putea fi 
mici fiinţe vii, să te îndeletnicești cu agricultura, 
deoarece, involuntar, plugarul dăunează cu plugul său 
viermilor din pămînt etc. Interdicţia de a încălca 
credința conjugală se extinde pînă la cerința unei 
castități absolute. Interdicţia de a-ţi însuși bunul 
altuia este înlocuită cu cerința renunțării la orice po- 
sesiune în genere. În locul interdicţiei alcoolului se 
prescrie o strictă abţinere de la alimente în general, 
renunțarea la orice comoditate, la plăcerile și bună- 
starea vieţii pămîntești. Într-un cuvînt, îndeplinirea 
prescripțiilor morale ale budismului însemna cerința 
unui mod de viață monahal, retragerea din lume, 
sihăstria, 

Una dintre cele mai importante porunci ale budis- 
mului este dragostea și mila față de orice fiinţă vie. 
Orice atașament excepţional față de un anumit om 
este categoric condamnat. Pe de altă parte, iubirea 
budistă faţă de fiinţele vii nu este o iubire activă, ci 
mai degrabă o atitudihe binevoitoare pasivă, o neîm- 
potrivire la rău, iertarea  jignirilor.  Adeptul lui 
Buddha nu trebuie în nici un caz să răspundă cu rău 
la rău, întrucît prin aceasta nu se micşorează, ci 
crește dușmănia și suferinţa. Nu-i permis nici măcar 
să-i aperi pe alții de violenţe, să te răzbuni pentru o 
nedreptate, să pedepsești pentru omor. Adeptul lui 

441 


Buddha trebuie să aibă o atitudine de calm, răbdare 
şi nepărtinire faţă de rău, evitînd doar de a participa 
la înfăptuirea lui. 


Metafizica budismului timpuriu 


Problemele cunoaşterii în filozofia budismului tim- 
puriu rămîneau pe un plan mult secundar faţă de 
cele etice. Ele erau foarte confuze. Însuși Buddha nu 
acorda o mare însemnătate problemelor pur metafi- 
zice, considerînd că cea mai importantă sarcină este 
propovăduirea drumului just al vieţii. În legătură cu 
o predică a lui Buddha se citează următoarea compa- 
rație ca exemplu : în măsura în care un mănunchi de 
frunze strîns în mînă este mai mic decît întreaga can- 
titate de frunze ale pădurii, în aceeași măsură părti- 
cica de adevăr dezvăluită de Buddha discipolilor săi 
este mai mică decît adevărul pe care el personal l-a 
aflat, dar pe care a considerat că nu-i necesar să-l 
dezvăluie oamenilor, întrucît le este inutil. Omul care 
caută salvarea de răul lumii nu trebuie să-și pună 
probleme inutile cu privire la esenţa lumii, originea 
ei, ci să urmeze drumul prescris al virtuţii. 

Budismul neagă unitatea sufletului omenesc, și cu 
atit mai mult caracterul său nemuritor. Baza vieţii 
psihice o constituie nu sufletul, ci diferite dharme. 
Cuvîntul dharma are multe semnificaţii : lege, învă- 
țătură, religie, adevăr real, calitate etc. Dar principala 
lui semnificaţie în filozofia indiană este „purtător al 
caracteristicii sale“, adică purtător al calităţilor sufle- 
teşti. Omul are mulți asemenea purtători ai calităţilor 
sale — dharme. Diverse şcoli budiste le cifrează la 75, 
84, 100 şi mai multe. Printre ele există dharme „sen- 
zoriale“, legate de percepţia lumii materiale (vizuală, 
auditivă etc.), dharme „ale conştiinţei“ (concepţii 
abstracte) şi alte cîteva categorii, printre care unele 
nu sînt supuse ființei şi tind spre liniște — nirvana. 

La moartea omului, dharmele care alcătuiesc per- 
sonalitatea sa se dezagregă ; sub influența karmei, 
care s-a creat din întreaga activitate a omului din 
cursul vieţii sale şi în încarnările precedente, ele se 

unifică însă din nou, de data aceasta în noi combina- 
ţii, şi dau naștere unei noi personalităţi. Așa se săvir- 
şeşte eternul circuit al dharmelor, acest chinuitor 
„cerc al existenţei“, din care omul nu se poate smulge 
decît urmînd poruncile lui Buddha t. 

Învățătura despre dharme constituie, după cum 
just arată Rosenberg, fundamentul filozofiei budiste. 
Această învăţătură conţine, deși într-o formă naivă şi 
mistificată, neîndoielnice elemente de dialectică ; nu 
degeaba a afirmat Engels că gîndirea dialectică s-a 
ivit pentru prima dată la budişti 2. 

Religia budismului timpuriu este uneori denumită 
„religie fără Dumnezeu“, „religie ateistă“. Acest lucru 
nu este pe deplin just, însă în această afirmație există 
un dram de adevăr. Buddha nu contesta existenţa zei- 
lor brahmani, dar el a considerat că ei sînt neputin- 
cioși să-l ajute pe om ; omul se poate izbăvi de sufe- 
rințele existenței numai prin propriile sale eforturi. 
La prima vedere, această învățătură conţine un apel 
la manifestarea unei voințe și activități de sine stă- 
tătoare a omului ; în realitate însă, Buddha a conceput 
izbăvirea, pur și simplu, ca o retragere pasivă din 
viață ; de suferințele existenţei, omul nu se poate 
izbăvi decît renunţind la existenţă. 


Comunitățile budiste timpurii 


Strictețea prescriptiilor morale practice ale budis- 
mului timpuriu cerea adepților acestei învățături un 
mod de viaţă monahal. Și, într-adevăr, comunităţile 
budiste timpurii constituiau frății de călugări rătăci- 
tori și de călugărițe. În ele intrau oameni din diferite 
caste, dar nu toți: nu erau primiţi sclavii, soldaţii, 
debitorii, nu era primit nimeni împotriva voinţei pă- 
rinţilor. Statutul monahal era sever : membrii comu- 
nității nu puteau poseda nici o avere în afară de o 
îmbrăcăminte simplă de culoare galbenă (această cu- 


1 O. Rosenberg, Probleme ale filozofiei budiste, Petrograd, 
1918, p. 83, 85, 233 şa. 

2 K. Marx şi F. Engels. Opere, vol. 20, Bucureşti, Editura 
politică, 1964, p. 520—521. 

loare și-au însușit-o în India castele inferioare, „im- 
purii“) ; ei trăiau din pomeni, mîncau o singură dată 
pe zi înainte de apusul soarelui, făceau legămiînt de 
celibat etc. Nu toţi adepții lui Buddha puteau sau 
acceptau să-și impună aceste privaţiuni ; majoritatea 
lor preferau să rămînă printre oameni. Acești adepţi 
mireni ai.budismului — upasaka (femeile — upasika), 
adică „adoratori“, erau datori să respecte numai cele 
cinci interdicții şi să facă donații în folosul comuni- 
tăţii monahale. i 


Răspindirea budismului timpuriu 


Propovăduirea noii religii a avut un mare succes în 
India. Ea corespundea cerinţelor și aspirațiilor diferi- 
telor pături ale populaţiei. Pentru clasele orășenești 
— Kșatrii etc. —, budismul era o armă de luptă îm- 
potriva aristocrației brahmane și privilegiilor ei, îm- 
potriva asupririi cu caracter de castă. Maselor popu- 
lare asuprite, care nu vedeau nici o ieşire din sărăcie 
şi nenorocire, învățătura budistă le oferea un drum 
de izbăvire ; religia brahmană nu le oferea nici mă- 
car o astfel de cale, căci brahmanii tratau cu aroganță 
şi dispreț poporul. Membrii castelor inferioare, lip- 
site de drepturi, intrind în comunitatea monahală 
budistă, căpătau unele drepturi umane, căci acolo 
erau tratați ca egali. De aceea, chiar numai singur 
faptul că predica budistă se adresa poporului, oame- 
nilor simpli, pe care brahmanismul în .general îi 
ignora, trebuia să tragă poporul la noua învăţătură. 
Această învățătură nu cerea poporului nici aduceri 
de jertfe scumpe, nici ritualuri complicate şi împo- 
vărătoare. Mai trebuie adăugat la aceasta și faptul 
că Gautama-Buddha şi discipolii săi predicau' po- 
porului în limba uzuală (prakrita), şi nu în limba 
arhaică, neînţeleasă de mase, a anticelor imnuri 
vedice. 

La larga răspindire a învățăturii budiste a mai con- 
tribuit și buna organizare a comunităţilor monahale. 

Brahmanii se opuneau cu desperare la răspîndirea 
noii religii, dar erau neputincioşi în fața ei. Precum 

s-a mai arătat, brahmanismul n-a găsit decît treptat 
noi mijloace de luptă ; abia atunci a trecut la contra- 
ofensivă împotriva budismului. 

Dar nici budismul nu a rămas neschimbat în lupta 
împotriva religiei brahmane. Încă din primele se- 
cole a început transformarea budismului inițial ; ul- 
terior, această învăţătură s-a transformat în opusul ei. 


Budismul in epoca dinastiei Mauria 
și a Kușanilor 


În secolul al III-lea î.e.n., budismul a devenit re- 
ligie dominantă în statul Magadha, care cuprindea o 
mare parte a Indiei. În acest stat, influența brahma- 
nilor a fost slăbită de politica dinastiei provenite din 
kşatri. Îndeosebi regii din dinastia Mauria, provenită 
din casta inferioară, care au guvernat acest stat după 
alungarea invadatorilor greco-macedoneni (anul 324) 
au fost protectori ai budismului. Ei nu puteau şi nu 
voiau să se sprijine pe aristocrația brahmană. Comu- 
„nităţile budiste, care nu recunoșteau deosebirile de 
castă, puteau deveni pentru ei un sprijin mult mai 
comod, mai ales că se bucurau de un mare prestigiu 
în rîndurile poporului. Budismul corespundea mare- 
lui stat centralizat și prin faptul că nu era legat de 
cultele locale și tribale ; comunităţile budiste erau 
construite pe baza unei severe discipline şi supuse 
unei conduceri unitare. În sfîrşit, prin propovăduirea 
neîmpotrivirii la rău, budismul ajuta pe guvernanțţi 
să țină poporul în friu. lată cauzele pentru care cel 
de-al treilea rege din dinastia Mauria — Asoka, după 
o scurtă perioadă de persecutare a budișştilor, şi-a 
schimbat atitudinea față de ei și a proclamat bu- 
dismul religie de stat. 

Inscripţiile lui Asoka conţin cele mai vechi date 
incontestabile despre budism. În timpul lui au în- 
ceput să apară mănăstiri budiste. S-au construit 
stupe depozite cu diferite relicve sacre. După ce 
s-a răspîndit în întreaga Indie, budismul a început 
să pătrundă şi în afara frontierelor sale : în Ceylon 
(secolul al III-lea î.e.n.), iar mai tirziu în Indochina 

şi Indonezia. Introducerea budismului în aceste țări 
se desfășura odată cu expansiunea comercială a 
Indiei. 

O mai largă răspîndire a căpătat budismul în tim- 
pul dinastiei Kuşanilor, în secolele I—II e.n. Această 
dinastie străină căuta, firește, să găsească un sprijin 
în ţară. Regii kușani protejau în fel și chip comuni- 
tăţile budiste, construiau mănăstiri, temple. În acești 
ani, budismul s-a răspîndit în nord, în Asia Cen- 
trală ; el a pătruns și în China. 


Schimbări în religia budistă 


Larga expansiune a budismului, îndeosebi în afara 
frontierelor Indiei, și transformarea lui în religie de 
stat au dus la modificări esenţiale în chiar conținutul 
religiei. Aceste modificări se produceau parte spon- 
tan, parte organizat, sub forma unor hotăriri ale sino- 
durilor budiste. 

Modificările aduse religiei budiste erau îndreptate 
în două direcţii : pe de o parte, în cercurile intelec- 
tualilor şi în rîndurile conducătorilor comunităților 
monahale s-a produs o complicare şi o continuă dez- 
voltare a metafizicii budiste ; pe de altă parte, pe mă- 
sura răspîndirii budismului în rîndurile maselor largi, 
îndeosebi în afara frontierelor Indiei, avea loc o adap- 
tare a învăţăturii budiste la tradiţiile locale, la cre- 
dințele religioase primitive ale popoarelor din dife- 
ritele țări. Ambele procese, în aparenţă opuse, se in- 
fluenţau reciproc. 

Încă la cel de-al doilea sinod budist a apărut (po- 
trivit tradiției) divergenţa cu privire la stricteţea res- 
pectării statutului, iar comunitatea s-a scindat în două 
curente sau secte. Mai tirziu au început să apară și 
alte secte. În total au apărut peste 30 de secte. Cea mai 
mare schismă s-a produs în preajma secolului I e.n., 
cînd budismul s-a împărţit în două curente : hinayana 
(carul mic, calea îngustă) şi mahayana (carul mare, 
calea largă). Potrivit tradiţiei, această divizare a fost 
oficializată la, cel de-al patrulea sinod. Adepții hina- 
yanei erau pentru o strictă respectare a statutului, 

aplicau dogmele budismului iniţial. Dimpotrivă, 
adepţii mabayanei s-au îndepărtat în multe privinţe 
de învăţătura lui Sakia Muni. 


Mahayana 


__ Este considerat ca întemeietor al învățăturii ma- 
hayana cunoscutul teolog. budist Nagardjuna (seco- 
lul I e.n.), originar din India de sud, din casta brah- 
manilor. Învățătura mahayana conţinea inovații 
esenţiale în comparaţie cu budismul iniţial. Ea a re- 
prezentat neîndoielnic o mare concesie făcută brah- 
manismului şi reflecta influența brahmanilor care 
au adoptat noua religie, păstrînd însă multe elemente 
din vechea lor concepţie despre lume. 

Mahayaniştii porneau de la concepţia că teza fun- 
damentală a religiei budiste — că fiecare om poate 
atinge nirvana numai prin propriile sale eforturi — 
pune asupra omului de rînd o sarcină peste puteri, 
această cale îngustă fiind accesibilă numai unui 
foarte mic număr de oameni. Religia fără Dumnezeu 
sau zei este inaccesibilă masei poporului : credincioșii 
au nevoie de Dumnezeu sau de zei. Astfel, întemeie- 
torul budismului, Gautama-Buddha, s-a transformat 
pentru mahayaniști dintr-un învăţător înțelept în zeu. 
Treptat a luat naştere cultul lui Buddha. În cinstea 
lui au început să se construiască inițial stupe, iar apoi 
adevărate temple, unde se păstrau statui ale lui 
Buddha, uneori de proporţii gigantice. A luat naștere 
credința că Buddha-Sakia Muni (Gautama) nu-i decît 
unul din numeroșii Buddha. Între aceşti zei Buddha 
erau incluși şi zeii brahimani, iar ulterior şi zeii altor 
ţări în care s-a răspîndit budismul. Panteonul budis- 
mului se completează şi prin includerea unor sfinţi — 
arhaţii. Treptat, numărul zeilor Buddha creşte foarte 
mult : se vorbește despre 995 de asemenea Buddha 
stăpîni ai lumii, despre 35 de Buddha purifica- 
tori de păcate etc. În mănăstirile budiste din nord se 
păstrează adesea statui a o mie de Buddha. Cei mai 
venerați dintre aceştia sînt Buddha-Sakia Muni — 
care ne este cunoscut ca întemeietor al religiei; 

Buddha-Maitrey — viitorul Buddha, care trebuie să 
ia locul celui actual la conducerea lumii ; Buddha- 
Ocirvani (Vacirapani) — ultimul din cei o mie de 
Buddha ; Buddha-Manzuşiri (înțeleptul) ; Addibud- 
dha — creatorul lumii ; Buddha-Amitaba — stăpînul 
mistic al raiului. 

În afară de Buddha, în budismul mahayanist au 
devenit obiect de venerație şi bodisatvii. Bodisatva 
este o ființă care a atins perfecțiunea prin eliminarea 
din sine a setei de existenţă şi care a meritat trecerea 
în nirvana, însă de bunăvoie a mai rămas temporar 
în lume, spre a salva alte fiinţe. Prin urmare, bodi- 
satva este un fel de Buddha potenţial. Dintre bodi- 
satva, budiștii îl venerează îndeosebi pe Avalokiteș- 
vara. 

O altă inovaţie importantă introdusă de mahaya- 

nişti în religia budistă este admiterea mirenilor în 
nirvana. Nagardjuna a fost primul care a predicat că 
accesul în nirvana este deschis nu numai călugări- 
lor, ci şi mirenilor. 

Dar aceste concesii nu erau suficiente. Adevăratul 
ideal al nirvanei, atrăgător pentru filozofii rafinaţi, 
pentru intelectualii decepționaţi, era puţin inteligibil 
pentru masele populare. Ele trebuiau atrase prin ceva 
mai ademenitor. Și astfel apare în budismul mahaya- 
nist concepţia raiului, care lipsea cu desăvirșire în 
budismul inițial. Raiul se află într-o ţară fericită, 
Sukavati. Acolo, printre livezi luxuriante, cu belșug 
de tot felul de bunătăţi, locuiesc cei drepți. Acolo 
guvernează misticul Buddha-Amitaba. În raiul Su- 
kavati intră sufletele celor drepţi, care urmează să se 
mai reîncarneze numai o singură dată pe pămînt 
înainte de a atinge nirvana. Pentru masa de rînd a 
credincioșilor, raiul Sukavati reprezenta nu o stare in- 
termediară, ci tocmai cea mai dorită situaţie. 

Alături de rai a apărut și iadul budist (foarte ase- 
mănător celui creştin). Pentru intimidarea credincio- 
şilor s-au inventat cele mai groaznice torturi destinate 
celor ce au călcat legile lui Buddha. 

În învăţătura mahayanistă a rămas foarte puţin din 
budismul iniţial ca sistem etico-filozofic. În schimb, 

448 


în această formă a sa mai maleabilă, budismul s-a do- 
vedit apt pentru o mult mai largă pătrundere în dife- 
rite ţări. 


Răspindirea ulterioară a budismului 


Răspîndirea budismului a mers mînă în mină cu 
influența culturii indiene, cu extinderea comerțului 
indian. S-a vorbit mai înainte despre pătrunderea 
budismului în Ceylon. De acolo, propovăduitorii bu- 
dişti au răspîndit această învățătură în Birmania şi 
Siam (încă înainte de secolul al V-lea e.n.), în insu- 
lele Indoneziei (începînd din secolul al V-lea e.n.). 
În Indonezia, budismul împreună cu brahmanismul 
s-a menținut pînă în secolul al XIV-lea, cînd a fost 
învins de islamism. În toate ţările mai sus arătate, 
budismul s-a răspîndit încă în vechea sa formă, hina- 
yanistă ; de aceea, hinayana a început mai tirziu să 
fie denumită budism sudic. 

În China, dimpotrivă, religia hinayanistă, care a pă- 
truns acolo încă din secolul I e.n., nu s-a menţinut, şi 
mai tirziu, îndeosebi începînd cu secolul al V-lea, a 
devenit predominant budismul mahayanist ; aici, el a 
găsit un teren prielnic, împărţindu-și influenţa cu re- 
ligiile locale — confucianismul şi daoismul. Din China, 
budismul a pătruns, încă în secolul al IV-lea, în 
Coreea, iar de acolo în Japonia (secolul al VI-lea). 
În Japonia, budismul s-a menţinut pînă în zilele 
noastre, rivalizînd cu religia locală — şintoismul — şi 
influenţîndu-se reciproc ; în Coreea a existat paralel 
cu confucianismul. În Nepalul învecinat cu India, bu- 
dismul a pătruns încă în vremea lui Asoka şi abia mai 
tirziu a luat forma budismului tibetan. 


Budismul în Tibet 


Principala regiune unde a înflorit cel mai mult 
învăţătura mahayana a fost Tibetul. Budismul a fost 
pentru prima oară adus în Tibet în secolul al VII-lea 
e.n., din motive pur politice. În procesul trecerii la 

societatea împărţită în clase, unificatorul Tibetului, 
prințul Srontzian-gombo, a simţit necesitatea de a 
consolida ideologic unificarea. El a intrat în relaţii cu 
ţările vecine — India (Nepal) şi China. Din Nepal, el 
a preluat scrisul şi religia budistă. 

Începînd din secolul al IX-lea, budismul a început 
să se răspîndească în popor, dar în forma mahaya- 
nistă. Propovăduitorul ei era Padma-Sambhava, care, 
împreună cu adepţii săi, practica pe scară largă ritua- 
luri magice, descîntece, ghicitul. Aceşti misionari ai 
budismului au completat din belşug panteonul lui 
Buddha cu divinităţi locale ; ei propovăduiau raiul 
Sukavati pentru cei drepți şi iadul înfricoșător pentru 
cei păcătoși. Toate acestea au ușurat adoptarea noii 
religii de către masele populare, iar autorităţile o 
sprijineau şi ele intens. În Tibet era puternic și parti- 
dul antibudist, care se sprijinea pe vechea aristocrație 
gentil'că tribală. La începutul secolului al X-lea (în 
timpui regelui Langdarma), budismul a fost supus 
persecuțiilor. Lupta s-a terminat însă prin victoria 
budiștilor, care, organizîind un complot, în anul 925 
l-au ucis pe Langdarma (în credințele budiste mai re- 
cente, el este prezentat ca un păcătos şi eretic ingro- 
zitor). Budismul a repurtat victoria definitivă în Ti- 
bet în secolul al XI-lea, cînd în sânul lui a apărut un 
nou curent — tantrismul,. 


Tantrismul și ghelukpa 


Întemeietor al tantrismului este considerat același 
Padma-Sambhava, iar cel mai important reprezentant 
al lui a fost călugărul Giu-Adisu, venit în Tibet din 
India la mijlocul secolului al XI-lea. Tantrismul, sau 
sistemul tantr, este o învăţătură mistică în care n-a 
rămas aproape nimic din budismul inițial. Tantris- 
mul pune mai presus de orice pe Addibuddha — ființă 
supremă fără început şi fără sfîrșit. O importanţă 
deosebit de mare se acordă la tantriști contemplării 
şi formulelor magice (darani), a căror cunoaștere ușu- 
rează și grăbeşte reîncarnarea și atingerea nirvanei. 
Centrul de greutate se transferă la acțiunile magice 

ale înțelepților — cunoscători ai tantrei. Dintr-un 
sistem filozofic, budismul s-a transformat într-o 
simplă magie. 

in secolele al XI-lea și al XII-lea, Tibetul a fost 
înțesat cu o reţea de mănăstiri, în care locuiau o mul- 
time de călugări — lama în limba tibetană (de aici, 
denumirea de lamaism pentru budismul tibetano- 
mongol). Cuceritorii mongoli (îndeosebi Cubilai) au 
sprijinit intens budismul în această ţară. Conducăto- 
rul celei mai influente mănăstiri (Sakia), Pagba-lama, 
a devenit locţiitor al împăratului. Dinastia Min din 
China, fără a înceta să sprijine budismul în Tibet, du- 
cea, totuşi, o politică de fărîmiţare a acestei țări, spre 
a o slăbi, şi nu îngăduia creșterea puterii unor mănăs- 
tiri pe seama altora. Probabil ca o reacţie la această 
politică a luat naștere în rîndurile budiștilor din Tibet 
un nou curent de unificare, condus de reformatorul 
budist Tzonkava (din mănăstirea Gumbum din Amdo), 
întemeietorul sectei ghelukpa ;,el a trăit în secolele 
XIV-XV. Tzonkava a încercat să renască vechea mo- 
rală budistă şi severitatea obiceiurilor. El a statorni- 
cit o strictă disciplină în rîndurile călugărilor. S-au 
instituit noi forme de cult — servicii divine solemne, 
ceremonii fastuoase şi sărbători religioase cu folosirea 
de instrumente muzicale, clopote, prapori ş.a. Prin- 
cipala reformă a constat în instituirea unei stricte ie- 
rarhii în organizaţia bisericească budistă. Toată pu- 
terea în biserică era concentrată în mîinile celor 
doi ierarhi supremi : pancen-rimboce (pancen-lama, 
pancen-ertni) şi ghialpo-rimboce, denumit mai tîrziu 
dalai-lama („marele lama“). Ambii erau proclamaţi 
întruchipări ale celor mai venerate divinităţi budiste : 
pancen-lama a lui Buddha-Amitaba, iar dalai-lama 
a lui Bodisatva Avalokiteşșvara. 


Hierocraţia tibetană 


Puterea laică aparținea în Tibet, cel puţin nominal, 
împăraților chinezi, iar ierarhii budiști ai Tibetului 
dispuneau inițial numai de puterea spirituală, însă 
prestigiul lor în rîndurile populaţiei era mare. Îm- 

păraţii Min erau slabi. În anul 1639-1640, hanul 
mongol Guşi a intervenit în problemele tibetane şi, 
ucigiînd pe prinţul local, a transferat întreaga putere 
laică în mîinile lui dalai-lama. La început, puternica 
dinastie manciuriană din China şi-a extins din nou 
puterea suverană asupra Tibetului, dar, de fapt, pu- 
terea locală a rămas în mîinile lui dalai-lama, mai 
precis în mîinile lamilor supremi care îl înconjurau. 
În Tibet s-a instituit sistemul hierocratic — o formă 
originală de orînduire feudal-iabăgistă, în care marii 
feudali proprietari funciari, clerici şi laici, stăpineau 
masa ţărănimii lipsite de drepturi, iar puterea poli- 
tică era concentrată în mîinile ierarhilor budiști. 

În fruntea acestei ierarhii se aflau pancen-lama și 
dalai-lama. Rangul spiritual al primului este supe- 
rior, deoarece el este considerat o reîncarnare a lui 
Buddha-Amitaba, iar dalai-lama — o reîncarnare a 
lui Bodisatva. Pancen-lama este considerat tatăl spi- 
ritual al lui dalai-lama. Puterea laică reală aparţinea 
însă lui dalai-lama şi, de aceea, el era mai cunoscut 
şi mai influent în lumea budistă, chiar şi în alte ţări, 
decît pancen-lama, care se îndepărtase de treburile 
lumești. Reşedinţa lui dalai-lama era palatul mănăs- 
tirii Potala, în orașul sfint Lhasa ; reședința lui pan- 
cen-lama era în mănăstirea lui Dasihlumbo, în apro- 
piere de orașul Șigatse. Un rol activ în unificare l-a 
jucat pancen-lama, în timp ce dalai-lama a fos silit 
să consimtă la aceasta numai sub presiunea cererii 
generale. În fruntea guvernului local au fost lăsaţi 
ambii ierarhi, iar guvernul popular al Chinei a 
recunoscut tradițiile religioase ale Tibetului. Întreaga 
organizaţie bisericească a fost lăsată în deplină liber- 
tate. După răscoala reacționară pornită de marii feu- 
dali şi clerici în martie 1959, dalai-lama a fugit însă 
din ţară. 


Budismul la mongoli, buriați şi calmuci 


Tibetul a fost centrul răspîndirii budismului în ță- 
rile vecine, unde a servit aceloraşi obiective de con- 
solidare a puterii feudale a prinților. În Mongolia, bu- 

dismul a pătruns încă în epoca dinastiei Yuan (sub 
domnia hanului Cubilai), dar în timpul disensiunilor 
feudale ce au urmat el şi-a pierdut orice influenţă. 
De la sfîrşitul secolului al XVI-lea, prinții mongoli au 
reinceput introducerea lui, invitîind predicatori lama 
din Tibet şi construind mănăstiri. Hutuhta (sau bogdo- 
gheghen — marele sfînt) din Urga, privit ca o reîn- 
carnare a foarte veneratului cărturar budist Tarana- 
tha, era recunoscut ca sfînt în toate ţările budiste din 
nord şi considerat al treilea ierarh în rang, după 
pancen-lama şi dalai-lama. După revoluţia chineză 
din 1911, hutuhta din Urga (bogdo-gheghen) s-a situat 
în fruntea puterii statale din Mongolia, care s-a trans- 
format într-un stat hierocratic, ca și Tibetul. Așa a 
fost pînă în anul 1924, cînd în Mongolia a fost instau- 
rată republica populară de către Partidul Popular 
Revoluționar. 

Pe la începutul secolului al XVII-lea, budismul s-a 
răspîndit și în rîndurile calmucilor nomazi care au 
trecut în ținutul Volgăi inferioare. 

Budismul a început să se răspîndească mai intens 
în rîndurile buriaţilor pe la începutul secolului 
al XVIII-lea. 


Budism-lamaismul contemporan 


Pentru întregul budism nordic, Tibetul constituie o 
metropolă, o ţară sfîntă. Lhasa este oraşul sfînt, către 
care se îndreaptă de pretutindeni pelerinii budiști. 
Majoritatea populației acestui oraș o alcătuiesc călu- 
gării. Limba tibetană este considerată sacră pentru 
toți budiştii nordici, în această limbă fiind scrisă o 
bogată literatură religioasă. Sanctuarele tibetane sînt 
venerate și de budiştii sudici. Formele cultului, sta- 
tornicite de Tzonkava, sînt aproape identice în tot 
budismul nordic. În fiecare mănăstire se oficiază zil- 
nic hurale (servicii divine), în anumite zile se organi- 
zează serbări fastuoase, în cadrul cărora lamii dan- 
sează, purtind măşti înspăimintătoare, menite să 
sperie pe dușmanii credinţei. 

Cultul zilnic lamaist s-a transformat de mult în- 

tr-o simplă formalitate. Se acordă o mare importanţă 
repetării mecanice a formulelor de rugăciune. Cea 
mai importantă dintre ele este: „Om mani padme 
hum !“ (O, tu, giuvaer din floarea de lotus !“). Ea se 
scrie pe pietre, pe drumuri, pe foi de hîrtie, care după 
aceea se bagă în așa-zisele „moriști de rugăciune“ 
(hurde) ; aceste moriști se învîrtesc cu mîna de cel ce 
se închină ; fiecare învirtitură este echivalentă repe- 
tării de mai multe ori a rugăciunii ; moriștile sint 
învîrtite, de asemenea, de vînt sau de apă. 

În ţările budiste sînt foarte mulți călugări. Există 
obiceiul ca din fiecare familie să se consacre vieţii de 
călugări (lama) cel puţin un băiat. Există şi femei că- 
lugăriţe, însă mai puţine la număr. În Tibet, preoții 
lama ajung la un sfert din populaţia masculină a 
țării. O parte din lama locuiesc în mănăstiri, o parte 
printre mireni. Mănăstirile din Tibet și Mongolia po- 
sedau pină în ultima vreme mari proprietăţi feudale : 
pămiînturi, vite. În unele mănăstiri erau acumulate 
uriașe bogății — pe seama muncii grele a iobagilor 
Şi pe seama ofrandelor făcute de credincioşi. 

Panteonul budismului, îndeosebi al celui nordic, 
este foarte bogat și complex. În afară de zeii Buddha 
şi bodisatvi se bucură de venerație și fioroasele divi- 
nităţi dokșşite — Mahakala, Geamsaran ș.a., diverși 
sfinți budiști, lama renumiţi. 


Rolul istoric al budismului 


Rolul istoric al budismului este evident. Învățătura 
budistă dădea omului necăjit o anumită consolare, 
deși iluzorie. Chiar de la începuturile sale, învățătura 
budistă, propovăduind răbdarea și neîmpotrivirea la 
rău, abătea pe oameni de la lupta pentru o viaţă mai 
bună. Pătrunzînd în ţări înapoiate — Tibet, Mongo- 
lia, Buriaţia —, budismul a adus cu sine şi elemente 
de cultură, în primul rînd scrisul şi cititul, și unele 
frînturi de ştiinţă din India. De această cultură bene- 
ficiau însă foarte puţini, şi anume cei ce făceau parte 
din aristocrația lamaistă. 

Capitolul al 23-lea 
CREȘTINISMUL 


Dintre religiile mondiale, a doua în ordinea apa- 
riției este creștinismul, în prezent cea mai răspîn= 
dită religie de pe globul pămîntesc. Creştinismul nu 
este însă unitar, el se împarte într-un întreg șir de 
biserici, curente și secte. 


Problema originii creștinismului 


În literatură se pot distinge două orientări prin- 
cipale în problema originii creștinismului. Una din 
ele este continuarea şi dezvoltarea tradiționalului 
punct de vedere teologic, potrivit căruia creştinis= 
mul a fost întemeiat de Dumnezeul-om lisus Hristos, 
care ar fi trăit pe pămînt în Palestina în timpul dom- 
niei împăraţilor romani August şi Tiberiu (începutul 
secolului I e.n.), propovăduindu-și acolo învăţătura ; 
aceasta a fost transmisă omenirii de către discipolii 
săi — apostolii. Este un punct de vedere pur eclezias- 
tic, care, într-o formă atenuată, pseudo-ştiinţifică, 
a trecut și în paginile literaturii istorice burgheze. 

Așa-numita şcoală de la Tübingen a făcut, după 
cum arăta şi F. Engels, foarte mult pentru critica 
evangheliei, înlăturînd elementele vădit fantastice 
din textele evangheliei, toate miracolele și contradic- 
tiile, dar, cu toate acestea, cercetătorii de la Tubin= 

gen s-au străduit „să salveze ceea ce se putea salva“ 
şi să păstreze un pretins „nucleu istoric“ al legende- 
‘Jor evanghelice, spre a sprijini autoritatea religiei şi 
spre a menţine concepţia bisericească cu privire la 
originea creștinismului. 

Un alt curent, opus, care studiază creștinismul 
timpuriu de pe poziţiile anticlericalismului burghez, 
iși trage originea din literatura iluministă a secolului 
al XVIII-lea, mai ales de la Charles Dupuy. Acest pre- 
cursor al școlii mitologice explica toate figurile zeilor 
şi eroilor ca personitficări astro-mitologice ; de pe 
aceste poziţii, el a abordat și figura lui lisus Hristos, 
considerîndu-l zeu solar. Cînd, la mijlocul secolului 
al XIX-lea, s-a început o mai temeinică studiere a 
religiilor lumii antice, s-a ajuns la concluzia că figura 
lui Hristos s-a format din trăsături puse laolaltă ale 
zeilor orientali — Osiris, Mithra, Dionysos ș.a. —, 
trăsături luate şi din prorociri ebraice. De aici s-a 
tras concluzia că creștinismul nu conţine, în general, 
nimic original, că este pur și simplu o reeditare a ve- 
chilor mituri astrale și a altor mituri antice evreiești, 
egiptene, siriene şi de alte origini. Reprezentanţii 
acestei orientări negau categoric personalitatea isto- 
rică a lui lisus Hristos. 

Luptînd împotriva tezei clericale cu privire la ca- 
racterul excepţional al creştinismului în raport cu 
toate celelalte religii, adepţii școlii mitologice au că- 
zut în cealaltă extremă, nevăzînd, în general, în creş- 
tinism nimic nou şi considerîndu-l ca un fel de ames- 
tec mecanic al unor idei demult cunoscute. Punctul 
de vedere mitologic a păcătuit deci prin lipsa de isto- 
rism. 

Primul dintre savanții burghezi care a încercat să 
aducă studiul problemei originii creştinismului pe o 
cale justă a fost Bruno Bauer — ginditor progresist 
german, hegelian de stînga. Engels sublinia că Bruno 
Bauer a făcut mai mult decit toți predecesorii säi 
laolaltă și este primul care „a curățat terenul“ pentru 

„o studiere științifică a istoriei creştinismului primi- 
tiv. Bauer a dovedit, în primul rînd (1840—1842), că 
: creştinismul primitiv constituia un fel de sinteză de 


456 


idei filozofico-religioase orientale (iudaiste) și occi- 
dentale (elenist-romanice). 

Rezolvarea justă a problemei a fost însă oferită 
numai de știința marxistă. O abordare principial 
justă a ei o conţin lucrările lui Engels : Bruno Bauer 
şi creştinismul primitiv (1882), Apocalipsul (1883) şi 
Cu privire la istoria creştinismului primitiv 
(1894—1895). În ele se pune pentru prima dată în 
toată amploarea problema condiţiilor istorice ale apa- 
riției creştinismului și a rădăcinilor sale istorice. În 
Rusia au apărut după Revoluţia din Octombrie o serie 
de lucrări ai căror autori au căutat să aplice metoda 
marxistă, deși au comis unele greşeli (N. Nikolski, 
V. Rojiţin, R. Vinner, A. Ranovici, P. Preobrajenski 
şi alții). 

În ultimii ani şi în ţările occidentale au apărut lu- 
crări ale unor istorici marxişti. Cel mai erudit dintre 
aceştia este Archibald Robertson. O interpretare în 
principiu corectă a problemei găsim și la omul de 
ştiinţă comunist Charles Hainchelin şi la istoricul 
italian Ambrogio Donini, comunist şi el. 


Izvoare 


izvoarele utilizabile pentru studiul creștinismului 
primitiv se împart în două grupuri principale : cres- 
tine și necreștine. Izvoarele creștine se împart şi ele, 
la rîndul lor, în trei categorii: cărţile canonice ale 
Noului Testament ; lucrări necanonice, apocrife etc. ; 
operele apologeţilor şi ale altor scriitori ai creştinis- 
mului primitiv. 

Cărţile canonice ale Noului Testament cuprind: 

Cele patru evanghelii (cuvînt grecesc care în- 
seamnă buna-vestire), atribuite lui Matei, Marcu, 
Luca şi Ioan ; ele povestesc despre viața pămîntească 
a întemeietorului creștinismului Iisus Hristos, despre 
predicile lui, minunile pe care le-a făcut, moartea 
(răstignirea) şi învierea lui. Prin conținutul lor, pri- 
mele trei evanghelii parţial coincid și parţial diferă 
una de alta ; din cauza apropierii dintre ele, aceste trei 

evanghelii sînt numite, de obicei, sinoptice ; evanghe- 
lia lui loan este mult deosebită de ele. 

Faptele apostolilor, atribuite apostolului Luca 
(presupusul autor al celei de-a treia evangheiii), sînt 
povestiri despre activitatea primilor propovăduitori 
ai creștinismului. 

Epistolele apostolilor către diferite comunităţi creş- 
tine, printre care 14 epistole atribuite apostolului 
Pavel și şapte epistole ale altor apostoli (Iacov, Petru, 
loan, iuda). 

Apocalipsa sau revelaţia sfintului Ioan Teologul 
(presupusul autor al celei de-a patra evanghelii). 

Aceasta este părerea bisericii despre autorii acestor 
opere. Biserica le consideră de revelație divină, in- 
spirale de Sfîntul Duh, din care cauză fiecare cuvînt 
al lor este considerat drept adevăr absolut. 

Critica științifică priveşte cu totul altfel operele 
Noului Testament, atît în ceea ce privește pe autorii 
lor, cit şi în ceea ce priveşte epoca apariţiei lor. O 
studiere atentă a demonstrat că cea mai veche dintre 
aceste scrieri este Apocalipsa : ea a fost scrisă, pro- 
babil, în anii 68—69 e.n., imediat după moartea îm- 
păratului Nero (judecînd după menținerea în text 
a celor „șapte împărați“, din care „cinci au căzut, 
unul mai este, celălalt încă nu a venit, iar cînd va 
veni are de stat puţină vreme“). Această operă, ela- 
borată în toiul răscoalei iudeilor din Palestina împo- 
triva romanilor, este îmbibată de ura împotriva co- 
tropitorilor, cărora li se prezice o pieire apropiată și 
teribilă ; nici pomeneală aici de propovăduirea, ca în 
evanghelie, a iertării și răbdării. Autorul Apocalip- 
sei nu putea nici într-un caz să fie aceeași persoană 
cu autorul celei de-a patra evanghelii, pătrunsă de un 
spirit absolut opus. Aflăm din Apocalipsă că în acea 
vreme, în al șaptelea deceniu, existau deja cîteva 
biserici sau comunităţi creştine ; sint menţionate 
şapte, toate în Asia Mică. 

Epistolele atribuite apostolului Pavel au apărut cu 
mult mai tîrziu decît Apocalipsa gi la diferite date, 
avind diferiţi autori. Ele sînt împărţite în trei grupe : 
cele „timpurii“, datînd, după unele presupuneri, din 
primul sfert al secolului al II-lea ; cele „mijlocii“, din 

al doilea sfert, și cele „tirzii“, de la mijlocul secolu- 
lui ; acestea din urmă diferă mult de cele „timpurii“. 
Celelalte şapte epistole, atribuite altor apostoli, sint 
foarte asemănătoare între ele prin conţinut şi epoca 
în care au fost scrise şi diferă mult de epistolele „lui 
Pavel“. Ele au fost redactate, probabil, pe la mijlocul 
secolului al II-lea. 

Evangheliile, considerate de biserică drept operele 
cele mai timpurii, sînt, de fapt, scrise nu înainte de 
mijlocul secolului al II-lea ; autorii lor nu aveau decit 
cunoştinţe reduse despre ţara şi epoca despre care 
vorbeau. În evanghelii întîlnim o mulțime de greșeli 
geografice și istorice : în ele se menționează animale 
şi plante necunoscute în acea vreme în Palestina (de 
pildă porci, pe care evreii îi considerau impuri și nu-i 
creşteau) sau care nu existau deloc acolo (de pildă, 
muștarul este descris ca un arbore înalt şi stufos) ; se 
confundă evenimente şi persoane din diferite epoci 
(de pildă, regele Irod, care a murit în anul 4 î.e.n., şi 
guvernatorul Siriei, Quirinius, care a început să gu- 
verneze în anul 6 e.n.). 

În multe cazuri, evangheliile se contrazic între ele. 
De pildă, în evangheliile lui Luca și Matei se pre- 
zintă genealogia lui lisus ca urmaș al regelui David ; 
după Matei, această genealogie numără 28 de gene- 
rații, pe cînd după Luca, 42 de generaţii ; bunicul lui 
lisus după tată, potrivit lui Matei, se numea Iacov, 
iar potrivit lui Luca — Ilie. Potrivit evangheliei lui 
Matei, părinţii lui lisus locuiau la Betleem — oraş 
din Iudeea ; după nașterea copilului lisus, ei au fugit 
în Egipt spre a-l salva de regele Irod, care ordonase 
exterminarea tuturor pruncilor de sex masculin. Cînd 
Irod a murit, ei s-au mutat din Egipt în oraşul gali- 
leean Nazaret. În evanghelia lui Luca însă, părinţii 
lui Iisus locuiseră întotdeauna în Nazaret și abia în 
momentul naşterii lui lisus se aflau, cu ocazia unui 
recensămiînt, la Betleem, după care s-au întors li- 
niștiți la Nazaret. Contradicţiile de acest fel sînt nu- 
meroase în evanghelii. 

Povestirile evanghelice sînt pline de fel de fel de 
minuni şi evenimente fantastice : vindecarea bolna- 
vilor nevindecabili și a orbilor din naștere, învierea | 

morţilor, mersul pe apă etc. După toate probabili- 
tăţile, textul evangheliilor a fost de repetate ori re- 
făcut, redactat din nou, s-au făcut noi adăugiri, ade- 
sea în contradicţie cu conţinutul de mai înainte, şi de 
aceea este greu să folosim evangheliile ca sursă isto- 
rică. Cît despre Faptele apostolilor, ele sînt conside- 
rate a fi una din cele mai tirzii opere din Noul Testa- 
ment. Ele au fost scrise nu mai devreme de jumă- 
tatea secolului al II-lea. 

Altă categorie de monumente ale creștinismului 
primitiv sînt scrierile necanonice ; deși nu sint res- 
pinse de biserică, ele nu sînt considerate ca fiind de 
inspirație divină. Este vorba de evangheliile apo- 
crife ; deşi foarte numeroase, o mare parte din ele nu 
ne-a parvenit. Dintre scrierile necanonice care s-au 
păstrat, cele mai importante sînt: Evanghelia lui 
Nicodim, Prima evanghelie a lui Iacov evreul, Cartea 
despre naşterea lui Iosif duigherul, scrierile apocrife 
despre Faptele apostolilor, Păstorul lui Hermes şi 
Învățătura celor 12 apostoli. Toate acestea sînt doar 
jalnicele rămășițe ale unei bogate literaturi a crești- 
nismului primitiv, din care cea mai mare parte a fost 
nimicită de creştinii înşişi în anii luptei criîncene ce 
s-a desfășurat în diferitele biserici și secte. 

Unele din scrierile necanonice care s-au păstrat 
prezintă un mare interes, deoarece sînt scrise înain- 
tea multora din cele canonice, ca, de pildă, Învățătura 
celor 12 apostoli, datînd din prima jumătate a seco- 
lului al II-lea și care reflectă etapa timpurie a istoriei 
comunităților creștine. 

Cea de-a treia, cea mai sigură categorie a izvoare- 
lor creștine, o constituie operele apologeţilor (adică 
ale apărătorilor creștinismului împotriva adversari- 
lor literari ai acestuia) și ale părinţilor bisericii. Ele 
sînt prețioase prin faptul că sînt mai mult sau mai 
puţin precis datate, iar autorii lor și autenticitatea 
lor sînt neîndoielnice ; datorită lor pot să fie datate și 
cărţile canonice. Fac parte din această categorie ope- 
rele lui Justin Filozoful sau Mucenicul (aproximativ 
anul 150) și ale lui Irineu din Lyon (aproximativ anul 
180), care menționează primul cele patru evanghelii 
canonice, operele lui Tertulian din Cartagena (sfîrşitul 

secolului al II-lea şi începutul secolului al III-lea 
e.n.), Origene (începutul secolului al III-lea), Clement 
din Alexandria (începutul secolului al III-lea) şi Eu- 
sebiu din Cesareea (începutul secolului al IV-lea), 
primul istoric al bisericii creştine. 

Printre izvoarele creștinismului primitiv se mai nu- 
mără şi diverse monumente arheologice : morminte, 
mai ales din catacombele Romei, inscripţii etc., toate 
din perioada ulterioară secolului al II-lea e.n. 

În ultimii ani s-au făcut cîteva importante desco- 
periri. În Egipt, în apropiere de Chenoboskion, la 
50 km nord de Luxor, s-au găsit în 1946 numeroase 
papirusuri din secolele al III-lea și al IV-lea, în limba 
coptă, în cea mai mare parte opere ale gnosticilor, 
una din sectele creştinismului primitiv. Descoperi- 
rea manuscriselor din Qumran (pe malul Mării 
Moarte), care se referă la secta essenienilor, aruncă 
şi ea o nouă lumină asupra creștinismului primitiv. 
La Roma şi în apropierea Ierusalimului s-au făcut, 
de asemenea, noi descoperiri, ale căror semnificaţii 
încă n-au fost clarificate. 

Acestea sînt izvoarele creştine. În ceea ce privește 
mărturiile scriitorilor păgîni, ele sînt foarte puţine 
şi îndoielnice, îndeosebi pentru epoca cea mai tim- 
purie. După victoria creştinismului, la începutul seco- 
lului al IV-lea, scriitorii bisericești au început să facă 
în operele autorilor antici interpolări antedatate, pen- 
tru a confirma prin aceste pseudo-mărturii autenti- 
citatea povestirilor evanghelice. Asemenea falsuri 
literare nu erau, în acea vreme, considerate blama- 
bile. Unele din aceste intercalări sînt foarte groso- 
lan și neabil făcute și se identifică uşor. 

Cea mai veche mărturie despre creştinism datează 
din anul 64, dar ea se găseşte în Analele lui Tacit 
(începutul secolului al II-lea), scrise mult mai tîrziu : 
în ele se vorbeşte despre persecuția crîncenă la care 
Nero i-a supus pe creștini, acuzîndu-i de incendierea 
Romei. Aici s-a făcut următoarea adăugire, vădit mai 
tirziu şi de mina unui creștin : „Purtătorul acestui 
nume, Hristos, a fost executat în timpul domniei lui 
Tiberiu de către procuratorul Pilat din Pont...“ 
ş.a.m.d. Falsul din acest loc este vădit, deoarece 

expunînd evenimentele din epoca lui Tiberiu Tacit 
nu vorbeşte nimic despre vreun Pilat (dealtfel, unii 
savanţi consideră că întreaga această relatare despre 
incendierea Romei și persecutarea creștinilor este o 
interpolare mai tîrzile). 

O altă mărturie inventată se întâlneşte în Antichi- 
tăți iudaice a lui Josephus Flavius (vol. 18, cap 3, 
p. 3), unde se vorbește despre activitatea, răstignirea 
şi învierea lui Iisus în anii guvernării lui Pilat in Pa- 
lestina („Cam pe acea vreme a trăit Iisus, un om În- 
ţelept, dacă cumva el poate în genere fi numit om. El 
a  săvirșşit fapte uimitoare... Era Hristos...“ etc.). 
Această adăugire foarte neîndemiînatică, făcută de 
vreun copist creştin, este în vădită contradicţie cu în- 
tregul stil al operei lui Josephus Flavius şi nu a putut 
induce în eroare pe nimeni dintre cercetători ; toţi o 
consideră un fals. 

Prima mărturie mai verosimilă despre creștini în 
izvoare necreştine o găsim în corespondența lui Pli- 
niu cel Tiînăr. Fiind guvernatorul provinciei Biihy- 
nia (Asia Mică), Pliniu a scris aproximativ în anul 
113 o scrisoare împăratului Traian, în care îi cerea 
indicaţii cum să procedeze cu creștinii, care-i fuseseră 
denunțaţi ca membri ai unei asociații criminale : să-i 
pedepsească pentru crimele lor sau pentru simpla 
apartenenţă la sectă. Răspunzind la această între- 
bare, Traian a dat indicaţii ca în această chestiune să 
se procedeze cu moderație și să nu fie sancționați decit, 
cei care vor persevera în superstiţia lor. Judecînd 
după această corespondenţă, în Asia Mică existau deja. 
mulţi creștini la începutul secolului al II-lea. 

În Talmudul ebraic se vorbeşte despre executarea 
unui predicator — lisus ben Pandira, dar nu este 
clar ce legătură are acest personaj cu evanghelicul 
Iisus. 

În a doua jumătate a secolului al II-lea apar mai 
multe date din surse păgîne despre Hristos. Despre 
el scrie împăratul Marc Aureliu, iar în răsărit Lucian 
din Samosata. Opera lui Lucian Moartea lui Peregri- 
nus este o satiră la adresa comunităților creștine din. 
Asia Mică. 

Din această expunere se vede cît de sărace și de 

puțin veridice sînt mărturiile autorilor păgini din 
perioada primitivă a creștinismului. În esenţă, ele 
nu spun nimic despre personalitatea ipoteticului în- 
temeietor al religiei — Iisus. Mărturii incontestabile 
despre el nu există nici în izvoarele creștine, nici în 
cele necreştine. 


Problema existenţei istorice 
a lui lisus 


În literatura ştiinţifică continuă să se desfășoare 
și în zilele noastre disputa în problema dacă lisus a 
fost sau nu o personalitate istorică. Adepții școlii is- 
torice îi admit existența, pe cînd adepţii școlii mito- 
logice o neagă. Printre cercetătorii marxişti există, 
de asemenea, păreri diferite cu privire la această pro- 
blemă. Împotriva existenţei istorice a lui Iisus putem 
cita, în afară de faptul că toate izvoarele contempo- 
rane cu el nu-l menţionează, şi următorul argument 
substanţial : încercînd să stabilim succesiunea crono- 
logică a lucrărilor creștinismului primitiv, putem 
constata în ele că figura lui Hristos a evoluat trep- 
tat, devenind dintr-o fiinţă supranaturală, din mielul 
mistic, cum apare în Apocalipsă, Iisus, omul care pro- 
povăduia pe pămînt și a fost răstignit. 

Această evoluţie se află în strînsă legătură cu evo- 
luţia doctrinei creștine înseși. 

Un alt argument îl oferă arheologia : în iconogra- 
fia creștină timpurie nu se întilneşte imaginea lui 
Iisus răstignit ; ea apare abia în secolul al VIII-lea. 

Pentru știința marxistă, problema personalităţii lui 
lisus nu este esenţială. F. Engels nici nu pune această 
problemă în articolele sale cu privire la creștinis- 
mul primitiv. Este absolut clar că rădăcinile învăţă- 
turii creştine trebuie căutate nu în activitatea unor 
personalități izolate, ci în condiţiile social-politice ale 
epocii respective şi în lupta dintre ideile care au luat 
naștere pe terenul acestor condiţii. Este în orice caz 
clar și faptul că figura evanghelică a lui lisus Hris- 
tos (şi numai ea s-a păstrat în creștinismul contempo- 
ran) nu constituie reflectarea vreunei personalităţi 

istorice, ci pur și simplu un personaj literar cu trăsă- 
turi foarte contradictorii, creaţie colectivă plăsmuită 
în cursul unei îndelungate lupte ideologice. Pentru 
noi nu are importanţă deosebită dacă a trăit sau nu 
în Palestina în secolul I e.n. un propovăduitor numit 
Iisus şi dacă a fost sau nu executat. 


Condiţiile istorice ale apariţiei 
creştinismului 


F. Enges a fost primul care a pus strict științific 
problema condiţiilor istorice ale apariţiei creştinis- 
mului. El a relevat faptul că condiţia principală și 
cea mai importantă a apariţiei creștinismului a fost 
formarea Imperiului roman. Crearea unei monarhii 
mondiale a pregătit terenul pentru un cult nivelat. 
Cuceririle romane au marcat prăbușirea diverselor 
state. Regimul său despotic, bazat pe forţă, pe înro- 
birea popoarelor, impozitele grele, lipsa generală 
de drepturi — toate la un loc au făcut să apară în 
sinul maselor largi un sentiment de apatie și demora- 
lizare, și aceasta nu numai printre sclavi, ci şi în rîn- 
durile populaţiei libere, îndeosebi ale populaţiei pro- 
vinciilor. 

Răscoalele neizbutite ale sclavilor, răscoalele eşu- 
ate ale popoarelor subjugate de Roma au adincit 
starea de apatie generală, de demoralizare și dezorien- 
tare. Eșecul tentativelor de rezistență armată în unele 
ţări, insuccesele revoltelor sclavilor generau în rîn- 
durile maselor asuprite un sentiment de deznădejde, 
de lipsă a oricărei perspective de salvare. 

F. Engels sublinia că această desperare a cuprins 
diverse clase, toate păturile populației care, deopo- 
trivă, nu vedeau o ieșire din situaţia creată. ,,... Orice 
împotrivire a diferitelor triburi mici sau a oraşelor 
faţă de uriașa putere mondială romană n-avea nici o 
şansă de izbindă. Dar care era calea de scăpare, de 
izbăvire pentru cei înrobiți, asupriţi şi sărăciţi, calea 
comună pentru toate aceste grupuri diferite de oa- 
meni ale căror interese erau străine unele de altele 

ori chiar opuse ?... Şieaa fost găsită — spunea 
F. Engels. — Dar nu în lumea aceasta“ 1. 

Nevăzînd posibilitatea de a găsi izbăvirea, salva- 
rea de asuprire pe pămînt, oamenii au căutat izbă- 
virea în cer. 

Dar de ce a fost necesară o nouă religie, de ce nu 
se putea găsi o consolare în vechile religii ? 

Vechile religii erau, cum arată Engels, religii tri- 
bale şi naţionale „care au răsărit din condiţiile so- 
ciale şi politice ale fiecărui popor şi au crescut lao- 
laltă cu ele“. Aceste religii nu puteau să iasă prin 
propriile lor forţe din frontierele lor etnice. În afară 
de aceasta, prăbuşirea statelor în care s-au format 
aceste religii le-a subminat baza. Era nevoie de o 
religie mai flexibilă, care să nu fie legată de condiţii 
îngust naţionale şi care să poată satisface cerinţele 
masei multinaționale a populaţiei oropsite din Im- 
periul roman. 


Încercările de creare a unei religii 
internaţionale 


Înșiși conducătorii Imperiului roman au făcut 
unele încercări de a crea o astfel de religie mondială 
supranațională. Indiferent de mulțimea diferitelor 
culte locale, guvernul roman a încercat să intro- 
ducă în toate provinciile imperiului cultul obligato- 
riu al geniului împăratului, cultul zeiţei Roma 
— protectoarea orașului Roma — şi cultul lui Jupiter 
Capitolinus. Dar aceste culte oficiale nu puteau cîtuși 
de puţin să satisfacă nevoia de consolare a maselor 
largi ale asupriţilor. 

Unele doctrine religioase erau însă mai apte de a 
exercita o influență asupra maselor credincioșilor. 
Tocmai în epoca formării Imperiului roman au căpă- 
tat o largă răspîndire unele culte orientale care, în- 
tr-o anumită măsură, se apropiau prin caracterul lor 
de un cult mondial. În partea apuseană a imperiului 

1 K. Marx şi F. Engels. Opere, vol. 22, Bucureşti, Editura 
politică, 1965, p. 459. 

s-a răspîndit cultul zeiţei Isis. Ea avea mulţi adepţi 
atît la Roma, cît şi în provincii. O largă răspîndire, 
îndeosebi în armata romană, a căpătat cultul zeului 
iranian Mithra. Au fost şi alţi zei veneraţi şi dincolo 
de frontierele ţării lor. 

Și totuși, nici una din aceste religii nu a devenit, 
în deplină accepţie a cuvîntului, o religie mondială, 
cum s-a întîmplat cu creștinismul. 

F. Engels relevă o împrejurare esenţială care a 
împiedicat ca aceste religii să devină mondiale. Fie- 
care din aceste religii ale antichităţii avea ritualuri 
complexe, al căror sens era să creeze îngrădiri artifi- 
ciale între oameni. Oamenii de diferite religii nu 
puteau nici să mănînce, nici să bea laolaltă şi nu pu- 
teau decît foarte greu să întreţină relații sociale unii 
cu ceilalţi. „Această separare a oamenilor a fost una 
dintre principalele cauze ale decăderii vechiului Ori- 
ent“ 1, spunea Engels. 

Rolul de religie mondială îl putea revendica numai 
o religie care ar fi renunţat la aceste ritualuri, la ri- 
dicarea de îngrădiri între oameni. Era necesară o re- 
ligie care să nu-i despartă pe oameni, ci să unească 
masele largi de etnii și limbi diferite din Imperiul 
roman. 

Necesitatea unei consolări religioase, a unei noi 
religii o resimţeau, în primul rînd, sclavii şi cei asu- 
priți. Nici una dintre religiile lumii antice nu putea să 
dea sclavilor, maselor de asupriți o consolare religi- 
oasă ; prin caracterul lor, toate erau statale și aris- 
tocratice. Pentru sclavii şi grupele de declasaţi ale 
populației, rupți de mediul lor tribal, de poporul lor, 
vechile religii nu se mai potriveau. 

F. Engels subliniază faptul că „creştinismul pri- 
mitiv a fost o mișcare a celor asupriţi, care s-a ma- 
nifestat la început ca o religie a sclavilor și liberţi- 
lor, a săracilor şi a celor lipsiţi de drepturi, a popoa- 
relor pe care Roma le-a subjugat sau le-a împrăş- 
tiat“ 2, 

1 K. Marx şi F. Engels. Opere, vol. 19, Bucureşti, Editura 
politică, 1964, p. 323. 


> K. Marx și F. Engels. Opere, vol. 22, București, Editura 
politică, 1965, p. 443. 

Creștinismul iudaic 


Terenul inițial pe care a apărut această nouă re- 
ligie l-au oferit sectele iudaice. Atit în Palestina, cit 
și în diaspora, iudaismul a fost divizat, în secolele 
I—II, într-un șir întreg de secte ; unele din ele erau 
bazate pe aşteptarea venirii lui Mesia — mîntuito- 
rul. Pentru evrei, care mai mult decit oricare alt 
popor au avut de îndurat calamitățile stăpinirii 
străine — greco-siriene şi romane —, această aștep- 
tare a lui Mesia a devenit piatra unghiulară a re- 
ligiei, îndeosebi pentru unele secte. 

Anumite curente ale religiei iudaice, de pildă zelo- 
ţii, îl înțelegeau pe Mesia ca pe un erou războinic, 
care cu sabia în mînă va elibera poporul de sub jugul 
roman, iar această speranţă a devenit deosebit de 
acută în epoca primului război al iudeilor și în tim- 
pul celei de-a doua răscoale a iudeilor. Eșecul acestor 
răscoale avea să ducă la supremaţia altui curent, care 
consta în așteptarea unui Mesia spiritual, a unui mîn- 
tuitor spiritual. Acesta era spiritul doctrinei esenie- 
nilor, care trăiau în Palestina în comunităţi monahale 
situate în locuri izolate. Ei duceau o viață ascetică, 
propovăduiau celibatul, comunitatea de avere, nu ad- 
miteau sclavia ; pe Mesia îl înțelegeau ca pe „învă- 
țătorul dreptăţii“. În rest, esenienii respectau cu 
stricteţe prescripţiile religiei iudaice. 

Este mult mai puţin cunoscută secta nazireilor (na- 
zarineni), care, pe cît se pare, era cea mai apropiată de 
creştinismul pe cale de a se naște. Cuvintul „nazireu“, 
„Dazarinean“ este folosit în evanghelii ca supranume 
al lui lisus. Potrivit tradiţiei bisericești, el ar însemna 
că lisus era originar din orașul Nazaret. Acest lucru 
nu corespunde realităţii ; este îndoielnic să fi existat 
pe vremea aceea un oraş cu această denumire ; po- 
trivit surselor, el este cunoscut abia din secolul al 
IV-lea. La evrei erau denumiți nazirei oamenii care 
se consacrau temporar sau pentru toată viaţa lui 
Dumnezeu. Ca un astfel de nazireu este înfățișat în 
evanghelii şi lisus. Se presupune că legenda cu privire 
la originea lui din oraşul Nazaret a fost inventată mai 
tîrziu, pentru a explica acest supranume al său. De- 

altfel, și adepţii lui erau adesea numiţi nazirei ; așa, 
de pildă, apostolul Pavel a fost numit „căpetenia ere- 
sului nazarinenilor“ (Faptele apostolilor, XXIV, 5). Se 
poate presupune că așa se numea iniţial secta adep- 
ților lui Hristos 1. 

Denumirea pe care şi-o dădeau ei înșiși era cel 
mai adesea pur şi simplu aceea de „credincioşi“, 
„fraţi“, „chemaţi“ ş.a.m.d. La început erau denumiți 
creștini numai de adversarii lor, şi aceasta avea rezo- 
nanţa unei porecle depreciative. Abia aproximativ 
din a doua jumătate a secolului al II-lea, cuvîntul 
„creștin“ devine şi denumirea proprie a adepților 
noii credinţe. 

Se poate stabili cu destulă precizie ambianța so- 
cială şi etnică a originii creştinismului. Locul apari- 
tiei lui nu a fost Palestina, ci diaspora evreiască. 
Acest lucru rezultă din literatura creştină primitivă, 
care nu a fost scrisă în Palestina şi din care se vede 
clar că autorii ei erau prost informaţi asupra stării 
de lucruri din Palestina. Tocmai diaspora, comuni- 
tăţile evreilor din afara hotarelor Palestinei, care cu- 
noşteau filozofia greacă și cultele popoarelor pă- 
gîne, reprezentau mediul în care a devenit posibil 
să fie spart cadrul limitării etnice a religiei evre- 
jeşti și aceasta să fie transformată într-o religie su- 
pranaţională 2. 

Bazîndu-se pe o idee justă a lui Bruno Bauer, 
F. Engels arată că „părintele creştinismului“ a fost 
filozoful evreu Filon din Alexandria, care era pro- 
fund pătruns de ideile filozofiei grecești tirzii. El 
îmbina în persoana sa trăsăturile spiritului naţional 
evreiesc cu o cultură clasică pur grecească. El s-a 
menținut la concepţia iudaică strict monoteistă des- 
pre Dumnezeu, însă admitea, totodată, existenţa 
unui intermediar sfînt între Dumnezeu şi lumea ma- 
terială — logosul (cuvîntul) divin ; aceasta era o 

1 A. Robertson. Originea creștinismului, București, Editura 
politică, 1958. 

2 Ciţiva cercetători contemporani, ca, de pildă, S. I. Ko- 
valev, consideră că locul apariţiei iniţiale a creştinismului 
ar fi, totuşi, Palestina (vezi S. I. Kovalev. Osnovnie voprosi 
proishojdeniia hristianstva, Moscova-L.eningrad, 1964, 
p. 160—162). 

idee caracteristică a filozofiei idealiste grecești. Lo- 
gosul divin, fiul lui Dumnezeu, a devenit figura cen- 
trală a creştinismului — lisus Hristos. 

Faptul că creștinismul s-a născut ca una din sec- 
tele evreieşti se vede cel mai bine din următoarea 
împrejurare : prima operă a creştinismului — Apo- 
calipsa — este pătrunsă de la un capăt la celălalt 
de spiritul iudaismului războinic şi diferă pregnant 
de întreaga literatură creştină ulterioară. În ea nu 
apar încă principalele dogme ale creștinismului : nu 
există treimea, nu există Sfîntul Duh și, ce-i mai im- 
portant, nu există etica creştină de mai tirziu — pro- 
povăduirea răbdării, smereniei, iertării. Dimpotrivă, 
așa cum arată Engels, această operă este pătrunsă de 
spiritul „răzbunării sănătoase şi cinstite“, ura faţă 
de cotropitorii și asupritorii poporului evreu. Ea este 
dominată de „dorul de luptă şi încrederea în victo- 
rie“. Autorului Apocalipsei, cum relevă Engels, nici 
nu-i trece prin minte să se numească „altfel decît 
iudeu“ 1. Apocalipsa nu conţine absolut deloc trăsă- 
turile cosmopolite caracteristice literaturii creștine 
de mai tirziu. 


Elementele neiudaice din creștinism 


Așadar, în primul stadiu al dezvoltării sale, creş- 
tinismul nu a fost decît una din sectele iudaice în cel 
mai direct sens al acestui cuvint. Dar încă înainte de 
sfîrșitul secolului I, în comunităţile creștine apar ele- 
mente de origine neevreiască. Fluxul lor a fost favori- 
zat de împrejurarea că şi în cultele păgîne s-au for- 
mat curente apropiate de spiritul mesianic al sectelor 
iudaice. Cultele orientale au cunoscut figuri de zei- 
izbăvitori, a căror venerare avea o largă răspindire, 
îndeosebi în rindurile claselor asuprite. 

Cunoaştem numeroase culte de divinităţi mîntui- 
toare în Egipt, Babilon, Siria, mai tîrziu în Grecia. 
Astfel erau Osiris, Tamuz, Adonis, Attis, Dionysos. Ei 
erau şi zei ai naturii şi întruchipări ale spiritului ve- 


——_—— 





1 K. Marx şi F. Engels. Opere, vol. 22, București, Editura 
politică, 1965, p. 453, 454. 

getației, însă în rîndurile maselor muncitoare s-au 
bucurat de o deosebită venerare în calitate de zei că- 
rora te poţi adresa cu cereri de izbăvire. Din această 
cauză erau foarte iubiţi de sărăcimea orașelor, pentru 
care funcțiile iniţiale agricole ale acestor zei nu pre- 
zentau nici un interes. 

În epoca descompunerii statelor antice și orientale 
au căpătat dezvoltare misterele religioase, culte se- 
crete care constituiau germenii unor religii ce depă- 
șeau cadrul tribal şi etnic. Misterele erau caracteris- 
tice unor comunități religioase cimentate nu de 
apartenenţa etnică sau tribală, ci de credinţă și de in- 
ciuderea benevolă în comunitatea religioasă respec- 
tivă. 

Este foarte important faptul că misterele erau le- 
gate de credinţa în viaţa de apoi. Participarea la ele 
asigura oarecum omului o soartă mai bună în viața 
de apoi. Existenţa unor astiel de culte în cadrul ele- 
nismului favoriza răspîndirea aceluiași mesianism — 
învățătura despre mîntuire — care apăruse în sînul 
iudaismului. 

Includerea elementelor păgîne, neevreiești în com- 
ponența comunităţilor creștine timpurii a atras după 
sine modificări esenţiale în ritualurile și dogmele 
creștine. În creștinism pătrund elemente vădit împru- 
mutate de la cultele păgine. 

Învățătura creştină despre moartea şi învierea lui 
Dumnezeu este o reflectare a cultelor orientale ale 
zeilor care mor şi învie. Ritualul creștin pascal preia 
cunoscutele ritualuri ale morţii şi învierii lui Attis. 
Pînă și anumite amănunte ale serviciului religios 
pascal sînt copiate după anticele ceremonii în cinstea 
morţii şi învierii lui Attis. 

Cultul zeului Mithra a servit şi el creştinilor ca mo- 
del de imitare : astfel, ziua naşterii lui Hristos a fost 
fixată la 25 decembrie — ziua solstițiului de iarnă, 
cînd se serba şi nașterea lui Mithra. 

Adorarea Maicii Domnului creștine este copiată 
după cultul zeiței egiptene Isis. Trebuie spus că acest 
cult avea foarte mari şanse de a se răspindi şi de a 
deveni cult mondial datorită coloritului său erotic. 

Pentru a putea să lupte cu mai mult succes împotriva 
unei asemenea religii, creştinismul a trebuit să insti- 
tuie cultul unei zeități feminine, fără de care nu ar 
fi putut să învingă în confruntarea cu cultul zeiţei 
Isis. Astfel a apărut în creștinism cultul Maicii Dom- 
nului, cu totul inexistent în vechea religie iudaică 
şi chiar în creștinism pînă în secolul al IV-lea. 

Un șir întreg de elemente a fost împrumutat de la 
religia egipteană şi de la alte religii. 

Cultul crucii, de pildă, nu are nimic comun cu pre- 
supusul instrument de execuţie a lui Hristos. Crucile 
erau folosite într-adevăr pentru răstignirea osindiți- 
lor, dar ele aveau forma literei „T“. Crucea creștină 
este un extrem de vechi simbol religios, care se în- 
tilnește şi în vechi imagini egiptene, cretane, precum 
și la alte popoare. Originea acestui simbol este încă 
greu de stabilit, dar, în orice caz, cultul crucii nu este 
legat de legenda răstignirii pe cruce a mîntuitorului 1. 

Pe monumentele creştine foarte vechi (morminte) 
se întîlnesc ca simboluri sacre nu crucea, ci alte ima- 
gini : un miel, un păstor cu un miel în spinare, peşti 
etc. Mai tirziu apar cruci de diferite forme, însă fără 
răstignire. Imagini ale lui lisus răstignit pe cruce au 
început să apară abia începînd din secolele VIII—IX. 

Ideea imaculatei zămisliri a lui lisus Hristos de 
către Fecioara Maria, de la Sfîntul Duh, este străină 
iudaismului, însă credinţe privitoare la legătura unui 
zeu cu o femeie muritoare sînt larg răspîndite într-o 
întreagă serie de culte antice și orientale. 

Aşadar, în creștinism, alături de elementele iudaice 
există o serie de elemente împrumutate de la religiile 
antice orientale. 


——— 


1 Crucea ca simbol religios a fost cunoscută în aproape 
toate ţările lumii. În vechea Chină, în v'chea Indie, în 
Africa, în America, pînă la australieni, vaniaga totemică se 
face uneori sub forma unei mari cruci. S-au emis cele 
mai diferite presupuneri despre semnificaţia religioasă ini- 
țială a crucii : unii văd în ea simbolul focului (posibil ini- 
țial un amnar din lemn), alţii — semn solar sau simbolul 
fertilității etc. La indienii din America de Nord, crucea 
este simbolul celor patru puncte cardinale, legat, de ase- 
menea, de venerarea celor patru stihii. 

Lupta dintre grupurile iudaice 
și neiudaice 


Pătrunderea unor grupuri păgine orientale și gre- 
co-romane în componența comunităţilor creștine a 
provocat o ascuţire a luptei din sînul acestor comuni- 
tăți între elementele iudaice şi cele neiudaice. Aceasta 
a dus la treptata eliminare a populației evreiești din 
creștinism. Existenţa unor foarte puternice tendințe 
antievreiești în sînul unor grupuri ale comunităţilor 
creştine primitive s-a manifestat şi în literatura creș- 
tinismului primitiv. 

În primul rînd, în legendele evanghelice se exprimă 
foarte clar ideea că evreii (iudeii) ar fi fost dușmanii 
lui Hristos. Deși acesta era şi el evreu, evreii ca po- 
por sînt prezentaţi ca dușmani ai lui Hristos, vinovați, 
chipurile, de moartea lui. Această „vină“ a evreilor 
este subliniată îndeosebi de episodul cu Pilat. În po- 
fida adevărului istoric (în realitate, Pilat din Pont era 
un despot crud, fără urmă de omenie), în evanghelii 
Pilat este înfățișat ca un judecător drept şi grijuliu, 
care, chipurile, s-ar fi temut mai presus de orice să 
nu condamne cumva un nevinovat ; el încearcă să-i 
convingă pe iudei să nu insiste asupra executării lui 
lisus, se spală pe mîini în semn de neparticipare la 
această chestiune. Întreg acest episod (repetat în di- 
ferite variante în toate cele patru evanghelii) a fost 
vădit inventat spre a-i prezenta într-o lumină favora- 
bilă pe romani şi a arunca toată vina pentru execuţia 
lui Iisus în spinarea evreilor. 

Cu aceeași intenţie este zugrăvită în evanghelii (în 
toate cele patru) figura personajului Iuda-trădătorul, 
unul dintre cei doisprezece apostoli, care l-a vîndut pe 
Iisus dușmanilor lui pentru treizeci de arginţi. Însuși 
numele de Iuda este personificarea poporului iudeu ; 
în persoana lui, alcătuitorii evangheliilor au vrut să 
stigmatizeze pe toţi iudeii. 

Aşadar, în dogmatica creștină, în cult, în legendele 
evanghelice e evidentă o împletire de elemente iudaice 
şi păgîne (chiar antiiudaice). 

Primul dintre cercetătorii care a atras atenţia asu- 
pra acestor două tendinţe adverse în creștinismul pri- 

mitiv a fost Friedrich Christian Bauer. El a pus am- 
bele tendinţe în legătură cu activitatea și concepţiile 
celor doi mai importanți apostoli — Petru (apostol 
judeu) şi Pavel (apostol al păgînilor, cum își zicea el). 
Din îmbinarea „petrinismului“ cu „paulismul“ s-a 
format, după părerea lui Bauer, creștinismul propriu- 
zis. Această idee a dezvoltat-o ulterior Bruno Bauer. 
Se poate afirma că pasul hotăritor în formarea creş- 
tinismului ca religie a constat tocmai în ruptura cu 
iudaismul, însă într-o ruptură în care tradiţia iudaică 
a fost, totuşi, păstrată. Acest lucru a fost realizat cu 
preţul unei lupte îndelungate și grele. 

Lupta dintre grupurile evreieşti (iudeo-creștine) şi 
cele neevreiești (păgîne) din comunităţile creştine a 
ajuns la sfîrşitul secolului I şi în secolul al II-lea la o 
mare înverșunare. Urmele lăsate de această luptă ul- 
terior în literatura creștină au rămas chiar și în serie- 
rile canonice. În una şi aceeași Evanghelie după Matei 
(considerată ca strict iudaică) se văd clar reflexele 
ambelor tendinţe opuse, ceea ce dă naștere unor con- 
tradicţii flagrante. 

Creștinismul primitiv a luat naștere din îmbinarea 
unor credințe iudaice și păgîne (eleniste). Am comite 
însă o greșeală dacă, procedind la fel cu cercetători ca 
Drews şi John Robertson, n-am vedea nimic nou în 
creştinism în afară de aceste elemente. După cum a 
relevat Engels, creștinismul a marcat o etapă absolut 
nouă în dezvoltarea religiilor. 


Ideea păcatului și a mintuirii 


În primul rînd, apare ca nouă ideea centrală a în- 
treg creștinismului — ideea vinovăţiei omului și 
reversul aceleiași idei — ideea mîntuirii. Engels 
subliniază în repetate rînduri că ideea centrală a creş- 
tinismului a fost tocmai ideea păcatului. 

„...Creştinismul a atins o coardă care nu putea să nu 
vibreze în multe inimi. La toate tinguirile despre tim- 
purile grele şi mizeria generală materială și morală, 
conștiința creștină a păcatului răspundea : așa este și 
nici nu poate fi altfel, de stricăciunea lumii ești vino- 

vat tu, voi toţi, stricăciunea interioară a ta și a voas- 
tră ! Și unde s-ar fi putut găsi un om care să nege 
acest lucru“ î. 

Din ideea păcatului au decurs două concluzii esen- 
tiale. Teoria vinovăţiei ca pricină a tuturor nenoroci- 
rilor care s-au abătut asupra omenirii distrăgea aten- 
ţia maselor de la lupta reală împotriva răului social. 
Ea deplasa problema din planul luptei pentru intere- 
sele vitale pe planul izbăvirii de păcate. În al doilea 
rînd, această teorie dădea maselor un fel de conso- 
lare religioasă, deoarece ea era indisolubil legată de 
ideea miîntuirii, a salvării. Toată lumea zace în păcat, 
toți oamenii, prin natura lor, sînt păcătoşi ; această 
vinovăţie se deduce mitologic din căderea în păcat a 
lui Adam. A rămas însă nădejdea că cineva va mintui 
omenirea. De aici, ideea unei divinităţi miîntuitoare. 

Această idee în sine nu era nouă. Zei mîntuitori 
existau în cultele orientale, ba chiar cu o genealogie 
foarte veche : istoriceşte ei se trag din figurile eroilor 
civilizatori, caracteristici pentru societatea anterioară 
împărțirii în clase. 

În creştinism, ideea mîntuirii a devenit ideea cen- 
trală, cea mai importantă ; de aceea, figura lui Iisus 
Hristos, zeul mîntuitor, trebuia să se transforme în 
figura centrală a cultului creştin. 

Figura lui lisus Hristos, precum s-a mai spus, este 
complexă în cel mai înalt grad. În ceea ce priveşte 
denumirea lui, „Iisus Hristos“, deşi alcătuită din două 
cuvinte, sîntem obişnuiţi s-o considerăm ca un sin- 
gur nume şi să legăm de el o singură noțiune. Dar în 
evanghelii, lucrurile se prezintă altfel: acolo este 
vorba de două nume diferite, care corespund la două 
noţiuni diferite. Iisus este numele propriu al propo- 
văduitorului, Hristos este însă un nume comun, tra- 
ducerea în grecește a cuvîntului ebraic mesia (mo- 
şiah) — „unsul“ (de la verbul a unge), adică rege. În 
evanghelii, aceste două nume nu sînt aproape nici- 
odată alături, iar numele de Hristos se întiîlneşte, în 
genere, foarte rar. Potrivit povestirii evanghelice, 
lisus n-a spus nimănui că el este Hristos cel așteptat, 

1 K. Marx şi F. Engels. Opere, vol. 19, București, Editura 
politică, 1964, p. 324. 

adică mesia. Pînă şi cei mai apropiaţi discipoli ai săi 
nu erau siguri că învățătorul lor este Hristos. Numai 
unul dintre ei, Simon-Petru, la întrebarea lui Iisus : 
„Dar voi cine ziceţi că sînt ?“ îi răspunse: „Tu ești 
Hristos“, și pentru această perspicacitate lisus l-a 
numit pe loc capul viitoarei biserici. Totuşi, se mai 
adaugă în evanghelie, lisus a interzis cu strictețe 
discipolilor săi să dezvăluie că el este Hristos (Matei, 
XVI, 15—20 ; Marcu, VIII, 29—30). Mai tîrziu, în faţa 
judecății, Iisus, la întrebarea directă a preoţilor : „Eşti 
tu Hristosul ?*, a răspuns afirmativ. Acest răspuns a 
fost considerat ca suficientă probă de vinovăţie împo- 
triva acuzatului ; căci el, chipurile, își zice Hristos, 
adică mesia, rege (Marcu, XIV, 61—64 ; Luca, XXII, 
67—71). Unii din locuitorii Ierusalimului nu voiau să 
creadă că Iisus este Hristos ; ei spuneau despre lisus : 
„Noi pe acesta îl ştim de unde este, însă de Hristos, 
cînd vine, nimeni nu ştie de unde este“ (Ioan, VII, 
26—27). 

În esență, ideea de bază a povestirilor evanghelice 
constă tocmai în a convinge pe cititori că propovă- 
duitorul Iisus, despre faptele căruia circulau multe 
ştiri, este tocmai mesia cel aşteptat de iudei, Hristos. 

Prin aceasta, învățătura evanghelică despre mesia 
se deosebea pregnant de celelalte opere anterioare 
mesianice și apocaliptice, în care mesia (Hristos) era 
înfățişat nu în chip de propovăduitor modest, care 
n-avea nici măcar unde să se adăpostească, ci ca un 
suveran teribil, ca judecător, sau sub înfăţişarea mis- 
ticului miel ceresc. 

În jurul figurii complexe a lui Iisus Hristos trebuia 
să se dezlănțuie cea mai acută luptă ideologică, iar în 
lupta dintre sectele și curentele eretice de mai tîrziu, 
principalul obiect al divergenţelor rămînea întotdea- 
una chestiunea naturii lui lisus Hristos. 

Așadar, ideea păcatului, ideea izbăvirii şi ispăşirii, 
ideea Dumnezeului-om mintuitor — iată ideile de 
bază ale creștinismului. 

Cum își reprezentau creștinii această mîntuire ? 
Noua religie folosea vechea idee, proprie tuturor re- 
ligiilor străvechi, a jertfei de ispășire sau de îmblîn- 
zire a furiei divinității. Această idee a ispăşirii a de- 

venit una din ideile centrale ale creştinismului ; ea 
constă în aceea că pentru toate păcatele oamenilor, 
moștenite de la străbunul lor Adam, s-a adus o dată 
pentru totdeauna o jertfă de ispășire: moartea de 
bunăvoie a lui lisus Hristos a mîntuit omenirea de 
păcat. Este suficient să crezi în lisus Hristos, să ur- 
mezi învăţăturile lui, pentru a putea avea parie de 
această mîntuire. 

„Prima idee fundamentală revoluţionară în crești- 
nism (împrumutată de la școala lui Filon) — spune 
F. Engels — era pentru credincioşi aceea că printr-o 
jertfă mare, adusă de bunăvoie de un mijlocitor, sînt 
ispășite o dată pentru totdeauna păcatele tuturor oa- 
menilor din toate timpurile“ t. 

De aici urma concluzia că alte jertfe nu mai sînt 
necesare. Şi, într-adevăr, în cultul creştinismului pri- 
mitiv vedem cum dispar orice aduceri de jertie. 

Cu privire la suferințele, moartea și învierea lui 
lisus Hristos s-au emis păreri diferite. Este absolut 
limpede că nu putem considera povestirea evanghelică 
ca reflectare a unor evenimente autentice ; pe de altă 
parte au existat într-adevăr execuții de propovădui- 
tori şi tocmai asemenea fapte au dat evangheliștilor 
posibilitatea să îmbrace povestirea în forma unei na- 
rațiuni istorice. 

Este foarte interesantă ideea formulată de Frazer şi 
dezvoltată de John Robertson. După părerea acestuia 
din urmă, povestirea evanghelică despre patimile lui 
Hristos fac, la o citire atentă, impresia întrucîtva bi- 
zară că această povestire nu ar fi o creaţie literară, ci 
o acțiune dramatică care abia mai tîrziu a fost trans- 
pusă în text ; ca şi cum am avea de-a face aici cu o 
punere în scenă a unei acţiuni rituale, iar povestirea 
evanghelică constituie libretul acestei acţiuni 2. 

Acest lucru pare foarte apropiat de adevăr. Astfel 
de mistere, puneri în scenă a unor suferinţe şi a în- 
vierii au existat în Egiptul antic, în Grecia (misterele 
eleusine) ; în cultul lui Attis erau înscenate suferin- 

1 K. Marx și F. Engels. Opere, vol. 22, Bucureşti, Editura 
politică, 1965, p. 453. 


2 J. Robertson. Creștinismul primitiv, în „Ateist“, 1930, 
p. 27—28. 

tele şi învierea zeului. În epoca creării literaturii creş- 
tine, libretul acestei drame a fost scris și a constituit 
canavaua principală a textului evanghelic, iar acest 
text a început să fie luat drept istorie autentică. 
Această ipoteză nu e lipsită de inteligenţă şi apare în 
mare măsură verusimilă. 


Formarea organizaţiei bisericești 


Primele secole ale creştinismului au cunoscut lupte 
crîncene între diverse curente ideologice, care reflec- 
tau lupta dintre diferite interese de clasă. În cursul 
acestei lupte s-a desfășurat treptat procesul de for- 
mare a organizaţiei bisericești, care a asigurat în mare 
măsură succesul creştinismului în lupta lui împotriva 
celorlalte religii. 

Organizaţia bisericească creștină s-a constituit trep- 
tat. În operele creştinismului primitiv aproape nu o 
vedem. Apar acolo apostolii şi prorocii, care erau pre- 
dicatori itineranți. Ei veneau pentru scurt timp în 
diverse comunităţi şi nu rămiîneau acolo mai mult de 
cîteva zile. Pînă la începutul secolului al II-lea, con- 
ducerea comunităţilor creștine aparţinea unei pături 
care mai tîrziu a căpătat denumirea de harismatici, 
adică persoane cărora li se atribuia deținerea unui 
anumit har al Sfîntului Duh — harisma. Acești oa- 
meni învățau, propovăduiau, vizitau anumite comu- 
nităţi, dar nu ocupau în ele nici un fel de poziţie ofi- 
cială. 

Operele de mai tîrziu reflectă apariţia în comunități 
a primilor slujitori permanenţi — diaconii şi episco- 


pii. Diaconii „(de la cuvîntul grecesc diaconizo — a 
servi, a sluji) deserveau necesităţile curente ale co- 
munităţii, episcopii (de la cuvîntul episcopos — su- 


praveghetor) administrau partea materială, banii și 
averea comunităţilor. 

Mai târziu apar presbiterii — un fel de decani de 
vîrstă. În secolul al III-lea apar mitropoliţii — con- 
ducătorii anumitor biserici : în secolele IV—V, patri- 

arhii — conducătorii unor uniuni regionale biseri- 
cești, 

Un rol deosebit de important în dezvoltarea bise- 
ricii creștine l-a jucat întărirea episcopatului. Dintre 
funcționarii enumerațţi, episcopii aveau cele mai mari 
şanse să dobindească un rol predominant, datorită 
faptului că în mîinile lor se aflau mijloacele bănești. 

Incepind din secolul al II-lea, episcopii încep să 
joace un rol nu numai în problemele economice, ci şi 
în cele ideologice. Episcopii apar ca principalii spe 
cialiști în problemele privitoare la dogme şi cult. 
Episcopii anumitor comunităţi se sprijineau reciproc, 
fapt care a constituit un important factor de creştere 
a puterii comunităților creştine în lupta dusă împo- 
triva celorlalte religii, pentru supremație. 


Secte, erezii 


Această creştere a puterii bisericii creștine a fost 
obţinută cu prețul unor crîncene lupte intestine. Cel 
mai adesea, lupta lua forma unor divergențe privind 
dogmele. În spatele dogmelor se ascundeau diferite 
curente de idei, care aparţineau diferitelor grupuri 
etnice și de clasă, reflectînd interesele acestora. 

Deja în secolul I au existat în sînul comunităţilor 
creştine curente care luptau între ele. În revelaţiile 
lui Ioan sînt menţionaţi eretici nicolaiţi, despre care, 
ce-i drept, nu se știe nimic precis. 

În secolul al II-lea s-a desfășurat în creștinism o 
luptă crîncenă între diferitele secte şi curente. Un 
interes deosebit prezintă mișcarea gnosticilor, printre 
care marcioniții, şi mişcarea montaniştilor. 

Problema rolului gnosticismului în creștinismul 
primitiv este neclară. Cuvîntul grec gnosis înseamnă 
știință, cunoaștere ; dar aici se avea în vedere nu ade- 
vărata cunoaștere empirică a lumii reale, ci cunoaş- 
terea mistică a lui Dumnezeu. Gnosticii erau filozofi 
mistici care susțineau că omul poate să cunoască cu 
ajutorul raţiunii taina dumnezeirii şi esența lumii. 
Istoricii creştinismului consideră, de obicei, gnosticis- 
mul ca o ramificaţie laterală a acestei religii, ca o 

erezie, o doctrină sectantă, curînd înăbușită de teo- 
logii ortodocşi creștini. Dimpotrivă, alţi oameni de 
ştiinţă, în primul rînd A. Drews, afirmă că nu gnos- 
ticismul a apărut pe tărâmul creștinismului, ci, dimpo- 
trivă, gnosticismul este mai vechi decît creștinismul. 
Cîte un miez de adevăr exista, pe cît se pare, în am- 
bele puncte de vedere: teoriile gnostice timpurii 
(secolele I—II) au influențat într-adevăr formarea 
ideologiei creştine. Filon din Alexandria, care este de- 
numit „părintele creștinismului“, era gnostic; dar 
concepţiile gnostice de mai tîrziu (începînd cu a doua 
jumătate a secolului al II-lea), au început să fie consi- 
derate ca devieri de la „adevăratul“ creștinism. 

Esenţa concepţiei gnosticilor, apărută pe terenul fi- 
lozofiei idealiste eleniste tîrzii, consta în dualismul 
dintre spiritul luminos, bun şi materia întunecată, 
plină de suferinţe. Marele și bunul Dumnezeu, spiri- 
tul pleroma (,„,„deplinătate“) nu putea fi creatorul unei 
lumi atît de rele. Lumea este creată de o zeitate sub- 
ordonată, rea şi limitată. Între Dumnezeul bun inac- 
cesibil şi lumea materială josnică nu există nici o 
contingență, între ele există un intermediar, logosul 
divin (cuvîntul, sensul, rațiunea) ; acesta este cel ce 
poate să mîntuiască omenirea suferindă şi s-o ducă în 
împărăţia luminosului Dumnezeu spirit. 

Învățătura gnostică despre logos a trecut în cresti- 
nism, logosul contopindu-se cu figura lui Hristos — 
miîntuitorul. Aceasta se vede îndeosebi în cea de-a 
patra evanghelie (după Ioan), pătrunsă de spiritul 
gnostic („La început era cuvîntul şi cuvintul era la 
Dumnezeu şi Dumnezeu era cuvîntul...“ I, 1). 

Dar, spre deosebire de creştini, majoritatea gnosti- 
cilor a repudiat categoric întreaga religie evreiască, 
considerîndu-l pe Dumnezeul evreilor Iahve o ființă 
rea, opunîndu-i acestuia pe mîntuitorul logos, Dum- 
nezeul lor mare şi luminos. Această repudiere a iu- 
daismului a fost deosebit de puternic exprimată de 
Marcion (jumătatea secolului al II-lea), care respingea 
Vechiul Testament. În învăţătura lui Marcion și a 

altor gnostici, starea de spirit antievreiască a atins 
punctul culminant. Creștinismul însă nu a păşit pe 
această cale, ci, dimpotrivă, s-a străduit să împace re- 
ligia evreiască cu cultul mîntuitorului. 

Gnosticismul nu putea să devină un curent domi- 
nant în creştinism. Lucrul acesta este evident chiar 
dacă nu luăm în considerare decît faptul că el era con- 
cepția despre lume a intelectualilor cu pregătire filo- 
zofică, a oamenilor rafinaţi, bogaţi, aşadar, o concep- 
ție inaccesibilă maselor largi. 

Un alt curent eretic, care s-a ivit de asemenea în 
secolul al II-lea, a fost încercarea de reînviere a spiri- 
tului combativ al iudeo-creștinismului din secolul I. 
Aceasta a fost mişcarea montaniștilor, studiată de 
istoricul sovietic A. B. Ranovici !. Întemeietorul sec- 
tei, Montanus, în trecut preot frigian al zeiței Cibela, 
despre care, dealtfel, știm foarte puţin, a luat ati- 
tudine hotărită împotriva oricărei reglementări a 
vieţii bisericești, împotriva puterii crescânde a episco- 
pilor. El era harismatic şi propovăduia în numele lui 
Dumnezeu („Eu sînt Domnul Dumnezeu, atotţiitorul, 
care sălășluieşte în om“, spunea el) ?, practica şi pre- 
tindea un ascetism strict și celibatul (deși adepţii lui 
nu respectau aceste cerințe) şi vestea că se apropie a 
doua venire a lui lisus Hristos și sfîrsitul lumii. Ac- 
țiunea lui era o încercare desperată de a opri în loc 
procesul ineluctabil al transformării creştinismului 
— la început o învățătură revoluţionară — într-o reli- 
gie pașnică, convenabilă proprietarilor de sclavi. Mon- 
tanismul s-a răspîndit cel mai mult în Frigia. A aderat 
la el și cunoscutul apologet creștin Tertullian, deși el 
a atenuat latura revoluţionară a acestei învățături. 

În mijlocul secolului al II-lea erau deja puternic 
instalate la putere în comunităţile creştine elemen- 
tele înstărite, proprietarii de sclavi şi negustorii. 

În lupta împotriva montanismului, pentru conso- 
lidarea organizației bisericești episcopale, s-a creat 
învăţătura privind continuitatea apostolică a trans- 
miterii puterii episcopale. Hristos, prin apostolii lui, 

1 Vezi A. B. Ranovici. Montanisti, în vol. O rannem hris- 


tianstve, Moscova, 1959. 
2 Op. cit., p. 125. 

a transmis episcopilor puterea şi i-a împuternicit 
să conducă biserica în problemele credinţei. 

După eliminarea curentelor mistice şi escatologice 
din secolele al II-lea și al III-lea apar noi secte. Din- 
tre ele, deosebit de caracteristică este secta mani- 
heenilor, care s-a răspîndit în Orient, în Persia și în 
țările învecinate. Aceasta era o îmbinare originală 
a creștinismului cu zoroastrismul, o religie pregnant 
dualistă. Denumită după numele personajului semi- 
legendar Mani (Manes, Maniheu), care a fost execu- 
tat în anul 276, învățătura maniheenilor opunea com- 
plet întunericul şi lumina, binele și răul. Lumea 
vizibilă, inclusiv oamenii, sînt generaţi de un amestec 
de particule de lumină și particule de întuneric. lisus 
ii învăţa pe oameni să despartă lumina de întuneric, 
binele de rău. Maniheenii repudiau întregul Vechi 
Testament şi o mare parte din Noul Testament. Co- 
munitățile lor erau împărţite în clase. Clasa superi- 
oară era alcătuită din așa-numiții „aleși“ sau „puri“ ; 
aceştia participau la toate ritualurile religioase, pe 
cînd ceilalți numai la unele. După transformarea 
creştinismului în religie de stat, secta maniheenilor 
a fost nimicită, dar ideile ei au renăscut mai tîrziu 
în sectele medievale ale pavlicienilor şi bogomililor 
etc., căpătind o puternică nuanţă de clasă. 

Rădăcinile de clasă apar cel mai pregnant în ere- 
zia donatiștilor (după numele episcopului Donatus), 
care s-au răspîndit cel mai mult în Africa de Nord în 
secolul al IV-lea. Donatiştii se ridicau împotriva ori- 
căror compromisuri cu puterea statală, nu recunoș- 
teau pe episcopii și preoţii care nu aveau o viață per- 
sonală imaculată. Spre sfîrşitul secolului al IV-lea, 
pe măsura accentuării crizei Imperiului roman scla- 
vagist, mișcarea donatiștilor a căpătat forma unei re- 
volte fățişe a săracilor împotriva bogaţilor. Este 
vorba despre cunoscuta mișcare a  agonisticilor 
(„Armata lui Hristos“), sau a circumcellionilor, care 
cu arma în mînă devastau moşiile bogătașilor. Gu- 
vernul a reuşit cu greu să înăbușe mişcarea ; comu- 
nităţile donatiste s-au menţinut însă în unele regiuni 
ale Africii de Nord pînă la cucerirea acestora de că- 
tre arabi, în secolul al VII-lea. 

Dar, în timp ce donatiștii-agonistici nu manifes- 
tau nici un dezacord în ce priveşte problemele dog- 
matice, cu religia dominantă, mișcarea lor negene- 
rînd o scindare profundă în biserică, cu totul altfel 
s-a întîmplat cu erezia lui Arie, cea mai puternică 
mişcare opoziționistă în biserica secolului al IV-lea, 
după transformarea acesteia în biserică dominantă. 
Focarul principal al arianismului era Egiptul, în spe~ 
cial Alexandria, unde erau foarte puternice tradi- 
țiile eleniste. Arie era un preot din Alexandria. El a 
încercat să atenueze absurditatea dogmatică a învă- 
ţăturii religioase despre Dumnezeul-om, s-o facă mai 
acceptabilă pentru oamenii obișnuiți să cugete. Po- 
trivit afirmației lui Arie, Iisus Hristos nu a fost năs- 
cut din Dumnezeu, ci creat de el; prin urmare, el 
nu este „de aceeași esenţă“ cu Dumnezeu-tatăl, ci 
„de esenţă asemănătoare“ cu a lui. Deosebirea dintre 
aceste două cuvinte se exprima în greceşte printr-o 
singură literă —  ! : Guotovatos și Guoobotoc —, însă 
această diferență părea atunci extrem de im- 
portantă, căci era vorba de natura lui Iisus Hris- 
tos — mîntuitorul, iar aceasta era baza bazelor re- 
ligiei creştine. În jurul ideilor lui Arie s-au încins. 
discuții aprinse. Arie era susținut de masele largi 
ale populaţiei Egiptului, îndeosebi ale Alexandriei, 
controversele ajungînd pînă la lupte de stradă. În 
spatele acestor controverse se ascundeau, firește, 
motive politice, dorinţa locuitorilor Egiptului de a 
nu mai suporta politica centralizatoare a imperiului. 
Pentru împărat însă, menţinerea unităţii statului era 
de o importanţă capitală. Deși împăratul Constantin 
nu era încă pe atunci creștin, a luat măsuri energice 
pentru înlăturarea sciziunii. El a convocat în acest 
scop un Conciliu ecumenic ale clerului (primul con- 
ciliu ecumenic al bisericii creștine, ţinut în 325 la 
Niceea). Erezia lui Arie a fost condamnată. 

Arianismul a mai dăinuit încă mult timp. El s-a 
răspîndit şi dincolo de frontierele imperiului, fiind 
adoptat de goți, vandali și longobarzi, care, ce-i 
drept, au trecut mai tirziu la catolicism. 

Arianismul a fost înăbușit, dar curînd după aceea 
a apărut învăţătura înrudită a lui Nestorius (episcop 

de Constantinopol). Nestorius predica că Iisus Hris- 
tos a fost om, că el numai în mod exterior s-a identi- 
ficat cu cel de-al doilea element al treimii — Dum- 
nezeu-Fiul, şi că de aceea Fecioara Maria trebuie 
numită nu „născătoare de Dumnezeu“, ci „născătoare 
a omului“, sau „născătoare a lui Hristos“. 

Erezia lui Nestorius a fost condamnată la cel de-al 
III-lea Conciliu ecumenic, ţinut la Efes în 431. Nes- 
torianismul a avut o foarte mare influenţă în Orient, 
unde încă de demult erau dominante religiile dua- 
liste. În Orient, el s-a menţinut ca religie de sine 
stătătoare multă vreme, a jucat un mare rol în Asia 
Centrală medievală și se mai menţine pînă în pre- 
zent la unele populații din Liban și India. 

În lupta împotriva arianismului și nestorianismu- 
lui a apărut în secolele al IV-lea şi al V-lea un cu- 
rent contrar, în aceeaşi problemă a naturii lui Iisus 
Hristos. Reprezentanţii acestui curent predicau că 
lisus Hristos nu a fost de fapt om, că în el natura 
divină a înăbuşit-o într-atit pe cea umană, încît 
lisus Hristos a fost Dumnezeu în deplinul înţeles al 
cuvîntului. În el nu au existat două esențe, ci una 
singură, cea dumnezeiască. Această învățătură des- 
pre „natura unică“ a lui lisus Hristos a pus bazele 
ereziei monofiziţilor (de la cuvîntul grecesc „monos“ 
— unul şi „fisis“ — natură), sectă întemeiată de epis- 
copul Eutihes. Ea a căpătat o foarte largă influenţă 
în Imperiul roman de răsărit în secolul al V-lea. În 
pofida condamnării sale de către al IV-lea Conciliu 
ecumenic de la Calcidonis (anul 451), ea s-a întărit 
într-un şir de ţări. Aceasta a constituit reflectarea 
luptei acestor ţări pentru independenţa religioasă și 
politică faţă de Bizanţ. Biserica armeană, copţii și 
etiopienii au menţinut pînă în prezent monofizi- 
tismul. 


Caracterul contradictoriu al dogmaticii 
şi eticii creștine 


Istoria complexă a dezvoltării comunităţilor creș- 
tine s-a reflectat asupra dogmaticii creştine. Apă- 
rînd inițial ca o mică sectă iudaică, creştinismul s-a 

transformat treptat într-o religie mondială, pe mă- 
sură ce satisfăcea necesitățile şi cerințele unor noi 
şi noi grupuri ale populaţiei, ale diferitelor elemente 
etnice și de clasă. Drept consecinţă, dogmatica creș- 
tină a devenit extraordinar de complexă, confuză 
şi contradictorie. E îndoielnice să se mai găsească 
în lume vreo altă religie care să cuprindă mai multe 
contradicții interne, inconsecvenţe și ilogisme decit 
creştinismul. Dacă lăsăm la o parte contradicţiile 
dintre evanghelii, ca un fapt de mică importanţă, și 
dacă ne limităm numai la principalele concepte ale 
creştinismului, sîntem uimiţi de contradicţiile de 
neîmpăcat pe care le găsim. 

Ideea unui Dumnezeu atotputernic și atoateier- 
tător contrazice flagrant ideea unui Dumnezeu care 
suferă şi care ispășeşte prin moartea sa păcatele oa- 
menilor. 

Aceeași idee a unui Dumnezeu atoateiertător, atot- 
puternic contravine ideii păcatului care apasă asu- 
pra întregului neam omenesc, învăţăturii cu privire 
la răsplata de după moarte şi chinurile celor păcă- 
toşi. Dacă Dumnezeu este atoateiertător și atotputer- 
nic, el trebuia să orînduiască în așa fel destinul oa- 
menilor şi al lumii, încît rezultatul să fie fericirea 
generală, nu să-i condamne pe oameni la chinuri veş- 
nice pentru faptul că el însuși i-a creat răi. 

Dogma predestinării vine în contradicţie cu învă- 
țătura bisericii despre liberul arbitru al omului. 
Dumnezeul atotștiutor a predestinat pe unii oameni 
unei vieți virtuoase și fericite în rai, iar pe alţii — 
păcatului și chinurilor după moarte. În același timp, 
potrivit doctrinei creștine, voinţa omului este liberă, 
el singur își alege calea virtuţii sau calea păcatului, 
iar pentru aceasta Dumnezeu pe unii îi răsplăteşi:e, 
iar pe alţii îi pedepsește. Teologii creştini încearcă 
să rezolve această contradicţie dogmatică pe diferite 
căi, dar fără a izbuti. 

Frapează absurditatea dogmei creştine a trinităţii 
lui Dumnezeu. Dumnezeu este unul, dar în același 
timp el este alcătuit din trei : Dumnezeu-Tatăl, Dum- 
nezeu-Fiul şi Dumnezeu-Sfîntul Duh. Dumnezeu- 
Tatăl îşi trimite Fiul pe pămînt, iar acesta se naște 

acolo din Dumnezeu-Duhul Sfînt şi o femeie. Pe pă- 
miînt, acest Dumnezeu-Fiu le spune necontenit oa- 
menilor că el nu face decît să îndeplinească voinţa 
Tatălui, care l-a trimis, implorîndu-l pe acesta să-i 
dea puterea de a suporta greul supliciu, ba chiar 
rugindu-l să-l izbăvească de această soartă. Pe de altă 
parte atît el, cît și Tatăl său, ca și Sfintul Duh, care 
și el este tatăl său — sînt toți unul și același Dum- 
nezeu. A înțelege aceasta este imposibil pentru min- 
tea omenească. 

Această încurcătură se explică pur și simplu prin 
faptul că părțile componente ale Sfintei Treimi au 
origini diferite: Dumnezeu-Tatăl este lahve-Savaot 
al evreilor. ; Dumnezeu-Fiul este Mesia-mintuitorul ; 
Dumnezeu-Sfîntul Duh este pleroma, principiul di- 
vin abstract al gnosticilor, pe care ei îl puneau cu 
mult mai presus de Dumnezeul evreilor, Iahve, şi pe 
care, în anumită măsură, i-l opuneau. Unirea eclec- 
tică a acestor idei diverse a dus la crearea treiniii 
creştine. 

În religia creştină mai există şi multe alte dogme 
contradictorii şi absurde. 

Caracterul contradictoriu și complex al ideologiei 
creștine este rodul criîncenei lupte dogmatice dintre 
diferitele curente, reflectare a luptei dintre diferitele 
interese şi forțe de clasă reprezentate în crești- 
nismul primitiv. Masele de credincioși nu se pre- 
ocupau însă cîtuşi de puţin de contradicţiile dogma- 
tice. Creștinismul a luat naștere ca religie a sclavi- 
lor şi maselor asuprite, pe care dogmele le interesau 
prea puțin ; ele aveau însă nevoie de o credinţă în- 
tr-o divinitate bună, într-un mîntuitor, ele tinjeau 
după o consolare religioasă. Dacă, în general, în re- 
ligie elementul emoţional predomină în mod de- 
osebit asupra celui raţional, în mișcările religioase 
mesianice aceasta se manifestă deosebit de pregnant. 
Cînd în comunităţile creştine au început să intre 
oameni din alte clase, reprezentanţi ai societăţii 
culte romane-eleniste, care erau pătrunşi de spiritul 
filozofiei greceşti tirzii, cu idealismul ei rafinat, 
aceștia au adus în creștinism interesele şi ideile lor, 

ceea ce însă nu a fost de natură să rezolve proble- 
mele dogmatice. 

La fel de confuză şi haotică este şi etica creștină. 
Evident că, în cursul îndelungatei lupte ideologice, 
s-au încorporat în concepţia creștină principii și 
norme etice absolut diferite. Alături de morala rafi- 
nată a stoicilor, alături de principiile morale care 
reflectă starea de spirit a sclavilor și celor asupriţi, 
în creştinism au pătruns și concepţiile odioase ale 
proprietarilor de sclavi. 

Într-adevăr, în evanghelii şi epistole se găsesc o 
serie de precepte morale care nu contravin eticii şi 
concepțiilor despre viaţă ale timpului nostru. De 
pildă, copacul se cunoaște după fructele sale ; să nu 
torni vin nou în burdufuri vechi ; nimeni nu-i pro- 
fet în ţara lui; nu poți sluji în același timp la doi 
stăpini ; pe om îl supără nu ceea ce-i intră pe gură, 
ci ceea ce-i iese din gură ; nu căuta paiul din ochiul 
aproapelui tău, scoate mai întîi bîrna din propriul 
tău ochi; cel ce nu muncește să nu mănînce etc. 
Aceste idei morale pozitive au fost preluate de creșş- 
tinism din sistemele etico-filozofice mai vechi, mai 
ales ale stoicilor, îndeosebi de la Seneca — „unchiul“ 
creştinismului, cum îl numește Engels t. 

Alături de aceste principii morale sănătoase, în 
literatura Noului Testament, inclusiv în evanghelii, 
întîlnim şi idei care nu pot decît să indigneze chiar 
o conştiinţă morală elementară. lisus se leapădă în 
mod public de mama sa şi de frații săi (Matei, XIL 
47—50). El nu dă drumul ucenicului său care do- 
reşte să îndeplinească datoria familială și morală de 
a-l înmormînta pe tatăl său (ibidem, VIII, 21—22). 
El dă tuturor drept pildă pe ispravnicul care se sus- 
trage cu abilitate de la o pedeapsă cuvenită şi dă cu 
toată seriozitatea următorul sfat în această privinţă : 
„Faceţi-vă prieteni din mamona al nedreptăţii“ 
(Luca, XVI, 9). În sfîrşit, amintim principiul moral 
respingător că celui ce are i se va mai da, dar celui 
ce n-are i se va lua şi ceea ce are ; nu este o formulare 
întîmplătoare, căci ideea este repetată în evan- 

1 Vezi K. Marx şi F. Engels. Opere, vol. 19, București, Edi- 
tura politică. 1964. p. 317. 

ghelii de cinci ori — de cîte două ori la Matei şi Luca 
(Matei, XIII, 12 ; XXV, 29 ; Luca, VIII, 18 ; XIX, 26; 
Marcu, IV, 25). 

Caracterul contradictoriu al eticii creştine reflecta 
componența de clasă a comunităţilor creștine. Iniţial, 
ele erau constituite din sărăcimea evreiască răzvră- 
tită și erau pătrunse de spiritul combativ al Apo- 
ealipsei. Cînd situaţia s-a schimbat (după înăbușirea 
răscoalei iudeilor), starea de spirit a maselor asu- 
prite s-a reflectat în creștinism sub forma proslăvirii 
celor săraci şi condamnării celor bogaţi. „Dar vai 
vouă, bogaţilor, că vă luaţi pe pămînt miîngiierea 
voastră. Vai vouă, celor ce sînteţi sătui acum, că veți 
flămînzi“ (Luca, VI, 24—25). „Veniţi la mine toţi cei 
osteniți şi împovărați, şi eu vă voi odihni pe voi“ 
(Matei, XI, 28). „Astfel vor fi cei de pe urmă întîi 
şi cei dintii pe urmă...“ (ibidem, XX, 16). 

Exprimîndu-şi compasiunea față de sclavi şi față 
de cei asupriţi, promiţindu-le o răsplată în ceruri, 
autorii evangheliilor nu s-au gîndit să pună pro- 
blema eliberării sclavilor aici, pe pămînt. Sclavia le 
apărea ca ceva firesc, în afară de orice discuţie. Cînd 
în comunităţile creștine au început să intre şi pro- 
prietari de sclavi, oameni bogaţi, în evanghelii s-a 
reflectat și mai pregnant concepția despre sclavi ca 
despre niște ființe lipsite de drepturi. De pildă, po- 
trivit Evangheliei după Luca, lisus dă ascultătorilor 
săi aceste sfaturi : „Cine dintre voi, avînd o slugă la 
arat sau la păscut turme, îi va zice cînd se întoarce 
din țarină : Vino îndată și şezi la masă ? Oare nu-i 
va zice : Pregătește-mi ca să cinez şi, încingîndu-te, 
slujește-mi pînă ce voi minca și voi bea şi după aceea 
vei mînca şi vei bea şi tu ?“ (XVII, 7—8). 

Cu toate contradicţiile pe care le prezintă prin- 
cipiile sociale şi morale ale creștinismului evanghe- 
lic, există, totuşi, în el o normă etică predominantă : 
propovăduirea răbdării, supunerii, a iertării nedrep- 
tăților. În evanghelii, această idee este dusă pînă la 
extrem și, în esenţă, pînă la un grad imposibil de în- 
deplinit. „lubiţi pe vrăjmașii voştri — propovădu- 
ieşte lisus —, binecuvîntați pe cei ce vă blestemă, 

faceţi bine celor ce vă urăsc şi rugaţi-vă pentru cei 
ce vă vatămă şi vă prigonesc“ (Matei, V, 44). „Eu 
însă vă spun vouă : Să nu staţi împotriva celui rău; 
iar cui te loveşte peste obrazul drept, întoarce-i și 
pe celălalt“ (ibidem, V, 39). Tocmai această morală 
a atras şi atrage spre creștinism pe mulţi oameni; 
mulți văd în acest principiu un ideal moral. Dar, în 
primul rînd, nimeni — cu foarte mici excepții — nu 
a îndeplinit vreodată și nu îndeplinește aceste ce 
rințe. În al doilea rînd, ceea ce este raţional în 
această atitudine — stăpînirea de sine calmă şi 
demnă, respectul faţă de sine şi faţă de altul — nu 
este un element original în creştinism, ci unul îm- 
prumutat din sistemul etic al stoicilor. În sfîrșit, în 
al treilea rînd, în condiţiile concrete în care avea loc 
propovăduirea evangheliei — adică în condiţiile orîn- 
duirii sclavagiste —, aceste precepte constituiau, de 
fapt, o apărare a acestei orînduiri, căci, deși chema- 
rea de a ierta nedreptăţile era adresată tuturor oa- 
menilor, este clar că ea se adresa, în primul rînd, 
sclavilor, celor asupriţi ; aceștia erau nedreptăţiţi de 
asupritori, și nu invers. Propovăduirea supunerii și 
iertării a fost din capul locului utilă exploatatorilor. 


Dezvoltarea cultului 


Lupta dintre secte a dus la strînsa unire a comu- 
nităților, la consolidarea formelor organizatorice ale 
bisericii creştine. În cursul desfășurării acestei lupte 
ideologice, ritualurile și cultul au devenit mai com- 
plexe. 

Cultul creştin primitiv era extrem de simplu, iar 
ritualurile aproape inexistente. Simplitatea relaţiilor 
dintre oameni a constituit, la vremea ei, o condiţie 
care a asigurat creştinismului victoria asupra ce- 
lorlalte culte. Engels considera ca una din laturile 
revoluționare ale creştinismului tocmai faptul că el a 
desfiinţat vechile ritualuri religioase, care divizau 
pe oameni, și în acest fel a devenit „prima religie 
mondială posibilă“. 

Ceremonialul iniţial al creştinismului se limita la 
cine periodice în memoria întemeietorului religiei. 
La aceste adunări se gusta din pîine, se citeau texte 
sfinte ; erau cine ale iubirii — agape. Pe măsura in- 
cluderii în componența comunităţilor creștine a 
adepților altor culte, a avut loc un aflux de ele- 
mente diverse ale vechilor ritualuri. 

Locul principal în ritualurile creştine îl ocupă, 
precum se ştie, tainele — forme de cult al căror 
obiectiv constă în a face ca harul divin să pogoare 
asupra credincioşilor. Tainele creștine cele mai vechi 
și, totodată, cele mai importante sînt botezul și îm- 
părtășania, 

Taina împărtășaniei, în care credinciosul gustă 
„trupul și sîngele lui Hristos“, sub formă de pîine și 
vin, nu-i altceva decit o variantă a vechiului ritual 
al mîncării trupului lui Durnnezeu. Apărut, prebabil, 
încă pe baza totemismului, acest ritual s-a dezvol- 
tat cu deosebire în religiile agricole. Zeul protector 
al vegetației era ucis şi mincat de credincioşi în per- 
scana reprezentantului său, om sau animal. În cultul 
lui Mithra, Attis şi al altor zei orientali exista ritua- 
lul împărtășaniei cu piine şi vin. Mincarea şi băutura 
sacre erau considerate, probabil, încarnarea zeului. 
Împărtăşania mithraistă a trecut aproape neschim- 
bată în creştinism. Aici însă, ea s-a împletit cu ritua- 
lul pascal iudaic al sacrificării mielului. Întemeieto- 
rul creștinismului, care s-a jertfit, a început să fie 
înfățișat ca un miel (dealtfel, el apare în Apocalipsă 
în chipul mielului mistic ceresc). Așa a luat naștere 
paștele creştin. Taina iîmpărtășaniei a devenit din 
anuală săptămînală. 

În urma împărtășaniei a apărut taina botezului, la 
fel împrumutată de la alte culte. Botezul în apă, 
adică purificarea cu ajutorul apei, își trage originea 
de la foarte vechile mistere ale inițierii. Iniţierea în 
asociaţiile secrete şi în mistere în vechile religii ori- 
ențale era însoţită întotdeauna de purificarea ritu- 
ală. Ritualurile primirii în cultele secrete erau con- 
siderate ca o a doua naștere. Băile rituale erau folo- 
site în misterele eleusine, în cultul secret al lui 

Dionysos, al zeiţei Isis. Un loc și mai important l-a 
ocupat în ritualul secţiei mandeenilor (sectă de pro- 
veniență neclară, cu credinţe pregnant dualiste, ce 
venera pe un „ispăşitor“ oarecare, precum și pe Ioan 
Botezătorul ; în prezent adepţii acestei secte, două- 
trei mii de oameni, există în sudul Irakului și Ira- 
nului). Ritualul mandeean al „botezului“ cu apă, ca 
și figura legendarului Ioan Botezătorul au servit. pe 
cît se pare, comunităţilor creștine drept sursă ne- 
mijlocită de imitație. În creștinism, botezul cu apă 
a căpătat o deosebit de mare importanţă în legătură 
cu concepția vinovăţiei generale, de care, chipurile, 
oamenii au fost salvaţi prin moartea miîntuitorului. 
Acest „păcat originar“ este spălat de pe cel credin- 
cios prin botezul cu apă. 

Mai tîrziu au apărut şi celelalte taine ; în prezent, 
biserica creștină consideră că ele sînt în număr de 
şapte. Astfel, creştinismul, încă în forma pe care a 
căpătat-o în secolele al II-lea și al III-lea, consti- 
tuia o religie deosebit de complexă, confuză și con- 
tradictorie, a cărei unitate s-a putut menține numai 
cu foarte mare dificultate. Se împleteau laolaltă: 
învățătura iudaică despre un Dumnezeu unic, atot- 
puternic ; ideea iudaică a unui mesia miîntuitor, 
transformat, ce e drept, într-un mîntuitor spiritual, 
care s-a contopit și cu figurile zeilor agricoli care 
mor şi reînvie ; învăţătura gnostică despre opoziţia 
dintre spirit şi materie și despre intermediarul divin 
dintre ele — logosul; escatologia și credința maz- 
deistă despre împărăţia viitoare a fericirii pentru cei 
drepți ; concepţia tot mazdeistă privitoare la spiri- 
tul răului — diavolul ; adorarea în Orientul antic a 
zeiţei mame. În religia creștină s-au mai contopit și 
multe altele ; printre acestea şi anticul cult funerar, 
cu credința în viața de apoi a sufletului; practica 
șamanistă a descîntecului şi alungării spiritelor 
rele ; metodele vrăjitorești de lecuire magică a bol- 
navilor ; venerarea geniilor, care s-a transformat în 
credința creştină în îngerii păzitori etc., precum şi 
rămășițe ale vechilor reprezentări şi ritualuri tote- 
mice (credinţa în „imaculata concepţiune“, în taina 
împărtăşaniei). 

Comunitățile creștine și statul 


Dezvoltarea creștinismului primitiv a fost influ- 
ențată de persecuțiile nedrepte împotriva creștinilor. 
Creștinismul a luat naștere ca religie a sclavilor şi 
a celor asupriţi, fiind o formă a protestului spontan 
al maselor asuprite împotriva orînduirii sociale ne- 
drepte. Căpătind o largă răspîndire, această religie 
a început să apară ca periculoasă și nu putea să nu 
trezească o atitudine de suspiciune și, într-o anumită 
măsură, de ostilitate a claselor dominante. 

Problema prigoanelor pe care le-au avut de îndu- 
rat comunităţile creştine din partea autorităţilor de 
stat a fost ulterior exagerată de conducătorii bise- 
ricii, care proslăveau stoicismul şi eroismul martiri- 
lor creștini. Istoricii ecleziastici enumeră zece mari 
campanii de prigoană, în afară de cele mici și locale. 
Dar, pe cît se pare, numărul așa-ziselor prigoane şi 
proporţiile lor nu au fost atît de mari cum sînt în- 
făţişate în tradiţia creştinismului de mai tîrziu. Pri- 
mele „prigoane“ — acelea din vremea împăraților 
Nero și Domițian — sînt legendare şi e îndoielnice 
dacă au avut loc în realitate. Dacă au existat sau nu 
persecuții în epoca lui Traian, este o chestiune încă 
insuficient clarificată. Prima prigoană stabilită isto- 
riceşte a avut loc în timpul domniei împăratului De- 
cius şi a fost de scurtă durată (249—251), iar cea mai 
importantă — în timpul domniei lui Dioclețian și a 
viceguvernatorului său Maximian, la sfîrşitul seco- 
lului al III-lea și începutul secolului al IV-lea. Cau- 
zele acestei persecuții erau pur politice: guvernul 
vedea în biserica creştină nu numai purtătoarea unui 
protest împotriva ordinii politice existente, dar şi un 
concurent periculos. Persecuţia a dus numai la des- 
prinderea unor elemente șovăielnice, în timp ce orga- 
nizaţia bisericească a creștinilor s-a întărit, călin-. 
du-se în luptă. 

Unii împărați și guvernatori ai provinciilor au în- 
cercat, uneori nu fără succes, să se sprijine pe co- 
munităţile creştine și pe clerul lor. La începutul 
secolului al IV-lea a luat naștere o puternică alianţă 
a imperiului cu creştinismul, care devenise o influ- 

entă forță socială. Împăratul Constantin a ajuns la 
concluzia că, în loc să lupte împotriva bisericii creş- 
tine, este mai bine s-o folosească în interesul sta- 
tului. Se consideră că Edictul din Milan (anul 
313) este actul legislativ prin care s-a pus capăt per- 
secuțiilor, iar creştinismul a fost proclamat religie 
de stat ; nu este dovedită însă existenţa reală a acestui 
edict. Constantin personal n-a trecut la creștinism. 
El a rămas toată viaţa păgîn, dar a protejat creşti- 
nismul ; el îi acordă preferinţă în raport cu celelalte 
religii, văzînd în organizaţia bisericească creştină o 
-mare forță socială, pe care se putea sprijini. 


Transformarea creștinismului 
în religie dominantă 


Alianţa dintre biserica creştină şi stat, care a în- 
ceput odată cu Edictul din Milan, a fost confir- 
mată ulterior prin politica împăraţilor romani de 
răsărit şi de apus, care au sprijinit sistematic bise- 
rica și s-au bucurat de sprijinul ei. 

Această schimbare în situația bisericii creştine a 
dus, la rîndul său, la transformări esenţiale în sînul 
ei. S-a schimbat componenţa socială a creștinismu- 
lui. Încă cu mult înainte de transformarea bisericii 
creștine în biserică de stat, începînd din secolul al 
II-lea și chiar din al II-lea, alături de sclavi intra- 
seră în comunităţile creștine şi reprezentanţi ai cla- 
selor dominante. 

Calcule aproximative făcute de cercetători arată 
că, în ajunul transformării sale în religie de stat, 
creștinismul nu era, totuși, religia cea mai răspin- 
dită. Chiar şi în marile centre orăşeneşti, comunită- 
tile creștine întruneau un număr relativ mic de lo- 
<uitori — o cincime sau chiar mai puţin. 

Acest raport s-a modificat într-o mare măsură 
după transformarea creştinismului în religie de stat. 
Componența numerică a comunităţilor creștine a 
crescut foarte mult. Păturile mijlocii ale populaţiei 
şi clasa proprietarilor de sclavi au aderat în marea lor 
majoritate la noua religie. Creștinismul a. încetat de 

a mai fi religia sclavilor și a celor asupriţi, transfor- 
miîndu-se într-o religie cu ajutorul căreia clasele do- 
minante țineau în aservire poporul. 

Totuși, încă multă vreme, răspîndirea creștinis- 
mului s-a limitat, cel puţin în provinciile de apus, 
la oraşe, pătrunzînd slab la sate. În rîndurile popu- 
laţiei săteşti continuau să domine credinţele vechi, 
păgine. De aici, dealtfel, se trage cuvîntul latin pa- 
ganus, care înseamnă „sătean“ (de la pagus — sat). 

Cînd creștinismul a devenit religie dominantă, a 
luat naștere mișcarea monahală. Comunitățile creş- 
tine, transformindu-se într-o puternică biserică, au 
încetat de a mai servi ca refugiu de relele lumești. 
Apartenența la această biserică nu mai izbăvea de 
păcat. Atunci creştinii cei mai fanatici au început să 
se retragă din lumea păcatului în pustiu, în izolare, 
spre a se consacra lui Dumnezeu. Acolo duceau o 
viaţă ascetică. Primii sihaştri şi primele comunităţi 
monahale au apărut în Egipt, în deşertul Tebaidei ; 
sînt consideraţi ca întemeietori ai monahismului sfîn- 
tul Anton și sfîntul Pahomie. Mai tirziu au început 
să apară mănăstiri și în alte ţări creştine. Mănăstirile 
s-au îmbogăţit, devenind treptat o mare forță eco- 
nomică. 


Aprecierca generală a rolului creștinismului 
primitiv 


Nu este ușor să se dea o apreciere generală rolului 
istoric al creştinismului primitiv. Problema este 
foarte complexă. Creştinismul primitiv constituia un 
pas înainte în raport cu vechile culte, în sensul că 
el a dat posibilitatea unirii laolaltă a maselor de oa- 
meni de diferite naţionalităţi în jurul unei idei co- 
mune, ideea de egalitate, înțeleasă însă abstract, ca 
o egalitate în păcat. Lenin vorbea chiar despre „spi- 
ritul democrat-revoluţionar“ al creştinismului pri- 
mitiv 1. În. ceea ce priveşte morala socială, creștinis- 
mul a mers mai departe în raport cu morala primi- 


1 VOI. Lenin. Opere complete, vol. 33, Bucureşti, Editura 
politică, 1964, p. 43. 

tivă a vechilor religii, dar el a însemnat şi un pas ina- 
poi în raport, de pildă, cu etica stoicilor. Din punct 
de vedere cultural, religia creștină, adaptată la nive- 
lul înţelegerii maselor largi, se află incomensurabil 
mai prejos de cultura antică, cu bazele ei științifice, 
cu filozofia ei rafinată, cu monumentele ei de artă. 
Dominația ideologiei creștine, cu credinţa ei groso- 
lană în minuni și prorociri, cu disprețul ei față de 
cunoașterea lumii reale, corespundea în totul acelui 
declin cultural general, înăspririi obiceiurilor, bar- 
barizării care s-a produs odată cu declinul civiliza- 
iei antice în evul mediu timpuriu. 

Se cunosc multe cazuri cînd mulţimi de creștini 
fanatici și inculți au devastat valori ale culturii an- 
tice, considerîndu-le operă a diavolului, sau au ucis 
savanţi şi artiști. În anul 415, în oraşul Alexandria, 
centru al culturii eleniste, creștini fanatici instigaţi 
de călugări şi preoţi, în frunte cu patriarhul Chiril, 
au devastat și au incendiat vestita bibliotecă — pre- 
ţioasă comoară de lucrări științifice —, au ucis în 
mod bestial pe Hipatia, o remarcabilă femeie-savant, 
autoarea unor valoroase lucrări de matematică, astro- 
nomie şi filozofie. 


Răspindirea creștinismului 

Devenind religia de stat a Imperiului roman, în 
epoca de descompunere a acestuia, creștinismul a 
pătruns odată cu cultura greco-romană la germani 
și la slavi. În secolul al IV-lea au trecut la creştinism 
goții şi vandalii, la sfîrșitul secolului al V-lea, francii. 
În secolele VI-IX. creștinismul a pătruns treptat la 
triburile germanice mai îndepărtate (alemanii, ba- 
varii, frizii, anglo-saxonii ș.a.). În secolele IX—X, 
el s-a răspîndit în rîndul popoarelor slave. În secolul 
al X-lea, aproape întreaga Europă era creştină. În 
răsărit, creștinismul a pătruns în secolul al IV-lea 
pînă în Caucaz (la armeni, gruzini), fiind însă nevoit 
să ducă o luptă cu mult mai grea împotriva zoroas- 
trismului şi, începînd din secolul al VII-lea, împo- 
triva islamismului. 

Pătrunzind în ţările europene locuite de popoarele 
păgine, creştinismul nu a desființat religiile locale, 
ci mai degrabă s-a contopit cu ele, a absorbit atît tra- 
diţiile rituale, cît și figurile mitologice locale. Așa 
s-a ajuns la un sincretism religios. Zeii locali s-au 
contopit cu sfinţii creștini, sub numele cărora au 
continuat să fie veneraţi (de pildă, la slavi, vechiul 
Perun — sub numele sfîntului. Ilie, Veles — sub nu- 
mele sîîntului Vlasie ş.a.). În ce privește ritualurile 
populare tradiționale, legate mai ales de calendarul 
agricol, ele au fost făcute să coincidă cu zilele calen- 
darului bisericesc (Crăciunul, Boboteaza etc.). Figu- 
rile mitologiei inferioare — diferitele spirite ale apei, 
pădurii şi casei, cobolzii, elfii și trolii — au fost 
menținute sub vechiul lor nume, dar considerate ca 
duhuri necurate. 

Din epoca marilor descoperiri geografice, începînd 
din secolele XV—XVI, misionari creștini încep să 
răspindească această religie în afara frontierelor 
Lumii Vechi. La începutul secolului al XX-lea, creş- 
tinismul devine cea mai răspîndită religie. 


Sciziunea dintre biserica de Apus 
și cea de Răsărit 


Viața internă a creştinismului, relaţiile din sînul 
bisericii reflectau desfășurarea istoriei politice. Scin- 
darea politică şi culturală a Imperiului roman în 
două imperii, de Apus şi de Răsărit (secolele III— 
IV e.n.), a dus şi la separarea treptată a bisericii în 
una de Apus și alta de Răsărit. În Apus, din cauza 
declinului şi apoi a dispariţiei puterii imperiale şi 
a descompunerii imperiului (aprox. anul 476), a cres- 
cut foarte mult autoritatea capului bisericii — epis- 
copul de Roma, care a căpătat denumirea de papă. 
În Răsărit, unde imperiul s-a menţinut, patriarhii 
bisericii (din Constantinopol, Antiohia, Alexandria și 
Ierusalim) nu au putut dobîndi o astfel de putere; 
aproape nici nu încercau să iasă de sub tutela împă- 
raților. În perioada mișcării iconoclaste din Bizanţ 
(secolele VIII—IX), independenţa bisericii a primit 

o deosebit de puternică lovitură: pentru a-i răpi 
orice autonomie, împărații au interzis închinarea la 
icoane (slăbind astfel puterea de atracţie a ritualu- 
rilor bisericeşti asupra credincioşilor) şi au confiscat 
pămînturile bisericilor şi mănăstirilor. Ulterior, cul- 
tul icoanelor a fost restabilit, dar păminturile nu au 
fost restituite bisericii și autonomia acesteia a fost 
definitiv subminată. 

Tocmai de aceea, patriarhii răsăriteni nu se puteau 
supune puterii papei de la Roma. Acesta din urmă 
însă tindea din ce în ce mai mult să-şi asigure pri- 
matul în întreaga lume creștină. Reflectînd lupta 
politică, divergenţele s-au acumulat treptat și au dus, 
în cele din urmă, la o ruptură formală între cele două 
biserici (anul 1054). 

Principalele divergențe dogmatice care pînă în 
prezent despart biserica de Apus (romano-catolică) 
de cea de Răsărit (greco-ortodoxă) sînt următoarele : 

1. Spre deosebire de dogma bisericii de Răsărit, 
care admite proveniența Sfîntului Duh şi de la 
Dumnezeu-Fiul (filioque), dogma bisericii de Apus 
admite proveniența Sfîntului Duh numai de la Dum- 
nezeu-Tatăl ; această divergență a fost întotdeauna 
considerată atit de către conducătorii bisericii cato- 
lice, cît și ai celei ortodoxe drept cea mai importantă 
şi chiar unica ireconciliabilă. 

2. Doctrina bisericii catolice cu privire la „me- 
ritele extrem de mari“ ale sfinţilor în faţa lui Dum- 
nezeu : aceste merite constituie un fel de tezaur 
de care biserica poate dispune după aprecierea sa. 

3. Practica indulgențelor — iertarea păcatelor, pe 
socoteala tocmai a acestui fond. 

4. Doctrina catolică despre purgatoriu (adoptată 
la Conciliul din Florenţa din anul 1439), în care su- 
fletele păcătoșilor se purifică arzînd în flăcări pentru 
a ajunge ulterior în rai, durata răminerii sufle- 
tului în purgatoriu, care depinde şi ea de rugile bi- 
sericii (plătite de rudele decedatului), putind fi scur- 
tată. 

5. Învățătura despre „imaculata concepţiune“ a 
Fecioarei Maria, acceptată încă în secolul al IX-lea 
şi ridicată în anul 1854 la rangul de dogmă. 

6. Dogma despre infailibilitatea papei în preble- 
mele credinţei, statornicită în anul 1870. 

Particularităţile rituale ale bisericii catolice în 
comparaţie cu cele ale bisericii ortodoxe sînt urmă- 
toarele : botezul prin stropirea cu apă (în lec de 
scufundarea în apă, ca la ortodocși); ungerea cu 
sfîntul mir numai a celor majori, nu şi a copiilor; 
împărtăşania laicilor numai cu pîine (cu pîine şi vin 
se împărtășesc numai membrii clerului) ; piinea ne- 
dospită (azimă) pentru împărtăşanie ; semnul erucii 
făcut cu cele cinci degete ; folosirea limbii latine în 
slujba religioasă etc. 

Particularităţile canonice ale catolicismului sînt 
următoarele : celibatul întregului cler (în ortedo- 
xism este obiigatoriu numai pentru călugări) ; inter- 
dicția de a ieși din tagma preoțească ; instituţia car- 
dinalilor ; primatul papilor ; recunoaşterea a 21 de 
concilii ecumenice (în loc de 7 recunoscute de erto- 
docşi) ; interdicția pentru laici de a citi și interpreta 
Biblia (în prezent, ce e drept, această interdicție a 
fost atenuată) ; caracterul indisolubil al căsăteriei 
etc. 

În majoritatea acestor deosebiri se reflectă erga- 
nizarea mult mai puternică a bisericii catolice. 

Schisma bisericilor romano-catolică şi ortodoxă s-a 
menținut pînă în prezent, dar s-a pus capăt eioc- 
nirilor sîngeroase ce au avut loc în trecut între adepții 
lor. Curia papală a încercat în repetate rînduri să-și 
subordoneze bisericile din Răsărit cu prețul unor 
mici concesii în problemele ritualurilor. 


Sectele medievaie în Occident 


Lupta de clasă din Europa medievală a dus la apa- 
riția unei serii de secte şi erezii care erau expresia 
protestului spontan împotriva asupririi feudale-bise- 
ricești. Aşa au fost pavlicienii în Bizanţ (secolele 
VII—IX), bogomilii în Bulgaria (secolele X—XIII și 
mai tîrziu), patarenii, catarii, albigenzii, valdenzii ş.a. 
în ţările occidentale (secolele XI—XTII). 

Baza ideologică a tuturor acestor erezii era învăţă- 
tura dualistă despre vechiul antagonism dintre prin- 
cipiul binelui şi al răului, învăţătură moştenită de 
la mazdaism : întreaga lume materială și trupul omu- 
lui sînt creaţia spiritului rău, în timp ce sufletul 
omului și tot ce este spiritual sînt create de Dumne- 
zeul cel bun. Consideriînd, așadar, întreaga lume ma- 
terială un rău, ereticii propovăduiau reîntoarcerea la 
simplitatea ascetică a vieţii primilor creştini, negau 
biserica şi ritualurile ei. Biserica dominantă, în 
alianţă cu puterea de stat feudală, a înăbuşit necru- 
țător toate aceste manifestări spontane ale opoziţiei 
maselor populare. 

Pentru extirparea lor, curia papală a înfiinţat la 
sfîrşitul secolului al XII-lea un tribunal bisericesc 
special — preasfînta Inchiziţie. Ereticii sau chiar şi 
cei care nu erau decît bănuiţi de erezie erau trimiși, 
pe baza unor simple denunţuri, în judecata inchizi- 
torilor, care, de obicei, după torturi îngrozitoare, îi 
ardeau pe rug. Începînd din secolul al XIII-lea, In- 
chiziția a fost dată pe mîinile ordinului călugăresc 
al dominicanilor. 

Au fost arse pe rug sau torturate de către Inchi- 
ziție sute de mii de victime nevinovate. Cu deosebită 
ferocitate s-a dezlănţuit Inchiziția în Spania (inchi- 
ziția „regală“ a început să acţioneze din anul 1478). 


Scolastica și mistica 


Viaţa culturală și politică mai vie din Europa oc- 
cidentală în raport cu cea din Europa orientală a 
provocat și apariţia în Occident a unei mai bogate 
literaturi teologice și filozofice-religioase. S-au făcut 
încercări de a pune oarecum în concordanţă dogmele 
cu rămășițele științei şi culturii antice. Astfel a luat 
naștere o „știință“ bisericească specială — scolastica 
(secolele XII—XIII). Teologii scolastici discutau în 
modul cel mai „științific“ cu putinţă problemele re- 
ligioase, străduindu-se să armonizeze învăţătura bi- 
blică-evanghelică cu filozofia lui Aristotel (singurul 

care mai era amintit dintre filozofii antici). Știința 
— sau ceea ce era pe atunci denumit ştiinţă —, 
precum și filozofia erau puse în slujba religiei; 
atunci a apărut şi locuţiunea proverbială : „Filozofia 
este slujnica teologiei“ (Philosophia est ancilla theo- 
logiae). Cei mai vestiți scolaști au fost Anselm, ar- 
hiepiscop de Canterburry, Petrus Abaelardus, Alber- 
tus Magnus și Toma d'Aquino (ultimul este și în 
prezent considerat în sferele catolice un neîntrecut 
savant şi filozof). Principalele centre ale științei sco- 
lastice erau universităţile din Paris, Bologna și 
Oxford. 

Spre deosebire de acești teologi, care căutau să 
„raţionalizeze“ religia creștină, alţi clerici, recunos- 
cînd incompatibilitatea dintre religie și știință, în- 
clinau spre misticism. Tinzînd spre cunoaşterea mis- 
tică a lui Dumnezeu, spre o comuniune cu Dumnezeu, 
ei practicau ascetismul, provocîndu-şi stări extatice. 
Faţă de raţiunea omenească şi de bunul simţ aveau 
o atitudine de dispreţ. Oricărei îndoieli exprimate 
față de verosimilitatea vreunei teorii bisericeşti, ei 
erau înclinați să-i răspundă cu cuvintele lui Ter- 
tullian : „Cred pentru că este absurd“ (Credo quia 
absurdum). Cel mai cunoscut reprezentant al misti- 
cismului medieval a fost Bernard, abatele mănăstirii 
Clairvaux (secolul al XII-lea). 


Persecutarea științei de către biserica 
creștină 


Știința autentică era privită de biserica medievală 
cu extremă suspiciune. Orice încercare de a între- 
prinde o cercetare științifică liberă întîmpina din 
partea ei o rezistenţă îndirjită, deoarece clericii ve- 
deau în ea o ameninţare la adresa prestigiului Bi- 
bliei. Prigonirea ştiinţei s-a intensificat mai ales în 
epoca Renaşterii. Liber-cugetătorii erau. aruncaţi în 
închisori, executaţi sau constrînşi prin forță şi ame- 
nințări să se dezică de convingerile lor. Filozoful și 
savantul englez Roger Bacon (secolul al XIII-lea) a 

stat mulţi ani într-o închisoare mănăstirească. Învă- 
țătura lui Copernic a fost condamnată şi interzisă. 
Gînditorii şi savanții italieni Giordano Bruno şi Lu- 
cilio Vanini au pierit de o moarte cruntă. Marele as- 
tronom Galilei a fost constrîns să retracteze teoria 
privitoare la rotirea Pămîntului în jurul Soarelui. 
Au fost prigoniți și mulţi alţi savanţi. Începînd din 
anul 1559 există și este mereu reeditată „Lista căr- 
ţilor interzise“, întocmită de Curia papală (Index l- 
brorum prohibitorum), în care s-au inclus și se includ 
lucrările ştiinţifice liber-cugetătoare. Numărul mar- 
tirilor ştiinţei care deopotrivă cu ereticii şi „,vrăji- 
toarele“ au pierit pe rugurile preasfintei Inchiziţii a 
depășit de citeva ori numărul martirilor creștini din 
primele secole. Nici o altă religie nu a prigonit vreo- 
dată atît de mult știința și libera-cugetare cum a fă- 
cut-o creştinismul. 


Reforma bisericească. Protestantismul 


La începutul secolului al XVI-lea s-a dezlănţuit 
în ţările Europei Centrale și de Nord o puternică 
mișcare, în esenţă burgheză, îndreptată împotriva 
feudalismului şi a expresiei lui bisericeşti, catoli- 
cismul, împotriva despotismului Curiei papale. Este 
vorba de așa-numita Reformă, care a dat naștere 
unui şir întreg de biserici protestante. Cele mai im- 
portante din ele sînt: luteranismul, care a devenit 
dominant în Germania şi Scandinavia, calvinismul 
— în Elveţia și Ţările de Jos, presbiterianismul — 
în Scoţia, anglicanismul (biserica episcopală) — în 
Anglia. Principalele particularităţi ale învăţăturii tu- 
turor bisericilor protestante se reduc la : recunoaște- 
rea „Sfintei Scripturi“ (Biblia) ca unica autoritate 
în problemele religiei (spre deosebire de catolicism 
și ortodoxism, care acordă o mare importanţă „tra- 
diției bisericești“, adică, în fond, autorităţii eclezias- 
tice); principiul „miîntuirii prin credință“ (spre 
deosebire de catolicism, cu învăţătura lui despre „,fap- 
tele bune“, adică despre daniile în favoarea bise- 

ricii) ; admiterea a numai două (și nu şapte) taine: 
botezul şi împărtășania, considerate și ele ca acte 
care acționează numai prin forța credinţei, iar nu 
automat, ca la catolici. 

Toate aceste principii erau îndreptate direct împo- 
triva puternicului aparat al bisericii catolice feudale 
şi centralizate. Locul bisericii ca centru de greutate 
al vieţii religioase l-a luat în protestantism individul. 
Dărimînd organizaţia bisericească, eliberîind ţările 
Europei de sub puterea papală, Reforma a transferat 
această putere în mîinile altor forțe : în Germania 
şi Scandinavia (ţări luterane) — în mîinile regilor și 
prinților laici, în Elveţia şi Țările de Jos (ţări calvi- 
niste) — în miinile burgheziei republicane, în Anglia 
(biserica episcopală) — în mîinile monarhiei cen- 
tralizate. O variantă mai consecventă a protestantis- 
mului burghez a fost calvinismul, cu spiritul lui as- 
cetic şi cu fanatismul lui sumbru, cu concepţia lui 
despre absoluta predestinare divină, despre care En- 
gels scria că era „expresia religioasă a faptului că în 
lumea comercială a concurenței succesul sau fali- 
mentul nu depind de activitatea sau de iscusința in- 
dividului, ci de împrejurări independente de dînsul“i. 

Sectele care s-au separat de bisericile dominante în 
epoca Reformei şi mai tirziu — anabaptiștii, frații 
moravi ş.a. — constituiau curente plebee, democra- 
tice. Aceasta însă nu a împiedicat ulterior, în spe- 
cial unele secte protestante, ca guakerii, metodiștii, 
bapiiştii, mennoniţii ş.a., să se transforme într-un 
mijloc cu ajutorul cărora guvernanţii capitaliști ex- 
ploatau masele de credincioşi. 

În timp ce protestantismul s-a fărîmiţat chiar de 
la început într-un şir întreg de curente și biserici 
— şi astăzi incă continuă să se separe din el secte —, 
catolicismul, dimpotrivă, a fost și a rămas o religie 
strict centralizată. Abia în 1870 s-a desprins de el 
un mic grup al vechilor catolici — clerici și laici, mai 
ales în Elveţia şi Germania de Sud —, care nu au 


1 K. Marx şi F. Engels. Opere, vol. 22, Bucureşti, Editura 
politică, 1965, p. 292—293. 

recunoscut noua dogmă a „,infailibilității papilor“. 
Vechii catolici au efectuat o oarecare democratizare 
a administrației bisericești și o simplificare a cultului. 
În anul 1920 s-a desprins de Roma o parte din clerul 
şi credincioşii din Cehoslovacia, însă pe bază pur 
politică, din cauza atitudinii ostile a Vaticanului față 
de statul cehoslovac nou format ; s-au pus bazele 
unei biserici cehe independente. Aceste sciziuni nu 
au afectat însă decît o infimă minoritate a credin- 
cioşilor catolici. 

Catolicismul este răspîndit în prezent în majorita- 
tea ţărilor din sudul şi apusul Europei; el este în 
întregime dominant în Portugalia, Spania, Italia, 
Irlanda, Belgia, Austria, Polonia, aproape în între- 
gime în Franţa, Ungaria, Cehoslovacia şi în partea 
nord-vestică a Iugoslaviei (slovenii şi croații) ; cato- 
licii precumpănesc în R. F. Germania (regiunile su- 
dice și apusene), în Albania de Nord ; există catolici 
și în Elveţia, Anglia. În U.R.S.S., catolicismul s-a 
păstrat la lituanieni şi la letonii din răsărit. Dintre 
țările neeuropene, catolicismul domină în ţările Ame- 
ricii Latine ; sînt mulţi catolici în S.U.A. şi în Ca- 
nada ; de asemenea, sînt mulţi convertiți la religia 
catolică în diferitele ţări ale Africii, Asiei și Oceaniei. 


Ortodoxismul, sectele ruse 


În Europa de Est și Sud-Est s-a consolidat religia 
greco-ortodoxă (ortodoxă), care s-a răspîndit iniţial 
pornind din Bizanţ. Aparţin ortodoxismului în pre- 
zent grecii, bulgarii, sîrbii, mutenegrenii, o mare 
parte din macedoneni, românii. În Rusia, unde crești- 
nismul a pătruns în secolul al X-lea (creștinarea Ru- 
siei în timpul cneazului Vladimir, anul 998), orto- 
doxismul a devenit religia oficială de stat. Biserica 
ortodoxă a sprijinit ideologic monarhia ţaristă, căreia 
îi era de fapt întru totul subordonată. 

Capii bisericii ruse — mitropoliți moscoviți, iar cu 
incepere din anul 1589 patriarhii — au încercat din 
cînd în cînd să obţină o oarecare autonomie față de 

stat, dar fără succes. Sub Petru I, biserica a pierdut 
definitiv pînă şi aparența unei autonomii. Patriar- 
hatul a fost desfiinţat şi în fruntea bisericii a fost pus 
preasfîntul Sinod, tormat din ierarhi supuşi cu docili- 
tate ţarului (1721). Clericii ortodocși s-au transformat 
în simpli „slujbaşi în sutane“. 

Protestul surd al maselor populare împotriva asu- 
pririi feudale, consfinţită de biserică, s-a manifestat 
din cînd în cînd sub forma unor mișcări îndreptate 
împotriva bisericii oficiale. Pe această bază au apărut 
incă în evul mediu sectele eretice ale strigolnicilor 
(secolele XIV—XV) şi iudaizanţilor (secolul al XV-lea). 
Aşa a luat naștere și larga mișcare a schismei 
bisericeşti de la jumătatea secolului al XVII-lea, 
cînd masa clerului inferior și a laicilor s-a ridicat îm- 
potriva politicii ecleziastice a patriarhului Nikon, îm- 
potriva îndreptărilor aduse de el în cărţile liturgice 
și a celorlalte reforme inițiate de el. Divergenţele 
dintre staroobreadți (cei ce ţin de vechiul rit), și 
nikonieni se refereau nu la dogme, ci la unele amă- 
nunte rituale, de pildă staroobreadţii susțineau că 
semnul crucii trebuie făcut cu două şi nu cu trei de- 
gete împreunate. Dar pentru aceste lucruri mărunte 
fanaticii înfruntau neînfricaţi deportarea, execuţia 
capitală, arderea de vii. 

„Cultul vechi“ nu a rămas nici el unitar, ci s-a 
scindat la rîndul lui. Grupele cu stare de spirit mai 
împăciuitoare, în principal tirgoveţi, negustori, au 
format așa-numitul popovski tolk (rit preoţesc), ei 
își aveau propriii lor preoți, recunoșteau legalitatea 
autorității țarului. Elementele mai radicale însă — în 
majoritate țărani — constituiau bespopovskie tolki 
(riturile fără preoţi), ei refuzau categoric orice re- 
laţii cu nikonienii, nu se supuneau autorităţii ţarului, 
îl considerau pe ţar anticrist, iar biserica dominantă 
— o biserică eretică a anticristului. Guvernul şi bise- 
rica dominantă îi persecutau cu cruzime pe adepţii 
cultului vechi, numindu-i raskolnici (schismatici). 
Aceştia se refugiau în pădurile de dincolo de Volga, 
din regiunile nordice şi din Siberia. „Cultul vechi“ 
a fost legalizat abia în anul 1905. 

încercările de modernizare a creștinismului 


Timp de multe veacuri, biserica creştină a fost în: 
toate ţările europene un reazem al regimului feudal- 
iobăgist. Odată cu apariţia orînduirii capitaliste au 
început să se facă încercări de a adapta la cerințele 
ei atît învăţătura religioasă creştină, cît şi organiza- 
rea bisericească : au luat naștere secte și organizaţii 
bisericești protestante. Iar atunci cînd capitalismul a. 
repurtat victoria definitivă şi a înfrînt rînduielile 
feudale medievale, biserica catolică a dat dovadă de- 
destulă supleţe pentru a se adapta la noua orînduire 
socială. În prezent, atît catolicismul, cît și protestan- 
tismul sînt apărători de nădejde ai rînduielilor capi- 
taliste din Europa și America, în Africa și Australia. 
În Europa răsăriteană, acelaşi rol îl juca pînă nu de: 
mult biserica ortodoxă. 

Încă în secolul al XIX-lea, cînd în ţările Europei şi 
ale Americii a luat naștere mişcarea muncitorească 
socialistă, în toate bisericile creștine s-au conturat 
noi modificări. Pentru a nu-și pierde influenţa asu- 
pra maselor populare, care înclinau tot mai mult 
spre socialism, biserica, în special cea catolică, şi-a 
intensificat propaganda în rîndurile muncitorilor. 
Încă în deceniul al cincilea al secolului al XIX-lea a 
luat naștere curentul „socialismului creștin“, în pri- 
mul rînd în Franța (Lammenais și alţii), iar ulterior 
în Anglia, în Germania şi în alte ţări. Începînd din 
anii 80 ai secolului al XIX-lea au luat fiinţă aşa- 
numitele „sindicate creştine“ (Belgia — 1886, Franţa 
— 1887 ş.a.m.d.). Începînd cu secolul al XX-lea, ele 
au început să se unească în organizaţii internaţio- 
nale (Internaționala Creștină a Sindicatelor, 1911). 
Aceste sindicate erau deosebit de puternice în ţările 
catolice — Belgia, Italia, Germania occidentală, unde 
s-au constituit şi puternice partide politice catolice. 
În unele din aceste ţări (Italia, R. F. Germania), ele 
au devenit în anii de după război partide de guver- 
nămint, menţinînd sub influența lor o foarte mare 
“parte a ţăranilor şi muncitorilor credincioși. Există, 
de asemenea, organizaţii catolice de tineret, femi- 
nine, sportive şi altele. 

Clerul este nevoit să-şi schimbe metodele și în 
relaţiile sale cu știința. Marile succese obţinute de 
științele exacte în secolele al XIX-lea şi al XX-lea 
au dovedit limpede incompatibilitatea științei cu ve- 
chea concepţie biblică despre lume. Și, deși printre 
teologii şi clericii creștini mai dăinuie și astăzi cu- 
rentul „fundamentalismului“ (în special în S.U.A. 
unde el s-a închegat în preajma anului 1910), care 
se situează ferm pe poziția înţelegerii literale a Bi- 
bliei și nu admite nici un fel de concesii făcute știin- 
ţei, teologii mai clarvăzători au început de mult să 
facă tentative de a împăca dogmatica creștină cu 
știința, mai cu seamă prin interpretarea alegorică a 
textelor biblice-evanghelice. Aşa a luat naştere ,„,mo- 
dernismul“, care a căpătat o largă răspindire și în 
cercurile teologice, atît catolice, cît și protestante. 

În sfîrşit, biserica creştină este nevoită în zilele 
noastre să-și definească locul în lupta dintre lagărul 
imperialismului și lagărul păcii şi socialismului. Spri- 
jinind regimul capitalist, bazat pe proprietatea pri- 
vată, biserica din ţările burgheze luptă pe căi variate 
împotriva comunismului internaţional. În acest scop, 
clericii încearcă să se unească, trecînd peste diver- 
genţele dintre credinţe. Totuşi, în anii din urmă, cînd 
asupra lumii a început să planeze primejdia unui 
război termonuclear, şi în cercurile catolice s-a ma- 
nifestat tendința către unitate și un curent în fa- 
voarea păcii şi a coexistenţei pașnice; în fruntea 
acestui curent s-a situat defunctul papă Ioan al 
XXIII-lea. 

În U.R.S.S. şi în alte ţări socialiste, biserica, care 
la început a încercat să combată noile rînduieli, cu 
trecerea timpului s-a împăcat cu ele și în prezent 
sprijină lupta guvernului sovietic şi a guvernelor 
țărilor de democraţie populară pentru pace și prie- 
tenie între popoare, pentru eliberarea țărilor colo- 
niale de imperialism. Aceasta, fireşte, nu schimbă 
faptul că ideologia creștină continuă să rămînă o 
forţă reacționară. 


Capitolul al 24-lea 
ISLAMISMUL 


Cea de-a treia religie „mondială“ (ultima în or- 
dinea apariţiei) este islamismul sau religia musul- 
mană. Ea este una dintre cele mai răspîndite religii, 
mai cu seamă în Africa de Nord, Asia de Sud-Vest, 
de Sud şi de Sud-Est. Popoarele de limbă arabă sint 
musulmane aproape în totalitatea lor, cele care vor- 
bese limbile turcice și iraniene — în covirşitoarea 
lor majoritate ; există numeroşi musulmani și prin- 
tre popoarele din nordul. Indiei, populaţia Indoneziei 
este aproape în întregime mahomedană. 

Islamismul a luat naștere în Arabia, în secolul al 
VII-lea e.n. Originea lui este mai clară decît cea a 
creștinismului și a budismului, deoarece au existat 
aproape de la începuturile lui documente scrise. Sînt 
însă. prezente și în acest caz multe elemente legen- 
dare. Potrivit tradiției musulmane, fondatorul isla- 
mismului a fost Mahomed, un arab din Mecca; el 
ar fi avut parte de o serie de „revelații“ trimise de 
Dumnezeu, consemnate ulterior în cartea sfîntă Coran 
și transmise oamenilor. Coranul este principala carte 
sfîntă a musulmanilor, așa cum este pentru evrei 
Pentateuhul lui Moise sau pentru creştini Evanghe- 
lia. Pentru studierea islamismului timpuriu, Coranul 
este cea mai importantă sursă. 

Mahomed personal n-a scris nimic ; el era, după 
toate probabilitățile, analfabet. Ne-au parvenit însă 

însemnări disparate ale cugetărilor şi învățămintelor 
lui, făcute în perioade diferite. Lui Mahomed i se 
atribuie texte care provin atît din perioade mai tim- 
purii, cît și din perioade mai tîrzii. Din aceste însem- 
nări a fost alcătuită în anul 650 (pe timpul lui Osman, 
cel de-al treilea urmaș al lui Mahomed) o culegere 
care a căpătat denumirea de Coran (citire). Cartea 
aceasta a fost declarată sfîntă; ea ar fi fost dictată 
profetului de însuşi arhanghelul Djebrail (Gabriel). 
Însemnările ce nu au intrat în ea au fost distruse. 

Coranul este împărţit în 114 capitole (sure). Ele 
se succed fără o ordine anumită, pur și simplu după 
proporţii : cele mai lungi la început, cele mai scurte 
la sfîrșit. Surele de la Mecca (mai timpurii) și cele 
de la Medina (mai tirzii) sînt amestecate. Se întil- 
nesc repetări. Proslăviri ale măreției și puterii lui 
Allah sînt urmate de prescripții, interdicții și ame- 
nințări cu gheena în viaţa viitoare pentru toţi aceia 
care n-ar da ascultare prescripţiilor. În Coran nu se 
constată nici o urmă a acelei prelucrări redacțional- 
literare pe care o întîlnim în evangheliile creștine ; 
aici este vorba de texte absolut brute, neprelucrate. 

O altă parte a literaturii religioase a musulmanilor 
este sunna (sau sonna), alcătuită din legende sfinte 
(hadise) despre viața, minunile şi învățămintele lui 
Mahomed. Culegerile de hadise au fost alcătuite în 
secolul al IX-lea de către teologii musulmani Buhari, 
Muslim şi alții. Nu toţi musulmanii recunosc sunna ; 
cei care o recunosc poartă denumirea de sunniţi și 
constituie marea majoritate a musulmanilor. 

Pe baza Coranului și hadiselor, teologii musulmani 
au încercat să reconstituie biografia lui Mahomed. 
Cea mai timpurie dintre biografiile care s-au păstrat 
a fost alcătuită de Ibn Ishak, originar din Medina 
(secolul al VIII-lea), și a ajuns pînă la noi într-o 
versiune întocmită în secolul al IX-lea. 

Știința europeană a depus mari eforturi pentru a 
elucida sursele islamismului și biografia autentică a 
lui Mahomed. Se poate considera ca stabilit că Maho- 
med a trăit în jurul anilor 570—632 și a propovăduit 
învățătura sa mai întîi la Mecca, unde nu a găsit 
decît puţini adepţi, apoi la Medina, unde a izbutit 

să stringă în jurul lui mulţi partizani. Sprijinindu-se 
pe aceştia, el a pus stăpinire pe Mecca și în scurt 
timp a unificat cea mai mare parte a Arabiei sub 
steagul noii religii. Biografia lui Mahomed nu cu- 
prinde prea multe elemente legendare. Dar, dacă este 
vorba despre sursele religiei musulmane, cercetătorul 
marxist trebuie să le caute, fireşte, nu în biografia 
unor personaje izolate, ci în condiţiile social-econo- 
mice și ideologice existente în acea epocă în Arabia. 


Condiţiile istorice în care a luat naștere 
islamismul 


Arabia a fost din timpuri străvechi populată de 
triburi semile, străbunii arabilor de astăzi. O parte 
din ei duceau o viaţă sedentară în oaze şi orașe, ocu- 
pindu-se cu agricultura, meseriile și negoţul, o altă 
parte ducea o viață nomadă în stepe și în deșerturi, 
crescind cămile, cai, oi şi capre. Arabia era, din 
punct de vedere economic și cultural, legată de ţă- 
rile vecine — Mesopotamia, Siria, Palestina, Egipt, 
itiopia. Căile comerciale dintre aceste ţări treceau 
prin Arabia. Unul din principalele noduri de încru- 
cișare a căilor comerciale se afla în oaza de la Mecca, 
în apropierea litoralului Mării Roșii. Aristocraţia 
gentilică-tribală a tribului coreişiților, care trăiau în 
acele locuri, realiza mari avantaje din comerț. La 
Mecca s-a format centrul religios al tuturor arabilor : 
în sanctuarul Kaaba erau adunate laolaltă obiecte de 
cult şi idoli aparţinînd diferitelor triburi arabe. 

Existau în Arabia şi aşezări de străini, îndeosebi 
comunități iudaice şi creştine. Oameni de diferite 
limbi și religii întreţineau legături, influenţiîndu-și 
reciproc credinţele. 

În secolul al VI-lea a început în Arabia declinul 
comerțului cu caravane, deoarece drumurile comer- 
ciale se strămutaseră spre răsărit, în Iranul sasanid, 
ceea ce a zdruncinat echilibrul economic care dăinuia 
de secole. Pierzind veniturile aduse de caravane, no- 
mazii au fost determinaţi să treacă la o viaţă seden- 
tară, la agricultură. A crescut nevoia de pămînt, s-au 

intensificat ciocnirile dintre triburi. A început să se 
resimtă necesitatea unificării. Acest lucru nu a întîr- 
ziat să se reflecte și în ideologie : a luat naștere miş- 
carea pentru unificarea cultelor tribale, pentru :ado- 
rarea unui Dumnezeu unic suprem, Allah, şi aceasta 
cu atît mai mult cu cît evreii și în parte creştinii 
ofereau arabilor exemplul monoteismului. În sînul 
arabilor a apărut secta hanifilor, care adorau un 
Dumnezeu unic. 


Activitatea de propovăduitor 
a lui Mahomed 


Aceasta era ambianța în care s-a desfăşurat acti- 
vitatea de propovăduitor a lui Mahomed. În predicile 
lui nu era aproape nimic nou în raport cu con- 
cepţiile religioase ale evreilor, creştinilor și hanifilor. 
Elementul fundamental la Mahomed era cerința 
strictă de a adora numai pe Allah şi a da necondi- 
ționat ascultare voinţei lui. Însuşi cuvintul „islam“ 
înseamnă supunere. 

„Dumnezeu dovedește că în afară de el nu există 
altul vrednic de a i te închina, iar îngerii și oamenii 
ştiutori, fermi pe poziţiile adevărului, recunosc că nu 
există nici un altul vrednic de a i te închina în afară 
de el, cel puternic și înţelept. Cu adevărat, a fi drept- 
credincios faţă de Dumnezeu înseamnă a da dovadă de 
supunere“ (Coranul, cap. 3, §§ 16, 17). 

Ideile propovăduite de Mahomed au fost întîmpi- 
nate la început cu neincredere, ba chiar cu ostilitaie, 
în special de către reprezentanţii propriului său trib 
al coreișiţilor. Aristocraţia negustorească din Mecca 
se temea ca renunţarea la cultul vechilor zei tribali 
arabi să nu submineze însemnătatea oraşului ca 
centru religios și economic. Mahomed și adepţii lui 
au fust chiar nevoiţi să fugă din Mecca. Această fugă 
(hegira), care a avut loc în anul 622 e.n., este consi- 
derată de către musulmani începutul unei ere noi 
(era musulmană). În oaza agricolă Medina (Iatreb), 
Mahomed a găsit un teren mai prielnic pentru pro- 
paganda lui ; Mahomed a fost sprijinit de cîteva tri- 

buri locale. Recrutind un mare număr de adepţi, 
Mahomed a cucerit Mecca în anul 630. Importanţa 
orașului Mecca ca centru religios arab a crescut şi 
mai mult. Aristocraţia coreișiţilor, iniţial ostilă miş- 
cării musulmane, a aderat la ea şi chiar s-a pus în 
fruntea mișcării. 

În islamismul timpuriu s-au unit, probabil, mişcă- 
rile diverselor pături sociale ale populaţiei arabe. 
F. Engels spunea că islamismul este o religie, „pe 
de o parte, pentru orăşeni, care se îndeletnicesc cu 
negoţul şi cu meșteșugurile, pe de altă parte pentru 
beduinii nomazi“ 1. În mişcarea musulmană timpurie 
s-au îmbinat oarecum interesele și aspiraţiile tribu- 
rilor nomade, care sufereau de pe urma crizei econo- 
mice și care constituiau forța militară de luptă a 
islamismului, ale orășenilor, din rîndurile cărora s-au 
recrutat primii adepţi ai lui Mahomed, și ale negus- 
torilor. care se aflau în fruntea mișcării. 


Doctrina islamismului 


În momentul morții lui Mahomed (anul 632), noua 
religie nu era încă complet formulată. Principalele 
teze pot fi însă extrase din Coran, în potida carac- 
terului haotic al acestei cărți. Mai tirziu, ele au fost 
dezvoltate de teologii musulmani. 

Dogmatica islamismului este foarte simplă. Musul- 
manii trebuie să creadă ferm că' nu există decit un 
singur Dumnezeu — Allah ; că Mahomed a fost tri- 
misul şi profetul său ; că înaintea lui Dumnezeu a 
trimis oamenilor şi alţi profeţi : aceştia sint cei men- 
ționați în Biblie, adică Adam, Noe, Avraam, Moise, 
lisus al creștinilor, însă Mahomed este mai presus 
de ei ; că există îngeri și spirite rele (djinni) ; aceştia 
din urmă au fost preluaţi de islamism de la vechile 
credinţe arabe ; că, în cea din urmă zi a lumii, morţii 
vor învia şi toţi îşi vor primi răsplata după faptele 
lor : cei drepţi, care s-au închinat lui Dumnezeu, se 

1 K. Marx şi F. Engels. Opere, vol. 22, Bucureşti, Editura 
politică, 1965, p. 444. 

vor desfăta în rai, cei păcătoși şi necredincioși vor 
arde în focul gheenei ; şi, în sfîrșit, că există o pre- 
destinare divină : Allah a stabilit fiecărui om dinainte 
destinul său. 

Allah este prezentat în Coran ca o ființă cu calităţi 
morale pur omeneşti, dar la un nivel superlativ. El 
ba se mînie pe oameni, ba îi iartă ; pe unii îi iubește, 
pe alţii îi urăşte. Ca și Dumnezeul iudeilor și creşti- 
nilor, Allah, fără nici un motiv logic, predestinează 
cu anticipație pe unii oameni unei vieţi virtuoase şi 
fericirii în viața de apoi, iar pe alţii nelegiuirilor și 
chinurilor după moarte. Cea mai importantă calitate 
a lui Allah este infinita lui putere și măreție. De 
aceea, în Coran, cea mai importantă cerinţă dogma- 
tică şi morală este o supunere deplină și necondiţio- 
nată a omului față de voinţa lui Allah. 

La fel de simple ca dogmatica islamismului sînt şi 
poruncile sale practice şi rituale. Ele se reduc la ur- 
mătoarele : rugăciunea obligatorie repetată de cinci 
ori în fiecare zi la ore stabilite ; spălarea obligatorie 
dinainte de rugăciune şi în alte cazuri, după vreo 
impurificare ; un impozit (zokiat) în folosul celor să- 
raci, de fapt în folosul statului ; un post anual (uraza) 
în decursul întregii luni a zecea (ramazanul) ; pele- 
rinajul (hadj) la oraşul sfînt Mecca, pe care musul- 
manul credincios trebuie, pe cît posibil, să-l efectueze 
cel puţin o dată în viaţă. 

Pentru fiecare dintre aceste prescripţii — deși nu 
sînt prea greu de îndeplinit — se pot acorda scutiri 
sau ușurări atunci cînd se ivesc dificultăți. Apa poate 
fi înlocuită, în cazul lipsei ei, cu nisip sau praf, res- 
pectarea postului.nu este obligatorie pentru bolnavi 
şi pentru călători ; ei pot să-și amine postul pentru 
mai tîrziu. 

Musulmanii au o serie de obiceiuri şi interdicții 
comune cu evreii, cum ar fi: circumcizia obligatorie 
a băieţilor (la virsta de şapte-zece ani); interdicţia 
de a mînca carne de porc; interdicţia strictă de a 
desena, picta sau sculpta chipul lui Allah, precum 
și orice imagine de om viu sau de animale, spre a 
nu da vreun prilej de idolatrie. Adepţilor islamis- 

mului le este, de asemenea, interzis consumul al- 
coolului. 

Una din prescripţiile religiei musulmane propagă 
războiul sfint în numele credinței (djihad). Aceasta 
se explică dacă ţinem seama de faptul că însăși miș- 
carea musulmană s-a născut din nevoia arabilor 
de unificare şi de cucerire de noi pămiînturi. În Co- 
ran, această prescripţie este expusă clar: timp de 
opt luni ale anului să se poarte război împotriva ne- 
credincioşilor ; aceștia să fie exterminați, averea lor 
să fie luată ca pradă (Coranul, 2, 168—190 ; 2, 212; 
3, 5; 3, 29; 3, 36; 3, 74 etc.). În aceasta se reflectă 
fanatismul şi intoleranţa faţă de cei de altă credinţă, 
trăsătură mai pronunțată decit la celelalte religii 
mondiale. Ulterior însă, atit teologii musulmani, cît 
şi savanții laici au dat interpretări diferite poruncii 
privitoare la djihad. Faţă de adepţii cultelor poli- 
teiste, Coranul predică o atitudine net ostilă, dar faţă 
de oamenii „care au Scriptură“, adică față de iudei 
și nazarineni (creștini), recomandă un anumit res- 
pect. Există, totodată, în Coran prescripţia de a lupta 
şi împotriva „celor care au primit Scriptura“ dacă ei 
„nu adoptă adevărata credinţă“. În practică, în de- 
cursul istoriei ulterioare a islamismului, orice dis- 
tincție înfre adepţii altor religii s-a șters, toţi fiind 
consideraţi ca necredincioşi (ghiauri). Ei trebuiau ex- 
terminaţi sau supuși ! 


Etica şi dreptul 


Etica islamismului este destul de elementară. Ea 
prescrie să fii drept, să răspunzi la bine cu bine și 
la rău cu rău, să fii generos, să ajuţi pe cei săraci etc. 

În morala familială şi în concepţia islamismului 
despre relațiile dintre sexe s-au reflectat concepțiile 
orînduirii patriarhal-gentilice. Femeia este o ființă 
inferioară, creată de Allah pentru a fi pe placul băr- 
batului și pentru desfătarea acestuia. În Coran se re- 
cunosc însă femeii drepturi umane și civile ; este 
condamnată cruzimea inutilă a bărbatului față de fe- 

meie, sînt reglementate drepturile patrimoniale ale 
femeii — la zestre, la moştenire. 

În principiile sociale ale islamismului timpuriu s-a 
reflectat aceeași orînduire patriarhal-gentilică. Toţi 
musulmanii sînt egali în fața lui Dumnezeu,dar de- 
osebirile de avere, bogăţia și sărăcia sînt recunoscute 
ca un fapt natural, stabilit de Allah însuşi. Proprie- 
tatea privată este protejată cu grijă de Coran. Profi- 
tul comercial este proclamat pe delin legal, cămă- 
tăria este însă condamnată. Lucrul acesta este 
rezultatul compromisului dintre interesele clasei ne- 
gustorilor și masa de agricultori şi nomazi, victime 
ale cămătăriei şi înrobirii. Înrobirea pentru datorii 
este interzisă. 

O privire generală asupra dogmaticii, ritualului și 
eticii islamismului timpuriu duce la constatarea că 
la baza acestei ideologii se află concepţia iudaico- 
creştină despre lume, adaptată însă unei orînduiri 
sociale mai primitive, modului de viaţă patriarhal- 
gentilic în destrămare al arabilor. 


Răspindirea islamismului 


Tocmai aceste particularităţi ale religiei musul- 
mane, generate de înseși condiţiile apariţiei ei, au 
ușurat răspîndirea ei printre arabi. Prin luptă, învin- 
gind rezistenţa aristocrației tribal-gentilice, care tin- 
dea spre separatism (răscoala triburilor arabe după 
moartea lui Mahomed), islamismul a repurtat destul 
de repede victoria deplină în rîndurile arabilor. Noua 
religie arăta beduinilor războinici un drum simplu 
şi clar spre îmbogăţire, spre ieşirea din criză : cuce- 
rirea de noi teritorii. 

Succesorii lui Mahomed — califii Abu-Bekr, Omar, 
Osrnan — au cucerit în scurt timp ţările vecine, iar 
apoi şi altele mai îndepărtate, din bazinul Medite- 
ranei şi din Orientul Apropiat. Cuceririle s-au făcut 
sub stindardul islamismului, sub „steagul verde al 
profetului“. Ele au fost ușurate de faptul că masele 
populare din Imperiul bizantin şi din cel sasanid, ca 
şi din celelalte state sufereau crîncen sub jugul feu- 

dalilor locali şi nu erau înclinate să se împotrivească 
arabilor. În ţările cucerite de arabi, impozitele și 
obligaţiile ţăranilor erau uşurate, îndeosebi pentru 
aceia care adoptau islamismul ; aceasta a contribuit 
la trecerea maselor largi ale populaţiei la noua re- 
ligie. Islamismul, care s-a născut ca o religie speci- 
fică a arabilor, a început curînd să se transforme 
într-o religie „mondială“. Încă din secolele VIII—IX, 
islamismul a devenit religia dominantă şi aproape 
unica în ţările califatului, care cuprinsese un teri- 
toriu imens — din Spania pînă în Asia Centrală și 
la frontierele Indiei. În secolele XI-—XVIII, el s-a 
răspîndit larg în nordul Indiei, tot ca urmare a cuce- 
ririlor. În Indonezia, islamismul s-a răspîndit în 
secolele XIV—XVI, mai ales prin intermediul negus- 
torilor arabi şi indieni, și a învins aproape în între- 
gime induismul şi budismul (în afară de insula Bali). 
În secolul al XIV-lea, islamismul a pătruns și în sta- 
tul Hoardei de Aur, la bulgari și la alte popoare de 
pe litoralul Mării Negre, iar puţin mai tirziu la po- 
poarele din nordul Caucazului și din Siberia occi- 
dentală. 


Schisme şi secte. Şiismul etc. 


Deși islamismul îi unea într-o anumită măsură pe 
oameni, pe baza comunităţii de religie, aceasta nu 
înseamnă că în ţările islamului ar fi dispărut contra- 
dicţiile etnice şi, cu atît mai puţin, cele sociale. Dim- 
potrivă, treptat, ele s-au identificat tot mai mult. 
Acest proces şi-a găsit reflectarea în diferitele cu- 
rente din religia musulmană, în schisme şi secte. 

Cea mai mare schismă a fost provocată de apariţia 
şiismului (şia în limba arabă înseamnă partid, sectă, 
schismă). Punctul ei de plecare a fost lupta internă 
pentru putere între descendenţii lui Mahomed. Al 
patrulea calif, Ali, era o rudă de sînge a profetului, 
vărul primar şi ginerele lui ; partizanii lui Ali (şia- 
Ali, adică partidul lui Ali) nu recunoşteau legitimi- 
tatea califilor precedenţi, întrucît ei nu erau din 
neamul profetului, ci erau „aleși“ de comunitatea 

religioasă. Lupta pentru putere a luat forma unui 
conflict privind succesiunea la califat. Partidul lui 
Ali a fost înfrînt. Ali a fost ucis, dar în Iran și Irak 
partizanii lui au continuat să se întărească. Acolo 
şiismul a căpătat o largă răspîndire ca expresie a 
protestului împotriva puterii califatului arab. 

Principala trăsătură a şiismului este credința că 
succesori legali ai profetului Mahomed — imami — 
pot fi numai descendenții lui, iar califii, cei „aleşi“ 
de comunitate (în realitate, cei care au acaparat pu- 
terea), sînt nelegitimi. În legătură cu aceasta, şiiţii 
repudiază sunna alcătuită în timpul primilor caliti 
din legendele despre profet. Șiismul nu a rămas nici 
el unit, în sînul lui au luat naștere diferite curente. 
A devenit dominant curentul care recunoaște unspre- 
zece imami legitimi, urmaşi ai lui Ali; cel de-al 
doisprezecelea imam, chipurile, s-a ascuns într-un 
loc tainic încă în secolul al IX-lea ; el îşi va face însă 
apariţia la sfîrşitul vremurilor, ca mîntuitor — mahdi. 
Acest curent, cel mai răspîndit în şiism, s-a conso- 
lidat în mod deosebit în Iran, iar de la începutul se- 
colului al XVI-lea (în timpul dinastiei sefevizilor) a 
devenit acolo religie oficială de stat. 

Celelalte ramificații ale șiismului numără cu mult 
mai puţini adepţi și constituie mai degrabă secte. 
Aşa este secta ismailiților (după numele lui Ismail, 
întemeietorul ei, secolul al VIII-lea), răspîndită în 
prezent în regiunile muntoase ale Afganistanului, 
Badahșanului etc. Ismailiţii cred că în imamii lor se 
încarnează consecvent „sufletul lumii“. În învăţătura 
ismailiţilor s-au contopit multe idei din sistemele re- 
ligioase-filozofice premusulmane şi din credinţele 
populare locale. 

Din secta ismailită s-a desprins în secolul al IX-lea 
grupul karmaţilor — o sectă democratică, ai cărei 
membri, în majoritatea lor țărani şi beduini din Ara- 
bia, au adoptat rînduieli bazate pe comunitatea de 
avere. Conducătorii sectei au încercat să unească re- 
ligia musulmană cu ideile neoplatonicienilor şi 
egnosticilor. Secta karmațţilor a existat pînă în secolul 
al XI-lea. 

Tot din ismailism s-a desprins secta hașișinilor 

(assassinilor), care îmbina misticismul cu lupta fana- 
tică pentru credință împotriva nemusulmanilor. În 
timpul cruciadelor, assassinii erau cei mai înverșu- 
nați dușmani ai cruciaților (dealtfel, de la denumirea 
acestei secte provine cuvîntul asasin). 


Islamismul ortodox şi școlile lui 


Spre deosebire de curentul șiit, islamismul orto- 
dox, care a cuprins majoritatea musulmanilor din 
lume, se numeşte sunnism ; adepţii lui recunosc au- 
toritatea sunnei. Sunnismul n-a rămas nici el com- 
plet unitar. În secolele VIII—IX, în sînul lui a luat 
naștere curentul mutazilit. Mutaziliţii căutau să in- 
terpreteze religia musulmană în spirit  raţionalist, 
demonstrau „spiritul de dreptate“ al lui Dumnezeu, 
existența liberului arbitru la om, recunoșteau Co- 
ranul ca o carte scrisă de oameni, nu creată de Dum- 
nezeu. Mutaziliţii au fost susținuți de unii califi (în 
secolul al IX-lea), care voiau să găsească în această 
sectă un sprijin pentru puterea lor slăbită. La siir- 
șitul secolului al IX-lea însă, clerul reacţionar și fa- 
natic a căpătat supremaţia în califat şi mutaziliţii au 
început să fie prigoniţi. S-a consolidat învățătura 
despre caracterul veșnic și „divin“ al Coranului. 
Ideile mutaziliţilor și-au pus însă amprenta pe dez- 
voltarea ulterioară a teologiei musulmane. 

În secolele VIII—IX, în teologia ortodoxă musul- 
mană s-au format patru școli : a hanifiţilor, șafiiților, 
malikiților şi hanbaliţilor (după numele fondatorilor 
lor). Între adepţii acestor patru şcoli teologice nu 
exista ostilitate sau mari divergențe. 


Sufismul și tarikatul | 


Tot în secolele VIII—X a apărut în islam un cu- 
rent mistic şi semimonahal — sufismul. El a luat 
naștere în sînul șiismului, dar a pătruns și în rîndu- 

rile sunniţilor. În doctrina religioasă sufistă s-a mani- 
festat influenţa ideilor mazdaiste, poate a budismului 
şi chiar a neoplatonismului. Sufiţii nu acordau o 
mare importanță ritualului exterior, ci urmăreau 
adevărata cunoaştere a lui Dumnezeu, contopirea 
mistică cu divinitatea. Unii sufiți au ajuns pînă la 
o concepție panteistă (Dumnezeu este pretutindeni, 
întreaga lume este manifestarea sau emanaţia lui 
Dumnezeu) și implicit s-au îndepărtat de reprezen- 
tarea primitivă antropomorfică a lui Allah, aşa cum 
este dată de Coran. Adepții învăţăturii sufite au în- 
ceput să organizeze ordine de monahi rătăcitori (că- 
lugări cerşetori), dervișii, în frunte cu şeici sau 
imami. Aceste ordine au fost recunoscute ca legale 
atît de sunniți, cît și de șiiţi. 

De sufism era istoriceşte legată mișcarea tarikat. 
Această noțiune însemna iniţial drumul drept al 
vieţii în scopul comuniunii cu Dumnezeu (tarikat, în 
limba arabă — drum). Ulterior, tarikat era denu- 
mirea dată învăţăturii fanaticilor care propovăduiau 
„războiul sfînt“ împotriva creştinilor și altor necre- 
dincioși. Forța de luptă a tarikatului o constituiau 
miurizii, care se supuneau orbește miurșidului — în- 


drumătorul lor sufletesc. 


Sectele tirzii. Vahhabitţii 


În epoca modernă, condiţiile tot mai complexe so- 
cial-economice și politice, ascuţirea luptei de clasă 
au provocat apariția unor secte noi în islam. Printre 
beduinii din Arabia a luat naștere în secolul al 
XVIII-lea curentul vahhabiţilor (adepţii lui Maho- 
med ibn Abdel Vahhaba), în care s-a reflectat pro- 
testul spontan al nomazilor împotriva bogăției şi 
luxului negustorilor și bogătaşilor din orașe. Vahha- 
biții cereau reîntoarcerea la simplitatea vieţii 
patriarhale a primelor veacuri ale islamismului, înde- 
plinirea cu strictețe a ritualurilor și respectarea in- 
terdicțiilor prescrise, desființarea luxului ; ei luptau 

împotriva influențelor culturale europene. După o 
luptă crincenă împotriva adversarilor, vahhabiţii au 
luat puterea la începutul secolului al XX-lea în sta- 
tul Nedj, iar apoi au cucerit Hedjazul cu oraşele 
Mecca și Medina. În Arabia Saudită, vahhabitismul 
a devenit religia dominantă. 


Babismul și behaismul 


Un veșmiînt religios a îmbrăcat şi mișcarea de masă 
a sărăcimii şi ţărănimii din Persia care s-a desfă- 
șurat la mijlocul secolului al XIX-iea. 

Conducătorul lor ideologic a fost Mahomed Ali, 
care a căpătat porecla de „Bab“ („poartă“, în sensul 
de mijlocitor între oameni şi Dumnezeu). Mişcarea 
a căpătat denumirea babism. Bab propovăduia ega- 
litatea şi frăţia între oameni, dar, fireşte, numai în- 
tre credincioșii musuimani. Bab s-a proclamat conti- 
nuator al profetului, avînd menirea de a propovădui 
în faţa oamenilor noua lege. Învățătura lui Bab era 
plină de concepţii mistice și apropiată de panteism. 
Mişcarea babiștilor s-a răspîndit în masele populare, 
dar a fost crunt înăbușită de deţinătorii puterii, iar 
conducătorii ei executați cu cruzime (în 1850). Cu 
toate acestea, mişcarea a avut continuatori, dar şi-a 
pierdut spiritul combativ revoluţionar. Unul dintre 
adepţii lui Bab —- Mirza Husein Ali, care a căpătat 
porecia de „Beha-Ulla“ — a modificat esenţial învă- 
țătura babistă. Şi el propovăduia egalitatea tuturor 
oamenilor, dreptul tuturor oamenilor la roadele pă- 
mîntului etc. El nu admitea însă violenţa, lupta fă- 
țișă, ci proclama iubirea, iertarea, neîmpotrivirea faţă 
de rău ; aici s-a reflectat, pare-se, influența ideilor 
crestine. Noua învăţătură a început să fie denumită 
behaism. Ea nu mai corespundea stării de spirit a 
maselor populare, ci se răspîndea mai degrabă în rîn- 
durile intelectualilor. De aceea, behaismul, ca o formă 
modernizată a islamismului, rafinată, reformată, şi-a 
găsit adepţi chiar şi în Europa occidentală şi în 
America. 

Mahdismul 


Sub semnul islamismului au avut loc şi unele miș- 
cări eliberatoare de masă în ţările coloniale. Cea mai 
cunoscută este mişcarea mahdistă din Sudan din anii 
1881—1898. Conducătorul ei, Mahomed Ahmed, s-a 
proclamat mahdi (adică mîntuitor, mesia), menit să 
conducă lupta musulmanilor din Africa împotriva 
colonizatorilor. Mișcarea a cuprins întregul Sudan 
răsăritean și ţinuturi mai îndepărtate spre răsărit, 
pînă la Marea Roșie. Ea a continuat aproape douăzeci 
de ani şi n-a fost decît cu greu înăbușită de imperia- 
lismul anglo-francez. 


Dreptul musulman, șariatul 


Trăsătura caracteristică a religiei musulmane con- 
sta în energica ei imixtiune în toate laturile vieții 
oamenilor. Atît viața personală și familială a credin- 
cioșilor musulmani, cît şi întreaga viață socială, po- 
litică, relaţiile şi instituţiile juridice, viața cultu- 
rală — toate trebuie să fie subordonate în întregime 
legilor religioase. În vremurile trecute a avut loc în 
ţările musulmane o totală contopire a puterii statale 
cu cea bisericească : șeful statului (califul, padișahul) 
era considerat ca descendent al profetului, din înaltul 
cler se recrutau sfetnicii săi, justiţia era în întregime 
în mîinile clericilor. Atît dreptul penal, cît și cel 
civil se bazau în întregime pe legea religioasă — șa- 
riatul. Executarea normelor șariatului și interpre- 
tarea lor erau supravegheate de teologii musulmani. 

De aceea, clerul musulman îndeplinea și îndepli- 
nește funcții mai mult laice decit pur religioase. 
Mulla care funcţionează la mecet este propriu-zis în- 
văţător la școala bisericească. Kadiul este judecător, 
cunoscător al șariatului. Muftiul — grad clerical mai 
înalt — este autoritatea supremă în problemele şa- 
riatului. În fruntea clerului musulman se afla în anu- 
mite țări șeic-ul-islam, care era în același timp con- 
silierul domnitorului. 

Biserica musulmană din ţările islamului era, de 

obicei, și o mare forță economică. Conform șariatu- 
lui, biserica poate poseda avere, iar această avere 
este considerată inalienabilă (vacf, la plural vacuf). 
Păminturile bisericeşti erau foarte întinse : de pildă, 
în ţările. Asiei Centrale, pînă la jumătate din totalul 
păminturilor cultivabile aparţineau bisericii; ele 
aduceau venituri uriașe, întrucît, de obicei, se dădeau 
în arendă în condiţii foarte grele, numerosul cler 
fiind întreținut tocmai pe seama acestor vacufuri. 


Islamismul și celelalte religii 


Islamismul ortodox nu face nici un fel de concesii 
celorlalte religii (spre deosebire, de pildă, de budism), 
însă în masele populare credinţele musulmane se îm- 
pletesc foarte des cu cele vechi, premusulmane. 
Aproape pretutindeni, îndeosebi în ţările mai înapo- 
jate, este răspîndit cultul sfinţilor locali ; sfinţii mu- 
sulmani nu sînt adesea altceva decit vechile divinităţi 
protectoare locale, cărora li s-au dat denumiri musul- 
mane. În multe locuri, îndeosebi în Asia Centrală, 
cultul sfinţilor este legat de cultul mazarilor — mor- 
minte ale acestor sfinţi, în realitate însă vechi sanc- 
tuare locale. Pretutindeni este răspîndită credinţa în 
magie, purtarea amuletelor. 

E interesant de relevat că, în ciocnirile multisecu- 
lare ale islamismului cu creștinismul (la fel ca şi cu 
mazdaismul și alte religii), islamismul a ieșit aproape 
întotdeauna învingător. În majoritatea țărilor din ba- 
zinul mediteranean, în care azi domină islamismul, 
el a învins creştinismul, care era mai înainte acolo 
predominant (Africa de Nord, Egiptul, Siria, Asia 
Mică). În Caucaz, înaintea răspîndirii islamismului, 
majoritatea popoarelor ţineau de religia creştină ; ul- 
terior, multe din ele au fost islamizate. 

În Peninsula Balcanică au fost convertite la isla- 
mism unele grupuri de bulgari, macedoneni, bos- 
niecii și albanezii. 

De ce a repurtat religia mahomedană de atîtea ori 
victorii asupra religiei lui Hristos ? De bună seamă 
din cauză că era mai simplă, mai accesibilă, mai pe 

înţelesul maselor populare, în special în ţările orien- 
tale, unde predomina modul de viaţă patriarhal şi 
feudal. 


Modernizări în islamism 


În ultimele decenii au avut loc în multe ţări mu- 
sulmane reforme burgheze care au diminuat puterea 
religiei. Acest lucru s-a făcut deosebit de radical în 
Turcia, în urma răsturnării puterii sultanului și abo- 
lirii califatului după primul război mondial (în timpul 
lui Kemal Atatürk). 

Pentru a nu pierde orice influenţă asupra maselor, 
clerul musulman face o serie de concesii pe care epoca 
le impune : sînt îndulcite sau abrogate vechi inter- 
dicţii, invențiile tehnice sînt puse în slujba cultului. 
A început să li se îngăduie femeilor intrarea în mecet 
alături de bărbaţi. Religia islamică, conţinutul Cora- 
nului sînt interpretate alegoric. 


Ce ne învaţă istoria religiilor diferitelor popoare şi 
epoci ? Ce loc ocupă religia în trecutul omenirii, care 
este în prezent rolul ei în viaţa oamenilor ? 


Religia nu este numai o reprezentare 


Prima și cea mai evidentă concluzie ce se impune 
este că istoria religiilor nu este pur şi simplu istoria 
rătăcirilor minţii omeneşti. Dacă religia nu ar fi decît 
un complex de concepţii eronate despre lume, rolul ei 
în istoria popoarelor ar fi foarte modest. În drumul 
lor spre progres, oamenii au înlăturat multe idei false, 
ele se spulberau la fiece pas al omului înainte, spre 
cunoașterea lumii. Religia a avut însă o soartă cu 
totul diferită. Deşi ea este plină, în întregime, de idei 
false, fantastice, aceste idei se dovedesc uimitor de 
rezistente, ca și cum ar fi impenetrabile pentru ade- 
vărul științific. Vechiul Testament, Noul Testament 
şi alte scrieri religioase sînt pline de cele mai gro- 
solane născociri, de cele mai naive fantezii, și, cu 
toate acestea, multe milioane de oameni, chiar și 
dintre cei cu o anumită cultură, continuă să creadă 
în ele. Aceasta înseamnă că în religie există ceva 

care face ca aceste reprezentări false, incompatibile 
cu gindirea rațională, să se mențină. 

Conţinutul religiilor nu este constituit numai din 
reprezentări fantastice în minţile oamenilor. Religia 
constă şi în anumite ritualuri, ceremonii obligatorii, 
aduceri de jertfe, interdicţii-tabu, instituite ca atare ; 
religia este şi un cod al moralei și dreptului, parte 
integrantă a modului de viaţă familial şi social, pă- 
trunzînd uneori şi în legislaţie, justiție şi chiar în 
relaţiile internaționale ; religia înseamnă obiecte ma- 
teriale, imagini plastice, fetişuri, icoane, temple, mă- 
năstiri. Religia înseamnă şi anumite grupuri de 
oameni care i s-au consacrat şi sînt interesaţi în exis- 
tența «ei, începînd cu vrăjitorii, șamanii şi „aducătorii 
de ploaie“ primitivi şi pînă la preoţi şi călugări, 
episcopi și patriarhi, mulli, rabini și lama contempo- 
rani. Ea înseamnă, în sfîrşit, şi organizaţiile clericale, 
partidele și sindicatele profesionale de orientare re- 
ligioasă, şcolile confesionale și facultăţile teologice 
din universități. 


Purtătorii sociali ai religiei 


Religia este puternică mai ales prin faptul că 
mulţi oameni, precum şi grupuri sociale influente 
şi-au legat de ea interesele lor, inclusiv interesele 
pur materiale, că acești oameni şi aceste grupuri sînt 
părţi componente ale claselor conducătoare ale so- 
cietăţilor bazate pe exploatare sau ale predecesorilor 
acestor clase conducătoare. Desigur, aceasta nu 
înseamnă că „religia a fost inventată de popi“, 
cum afirmau unii scriitori ateiști înclinați spre o re- 
zolvare simplistă a problemei. Rădăcinile religiei sint 
mult mai profunde. 

Încă din vremea orînduirii comunitar-gentilice, 
îndeosebi în, perioada ei mai tîrzie, existau, după cum 
am văzut, o seamă de oameni specializați în îndepli- 
nirea ritualurilor magice și de cult, cunoscători şi 

păstrători ai credințelor magico-religioase. Chiar și 
apariţia acestor specialiști a constituit una din ma- 
nifestările diviziunii sociale crescînde a muncii şi em- 
brionul separării muncii intelectuale de cea fizică. 
Acești specialiști erau nu numai păstrători, dar, în- 
tr-o mare măsură, şi creatori ai credințelor religioase. 
Nu se poate admite că pînă și credinţele tribale, ele- 
mentare, accesibile tuturor şi împărtășite de toţi, 
s-au născut dintr-o dată, spontan şi în aceeaşi unică 
formă în capetele tuturor membrilor tribului şi al fie- 
căruia dintre ei în parte. Condiţiile apariţiei credin- 
telor în fiecare mediu social deosebit (în fiecare trib 
aparte) au fost, mai mult sau mai puţin, aceleași, dar 
credințele însele au luat naștere — sau, mai bine zis, 
au pătruns în conștiință, au fost gîndite iniţial —, în 
capul cîte unuia sau al cîtorva oameni ; abia după 
aceea, ele s-au transmis de la unul la altul, de la 
părinţi la copii, de la bătrîni la tineri. Există tot te- 
meiul de a presupune că tocmai în capetele specia- 
liştilor care s-au consacrat acestui gen de activitate 
s-au format mai înainte decît în capetele altora, apoi 
s-au modificat şi s-au complicat concepţiile religioase, 
şi că de la aceştia au ajuns ele la toţi ceilalți. 

Cele spuse nu sînt, desigur, o reîntoarcere la sim- 
plificatoarea „teorie a înșelăciunii“, căci este ştiut 
că vrăjitorii, vracii, șamanii, în marea lor majoritate, 
cred ei înșiși sau cred măcar pe jumătate ceea ce pre- 
dică oamenilor din tribul lor. Dar toamai din cauza 
specificului activităţii lor, ei sînt mai predispuși de- 
cît alţii la „inventarea“ de credinţe şi, în al doilea 
rind, ei sînt mai interesaţi decît alții (chiar și mate- 
rial) în păstrarea și consolidarea acestor credinţe în 
conştiinţa celor din jur. 

În societatea împărţită în clase, religia devine în 
deplină accepţie a cuvîntului un instrument de asu- 
prire socială ; acest rol ea nu l-ar putea juca dacă 
tot conţinutul religiei s-ar reduce la reprezentări 
greşite despre lume ale oamenilor. Fără alt suport, 
concepţiile greșite se spulberă fără mare greutate, ex- 

periența cotidiană le dezminte la fiece pas. De aceea, 
dificultatea înlăturării religiei nu constă în de- 
monstrarea falsităţii unor concepţii sau credințe, cum 
îşi imaginau ateiştii iluminişti burghezi. Dificultatea 
constă în faptul că îndărătul acestor concepții false 
se află o tradiție multiseculară de norme de com- 
portare, de ritualuri, de datini, iar îndărătul acestei 
tradiţii se află, la rîndul său, forţa unită şi bine orga- 
nizată a preoţilor şi corporațiilor ecleziastice, ierar- 
hia bisericească. Această organizaţie preoțească-bise- 
ricească este forța socială nemijlocită care constituie 
baza şi sprijinul religiei. E de prisos să amintim că în 
societatea bazată pe exploatare ea nu e decît o parte 
a puternicei organizaţii a clasei guvernante, un apa- 
rat de constringere ideologică în mîinile acesteia. 

Desigur, nu trebuie omisă nici influența psiholo- 
gică (și ideologică) nemijlocită a religiei asupra con- 
științei fiecărui om în parte, obișnuit prin tradiţie să 
caute în religie sprijin şi consolare în cazul oricărui 
eşec, şi îndeosebi în caz de mare nenorocire. Această 
tradiție, formată în decurs de milenii, s-a înrădăci- 
nat protund în psihicul oamenilor, încât, chiar acolo 
unde rădăcinile sociale ale religiei au fost extirpate 
şi unde autoritatea bisericii a fost zdruncinată, mulţi 
oameni caută uneori, ca şi mai-nainte, alinare în re- 
ligie. 


Caracterul dăunător pentru popor 
al religiei 


Concluzia trasă este, desigur, de natură să ne în- 
tristeze. Într-adevăr, ne dăm seama ce balast greu al 
unei moşșteniri inutile şi de-a dreptul dăunătoare tî- 
răsc oamenii după ei din cele mai vechi timpuri ale 
istoriei lor și pînă în zilele noastre ! Cite forțe ma- 
teriale și spirituale se cheltuiesc în zadar sau sînt 
înăbușite sub povara ucigătoare a fantasmagoriei re- 
ligioase, a unor credințe şi prejudecăţi absurde, a 

unor ritualuri lipsite de sens ! Cîţi oameni și-au con- 
sacrat şi îşi mai consacră energia, adesea chiar în- 
treaga lor viaţă și viaţa celor apropiaţi slujirii unor 
spirite şi zei inexistenţi ! 

Istoria a cunoscut îndelungate şi sîingeroase răz- 
boaie religioase, prigoane și masacre cărora le-au că- 
zut victimă cei de altă credinţă, ucideri de oameni 
sub acuzarea superstițioasă de vrăjitorie ete. Deşi de- 
terminate, de fapt, de interese materiale, ele se in- 
spirau din ideile religioase şi tocmai aceste motive 
religioase le imprimau adesea un caracter deosebit 
de crud. Şi deși în zilele noastre războaiele religioase 
au încetat sau şi-au pierdut aspectul sîngeros de mai 
înainte, învrăjbirea bazată pe deosebirea de credinţe 
mai persistă. Ca şi în trecut, religia mai mult îi dez- 
bină pe oameni decât îi unește, iar dacă îi unește, o 
face pentru a-i opune mai tranșant altora. 

În sfîrşit, tradiţiile religioase aruncă în spinarea 
oamenilor muncii o mare povară economică. Puterea 
obiceiului și frica superstiţioasă îl fac pe om să dea 
în vederea răsplăţii în lumea de apoi o mare parte 
a agoniselii sale. 


Rădăcinile lumești ale credintelor 
religioase 


Nu trebuie să uităm că religia este un fenomen 
social. Ea nu este nici produsul unei speculaţii ab- 
stracte a „sălbaticului — filozof“, cum o închipuia 
creatorul teoriei animiste, Edward Tylor, nici fruc- 
tul fanteziei contemplative mitologice și nici, pur şi 
simplu, o „boală a limbii“. În tot decursul istoriei 
sale, religia a fost și este strîns legată de toate aspec- 
tele vieţii sociale, de la psihologia socială pînă la 
viaţa economică. 

Această legătură este bilaterală. Pe de o parte, re- 
ligia este generată de condiţiile materiale ale vieţii 
oamenilor, fiind o reflectare denaturată a acestora. 

Pe de altă parte, ea exercită într-un fel o influenţă 
inversă asupra acestor condiţii materiale şi, în ge- 
neral, asupra tuturor domeniilor vieţii sociale. 

Să examinăm mai întîi primul aspect al problemei. 
Faptul că credinţele religioase sînt o reflectare fan- 
tastică în mintea oamenilor a unor realităţi consti- 
tuie un adevăr ştiinţific elementar. Cu acest adevăr 
sînt de acord nu numai marxiștii, ci şi mulţi savanţi 
burghezi liber-cugetători. Dar a admite acest ade- 
văr într-o formă generală, abstractă nu este nici pe 
departe suficient. Mult mai greu este să găsești în 
fiecare caz concret adevăratele rădăcini ale cutărei 
credințe sau ale cutărui ritual. Or, toemai aceasta 
constituie unul din principalele obiective ale studiu- 
lui istoriei religiilor. Se poate afirma cu toată 
certitudinea că această sarcină este cu mult mai im- 
portantă decît descrierea precisă, scrupuloasă a cre- 
dințelor şi ritualurilor înseşi. 

Faptele privitoare la credințele şi ritualurile reli- 
gioase ale diferitelor popoare, descrise în capitolele 
precedente, nu prezintă pentru noi interes prin ele 
însele, ci numai în legătură cu anumite fapte reale 
de viaţă, din care aceste reprezentări și ritualuri au 
provenit ca o reflectare denaturată a lor. 


Impotriva unei interpretări simpliste 
a rădăcinilor lumești ale religiei 


Desigur, nu trebuie să înţelegem prea simplist 
sarcina căutării rădăcinilor reale ale credințelor re- 
ligioase, căci ele nu se află întotdeauna aproape, la 
suprafaţă. Nu trebuie să ne închipuim că fiecare 
credinţă religioasă luată aparte, fiecare ritual reli- 
gios în parte poate fi dedus nemijlocit din vreo prac- 
tică materială. În majoritatea cazurilor, problema 
este mult mai complexă. Nu trebuie să pierdem din 
vedere independenţa relativă a oricărei ideologii, in- 
clusiv a celei religioase. Ideile religioase, odată apă- 

rute, manifestă, de obicei, o mare stabilitate ; ele se 
mențin şi atunci cînd se modifică condiţiile care 
le-au generat, își schimbă aspectul sub influența 
unor noi condiții, se influenţează reciproc, foarte 
adesea se contopesc, se contaminează, transformîn- 
du-se în concepţii mai complexe. Același lucru se 
petrece și cu ritualurile, cu cultul. Însă acest proces 
nu este deloc independent, spontan ; el este deter- 
minat de întregul proces al dezvoltării societăţii în- 
seși, de condiţii istorice concrete. Şi, cu toate aces- 
tea, examinind anumite verigi ale acestui proces, 
luate izolat, este greu, uneori chiar imposibil să fie 
explicate nemijlocit prin condiţiile materiale ale 
mediului. 

Să cităm un exemplu. Care este originea botezului 
cu apă al creștinilor ? Se poate spune, desigur, că 
credința în forţa purificatoare a apei, care, chipu- 
rile, spală de păcatul originar pe cel botezat, rezidă 
în însuşirea firească a apei de a spăla murdăria. Fi- 
rește, nu putem fi satisfăcuţi de această explicaţie, 
și nu putem pentru simplul fapt că această însușire 
a apei este cunoscută de toți oamenii, în timp ce nu- 
mai în religia creştină ritualul primirii unui nou 
membru în comunitate a luat forma scăldării în apă 
sau a stropirii cu apă. Aceasta înseamnă că trebuie 
găsită sursa nemijlocită a originii ritualului creştin 
al botezului. S-a constatat că comunităţile creștine 
timpurii l-au împrumutat de la secta mandeilor din 
Asia Mică, aşa cum și toate celelalte ritualuri ale lor 
le-au împrumutat de la diferite culte precursoare. 
La mandei, venerarea apei ca principiu pur se trage, 
probabil, de la cultul antic babilonian al zeului apei, 
Ea. Așadar, numai printr-un lung lanţ de relaţii is- 
torice ajungem la rădăcinile primare ale acestui ri- 
tual. 

În multe cazuri, necunoașterea de către noi a ori- 
ginilor şi a cauzelor nu dovedește inexistența aces- 
tor origini şi cauze, ci doar insuficientul nivel al 
cunoaşterii noastre în momentul de faţă. Şi astfel 

de cazuri sînt foarte multe. În acest sens se poate 
spune că în fața istoricului religiilor există încă un 
larg cîmp de activitate. 


Influența religiilor asupra vieţii sociale 


Să trecem la celălait aspect al problemei, la in- 
fluența religiei asupra diferitelor laturi ale vieţii 
oamenilor, inclusiv asupra bazelor ei materiale. 
Această influenţă este incontestabil mare, însă este 
întotdeauna derivată, secundară, şi nu primară. Is- 
toria ştiinţei cunoaşte foarte multe încercări de a 
explica prin influenţa religiei cele mai diferite fe- 
nomene ale vieţii sociale şi materiale a oamenilor. 
Din reprezentările magice-religioase, autorii acestor 
încercări au dedus și arta (Kuhn), şi normele fami- 
liei și căsătoriei (Fustel de Coulanges}, şi originea 
statului (Frazer), și tehnica primitivă (Preuss), şi 
chiar limba (Marr). Dar aceste teorii fantastice nu 
mai au în prezent susținători. Dacă credinţele ma- 
gice şi religioase nu pot fi în nici un caz considerate 
drept cauze primare de apariție ale unor oarecare 
instituții sociale, nu putem, totuși, nega că ele le in- 
fluențează. Studierea modului în care religia a in- 
fluențat și continuă să influenţeze arta, științele, 
morala, dreptul, orînduirea socială, economică, po- 
litică ete. constituie cea dea doua sarcină, nu mai 
puţin. importantă, a oricărui studiu serios al religiei. 

Deși în această privinţă mai este mult de făcut, 
se pot, totuși, formula de pe acum unele genera- 
lizări. 


Religia şi arta 


Să analizăm deocamdată numai influența religiei 
asupra sferei creaţiei artistice. Ea apare oare clar 
pe toate treptele dezvoltării istorice, începînd cu 

picturile din peșterile paleoliticului superior și sfîr- 
şind cu tablourile contemporane pe teme religioase ? 
Înseamnă oare aceasta că arta a apărut pe o bază 
alcătuită de credinţele religioase ? Nicidecum. Tot 
ce cunoaștem ca rezultat al cercetărilor istoricilor 
artei constituie o dovadă împotriva părerii că religia 
ar fi exercitat o influenţă pozitivă, utilă asupra artei 
și în favoarea ideii contrare, că credinţele reli- 
gioase încătuşează fantezia artistică și că dogmele 
prigonesc orice elan artistic liber. Arta greacă s-a 
dezvoltat şi s-a perfecţionat pe măsură ce se eli- 
bera de condiţionarea tradițională-religioasă. Ace- 
laşi lucru îl constatăm și la arta europeană din epoca 
Renașterii, în care subiectele religioase n-au rămas 
decit o formă şi un pretext pentru întruchiparea 
artistică a unor idei deloc religioase (Rafael, Tizian, 
Michelangelo ș.a.). Același lucru se referă şi la mu- 
zica europeană, în care subiectele religioase (muzica 
bisericească a lui Bach, „Requiemul“ lui Mozart ș.a.) 
nu servesc decît ca un înveliş pentru exprimarea 
unor sentimente și idei pur omenești. 

Faptul că în decurs de multe secole pictorii, arhi- 
tecții, muzicienii, poeţii au creat opere pe teme reli- 
gioase și că slujitorii bisericii s-au folosit de ele pen- 
tru a exercita o mai puternică influență asupra cre- 
dincioșilor, pentru ademenirea lor printr-o muzică 
bisericească măreaţă, prin minunate statui şi tablouri, 
întruchipări ale sfinţilor şi prin însăşi arhitectura 
gotică, bizantină etc. a sanctuarelor nu dovedeşte 
decît puterea ideologiei religioase și a organizaţiei 
bisericești care o reprezintă. E drept că bisericii, 
odată cu trecerea timpului, îi vine din ce în ce mai 
greu să silească arta de a-i sluji obiectivele. 


Religia, morala și dreptul 


După părerea apologeților religiei, ea s-ar afla la 
baza oricărei morale ; această părere este împărtă- 
şită şi de unii autori liber-cugetători. Există și o pă- 

rere contrarie : că religia intră în legătură cu mo- 
rala numai pe treptele mai tîrzii ale dezvoltării is- 
torice, neavînd inițial nici o contingenţă cu aceasta 
(Plehanov). Ambele păreri sânt eronate. Morala nu-și 
are obiîrşia în religie, ci în condiţiile reale de viaţă 
ale oamenilor ca ființe sociale. Încă din epoca comu- 
nităţii tribale, credinţele religioase erau menite să 
consolideze normele morale, conferindu-le o consa- 
crare supranaturală ;  relevăm ca exemple: siste- 
mul tabu al interdicţiilor sau datina iniţierii tine- 
rilor, cînd li se insuflă morala tribală, sprijinită prin 
autoritatea străbunilor sau a spiritului patron al 
iniţierii, iar mai tîrziu şi prin autoritatea zeului 
tribal. În societatea împărțită în clase, morala și 
dreptul, adaptate intereselor clasei dominante, ca- 
pătă aceeaşi consacrare religioasă. În acest caz, re- 
laţiile dintre morală și religie sînt mai complexe şi 
cu trecerea timpului ele devin şi mai complexe. 

Situaţia subordonată a claselor inferioare, depen- 
dente era întotdeauna sancționată de religie. În evul 
mediu, de pildă, propovăduirea creștină a umilin- 
ței și supunerii faţă de stăpîni se împletea cu vio- 
lenţa crasă ; adeseori, clasele sus-puse își manifes- 
tau fățiș disprețul faţă de poruncile bisericeşti. Pro- 
testul spontan al maselor asuprite lua, la rîndul său, 
forma unor revendicări de restaurare a „dreptăţii“ 
divine, de îndeplinire a poruncilor religioase. Şi în 
actualele state burgheze, de regulă, violența directă 
se îmbină cu fundamentarea ideologică (religioasă) 
a acestei violenţe ; precum spunea Lenin, „funcția 
călăului“ și „funcţia popii“ sînt deopotrivă indispen- 
sabile orînduirii sociale capitaliste. 

Desigur, cele de mai sus nu epuizează nici pe de- 
parte toate interacţiunile dintre morală şi religie şi 
dintre drept şi religie. 


imaginara utilitate a religiei 


Se pune problema : de ce omenirea, trăind atitea 
veacuri, atitea milenii sub jugul unor idei înșelă- 
toare și al unor ritualuri absurde, nu a fost aptă să 

înțeleagă, ba chiar și pînă în zilele noastre n-a în- 
teles întreaga absurditate, inutilitate, întreg carac- 
terul dăunător al religiei ? Nu înseamnă oare aceasta 
că religia a avut, totuşi, în istoria omenirii şi un anu- 
mit rol pozitiv, util ? 

Aşa şi-au pfs problema unii cercetători. Mulţi 
dintre ei — și nu numai cei credincioși, apărători 
fățiși ai religiei, dar şi oameni mai mult sau mai 
puţin liber-cugetători — au încercat de repetate ori 
să demonstreze că religia, cu toate erorile ei, a ajutat 
oarecum și îi ajută pe oameni în lupta lor pentru 
existenţă, fie ca forţă organizatoare a experienţei 
colective, fie ca un cod al normelor de morală so- 
cială, fie ca un fel de far care arată oamenilor obiec- 
tive ideale. 

Aşa să stea oare lucrurile ? 

Ritualurile și credințele religioase sint generate 
de anumite necesități materiale ale oamenilor. Fie 
că este vorba despre cultul agrar sau despre cel vi- 
nătoresc, despre lecuirea bolilor de către vraci sau 
şamani ori despre cultul zeilor protectori ai comu- 
nităților — ai orașului sau ai statului —, în toate 
aceste cazuri oamenii așteaptă din partea religiei sa- 
tisfacerea unor necesităţi ale lor. Dar le satisface ea 
oare în mod real ? Desigur că nu. Numai în cazurile 
cînd credințele religioase-magice se împletesc cu 
deprinderile inerente muncii vînătorului, agriculto- 
rului, meșteşugarului se poate crea falsa impresie că 
ele ajută la atingerea unui obiectiv real, în timp ce 
de fapt obiectivul este atins prin iscusinţa, cunoștin- 
ţele și eforturile omului. În domeniul moralei şi 
dreptului, oamenilor adesea li se pare că, dacă se 
comportă just, o fac în numele poruncilor divine, 
adică supunîndu-se prescripţiilor religioase. În rea- 
litate, rolul religiei se reduce, în acest caz, la a con- 
feri o sancțiune supranaturală normelor de compor- 
tare generate de practica socială, norme fără de care 
viaţa în comun a oamenilor este de neconceput ; nu 
trebuie uitat nici faptul că, paralel cu normele de 
drept şi morală necesare şi utile, religia a sancţio- 

nat și a consacrat într-o şi mai mare măsură norme 
„Juridice“ și „morale“ neraţionale și nedrepte. 

În general, istoria religiei abundă în exemple care 
dovedesc că prescripţiile religioase generate de o 
anumită necesitate concretă în realitate nu numai 
că nu satisfac această necesitate, ci duc la un rezul- 
tat contrar sau la un rezultat incomensurabil în ra- 
port cu obiectivul iniţial. 

Se pot cita nenumărate exemple ; iată cîteva mai 
pregnante : interdicții alimentare există, într-o 
formă sau alta, în toate religiile ; la baza lor a stat 
o tendință spontană de reglementare a consumului 
social. Ea a luat însă forma tabuării totemice, de 
pildă a regulilor religiei iudaice cu privire la mo- 
dul de tăiere a vitelor, a istovitoarelor posturi creş- 
tine și musulmane etc. etc. Ce obiectiv rațional a 
fost atins prin aceste îngrădiri fanatice ? 


Diversitatea ritualurilor și credințelor 
religioase 


Una dintre cele mai importante constatări: care 
se impune la analiza atentă a istoriei religiilor este 
extraordinara diversitate a credințelor şi ritualuri- 
lor la diferite popoare şi în epoci diverse. Nici 
această diversitate nu se poate explica numai prin 
simplul fapt al succesiunii diverselor stadii în pro- 
cesul dezvoltării religiei, corespunzătoare treptelor 
respective ale dezvoltării sociale. Stadiile au avut şi 
ele importanţa lor, dar nu numai ele sînt cauza 
acestei diversități, căci la popoarele care se aflau 
pe aproximativ aceeaşi treaptă de dezvoltare isto- 
rică constatăm adesea forme foarte diferite de cre- 
dințe religioase. Mai trebuie relatat şi faptul 
— acesta fiind lucrul cel mai important — că diversi- 
tatea religiilor priveşte în multe cazuri nu numai 
conținutul anumitor credinţe, ci, dacă se poate spune 
așa, însuși stilul sau spiritul religiei. 

Vorbind despre diferenţierea religiilor în ce pri- 
veşte stilul, ne referim, în primul rînd, la atitudinea 
uneia sau alteia dintre religii față de viața umană 
în ansamblu și faţă de diferitele ei laturi; cu alte 
cuvinte, este vorba, ca să spunem așa, despre orien- 
tarea credințelor şi normelor religioase faţă de rea- 


litatea lumească. 


Exemple ilustrind deosebirile dintre religii 


Să cităm cîteva exemple mai grăitoare. Confucia- 
nismul și budismul sînt două religii care au apărut 
aproape concomitent şi în condiţiile unor orînduiri 
sociale aproximativ similare ; mai mult decit atit, 
ambele religii au coexistat aproape două mii de ani 
în una și aceeași ţară, la unul şi același popor — la 
chinezi. Dar îşi poate oare imagina cineva două 
religii mai diferite, aproape opuse ca spirit, decit 
acestea două ?! Pe de o parte, contucianismul, cu 
consacrarea religioasă pe care o dă orînduirii social- 
politice stabilite, cu idealul său reprezentat de mo- 
narhia patriarhal-feudală care se sprijină pe tradiţiile 
tribale și în care întregul cult este concentrat în 
mîinile unor funcționari, ale celor mai vîirstnici 
din trib şi ale celor mai vîrstnici din familie, 
cu punctuala îndeplinire a ritualurilor și ceremoni- 
ilor strict stabilite și cu absenţa totală a oricărui mis- 
ticism, a oricărui interes pentru lumea de dincolo. 
lar pe de altă parte, budismul, care respinge prin- 
cipial întreaga viață pămiîntească, pe care o pro- 
clamă drept o totală suferinţă și înşelare ; budismul, 
cu idealul lui de totală renunțare la existenţa pă- 
miîntească şi cufundarea în liniştea neființei — în 
nirvana, care cere tuturor celor ce doresc să scape 
de realitatea chinuitoare un ascetism monahal. Este 
vorba aici, fireşte, de aspectul principial al religiei, 
și nu despre modul cum se aplică ea în practică, căci 
viața imprimă acestor idealuri corectivele sale, iar 

în practică credincioșii — budistul şi confucianis- 
tul — nu se comportă atît de diferit, şi aceasta cu 
atît mai mult cu cît acest budist şi acest confucia- 
nist sînt adesea una şi aceeași persoană. 

Este semnificativ şi contrastul de ansamblu ce 
există, de pildă, între religiile tradiţionale ale Chinei 
(un amestec de confucianism, daoism și budism) și 
religiile Indiei. La chinezi constatăm îndeplinirea 
conştiincioasă a unor ritualuri nu prea dificile, ve- 
nerarea respectuoasă a strămoșilor la zile prestabi- 
lite, aducerea unor jertfe confecţionate din hirtie. 
La indieni constatăm un ideal ascetic, autoschingiu- 
iri fanatice, îngrădiri permanente şi dificile, inter- 
dicții, nesfirșite purificări, aduceri de jertfe ce duc 
pe oameni la ruină materială. Chinezul, om cu spirit 
practic, dăruiește religiei sale doar un minimum 
necesar, în vreme ce hinduistul superstițios se află 
în întregime în puterea acesteia. 

Foarte deosebită este atitudinea diferitelor religii 
faţă de viața de toate zilele, față de lucrurile mă- 
runte. Religia vechilor evrei şi cea a grecilor antici 
s-au constituit aproximativ în aceeaşi epocă şi pe 
aceeași treaptă de dezvoltare istorică. Dar religia an- 
tică greacă, din cîte cunoaştem, nu se interesa 
aproape deloc de lucrurile mărunte ale vieţii de toate 
zilele, cum ar fi: ce și cum mănîncă şi bea omul, 
cum se îmbracă, ce anume acţiuni săvîrșește la un 
moment dat. Iudaismul, dimpotrivă, reglementează 
în modul cel mai sever compoziţia hranei, precum şi 
modul de a o pregăti, reglementează toate amănun- 
tele îmbrăcămintei, prescrie sau interzice numeroase 
lucruri mărunte în comportamentul personal al 
omului. 

Mari deosebiri se pot constata în ce privește ati- 
tudinea diferitelor religii faţă de moarte şi de cei 
decedați ; aceste contraste nu pot fi întotdeauna 
explicate numai prin deosebiri privind etapa de dez- 
voltare istorică. În religia antică egipteană ne im- 
presionează dezvoltarea hipertrofică a cultului fu- 
nerar. Grija deosebită faţă de. păstrarea cadavrului 

(mumificarea), templele funerare prevăzute cu un 
întreg inventar de obiecte variate, uriașele piramide 
funerare ale faraonilor, — toate creează impresia că 
egipteanul credincios se gîndea mai mult la viaţa sa 
de apoi decit la cea pămintească. Dimpotrivă, în 
imediata vecinătate, străvechea religie iraniană îl 
considera pe mort impur ; pînă și cadavrele unor oa- 
meni respectaţi erau lăsate să fie siişiate de păsă- 
rile de pradă ; împărăţia morții era considerată a fi 
împărăția spiritului rău Angra Maynyu. 

O mare diferenţiere se constată și în ce priveşte 
atitudinea diferitelor religii faţă de persoana umană. 
Firește, aici factorii de bază ai schimbărilor sînt le- 
gaţi de mersul general al procesului istoric, de dez- 
agregarea relaţiilor comunitare-gentilice, iar ulte- 
rior de trecerea la orînduirea capitalistă. Raportul 
dintre principiul colectiv și cel individual în religie 
se schimbă treptat în favoarea celui de-al doilea. 
Acest proces începe destul de devreme (totemismul 
individual, cultul spiritelor protectoare individuale) 
și străbate întreaga istorie a religiei pînă în zilele 
noastre. 

De la religie la religie, raportul dintre principiul 
colectiv și cel individual diferă foarte mult. În ve- 
chile culte orientale şi în cultele antice clasice avea 
o predominanţă decisivă principiul colectiv ; la greci 
însă, alături de forma dominantă a cultului întregu- 
lui polis, a luat naștere, în secolele VI—V î.e.n, 
secta individualistă a orficilor, au apărut misterele 
eleusine și altele care promiteau adepților lor, şi nu- 
mai lor, satisfacţii religioase speciale. Iudaismul a 
păstrat pînă la capăt caracterul strict comunitar al 
religiei și cultului, dar hasidismul născut din sînul 
său a făcut o cotitură bruscă spre principiul perso- 
nal. Religiile Chinei și Japoniei nu cunosc nimic in- 
dividual ; omului nu i se cere decît stricta respec- 
tare a ritualurilor stabilite. În hinduism, ambele 
principii păstrează între ele un echilibru : ritualis- 
mul obligatoriu pentru toţi şi exerciţiile fanatice ale 
asceţilor. În creştinism, principala lui ramură — ca- 
tolicismul — a fost și rămîne fortăreața principiului 
colectiv strict, deoarece garanţia izbăvirii pentru om 

rezidă, potrivit religiei catolice, în supunerea necon- 
diționată față de biserică, care, în schimb, îl izbă- 
veşte de toate păcatele. Iată însă că din trunchiul 
catolicismului s-au desprins curentele mistice me- 
dievale, şi în special protestantismul, calvinismul, pu- 
ritanismul-și altele ; astfel, centrul de greutate a fost 
din nou transferat de la comunitate la omul indivi- 
dual. La musulmani, unde domnesc ritualismul strict 
şi disciplina comunitară, purtătoare a principiului 
individual a devenit secta sutiţilor, care îşi puneau 
toate speranţele în comuniunea directă a omului cu 
Dumnezeu. 

Imensa diversitate a ritualurilor și credințelor re- 
ligioase nu e deloc surprinzătoare dacă ținem seama 
cît de deosebite sînt condiţiile istorice concrete de 
dezvoltare ale fiecărui popor și ale fiecărei epoci. 
Iar religia depinde de întreg complexul de condiţii 
nu numai propriu-zis ale vieții materiale a oameni- 
lor, ci și de formele politice, de particularităţile cul- 
turale, de influenţele externe. Înainte de a putea 
înţelege cauzele deosebirilor dintre religii, trebuie 
studiată temeinic şi multilateral întreaga diversitate 
de condiţii din fiecare ţară, din fiecare epocă. 

Fireşte, vorbind despre caracterul extraordinar de 
variat al credințelor și ritualurilor religioase, des- 
pre diferenţierea chiar a tipurilor de religie la di- 
feritele popoare, nu trebuie nici o clipă să uităm că, 
în pofida tuturor deosebirilor, religia rămîne pretu- 
tindeni aceeaşi în esența ei: o reflectare deformată 
a lumii reale, expresie a neputinței omului în faţa 
mediului înconjurător. Dar neputinţa aceasta se ma- 
nifestă în forme diferite, iar lumea reală infinit de 
variată capătă în religie o reflectare nu mai puţin 
variată, dar întotdeauna la fel de deformată. 


Deosebirile in gradul de influențare a vietii 
oamenilor de către religii 


Religia a jucat şi joacă un rol important în istoria 
omenirii ; despre aceasta s-a mai vorbit. Dar este 
oare acest rol pretutindeni şi întotdeauna același ? 


538 


Nicidecum. Se pot cita destul de multe exemple care 
dovedesc că în viaţa unui popor religia a ocupat un 
loc mai important, iar în viaţa altuia un loc mai pu- 
tin important. Şi în trecut, chiar în condiţiile rela- 
țiilor antagoniste între clase, existau cazuri cînd, 
oamenii, fără a se gîndi încă să renunţe la religie, 
îi atribuiau un rol foarte modest în viaţa lor. Ro- 
manul antic, cu spiritul său practic, era înclinat să 
dea zeilor exact atît cît li se cuvenea şi nici o fărimă 
mai mult, ba uneori se străduia chiar să mai și în- 
șele cîte puţin zeii, păstrind, firește, tot respectul 
faţă de ei. 


Libera-cugetare împotriva religiei 


Problema esenţială este însă pentru noi dacă se 
poate sau nu vorbi despre o treptată slăbire gene- 
rală a rolului religiei în mersul general al dezvoltă- 
rii istoriei omenirii ? Da, se poate, deși această 
slăbire nu ne-o putem reprezenta ca un proces conti- 
nuu și uniform ; ea se desfășoară mai degrabă în zig- 
zaguri sau salturi, cu repetate recidive, cu perioade 
de înviorare a religiei în anumite împrejurări isto- 
rice, urmate de un nou declin și mai profund. Slă- 
birea rolului religiei este indisolubil legată de apa- 
riţia şi intensificarea liberei-cugetări. În acest sens, 
întreaga istorie a dezvoltării intelectuale a omenirii 
poate fi considerată ca o veșnică luptă între religie 
şi libera-cugetare. 

Germenii acestei lupte i-am putut observa chiar 
la niște popoare care încă nu au trecut linia de de- 
marcație dintre societatea fără clase și cea împărţită 
în clase: în Polinezia, Africa, America precolum- 
biană. Străfulgerări ale liberei-cugetări pot fi consta- 
tate şi în Egiptul antic, Mesopotamia. În vechea In- 
die şi în vechea Chină se constituiau deja sisteme 
bine închegate ale unei concepții materialiste des- 
pre lume, în care nu-și găseau locul zeii și spiritele. 
Grecia antică și vechea Romă au pus bazele liberei- 

cugetări şi ateismului european. Trebuie relevat că 
toate aceste ţări nu au cunoscut încă o luptă auten- 
tică şi sistematică între religie și libera-cugetare ; 
ambele coexistau mai mult sau mai puţin pașnic, 
deși se pot cita unele exemple de persecutare a ate- 
iștilor : de pildă, în Grecia, izgonirea lui Anaxagoras 
și arderea cărților sale. 

S-a manifestat aici instinctul confuz, dar infailibit 
al claselor dominante, care simt că critica religiei 
este primul pas spre critica orînduirilor sociale 
existente. 

În Europa, religia a început să ducă o luptă în- 
verşunată împotriva liberei-cugetări ce începea să 
ridice capul către sfîrșitul evului mediu. Aceasta a 
fost o reacție față de lupta antifeudală care începuse. 
Biserica — îndeosebi cea catolică —, care declara 
sfinte rînduielile feudale, fiind ea însăși o parte inte- 
grantă a lor, se afla atunci la zenitul puterii sale şi 
nu admitea nici cea mai vagă încercare de gindire 
și critică liberă. Orînduirea burgheză pe cale de apa- 
riție revendica însă posibilităţi mai largi pentru cer- 
cetarea științifică și cunoaşterea experimentală ; în 
felul acesta se pregăteau condițiile pentru dezvol- 
tarea liberei-cugetări, deși în acea perioadă (pînă în 
secolul al XVIII-lea) numai foarte puţini, numai cei 
mai curajoşi dintre gînditori se încumetau, şi aceasta 
de cele mai multe ori într-o formă voalată, să pro- 
clame dreptul raţiunii umane la o rezolvare inde- 
pendentă a problemelor privind concepţia despre 
lume (Bacon, Hobbes, Spinoza ș.a.). Ciocnirea gene- 
rală dintre libera-cugetare și ateismul burghez, pe 
de o parte, și clericalism şi teologie, pe de altă parte, 
a început în Franţa în secolul al XVIII-lea, ca un 
prolog al marii revoluţii burgheze. După numeroase 
bătălii şi mai cu seamă datorită extraordinarelor 
succese obţinute de ştiinţele naturii în secolele al 
XVIII-lea şi al XIX-lea concepţia religioasă despre 
lume a fost nevoită să bată întrucitva în retragere. 

Ateismul burghez a continuat și în secolul al 
XIX-lea să dea lovituri obscurantismului bisericesc, 
dar, începînd de la mijlocul secolului al XIX-lea a 

intrat în scenă principalul dușman de moarte al ori- 
cărei religii, ateismul' socialist proletar. 

Se poate afirma că tocmai din a doua jumătate a 
secolului al XIX-lea au început ofensiva hotărită a 
liberei cugetări și declinul continuu al prestigiului 
religiei, cel puţin în ţările europene, în pofida încer- 
cărilor desperate, care continuă și în zilele noastre, 
ale apărătorilor ei de a-i menţine poziţiile. 

Desigur, nu putem considera scăderea prestigiu- 
lui religiei, îndepărtarea treptată a oamenilor de re- 
ligie şi de biserică drept o simplă consecință a 
intensificării curentului reprezentat de libera-cuge- 
tare, ca un proces care se desfăşoară numai în min- 
tea oamenilor. Este vorba de un fenomen mult mai 
complex, care cuprinde atit sfera economică, cît și 
cea politică. În zilele noastre slăbește puterea eco- 
nomică a bisericii (desigur, nu pretutindeni și nu în 
mod egal) și este în declin prestigiul ei politic. Deo- 
sebit de vădit se desfășoară acest proces îndeosebi 
în ţările socialiste, unde biserica a pierdut dintr-o 
dată și ireversibil pînă și cele din urmă resturi ale 
situaţiei influente de care se bucurase mai înainte 
în sferele economică și politică ale vieţii. În ţările 
burgheze, această situaţie influentă se mai menţine 
deocamdată, dar în cele mai multe din ele poziţiile 
religiei se înrăutăţesc treptat. Ca urmare are loc o 
scădere continuă a influenţei ideologiei religioase în 
conștiința maselor populare. 

Pentru a ne convinge de faptul că așa stau lucru- 
rile, că procesul scăderii prestigiului religiei se 
desfășoară ireversibil și neabătut, chiar şi în ţările 
burgheze, nu e necesar să facem apel la cărțile scriito- 
rilor antireligioşi, burghezi sau marxişti. Este sufi- 
cientă o singură dovadă complet obiectivă. Cea mai 
conservatoare dintre ţările europene este, desigur, 
Anglia. Cea mai conservatoare dintre clasele ei so- 
ciale este aristocrația burgheză (sau aristocrația și 
burghezia, dacă putem face o delimitare între aceste 
clase). Oglinda traiului și concepției despre lume a 
acestui mediu social, ca şi a altor grupuri sociale o 

constituie clasicii literaturii engleze. Şi iată, dacă 
comparăm acea enciclopedie a vieţii engleze de la 
mijlocul secolului al XIX-lea pe care o constituie ro- 
manele lui Dickens (ca și ale scriitorilor apropiaţi de 
el în timp și prin spiritul lor) cu o enciclopedie ana- 
logă a vieţii engleze de la sfîrşitul secolului al 
XIX-lea și începutul secolului al XX-lea, pe care o 
găsim la unul dintre cei mai mari scriitori contempo- 
rani, Galsworthy (îndeosebi lucrarea sa Forsyte- 
Saga), nu poate scăpa atenţiei o deosebire caracte- 
ristică. Eroii lui Dickens — atît cei proveniţi din 
burghezie, cît şi cei din popor — sînt cu toţii oameni 
evlavioşi ; atît cu prilejul bucuriilor, cît și în mo- 
mente de suferinţă, ei fac apel la Dumnezeu: fie 
că-i mulțumesc, fie că-şi pun în el ultima speranţă ; 
faptele oamenilor cinstiți și cumsecade se inspiră din 
morala religioasă. Dimpotrivă, majoritatea eroilor 
lui Galsworthy, care provin din mediul celei mai 
conservatoare burghezii, niciodată, nici la necazuri, 
nici la bucurii, nu-l pomenesc pe Dumnezeu sau pre- 
ceptele religioase ; în acţiunile lor, acești oameni, în- 
cepînd cu cei mai generoși și virtuoși și mergînă 
pînă la cei din urmă ticăloși, se conduc după orice, 
dar în nici un caz după morala religioasă. Dacă vre- 
unul din ei se referă la biserică şi la religia creștină, 
o face ironic şi în glumă. Pînă și slujitorii bisericii, 
preoţii şi episcopii, își recunosc cu simplitate necre- 
dinţa, iar în faptele lor se orientează după etica ge- 
neral-umană, şi în nici un caz după cea creștină. 

Prestigiul religiei, orice ar susţine acum slujitorii 
și apărătorii ei, este într-un declin continuu în cercu- 
rile cele mai largi ale societăţii contemporane, cel 
puţin din Europa și America, şi aceasta chiar în do- 
meniul pur al normelor de conduită. 

Această concluzie apare tot atît de evidentă din 
datele cifrice care arată declinul religiozităţii în ţă- 
rile burgheze, îndeosebi în rîndurile muncitorilor, 
Sînt din ce în ce mai puţin frecventate serviciile re- 
ligioase, devin tot mai frecvente cazurile de pără- 
sire a comunităţilor religioase, se micşorează relativ 
tirajul presei religioase. 

În ţările socialiste, masele largi ale populaţiei s-au 
îndepărtat și continuă să se îndepărteze de religie. 
Acest proces este o urmare firească a creșterii gene- 
rale a activităţii politice şi a gradului de conștiință, a 
creşterii bunăstării materiale și culturale a popu- 
lației. Exemplul ţărilor socialiște ne arată şi mai 
grăitor că soarta viitoare a religiei este pecetluită, 
oricît s-ar strădui slujitorii şi apărătorii ei să-i in- 
sufle o nouă viaţă. 





1. Reconstituirea mormintului unui neandertalian din peștera Kiik-Koba (Cri- 
meea). Cu negru sint însemnate oasele care au rămas în poziția inițială 

2. Mormint dublu din Grota copiilor de lingă Mentona (Italia, în apropierea 
graniţei cu Franţa) 

3. Cripta craniilor din peștera Ofnet (Bavaria, azilian). În total au fost desco- 
perite în peșteră, în două nișe,33 de cranii, dintre care 9 de femei și 20) de copii. 


i. Desen reprezentind un bizon 
din peștera Niaux. Pe corp sint 
desenate virfuri de sulițe sau 
harpoane. 


2. Capete  jumătate-oameni 
jumătate-animale din peşteri 
aparținind epocii magdalenie- 
ne (Isturitz, Markam, Altami- 
ra, Les Combarelles). 


3. Imaginea unui om tu coadă 
din peştera de la Lourdes. 


4. Mascaţi dansind din peștera 
de la Teyjat. 


5. Imagine în relief a unei fe- 
mei cu un corn (Laussel, aurig- 
nacian) 


6. Pietre de riu cu semne vop- 
site găsite în peștera din Mas 
d'Azil. 


7. Dolmene (Franța) 


8. Chipuri de ființe fantastice, 
probabil de *strămoșb totemici, 
pe peretele unei peșteri (lin- 
gă riul Humbert, Teritoriul de 
Nord). 











1. Ciuringuri totemice sacre ale tribu- 
lui aranda (Australia Centrală) 

2. Un grup de bătrini din tribul aranda 
păzesc ciuringurile sacre totemice în 
timpul oficierii ritualurilor (Australia 
Centrală) 

3. Ritualul magiei de vătămare la aus- 
tralieni. 

4. Australian cuprins de groază la ve- 
derea unui instrument de vătămare 
indreptat spre el. Tribul aranda. 








5. Sanctuar totemic (insulele din strim- 
toarea Torres) 

6. Reprezentare sculpturală a unui stră- 
moș (insula Bili-Bili) 








1. Ritual de magie agricolă în 
insulele Trobriand. Vrăjitorul 
sade, purtind pe umăr un to- 
por ritual, și rostește un des- 
cîntec în fața unui morman de 
frunze. Mai departe, pe pă- 
mint se află fructele aduse ca 
sacrificiu spiritelor 

2. Spirite rele, care ucid oa- 
meni. Desen melanezian (Noua 
Guinee) 

3. Chip de lemn al conducăto- 
rului decedat, de care e prins 
craniul autentic. La stinga — 
preotul (insula Malecula, Noile 
Hebride) 

4. Membru al asociației Duk- 
duk în ţinută rituală, cu suliță 
(insula Noua Britanie) 

5. Marae — loc de inmormin- 
tare a căpeteniilor și sanctuar 
(Polinezia, începutul secolului 
al XIX-lea). 

1. Preot maori, aflat sub 
tabu vremelnic, nu poate a- 
tinge cu miinile sale minca- 
rea și este hrănit de altă 
persoană, de obicei o fată 
(Noua Zeelandă) 

2. Autoflagelare la sărbă- 
toarea soarelui la mandani 
3. Figuri mitologice care in- 
truchipează cele patru punc- 
te cardinale. :Desene pe ni- 
sip» ale navabhilor i: 


F 














4. Un şaman al tribului 
Picioarele negre oficiază un 
ritual la un bolnav. Desen ` 
de G. Ketlin k 
5. Altar al asociației se- 
crete Noja în sanctuarul Ki- 
va (triburile sia, pueblo) $ 
6. Un stilp totemic al indie- 
nilor din insula Vancouver Žž 
(nord-vestul Americii) e 
7. Ritualuri ale religiei *dan- 
sul spiritelor (tribul arapa- ; 
ho, 1890): un șaman hipno- 
tizează o femeie, așezind-o =s 
cu fața spre soare 3 


1. Fetișuri în care sint bătute cuie (Li- 
toralul Loango) 

2. Dans ritual al şefului asociaţiei se- 
crete masculine babende la tribul bu- 
songo (cursul inferior al fluviului Con- 


go) 

3. Membrii asociației secrete feminine 
bundu (din Sierra Leone) în măști ri- 
tuale, reprezentind spiritele 





4 Mască a asociaţiei secrete a oamenilor-leoparzi 
(Nigeria de Sud) 

5 Tăierea capului — execuţie și aducere de jertfă 
la mormintul conducătorului (Congo) 

6. Şaman hanti cu tobă 


7. Şaman din lakutia in perioada pregătirii pentru 
profesie 

8. Ciini aduși jertfă spiritelor rele pentru induple- 
carea lor (koreacii) 





1. $aman ciukot în haine 
femeiești 

2. Divinităţi protectoare 
casnice la selcupi 








3. Vechi cimitir ceceno-inguș. Cavouri familiale 
4. Străvechi sanctuar comunitar al Sfintului Gheorghe (în defileul 


Dargav din Osetia de Nord) 
5. Rugăciune obștească cu aduceri de jertiă la mari (inceputul sec. XX) 

1. “Idolul de la Zbruck, găsit 
în anul 1848 în apropiere de 
oraşul Gusiatin (Galiţia răsă- 
riteană). Potrivit anumitor pre- 
supuneri, este o reprezentare a 
zeului  Sviatovit. Cele patru 
părți ale idolului. 

2. Zei din panteonul germanilor 
de nord: Thor (cu ciocanul), 
Odin (cu o lance), Freyr (cu un 
corn), Loki 

3 Vechi druizi celți bărbați și 
femei 

4. Zeul Esus cu un topor in mi- 
nă 

5. Simbolurile lui Quetzalcuati 
și Tlaloc pe zidul străvechiului 
templu din Teotiuacan 


- Ei mt, T hi 6. Aducerea unei jertfe umane 
Sti a E Eat (desen dintr-un străvechi ma- 


E că 
ii 


TE ii a Aa nuscris aztec) 

ip Pe, 1. Piramida zeului Kukulcan 
de la Chichen Itza (reconsti- 
tuire) 

1. Os de ghicit cu o inscrip- 
ție, găsit În apropiere de 
orașul Auian 

2. Sarcofagul lui Cun-Tzi 
(Confucius) 

3. Altarul principal din tem- 
plu consacrat lui Men-Tzi 
(discipolul lui Confucius) 
la Ţiu-Sian 








d. Închinare la strămoșii familiei în fața 
altarului casnic 

5. Ceremonia solemnă a tragerii primei 
brazde de către împărat, înainte de ince- 
perea muncilor agricole de primăvară. Du- 


pă o imagine populară chineză din seco- 
lul al XIX-lea 











1. Templidl șintoist de la Hzumo. Templul este înconjurat cu trei îngră- 
dituri, în cea exterioară este o poartă înaltă — torii. Sanctuarul prin- 
cipal (în ingrăditura din interior) este întotdeauna închis; în el se păs- 
trează simbolul divinității: o spadă, o oglindă, o piatră sau un alt obiect 
2. Carul de triumf al zeului Jagannat (unul din avatarurile lui Vișnu) 
destinat procesiunilor religioase solemne din orașul Puri (Orissa) 

3. Zeul Vișnu, culcat în mijlocul inelului cobrei sacre. Din pintecul lui 
crește un lotus, iar pe el stă Brahma cu patru fețe și patru brațe 

4. Zeul Siva cu atributele sale: tridentul, cobra etc. 

5. Adorarea fenixului sfint la egipteni 


da 

i. Zeița Isis cu cap de vacă săvirșește libaţiunea. 
Sufletul lui Osiris (uliu cu cap de om) se înalță 
din locul acoperit de vegetație 

2 Faraonul sub protecția vacii cereşti 

3 Sufletele oamenilor înfățișindu-se după moar- 
te la judecata lui Osiris. Zeul este înfățișat pe 
un tron cu atribute regale. În dreapta — sufle- 
tul supus judecății, adus de două zeițe. Zeii 
Horus şi Anubis cintăresc în balanță faptele 
-mortului (pe un talger este inima lui, pe celă- 
lalt — zeița dreptăţii). — Scribul Tor îinregis- 
trează. Sufletul osindit este devorat de monstrul 
care gade în fața lui Osiris pe un piedestal. 
Sus — zeli celor 42 de nome, care alcătuiesc 
tribunalul 

4 Zeul Şu (aerul) separă cerul — Nut — de 
pămint — Geb 

5. Zeul Hnum face un om pe roata olarului. În 
spate, zeul Tor cu cap de ibis care înseamnă 
anii vieții omului pe un răboj din frunză de 
palmier 

1. Zeița egipteană Neit. Cultul ei s-a 
cat Îndeosebi în timpul dinastiei Sais 
2. Zeul asirian Ea în chip de om-pește 


3. Zeul soarelui $amaș, înminind regelui Ham- 


murabi sulul de legi 


4. Zeița Iştar 

1. Zigurat — templu-turn în trepte din 
orașul Ur (restaurat). 

2. Lupta zeului Marduk impotriva lui 
Tiamat, zeița intunericului şi a abisu- 

lui 

3. Zeul furtunii, Rammon 

d Chipul zeului Attis cu miinile ridi- 

cate Înainte de autocastrare 

5 Statuie a zeului fenician Moloh din 
insula Cipru 5 

1. Zeul Ahura-Mazda. Desen deasupra inscrip- 
tiei regelui Darius în Behistun 

2 Aspectul interior al dakmei. Se văd nișele 
pentru trupurile morților 

3. Templul din Ierusalim (reconstituire) 

4. Rugăciune la sinagoga din Moscova (1960) 

i. Zeița cu șerpi. Statuetă din fildeș şi aur. (Cnossos, mijlocul mileniului al Il-lea i.e.n.) 
2. Atena. Erechteus și Cecrops cel cu trup de șarpe. Relief din Atica 

3. Atena în luptă cu giganții. Frescă de pe un altar din Pergam 

4. Zeus în luptă cu giganții. Frescă de pe un altar din Pergam 

5. Demeter și Persefona înconjurate de preoți și preotese din Eleusis. Desen de pe un 


vas antic 


IA 


SI | 


, 
ji 


jj SIA 








1. Epitaf din antichitatea romană 

2. Ghicitul după măruntaiele jartfei (haruspicii). Basorelief antic 
3. O statuile uriașă a lui Buddha din insula Ceylon 

4. Bodisatva — Avalokiteșvara 





1. O imagine a raiului Sukavati dintr-o mănăstire budistă. În centru — statuia 
misticului Buddha — Amitaba. Se văd figuri de sfinți 

2. Templu budist într-o iurtă nomadă a calmucilor (secolul al XVIII-lea). Vu- 
pă schița lui P. Pallas 

3. Măști ale dokșiților — divinităţi înflorătoare care persecută pe dușmanii re- 
ligiei budiste 

i. Imaginea mielului şi a crucii — sim- 
bol al creștinismului primitiv. Dintr-o 
veche pictură bisericească 

2. lisus Hristos, imagine de pe un sar- 
cofag creștin din secolul al IV-lea (Ar- 
les, Franța) 

3. Sanctuarul Kaaba din Mecca, ora- 
yul sfint al musulmanilor 

4. Sărbătoarea şiită șahsei-vahsei in 
Iran. Pe pămint se află două cadavre: 
fanatici care s-au omorit în numele re- 
ligiei 

5. Mazar — sanctuar musulman local 
in Gupta (Pamir, începutul secolului al 
XX-lea) 








Rugăciune solemnă (namaz) la mecetul din Baku cu prilejul sărbătoririi rama- 
zanului (1958) 


